
AZ I. VILÁGHÁBORÚ ÉS A FORRADALMAK 
KORA 1914-23 Az I. világháború 
eseménytörténete 


Előzmények 


A 19. század utolsó harmadában lezajlott gazdasági és politikai 
változások következtében a nemzetközi kapcsolatokban 
felhalmozódtak a feszültségek. A vezető nagyhatalmak egymással 
szemben katonai szövetségekbe tömörültek, így próbálták megvédeni 


megszerzett pozícióikat vagy érvényesíteni hatalmi igényeiket. Mivel 
mindegyik fél egyre inkább a háborúban látta elképzelései 
megvalósításának — eszközét, a századfordulón gyors ütemű 
fegyverkezés, — hadseregfejlesztés — és  flottaépítés jellemezte a 
nagyhatalmak politikáját. Az ellenséges indulatokat az ideológia terén 
az egyre erőszakosabbá váló nacionalizmus fejezte ki. A világpolitika 
centruma még mindig Európában volt, a tengerentúlon felemelkedő 
két nagyhatalom - az Egyesült Államok és Japán - már szembeötlő 
jelenség volt, de a vezető szerep megragadására még nem volt sem 
erejük, sem hajlandóságuk. 

Erőviszonyok, haditervek és háborús célok 

A háborúra készülődő európai hatalmak katonai ereje szoros 
összefüggésben állt gazdasági teljesítőképességükkel. Ebben a 19. 
század utolsó évtizedei jelentős változásokat hoztak. Németország 
előretörése azonban önmagában nem jelentette azt, hogy a tényegesen 
kisebb erőt képviselő Monarchiával együtt fölényben lett volna az 
antanttal szemben, mert az antant népessége nagyobb volt. 
Geopolitikai "— helyzetüket tekintve Németország és  Ausztria- 
Magyarország számára a mozgósítás és a csapatmozgatás tekintetében 
előnyt jelentett az, hogy egy tömbben helyezkedtek el, azaz , központi 
hatalmak" voltak, ugyanakkor ez tette lehetővé az antant számára, 
hogy viszonylag könnyen blokád alá vegye ellenfeleit. A blokád pedig 
egy elhúzódó háború esetén lehetetlenné teszi az élelmiszer- és 
nyersanyag-utánpótlást. Németország előnye az 1910-es évek elején 
abban mutatkozott meg, hogy mindenkinél előbbre tartott a katonai 
felkészülésben. 

Ezek a tények világosak voltak a német hadvezetés számára is. Nem 
véletlen, hogy Alfred von Schlieffen, aki a német vezérkar 
főnökeként (1891-1905) kimunkálta a német hadászati koncepciót, két 
lényeges elemet helyezett a középpontba: először azt, hogy 
Németország ne kényszerüljön kétfrontos háborúra Francia- és 
Oroszország ellen, másodszor pedig azt, hogy a két, egymást követő 
egyírontos háború időben a lehető legrövidebb legyen. Ennek 
értelmében elképzelése a következővolt: az első ütemben az egész 
vagy közel az egész német hadsereg bevethető Franciaország ellen, és 
Belgiumon keresztül jobbszárnyas átkarolással a francia hadsereg hat 
hét alatt megsemmisíthető. Ezt követően a keleti hadszíntérre 
átirányított erő a Monarchia haderejével együtt néhány hét vagy 
legfeljebb 1-2 hónap alatt végez az oroszokkal is. A terv elkészülte és 
alkalmazása között eltelt évtizedben azonban jelentősen megváltozott 
az európai katonai helyzet. Oroszország úrrá lett keleti nehézségein, 
felgyorsította stratégiai vasútépítkezéseit, így már nem lehetett lassú 
mozgósítással számolni. A nyugati területeken pedig az erőteljesebb 
francia felkészülés és az angol expedíciós haderő létrehozása növelte a 


kétségeket a Schlieffen-terv sikerével szemben. A német vezérkar új 
főnöke, Moltke tisztában volt ezekkel a változásokkal, ezért 
megfontolandónak tartotta a koncepció megváltoztatását. Ám 1913- 
ban kiderült, hogy az eredeti terven csak kisebb módosításokat 
hajtottak végre, de teljesen új jellegű hadászati elképzelések 
kialakítására nem került sor. A Schlieffen-terven alapuló német 
hadászati koncepcióban az új helyzetben döntő szerepet kapott az 
időtényező - ha nem sikerül Franciaországot az orosz hadsereg 
mozgósításáig legyőzni, akkor Németország olyan kétfrontos háború 
megvívására kényszerül, amelyhez erői nem elegendőek. 

Nemcsak a német stratégák gondolkoztak gyors, támadó 
hadműveletekben, az összes háborúra készülő ország támadásra 
építette terveit, és egyetlen, gyors, mindent eldöntő hadművelet 
végrehajtására számított. — Elképzeléseiket a nagyobb  tűzerő 
megjelenésére építették. A különbség a két fél között abban állt, hogy 
míg Németország és szövetségese számára létkérdés volt a gyors siker, 
az antant országai nagyobb tartalékaik és utánpótlási lehetőségeik 
birtokában egy elhúzódó, védekező háború megnyerésére is képesek 
voltak. Ennek a lehetősége azonban a tervek elkészítésének 
időpontjában még senkiben nem merült fel. 

Ami a háborús célokat illeti, általánosságban mindegyik háborúra 
készülő ország növelni akarta hatalmi befolyását. Németország a 
kontinentális hegemónia megszerzése mellett a tengerentúlon 
gyarmatokat kívánt szerezni. Franciaország  Elzász-Lotaringia 
visszaszerzése, azaz a reváns mellett szintén európai hatalmi súlyát 
kívánta növelni, az Osztrák-Magyar Monarchia és Oroszország pedig 
egyaránt a Balkánon kívánt terjeszkedni. A háborútól leginkább 
vonakodó Anglia számára a legnagyobb veszélyt a német erőfölény 
jelentette, amely a kontinentális egyensúly felborulásával fenyegetett. 
A , casus belli? és a háború kirobbanása 

Az  Ausztria-Magyarország által 1908-ban  annektált  Bosznia- 
Hercegovina tartományban igen feszült volt a légkör. A bekebelezés 
tényét nem akarta tudomásul venni a terület szerb és muzulmán 
lakossága, az ellenállásra egyaránt bátorították őket Szerbiából és 
Törökországból, a horvátok pedig a terület Horvátországgal való 
egyesítését szerették volna elérni. Az 1912-13. évi Balkán-háborúk 
hatására ideges hangulat uralkodott a térségben. A tartomány 
kormányzója, Potiorek tábornok ezért azzal az ötlettel állt elő, hogy az 
1914 nyarán Boszniában tartandó hadgyakorlatot a hadsereg 
főfelügyelőjeként megszemlélő Ferenc Ferdinánd trónörökös tegyen 
látogatást a tartomány fővárosában, Szarajevóban is. Ez - vélte a 
kormányzó - alkalmas lesz a Monarchia tekintélyének emelésére a 
lakosság körében. A népszerűtlen trónörökös ellen korábbi útjain már 
háromszor kíséreltek meg merényletet, boszniai utazása azonban, amit 


a sajtó már márciusban bejelentett, eleinte nem tűnt veszélyesnek, 
hiszen a hadgyakorlaton meg lehetett valósítani a maximális 
biztonságot. A szarajevói látogatással kapcsolatban azonban, ahogy az 
időpont közeledett, egyre gyakrabban merültek fel aggályok. Maga 
Ferenc Ferdinánd is elbizonytalanodott, de végül, mélyponton lévő 
tekintélye emelése érdekében, mégis elszánta magát az utazásra. 

A hadgyakorlat a szerbeknek szánt erődemonstráció volt, a 
trónörököspár szarajevói látogatása — amelynek szerbellenes élét külön 
aláhúzta, hogy június 28-ára, a szerb nemzeti gyásznapra, az 1389-es 
rigómezei csata évfordulójára esett — a helybéli lakosság iránti 
bizalmat volt hivatott kifejezni. A biztonsági szervek nem készültek fel 
megfelelően a magas rangú látogatók útjának lebonyolítására, 
szemben a boszniai fiatalság titkos nacionalista szervezetével, az , Ifjú 
Boszniá"-val, melynek tagjai a  nagyszerb nacionalista tiszti 
szövetséggel, az ,Egyesülés vagy  Halál"-lal együtt merényletet 
készítettek elő. A trónörököspárt 1914. június 28-án, közvetlenül egy 
sikertelen bombamerénylet után, a nyitott gépkocsitól néhány méterre 
álló Gavrilo Princip lövései sebezték halálra. 

A merénylet híre, bár Ferenc Ferdinándot különösebben nem gyászolta 
senki, Bécsben és Budapesten egyaránt megdöbbenést és magasra 
csapó szerbellenes indulatokat váltott ki. A Szerbia elleni határozott 
fellépést támogatta mindenekelőtt Conrad, a vezérkar főnöke, Stürgkh 
gróf, az osztrák miniszterelnök és Krobatin, a közös hadügyminiszter. 
A bizonytalankodó Berchtold külügyminiszter, s maga a császár, 
Ferenc József azon a véleményen voltak, hogy mindenképpen be kell 
várni a vizsgálat eredményét, és szükségesnek tartották Németország 
támogatását is. A magyar miniszterelnök, Tisza István azonban 
határozott — ellenvéleményt hangoztatott. Ő az időpontot 
alkalmatlannak, az indokot pedig elégtelennek tartotta, féltette a 
dualista berendezkedést egy esetleges győztes háború területi 
növekedéseitől, de tartott a háború kimenetelétől is. A Balkán-háborúk 
óta számolt a formailag szövetséges Románia ellenséges fellépésével, s 
tudta, hogy a Monarchia nem készült fel katonai akcióra a keleti 
határon. Mindemellett úgy vélte, hogy a délszláv kérdés 
Oroszországgal való egyezkedés útján is megoldható. 

A helyzet kulcsa tehát egyértelműen Berlinben volt. Németország, 
mely az annexiós válság idején határozottan támogatta Bécset, a tízes 
évek elején a balkáni terjeszkedés békés útjait kereste, s inkább 
fékezni igyekezett a Monarchia  harciasságát déli szomszédja 
irányában. 1914 nyarán azonban fordulat következett be a német 
politikában, mivel Moltke az európai katonai erőviszonyok elemzése 
során arra a következtetésre jutott, hogy ezek egyelőre kedveznek 
Németországnak. A francia hadsereg fejlesztése és az orosz stratégiai 
vasútépítés üteme azonban hamarosan megváltoztatja ezt a helyzetet. 


Ugyanakkor a schlieffeni koncepció sikere érdekében rendkívül fontos 
volt, hogy a Monarchia kezdettől fogva minden erejével Oroszország 
ellen vonuljon fel, ami egy francia-német konfliktus esetén nem 
látszott egyértelműnek, a szerbekkel való háború esetén azonban 
máris adott volt Ausztria-Magyarország és Oroszország katonai 
szembenállása is. Mindent összevetve, a német katonai és politikai 
vezetés úgy látta, hogy ennél kedvezőbb helyzet a Franciaország és 
Oroszország ellen egyszerre megvívandó háborúra nem adódik, 
emellett Anglia semlegességével számoltak, vagy olyan gyors 
háborúval, ami véget ér, mire London cselekvésre szánná el magát. 
Végül pedig Berlin megnyugtató választ adott Tisza Romániával 
kapcsolatos aggodalmaira, amennyiben hajlandó volt a balkáni 
kapcsolatok súlypontját áthelyezni Bulgáriára. 

Elhárulván ily módon az akadályok a bécsi politikában a Szerbia elleni 
harcias fellépés útjából, megfogalmazták és július 23-án át is adták a 
szerb kormánynak a jegyzéket, amelyre 48 órán belül választ 
követeltek. Az ultimátum ötödik és hatodik pontja olyan követeléseket 
tartalmazott, amelyeket Szerbia szuverenitásának súlyos sérelme 
nélkül nem vállalhatott. Azt követelték ugyanis, hogy fogadja el a 
merénylet miatti nyomozás során , a császári és királyi közös kormány 
közegeinek közreműködését Szerbiában a Monarchia területi épsége 
ellen irányuló felforgató mozgalom elnyomásában"7. A határidőre 
elkészített szerb válasz engedékeny hangú volt, de - miután 
Oroszországból megnyugtató választ kapott egy esetleges háború 
esetén a hatalmas szomszéd segítő fellépéséről — a szerb szuverenitást 
sértő pontokban az ultimátumot nem teljesítette. Az osztrák-magyar 
követ a helyszínen a szerb kormányfő tudomására hozta a diplomáciai 
kapcsolatok megszakítását, majd a Monarchia július 28-án hadat 
üzent Szerbiának. 

Oroszország és Franciaország július 20-án a cár és Poincaré elnök 
Kronstadt kikötőjében létrejött találkozóján egyeztette álláspontját. Az 
oroszok számára a katonai felkészüléshez még néhány évre szükség 
lett volna, de semmiképpen nem hagyhatta magára Szerbiát, 
Franciaország pedig rendkívül fontosnak tartotta a cári haderő 
azonnali bekapcsolódását a hadműveletekbe. Ennek megfelelően 
Szerbiának a legmesszebbmenőkig engedékenységet ajánlottak, de 
biztosították támogatásukról háború esetén. Az antant harmadik 
hatalma, Anglia egyelőre nem foglalt egyértelműen állást. Érdekei a 
háborús konfliktus elodázásához, a két katonai szövetség közötti 
erőegyensúly fenntartásához fűződtek. A brit külügyminiszter azzal a 
javaslattal állt elő, hogy a Monarchia a Szerbiával szembeni biztosíték 
fejében foglalja el Belgrádot, s ott álljon meg. A pattanásig feszült 
helyzetben Ausztria-Magyarország elutasította a brit ajánlatot. Anglia 
számára a jogalapot a háborúba való belépésre az a nemzetközi 


kötelezettség teremtette meg, miszerint más országokkal együtt 
garanciát vállalt Belgium szuverenitásának és semlegességének 
megvédésére. Ha egy esetleges német-francia konfliktus Belgiumon 
keresztül bontakozik ki, akkor a katonai racionalitás is az angol 
beavatkozás mellett szól, mivel a hosszabb arcvonalon a francia erők 
nem elégségesek a védelemhez. 

Július 31-én és augusztus 1-jén szinte egyidejűleg rendelték el az 
általános — mozgósítást — az Osztrák-Magyar Monarchiában, 
Oroszországban, Németországban és Franciaországban. A németeknek 
az Oroszország elleni háborúhoz volt indokuk és belső támaszuk, a 
Schlieffen-terv szerint viszont Franciaország ellen kellett először 
hadba lépniük. A franciáknak augusztus 2-án küldött német hadüzenet 
indoka végül mondvacsinált határincidens volt, miután pedig Belgium 
elutasította a német csapatok átengedésére vonatkozó követelést, a 
német hadsereg augusztus 4-én átlépte a határt. Anglia ekkor 
ultimátumban követelte a belga semlegesség tiszteletben tartását, s 
miután választ nem kapott, ugyanezen napon éjfélkor közte és 
Németország között is beállt a hadiállapot. A Monarchia 5-én üzent 
hadat Oroszországnak, majd ezt követően az egymással harci 
érintkezésben nem lévő országok is elküldték egymásnak 
hadüzeneteiket. 

Az öt európai nagyhatalom - az egyik oldalon a központi hatalmak, 
Németország és a Monarchia kettős szövetsége, a másikon az antant, 
Anglia, Franciaország és Oroszország, valamint szövetségeseik, 
Szerbia, Montenegró és Belgium álltak - három kontinentális 
fronton csapott össze. A háború akkor szélesedett európai méretekből 
világháborúvá, amikor augusztus végén Japán az antant, októberben 
pedig Törökország a központi hatalmak oldalán belépett. (Ugyanakkor 
fontos megjegyezni, hogy az I. világháború döntő eseményei továbbra 
is Európában zajlottak, elnevezése ellenére alapvetően kontinentális 
háború maradt.) 

A háború első hónapjai 1914-ben 


A háború évei 


Mint korábban már láttuk, a hadba szálló felek gyors háborúra 
számítottak, s mindegyikük támadó terveket készített. A német 
uralkodó, II. Vilmos egyenesen 1914 őszére, a falevelek lehullásának 
idejére tette a háború győzelmes végét. Hamarosan kiderült azonban, 
hogy semmi nem indokolja az optimista várakozásokat. A hadviselő 
felek korábban elképzelhetetlen nagyságú haderőt vetettek be, 
Európa frontjain mintegy 20 millió katona állt szemben egymással. De 
a hadseregek mögött ott állt a hadba lépők teljes gazdasági ereje, az 
egész hátország  hadiüzemmé vált, minden nemzetgazdaság 


legfontosabb feladatának a front kiszolgálását tartotta. 

A támadó stratégiáról hamarosan kiderült, hogy megvalósítása iszonyú 
áldozatok mellett sem hozza meg a döntő sikert. A franciák Elzász, 
majd Lotaringia ellen indított támadása hamar kudarcot vallott. A 
jobban felkészült német hadsereg ugyan súlyos határcsaták után 
betört Belgiumon át Franciaországba, szeptember elejére elérte a 
Marne folyót, és megközelítette Párizst. (A front közelségéből adódott 
az a lehetőség, hogy a katonák szállítását a párizsi taxik 
mozgósításával oldja meg a városparancsnok.) A szeptember 5-étől 10- 
éig tartó marne-i csatában azonban a Joffre vezette francia hadsereg 
megállította a támadókat, s miután egyik félnek sem sikerült a másikat 
átkarolni, a nyugati fronton állóháború alakult ki. A hadseregek 
szögesdrótvonalak és földhányások mögé ásott lövészárkokba 
húzódtak, állásokat építettek ki, a frontvonalak pedig hosszú ideig 
mozdulatlanok maradtak. A Schlieffen-tervnek ezzel a lényegét nem 
sikerült megvalósítani. De nem alakult másként a helyzet a keleti és a 
déli fronton sem. Kiderült, hogy az oroszok a vártnál jóval gyorsabban 
mozgósították haderejüket, s a Monarchia egyedül nem képes az orosz 
, gőzhenger"? megállítására. A Kelet-Poroszországba betört oroszokat 
ugyan Hindenburg német tábornok legyőzte Tannenbergnél 
(augusztus 26-30.), majd német győzelem következett a Mazuri- 
tavaknál is, a Monarchia Szerbiába betörő haderejét azonban a szerb 
hadsereg visszaverte, s az osztrák-magyar hadsereg Galíciában is 
súlyos vereséget szenvedett az oroszoktól. 

Összességében elmondható, hogy az eredeti hadászati tervek 
mindenhol összeomlottak, s az első összecsapások után a továbbiakra 
már semmi útmutatást nem adtak. Az óriási veszteségek, a 
csalódottság és tanácstalanság mindenhol a hadvezetés stratégiai 
elképzeléseinek kríziséhez vezetett. Az is világossá vált, hogy a 
győzelemhez vezető út sokkal hosszabb és gyötrelmesebb lesz, mint 
azt korábban gondolták volna, s hogy nemcsak a katonai lépéseket 
kell megtervezni, hanem egyre nagyobb jelentősége lesz a gazdasági és 
a diplomáciai tevékenységnek is. Ennek a felismerésnek a jegyében az 
antant államai 1914 szeptemberében a londoni szerződésben 
biztosították egymást arról, hogy nem kötnek különbékét az 
ellenséggel. 

Az 1915-ös év 


, Úgy kell háborúznunk, ahogy muszáj, nem úgy, ahogy szeretnénk!" 
(Lord Kitchener) 

Az angol hadügyminiszter kijelentése az 1914-es év tapasztalatainak 
talán legfontosabb, a hadviselő felek által azonban legkevésbé 
figyelembe vett konklúziója volt. Pedig 1914 végére minden fél előtt 
világossá vált, hogy az eredeti hadászati koncepcióikat nem 


érvényesíthetik: a Schlieffen-terv értelmét vesztette, a francia támadó 
hadműveletek az  emberveszteségen túl más eredményt nem 
produkáltak, a kelet-poroszországi orosz hadműveletek megakadtak, a 
Monarchia pedig sikertelenül küzdött a nálánál jóval kisebb 
Szerbiával. 

A legfontosabb fronton, a nyugatin milliós hadseregek birkóztak 
egymással a flandriai sártengerben anélkül, hogy az olyannyira 
vágyott áttörést bármelyikük is kierőszakolhatta volna. Az állóháború 
kialakulásának első számú oka a kor stratégái által helytelenül felmért 
- számos alkalommal figyelembe sem vett — harcászati változásban 
rejlett. A felek 1914 telére gépfegyverekkel és gyorstüzelő ágyúkkal 
ellátott fedezékekbe húzódtak, egymással párhuzamos 
lövészárokrendszereket építettek ki, melyeken megtört a számbeli 
fölényben lévő gyalogság és a lassan idejét múló lovasság minden 
rohama. 

A katonai vezetők, akiket rabul ejtettek a kezük alá adott, korábban 
elképzelhetetlen erejűnek tartott hatalmas hadseregekben rejlő 
lehetőségek, úgy vélték, hogy még nagyobb támadóerőket harcba 
vetve leküzdhetik ellenfeleiket, így tovább erőltették az offenzív 
hadműveleteket. Általános feltételezésük az volt, hogy az ellenség 
legerősebb pontján támadva és ott erőfölényt létrehozva arathatnak 
győzelmet, ezért a rendelkezésre álló katonákat és hadfelszerelést 
ezekre a pontokra koncentrálták. Természetesen az , ellenség" is ezt 
tette: növelte védelmi erőfeszítéseit — tagolt (több lövészárokból, 
bunkerekből álló) frontvonalat alakított ki, tüzérséget és géppuskákat 
vonultatott fel, s az ellenség tüzérségi előkészítése alatt földalatti 
bunkerekbe menekítette embereit. Az , ütközetek?" mindig ugyanazt 
a koreográfiát követték: többórás tüzérségi előkészítés után 
előrenyomult a gyalogság, hogy elfoglalja a szemben álló fél 
lövészárkait. A rohamozók átvergődtek a saját tüzérségük által 
, holdbéli táj"-já változtatott, szögesdrótakadályokkal tűzdelt frontok 
közti senkiföldjén, majd megtizedelve elérték (ha elérték) az ellenfél 
árkait. Ez idő alatt a védelemnek módjában állt felkészülni, a tüzérség 
által összelyuggatott terepen újabb géppuskafészkeket építeni, esetleg 
a szétlőtt első vonalakból a gyakorta érintetlenül maradt hátsókba 
húzódni. Így aztán a rohamozókat számos esetben érte kínos 
meglepetés: mikor elérték az ellenséges vonalakat, ott senkit sem 
találtak, a mögöttük lévő fedezékekből viszont halomra lőtték őket. 
1915-ben a támadók új fegyvereket vetettek be -— gáz, repülők -, 
melyek kezdetben azt ígérték, hogy felgyorsulnak a harcok, de mivel a 
védők is alkalmazták ezeket, nem hozták meg a várt eredményt. 
Sajátságos helyzet állt elő: a hátországból jól szervezetten, gyorsan 
érkezett az erősítés, a frontokon aztán csigalassúsággal vonszolódtak a 
csapatok, s a hadihelyzet általában , változatlan" maradt. A katonai 


vezetők egyre több embert és hadianyagot követeltek az immáron 
hadigazdasággá átalakított hátországtól, hogy a meddő küzdelem 
óriási ember- és anyagveszteségeit pótolják (ez előbbi 1914 végére 
már 4 millió ember volt!), ám eredményességüket csak harcászati 
változtatásokkal tudták volna növelni, de ezt nem tették. 

A háború 1915 végére , anyagcsatává" változott, a felek belátták, hogy 
hosszú időre kell berendezkedniük, ha győzni kívánnak, s nem elég 
csak a győzelem katonai oldalát megtervezniük. Bár a háború második 
évére nem születtek új koncepciók és senki sem tudta, hogyan is 
lehetne megnyerni azt, mégis történt egy fontos változás: jelentősen 
felértékelődött a tartalékok, s általában véve a hátország hadviselő 
képessége. 

Az első háborús év után szinte valamennyi fél vezetői elégedettek 
lehettek; hadicéljaikat tulajdonképpen teljesítették vagy ha nem is, 
legalább győzelmekkel biztosították pozícióikat. A győzelem és a célok 
között ugyanis furcsa ellentmondás alakult ki. A német seregek 
mindkét fronton győzelmeket arattak, de a Schlieffen-tervről kiderült, 
hogy végrehajthatatlan. A franciák bizakodva tekintettek 1915 elé. 
Legfontosabb stratégiai céljaikat -— a németek kétfrontos háborúra 
kényszerítését, valamint első csapásuk kivédését — elérték, ám az 
ellenséges seregek mindenütt hazájuk földjén álltak. Joffre, a 
főparancsnok a francia közvélemény nyomásának és saját ambícióinak 
engedve épp ezért offenzívákat tervezett, s követelte az angolok 
hathatósabb támogatását. Oroszország — bár a tannenbergi fiaskót 
nehezen heverte ki - Galíciában kárpótolta magát a gyenge 
felszereltség és irányítás okozta vereségekért, s az antant legnagyobb 
örömére továbbra is aktív résztvevő maradt. Anglia a kontinensen 
nem szenvedett komolyabb vereséget, a tengereken viszont 
megsemmisítette a gyarmatokat veszélyeztető német hajókat, majd 
létrehozta a Németországot lassan fojtogatni kezdő blokádot. 

Egyedül a Monarchiának volt kedvezőtlen a katonai mérlege. 
Gyengébb ellenfelével, a szerbekkel sem bírt, ráadásul Galíciában 
olyan katasztrofális kudarcok érték, amelyek aláásták a 
soknemzetiségű hadsereg amúgy is közepes harci morálját. 1914 
végén a Monarchia katonai vezetése konstatálta, hogy német 
támogatás nélkül még mostani gyenge pozícióit is képtelen lesz 
tartani. Ez, az egyébként reális felismerés, egyre fokozta a 
Monarchiának a háború végére már nyomasztóvá váló alárendeltségét. 
Az 1915-ös esztendő terveit az állóháború mozgóvá változtatásának 
igénye, az ellenség gyenge pontjának megkeresése, valamint a 
hátország szerepének felismerése határozta meg. 

Falkenhayn , az elcsapott Moltke utóda helyesen mérte fel, hogy az 
1915-ös évben az antant megpróbálja dűlőre vinni a háborút, s 
általános támadást tervez. Ezért a német vezérkari főnök nyugaton 


védelemre rendezkedett be, míg keleten megpróbálta a Monarchiát 
kimenekíteni szorult helyzetéből. Márciusban az orosz hadsereg 
elfoglalta Przemysl erődrendszerét, s ez megerősítette Falkenhaynt 
elhatározásában. Május 2-án az egyesített német-osztrák-magyar 
csapatok Gorlicénél váratlan támadással átszakították az orosz 
frontot. Az oroszok feladták Galíciát, majd hamarosan kiürítették 
Lengyelországot. Szeptemberre a frontvonal a tavaszitól ötszáz 
kilométerre keletre állapodott meg, s bár az oroszoknak egy 
esztendeig nem futotta nagyobb ellentámadásra, nem kértek békét. A 
keleti front válságos helyzetére és a franciaországi patthelyzetre való 
tekintettel az angol admiralitás első lordja, Winston Churchill és a 
hadigazdaságot vezető Lloyd George, hogy elkerüljék a nyugati front 
kockázatát, egy mellékhadszíntéren próbáltak sikert elérni. Február 
végén az angol flotta egységei megkezdték a Dardanellák 
bombázását, majd márciusban a tengeren a térségbe szállított — 
elsősorban gyarmati, pl. ausztrál - csapatok partra szálltak 
Gallipolinál. A siker azzal kecsegtetett, hogy a törökök kilépnek a 
háborúból, és Anglia megerősítheti gyarmati pozícióit. Az sem volt 
épp megvetendő, hogy a szorosok birtokában támogatást nyújthattak 
volna rogyadozó orosz szövetségesüknek, ugyanakkor semmivel sem 
vitt volna közelebb a fő ellenfél, Németország legyőzéséhez. A várt 
siker azonban elmaradt: a partra szállt egységek a rossz szervezés és 
Sir John Hamilton erélytelen hadvezetése miatt megrekedtek a 
gallipoli sziklák alatt, ahol majd?" egy esztendeig tartó, 1916 elején 
kiürítéssel végződő állóháború bontakozott ki. A francia hadvezetés 
joggal érezhette úgy, hogy szövetségesei cserben akarják hagyni, ezért 
a britek a nyugati fronton is fokozták erőfeszítéseiket. Flandriában, 
Ypern térségében több támadást is indítottak, ám mindegyik kudarcba 
fulladt. A németek itt használtak először harci gázt, amit később az 
antant is átvett. A katonák ezután még lassabb mozgásra 
kényszerültek kezdetleges gázálarcaikban. 

A francia hadvezetés azonban nem adta fel: megpróbálta 
Olaszországot a saját oldalán felsorakoztatni. A londoni titkos 
szerződésben az antant által neki ígért Triesztért, Tirolért, Észak- 
Dalmácia és Kis-Ázsia egy részéért cserébe az olasz kormány hajlandó 
volt hadat üzenni a Monarchiának, de katonai potenciálja nem 
váltotta be a hozzá fűzött reményeket. Az olasz hadsereg kezdettől az 
antant támogatására szorult, ráadásul az Alpok irányában kellett 
támadnia, s tizenegy sikertelen Isonzó-menti csata bizonyította ennek 
lehetetlenségét. 

A Monarchia katonai vezetésének a győzelembe vetett bizalmát 
viszont jelentősen erősítették az olaszok elleni győzelmek. 
Szövetségeseinek az erőfeszítései természetesen a franciákat sem 

hagyták hidegen, s Joffre 1915 őszére , végső" támadást készített elő 


Champagne-ban. A szeptemberi angol-francia offenzíva negyedmillió 
halottat eredményezett, mást semmit. A kudarcot személycserék 
kísérték: az angol főparancsnok Douglas Haig tábornok lett, Joffre 
azonban - bár alárendeltjei egy részét leváltották — a helyén maradt, s 
vele maradt az offenzív stratégia is. Az egyetlen győztes, Falkenhayn 
tekintélyét is kikezdték a  defenzívában elért sikerek. A 
legbefolyásosabb német tábornokok - Hindenburg és Ludendorff — 
támadást sürgettek. A németek ugyanis a sikeres védekezésből azt a 
helytelen következtetést vonták le, hogy az antant gyengül, így 
lehetőség nyílik megtörésére. A nagy nyugati támadásra ugyan ez 
évben még nem került sor, de ősszel megmozdult a 
mellékhadszínterek egy része. Az antantoffenzíva után felszabadult 
német erők egy részét Falkenhayn képes volt átcsoportosítani a 
Balkánra. Ferdinánd bolgár király Macedóniáért cserébe országát a 
központi hatalmak oldalán sorakoztatta fel, ezzel aztán el is dőlt 
Szerbia sorsa. Októberben ugyan partra szállt Szalonikiben az antant 
expedíciós serege, hogy Szerbiát megsegítse, de a görög városban 
rekedt. A Monarchia csapatai elözönlötték Szerbiát, közben a bolgárok 
feltartóztatták az antant Szalonikiből induló támadását. A szerb 
hadsereg összeomlott, s maradványai — magukkal vive az agg Péter 
királyt -— Korfu szigetére menekültek. 1915 őszén az angolok a 
mezopotámiai fronton próbáltak sikereket elérni, de támadásuk 
Bagdadnál elakadt, sőt, az év végére vissza kellett vonulniuk. 

Az 1915-ös év a tengeri háborúban is változásokat hozott. Bár a 
német flotta még nem vállalta, hogy nyílt ütközetben mérje össze 
erejét a britekkel, mégis kísérletet tett a blokád feltörésére. A német 
admiralitás az év elején bejelentette, hogy , ellenblokád? alá veszi a 
Brit-szigeteket. Kezdetben búvárhajóikkal (U-boot) csak az antant 
hajóit süllyesztették el, ám a tengeralattjárók ekkor még alacsony 
száma miatt az általuk okozott anyagi károk eltörpültek az újfajta 
hadviselés okozta diplomáciai problémák mellett. 1915. május 5-én 
egy U-boot elsüllyesztette a fegyverek mellett amerikai utasokat is 
szállító angol Lusitaniát. Az eseményt az amerikai közvélemény 
felzúdulása, valamint Wilson elnök tiltakozása követte. Erre a németek 
átmenetileg felhagytak az új harcmodorral. 

Az év végére, a harcok elcsitulta után a központi hatalmak elégedetten 
állapíthatták meg, hogy az 1915-ös esztendő nekik kedvezett, az 
viszont korántsem töltötte el őket elégedettséggel, hogy az ellenfélnek 
esze ágába sem volt békét kérni. Az antantnak ugyanakkor be kellett 
ismernie, hogy a mellékhadszíntereken indított támadásai nem 
tehermentesítették a nyugati frontot, így akár tetszik, akár nem, a 
döntő ütközeteket Franciaországban kell megvívnia. Az antant 
stratégáinak fejében ekkor talán még fel sem merült a gondolat, hogy 
a németek is nagy, franciaországi offenzívára készülnek 1916 kora 


tavaszán. 

Az 1916-os év 

Ezt az esztendőt fordulópontnak tartják az első világháború 
menetében, ugyanis az év közepétől a stratégiai kezdeményezés 
átkerült az antanthatalmak kezébe. Bár valóban támadásba lendültek 
az antanterők mind a nyugati, mind a keleti fronton, a külső szemlélő 
számára még semmi sem mutatta azt, hogy a Németország vezette 
központi hatalmak vesztésre állnának. Az elhúzódó háború miatt 
ugyan a hosszabb távon nagyobb kapacitással rendelkező államok 
fölényének érződnie kellett volna, s hogy ez nem valósult meg, annak 
több oka is volt. Az antant hiába vont blokádot és hiába rendelkezett 
döntő tengeri fölénnyel, mindezt nem tudta igazán kihasználni. A 
másik ok a háború jellegéből következett, ugyanis a többmilliós 
seregek hatalmas területeken elszórva helyezkedtek el, így egy 
mindent eldöntő ütközet végrehajtása szinte lehetetlen volt. Mindkét 
oldalon általános probléma volt, hogy nem tudták kierőszakolni a 
gyors — győzelmet, s ezért az év végén megmutatkozó 
békekezdeményezések is eredménytelenek maradtak. 

Mivel a második év sem hozott döntést a világháború menetében, 
ezért a központi hatalmaknak újabb katonai sikereket kellett 
produkálniuk a végleges győzelem érdekében. A kérdés csupán az volt, 
hogy folytassák-e a keleti front eredményes hadműveleteit, vagy 
helyezzék át a háború súlypontját inkább nyugatra. A német 
hadvezetés az utóbbit választotta, melynek több oka is volt. 
Falkenhayn nem hitt abban, hogy a háborút meg lehet nyerni a keleti 
fronton, vagyis 

- emlékezvén Napóleon sikertelenségére — visszariadt az oroszországi 
háborútól. A fő ellenségnek az angolokat tartotta, akiket úgy akart 
békére kényszeríteni, hogy megfosztja — őket kontinentális 
szövetségesüktől, a franciáktól. Ennek hatására 1916 februárjában 
újabb támadás indult Franciaország ellen. A stratégiailag jelentéktelen 
verduni erőd, mely a német támadás célpontja lett, az egész háború 
szimbólumává vált. 

A francia hadvezetés először nem vette komolyan a német fenyegetést, 
hiszen Verduntől inkább szabadulni akart, de Briand miniszterelnök 
nyomására Pétain ezredes vezetésével beindult a védelmi gépezet. 
Szinte az erőd minden centiméteréért harc folyt február 21-étől június 
végéig, melynek során mindkét fél úgy érezte, hogy valami hatalmas 
tétért folyik a küzdelem. A közvélemény nyomására számolatlanul 
küldték a katonákat, s így a verduni , vérszivattyú? összességében 
csaknem 700 ezer francia és német halottat eredményezett, de döntést 
nem hozott. 

A nyugati front másik nagy eseménye az angol nyomásra a Somme- 
nál július 1-jén meginduló antanttámadás volt. A novemberig tartó 


ütközet mindössze nyolc kilométeres előrenyomulást eredményezett, 
viszont 600 ezer szövetséges és 400 ezer német katona halálát okozta. 
Bár az összecsapás sok látványos elemmel dicsekedhetett (tankok 
alkalmazása, légi felderítés, lovasság bevetése), inkább csak a 
világháború sajátosságát mutatta meg: bátor és kétségbeesett katonák, 
hibát hibára halmozó makacs tábornokok, eredmény pedig semmi. 
Ugyanígy nem járt sikerrel a Verdun térségében ősszel meginduló 
francia támadás sem, így a nyugati fronton a döntést nem sikerült 
kicsikarni, a küzdő feleken viszont egyre erősebben kezdtek 
mutatkozni a kifáradás jelei. A  sikertelenségek egyedül a 
hadvezetésekben hoztak változásokat. Az év végén a németeknél 
Hindenburg és Ludendorff, a franciáknál pedig Nivelle került az 
élre. 

A nyugati front tehermentesítésében egyedül Oroszországra lehetett 
számítani, de a márciusban meginduló orosz hadműveletek nem jártak 
sikerrel, ugyanis hagyományos módon a legerősebb pontján támadták 
meg az ellenséget. Sokkal eredményesebb volt Bruszilov tábornok 
júniusban délkeleten megindított offenzívája, mely az első 
világháború egyetlen sikeres hadművelete volt, amit tábornokról 
neveztek el. A támadás áttörte az osztrák-magyar állásokat, behatolt 
Kelet-Galíciába és Bukovinába. A győzelem a 25 ezer kmZelfoglalt 
területen és a 400 ezer hadifoglyon kívül több következménnyel is 
járt. A Monarchia csapataiból kiölte a harci kedvet, s innentől 
szövetségesét Németország tartotta csupán benn a háborúban. 
Oroszországban a hatalmas veszteségek a győzelem ellenére is tovább 
növelték a belső feszültségeket, mintegy előkészítve a forradalmat. A 
harmadik hatás pedig az volt, hogy az orosz sikerek felbátorították a 
semleges Romániát, ezért augusztusban hadba lépett. Az Erdély ellen 
megkezdett hadműveletet a  német-osztrák-bolgár ellentámadás 
állította meg, sőt decemberben Bukarest is elesett. Ez mintegy 500 
kilométerrel meghosszabbította a keleti front vonalát, s a központi 
hatalmak számára az esztendő sikerét jelentette. 

Az előző évi sikertelen tengeralattjáró-hadjárata után a német flotta új 
parancsnoka, von Scheer tengernagy a támadás mellett döntött, s így 
1916-ban történt meg először és utoljára a világháború alatt, hogy két 
korszerű hadiflotta összecsapott európai vizeken. A 
Jütlandszigeteknél májusban lezajlott ütközet tulajdonképpen a 
véletleneken múlott és döntetlenül végződött. Az angol flotta vezetője, 
Jellicoe, fontosabbnak tartotta megőrizni a saját hajóit, mint 
elsüllyeszteni a németekét, s bár a britek több hajót vesztettek, mint 
az ellenség, a döntő pillanatban a német flotta megfutamodott. A 
kudarcból Németország levonta a tanulságot: számára a döntő 
ütőkártya csakis a korlátlan tengeralattjáró-háború lehet. 

Az év folyamán a déli fronton alapvető változás nem történt. A 


verduni védelem tehermentesítésére az olaszok újabb támadást 
indítottak az  Isonzónál, amely azonban számukra komoly 
veszteségeket eredményezett, s ugyanígy történt az év második 
felében kezdett offenzívájuknál is. Emellett az ősz folyamán újabb 
antantcsapatok szálltak partra Szaloniki térségében, ami tovább 
szélesítette a déli front vonalát. 

Az 1916-os év végének antanterőviszonyait tekintve Oroszország már 
nagyon közel került az  összeomláshoz. A következő évben 
bekövetkező bukását több tényező összejátszása eredményezte: sokkal 
hosszabb frontvonalon érintkezett a hatékonyabb német hadsereggel, 
mint aminek védelmét biztosíthatta volna. Stratégiailag elszigeteltnek 
számított, szövetségeseitől nem kaphatott igazán jelentős gazdasági 
segítséget. A hadigazdálkodással járó terheket nem bírta a gyenge 
szállítási — rendszer, a hadseregek ellátása akadozott. Bár 
elfogyhatatlannak tűnt az orosz emberutánpótlás, 1916 végére a 
veszteséglista 3,6 millió halott, súlyos beteg és sebesült volt, s kb. 2,1 
millió katona került az ellenség fogságába. A második vonal kiképzése 
egyre több kívánnivalót hagyott maga után, a belső problémák pedig 
(városi lázadások, földosztásról szóló híresztelések) jelentős mértékben 
szétzilálták a hadsereget. 

A franciáknál is egyre romlott a helyzet, ám ezen sokat javított a 
nemzeti egység és elszántság magas szintje és az, hogy a 
fegyvergyártás hatékonysága nagyságrendekkel nőtt a háborús évek 
alatt. Természetesen ebben segített az angol és az amerikai gazdasági 
támogatás is. A háború első három éve alatt a franciák viselték a 
nyugati front legnagyobb terhét, amit jól mutatott 3 milliós 
veszteséglistájuk is. Ráadásul a parasztok besorozása és a lovak frontra 
irányítása alapjaiban rendítette meg a mezőgazdaságot, így az ország 
az élelmiszerellátásban is szövetségeseire volt utalva. 

A harmadik szövetséges, Anglia 1916 végére szokott igazán hozzá a 
hosszan tartó háborúhoz, vagyis ekkorra állt át az állam által 
irányított hadigazdaságra. Az első évek olcsó hadműveletei (blokád és 
gyarmati hadjáratok) alig jártak eredménnyel, a franciaországi akciók 
viszont eddig ismeretlen mértékű emberveszteséget hoztak magukkal. 
Csak az 1916-os évben félmillió ember halt meg, ami viszont 
jelentősen rontotta az angol csapatok harci kedvét. A nehézségeket 
csak fokozta az áprilisi dublini ír felkelés, amit levertek és kegyetlenül 
megtoroltak. Mindemellett a háború kezdetén a britek sem gondoltak 
arra, hogy a végső győzelem biztosításához nekik is egy külső hatalom 
segítségére lesz szükségük. A harmadik háborús év végére azonban az 
Egyesült Államokkal szemben fennálló tartozás hatalmas méretűvé 
vált. Háborús terveik megvalósításában mind Anglia, mind pedig 
szövetségesei egyre inkább az USA pénzügyi támogatásától függtek. 
Az angol pénzügyminiszter már ekkor felhívta a figyelmet arra a 

veszélyre, hogy a későbbiekben az Egyesült Államok olyan helyzetbe 
kerülhet, hogy feltételeket diktálhat az antantnak. 


Bár villámháborús tervei nem sikerültek, Németország - jó 
felkészültségének — köszönhetően  - túlnyomórészt sikereket 


könyvelhetett el az első háborús évek folyamán. 1916 nyarától 
kezdődően azonban komoly gondok mutatkoztak. A nyugati fronton 
elszenvedett veszteségek (2 millió katona) mellett az is világossá vált, 
hogy az angolok hajlandók minden erejüket bevetni a győzelem 
érdekében. Válaszul a németek beindították a Hindenburg-programot, 
mely a hadianyag-termelés nagyarányú fejlesztését tűzte ki célul. Ezt 
azonban csak akkor lehetett megvalósítani, ha a szakmunkások 
visszatérnek a frontról. Ez viszont azt jelentette, hogy Németország 
végsőkig kimeríti embertartalékait. Ráadásul - a  franciákhoz 
hasonlóan - itt is elhanyagolták a mezőgazdaságot, s a németek a 
blokád miatt tengerentúli segítségre nem számíthattak. A központi 
hatalmak másik , nagyhatalma", az Osztrák-Magyar Monarchia ereje 
kezdetben sem volt a németekéhez mérhető, de a háború évei során — 
bár ez minden hadviselő félnél bekövetkezett 

— morális tartalékai neki csökkentek leginkább. A sorozatos kudarcok 
tovább gyengítették a háborútól várt érzelmi egységet, a nemzetiségek 
elszakadási törekvései egyre erősödtek. 1916 novemberében meghalt 
Ferenc József császár, és az új uralkodó, I. (a magyar trónon IV.) 
Károly a belső feszültségek növekedése miatt  hajlamosnak 
mutatkozott a békére. 

Az 1916-os év végére tehát mindkét tömböt kimerítette a háború, de a 
békekísérletek mégis sikertelenek maradtak. A központi hatalmak 
decemberi békeajánlatát az antant 1917 januárjában kiadott 
válaszjegyzéke elutasította. Ennek egyik oka az volt, hogy ugyan 
mindenki a status guo alapján akart békét, de hogy ez mikori állapotot 
tükrözzön, abban már megoszlottak a vélemények. Emellett már 
minden országban , megígérték" a győzelmet, így a vezetők jobban 
féltek a háború befejezésének, mint folytatásának hatásaitól. Ráadásul 
mindkét fél úgy érezte, hogy nem kellene megalkudnia, hiszen úgysem 
lehet legyőzni. A hadviselők tehát folytatták a küzdelmet a teljes 
győzelem kivívása érdekében. 

Az 1917-es év 

A háború negyedik éve a központi hatalmak sikereit hozta, ami két 
dolognak volt köszönhető. Az egyik az volt, hogy bár az Egyesült 
Államok belépett a háborúba, komolyabb katonai erőt csak 1918-tól 
tudott Európába küldeni, a másik pedig az, hogy Oroszországban 
kitört a forradalom, így a keleti front katonailag tulajdonképpen 
megszűnt. Mindehhez hozzájárult még az olasz front áttörése, de a 
németek így sem tudták az év végén kedvező békére átváltani katonai 
eredményeiket. 


Az angolok új miniszterelnöke, Lloyd George és a franciák új katonai 
vezetője, Nivelle egyaránt offenzívával akarta érvényesíteni az antant 
haderejének számbeli fölényét. Az - USA hadba lépése után - 
áprilisban induló támadások (a franciák az Aisne mentén, az angolok 
Arrasnál) csak annyit értek el, hogy a németek visszahúzódtak a 
Hindenburg-vonal mögé, ami viszont egyelőre áttörhetetlennek 
bizonyult. A francia veszteségek Nivelle bukását okozták, és az új 
főparancsnok, Pétain ígéretet tett az egyre súlyosabb belső 
problémákkal küzdő hadseregnek, hogy több támadás nem lesz az 
amerikai csapatok megérkeztéig. A franciaországi angol hadsereg 
vezetője, Haig viszont még mindig bízott egy frontális offenzívában, 
ezért július végén Ypern térségében támadást indított. 

A három hónapig tartó , sárcsata"? semmi eredményt nem hozott, az 
angol veszteségek közel 300 ezer főre rúgtak, míg a németek csaknem 
200 ezer halottat hagytak a harctéren. Ugyanígy elakadt az 
októberben Cambrai-nál megindított angol offenzíva, ahol már 
tömegesen alkalmaztak tankokat is. Az európaiak tehát nem tudtak 
döntő győzelmet elérni a nyugati fronton, sőt a kudarcok 
megrendítették mindkét hadsereg harci szellemét is. A háború 
eldöntéséhez szükség volt az Egyesült Államok segítségére. 

A nyugati fronthoz sorolható másik esemény az USA hadba lépése 
volt, ami viszont valóban jelentősen megváltoztatta az erőviszonyokat. 
Bár közvetlen katonai segítséget csak 1918 nyarán adott, ipari és 
mezőgazdasági potenciálja szinte kimeríthetetlen volt, szemben a 
gazdaságilag kimerülőfélben lévő németekkel. Az amerikai hadiipar 
kezdetben csak a kézifegyvereket ontotta Európába, később azonban 
friss, magabiztos katonák millióit küldik át a kontinensre, ami döntő 
jelentőségű lesz a világháború kimenetelében. Az amerikai hadba 
lépést a németek provokálták ki a korlátlan tengeralattjáró- 
háború kihirdetésével.  Februári intézkedésük értelmében 
megtorpedóznak minden kereskedelmi és hadihajót, ami nem a 
központi hatalmak kikötőjébe tart. Emellett Zimmermann német 
külügyminiszter táviratában offenzív szövetséget ajánlott Mexikónak, 
amennyiben megtámadja az Egyesült Államokat. A két esemény 
hatására Wilson amerikai elnök április 6-án hadat üzent 
Németországnak. A belépés , morális" indoka a németek igazságtalan 
háborúja elleni fellépés volt, de az sem volt mellékes, hogy ha az 
antant elveszti a háborút, azzal elvesznek az amerikai kölcsönök is. 
Ludendorffnak sikerült kivédenie az antanttámadásokat nyugaton, s a 
keleti front helyzete is igen ígéretesen alakult. Az oroszországi belső 
feszültségek ugyanis a februári forradalomhoz vezettek. Ez kezdetben 
a nyugatiak szemében is sikert jelentett, hiszen egyrészt úgy 
gondolták, ettől erősebb lesz az orosz hadsereg, másrészt mostantól 
demokratikus szövetségessel harcolhattak együtt a németek ellen. A 


forradalmi támadó háborút valló új orosz vezetés azonban a német 
érdekeket keresztezte, ezért tette lehetővé a német vezetés a 
bolsevikok vezetőjének, Leninnek, hogy zárt vasúti kocsiban 
hazatérjen, mert tőle a még nagyobb belső zűrzavart várták. 
Kerenszkij hadügyminiszter parancsára ugyan az oroszok júliusban 
még egy utolsó offenzívát indítottak, ez azonban teljes kudarccal 
végződött, a polgári rendszert pedig elsodorta az októberi bolsevik 
forradalom. Az új szovjet kormány mindenképpen békét akart, ezért 
decemberben fegyverszünetet kötött Németországgal, majd megkezdte 
a béketárgyalásokat. A keleti front , megszűnése" lehetővé tette a 
németek számára, hogy csapataik átcsoportosításával még az 
amerikaiak  —. megérkezése előtt megpróbálják kapitulációra 
kényszeríteni a másik két antanthatalmat is. 

Kezdetben úgy tűnt, hogy a korlátlan tengeralattjáró-háború beváltja a 
német reményeket, amelyek Anglia térdre kényszerítését célozták 
meg. Az első hónapokban minden negyedik hajót sikerült 
megtorpedózniuk, s csak a Lloyd George által bevezettetett 
konvojtaktika hozott eredményeket az angolok számára. A 
konvojrendszerben a nagy csatahajók és a kereskedelmi hajók is 
csapatosan vonultak és rombolók kísérték őket, ami egyharmadára 
csökkentette a német támadások sikerességét. A mindezt kiegészítő, 
rohamos angol és amerikai hajóépítés az év közepére pótolni tudta a 
veszteségeket, így a németek céljai nem valósulhattak meg. 

A déli front balkáni részén az egyetlen változást az jelentette, hogy az 
antant egy nagy támadás reményében júniusban a háborúba történő 
belépésre késztette az addig semleges Görögországot, az offenzívára 
azonban csak a következő évben került sor. Az olasz területeken 
májusban és augusztusban az Isonzónál megindított antanttámadás 
nem hozott eredményt, az októberben váratlanul rohamozó német és 
osztrák erők viszont Caporettónál áttörték a védelmi vonalat, 
előrenyomultak a Piavéig, s az olasz front ebben az évben már nem 
mozdult el innen. 

A sikerek a németeket a háború folytatására ösztönözték. Meg akartak 
szabadulni a kétfrontos háború terhétől, és még az amerikaiak 
megérkezéséig döntést akartak kicsikarni a nyugati fronton is. A 
háború folytatására szavazott az új francia miniszterelnök, 
Clemenceau és az angol Lloyd George is. Mindketten meg voltak 
győződve arról, hogy a németek legyőzése nélkül nem lehet igazságos 
békét kötni. Pedig voltak békekezdeményezések az év során. A 
Monarchia lépett először, amikor 1917 márciusában az uralkodó — 
sógora, Sixtus Bourbon herceg közvetítésével -  különbékével 
próbálkozott, de erre csak a németektől történő elszakadás esetén 
kerülhetett volna sor, amihez IV. Károlynak nem volt elég ereje. 
Júliusban a németországi pártok egy része is a béketárgyalások 


megkezdését kívánta, de a hadsereg-parancsnokság most már erősebb 
volt a politikusoknál, s ez egyben Bethmann-Hollweg kancellár 
bukását is magával hozta. A másik oldalon Lenin annexió és hadisarc 
nélküli békére vonatkozó bolsevik programja senkinek sem tetszett, s 
ugyanígy kudarcot vallott Wilson elnök ,győzelem nélküli békét?" 
hirdető programja is. Az 1917-es esztendőben tehát ismételten nem 
sikerült befejezni a világháborút. 

Az 1918-as év 

Január 8-án Wilson, az Egyesült Államok elnöke, közzétette 
,tizennégy pontját". Leninhez hasonlóan ő is elutasította a titkos 
szerződéseket, nyílt béketárgyalásokat és diplomáciát követelt. Pontjai 
egy liberális világgazdaság megteremtését is célozták, ahol 
megszüntetik a gazdasági akadályokat és biztosítják a hajózás 
szabadságát. Megfelelő biztosítékok mellett a fegyverkezést a lehető 
legalacsonyabb szintre akarta csökkenteni. A gyarmati igények 
rendezésénél tekintettel kellett lenni az érintett népek érdekeire is. 
Követelte a megszállt területek kiürítését, köztük az orosz területekét 
is, és azt, hogy Oroszország alkalmat kapjon nemzeti politikája 
független meghatározására. Elzász-Lotaringiát vissza kell kapniuk a 
franciáknak. Az Oszmán Birodalom népeinek meg kell adni , önálló 
fejlődésük teljes és zavartalan lehetőségét", Ausztria-Magyarország 
népeinek az , önálló fejlődés legszabadabb lehetőségét", ami nem 
jelentette a Monarchia feldarabolását. Kongresszusi üzenete 
tartalmazta a független Lengyelország, utolsó pontjában pedig a 
valamennyi országnak kollektív biztonságot nyújtó , Népszövetség" 
megteremtésének programját. Wilson programját az antanthatalmak — 
bár nyilvánvaló okokból ezt nem mondhatták ki nyíltan — ugyanolyan 
ellenszenvvel fogadták, mint Leninét. 

Lassan haladtak a breszt-litovszki béketárgyalások; a németek 
annexiós és bábállamokat alakító tervei, illetve a bolsevikok 
világforradalom-várása, -akarása ekkor még lehetetlenné tették a 
megegyezést. Januárban a bolsevik párt Központi Bizottságában Lenin 
javaslata, hogy fogadják el a német békefeltételeket, kisebbségben 
maradt, mert a többség forradalmi háborút akart vívni. Mégis a 
bolsevik békeküldöttséget vezető Trockij javaslatát fogadták el, aki 
február 10-én visszautasította az annexiós békét, ugyanakkor 
befejezettnek nyilvánította a háborút (,sem háború, sem béke"), és 
bejelentette, hogy megkezdik az orosz hadsereg leszerelését. A 
központi hatalmak gyorsan felismerték, hogy a hadsereg nélküli 
Szovjet-Oroszország ellenállás nélkül könnyű zsákmányt , kínált fel". A 
németek február 18-án megindított támadását az újonnan szervezett 
Vörös Hadsereg csak Pétervár előtt tudta megállítani. A központi 
hatalmak néhány nap alatt a cárok kétszáz éves birodalomépítését 
tették semmivé. A Breszt-Litovszkba visszatért bolsevik küldöttek 


március 3-án vita nélkül aláírták a békét, amelyet egyúttal 
,kifejezetten annexiósnak és imperialistának" deklaráltak. Szovjet- 
Oroszország egymillió km2-t vesztett: a balti államok, Lengyelország és 
Ukrajna , függetlenek" lettek, s területükön német és osztrák-magyar 
hadosztályok maradtak, hogy biztosítsák a gabona begyűjtését és távol 
tartsák a bolsevik Vörös Hadsereget. Szovjet-Oroszország 1918 
nyarától mind mélyebben merült a polgárháborúba. A bukaresti 
békében (május 7.) a központi hatalmak hasonló rablóbékét 
kényszerítettek Romániára is. 

Németország végre egyírontos háborút vívhatott, és döntő 
győzelmet akart aratni, mielőtt az amerikaiak teljes erejükkel 
felsorakoztak volna a nyugati fronton. Az idő a németek ellen 
dolgozott, ugyanis az antant blokádja súlyos iparinyersanyag-hiányt 
okozott, Ludendorffnak pedig nem voltak új fegyverei az offenzívához. 
A németek számbeli fölénye még a keletről áthozott ötvenkét 
hadosztállyal is minimális volt, ennek ellenére március végén 
sikeresen nyomultak előre a Somme mentén. Ugyancsak jelentős 
taktikai sikert hozott az angol front ellen áprilisban indított német 
támadás Flandriában, de az oly sokszor beígért döntő győzelem most 
is elmaradt. A németek harmadik támadása áttörte a francia védelmet 
és újra elérte a Marne folyót, kilencven kilométerre megközelítve 
Párizst. Két újabb nyári offenzívájukkal már csak pár lépéssel 
szélesítették ki a tavasszal szerzett területeiket. 

1918 tavaszán fordulat következett be az antant Monarchiával 
kapcsolatos terveiben. Míg korábban a Németországról leválasztott, 
meggyengített és átalakított Ausztria-Magyarország fenntartását 
kívánták, a nemzetiségi hadifoglyok és emigráns politikusok által 
1918. április 8-án Rómában rendezett kongresszus után, amelyen a 
résztvevők az önálló állami lét mellett döntöttek, az antant háborús 
céljának tekintette a csehszlovák, jugoszláv és lengyel állam 
felállítását. Míg a Monarchia túlélhette volna, ha területeket veszít a 
perifériáin a szerbek vagy a románok javára, az önálló csehszlovák 
államiság a végét jelentette. Mikor Szovjet-Oroszországban a cseh és 
szlovák hadifoglyokból szervezett légió katonái magyarokkal tűztek 
össze a cseljabinszki állomáson, a bolsevik kormány a csapatok 
lefegyverzése mellett döntött. Az 50 ezer főt számláló légió — amelyet 
az antant csehszlovák hadseregnek ismert el — kimentése újabb ürügy 
volt a bolsevikok elleni intervencióhoz, létük pedig újabb érv a párizsi 
Csehszlovák Nemzeti Tanácsnak, hogy szövetséges kormányként 
ismertessék el magukat, ami 1918 nyarán meg is történt. 

1918 nyarán Ferdinand Foch, az antantseregek főparancsnoka 
elérkezettnek látta az időt az általános offenzívára. Az augusztus 8-án 
megindult brit támadást (Haig) hamarosan követték a franciák 
(Pétain) és az amerikaiak (Pershing) is. Bár szeptember 12-éig csak a 


tavasz óta elvesztett területeiket szerezték vissza a németektől, 
augusztus 8-át később Ludendorff mégis , a német hadsereg fekete 
napjának" nevezte, mert a katonák és a politikusok számára is 
nyilvánvalóvá vált, hogy Németország katonai győzelmet nem arathat. 
Döntő változások következtek be ősszel a balkáni fronton is. Bár a 
Franchet d"Esperey parancsnoksága alatt álló antantcsapatok nem 
voltak számbeli fölényben, de tűzerejük messze parancsnoksága alatt 
álló antantcsapatok nem voltak számbeli fölényben, de tűzerejük 
messze én az antant megindította támadását, alig ütköztek 
ellenállásba. , A bolgár hadsereg hazament" 

- írta emlékirataiban Ludendorff. A bolgár kormány, megrémülve a 
várható forradalomtól, szeptember 29-én aláírta a fegyverletételi 
egyezményt. Az antantseregek most már akadálytalanul vonulhattak 
előre Belgrád és Bukarest felé - nem vesztegették idejüket 
Törökországra. Miután a szeptemberi harcokban a törökök palesztinai 
és mezopotámiai frontjai is összeomlottak, az angolok gyorsan 
haladtak észak felé, és a bolgárok kapitulációja után október 30-án 
Törökország is feltétel nélkül letette a fegyvert. 

A mind kilátástalanabb helyzetben a német hadvezetés a , militarista" 
Németország  demokratizálásával, , felülről jövő forradalommal" 
kísérletezett. A kormányt parlamenti ellenőrzés alá helyezték, a 
liberálisokkal rokonszenvező Miksa badeni herceget nevezték ki 
birodalmi kancellárnak (október 3.), és a kormányba bevonták a 
szociáldemokratákat. Ezután a német, az osztrák-magyar és a török 
kormány fegyverszünetet kért (október 4.) Wilson elnöktől. A török 
kormánynak Wilson nem is válaszolt, a Monarchiával is csak azt 
közölte, hogy 14 pontja már nem alapja a békének, tárgyalni csak az 
utódállamokkal hajlandó, Németországgal — pedig — folyamatos 
jegyzékváltással készítették elő a fegyverszünetet. 

Októberben darabjaira esett szét a Monarchia. I. Károly császár 
október 16-ai manifesztuma a birodalom szövetségi állammá 
alakításáról már senkire sem hatott. A legcsekélyebb esély sem volt 
arra, hogy a hadsereg ellen tudjon állni az antant támadásának, 
érvényt szerezzen bármiféle központi akaratnak. A császári 
manifesztum és a wilsoni üzenet után a nemzetiségi területek a cseh, a 
szlovák, illetve a délszláv Nemzeti Bizottság tényleges igazgatása alá 
kerültek. Október 28-án a Cseh Nemzeti Tanács a csehszlovák állam 
kormányává nyilvánította magát, 30-án pedig a túrócszentmártoni 
Szlovák . Nemzeti — Tanács határozatot — hozott Szlovákiának 
Csehországhoz való csatlakozásáról. Október 29-én a zágrábi horvát 
nemzetgyűlés kimondta Horvátország függetlenségét és csatlakozását a 
föderatív délszláv államhoz. Magyarországon az  ,őszirózsás 
forradalom" (október 30-31.) ellenállásba sem ütközve szerezte meg a 
hatalmat. November 3-án a valójában már nem is létező Monarchia 


nevében kötött fegyverszünetet Weber tábornok Padovában. 

Október végén a német hadvezetés két év pihenés után a tengerre 
akarta küldeni a flottát, hogy így kényszerítse ki a blokád feloldását, 
kedvezőbb feltételeket a fegyverszünethez. A mathogy így kényszerítse 
ki a blokád feloldását, kedvezőbb feltételeket a fegyverszünethez. A 
mat 4-ei felkelése lett a forradalmak kezdete a Német Birodalomban. 
Ezek hatására november 11-én a compiégne-i erdőben, egy vasúti 
kocsiban a német delegáció Foch marsall előtt aláírta a 
fegyverszüneti egyezményt. 

Németország kapitulációjával véget ért az első világháború. Már csak 
a győzteseknek kellett megegyezniük, hogy a vesztesek milyen 
arányban fizessenek a négy és fél év minden áldozatáért. A tömeges 
hadviselés korában a nemzetek látványos eredményeket vártak, hogy 
érezhessék, igaz ügyért harcolva nem voltak hiábavalók szenvedéseik. 
A Párizs környéki békék 


Forradalmak és polgárháborúk 


Békekötések 


1919. január 18-án nyílt meg a versailles-i palota Tükörtermében a 
békekonferencia, hogy békét kössön a legyőzöttekkel és konszolidálja 
a háború által felbolygatott világot. Az érdemi döntések a 
Főtanácsban születtek, ez a Tízek Tanácsát jelentette, ahol minden 
nagyhatalmat (Franciaország, Nagy-Britannia, Egyesült Államok, 
Olaszország és Japán) két delegátus képviselt. Ez később leszűkült a 
, Nagy Négyesre", amelyben Lloyd George, Clemenceau és Wilson 
mellett az olasz miniszterelnöknek, Orlandónak csak alárendelt szerep 
jutott. A plenáris üléseknek, melyeken a 27 győztes ország 70 küldötte 
vehetett részt, nem volt érdemi jelentőségük. Komoly munka csak a 
Főtanácsban és az általa létrehozott Bizottságokban folyt, de számos 
fontos kérdés a , Három Nagy" nem hivatalos beszélgetésein dőlt el. A 
legyőzöttekkel nem folytattak tárgyalásokat, hanem csak átadták 
nekik az előzetes békeszerződéseket, amelyekre azok szóban 
reagálhattak, majd záros határidőn belül írásos megjegyzéseket 
adhattak be. Ezek nyomán készítették el a végleges békeszerződést, 
amelyet a legyőzött ország — kormánya  ultimátumszerűen 
(békediktátum), az aláírás határidejének kitűzésével kapott meg. A 
világháború utáni világ — konszolidációjához  elengedhetetlenül 
szükségesnek tartottak egy állandó nemzetközi szervezetet: a 
Nemzetek Szövetségéről (Népszövetség) szóló döntést és működési 
rendszerének kidolgozását a békekötések elé helyezték. Szabályzatát 
nem külön okmányként, hanem a békeszerződések részeként fogadták 
el. 


A Wilson elnök által tárgyalási alapként proklamált 14 pont egyre 
inkább háttérbe szorult az antant titkos szerződésekben rögzített 
háborús céljai mögött (valójában nem is volt alkalmas a kérdések 
gyakorlati megoldására). Németország hátában olyan államokat 
kívántak  — létrehozni (elsősorban — Franciaország), amelyek 
megakadályozhatták egy újabb, német vezetésű közép-európai 
szövetség kialakulását. A , békecsinálók" Európa két , korszerűtlennek?" 
tartott nemzetek feletti állama, a Habsburg-monarchia és az Oszmán 
Birodalom helyén ún. nemzetállamokat hívtak életre, ezzel újabb 
feszültségeket teremtettek az Északi-tengertől a Perzsa-öbölig. 

A kelet-közép- és délkelet-európai térség  antantszövetséges 
kisállamai mindent felhasználtak érdekeik maximális képviseletére a 
konferencián. Leggyakrabban a történelmi múltra (történelmi elv) 
hivatkoztak (Nagymorva Birodalom, 1772-es Lengyelország), illetve a 
, megszépített" statisztikák alapján a nemzeti önrendelkezésre 
(etnikai elv). Ezeken túl a területek gazdasági egységével, földrajzi 
szükségszerűséggel vagy a germán és bolsevik veszéllyel érveltek. Az 
egymásnak ellentmondó érdekek és elvek szövevényében a 
nagyhatalmak képtelenek voltak tájékozódni. Az új kelet-közép- és 
délkelet-európai államok a  — legritkább esetben váltak 
nemzetállamokká, egy részük eleve több nemzet föderációjaként 
alakult meg, és mindenhol igen jelentős volt a kisebbségek aránya. A 
,Három Nagy?" tisztában volt azzal, hogy az etnikai feszültségek 
destabilizálják a rendszert, ezért ragaszkodtak - még az új államok 


vezetőinek állásfoglalásaival szemben is - a nemzetközileg (a 
Népszövetség által) garantált kisebbségvédelemhez. A 


nemzetiségeknek biztosították a törvény előtti egyenlőséget, a 
hivatalviselés lehetőségének, a foglalkozások gyakorlásának egyenlő 
jogát. Idetartozott az anyanyelv korlátozások nélküli használata és az 
anyanyelvi iskoláztatás joga is. Ezeket az elveket később gyakran 
megsértették, és e jogok érvényesítése bonyolult és hosszadalmas 
eljárást igényelt a  Népszövetségben. A békekonferencián a 
Németországgal kapcsolatos kérdések megoldása állt az érdeklődés 
homlokterében. A békeszerződés (Versailles, 1919. június 28.) 
kijelölte az új határokat: Németország elvesztette Elzász-Lotaringiát, 
Felső-Sziléziát, Posent (Poznant), Nyugat-Poroszországot, Eupen- 
Malmédyt, Észak-Schleswig-Holsteint, Danzigot (Gdansk) és a Memel- 
vidéket. Luxemburg kivált a német vámszövetségből, a Saar-vidék 
népszövetségi igazgatás alá került (15 év múlva népszavazás döntött a 
sorsáról). — Megtiltották Ausztria és Németország egyesülését 
(Anschluss). Németország gyarmatainak igazgatására a győztesek 
kaptak népszövetségi megbízást (mandátum). Demilitarizálták a Rajna 
bal partját és a jobb part 50 kilométeres sávját. Hadseregét 100 ezer 
főre, tisztikarát négyezerre korlátozták, megtiltva az általános 


hadkötelezettséget, a nehéztüzérség és a modern fegyvernemek (pl. 
légierő) alkalmazását. A békeszerződés arra kötelezte Németországot, 
hogy megtérítse a szövetségeseknek a háború során okozott károkat. 
Az összeget később határozták meg (1920-ban a boulogne-i 
konferencia: 269 milliárd aranymárka 42 év alatt). Ezen kívül ki 
kellett szolgáltatnia kereskedelmi flottáját, és viszonosság nélkül 
biztosítania — kellett . a legnagyobb vámkedvezményt az 
antantállamoknak. Ekkor került először szóba a nemzetközi 
diplomáciában a háborús felelősség kérdése, és Németországnak ki 
kellett adnia a háborús bűnösöket. 

Hasonló elveken alapult a többi békeszerződés is. Ausztriának (Saint- 
Germainen-Laye, 1919. szeptember 10.) le kellett mondania Dél- 
Tirolról, Isztriáról, Triesztről, Dalmáciáról, egyes karintiai, krajnai 
területekről, valamint Galíciáról és Bukovináról. El kellett ismernie 
Magyarország, Jugoszlávia és Csehszlovákia önállóságát, ezzel 3 millió 
német került át Csehszlovákiába. Megkapta Burgenlandot, Klagenfurt 
és Sopron hovatartozásáról pedig népszavazás döntött. Megtiltották az 
Anschlusst, jóvátétel fizetését írták elő, és csak 30 ezer fős hivatásos 
hadsereget engedélyeztek. 

A magyar békeszerződés (Trianon, 1920. június 4.) 364 
cikkelyéből 290 szó szerint megegyezett a német, illetve az osztrák 
szerződés szövegével. Magyarországnak el kellett ismernie , Ausztria, 
Bulgária, Görögország, Lengyelország, Románia, a Szerb-Horvát- 
Szlovén Állam és a Cseh-Szlovák Állam határait úgy, amint ezeket a 
határokat a Szövetséges és Társult Főhatalmak" megállapították. A 
békeszerződésben a történeti Magyarország korábbi területének 71,5, 
a szűkebb értelemben vett Magyarországénak 67,290-át választották le. 
A történeti Magyarország lakosságának 63,6, míg az anyaországénak 
58,390-a került a szomszéd államok fennhatósága alá. Mivel a magyar 
határoknál a szomszéd országok nem kívánták az etnikai elveket 
érvényesíteni, és történelmi érveik nem vagy bizonytalanok 
(Nagymorva Birodalom) voltak, leggyakrabban gazdasági-katonai 
érdekeiket érvényesítették. Így került a kevés alfölddel rendelkező 
Csehszlovákiához a Kisalföld északi része vagy a délszláv államhoz az 
Alföld déli része. Az Alföld déli és keleti peremén futó vasútvonalak 
szintén szerepet játszottak a határkijelölésben, ezzel is csökkentették 
Magyarország hadipotenciálját. Jelentős határszakaszt biztosítottak a 
nemzetközi vízi úttá nyilvánított Duna mentén a tengerparttal nem 
rendelkező Csehszlovákiának. Az új határok katonai földrajzi 
szempontból szinte teljesen  nyitottakká váltak. Magyarország 
(önkéntes) hadseregét 35 ezer főben maximálták, és megtiltották a 
légierő kiépítését. A határváltozások alapvetően újrarendezték az 
ország gazdasági szerkezetét. A korábbi nemzeti vagyon és a 
gazdaságilag fejlettebb térségek nagyobb része maradt meg az új 


határok között, bár a , meghagyott" értékek aránytalanok voltak. 
Magyarországot kötelezték, hogy minden értéket szolgáltasson vissza, 
amelyet az elfoglalt területekről szállítottak el. Sokkal súlyosabb volt, 
hogy 3,4 millió magyar (a nemzet 34,190-a) került a nemzeti 
önrendelkezés jogát sértve a szomszéd országokba. Mivel az 
elválasztott magyarság túlnyomó része — a székelység kivételével — a 
központi magyar tömbbel összefüggő területen élt (itt többségben is 
volt). A magyar nemzetrészek elszakítása a magyar társadalom 
számára elfogadhatatlan volt. 

Bulgária (Neuilly, 1919. november 27.) elvesztette égei-tengeri 
partvidékét, hadseregét 20 ezer főre korlátozták, és viszonylag 
jelentéktelen jóvátételi kötelezettséggel terhelték. Törökország 
(Sévres, 1920. augusztus 10.) elvesztette területének háromnegyed 
részét, ebben a vonatkozásban a Párizs környéki békék közül ez volt 
a legszigorúbb. A tengerszorosokat, akárcsak a török pénzügyeket, 
nemzetközi ellenőrzés alá helyezték. A török flottát elkobozták, a 
hadsereg létszámát 50 ezer főre korlátozták. A győztesek 
állampolgárai török területen újra kivételes jogokat élveztek. Kelet- 
Trákiát, az égei-tengeri szigeteket és Szmirna vidékét Görögország 
kapta, Anatólia többi részét Anglia, Franciaország és Olaszország 
osztotta fel befolyási övezetekre. Az  arablakta területeket 
mandátumként Anglia és Franciaország szerezte meg. Elismertették 
Örményország függetlenségét, Kurdisztán autonómiáját. 

Az Európán kívüli területrendezések 

Az 1916-os - Törökország ázsiai területeit felosztó -, Sykes-Picot- 
egyezményben fogalmazta meg először Nagy-Britannia és 
Franciaország, hogy a legyőzöttek bizonyos területeit nemzetközi 
adminisztráció fogja átvenni a háború után. Mivel egy nemzetközi 
adminisztráció nehézkes, és a felelősség is elveszett volna, 
mandátumrendszerrel oldották meg a problémát, amire már volt 
történeti . példa — az  1895-ös — kongói egyezményben. — A 
mandátumrendszer indokaként azt hozták fel, hogy ezen területeken 
,oly népek laknak, amelyek a mai világ különösen nehéz viszonyai 
között még nem tudják önmagukat kormányozni". A Nemzetek 
Szövetségének szabályzata a fejlettségi szint alapján háromfajta 
mandátumot , állapított meg C(,A", ,B7" és ,C mandátum"). A 
mandátummal rendelkező , megbízott Hatalom?" évente jelentést 
készített a Nemzetek Szövetsége Állandó Bizottságának. Számos 
konfliktus forrása lett a későbbiekben a mandátumrendszer. Vitatták 
egyes területek elosztását, emellett néhány hatalom (különösen Japán) 
nem mandátumként, hanem korlátlan birtokként szerette volna 
megkapni a területeket. A legnagyobb belső ellenállás az arab 
területeken bontakozott ki (Szíria francia, Irak brit mandátum lett), 

ahol a vezetőréteg független királyságok megteremtéséért küzdött. 


Tovább bonyolította a helyzetet az  arab-zsidó konfliktus 
Palesztinában, amelyre a Balfour-nyilatkozat ellenére kiterjesztették a 
brit mandátumot. 

Mivel a csendes-óceáni térség problematikája a párizsi 
békekonferencia perifériájára szorult, 1921/22 telén kilenc ország 
(Egyesült Államok, Nagy-Britannia, Franciaország, Japán, Kína, 
Hollandia, Portugália, Olaszország és Belgium) diplomatái ültek össze 
Washingtonban, hogy 4 egyezményben a térség vitás kérdéseit 
rendezzék, a fegyverkezést korlátozzák. A flottaegyezmény korlátozta 
a tengeri fegyverkezési versenyt  (USA-Nagy-Britannia-Japán- 
FranciaországOlaszország flottáinak aránya: 5-5-3-1,75-1,75). 

A négyhatalmi egyezmény (USA, Nagy-Britannia, Franciaország, 
Japán) szavatolta a birtokviszonyok fenntartását a térségben. A 
kilenchatalmi egyezmény garantálta Kína függetlenségét és a kínai 
, nyitott kapuk"? politikáját. A Santung-szerződés szerint Japán 
visszaadja Kínának Santungot és Csiaocsout, és kivonja csapatait 
Szibériából. 


A félperiféria lázadása 


A múlt század utolsó negyedében súlyos válság rázta meg a fejlett 
ipari — társadalmakat. — A szabadversenyes kapitalizmust a 
monopolkapitalizmus váltotta fel. Új ipari és  agrártechnikai 
forradalom bontakozott ki, amely új fellendülést biztosított a centrum 
országainak a századfordulótól, és biztosította az életkörülmények 
javulását is. Amíg a centrum a válságával küzdött, a perifériák 
gazdasága fellendült. Rohamtempóban épültek a vasútvonalak, 
bekapcsolva ezeket az  agrárvidékeket a világgazdaságba. A 
robbanásszerűen növekvő népesség a városokba áramlott (vagy 
kivándorolt), hogy ott olcsó ipari munkaerőként jelentős tőkéket 
vonzzon. Ez jellemezte Latin-Amerika nagy részétől Dél-, Kelet-Közép- 
és Kelet-Európán át Kínáig és Indiáig a félperifériákat. Joggal 
alakulhatott ki az itt élőkben az az érzés, hogy a társadalmi-gazdasági 
felzárkózás belátható időn belül megvalósul. 

A századforduló idején azonban leállt a társadalmi és gazdasági 
fellendülés a  félperifériákon, a mezőgazdaság komparatív 
előnyeinek és a fejlettek agrár-termékigényének megszűnése után. A 
fejlett világ agrárimportőrből agrárexportőrré vált, és ezzel vége is lett 
az oly sok sikerrel kecsegtető felzárkózási és polgárosodási 
folyamatnak, sőt megindult a lemaradás. A félperiféria éppen 
iparosodó országaiban a politikai hatalom még tele volt feudális 
elemekkel, a polgárság gyenge és tradíciókban szegény volt, az új 
tőkések pedig nem riadtak vissza a legembertelenebb kizsákmányolási 
formáktól sem. Itt volt a tömegek nyomora a legnagyobb, a városokba 


tömörülő munkások itt voltak a leggyökértelenebbek. A munkások és 
parasztok helyzetének romlása fokozta politikai aktivitásukat, 
gyorsan terjedtek a radikális eszmék. Az első forradalmi hullámra 
nem kellett sokáig várni, 1905-től válságok sorozata, rázta meg a 
félperifériát. Az orosz forradalommal (1905-1907) kezdődött, és az 
ifjúperzsa (1905-11), az ifjútörök (1908), a mexikói (1910-17) és a 
kínai kínai ben zajlott Európa utolsó igazi  paraszfelkelése 
Romániában. A forradalmak második hulláma is az 1917-es orosz 
forradalmakkal indult, végighaladt Európán, de még olyan távoli 
területeket is érintett, mint India, ahol Gandhi erőszakmentességet, 
együtt nem működést, polgári engedetlenséget hirdető politikája 
antiimperialista tömegmozgalommá fejlődött (1919-22). 

A  félperifériák  gazdasági-politikai elitje — az imperialista 
nacionalizmussal kísérelte meg a válság megoldását. Ez sodorta az 
első világháborúba a Monarchiát, az Orosz és az Oszmán Birodalmat 
vagy a balkáni kisállamokat. Az első világháború különbözőképpen 
hatott a perifériákra. Azokban az országokban (Latin-Amerika, 
Spanyolország, Svédország), amelyek katonailag semlegesek 
maradtak, a háborús konjunktúra segített a strukturális válság 
enyhítésében (minden centrumban vívott háború a kimaradó 
félperiféria, periféria fejlődésének kedvez). A világháborúban részt 
vevő államokban a változást követelők számát és indulatát csak 
fokozta a parasztok millióinak centralizálása a hadseregben, a 
hadiipari központokban, és a háborúval járó megpróbáltatások egyre 
növekvő terhe. A háború végén eltérően alakult a félperiféria 
győzteseinek és veszteseinek történelme. Azok, akik csak most 
szerezték vissza, teremtették meg a nemzeti függetlenségüket 
(Finnország, balti államok, Lengyelország ), vagy új területekkel 
gyarapodtak (a nagyszerb Jugoszlávia, Románia, Görögország), 
könnyen konszolidálódhattak a vesztesek rovására. A nemzeti 
nagyság fölött érzett örömet jól kiegészítette a vesztesek szétosztható 
földje, hivatalai, hadi kárpótlása. Nem így a veszteseknél, ahol a régi 
rendszer megingott, az elit, az államapparátus elbizonytalanodott, és 
nem volt mivel kárpótolni az óriási, szegény paraszti tömegeket és a 
radikális munkásosztályt, sőt a vereségért még tovább kellett fizetni, 
és ez is a társadalmi hierarchia alján lévőkre várt. A régi, a 
modernizációt vezető elit a konzervativizmusba menekült, az új, 
modern polgárság gyenge (gyakran más etnikumú) és tapasztalatlan 
volt. A forradalmak elkerülhetetlenné váltak, és a félperifériák 
lázadásának élére az értelmiség állt (Kelet-Közép- és  Kelet- 
Európában jelentős szerepet kapott a zsidó értelmiség). A régi 
társadalom széttörésének első formája a kommunista kísérlet volt 
1917-ben Oroszországban, melyet a hasonló magyar (1919) és német 
próbálkozások (1919-23) követtek. Sajátos típusa volt a félperiféria 


forradalmainak a bolgár kísérlet egy önálló parasztdemokrácia 
megteremtésére. A  Sztambolijszkij vezette  Földművesszövetség 
kormánya 1920 és 1923 között próbálta megvalósítani harmadikutas 
programját. 

Németország helyzete sajátos volt. Bár a 19. század végének viharos 
fejlődése az iparilag fejlett országok közé emelte, de a , porosz?" 
birodalom számos félperifériára jellemző társadalmi-politikai vonást 
megőrzött. A megalázott, súlyos jóvátétellel terhelt és a demokratikus 
hagyományok hiányával küzdő állam ezért vívta élethalálharcát a 
jobb- és baloldali radikalizmussal 1919 és 1923 között. Ugyancsak 
sajátosan alakult Olaszország történelme. Jóllehet a győztesek közt 
fejezte be a háborút, mégis a ,zsákmány" csekélysége miatt 
csalódottnak érezte magát a társadalom, és kettészakadt 
mérsékeltekre és radikálisokra. A nacionalisták vezetőjének, a 
költő Gabriele DJAnnunciónak a fiumei kalandja túl jelentéktelen 
volt ahhoz, hogy megszépítse a , megcsonkított győzelmet", és a 
további annexiós politikának nem volt esélye. A jobboldali radikálisok 
másik irányzatát a háború előtti idők ismert szocialista vezére, Benito 
Mussolini szervezte mozgalommá. Az erőszakot dicsőítő, magukat 
hontalannak érző, nemzeti törekvéseikben frusztrált frontharcosok és 
háborús sebesültek  szövetségeiből létrehozta a  Fasci di 
Combattimento nevű szervezetet (Harci Szövetségek, 1919), 
melynek tagjait - nevük és jelvényük alapján - hamarosan 
fasisztáknak, magát a mozgalmat pedig fasizmusnak nevezték. 
Mussolini mozgalmát 1921-ben párttá szervezte (Nemzeti Fasiszta 
Párt). A fasiszták fegyveres harcot indítottak a tehetetlen polgári 
állam és az államot balról támadó kommunisták ellen. Antonio 
Gramsci és Palmiro Togliatti kommunista munkásai gyárakat, a 
parasztok és a mezőgazdasági munkások parlagföldeket foglaltak el. A 
polgárháborús viszonyok között élő, a kommunizmustól megrettent 
polgárság 1922-ben hatalomra segítette a fasisztákat (, preventív 
ellenforradalom"). 

Újabb típusát képviselte a félperiféria forradalmainak a török 
forradalom, amelynek ideológiai alapját a nacionalizmus adta. Első 
világháborús veresége katasztrófába döntötte a biro adta. Első 
világháborús veresége katasztrófába döntötte a biro as sévres-i 
békeszerződés alaposan megcsonkította, és a győztes hatalmak között 
felosztotta az Oszmán Birodalmat. Jelentős, töröklakta területek 
kerültek idegen uralom alá, és a tehetetlen szultáni kormány 
képtelen volt a nemzeti érdekek védelmére, de ekkor már Musztafa 
Kemál pasa kezében volt Törökország sorsa. Musztafa Kemál, a 
gallipoli győző, a tehetséges hadvezér minden katonai rangjáról 
lemondva kezdett a nemzeti ellenállás megszervezéséhez 1919 
májusában. Amikor 1920 tavaszán Ankarában megszervezte a Nagy 


Nemzetgyűlést, amelynek elnöke lett, a szultáni kormány halálra 
ítélte, de ekkor már megszületett az új Törökország. Az 1920 és 1922 
között  Kelet-Trákiában és Izmir  (Szmirna) térségében vívott 
háborúban megverték a  Nagy-Görögország ábrándját dédelgető 
görögöket (mintegy 1,3 millió görög menekült el ekkor az országból). 
1922-re a nemzeti függetlenségi háború semmissé tette a sévres-i 
békeszerződés minden megszorító rendelkezését, sőt — újabb szörnyű 
tömegmészárlások után - visszaállította a török szuverenitást az 
örmény- és  kurdlakra  kelet-anatóliai területek fölött is, 
kikényszerítve ezzel a békeszerződés revízióját. Az új, lausanne-i 
békeszerződésben (1923) a szövetségesek az összes korábbi, ún. 
kapitulációs szerződést is érvénytelenítve, az arablakta területek 
kivételével elismerték Törökország szuverenitását, s csupán a szorosok 
demilitarizálását írták elő. Musztafa Kemál (1934-től Atatürk: 
, törökök atyja") nemzeti függetlenségi harcával párhuzamosan vívta 
modernizáló forradalmát is. Az új törvények csaknem kivétel nélkül az 
európai mintát vették alapul. Miután 1922-ben kimondták a 
szultanátus megszűnését, a nemzetgyűlés 1923-ban kikiáltotta a 
köztársaságot. Meghirdette az etatizmust, amelyen az állam vezető 
szerepét értette a  külföldtől független — nemzetgazdaságban. 
Felszabadította az államot, a közigazgatást, az igazságszolgáltatást, 
az oktatást az iszlám uralma alól, eltörölte a kalifátust. 
Modernizálta a szokásokat: felszabadította a nőket, eltörölte a 
többnejűséget, a fátylat és a fezt, bevezette az európai időszámítást és 
a latin betűs írást. Kemál modernizációs forradalma gyökeresen 
átalakította a török társadalmat. 

A februári forradalom 


Az 1917. évi orosz forradalom 


1916 végén a háború okozta kifáradás, a fronton elszenvedett 
sorozatos kudarcok s az áremelkedés következtében általános 
elégedetlenség lett úrrá mindenfelé, amit még tovább fokozott 
Petrográd és Moszkva  élelmiszer-ellátásának romlása, holott 
egyébként Oroszországban volt elegendő élelem. A társadalom 
belefáradt a háborúba, s minden balszerencséért a cárt, a cárnét és 
Raszputyint okolta. Az 1916 óta tapasztalható élelmezési nehézségeket 
mindenekelőtt az idézte elő, hogy a kormány nem tudta megszervezni 
a mezőgazdasági termékek felvásárlását s szállítását. A városok 
élelmezését az is nehezítette, hogy a parasztok az infláció növekedése 
miatt nem akarták eladni a gabonát. A kormány tehetetlennek 
bizonyult, sorra kudarcba fulladtak árellenőrzési kísérletei és 
begyűjtési akciói is. A jobboldal a zsidók és a németek 
cselszövéseinek, a baloldal a földbirtokosok és a kulákok 


fondorlatainak tulajdonította a nehézségeket. A négyszáz éves cári 
birodalom megroppant, de az egyre növekvő számú elégedetlent még 
nem volt ki vezesse. 

Még 1915 közepén minden Duma-párt ellenzékbe vonult. A 
cárellenes oppozíció magva a "15 augusztusától a képviselők mintegy 
kétharmadát tömörítő Progresszív Blokk lett, melynek fő ereje az 
orosz történelem egyetlen liberális pártja. az Alkotmányos 
Demokrata Párt (orosz nevének rövidítése KD - kadet) volt. 
Programjuk az erős, nemzetközi pozícióját megőrizni képes 
Oroszország megteremtése volt, , mindenkire kivétel nélkül" érvényes 
törvényeket, , alapvető polgári szabadságjogokat" követeltek, továbbá 
a nyolcórás munkaidő bevezetését, a szabad szakszervezeti 
tevékenységet, a kötelező beteg- és nyugdíjbiztosítást, a kolostori és 
állami földek elosztását a parasztok között. 

Mindehhez egy olyan , felelős kormány" létrehozását határozták el, 
amelyben a Progresszív Blokk képviselői foglalták volna el a 
kulcspozíciókat. 1917 elején elérkezettnek látták az időt, hogy II. 
Miklós cárt rávegyék a végrehajtó hatalom átengedésére, hogy a 
változásokat a kívánt mederben tartsák. 

A háború- és monarchiaellenes forradalmi pártok (eszerek, 
mensevikek, bolsevikok) nem érzékelték , egy mindent elsöprő vihar 
előszelét", egy sikeres forradalom azonnali lehetőségét. Az 
Oroszország háborús vereségét kívánó és ezt nyíltan hangoztató 
bolsevik vezetőket - köztük Duma-képviselőket - még 1914 
novemberében letartóztatták, és Szibériába száműzték. A párt 
külföldről történő irányítása -— a pártba beépített Ohrana-ügynökök 
miatt is - igen nagy nehézségekbe ütközött. Lenin, aki ekkor 
Zürichben élt, teljesen el volt szigetelve Oroszországtól, csak ritka és 
homályos hírek jutottak el hozzá. 

Petrográd ban már 1917 januárjától rendszeressé váltak az 
élelmiszer- és tüzelőhiánytól szenvedő lakosság sztrájkjai és tüntetései, 
amelyeken mind gyakrabban tűntek fel háborúellenes jelszavak. A 
század legnagyobb forradalmának , lavinája" 1917. február 23-án (a 
Gergely-naptár szerint: március 8.), a kenyeret követelő petrográdiak 
ezreinek tüntetésével kezdődött. A nemzetközi nőnap alkalmából 
indított tüntetéshez sorra csatlakoztak a munkások, s így a 
megmozdulás általános politikai sztrájkba nőtt át. A fordulatot az 
hozta meg, amikor február 27-én (március 12.) a pétervári helyőrség 
mintegy 70 ezer katonája átállt a tüntetőkhöz. Az Orosz Birodalom 
fővárosában kitört forradalmi mozgalom nem azért bontakozhatott ki 
és győzhetett vezetés nélkül is, mert olyan erős lett volna, hanem 
azért, mert ellenfele, a cári rendszer a kritikus időben semmivé lett. 
,Az egész városban nem lehetett volna néhány száz embert 
összeszedni, aki rokonszenvezett volna a hatalommal..." — írta egy 


2999 


meggyőződéses monarchista. 

, Kettős hatalom? Oroszországban 

A cár az anarchikus állapotokért a Dumát tette felelőssé, és 
feloszlatta az , engedetlen", hatalmat követelő testületet, de a 
képviselők együtt maradtak, és megalakították az ideiglenes Duma- 
bizottságot, amely másnap közleményben tudatta: , magára vállalja a 
kormányzás és a közrend helyreállítását". A  Duma-bizottság 
megalakulásával egy időben — a Tauriai Palotában, az Állami Duma 
épületében — megalakult a másik hatalmi központ, a mensevik és eszer 
többségű Petrográdi Szovjet is. Elnöke a mensevik Nyikolaj 
Csheidze, helyettesei az eszer Alekszandr Kerenszkij és a szintén 
mensevik Matvej Szkobelev lett. 

A főhadiszállásáról a fővárosba igyekvő II. Miklós különvonatát felkelő 
katonák tartóztatták fel, és vezérkari főnöke, Alekszejev tábornok 
közölte vele, hogy csak lemondása árán folytatható a háború 
Németországgal. A cár március 2-án (március 15.) lemondott trónjáról 
öccse, Mihail Alekszandrovics nagyherceg javára, aki már nem fogadta 
és nem is fogadhatta el azt. A Pétervári Szovjet Végrehajtó Bizottsága 
és a  Duma-bizottság delegációi között lefolyt megbeszélések 
eredményeképpen március 2-án bejelentették az Ideiglenes 
Kormány megalakulását. Miniszterelnök és belügyminiszter Georgij 
Lvov herceg lett, aki egyrészt a háború folytatását, másrészt pedig az 
alkotmányozó nemzetgyűlés összehívását tűzte ki célul. A 
legfontosabb tárcákat kadet és oktobrista (a földbirtokosok és a 
nagypolgárság egy részének érdekeit képviselő, az alkotmányos 
monarchia megteremtésére törekvő, 1905 októberében alakult párt) 
vezetők kapták, az egyetlen eszer, Kerenszkij, igazságügy-miniszter 
lett. A  Romanov-dinasztia - a forradalmárok, liberálisok és 
monarchisták teljes egyetértésével — megbukott. Oroszország — de 
facto 

— demokratikus köztársaság lett. 

A tanács mensevik többségű Végrehajtó Bizottságot választott, amely 
rivális kormánnyá alakult és a tömegek spontán forradalmát próbálta 
irányítani. A Bizottság elnöke a mérsékelt szocialista, Csheidze; a 
szovjet igazi vezetője Cereteli lett. Az Ideiglenes Kormány 
megalakulásának első napjától kezdve gyengének bizonyult, mivel 
nem rendelkezett sem világos programmal, sem kellő önbizalommal, 
ami lehetővé tette, hogy a szovjet az ország másik hatalmi centrumává 
váljon, bár annak sem volt világos cselekvési stratégiája. A munkások, 
katonák és parasztok országszerte szovjeteket alakítottak, amelyek 
véget akartak vetni a háborúnak és fel akarták osztani a 
nagybirtokokat. 

Ezrek tértek vissza a száműzetésből , a politikai csoportok szabadon 
tevékenykedhettek, szerezhettek híveket. Április 3-án (április 17.) — a 


német hatóságok segítségével, egy lezárt vasúti kocsiban 
Németországon keresztülutazva — 17 éves emigráció után Zürichből 
hazatért Lenin. 1917 tavaszán Ludendorff úgy vélte, hogy , már csak 
az orosz forradalom mentheti meg Németországot". Lenin pedig, aki 
egy világforradalom nyitányának tartotta az orosz forradalmat, így 
nyilatkozott: , Az imperialisták eladták nekünk a kötelet, amellyel 
fölakasztjuk őket". Áprilisi tézisek címen összefoglalt programja, 
amelyet április 4-én ismertetett a Petrográdi Szovjet ülésén, azonnali 
békét és a földkérdés rendezését követelte, valamint kiadta a jelszót: 
, Minden hatalmat a szovjeteknek!" 

A , kettős hatalom" vége 

1917. június 18-án Kerenszkij általános támadást rendelt el 
Németország ellen, de az offenzívából hamarosan katasztrofális 
vereség lett. A németek keményen támadtak, a bolsevikok pedig 
fellázadtak a fővárosban július 4-én (július 17.). Lenin azt ígérte a 
felfegyverzett munkásoknak, hogy társadalmi tulajdonba veszik a 
gyárakat. A lázadás elbukott, mert a Petrográdi Szovjet nem 
támogatta. Ez Kerenszkij győzelmét jelentette, aki a második 
koalíciós Ideiglenes Kormány miniszterelnöke és hadügyminisztere 
lett. Kerenszkij lefegyverezte a munkásokat, és bebörtönözte Trockijt 
(Lev Bronstein), az igen művelt, hivatásos forradalmárt, az 1905-ös 
forradalom egyik vezérét, aki az Egyesült Államokból tért vissza. 
Elrendelte Lenin letartóztatását, aki megszökött, és a finn határ 
közelében talált menedéket egy erdei kunyhóban. Az új kormány a 
zavargások — miatt  szeptemberről novemberre halasztotta a 
nemzetgyűlési választásokat. Most egy harmadik csoport is 
jelentkezett a hatalomért, de mivel a monarchista Lavr Kornyilov 
tábornoknak - a hadsereg főparancsnokának - a hatalom akarásán 
kívül nem volt programja, kísérlete - egy katonai diktatúra 
megteremtésére -— eleve bukásra volt ítélve. Petrográd ellen indított 
csapatait megállították a felfegyverzett munkások (augusztus 
25-30.). 

Az orosz front felbomlóban volt, az országban káosz uralkodott: a 
gazdaság a teljes széthullás felé haladt (csökkenő  élelmiszer- 
felhozatal, vágtató infláció, gyárbezárások), a Kornyilovlázadáskor a 
tábornokot támogató kadet miniszterek kiválása miatt az Ideiglenes 
Kormány szétesett, és szeptember első napjaiban a bolsevikok 
megszerezték a többséget a Petrográdi és Moszkvai Szovjetben. A 
Petrográdi Szovjet elnöke az óvadék ellenében szabadon bocsátott 
Trockij lett. 

1917 őszén a hatalom ,az utcán hevert", és bolsevikok ragadták 
magukhoz. Nem fukarkodtak az ígéretekkel (békét, földet, kenyeret — 
mindenkinek és azonnal), miközben az összes többi párt várakozásra 
intett (kivárni a győzelmet, az alkotmányozó nemzetgyűlés 


összehívását, a káosz megszüntetését stb.). A szólásszabadságot 
kihasználó bolsevik agitátorok szavai termékeny talajra hullottak, és a 
szovjetek felfegyverezték a munkásokat. Kerenszkij nem hajtotta végre 
az ígért földreformot, ha megteszi, tömegesen hagyták volna el a 
katonák a frontokat, attól tartva, hogy kimaradnak a földosztásból. 
Most a bolsevikok a nagybirtokok kisajátítására biztatták a 
parasztokat. 

Megkezdődött az alkotmányozó nemzetgyűlési választások kampánya, 
de Lenin nem remélhette, hogy választásokon megszerezheti a 
hatalmat. Szeptember végén a bolsevik Központi Bizottságnak 
elküldött ultimátumában követelte az azonnali hatalomátvételt. 
Még mindig illegalitásban visszatért Pétervárra, így sikerült 
kikényszerítenie az ingadozó KB-tagokból egy titkos párthatározatot 
a fegyveres felkelés előkészítéséről. A határozat ellen szavazó 
Grigorij Zinovjev és Lev Kamenyev véleményüket a felkelés 
időszerűtlenségéről egy munkáslapban hozták nyilvánosságra, szinte 
valamennyi pártszervezetet megosztotta a , hogyan tovább?" kérdése. 
A mérsékelt bolsevikok korainak tartották az újabb forradalmat, 
tartottak a kudarctól, és tisztázatlannak látták a hatalom megragadása 
utáni teendőket is. , Hadba szállunk ... a többit majd meglátjuk" — 
idézte Lenin gyakran és szívesen Napóleont, és most csak Lenin, illetve 
a radikális bolsevikok voltak Oroszországban azok, akik cselekvésre 
szánták el magukat. Még október 9-én (október 22.) megalakult a 
Petrográdi Szovjet Forradalmi Katonai Bizottsága, hogy a 
fegyveres felkelés vezetője legyen. 

A bolsevik hatalomátvétel 

Miután már a sajtóban is megjelent a felkelés időpontja, az események 
felgyorsultak. A Forradalmi Katonai Bizottság már október 21-én és 
22-én elindította azt az eseménysort, amely , megrengette a világot". 
Komisszárokat (politikai biztosokat) küldtek a legjelentősebb katonai 
alakulatokhoz. A széthulló államapparátus tehetetlen szemlélő maradt; 
kísérletet sem tett a bolsevik vezetők letartóztatására, és mégis amikor 
a nyomdáikat megszállták loktóber 24. (november 6.)JI], a 
vörösgárdisták néhány óra múlva visszafoglalták azokat. Gyakorlatilag 
befejeződött a hatalomátvétel - középületek, stratégiai pontok 
birtokbavétele — amikor 24-én este Lenin a forradalmi központba, a 
Szmolnijba ment, és már csak a néhány hadapródiskolás védte Téli 
Palotának, az Ideiglenes Kormány székhelyének bevétele volt 
hátra. Október 25-én (november 7.) 21 óra 40 perckor az Auróra 
vaktölténnyel leadott ágyúlövésére indult meg a Téli Palota 
, ostroma". 

Egy órával később nyílt meg a Szmolnijban a Munkás- és 
Katonaküldöttek Szovjetjeinek II. Összoroszországi Kongresszusa. 
Lenin bejelentette, hogy minden hatalmat a szovjetek vettek a 


kezükbe. A bolsevik többségű kongresszusról a mensevik és eszer 
képviselők zöme eltávozott. Az ottmaradtak dekrétumokat fogadtak 
el a békéről és a földről. A békedekrétum minden hadviselő népet és 
kormányt felszólított annexió és hadisarc nélküli, demokratikus béke 
megkötésére, illetve a béketárgyalások idejére három hónapos 
haladéktalan fegyverszünetet javasolt. A földről szóló dekrétum 
minden megváltás nélkül ,a dolgozó nép tulajdonává" nyilvánította a 
földet. 

Megalakult az első szovjet kormány, a Népbiztosok Tanácsa (NT). 
Elnöke Vlagyimir Uljanov (Lenin), külügyi népbiztosa Lev Bronstein 
(Trockij), . közoktatásügyi biztosa  Lunacsarszkij, nemzetiségügyi 
biztosa Joszif Dzsugasvili (Sztálin) lett. 

Miközben Oroszország gyorsuló ütemben haladt a területi 
felbomlás és a polgárháború felé, a nagyvárosokban sorra - 
Moszkvában nyolcnapos véres utcai harcok után - a bolsevik vezetésű 
szovjetek kezébe került a hatalom. Vidéken és a nemzetiségi 
területeken egymás után alakultak a szovjethatalmat el nem ismerő 
,kormányok", a NT pedig egymás után hozta az orosz társadalmat és 
gazdaságot gyökeresen átalakító rendeleteit. 

A bolsevik hatalom megszilárdulása 

A szovjethatalom konszolidációját nem lehetett befejezettnek tekinteni 
az — alkotmányozó nemzetgyűlés kérdésének megoldásáig. A 
választásokra az októberi fordulat után került sor. Az alkotmányozó 
nemzetgyűlés összetétele az alábbi módon alakult: szocialista pártok 
59,690 (ezen belül eszerek: 40,490, mensevikek: 2,790), polgári pártok 
16,490, de a bolsevikok (2499) és a velük tartó baloldali eszerekkel 
alkotott frakció is csak 3890-kal rendelkezett. Ez eleve meghatározta, 
hogy a hatalmon lévő párt élesen elutasítja ezt a testületet. Ennek 
ellenérerozta, hogy a hatalmon lévő párt élesen elutasítja ezt a 
testületet. Ennek ellenére ére (január 18.) összehívták azt. Miután 
a küldöttek elutasították a , Deklaráció a dolgozó és kizsákmányolt nép 
jogairól? című okmány elfogadását és a  szovjetkormány 
intézkedéseinek megerősítését, a bolsevikok elhagyták az üléstermet, s 
az alkotmányozó gyűlést másnap rendeletileg feloszlatták. Az ezt 
követő tömegtüntetést a Vörös Gárda verte szét. 

Az 1918. január 10-18. között megtartott Munkás-, Katona- és 
Parasztküldöttek III. Összoroszországi (egyesített) Kongresszusán a 
többségben lévő bolsevikok - a baloldali eszerekkel — elfogadták a 
, Dolgozó és kizsákmányolt nép jogairól" szóló rendeletet. Ez tervbe 
vette az osztálynélküli társadalom megteremtését, a szocializmus 
felépítését, a kizsákmányoló osztálynak az állam vezetéséből való 
kizárását, valamint megerősítette a föld társadalmasításáról és a 
bankok államosításáról szóló dekrétumokat. 

Az új hatalomnak mindenekelőtt a háború kérdését kellett 


megoldania, mely az Ideiglenes Kormány számára végzetesnek 
bizonyult. Még decemberben fegyverszünetet kötöttek, és megkezdték 
a breszt-litovszki tárgyalásokat a központi hatalmakkal. Az 
erőfölényben lévő németek súlyos területi követelései miatt a bolsevik 
párt megoszlott: az ún. baloldali kommunisták, Buharin vezetésével, 
, forradalmi háborút?" akartak vívni. A KB többsége Trockijt 
támogatta, aki az egyoldalú leszerelés és a világforradalom kivárása 
mellett szállt síkra, míg a kisebbségben maradt Lenin a követelések 
kényszerű elfogadását indítványozta. Amikor 1918. február 10-én a 
szovjet  tárgyalóküldöttséget vezető Trockij közölte, hogy a 
hadiállapotot befejezettnek nyilvánítják, de nem írják alá a 
békeszerződést, a német csapatok támadásba lendültek, s hamarosan 
Pétervárt fenyegették. A totális vereség rémével a háta mögött, most 
már Lenin keresztül tudta vinni akaratát a KB-ben, s március 3-án 
Csicserin külügyi népbiztos aláírta az előzőnél súlyosabb 
feltételeket tartalmazó békeszerződést.  Szovjet-Oroszország 
beleegyezett a Baltikum, Belorusszia egy része és egész Ukrajna német 
megszállásába, valamint kötelezettséget vállalt, hogy hatalmas 
hadisarcot fizet Németországnak - élelmiszerben, nyersanyagban és 
aranyban. A német összeomlás és a berlini forradalom hírére - 
november közepén - a kormány semmisnek nyilvánította a breszti 
békét, és megkezdték az addig német és osztrák-magyar uralom alatt 
álló területeik visszafoglalását. 

Rombolás és építés 

A bolsevikok megsemmisítő csapásokat mértek a forradalom előtti 
társadalom minden területére: egymás után omlott össze a hadsereg, 
az igazságszolgáltatás, a közigazgatás, a család, az egyház, az oktatás, 
a politikai pártstruktúra, a gazdaság, hogy a proletariátus élcsapata 
vezetésével egy új társadalmat építhessen a romokon. A bolsevik 
forradalom az emberiség addigi történetének legnagyobb tömegét 
érintő forradalma, az orosz történelem utolsó ötszáz évének 
harmadik, s a legnagyobb nyugatosítási folyamata volt. Lenin és 
értelmiségi csapata kezdetben a nyugati kommunistáknál is nyugatibb 
igényekkel és ambíciókkal léptek fel. Ebben a megfelelő gazdasági és 
civilizációs feltételek nélküli forradalmiságban már nagyon korán 
jelentkeztek a bizánci elemek, az erőszak, az ázsiai fegyelem 
megkövetelése, az ortodox ideológia, a túlzott centralizáció, a 
vallásként kezelt bolsevik ideológia, a párt és az állam összefonódása. 
Az első feladat, amit Lenin a proletárforradalom elé tűzött, az állam 
lerombolása volt. A hadsereg még az októberi fordulat előtt 
szétzilálódott, és január közepén megszervezték a Munkás-Paraszt 
Vörös Hadsereget, majd februárban a Vörös Flottát. A , forradalom 
kardja" az 1917 decemberében megalakított Összoroszországi 
Rendkívüli Bizottság (VCSK vagy Cseka) lett. A lengyel 


arisztokratából bolsevik forradalmárrá vált Feliksz Dzerzsinszkij 
vezette szervezet, amely közvetlenül az NT-nek, illetve Leninnek volt 
alárendelve, mind kíméletlenebb harcot indított a forradalom valós 
vagy vélt ellenfelei ellen. A hatalomátvétel után azonnal 
megsemmisítették az egész régi igazságszolgáltatási rendszert, helyére 
a ,proletár lelkiismeret és forradalmi öntudat" alapján ítélkező 
forradalmi törvényszékeket állították. A terrort és ellenterrort túszok 
szedése és az összes , kétes elemmel" való leszámolás széles körben 
alkalmazott eszközei, a gyűjtő- és munkatáborok egészítették ki. A 
termelés és az elosztás munkásellenőrzése meglehetősen homályos és 
körvonalazatlan volt, és hiányzott hozzá a szakembergárda is. 

Mégis - a kommunizmus mielőbbi megvalósítása, a munkásság 
megnyerése, illetve a gazdaság gyors felbomlása miatt -—- 1917 
decemberében az államosított ipar igazgatására megszervezték a 
Legfelsőbb Népgazdasági Tanácsot, de a kormányintézkedések és az 
üzemi munkástanácsok csak felgyorsították a gazdaság szétesését. 
Ideológiai frontot is nyitottak. Az iskolareform folyamán 
államosították az iskolákat. Eltörölték a tandíjat, a vizsgákat és a házi 
feladatot, az iszolákat koedukálták. Bevezették a cenzúrát, betiltották 
az új hatalmat bíráló újságokat és folyóiratokat. Jóllehet a bolsevikok 
elismerték Finnország, Lengyelország vagy a balti államok 
függetlenségét, fel sem merült annak lehetősége, hogy elismerjék 
Belorusszia, Ukrajna, a Kaukázusontúl vagy Közép-Ázsia elszakadását 
a , bolsevik birodalomtól". 

Hadikommunizmus és polgárháború Szovjet-Oroszországban 

A gazdaság állami irányításának kísérletét, a , hadikommunizmust" 
csak részben indokolta a polgárháború és az intervenció, mert 
bevezetésében az a bolsevik utópia is szerepet játszott, hogy 
mihamarabb elérjék az ,igazi"? kommunizmust. A legfontosabb 
fogyasztási cikkeket jegyre adták, már ha volt mit. A pénz 
elvesztette értékét, és a kapitalista pénzgazdálkodást 

- ideológiai okokból is - cserekereskedelem helyettesítette a 
vállalatok között. Az állam  gabonavásárlási monopóliumot 
gyakorolt, megszüntetve ezzel a magánkereskedelmet. A , feleslegek" 
erőszakos elkobzása gyorsan csökkentette a termelési kedvet. Ez is 
hozzájárult, hogy a parasztság hamar kiábrándult a forradalomból, 
amely földet alig adott, mégis mindent elvett. A városok és a hadsereg 
ellátására megkezdődött a mezőgazdasági termékek kötelező 
beszolgáltatása, miközben cserébe a parasztok semmit sem kaptak, a 
pénz az infláció miatt elértéktelenedett, az ipar pedig nem termelte 
meg a falu számára szükséges termékeket. A szinte teljesen 
államosított gazdaság termelését ugyanis a bolsevikok képtelenek 
voltak megszervezni, következménye gazdasági összeomlás lett: 
infláció, áruhiány és az üzemek gyakori leállása. 


A városokat nem tudták ellátni élelemmel — a jegyrendszer csak a 
nyomor egyenlőségét biztosította -, tömegek menekültek vidékre, 
hogy megpróbálják megtermelni önmaguk számára az élelmiszert. Bár 
a Vörös Hadsereg kiszorította az ország területéről a fehérgárdistákat, 
mégis folyamatosan csökkent a bevetett terület. A városok 
közhangulata is gyorsan romlott, a munkásosztály demoralizálódott, 
általánossá váltak a gazdasági kihágások: lopás a köztulajdonból, a 
fusizás, a feketézés és a batyuzás. 

A polgárháború első lövései Dél-Oroszországban, kozák területeken 
dördültek el 1918 elején. A kozákok nem a cári rendszer védelmében 
fogtak fegyvert, hanem széles körű autonómiájukért és korábbi 
privilégiumaik megőrzéséért. A szovjethatalom elleni harc másik 
tűzfészke Oroszország keleti területe lett, ahol az ellenállás a fehéreket 
támogató cseh hadifoglyoknak a transzszibériai vasút menti 
lázadásával kezdődött. 

A központi hatalmak csapatainak rablóhadjáratát 1918 márciusától az 
antant intervenció- ja egészítette ki. Az angolok partra szálltak 
Murmanszkban, benyomultak Bakuba és KözépÁzsiába, a japánok és 
az amerikaiak a Távol-Keleten támadtak, hogy a külföldi 
tulajdonokat kisajátító, a kölcsönök visszafizetését megtagadó bolsevik 
hatalom megdöntését elősegítsék. Bár az intervencióban 14 ország vett 
részt, a csapatok harci értéke gyenge volt, és akcióikat sohasem 
tudták összehangolni, a politikai célok is gyakran tisztázatlanok 
maradtak, csakúgy, mint a fehérgárdisták esetében, akiknek 
felkelései 1918 nyarára az egész országot elborító polgárháborúvá 
szélesedtek. A Vörös Hadseregben tömegesen harcoltak külföldiek. 
1918 őszéig a lett, lengyel, magyar, kínai, délszláv, cseh, finn és más, 
többnyire alapos katonai kiképzéssel rendelkező internacionalisták 
alkották a formálódó Vörös Hadsereg fő erejét. Trockij hadügyi 
népbiztos szervezte meg a reguláris hadsereget, a Vörös Hadseregbe 
kényszerítve a volt cári tiszteket, akik mellé politikai biztosokat ( 
komisszárokat) állított. 

1919 márciusában - Lenin kezdeményezésére — 34 , delegátussal" 
(közülük 30 a külügyi népbiztosság munkatársa volt) Moszkvában 
megalakult a III. Internacionálé (Kommunista Internacionálé, 
Komintern). Új, bolsevik vezetésű világpárt született, amelyben az 
egyes kommunista pártok csak mint , nemzeti"? szekciók működtek. A 
Komintern célja a világforradalom kirobbantása révén az egész 
világon a proletárdiktatúra és a tanácsrendszer megteremtése volt. Az 
1920-as II. kongresszuson fogadták el a Komintern-tagság kötelező 
érvényű feltételeit. A csatlakozott kommunista pártok mint a 
Komintern  — egy-egy — hadoszlopa harcoltak a hatalomért. 
Kötelezettségeik közé tartozott, hogy minden -— legális és illegális — 
eszközzel segítsék a szovjetköztársaságot, alakítsanak földalatti 


szervezeteket, és ugyancsak minden eszközt felhasználva harcoljanak 
országaik kormányai ellen. A Komintern Végrehajtó Bizottságának 
elnöke Zinovjev, helyettese és főideológusa Buharin lett. 

Az intervenció utolsó felvonása a lengyel-szovjet háború volt. Az 
első világháború végén újjászülető Lengyelország vezetője az a régi 
szocialista Józef Pilsudski lett, aki saját szavai szerint a , függetlenség 
megállónál leszállt a szocialista villamosról". 1920 áprilisában indított 
hadjáratának célja, hogy Lengyelország, Litvánia, Belorusszia és 
Ukrajna föderációjával feltámassza a lengyel nagyhatalmat. A 
Tuhacsevszkij vezette Vörös Hadsereget a következő szavakkal küldte 
ellentámadásba Trockij: , Vöröskatonák, előre! Hősök, irány Varsó!". 
Amikor augusztus 16-17-én Varsó alatt vereséget szenvedtek a 
vörös csapatok, megszűnt a bolsevik forradalom közép-európai 
exportjának a veszélye. Az október 12-én megkötött rigai előzetes 
békében a lengyelek számára előnyösen, az etnikai határnak javasolt 
Curzon-vonalnál jóval keletebbre húzták meg a határt. 

A hároméves kegyetlen polgárháborút - roppant áldozatok árán -— a 
bolsevikok nyerték meg. A győzelmet számukra a kommunizmus 
utópisztikus ígérete, a népirtásig fokozódó terror -— a doni kozákok 
kb. 7090-át mészárolták le — és a karizmatikus vezető hozta meg. A 
polgárháborúban és az azt követő éhínségben tizenhárommillió ember 
pusztult el. A gazdaság széthullott (az 1920-as ipari termelés az 1913. 
évinek mindössze a hetede volt), és az ellenforradalommal vívott 
küzdelemben a demokrácia legkisebb maradványait is 
felszámolták. A volt cári tábornokok (Gyenyikin, Kolcsak, Krasznov, 
Vrangel) antibolsevista hadjáratai az ,ancien régime? visszatérését 
jövendölték, s bár a bolsevik hatalom terrort és éhséget jelentett, az új, 
kommunista jövő ígéretével maga mellé tudta állítani a társadalom 
jelentős részét. 

A kronstadti lázadás és a NEP 

Bár 1920 végére a fehérek mozgalma végső vereséget szenvedett az 
európai részen, a katasztrofális ellátás miatt sztrájkhullám söpör 
végig a nagy  munkásközpontokban, különösen  Petrográdban 
hasonlított kísértetiesen a helyzet 1917 elejére. A zavargások 
hamarosan. átterjedtek a közeli Kronstadtra, amely 1917-ben a 
bolsevikok fő flottatámaszpontja volt. A fellázadt matrózok követelései 
a következők voltak: , szovjeteket, kommunisták nélkül", sajtó- és 
szólásszabadság a , munkások és parasztok, az anarchisták és a 
baloldali szocialista pártok számára", ,a szocialista pártok 
letartóztatott tagjainak" szabadon bocsátása, a szabad földművelés és 
állattartás joga a parasztoknak. A több mint tízszeres túlerőben lévő, 
bolsevikokhoz hű csapatok március 18-ára leverték a felkelést, ami 
végképp meggyőzte Lenint arról, hogy a hadikommunizmus politikája 
vereséget szenvedett. 


Még tartott a , harmadik forradalmat" követelő lázadás, amikor 
összeült , az  OK(b)P X. kongresszusa, és szakítva a 
hadikommunizmussal, Lenin új gazdaságpolitikáját (NEP: Novaja 
Ekonomicseszkaja Polityika - Új gazdaságpolitika) fogadta el. A 
kiélezett helyzetben a kongresszuson betiltották a frakciókat, ezzel 
kihunyt a pártdemokrácia utolsó szikrája is. A NEP-et időleges 
kitérőnek tekintették a bolsevikok, amikor , új" vagyis nagyon is régi, 
kapitalista eszközzel (árutermelés) feltámasztott formák együtt 
élnek a szocialistával. A termény elkobzását felváltotta a terményadó. 
Hogy a parasztságnál megmaradó felesleg áruvá válhasson, 
engedélyezték a magánfuvarozást és a piaci árucserét. Ez 
feltételezte, hogy a piacon van csereérték, ezért engedélyezték a kis 
és közepes magánvállalatok alapítását. Koncessziókkal a 
bizalmatlan külföldi tőke visszacsalogatására is kísérletet tettek. A 
pénzreform lezárásaként 1924-ben bevezették a szilárd rubelt, a 
cservonyecet, amely aranyra vagy külföldi valutára volt váltható. 
Rehabilitálták az ,anyagi ösztönzést", és az állami vállalatoknak az 
, Önálló elszámolásra" történő átállás után gazdaságossá kellett 
válniuk. De a NEP nem jelentett politikai reformokat, maradt a 
pártállami diktatúra. 

1921 -ben az aszály, az előző évek polgárháborúja és beszolgáltatási 
kényszere — hatására példátlan éhínség — tombolt  Szovjet- 
Oroszországban, ahol 35 millió ember éhezett és milliók haltak éhen. 
A kormány áttelepítésekkel, az elkobzott egyházi javakért vásárolt 
gabonával és a nemzetközi segélyszervezetek támogatásával próbált 
meg úrrá lenni a helyzeten. A NEP a vártnál is gyorsabban, már a 
következő évben eredményeket hozott, megszűnt az éhínség és 
enyhült a falu és a város közötti feszültség. Az árutermelés 
kibontakozása új típusú társadalmi differenciálódást okozott. 
Megjelentek a ,nepmanok?" és minden, amit a  nepmanlélek 
megkívánhatott: játékkaszinók, kabarék, luxusautók, drágakövek és 
szőrmék. De többen voltak azok, akik nem tudtak felemelkedni, és a 
bolsevik vezetők is mind gyakrabban tették fel a kérdést: ezért 
harcoltunk? A válaszra még néhány évet várni kellett. 

A bolsevikok ismét lélegzethez jutottak. 1925 végére az ipari 
termelés elérte a háború előtti szintet. A viszonylagos fellendülés 
szabadabb légkört hozott, különösen a kulturális életben. 

A forradalmi hullám elültével sor kerülhetett a nemzetközi 
kapcsolatok normalizálására is a nyugati hatalmakkal. Elsőként, 
1921-ben Nagy-Britannia kötött kereskedelmi egyezményt Szovjet- 
Oroszországgal, amit 1922-ben a Németországgal megkötött Rapallói 
egyezmény, — majd — a diplomáciai kapcsolatok Angliával, 
Franciaországgal és más európai országokkal való felvétele követett. 


Németország 


A háborús vereség után a társadalmi feszültségek mélyebbé 
válásával kellett szembenéznie Németországnak. A változások 
legnagyobb vesztese az alsó középosztály lett. A háború alatt a 
tőkekoncentráció korábbi tendenciái tovább növekedtek, 
óriáskartellek monopolizálták az árakat és a piacokat a kisüzemek és a 
kiskereskedők rovására. A nagytőkések pozíciói megerősödtek, 
akárcsak a szervezett munkásságé. A totális háború megvívásához 
szükséges társadalmi békét az iparbárók és a kormány a 
munkásságnak tett engedményekkel vásárolták meg, és a háborús 
munkaerőhiány miatt olyan emberek - főként nők és fiatalok — 
kerültek tömegesen a munkavállalók közé, akik addig kívül rekedtek a 
bérmunkásléten. 

A leszerelés után a civil életbe való visszailleszkedés nehézségei és 
a háború okozta fizikai és lelki sérülések miatt milliók szorultak az 
állam támogatására, melyet az képtelen volt megadni. Mindezek, 
valamint a nagyméretű gazdasági visszaesés, a növekvő nyomor és az 
államhatalom összeomlása egy nagy létszámú, politikailag szervezett 
munkásosztállyal rendelkező ipari államban, a háború végén 
forradalmi helyzetet teremtettek. 

Az 1918. évi forradalom lényegében alig volt több politikai és 
alkotmányos forradalom- nál. Csupán annyi történt, hogy a 
császárság köztársasággá alakult, mert ennek a , forradalomnak" — és 
ez a döntő mozzanat - nem sikerült radikális változásokat 
végrehajtania Németország társadalmi-gazdasági struktúrájában. A 
hadsereg, az államigazgatás, a bírói testület és a vallási intézmények 
ugyanis megőrizték hatalmi helyzetüket és befolyásukat. 

November 9-én Miksa badeni herceg, akit hat nappal ezelőtt 
neveztek ki birodalmi kancellárrá, a jogfolytonosságot biztosítva 
átadta a hatalmát a szociáldemokrata párt (SPD) vezetőjének, 
Friedrich Ebertnek. Ugyanezen a napon Ebert szociáldemokrata 
elvbarátja, Scheidemann - megelőzendő, hogy a kommunisták 
deklarálják a szocialista köztársaságot — kikiáltotta a ,szabad német 
köztársaságot". Az új köztársaságnak, hogy megszilárdulhasson, a 
következő problémákkal kellett megküzdenie: le kellett szerelni a 
katonákat, aláírni a fegyverszünetet, felszámolni az országot elborító 
lázongásokat és felkeléseket, újjáépíteni a gazdaságot, biztosítani az 
alapvető közellátást, végül — a zűrzavaros állapotok között -— meg 
kellett teremtenie a legitimitását (nemzetgyűlés, alkotmány). 

Még a kezdeti időkben két létfontosságú kompromisszumra került sor. 
Az elsőben Groener tábornok felajánlotta Ebertnek a hadsereg 
támogatását, feltéve, ha a kancellár mérsékelt irányvonalat követ és 
elfojtja a radikálisabb tanácsmozgalmakat (Ebert-Groener paktum). 


A másodikban, az ún. Stinnes-Legien egyezményben Karl Legien 
szakszervezeti vezető és Hugo Stinnes iparmágnás kötött alkut, amely 
megszilárdította a szervezett munkásság pozícióit. November 10-én 
alakult meg a kormány, a Népmegbízottak Tanácsa, amely az SPD és 
a háború alatt az SPD-ből kivált Független Szociáldemokrata Párt 
(USPD) három-három tagjából állt. A kormány képviselői másnap a 
compiégne-i erdőben aláírták a fegyverszüneti egyezményt az 
antanttal. 

November-december folyamán sorra robbantak ki a tömegek — vezető 
párt és program nélküli - átgondolatlan, következetlen forradalmi 
akciói. Ilyen légkörben ült össze Berlinben december közepén a 
munkás- és katonatanácsok birodalmi kongresszusa. A küldöttek 
mintegy 6096-a - az SPD és Ebert tervét támogatva - a tanácsrendszer 
ellen, a mielőbbi nemzetgyűlési választások mellett foglalt állást. 

A kisebbség az USPD radikálisabb nézetei mellett tett hitet; még az 
alkotmányreform előtt kell meghozni a  gazdasági-társadalmi 
reformokat, a hadseregreformot. Ezek után az USPD kilépett a 
kormányból, és szélsőbal szárnya a Spartacus Szövetséggel (Karl 
Liebknecht, Rosa Luxemburg) december 30-án megalakította 
Németország Kommunista Pártját (KPD). 

Amikor január 4-én a kormány lemondásra szólította fel Berlin 
független szociáldemokrata  rendőrfőnökét, Emil  Eichhornt, a 
független szociáldemokraták és a kommunisták tömegsztrájkokat és 
demonstrációkat szerveztek, amelyeknek a célja az Ebert-kormány 
megdöntése  (Spartacus-felkelés). A hatalomátvétel objektív 
feltételei nélkül kirobbantott felkelést egy hét alatt leverték a hadsereg 
egységei és a szabadcsapatok ( a Freikorps, melyet a nagyiparosok 
pénzeltek és a hadsereg képzett kij; a harcok során elfogott 
kommunista vezetőket, Karl Liebknechtet és Rosa Luxemburgot 
meggyilkolták. 

A berlini spartakista felkelés után, 1919. január 19-én tartott 
választásokon az SPD-nek a nemzetgyűlés legerősebb pártjaként csak a 
szavazatok 3890-át sikerült megszereznie, s emiatt koalíciós 
kormányzásra kényszerült. Az Alkotmányozó Nemzetgyűlés február 
6-án nyílt meg a türingiai kisvárosban, Weimarban. A nemzetgyűlés 
Friedrich Ebertet birodalmi elnökké választotta; Philipp 
Scheidemann lett a miniszterelnök, aki az  SPD-ből, a 
Centrumpártból és a Német Demokrata Pártból (DDP) megalkotta a 
, weimari koalíciót", amely 7890-os többséggel rendelkezett. Az 1919 
nyarán nyilvánosságra hozott versailles-i békeszerződés szigorú 
feltételei a kormány lemondásához vezettek, és már az új, Bauer- 
kabinet írta alá június 28-án a békeszerződést. Néhány héttel később, 
feszült politikai légkörben elfogadták a weimari alkotmányt is. Az 


alkotmány demokratikus és parlamentáris rendszert léptetett életbe, 
jelentős végrehajtói hatalommal. 

A Német Birodalom csúcsán a nép által választott elnök állt. Ő 
nevezte ki a birodalmi kancellárt. A parlamentet a birodalmi gyűlés 
(Reichstag, a nép által megválasztott képviselőkkel) és a birodalmi 
tanács (Reichsrat, a tartományok képviselői) alkották. Az autonóm 
tartományok (saját kormánnyal) központi hatalomnak alávetett 
szövetsége alkotta az egységes Németországot. 

A zavargások, felkelések nem szűntek meg a Weimari Köztársaság 
megteremtése után sem, 1919 és 1923 között a jobboldal 
folyamatosan támadta a köztársaságot, sőt puccsokat is megkísérelt 
ellene, miközben a szélsőbal a súlyosbodó gazdasági problémákat 
ellen tiltakozva sorozatos sztrájkokat és tüntetéseket szervezett. Még 
tartott a berlini felkelés, amikor Brémában tanácsköztársaságot 
hoztak létre (január 10-február 4.). Februárban és márciusban 
sztrájkok bénították meg a nagy iparvidékeket. Amikor február végén 
merénylő végzett az USPD-s bajor miniszterelnökkel, Bajorország 
politikai káoszba süllyedt. 

Az 1919 áprilisában kikiáltott Bajor Tanácsköztársaságot májusban a 
Freikorps harcosai ezernél is több halálos áldozatot követelő véres 
utcai harcok során megdöntötték. 

Az általános európai gazdasági válság, a hadigazdálkodásról való 
átállás nehézségei, a háború alatt felhalmozott állami adósságok 
inflációval való felszámolása és az antant teljesíthetetlen jóvátételi 
követelései tovább súlyosbították a válságot. A gyorsan , elhasználódó" 
kormányok , teljesítési politikája" tovább erősítette a fiatal köztársaság 
szélsőbal és -jobboldali ellenfeleit. 

Az 1920-as Reichstag-választások a szélsőjobb- és -baloldali pártok 
előretörését hozták. 1920 márciusában két jobboldali tiszt, Kapp és 
Lüttwitz a Freikorps osztagai élén bevonult Berlinbe, és csak egy 
általános sztrájk tudott véget vetni a puccskísérletnek, miután a 
hadsereg nem volt hajlandó szembeszállni a szabadcsapatokkal. 
Ugyancsak a szabadcsapatokra támaszkodva jutott hatalomra Gustav 
Kahr kormánya Bajorországban. Ezek után Bajorország lett a 
jobboldali radikalizmus központja, innen indult Adolf Hitler 
Nemzetiszocialista Német Munkáspártja és itt tette Hitler az első 
kísérletet a hatalom megszerzésére. 1921-ben, majd 1923-ban a 
kommunisták szerveztek felkelést Szászországban. Míg a szélsőjobb a 


,tőrdöfés legendájával? - amely szerint a belső ellenség 
(természetesen a zsidók és a szocialisták) züllesztették szét a 
harctereken legyőzhetetlen német hadsereget - támadta a 


köztársaságot, addig a kommunisták a szociális elégedetlenséget 
igyekeztek politikai céljaikra felhasználni. 


ben elérték, hogy a jóvátételi kötelezettséget 66 év alatt (!) 
teljesítendő 132 milliárd aranymárkára csökkentsék. Az 1922-es 
rapallói, Szovjet-Oroszországgal kötött szerződéssel mindkét állam 
áttörte a nemzetközi elszigeteltségét, és megnyitották a gazdasági- 
külkereskedelmi kapcsolatok újjáépítésének lehetőségét. A válság 
mélypontját jelentette, amikor az elmaradt fa- és szénszállításokra 
válaszul 1923 januárjában a francia és belga csapatok megszállták 
a Ruhr-vidéket, amire a németek passzív ellenállással és a Ruhr-vidék 
termelésének leállításával válaszoltak. A német gazdasági élet 
megbénult, az infláció ellenőrizhetetlenné vált, a munkanélküliség 
magas volt. Újabb forradalmi hullám volt kialakulóban, amikor a 
válságba belebukott kormányt Gustav Stresemann (Német Néppárt) 
kabinetje váltotta fel. Létrejött az ún. nagykoalíció, amely a 
szociáldemokratáktól a Néppártig minden olyan politikai csoportot 
összefogott, amely segítséget jelenthetett a megingott polgári 
társadalom konszolidálásában. 


Az őszirózsás forradalom és a köztársaság 
A Monarchia végnapjai - az őszirózsás forradalom győzelme 


Forradalmak Magyarországon 


1918 őszén a Monarchia végnapjait élte, szeptember közepe óta az 
antantseregek már akadálytalanul nyomulhattak előre a Balkánon. A 
bolgár és török szövetségesek feltétel nélkül letették a fegyvert, 
sokkolva az osztrák és magyar politikai elitet, amelyek előtt felsejlett a 
birodalom közeli és elkerülhetetlen felbomlása. Egyetlen tervezetnek 
sem volt most már semmilyen realitása, amely a Monarchia bármilyen 
formában (például szövetségi állam) való fennmaradását képzelte el. A 
birodalom  nemzetiségei már régóta a teljes — nemzeti 
függetlenséget követelték, és néhány hónapja az antanthatalmak is a 
német- és bolsevikellenes nemzetállamok rendszerét kívánták a 
keletközép-európai térségben. Miután Wilson elnök elutasította a 
Monarchiával kötendő békét, a nemzetiségi területek központjaiban, 
Prágában, Krakkóban, Zágrábban megalakultak a nemzeti tanácsok, 
és megkezdték végrehajtó hatalmi rendszerük kiépítését. A 
hadseregben október közepétől kezdve egyre-másra alakultak meg a 
katonatanácsok, és a hónap végéig 250 ezer katona szökött meg 
egységétől, sokan fegyvereikkel. 

Október 23-án egy hónapon belül már harmadszorra nyújtotta be a 
lemondását Wekerle Sándor miniszterelnök, amit másnap a király 
most már el is fogadott. A kormány lemondása után, 23-áról 24-ére 
virradó éjjel az ellenzéki erők - a Függetlenségi és 48-as (Károlyi) 
párt, a Polgári — Radikális Párt és a Magyarországi 
Szociáldemokrata Párt képviselői — a budapesti Károlyi-palotában 
megalakították a Nemzeti Tanácsot, elnöke Károlyi Mihály lett. A 
Tanács 12 pontos programja a háborús vereségre és a polgári fejlődés 
hiányosságaiból eredő társadalmi feszültségekre keresett megoldást. A 
parlament és a kormányzat távozását, a háború azonnali befejezését, a 
német szövetség felbontását, Magyarország teljes függetlenségét, az 
általános és titkos választójog alapján új választásokat, demokratikus 
szabadságjogokat, radikális földreformot és szociális reformokat 
követelt. A nemzetiségeknek az önrendelkezés jogát helyezte kilátásba 
a program, abban a reményben, hogy így biztosítható lesz 
Magyarország területi integritása. 

A Nemzeti Tanács reformokkal akarta megvalósítani programját, és 
csak a radikális tömegek nyomására vált a forradalom vezető erejévé. 
IV. Károly még egy utolsó kísérletet tett, hogy elkerülje az 
elkerülhetetlent, a forradalmat. Hiába érkezett Budapestre József 
főherceg homo regiusként, az események alakulására nem volt 
befolyása. Az uralkodó, bár tárgyalt Károlyi Mihállyal is, de mégsem 


őt, hanem Hadik Jánost nevezte ki miniszterelnökké, aki képtelen 
volt kormányát megalakítani. Az előző napon a Károlyi kinevezését és 
a Nemzeti Tanács kormányként történő elismerését követelő tömegbe 
lőtt a rendőrség (október 28.: , lánchidi csata"). 

Magyarországon az , őszirózsás forradalom" (október 30-31.) a régi 
hatalom csekély ellenállásába ütközött. A Nemzeti Tanács képtelen 
volt az eseményeket ellenőrizni, a jórészt szervezetlen 
katonatömegekre a Katonatanácsnak volta legnagyobb befolyása. A 
Katonatanácsot elismerő — a k. u. k. sapkarózsák helyére őszirózsát 
tűző - katonák spontán akcióikkal, a stratégiai pontok elfoglalásával 
változtatták forradalommá az eseményeket, amit József főherceg 
törvényesített - kinevezte Károlyi Mihályt miniszterelnökké 
(október 31.). (Ezen a napon ölték meg otthonában a világháború 
kirobbanásáért felelősnek tartott Tisza Istvánt.) Két nappal később -— 
miután a király felmentette a kormányt a neki tett eskü alól — Károlyi 
már mint egy független ország miniszterelnöke fordult a ,világ 
népeihez". 

A polgári demokratikus Magyarország 

Károlyi Mihály koalíciós (a Nemzeti Tanács  pártjaiból 
megalakult) , népkormányá ra" várt a Nemzeti Tanács programjának 
megvalósítása. Kezdetben a kormány szinte az egész magyar 
társadalom bizalmát és támogatását élvezte, de azonnali 
eredményeket is vártak tőle. A legelső feladatok egyike a nemzetközi 
elismertetés, a fegyverszünet, ezt követően a békeszerződés megkötése 
volt. November 3-án Padovában Weber tábornok a már nem létező 
Monarchia nevében kötötte meg a fegyverszünetet. Károlyi feltétlenül 
bízott a wilsoni elvekben, a pacifizmusban, hadügyminisztere, 
Linder Béla pedig a hazaözönlő hadsereg leszerelésére készült, és 
kijelentette: , nem akarok többé katonát látni". 

Ilyen előzmények után utazott Belgrádba az antant keleti 
hadseregének parancsnokához, Franchet dEsperey tábornokhoz a 
Károlyi vezette küldöttség, hogy most már Magyarország számára 
érjen el fegyverszünetet. Károlyi itt szembesült azzal, hogy a győztesek 
semmibe veszik a wilsoni elveket és Magyarországról csak érdekeik 
alapján döntenek. 

A november 13-án aláírt fegyverszüneti egyezmény a Beszterce- 
Maros-Szabadka-Baja- Pécs-Dráva mentén jelölte ki a demarkációs 
(hadseregeket elválasztó) vonalat. csaknem teljes leszerelést követelt, 
s bár a polgári közigazgatás a magyar kormány kezében maradt, de a 
szövetségeseknek joguk volt a stratégiailag fontos helységek 
megszállására. Mivel nem foglalkoztak az  észak-magyarországi 
határvonallal, a csehek fegyveres kísérletet tettek felvidéki területek 
birtokba vételére, de a magyar egységek visszaszorították őket. Ez is 
bizonyította, hogy a nemzeti függetlenség - az adott körülmények 


között - elképzelhetetlen ütőképes hadsereg nélkül. A fegyverszüneti 
egyezmény aláírásának napján jelent meg a rendelet a nemzetőrség, a 
polgárőrség és a hadsereg felállításáról. A nemzeti érdekek 
védelmére képes hadsereg megteremtése illúzió maradt, aminek 
okai a pacifista közhangulat, a peremterületek gyors elvesztése és a 
pénzhiány voltak. 

A budapesti , őszirózsás forradalmat" követő napokban sorra alakultak 
meg vidéken is a nemzeti bizottságok. Már az első napokban sikerült 
tisztázni a kormány és a munkás- és katonatanácsok viszonyát. Egy 
rendelet szerint a tanácsok ,a kormány ellenőrző orgánumai, a 
propaganda szervei, de nem intézkedés jogával felruházott kormányzó 
hatóságok". 

Hátra volt még az államforma tisztázása. Már a forradalom 
másnapján országszerte követelték Magyarország függetlenségének és 
a köztársaságnak a kikiáltását, de Károlyi és követői ragaszkodtak 
az alkotmányos formákhoz. Külpolitikai események sora mozdította 
ki Károlyiékat várakozó álláspontjukról. November 9-én a német 
köztársaság, 12-én a Német- Osztrák Köztársaság kikiáltása, majd két 
nappal később Csehszlovákia megalakulása siettette az eseményeket. 
November 13-án IV. Károly lemondott , az államügyek viteléről", de 
nem magáról a trónról. Nyilatkozatával nyitva hagyta az államforma 
és az államfő személyének kérdését. Miután a régi képviselőház 
feloszlatta magát, 1918. november 16-án a vidéki nemzeti 
bizottságok küldötteit is magában foglaló nagy Nemzeti Tanács a 
Parlament előtt összegyűlt kétszázezresre becsült tömeg előtt 
proklamálta a népköztársaságot. Ausztriában, Németországban és 
Csehszlovákiában a köztársaság megalakulása után viszonylag gyorsan 
megrendezték az alkotmányozó nemzetgyűlési választásokat, és ez 
konszolidálta a demokratikus forradalmakat. A bizonytalan kül- és 
belpolitikai helyzetben a kormány nem vállalta a választások 
megtartását, s ezzel elszalasztotta az alkalmat, hogy legitimációját 
megerősítse (a választások után összeülő nemzetgyűlés új alkotmányt 
fogadhatott volna el). 

A kormány feladata lett volna a rendkívül súlyos gazdasági és 
szociális helyzet rendezése is. A háborúban kimerült, az antant 
blokádjába zárt országban 1918 őszétől egyre súlyosabb szén-, 
nyersanyag- és élelmiszerhiány lépett fel. A közlekedés és szállítás 
teljes zűrzavara és a békegazdaságra való átállás nehézségei miatt az 
üzemek jelentős részében szünetelt a termelés. A munkáselbocsátások 
és a leszerelt katonák tömegei miatt a munkanélküliség az 
elviselhetőség határáig fokozódott. Az élelmiszer-, ruházat- és 
tüzelőhiány miatt nem jelentett megoldást a bérek és segélyek 
növelése sem, mert így a kiáramló többletpénz csak az inflációt 
növelte, az alapproblémán nem változtatott a jegyrendszer sem. 


Mindeközben a kormánynak meg kellett küzdenie az idegen uralom 
alá került területekről elmenekült magyarok mind nagyobb 
tömegének és a háború alatt felhalmozódott államadósságok 
kezelésének problémájával is. A kormánynak hiányoztak az eszközei 
gazdasági és szociális tervei megvalósításához. A helyzet romlása 
gyorsan növelte a radikális, kommunista megoldások híveinek 
számát, november- december folyamán az üzemekben sorra alakultak 
a munkástanácsok, amelyek több helyen átvették a vállalatok 
irányítását. 

Még 1918 márciusának végén megalakult az oroszországi bolsevik 
párt magyar csoportja Kun Béla vezetésével. Novemberben mintegy 
kétszázan tértek vissza, hogy megszervezzék a magyarországi 
kommunista mozgalmat. Az ehhez szükséges anyagi eszközöket a 
bolsevikoktól — kapták. — Budapesten — ekkor — már több, a 
szociáldemokratáktól balra álló csoport működött, amelyek a 
forradalom szocialista irányba való továbbvitelét követelték. 
November 24-én a orosz hadifogságból hazatért kommunisták, a 
baloldali szociáldemokraták (Szántó Béla, Vágó Béla) és a 
forradalmi szocialisták (Korvin Ottó) megalakították a 
Kommunisták Magyarországi Pártját, és megkezdték a párt 
szervezeti kiépítését. A tömegek  megnyerésének legfontosabb 
eszközévé a két héttel később megjelenő Vörös Újság vált, amely a 
bolsevik forradalom időszerűségét hirdette. 

A szélsőjobboldal is aktivizálódott. A vereség a katonatisztek 
tízezreinek egzisztenciáját fenyegetette, akik már november közepén 
megalakították érdekvédelmi szövetségüket. Ennek szervezeti bázisán 
jött létre november 30-án Budapesten a Magyar Országos Véderő 
Egyesület, amely az érdekvédelmen kívül a , magyar katonai szellem" 
ápolását is feladatává tette. Január közepén, amikor Gömbös Gyula 
vezérkari százados lett az elnöke, a MOVE az új rendszer 
megdöntésére irányuló, ellenforradalmi beállítottságú katonai 
szervezkedés központjává vált. 

Az államterület szétesése és a januári kormányválság 

A szerb hadsereg még november folyamán megszállta a belgrádi 
egyezményben számára biztosított dél-magyarországi területeket. 
December elején megindultak a román csapatok is, hogy a birtokba 
vegyék Erdély keleti és déli részét. Amikor elérték a demarkációs 
vonalat, az antant engedélyezte, hogy további területeket foglaljanak 
el. Így a román hadsereg 1919 januárjának végéig érdemi ellenállás 
nélkül megszállta az egész történelmi Erdélyt. 

Egyedül a Kratochwill Károly ezredes által megszervezett székely 
hadosztály fejtett ki érdemi ellenállást. Ezzel egy időben az antant 
követelte a Felvidék kiürítését is, amelyet a csehszlovák csapatok 
így szinte akadálytalanul foglalhattak el az év végéig. A Duna és az 


Ipoly mentén kijelölt demarkációs vonal tisztán magyarlakta területek 
átengedését jelentette Csehszlovákiának. 

A súlyos külpolitikai kudarcok január elején kormányválságot 
robbantottak ki. A több napig elhúzódó válság végén a Nemzeti 
Tanács és a kormány kivételesen együttes ülést tartott, amelyen 
Károlyi Mihályt ideiglenes köztársasági elnökké nevezték ki. 
Károlyi megtartotta a külügyek irányítását,  elnökölhetett a 
minisztertanács ülésein, és a kormány néptörvényeket csak az ő 
jóváhagyásával adhatott ki. A köztársasági elnök Berinkey Dénest 
nevezte ki ideiglenes miniszterelnökké, aki január 18-án alakította 
meg kormányát, amelyben a szociáldemokraták több pozíciót 
szereztek. 

A kormányválsággal egyidőben radikalizálódtak szélsőséges erők is. A 
történelmi magyar állam felbomlása, az erősödő kommunista befolyás 
és a növekvő anarchia keltette félelmek hatására a polgárság mind 
szélesebb köreiben vált népszerűvé a rendteremtés jelszava. A 
gyorsan szaporodó szélsőjobboldali szervezetek ellenforradalmi, 
nacionalista, antiszemita tüntetést rendeztek a fővárosban. De az új 
kormány számára a KMP fokozódó aktivitása és gyorsan növekvő 
tömegbefolyása jelentette a nagyobb gondot, ezért a belügyminisztert 
felhatalmazták a megelőző intézkedésekre. Február 20-án a 
kommunisták által vezetett tömeg a Népszava szerkesztősége elé 
vonult, ahol több halálos áldozattal járó lövöldözésre került sor. A 
következő napokban mintegy 50 kommunista vezetőt vettek 
őrizetbe, a párthelyiségeket bezárták, a Vörös Újságot betiltották. A 
kommunisták a Gyűjtőfogházban a politikai foglyokat megillető 
különleges jogokkal élve ,államköltségen? szervezték tovább a 
hatalomátvételt. Ugyanekkor a kormány fellépett a szélsőjobboldal 
ellen is (feloszlatták a MOVE-t), sőt ellenforradalmi tevékenység 
gyanújával őrizetbe vették Wekerle Sándort. 

A növekvő társadalmi elégedetlenséget új demokratikus törvényekkel 
igyekezett kezelni a vezetés. Új közigazgatást terveztek felállítani, a 
háborúért felelős személyeket bíróság elé akarták állítani, és április 
elejére az általános, titkos választójog alapján kiírták a 
nemzetgyűlési választásokat. A polgári demokratikus forradalomra 
várt a földkérdés megoldása is, amely egyszerre szolgálta volna a 
szükséges társadalmi átalakulást és a rendszer stabilizálódását. 
Február 15-én született meg a , földmívelő nép földhöz juttatásáról" 
szóló néptörvény, amely az 500 hold feletti világi és a 200 hold feletti 
egyházi nagybirtok kártalanítás ellenében történő kisajátítását 
rendelte el. Az így rendelkezésre álló földet részben a 200 holdig 
terjedő árutermelő középbirtokok, más részét 5-20 holdas családi 
kisgazdaságok létesítésére kívánták felhasználni. Ez utóbbiak 
lehetőséget biztosítottak volna a gazdasági cselédek és földmunkások 


földhöz juttatására. A törvény végrehajtása rendkívül vontatottan 
haladt, csak Károlyi kezdte el kápolnai birtoka felosztását. A 
nagybirtokosok szabotálták, a szociáldemokraták csak ,fél szívvel" 
támogatták a törvényt, a kommunisták pedig termelőszövetkezetek 
szervezésébe kezdtek. 

A nemzetiségi kérdés megnyugtató lezárása érdekében a köztársasági 
kormány megpróbált tárgyalni a nemzetiségekkel. A nem magyar 
többségű területeket széles körű autonómiát biztosítva kívánta 
megtartani. A nemzetiségi miniszter, a polgári radikális Jászi Oszkár 
saját koncepcióját, a  , demokratikus keleti Svájcot?" akarta 
megvalósítani, sikertelenül. Október- november folyamán a szlovákok, 
horvátok és szerbek deklarálták elszakadásukat, az erdélyi románok 
a december elején Gyulafehérvárott tartott gyűlésükön mondták ki 
csatlakozásukat a Román Királysághoz. Az év végére csak a ruténokkal 
(ruszin), illetve január végére az országban szórványokban letelepült 
németekkel sikerült megegyezni az autonómiáról (a , Német- Nyugat- 
Magyarországra" az Osztrák Köztársaság jelentette be igényét). 

1919 télutójára egyre többekben vált meggyőződéssé az a vélemény, 
hogy az új polgári rendszer képtelen megoldani a ráháruló 
feladatokat. Az alapvető közellátás súlyos hiányosságai, valamint az, 
hogy a kormány képtelen volt a gazdaság  újjászervezésére, 
radikalizálta a tömegeket. A Károlyi- és a Berinkey-kormány 
polgári demokratikus reformjai nem elégítették ki a társadalmi 
hierarchia alján élőket, mert nem adtak megoldást az alapvető 
problémáikra. A polgári osztályok és politikusok többsége viszont 
sokallta a  Berinkey-kormány  radikalizmusát. Nem tartották 
alkalmasnak arra, hogy a történelmi Magyarország 
megsemmisülésekor a nemzeti érdekeket megvédje, de még arra sem, 
hogy a várható veszteségeket csökkentse. A magyar társadalom nem 
volt felkészülve a közelgő katasztrófára. A Berinkey-kormány 
társadalmi bázisa mindkét irányból gyorsan fogyott. Március 20-án az 
antant budapesti katonai missziójának vezetője, Vix alezredes átadta 
De Lobit tábornok jegyzékét, amely a nagyhatalmak új magyar- 
román demarkációs vonalát tartalmazta, és újabb, jelentős magyar 
területek átengedését követelte Romániának. A demarkációs vonal 
Szatmárnémeti-Nagyvárad-Arad között húzódott, az ettől keletre lévő 
területeket a román csapatok szállják meg és bevezetik a román 
közigazgatást. A vonaltól nyugatra egy 40-50 kilométer széles, 
semleges zónát jelöltek ki (ebbe került volna Debrecen, Szeged, 
Gyula), melyet a szövetséges csapatok ellenőriztek volna. A magyar 
csapatokat szinte a Tisza vonaláig kellett volna visszavonni. 

Mivel a kormány ezeket a feltételeket sem elfogadni, sem (a helyén 
maradva) elutasítani nem tudta, lemondott. Károlyi tiszta 
szociáldemokrata kormány megalakítását javasolta. 


A Magyarországi Tanácsköztársaság 

Az MSZDP a kilátástalan nemzetközi és szociális viszonyok között nem 
vállalta egyedül a kormányzást. Március 21-én az MSZDP vezetősége 
határozatot hozott a hatalom átvételéről, a KMP-vel való egyesülésről 
és a Vix-jegyzék visszautasításáról. A nap folyamán - az üzemi 
bizalmikkal és a Katonatanáccsal egyeztetve — ellenőrzésük alá vonták 
Budapest stratégiai pontjait. Délután a Gyűjtőfogházban az MSZDP és 
a KMP képviselői aláírták a két párt egyesülési okmányát, mely 
szerint az így létrejött Magyarországi Szocialista Párt megvalósítja a 
proletárdiktatúrát, megszervezi hadseregét és szövetséget köt 
Szovjet-Oroszországgal. Este a Budapesti Munkástanács egyhangúlag 
jóváhagyta az egyesülést, és proklamálta a proletárdiktatúrát. Még 
ezen a napon a két párt vezetősége megalakította a kormányt, a 
Forradalmi Kormányzótanácsot, és kijelölte a népbiztosokat. 
Elnöke Garbai Sándor lett, de tényleges vezetője Kun Béla volt, aki a 
legfontosabbnak tartott tisztséget, a külügyi népbiztosságot kapta. 

Az állami és pártvezetés személyi és hatásköri szétválasztása nem 
történt meg (pártállam). A legfőbb hatalmi szerv a Munkás-, Katona- 
és Földművestanácsok Országos Gyűlése lett, a mintegy 150 fős, 
államfői jogokat gyakorló  Intézőbizottsága választotta meg 
végrehajtó szervét, a Forradalmi  Kormányzótanácsot. A FK 
népbiztosságokból állt. Az volt a jellemző, hogy a népbiztosok 
szociáldemokraták, helyetteseik kommunisták voltak. Kivételt jelentett 
a kommunista külügyi népbiztos Kun Béla, helyettese a polgári 
radikálisból szociáldemokratává lett Ágoston Péter. A belügyi 
népbiztos Landler Jenő, helyettese Vágó Béla; közoktatásügyi: Kunfi 
Zsigmond, helyettese Lukács György; kereskedelemügyi: Landler Jenő, 
helyettese: Rákosi Mátyás; hadügyi: Pogány József, helyettesei: Szántó 
Béla és Szamuely Tibor voltak. Hetekkel később a népbizottságok 
vezetését már 2-6 népbiztosból álló kollégiumok látták el. A 
proletárdiktatúra államának alapja a tanácsrendszer volt. A tanácsok 
- a lenini elvek alapján - egyesítették magukban a törvényhozói, 
végrehajtói és bírói hatalmat, és az ügyek közvetlen intézésére 
intézőbizottságokat (direktórium) alakítottak. 

A proletárdiktatúra intézkedései 

Azonnal hozzáláttak a 20 munkásnál többet foglalkoztató üzemek, 
valamint a bankok, a 10 alkalmazottnál többet foglalkoztató 
kiskereskedelmi cégek és a lakóházak kárpótlás nélküli 
államosításához. A 100 hold feletti földbirtokokat ugyancsak 
kártérítés nélkül kisajátították, a földek szétosztását megtiltották, és 
rajtuk  , szövetkezeteket" ( valójában állami gazdaságokat) 
alakítottak. A földosztás elmaradása közömbössé vagy éppen 
ellenségessé tette a parasztságot a rendszer iránt. A hadikommunista 


jellegű intézkedések (erőszakos  terményrekvirálás) tovább 
erősítették az ellenérzést. Újabb konfliktusforrás volt a vásárlóérték 
nélküli pénz használatának a bevezetése. 

Szociális intézkedései, ígéretei egy modern jóléti társadalom 
lehetőségeit is meghaladták volna, nemhogy egy háborúban 
kimerült, blokáddal sújtott országét. Így a béremelések csak az 
inflációt — gerjesztették. — A lakbéreket leszállították, a 
nyomortelepeken élők és a menekültek problémáját 
lakásrekvirálásokkal próbálták megoldani, hiszen gyakorlatilag 1916 
óta nem építettek lakásokat az országban. A fővárosban kb. százezer 
munkáscsaládot társbérlőként telepítettek be polgári lakásokba. 
Ingyenessé  — tették — az orvosi ellátást. —— Deklarálták a 
munkakötelezettséget és a munkához való jogot, ami a 
munkanélküliek és munkaképtelenek állami támogatását jelentette. 
Általános — nyugdíjjogosultságot terveztek bevezetni 60 éves 
korhatárral. A szociális és egészségügyi problémákat okozó 
alkoholfogyasztás ellen szesztilalmat rendeltek el, amely nem csak a 
bortermelő vidékeken rontotta a közhangulatot. 

Az iskolákat államosították, egységes és kötelező nyolcosztályos 
népiskolai rendszert vezettek be, amelyre négy-öt osztályos 
középiskola épült volna. A műkincseket köztulajdonba vették, a 
művészeknek rendszeres segélyt, előleget biztosítottak. Sokan közülük 
— különösen az első hetekben -— támogatták a Tanácsköztársaságot. 

A Forradalmi Kormányzótanács - amelyben a szociáldemokrata 
irányzatok együttvéve mindig többségben voltak - sokkal 
mérsékeltebb kül- és belpolitikát folytatott, mint moszkvai mintaképe. 
Bár már az első rendeletek is a statáriális bíráskodásról és a 
forradalmi törvényszékekről szóltak, mindezek inkább a jövő 
fenyegető lehetőségei voltak. Ebben a fordulatot az április 16-a után 
meginduló román, majd az ezt követő csehszlovák támadás hozta. A 
forradalmi honvédő háború kezdete után mind gyakoribbá váltak a 
Tanácsköztársaság elleni szervezkedések, megmozdulások, melyeket 
, vörösterrorral" "— akartak letörni. A vörösterrornak, amely 
törvénytelen kivégzésekkel is járt, májusban és júniusban már több 
száz halottja volt, bár mértéke ekkor sem haladta meg az 1918 
novemberi vagy 1919 őszi , rendcsinálásokét". Szamuely Tibor 
páncélvonatával jelent meg, hogy az ellenforradalmi lázadásokat 
leverje. Különösen hírhedtté vált a Cserny József vezette 200-400 fős 
alakulat, az ún. Lenin-fiúk. A terror egyetlen , eredménye" az volt, 
hogy ugyanúgy elidegenítette a középosztályt, mint a semmilyen 
konkrét cselekménnyel nem vádolt , burzsoák" túszul ejtése vagy a 
polgári demokratikus sajtó betiltása. 

A Forradalmi Kormányzótanács azonnal megkezdte egy proletár 
Vörös Hadsereg szervezését. A tisztikar egy része - sokszor 

meggyőződése ellenére — felsorakozott a Tanácsköztársaság honvédő 
harca mellé. (Az ellenforradalmi korszakban éppen a küzdelem 
honvédő jellege mentesítette őket a komoly felelősségre vonás alól, 
sokuk karrierje töretlenül folytatódott.) Szerepe volt ebben a háború 
honvédő jellegének, de annak is, hogy a proletárhadsereg vezetése (és 
érdekvédelme) olyan szociáldemokraták kezében volt, mint a hadügyi 
népbiztos és a Vörös Hadsereg parancsnoka, Böhm Vilmos, aki már a 
polgári forradalom idején hadügyi államtitkár, majd hadügyminiszter 
volt. A hadseregben eltörölték a katonai rendfokozatokat, de 
felszámolták a katonatanácsokat is, amelyek csökkentették a csapatok 
harcértékét, és helyettük politikai biztosokat vezényeltek a Vörös 
Hadsereg magasabb egységeihez. A megszüntetett csendőrség és 
rendőrség helyett Vörös Őrséget szerveztek. 

A Magyarországi Tanácsköztársaság forradalmi háborúja és bukása 

A Forradalmi Kormányzótanács - békés szándékát hangsúlyozva - 
visszautasította a Vix-jegyzéket. Március végén pedig Kun Béla - a 
területi integritás elvét feladva -— elvben elismerte a román, a 
jugoszláv és a csehszlovák területi igényeket. Mindez zavart okozott 
a párizsi békekonferencián, ezért a Négyek Tanácsa Budapestre 
küldte Jan Christian Smuts brit tábornokot, hogy tájékozódjék. Smuts 
tábornok újabb javaslata kedvezőbb volt (a  Vix-jegyzékben 
foglaltakhoz képest 25 kilométerrel keletebbre javasolta a 
demarkációs vonalat), de a Kormányzótanács csak feltételekkel lett 
volna hajlandó ezt elfogadni. Erre megszakadtak a tárgyalások, és a 
román hadsereg április 16-án a demarkációs vonal teljes hosszában 
megindította támadását. Miután a Keleti Hadsereg ellenállása 
összeomlott, a románok április 30-ára egyetlen hídfő kivételével 
mindenütt elérték a Tisza vonalát. Az egy héttel később meginduló 
csehszlovák csapatok május 1-jére elérték a Miskolc-Diósgyőr-— 
Ózd-vonalat, amely megegyezett területi igényeikkel. Gyors ütemben 
folyt a munkások toborzása a Vörös Hadseregbe, melynek létszáma 
április végére elérte a 70 ezer főt, de az antanterők még így is 
nyomasztó fölényben voltak. 

Kritikus helyzetben ünnepelte a Tanácsköztársaság az állami ünneppé, 
munkaszüneti nappá nyilvánított május  1-jét. A frontokon 
elszenvedett . kudarcokat súlyosbította az ellenforradalmi 
tevékenység élénkülése, valamint az, hogy a nemzetközi helyzet is 
kedvezőtlenül alakult. Elmaradt a forradalmi hullám, amelyre Kun 
Béláék vártak, sőt ezen a napon verték le a Bajor Tanácsköztársaságot. 
Ebben a helyzetben a Budapesti Központi Ötszázas Forradalmi 
Munkás- és Katonatanács, majd a Forradalmi Kormányzótanács a 
munkásosztály általános mozgósításáról döntött. Az újjászervezett 
Vörös Hadsereg főparancsnokává Böhm Vilmost, vezérkari főnökévé 
Stromfeld Aurélt nevezték ki, majd ellentámadásba lendültek a 


csehszlovák fronton. Már május 10-én meghátrálásra kényszerítették a 
Salgótarján ellen támadó csapatokat, és május 20-án megindították 
offenzívájukat Miskolc térségében. Egy héttel később elfoglalták 
Kassát, majd Eperjest, és június 10-én Bártfánál elérték a 
történelmi Magyarország határát. Ugyanekkor a front középső 
szakaszán is jelentős sikereket értek el (Léva, Losonc, Rimaszombat, 
Érsekújvár visszafoglalása). A magyar katonai sikerek tették lehetővé a 
Szlovák Tanácsköztársaság kikiáltását Eperjesen (június 16.). 

A felvidéki katonai sikerekkel látszólagos ellentmondásban, június 
közepén a Tanácsköztársaság helyzete lényegében reménytelenné 
vált. Az északi hadjárat, melynek leállítását Clemenceau, mint a 
békekonferencia elnöke jegyzékben követelte (június 7.), elakadt. Az 
ún. Clemenceau-jegyzék elutasítása antanttámadással fenyegetett, 
míg teljesítése esetén a  békekonferenciára szóló meghívást és 
elismerést ígért. Clemenceau második jegyzékében (június 13.) már 
a véglegesnek tekintett (a későbbi trianoni) magyar-—csehszlovák 
és magyar-román határt közölte a Kormányzótanáccsal, követelve 
az azonnali visszavonulást Szlovákiából. Ígéretet tett arra, hogy ennek 
fejében a románok kivonulnak a  Tiszántúlról. Kun Béla 
válaszjegyzékében, hogy időt nyerjen, jelezte a hadműveletek 
beszüntetését és kifejezte tárgyalási készségét, de a határokat 
elfogadhatatlannak tartotta. Bár a  proletárdiktatúra vezetőit 
megosztotta a Clemenceau-jegyzék, hosszas viták után mégis az 
elfogadása mellett döntöttek. A román kormány ugyan bejelentette, 
hogy csapatait csak a Vörös Hadsereg leszerelése után vonja vissza, a 
Kormányzótanács július első napjaiban mégis kiürítette a Felvidéket. 
Stromfeld Aurél és Böhm Vilmos az ultimátum biztosítékok nélküli 
elfogadása miatt lemondott, helyükre Julier Ferencet és Landler 
Jenőt nevezték ki. A Tanácsköztársaság semmilyen külső segítségre 
sem számíthatott, —— Szovjet-Oroszország —— Gyenyikinnel vívta 
élethalálharcát, és leverték a bécsi kommunista felkelést is. 
Ugyanekkor a  Tanácsköztársaság belső támogatottsága is 
leszűkült. Politikai bázisát lényegében már csak a kommunisták és a 
baloldali szociáldemokraták jelentették. A társadalom jelentős része 
passzívan kivárt, és mind többen fordultak ellene is, amit jelzett a 
júniusi dunántúli vasutassztrájk, a Duna-melléki felkelés vagy a 
ludovikás tisztinövendékek és a dunai monitorok matrózainak 
sikertelen lázadása (június 24.). 

Áprilisban Bécsben Bethlen István vezetésével magyar emigránsok 
megalakították az Antibolsevista Comitét (ABC), Szegeden pedig 
Károlyi Gyula ellenforradalmi kormánya júniusban megkezdte a 
, magyar nemzeti hadsereg" felállítását. 

Miután nyilvánvalóvá vált, hogy a románok nem teljesítik a 
Clemenceau-jegyzékben ígérteket, a Kormányzótanács még egy 


utolsó, kétségbeesett kísérletet tett, hogy katonai erővel kényszerítse 
őket a Tiszántúlról való visszavonulásra. A július 20-án indított 
támadás - melynek terveit Julier Ferenc eljuttatta a magyar 
ellenforradalmi erőkhöz, s így megkapták a románok is -— néhány nap 
múlva kifulladt, és a román ellentámadásnak a demoralizálódott Vörös 
Hadsereg már nem tudott ellenállni, katonái tömegesen dezertáltak. A 
160-180 ezer fős hadsereg rövidesen 70 ezer főre olvadt. Amikor a 
román csapatok július 30-án Szolnoknál átkeltek a Tiszán, nyitva állt 
előttük az út a főváros felé. A Kormányzótanács és a pártvezetés 
felismerte a helyzet reménytelenségét, s a további véráldozatokat 
feleslegesnek ítélve lemondott (augusztus 1.). A Budapesti 
Központi Munkás- és Katonatanács elfogadta a lemondást, és 
kinevezte miniszterelnökké Peidl Gyulát, aki megalakította 
szakszervezeti kormányát. 

A hatalmi politika újszerű vonásai (1923-29) 

A status guo helyreállítása 


KÉT VILÁGHÁBORÚ KÖZÖTT A nemzetközi 
élet eseményei 


A húszas évek 


A Párizs környéki békeszerződést követő négy esztendő az ott 
megszabott feltételek megváltoztatására irányuló kísérletekkel telt. A 
győztesek - elsősorban Franciaország -— igyekeztek a szerződésben 
előírtakat számukra kedvezően módosítani, ám e törekvésük gyakorta 
fordította szembe őket egymással, ugyanakkor a legyőzöttek 
ellenállásával is találkozott. A nagyhatalmak túlzott elképzelései 
sokszor egymást is ellensúlyozták — Anglia például nehezen törődött 
bele a Rajna-menti francia előrenyomulásba -, így az érdekellentétek 
miatt a versailles-i rendszer szilárdabbnak bizonyult, mint ahogy azt a 
húszas évek elején vélték. A békerendszer konszolidációját az is 
nagyban elősegítette, hogy a  proletárforradalom oroszországi 
győzelmével Európában megnyílt a kapitalizmus és a kommunizmus 
közti világméretű ideológiai küzdelem frontja, amit a szovjet állam 
1925-ig még inkább szélesíteni igyekezett. Ennek megakadályozása 
pedig az egységes fellépést, következésképp a szövetségesek egymás és 
a vesztesek iránti nagyobb megértését követelte. Az ideológiai 
támadásnak kitett hagyományos polgári demokráciák helyzetét tovább 
nehezítette, hogy a húszas évek elejére sem tűnt el a hatalomba, az 
állam mindenhatóságába és a katonai erőbe vetett hit. A modern 
tömegdemokráciák létrejötte, a tömegek , bekerülése a hatalomba" 

szükségképpen erősítette azt az elképzelést, hogy a háborúval 


összeomlott régi helyetti új világ felépítése karizmatikus vezetőket 
igényel. Ez az igény pedig könnyen válhatott táptalajává a 
diktatórikus törekvéseknek, mint ahogy azt 1923 őszéig Olaszország, 
Bulgária, Törökország és Spanyolország példája is igazolta. Bár ezek 
akkor még szórványjelenségnek tűntek, mégis egyértelműen jelezték, 
hogy belátható időn belül sor kerülhet a demokráciák és a 
diktatúrák —— összecsapására. — Ezek az újszerű jelenségek 
elgondolkoztatták Európa vezetőit, s megnövelték az esélyét 
valamiféle egyensúlypolitika kialakításának. 

Legnehezebben Franciaország adta fel háború utáni ábrándjait. A 
francia nagypolitika még mindig a grandeur bűvöletében élt, így a 
Ruhr-válság időszakában Poincaré, a miniszterelnök az utolsó 
pillanatig kitartott az erőpolitika mellett. Mikor azonban az elhúzódó 
válság miatt kialakult bajor és a rajnai szeparatista törekvésekkel, 
valamint a hamburgi munkásfelkeléssel is képes volt a weimari 
köztársaság leszámolni, a Franciaországnak nyújtott kölcsönök 
visszafizetését váró Anglia és az Egyesült Államok nyomására Poincaré 
beleegyezett egy, a német jóvátételről szóló nemzetközi konferencia 
összehívásába. Ezzel a lépéssel a nemzetközi politika új, az 
eddigieknél kiegyensúlyozottabb stádiumához érkezett. 

A konferencia, melynek ötletét lord Curzon vetette fel, lényegében a 
Jóvátételi Bizottság szakértőinek ülése volt. Az amerikai pénzügyi 
szakértő, Charles Dawes vezette bizottság feladatul azt kapta, hogy 
teremtse meg a német fizetőképesség helyreállításának feltételeit. Az 
1924 áprilisára elkészült Dawes-terv célként a német gazdaság 
normalizálását és a szilárd valuta megteremtését határozta meg, mert 
úgy vélte, hogy a németek háborús jóvátételt csak a termelés 
fellendülése után tudnak fizetni. Ehhez persze hitelekre volt szükség, 
így a tervezet 800 millió márkányi kölcsönt is előirányzott. A jóvátétel 
összegét nem határozta meg, csak annyit kötött ki, hogy a német 
gazdaság teljesítőképességének arányában az évi fizetés összege 1-ről 
2,5 milliárd márkára emelkedik. Hogy a teljesítés rendben haladjon, a 
szakértői bizottság azt javasolta, hogy a német állami jövedelmeket 
vegyék ellenőrzés alá. Ez utóbbi rendelkezés nyilvánvalóan sértette a 
német szuverenitást, de így is jóval kedvezőbb volt a Versailles-ban 
meghozottnál. A német gazdaság, 1925-re már a fellendülés jeleit 
mutatta, aminek jótékony hatása lett a weimari köztársaság 
konszolidációjára és a konzervatív politikai tendenciák erősödésére. A 
Dawes-terv jelentősége azonban nemcsak gazdasági intézkedésekben 
rejlett. Mivel a győztesek igényeit jóval visszafogottabban fogalmazta 
meg, lehetőséget adott arra, hogy a nagyhatalmi összhang 
helyreálljon. A franciák - különösen azért, mert Poincaré megbukott, s 
a securité híveként ismert Herriot alakíthatott kormányt - immár 
remélhették, hogy a német jóvátétel kihúzza gazdaságukat a kátyúból 


és végre számíthattak szövetségeseik támogatására is. Az angolok és az 
amerikaiak pedig örömmel konstatálták, hogy a franciák hegemón 
törekvései kudarcot vallottak. Az ekkor hatalomra került angol 
munkáspárti . MacDonald egyenesen a németekkel szembeni 
engedékenységnek és pacifizmusának köszönhette népszerűségét. 

A gazdasági kapcsolatok rendezésével egyidejűleg új szelek kezdtek 
fújdogálni a nemzetközi politikában is. Gustav Stresemann (1923-29) 
fél évtizedes külügyminisztersége alatt új utakra terelte a német 
külpolitikát. Az önmagát Európa első számú diplomatájának tekintő 
politikus helyesen ismerte fel, hogy csak a teljesítési politika lehet a 
Németország újbóli elismerése felé vezető első lépés. (Példaként 
minden bizonnyal Thiers 1871-es magatartása szolgált.) Távlati 
célként a területi revíziót jelölte meg, de tisztában volt azzal, hogy 
minimális változtatásokhoz is maximális garanciákat kell adnia 
országának. Első lépésként el kell érnie a megszállt területek 
kiürítését, s biztosítania kellett a franciákat arról, hogy a német 
igények ezen nem terjednek túl. A nyugati határok módosításáról 
természetesen ekkor még szó sem lehetett, de a német elképzelések 
között már szerepelt a kelet-délkeleti határok revíziója. A német 
bizakodást erősítette, hogy a leginkább érintett Franciaországban 
ekkorra már felülkerekedett a securité irányzata, mely a határok 
biztonságáért cserébe hajlandó volt bizonyos engedményekre. A 
külügyek élén álló Aristide Briand (1925-32) ugyan nem volt 
hajlandó tárgyalni a német elképzelések közt szereplő Rajna- 
balpartról, az enyhülési folyamatot féltő angol kormány nyomására 
azonban belement egy német részvétellel tartandó nemzetközi 
konferenciába. 

Az 1925 őszén Locarnóban tartott konferencia alapját egy rajnai 
garanciális szerződés képezte, amit a németek 1922-ben terjesztettek a 
franciák elé — akkor még eredménytelenül. A decemberben Londonban 
aláírt szerződésrendszer garantálta a francia-német és a belga-német 
határok sérthetetlenségét, melyekért Nagy-Britannia és Olaszország 
kezességet vállalt, valamint kinyilvánította a háború tilalmát 
Németország, Belgium és Franciaország között. Ugyanakkor előírta, 
hogy a felek esetlegesen felmerülő  nézeteltéréseiket békésen 
rendezzék. (A szerződés értelemszerűleg nem változtatta meg 
Versailles katonai rendelkezéseit.) A locarnói szerződés csak 
Németország nyugati határainál szavatolta a status guót, keleten nem, 
ezért , a franciák Csehszlovákiával — és  — Lengyelországgal 
különegyezményt kötöttek, hogy határaikat biztosítsák. A stresemanni 
külpolitika sikerét 1926 őszén az tetőzte be, hogy Németországot 
felvették a Népszövetségbe, sőt, mint nagyhatalom tagja, lett a 
Biztonsági Tanácsnak is. 

Ez év decemberében Németország katonai ellenőrzésének 


megszüntetéséről is határozatot hoztak. A politikai közeledés ismét 
lehetőséget adott egy régi igazság felismerésére:  Németés 
Franciaország gazdaságilag egymásra utalt. A megkötött vas- és 
acélipari kartellmegállapodások olyan jól működtek, hogy az is 
felmerült, hogy a német fizetések ellenében a franciák kiürítik az 
általuk megszállt területeket. A két parlament bizalmatlanságán ugyan 
meghiúsult a terv, de megmutatta az együttműködés lehetséges 
formáját. 

A nagyhatalmaknak nemcsak Németországgal, hanem — az ideológiai 
ellentétek dacára - a Szovjetunióval szemben is megváltozott a 
magatartásuk. A majd" 200 milliós szovjet piac elvesztése miatti 
aggodalomtól vezetve 1924-ben számos állam elismerte a 
kapitalizmussal csak ,ideiglenesen együtt élő" fiatal hatalmat. E 
kapcsolatok tovább mélyültek akkor, amikor a Komintern V. 
kongresszusa 1924-ben konstatálta, hogy a Trockij által jelzett 
világforradalom a közeljövőben nem következik be. Az 1925-ös XIV. 
pártkongresszus már egyenesen úgy vélte, hogy a kapitalizmussal való 
együttélés huzamosabb ideig is tarthat, s javasolta, hogy a 
forradalmiság helyett a nemzetközi kapcsolatokban kapjon primátust a 
diplomácia hagyományos rendszere. Az új szovjet diplomácia 
feladatául azt tűzték ki, hogy biztosítsa a szocializmus építésének 
feltételeit. A Nyugathoz való illeszkedés jegyében 1925-ben 
újjászervezték a külügyminisztériumot, s megkezdték a Vörös 
Hadsereg reguláris jellegűvé alakítását. Mindenesetre a szovjet 
külpolitikát meglepetésként érte Locarno, s talán nem is ok nélkül, egy 
szovjetellenes  egységfrontot sejtettek mögötte. A  válaszlépés 
automatikusan adódott: Németországgal való szerződéskötéssel kell 
kilépni az elszigeteltségből. 

Mikor  Stresemann pályafutása talán legnagyobb  sikereként 
elkönyvelhette országa népszövetségi tagságát, a szovjet diplomácia is 
akcióba lépett. Ennek eredményeként nemsokára megszületett a 
német-szovjet semlegességi nyilatkozat. 

1926-ban a szovjet vezetésen belül komoly viták zajlottak a követendő 
külpolitikai irányvonal lényegéről. A hatalmát megerősíteni igyekvő 
Sztálin, valamint Trockij és Zinovjev közti összecsapásban a 
trockista világforradalmi nézettel szemben a párt el fogadta a főtitkár 
álláspontját, mely szerint a szocializmus egy országban is felépíthető. 
Ennek az állásfoglalásnak kettős következménye lett: Trockijt és 
Zinovjevet kizárták a pártból, ugyanakkor a sztálini instrukciók 
szellemében fogalmazták meg a szovjet külpolitika feladatait. 
Legfontosabbnak a Szovjetuniót körülölelő semleges zóna létrehozását 
tartották. A kormány erőfeszítéseinek köszönhetően 1925-ben 
Törökországgal, 1926-ban Afganisztánnal, majd 1927-ben Perzsiával 
sikerült a közös határokat biztosító egyezményt megkötni. Ettől 


kezdve a stabilizálódó szovjetállam éberen figyelte a nemzetközi 
eseményeket, s hallatta hangját a számára nyitva álló fórumokon. 
Locarnónak egyéb, regionális hatásai is voltak. 1926/27-ben 
Franciaország erősítette kapcsolatait Csehszlovákiával, Romániával és 
Jugoszláviával. A Lengyelországban katonai puccsal hatalomra került 
Pilsudski marsall jól érzékelte, hogy ha országa , nagyhatalmi" 
szerepet akar játszani, akkor aktív külpolitikát kell folytatnia. A 
lengyelek is próbálkoztak egyfajta Locarnót létrehozni a Baltikumban, 
s bár nem sikerült elnyerniük a balti államok szimpátiáját, meg tudták 
akadályozni egy rajtuk kívüli szövetségi rendszer megalakulását a 
térségben. Ezzel párhuzamosan a Szovjetunió is kísérletet tett 
valamiféle balti együttműködésre, de a Vilnius elfoglalása miatt 
Lengyelországra vörös posztóként tekintő Litvánián kívül nem 
könyvelhetett el sikert. A sorban utolsóként Görögország próbálkozott 
balkáni Locarnóval, de a lehetséges felek közötti súlyos területi viták 
miatt eredménytelenül. Még ezek a sikertelen diplomáciai manőverek 
is jól jelezték, hogy a világháború utáni Európa hajója a megbékélés 
vizeire érkezett. 

Revíziós törekvések és konszolidáció a "20-as években 

Természetesen az ,enyhülési folyamat" mélyén továbbra is 
munkálkodtak azok az erők, amelyeknek nem állt érdekében az, hogy 
a nagyhatalmak különegyezséget kössenek Németországgal. 

A nemzetközi szerződések sem tudták feledtetni, hogy számos európai 
állam között mély érdekellentét húzódik. Lengyelország és 
Csehszlovákia kapcsolata Teschen, míg Németország és Csehszlovákia 
viszonya a Szudéták hovatartozása miatt volt feszült. Jugoszláviát a 
balkáni olasz ambíciók zavarták, Bulgáriának minden szomszédjával 
területi vitái voltak (bár főleg Macedónia hovatartozása foglalkoztatta 
a szófiai diplomáciát), Magyarországról pedig feltételezhették, hogy 
bárkivel hajlandó szövetkezni, aki segít neki, hogy a Trianon utáni 
nyomasztó elszigeteltségből kitörjön. 

A húszas évek közepére beállt diplomáciai szélcsendet mégis az a 
hatalom törte meg, amelyiktől talán a legkevésbé várták - 
Olaszország. 

Olaszországról köztudott volt, hogy elégedetlen a versailles-i 
rendezéssel, de az 1920-as megegyezésnél úgy tűnt - amiben a 
Giolitti-kormány Dalmáciát megosztotta a  Szerb-HorvátSzlovén 
Királysággal -, hogy az olaszok az engedékenység politikáját követik. 
1922 után azonban gyökeres változás állt be az olasz külpolitikában. 
Benito Mussolini fasiszta rendszere belső problémáinak leküzdése 
után a ,légüres tér"-nek tekintett Balkánon látványos, erőszakos 
eszközöktől sem mentes külpolitikai offenzívába kezdett. Az olasz 
ambíciókat a történelmi múlt, a régi római dicsőség utáni vágyakozás 
növelte nagyra, s irányította a  mediterráneum felé. Mussolini 


álmaiban már a , mare nostrum" képe lebegett, s bár franciaellenes 
próbálkozásokra még nem futotta erejéből, a gyengébbnek tűnő 
hatalmakkal szemben már éreztette, hogy a térségben ki az úr. 1923- 
ban olasz hajók jelentek meg Korfu partjainál, tűz alá vették a kikötőt, 
majd csapatokat tettek partra. Angol tiltakozásra ugyan Mussolini 
visszakozott, de balkáni terveivel — elsősorban jugoszlávellenességével 
- nem hagyott fel. 1924-ben Belgrádtól kierőszakolta a vitatott Fiume 
átadását, majd szerződéssel biztosította az olasz befolyást a stratégiai 
fontosságú Albániában. Ahmed Zogu elnök országa nemsokára teljesen 
kiszolgáltatottá vált az olasz érdekeknek, s előretolt bástyája lett a 
balkáni olasz expanziónak. 

Mussolini távolabbi célja befolyásának megerősítése volt a Duna- 
medencében, s ehhez nem habozott Ausztria és Románia támogatását 
igénybe venni. Ez volt a fő oka annak is, hogy az olasz külpolitika 
egyik sarokköve az Anschluss-ellenesség lett. Mussolini tisztában 
volt azzal, hogy Ausztria csatlakozása Németországhoz jelentősen 
megnövelné az utóbbi befolyását Közép-Európában, és értelemszerűen 
csökkentené Róma mozgásterét a régióban. Ezért a diktátor a 
harmincas évek közepéig az osztrák függetlenség bajnokaként 
tetszelgett, s igyekezett az őt ebben támogató országok között biztos 
szövetségesekre szert tenni. Magyarország - hogy nyomasztó 
elszigeteltségéből kitörjön - kapott a kínálkozó alkalmon és 1927 
áprilisában ,örök barátsági szerződést?" írt alá Olaszországgal. 
Franciaország még idejében észlelte a balkáni viszonyok 
megváltozását, ezért hogy Róma aktivitását fékezze, még ez évben 
szerződést kötött a Szerb-Horvát-Szlovén Királysággal: a stabilitás 
helyreállt. 

Az összességében kedvező folyamatok hatására Briand úgy vélte, hogy 
az európai enyhülési folyamatot csak a francia túlsúly tudja 
garantálni. Ha azonban Németország magához tér 

-— erre pedig hosszabb távon volt esély -, a népességét és gazdasági 
potenciálját tekintve gyengébb Franciaország képtelen lesz megfelelni 
a vesztes kihívásának. A külügyminiszter váratlan politikai húzással 
1927 júniusában javaslatot tett az eddig izolacionizmusba húzódó 
Egyesült Államoknak egy kétoldalú egyezmény megkötésére, melyben 
hatályon kívül helyezték volna a háborút, mint a nemzetközi politika 
eszközét. Washingtonban értettek a szóból: tudták, hogy az igenlő 
válasz a franciák melletti elkötelezettséget jelenti. Kitérni azonban 
nem lehetett a szívélyes ajánlat elől. Kellogg amerikai külügyminiszter 
így azt elfogadta, annyiban viszont módosította az eredeti elképzelést, 
hogy a szerződést tegyék multilaterálissá (több félre kiterjedővé). 
Briandnak most már jó képet kellett vágnia a váratlan szerencséhez. 

A mindössze három pontból álló ún. Briand-Kellogg paktumot 1928 
augusztusában írták alá. Összesen 59 állam csatlakozott, s vállalta, 


hogy nemzetközi politikai  kelléktárából száműzi a háborút, 
ugyanakkor deklarálta, hogy minden szuverén állam (ekkor 63 volt ) 
joga az önvédelem. Ugyan a paktum a későbbiekben nem teljesítette a 
hozzá fűzött várakozásokat, mégis úgy értékelhető, mint a két 
világháború közti enyhülés csúcspontja. 

1929-ben a jövendővel kapcsolatos derűlátás annyira általános volt, 
hogy még Németországot is megbízható partnernek tekintették. A 
gazdasági bajokkal küszködő franciák szívesen látták volna a német 
fizetési kötelezettségek rendezését, a németek pedig úgy vélték, hogy 
éppen ideje a szuverenitásukat még mindig korlátozó intézkedések 
feloldásának. A Jóvátételi Bizottság újabb ülése után 1929-ben meg is 
jelent a bizottságot vezető amerikai bankárról Youngtervnek 
elkeresztelt újabb fizetési javaslat. A még hátralévő 114 milliárd 
márkát a német félnek 59 esztendő alatt kellett törlesztenie, cserébe a 
nagyhatalmak megállapodtak, hogy 1930 közepére a Rajna-vidéket 
megszálló csapataikat kivonják. A megegyezés eredményeinek 
köszönhetően az amerikaiak bizalma tovább erősödött Európa iránt; 
kölcsöneik stabilizálták a kontinens gazdaságát, aminek következtében 
kiegyensúlyozottabbá váltak az egyes államok politikai rendszerei is. 
Az amerikai prosperitásra alapozott európai konszolidáció azonban 
csak addig lehetett tartós, amíg a nemzetközi gazdaság kielégítően 
működött. Ám a rendszernek 1929 októberében néhány nap kellett 
csak, hogy összeomoljon. 

A gazdasági világválság és következményei (1929-33) 

1929. október 24-én, a ,fekete pénteken? az Egyesült Államok 
pénzügyi központjának számító Wall Streetet nyugtalan betétesek 
ezrei lepték el, hogy pénzükhöz jussanak, ám a bankok zárva 
maradtak. A gyanús esemény hallatán a részvényesek csak ezen a 
napon több mint 12 millió részvénytől szabadultak meg, ezt öt nap 
múlva újabb 16 millió eladása követte. A bankrendszer összeomlása 
megrázkódtatta Európát, majd elérte Latin-Amerikát, Ázsiát és Afrikát. 
Láncreakció indult el: látványosan csökkentek a hitelek, visszaestek a 
befektetések, ami visszafogta a fogyasztást, s ez a kereslet alacsony 
szintjét eredményezte. A kereslet visszafogottsága versenyt indított el 
a termelők közt, akik megpróbálták szélesíteni a kínálatot. A 
következmény a kereskedelemre bénítólag ható túltermelés és az árak 
zuhanása lett. Az eladatlan árukészleteket a termelés csökkentésével, 
elbocsátásokkal — próbálták — megszüntetni, de a nagyszámú 
munkanélküli csak a vásárlóképtelen fogyasztók tömegét növelte. A 
válság alapvetően a klasszikus túltermelési válságok , forgatókönyvét" 
idézte, ám azoknál sokkal súlyosabb és hosszabban tartó volt. De 
vajon mi okozta, s hogyan lehetett volna leküzdeni? 

Az egyik fő ok az ingatag világgazdaság volt. Az I. világháború alatt a 
világ pénzügyi központja átkerült az Egyesült Államokba, melynek 


vezető szerepét a háború után folyósított, rövid lejáratú hitelek tovább 
erősítették. Az amerikai gazdaság azonban alig függött a 
kereskedelemtől, így jóval kevésbé integrálódott a világgazdaságba, 
mint európai társai. Az 1920-as években az amerikai bankok magas 
kamatú kölcsönökkel árasztották el az európai országokat, amikből 
azok gazdaságaikat rekonstruálták. A hiteleket aztán részben a 
mezőgazdaságban fektették be, ami által csökkentek az agrártermékek 
termelői árai. Végeredményben egy, csak az Egyesült Államok 
prosperitásán múló értelmetlen körforgás kezdődött: Németország a 
hitelek segítségével fizette a jóvátételt az antantnak, az pedig a német 
jóvátételekből fedezte az amerikai kölcsönöket. A termelést 
lényegében semmi nem korlátozta, így előbb-utóbb előállt annak a 
veszélye, hogy bekövetkezik a túltermelési válság. Abban a 
pillanatban, mikor az amerikai hitelkeret csökkent, csökkent a 
kereskedelmi forgalom is, ami pedig hatalmasra növelte a 
raktárkészleteket. A befektetők bizalma megrendült, s 1929. október 
24-én összeomlott a New York-i tőzsde. 

A válság először az Egyesült Államoknak nyersanyagokat szállító 
Latin-Amerikára terjedt ki, majd amikor a bankok az Európának 
juttatott hiteleket harmadára csökkentették, elérte az öreg kontinenst 
is. Ezzel párhuzamosan az amerikaiak gazdaságuk védelmében 5090-os 
vámtarifát vezettek be, melynek következtében 1931-ben a 
megrendült európai gazdasági rendszer 

— élén a hitelek mintegy 4090-át kapó Németországgal — összeomlott. 
Az ipari termelés 40, az árak 30-50, a nemzetközi kereskedelem 
volumene 66, míg az állások száma 35-4590-kal csökkent. A piacokért 
folyó harc bizonytalansággal töltötte el az elszegényedő vagy az attól 
félő lakosságot, s kedvezett a radikális politikai csoportok 
propagandájának. Ezek közül a jobboldaliak nemzeti alapról az egész 
, kapitalizmust" támadták, s különösen megértő támogatókra találtak a 
vesztes országok volt frontkatonáinak a , wilsoni pacifizmust" amúgy 
is elítélő népes táborában. Németországban hatalomra került Hitler, 
Olaszországban és Japánban tovább erősödött az expanziót és 
agresszív politikát hirdetők hangja, akik elutasították a hosszú évek 
alatt — létrehozott status  guót, — s rendről, — — fegyelemről, 
újrafegyverkezésről, valamint dekadencia- és liberalizmusellenes 
, nemzeti célok"-ról szónokoltak. Megoldási javaslataik egyszerűek, 
közérthetőek voltak, s egy új alapokon szervezett társadalmat 
hirdettek. 

Ezzel szemben a nyugati demokráciák kínálta alternatíva az állam 
fokozottabb gazdasági szerepvállalása, valamint a külpolitikai 
defenzíva volt. A harmincas évek elején a vezető államok 
importkorlátozással, a fizetőeszköz leértékelésével, a világpiactól való 
elzárkózással feleltek a kihívásra, ám mindez addig nem hozta meg a 


kívánt eredményt, míg nem kapcsolódott hozzá a nemzetközi fizetési 
rendszer valamiféle rekonstrukciója. 

Az első lépést Hoover amerikai elnök tette meg, amikor 1931-ben 
javasolta, hogy egy esztendőre szüneteltessék a nemzetközi pénzügyi 
forgalmat. A javaslat következménye az lett, hogy az 1932-es 
lausanne-i — konferencián törölték a vesztesek jóvátételi 
kötelezettségét. 

1933-ban Európa lassan kezdett felébredni a sokkból, de a dolgok nem 
ott folytatódtak, ahol 1929-ben abbamaradtak. 1936-ban megjelent az 
új gazdasági elmélet alapműve, John M. Keynes A foglalkoztatás, a 
kamat és a pénz általános elmélete című munkája. A neves angol 
közgazdász az  állammonopolista kapitalizmus  alaptételeit 
fogalmazta meg, mikor azt állította, hogy a nemzetgazdaságban 
részleges foglalkoztatás mellett is kialakulhat egyensúly. Javaslata 
szerint az államnak fogyasztást és beruházást serkentő 
gazdaságpolitikát kell folytatnia, akár úgy is, hogy maga teremt új 
munkahelyeket. . Amikor — a Keynes-elmélet megjelent, a 
nemzetgazdaságok részben már állam által irányítottakká váltak, de 
általában véve is nagyobb teret kaptak a politikában a gazdasági 
kérdések (ökonomikus politika). Természetesen az ebből fakadó eltérő 
igények fokozottan szembe is állították egymással az államokat. 

A gazdasági világválság természetes velejárója volt a politikai 
viszonyok  felbolydulása.  Briand 1929 szeptemberében még 
megpróbálta a securité utolsó nagy alkotását, a ,páneurópai unió"?"-t 
létrehozni, de a szovjet és az amerikai ellenkezés miatt ez nem 
sikerült. A mindinkább feszültté váló nemzetközi légkör a franciákat 
arra sarkallta, hogy a németek elleni védelem más módját 
alkalmazzák. Megkezdődött a hadügyminiszterről Maginot-vonalnak 
elnevezett védelmi rendszer kiépítése a francia-német határon. A 
kölcsönös bizalmatlanság erősödése következtében Briand megbukott, 
s utódaira várt, hogy a nemzetiszocializmus előretörését aktív 
diplomáciával ellensúlyozni kívánó, válság sújtotta — weimari 
köztársaságot kordában tartsák. Ennek vitatható sikerét azonban 
hamarosan jelezte, hogy az 1932-ben Genfben tartott leszerelési 
konferencián kötött öthatalmi szerződés - melynek az volt a célja, 
hogy a német delegáció jobboldali ellenfeleinek otthon diplomáciai 
sikert tudjon felmutatni - kimondta Németország fegyverkezési 
egyenjogúságát. A német diplomácia eredményét az sem csökkentette, 
hogy még ez évben megszületett a francia-szovjet szerződés, sőt, 
inkább arra hívta fel a figyelmet, hogy a Népszövetség kollektív 
biztonsági rendszere immáron nem állja ki a próbát. A megváltozott 
helyzetet az is mutatta, hogy a Mandzsúriát megtámadó Japán - 
miután a Népszövetség elítélte agresszióját — elhagyta Genfet. 

A váratlan politikai módszer keltette megdöbbenés hullámai még el 


sem csitultak, amikor a nemzetközi kapcsolatok hagyományos 
rendszerét egy olyan ember zilálta össze, akinek egészen újszerű 
elképzelései voltak a politikáról. Ezt a férfit Adolf Hitlernek hívták. 
Aktivizálódnak a vesztesek (1933-36) 


A harmincas évek 


A Hitler hatalomra jutását követő három esztendő jellemzője a 
világháborús vesztesek fokozódó nemzetközi aktivitása, ugyanakkor a 
győztesek defenzívába húzódása, összességében tehát az expanzív 
politika újjászületése volt. A nemzetgazdaságok és a nemzetközi tőke 
közti feszültség, valamint a belső krízisek kezelésének igénye egyaránt 
elősegítette agresszivitásukat, a liberális nacionalizmusok pedig már 
képtelenek voltak megfelelő ellensúlyt képezni velük szemben. A nagy 
háború éveiben még honvédő szerepben tetszelgő liberális kormányok 
tekintélye a háborúból kiábrándult tömegek támogatásának hiányában 
semmivé zsugorodott; a veszteseknek sem tönkretétele, sem pedig 
megbékítése nem sikerült, sőt a korlátozások csak tovább növelték a 
teljesítéssel szembeni ellenállásukat. Mivel agresszivitásuk jórészt a 
krízis peremén táncoló versailles-i rendszer kritikájára épült, 
számíthattak a válság által egzisztenciájukat fenyegetve érző tömegek 
támogatására. A  — jobboldali radikálisok önbizalmát a 
tömegtámogatottság (1932-ben Hitler már 14 millió szavazatot 
kapott), lényegében a tömegeknek az a hite, hogy a politika aktív 
szereplői lehetnek, mérhetetlenül megnövelte. A legnagyobb változás 
a háború utáni politikai struktúrában éppen az lett, hogy a radikális 
nacionalizmusok a tömegek felé fordultak, programjukba szociális 
követeléseket vettek fel, ezáltal egyszerre sajátították ki a nacionalista 
polgárság és a szocialisták eszméit. A tömegtámogatottság volt hivatva 
ellensúlyozni azt a nehezen tagadható tényt, hogy például a 
világgazdaság átrendeződésének következtében az I. világháború előtt 
még a világtermelés 2096-át adó Németországnak meg kellett 
elégednie 1090-kal, tehát stratégiai esélyei felére csökkentek. A fő 
kihívókra vonatkozó romló gazdasági és demográfiai mutatók 
megnyugvással töltötték el a vezető tőkés államokat, ugyanakkor 
további erőfeszítésekre sarkallták a lemaradottakat. A harmincas évek 
elején kihívóként jelentkező Német- és Olaszország magabiztosságát 
nem is tényleges erejük, hanem a szerveződő diktatúrák mögött álló 
újfajta nemzeti egység, s a ,lelkesítő" nemzeti célok - például a 
nemzetközi tőke elleni harc — adták. Az agresszió feléledésével a 
megfelelő potenciállal rendelkező Németország vált a nemzetközi 
kapcsolatrendszer fő mozgatójává. A volt antantállamok számára 
hamarosan csak a Berlinből érkező jelzésekre adott - gyakorta 
reflexszerű — válaszok maradtak. 


A német diplomácia irányítása 1933-ban lényegében Hitler kezébe 
került. A reváns és a teljesítés politikájával egyaránt szakított, 
ugyanakkor kelléktárából száműzte a , Weltpolitik?" és a szövetségi 
politika korábbi, a wilhelmiánus időszakban kialakult elképzeléseit is. 
Külpolitikai programját három alappillérre építette: a versailles-i 
rendszerrel való gyökeres szakításra, a  pángermán  eszmében 
gyökerező német etnikai egység megteremtésére, majd a németség 
keleti expanziójára. Az elképzelés az etnikai egységet a stratégiai 
határok elérésével kívánta teljessé tenni, de ezzel nem vélte 
befejezettnek a terjeszkedést. Hitler gondolkodásában a népesség 
nagysága a termőföld nagyságától függő tényezővé változott, ezért 
távolabbi célként nem az Európán kívüli gyarmatosítást, hanem a 
kelet-európai pusztákra kiterjedő , élettér" megteremtését tűzte ki. Úgy 
hitte, hogy szakítása a wilhelmiánus világpolitikával meghozza az 
angolok jóindulatú semlegességét. A német kancellár azonban 
elkövette azt a stratégiai hibát, hogy nem vette figyelembe: az 
angolokat aggasztja a németek kontinentális túlsúlyra való törekvése 
és irreális méreteket öltő agressziója, ezért hosszú távon 
visszavonhatatlanul ellenséges viszonyba fognak kerülni a hitleri 
birodalommal. 

A másik kihívó, Mussolini Olaszországa ugyan nem tartozott a 
vesztesek közé, de a , megcsonkított győzelem" által felkeltett 
sértettség hamarosan a másik táborba sodorta. Láthattuk, hogy az 
olasz diktátor agresszív politikája a húszas években a Balkánra 
korlátozódott, s igyekezett megfelelni a legfontosabb nemzetközi 
normáknak. A nagy válság azonban alapjaiban rázta meg az 
elmaradottsággal küzdő olasz gazdaságot, s ezáltal Mussolini fasiszta 
rendszerét. A diktátor a krízisre túlzott külpolitikai aktivitással és a 
személyére egyébként is jellemző vizionálással felelt. Historizáló 
álmaiban egyszerre szerepelt a ,római mediterráneum" visszaállítása, 
befolyásteremtés a Duna-medencében, valamint a gazdasági bajokra 
gyógyírt kínáló gyarmatosítás és telepítés Afrikában. A grandiózus 
tervek fő problémája az volt, hogy Olaszország bármelyiket is kívánta 
keresztülvinni, óhatatlanul szembekerült egy  nagyhatalommal 
(Franciavagy Németországgal, esetleg Angliával). A jövendő olasz 
politika irányát éppen az döntötte el, hogy a Duce - felismerve, hogy a 
három cél egyszerre megvalósíthatatlan - melyiknek biztosít 
primátust. A harmincas évek elején tehát az olasz külpolitika 
legfontosabb feladata a tervezett irányok, ezáltal az ellenségek közti 
választás volt. 

A hatalmi palettán új színfoltot jelentett annak a Japánnak a 
megjelenése, mely 1927-ben a miniszterelnök által benyújtott, ún. 
Tanaka-memorandumban már a japánok , pánázsiai" küldetéséről 
beszélt. A Mandzsúriában 1931-ben már nyíltan folyó agresszió 


Európát arra figyelmeztette, hogy a kelet-ázsiai nagyhatalom kétséges 
békepartner, s hatalmi törekvéseihez nemsokára európai társat fog 
keresni. Az, hogy a japán tervek sem nélkülözik az irracionalitást — 
Tanaka tábornok még Európát is elfoglalta volna -—, s így elég nehéz 
lesz hozzájuk szövetségest találni, ekkoriban még csekély vigaszt 
nyújthatott az aggódó nyugati diplomatáknak. 

Az új kihívás a nagyhatalmakat a hagyományos erőegyensúly 
fenntartásának érdekében végzett diplomáciai útkeresés közben érte. 
Franciaország ismét következetlenül lépett fel. A grandeur és a 
securité hagyományos politikája az új helyzetben immár elvesztette 
aktualitását, helyébe az , elhárítás", illetve a , kikerülés" közti dilemma 
lépett. Az , elhárítás" hívei a szerződésekhez - elsősorban Locarnóhoz 
- való ragaszkodást, illetve a katonai  elrettentést kívánták 
Németországgal szembehelyezni. Vezetőik a Poincaré nyomdokaiba 
lépő Tardieu miniszterelnök és Barthou külügyminiszter voltak. A 
,kikerülés" arra az elképzelésre épült, hogy Hitler kelet felé 
terjeszkedik, ezáltal nem jelent komoly veszélyt a nyugati hatalmakra. 
Sőt, megfelelő engedékenység esetén a jó viszony fenntartható vele. 
Arra, hogy egy effajta politika Franciaország keleti szövetségeseinek 
cserbenhagyását jelentheti, a két vezéralaknak, Daladier-nek és 
Lavalnak később kellett rádöbbennie. Mindazonáltal megállapítható, 
hogy a két irányzat határozatlanul érvényesült, gyakorta kioltotta 
egymás hatását és többnyire nem is talált támogatásra a pacifista 
lakosság körében. 

A jobboldali radikálisoktól lényegében mentes Nagy-Britannia csak 
igen nehezen alkalmazkodott a harmincas évek elején megváltozott 
nemzetközi körülményekhez. A Downing Streeten még mindig 
kísértett a húszas évek makacs francia- és szovjetellenessége, így aztán 
nagy volt a hajlandóság arra, hogy a német veszéllyel való riogatást 
Párizs fegyverkezési ürügyének tekintsék. Németországot a brit 
gyarmatosítás igényeinek megfelelő ésszerű engedményekkel vélték 
kordában tartani. Gyarmati ügyekben egyébként is riasztóbbnak 
tartották a földközi-tengeri hegemóniára aspiráló, tehát Szuezre 
veszélyes Mussolinit. A békítési politika élharcosának a későbbi 
miniszterelnök, Neville Chamberlain számított, míg ellenzői 
Winston Churchill és Anthony Eden voltak. 

Az Egyesült Államokban a válságért Európát tartották bűnösnek, s ez 
az izolacionista tendenciákat erősítette. 1933 márciusában az új elnök, 
Roosevelt az amerikai külpolitika legfontosabb tételeiként a Latin- 
Amerikával való jószomszédi viszonyt, míg a Kínában történő japán 
agresszió ügyében a kivárást fogalmazta meg. S bár 1933-ban a 
Szovjetunióval megtörtént a kapcsolatfelvétel, az 1935-ben elfogadott 
semlegességi törvénnyel az Egyesült Államok továbbra is elzárkózott 
Európa ügyeitől. 


A Szovjetunió a nemzetérdeket a nemzetközi politikában tagadó 
magatartása miatt a harmincas évek elejére sajátságos helyzetbe 
került. A fasizmus hatalomra kerülését a kapitalista világot sújtó 
válság jelének tartották, s úgy hitték, előkészítheti a rég várt 
világforradalmat. A Komintern ekkor még nem sietett a jobboldali 
radikálisok elleni egységíront létrehozásával. Litvinov, a külügyi 
népbiztos hiába kardoskodott a váltás szükségessége mellett, a 
hadsereg nevében fellépő polgárháborús hős, Tubacsevszkij Rapallóra 
hivatkozva félresöpörte az aggályokat. A kommunista párt XVII. 
Kongresszusa azt az álláspontot fogalmazta meg, hogy egy esetleges 
háború jót tesz a forradalom ügyének. Ugyanakkor Sztálin úgy 
fogalmazott, hogy a németek agresszióra készülnek, épp ezért a 
Szovjetuniónak a megtámadott segítségére kell sietnie. Bár a hatalmas 
ország diktátorának erőteljes ellenzéke volt, álláspontja már jelezte a 
küszöbön álló változást, a kollektív biztonság és a fasizmus elleni 
egységíront melletti elkötelezettséget. 

Az 1933-as év feszült várakozását Mussolini oldotta fel azzal, hogy egy 
négyhatalmi  (angol-francia-olasz-német) egyezmény megkötését 
javasolta, mely lehetővé tette volna a béke kollektív felügyeletét, 
ugyanakkor kilátásba helyezte a békés revíziót is. A franciák a 
megrettent kisantant nyomására azonnal elutasították a tervezetet, 
amiből az olasz diktátor levonhatta a következtetést: céljait erőszakos 
eszközökkel kell valóra váltania. Hamarosan potenciális szövetséges is 
kínálkozott: Német- és Franciaország a fegyverkezési egyenjogúságról 
folytatott genfi tárgyalásokon sehogy sem jutott dűlőre, így a német 
delegáció 1933 októberében elhagyta a svájci várost. Németország ezt 
követően kilépett a Népszövetségből, és megkezdte a fegyverkezést. 
Ezt megelőzően Hitler ugyan megegyezést javasolt, de a francia 
külügyminiszter, Barthou megmakacsolta magát. A francia vezérkar 
abban bízott, hogy a német fegyverkezés lassan halad, ezért nem 
nagyon zavartatta magát; a szövetségesükben csalódott, oroszoktól 
tartó lengyelek azonban 1934-ben inkább egyezményt kötöttek 
Hitlerrel. Rövidlátó politikájukért nagy árat fizettek a franciák: 
váratlan diplomáciai sikerén felbátorodva, a német diktátor 
megkezdte a már régen megtervezett politikai offenzívát. 

Ennek azonban útjában állt Olaszország, mely a dunai hegemóniáért 
hajlandó volt a német aktivitással szembeszállni. Hitler már 1933-ban 
próbált a régióban gazdasági pozíciókhoz jutni, ezért tárgyalásokat 
kezdeményezett a térség államaival. A németek vállalták, hogy ipari 
áruik fejében a világpiacinál magasabb áron átveszik a régió 
országainak mezőgazdasági termékeit. A német tervek 
ellensúlyozására . 1934 márciusában Olaszország, —— valamint 
Magyarország és Ausztria aláírták az ún. római jegyzőkönyveket, 
melyekben garantálták Ausztria függetlenségét és kilátásba helyezték, 


hogy szorosabbra fűzik gazdasági kapcsolataikat. Dollfuss, az 
, ausztrofasizmus"-sal . kacérkodó osztrák kancellár számára 
elfogadhatatlan volt, hogy Hitler az osztrák kérdést német belügynek 
tekinti, ezért Mussolinira mint Ausztria függetlenségének bajnokára 
tekintett. 1934. július 25-én az osztrák nácik puccskísérletet 
hajtottak végre Bécsben, melynek során meggyilkolták Dollfusst. A 
hatalomátvételi kísérlet azonban az olasz katonai demonstráció 
hatására meghiúsult. Hitlernek be kellett látnia, hogy dunai terveihez 
ki kell várnia az olasz politikai orientáció megváltozását. 

Mussolini németellenessége a francia külpolitikának is bátorítást 
adott: 1934 tavaszán Barthou megpróbálta újjáéleszteni a kisantantot, 
emellett németellenes Balkán-paktum létrehozásán fáradozott, s az 
sem volt tőle idegen, hogy felmelegítse a régi francia-orosz 
szövetséget. Egy, a keleti határokra vonatkozó, Locarno típusú 
szerződést mind a németek, mind a lengyelek visszautasítottak, így 
Franciaország ősszel felvette a kapcsolatokat a Szovjetunióval, amit ez 
utóbbi népszövetségi tagsága tetőzött be. Barthou németellenes 
terveiben különösen fontos szerepet szánt egy erős balkáni államnak, 
Jugoszláviának. A  francia-jugoszláv szövetség erejét azonban 
jelentősen csökkentette a francia tervekben szintén szereplő Mussolini 
szerbellenessége. Mikor 1934. október 9-én Sándor jugoszláv király 
látogatást tett Marseille-ben, horvát szeparatista terroristák a francia 
külügyminiszterrel együtt meggyilkolták. Németország látványos 
gesztusa sem feledtette — Sándor király temetésén maga Göring is 
megjelent -, hogy a merénylet Hitler (és Mussolini) érdekeit szolgálta. 
Ezzel kútba esett a Hitler-ellenes balkáni szövetség terve és az 
, elhárítás" francia politikája. 

Az új francia külügyminiszterrel, Lavallal nem a legkedvezőbb 
időpontban költözött az engedékenység a Oui doOrsay épületébe. 
1935-ben járt le a Saar-vidék 15 esztendős népszövetségi felügyelete, 
ami után a lakosság népszavazással dönthetett hovatartozásáról. A 
Goebbels irányította propaganda kitűnően működött: a lakosság 9090- 
a döntött a Németországhoz való csatlakozás mellett. Március I-jén 
német csapatok vonultak be a területre. Franciaország, melyet csak 
átmenetileg nyugtattak meg Hitler ígéretei, fegyverkezésbe kezdett, és 
ez jó ürügyül szolgált a diktátornak. Március 16-án elrendelte az 
általános  hadkötelezettséget, amire a nyugati hatalmak nem 
erőszakkal, hanem diplomáciai ellenlépésekkel próbáltak válaszolni. 
1935 áprilisában az olaszországi  Stresában Nagy-Britannia, 
Franciaország és Olaszország vezetői nyilatkozatban szögezték le, 
hogy kitartanak  Locarno mellett, s elutasítják a német 
újrafegyverkezést. A , stresai front"-nak csak egyetlen szépséghibája 
volt: a nyugati hatalmaknak szemet kellett hunyniuk Mussolini 
abesszíniai gyarmati tervei felett. Annál fontosabbnak tűnt a májusban 


aláírt — francia-szovjet — és a  francia-csehszlovák — kölcsönös 
segítségnyújtási szerződés, amelyektől Laval azt várta, hogy 
megrettentik és országához közelítik Hitlert. Ennek éppen az 
ellenkezője következett be: Baldwin angol miniszterelnökben a 
francia-orosz közeledés láttán feltámadt az effajta kontinentális 
szövetkezéssel szembeni hagyományos angol gyanú, s hogy 
ellensúlyozza a vélt hatalmi tömböt, Hitlerrel kezdett tárgyalásokat. 
Ezek eredményeképp 1935 júniusában a két hatalom flottaegyezményt 
kötött, ami lehetővé tette, hogy Németország flottája elérje a brit 
egyharmadát. A franciáknak az sem volt kedvező, hogy a Komintern 
VII. kongresszusa 1935-ben deklarálta, hogy létre kell hozni a 
fasizmusellenes erők széles körű összefogását. A , népfrontpolitika" 
azonban ekkor inkább még riasztotta a vezető francia politikusokat, 
mintsem vonzotta volna őket. 

Az offenzív német külpolitika első partnere Mussolini lett. A gazdasági 
válság sújtotta Olaszországban a harmincas évek közepére ismét 
felerősödtek a gyarmati terjeszkedést követelő hangok. A Duce 
propagandájában Abesszínia lett az ,ígéret földje", ahol az olasz 
telepesek megtalálhatták volna boldogulásukat. Ráadásul a katonai 
körök végre revánsot vehettek volna Aduáért, s teljesíthették volna 
Mussolini historizáló álmait az új római birodalomról. Mivel 
Franciaország és Anglia is úgy vélte, hogy Mussolini alkalmas 
szövetséges lehet a nácizmus ellen, elnézték háborús készülődését, s 
ebben még az sem látszott zavarni őket, hogy Abesszínia 1923 óta a 
Népszövetség tagja volt. A brit flotta ugyan felvonult Alexandria előtt, 
de nem akadályozta meg, hogy az olasz expedíciós hadsereg 1935 
októberében megkezdje a hadműveleteket. Végül a Népszövetség etióp 
sürgetésre szankciókra szánta el magát, ám ezek, mivel a stratégiai 
cikkektől nem zárták el Olaszországot, csak arra voltak jók, hogy 
felháborítsák Mussolinit. Anglia és Franciaország továbbra is az 
engedményekkel próbálkozott. Hoare angol külügyminiszter és Laval 
egyezményben ígérte oda Mussolininak Abesszínia kétharmad részét. 
Az ügyből nemzetközi botrány kerekedett — Hoare meg is bukott -, így 
az érdekeltek újabb szankciókra kényszerültek. Ám ez már nem tudott 
változtatni az események menetén; a számbeli és technikai főlényben 
lévő olaszok előtt 1936 márciusában kapitulált a , Négus", Hailé 
Szelasszié etióp császár. A szövetségeseiben csalódott Mussolini 
otthagyta a stresai frontot: a Népszövetség politikája csődöt mondott. 
Az eseményekből Hitler azt a következtetést vonta le, hogy ha 
Versailles további revízióját akarja, itt a megfelelő alkalom. A rajnai 
demilitarizált övezet megszállásáról volt szó, s a Führer tudta, hogy 
vállalkozása rendszerének bukását eredményezheti. Ennek ellenére 
sikerült elhallgattatnia kétkedő tábornokait, s mikor 1936. március 7- 
én a felek ratifikálták (jóváhagyták) a francia-szovjet szerződést, 


Hitler felmondta Locarnót. A német csapatok bevonultak a 
Rajnavidékre. A vezető francia politikusok a bizonytalan helyzetben 
a brit tanácsra vártak, s bár az angol külügyminiszter, Eden 
szerződésszegésnek minősítette az esetet, megnyugtatta francia 
kollégáit: Hitlernek nincsenek további ellenséges szándékai. A 
történtekben a Népszövetség Tanácsa foglalt állást, de nem 
merészkedett messzebb Eden kijelentésének megerősítésénél. Hitler 
kockáztatott és duplán nyert. Visszaszerezte a világháborúban 
elvesztett német tekintélyt, s népének megadta azt a hitet, hogy 
vezérük a politikában csalhatatlan. Tévedésükért később nagy árat 
fizettek: Németország elindult a háborúhoz vezető úton. 

Létrejön a fasiszta hatalmi tömb (1936/37) 

Az 1933-36-os évek mérlegét megvonva megállapíthatjuk, hogy a 
nagyhatalmak erőfölénye ellenére a kezdeményezés Európában a 
jobboldali radikálisok kezébe került. Diplomáciai sikereik után Német- 
és Olaszország a harmincas években nagyarányú fegyverkezésbe 
kezdett és ez átmeneti nyugalmat teremtett a diplomáciában. Európát 
a várakozás csendje ülte meg, s Anglia és Franciaország ezt 
kihasználva mediterrán pozícióit próbálta megerősíteni. A britek, hogy 
Szuez fölötti befolyásukat megőrizzék, megadták Egyiptom 
függetlenségét, a montreaux-i konferencián pedig lehetővé tették, 
hogy az  olaszoktól tartó — Törökország ellenőrizhesse a 
tengerszorosokat. A szigetország arra is kísérletet tett, hogy a zsidók és 
arabok szembenállását Palesztina felosztásával oldja meg, de ezt az 
elképzelést az arabok elutasították. Ezzel párhuzamosan Franciaország 
elismerte Szíria és Libanon függetlenségét. A nagyhatalmak 
biztonságpolitikai lépései ekkor már nemcsak világosan mutatták a 
gyarmati politika tarthatatlanságát, de ki is rajzolták annak jövőjét. 
1936 nyaráig úgy tűnt, hogy Európa mentes maradhat a 
konfliktusoktól, de a Spanyolországból érkező hírek egy csapásra 
felborzolták a kedélyeket. A spanyol népfrontkormány ellen 
júniusban Spanyol-Marokkóban jobboldali lázadás tört ki, majd 
Franco tábornok vezetésével az Ibériai-félszigeten partra szálltak a 
köztársaság-ellenes — csapatok. A  bal- — és jobboldali erők 
polgárháborújában szinte minden európai nagyhatalom érintett volt, 
ezért a Franciaországban létrehozott népfrontkormány elnöke, Leon 
Blum azt javasolta, hogy ha el akarják kerülni a konfliktus 
kiszélesedését, folytassák a be nem avatkozás politikáját. A tervet a 
Szovjetunió is elfogadta, mert úgy vélte, hogy a háborút amúgy is a 
köztársaságiak nyerik. A németek és az olaszok azonban semmit sem 
bíztak a véletlenre. Mussolini csapatokat adott Franco tábornoknak, s 
Hitler is kilátásba helyezte a német légierő különítményének, a 
, Condor légió"-nak az országba küldését. 

A német-olasz egymásra találást nemcsak ez mutatta, hanem az is, 


hogy a két állam viszonyának szilárdulásával a németek ismét 
napirendre tűzhették az osztrák kérdést. 1936 júliusában Schuschnigg 
osztrák kancellár egyezményt írt alá von Neurath német birodalmi 
külügyminiszterrel arról, hogy országa ezután Németország 
külpolitikai irányvonalához fog alkalmazkodni. Mussolini tehát 
tüntetően levette kezét osztrák védencéről, cserében viszont várta 
Hitler ajánlatát. Bár Hitler terveiben inkább az angolokkal való 
együttműködés szerepelt, októberben mégis feltűnő szívélyességgel 
fogadta Ciano olasz külügyminisztert. Megegyezésük értelmében 
elhatárolták balkáni érdekszféráikat, emellett Németország elismerte 
Olasz-Abesszíniát. — Cserébe viszont az olaszok támogatták 
Németországot a Locarno felmondása utáni helyzetben. Bár Mussolini 
az eseményt 1936. november 1-jén mint a , Berlin-Róma tengely" 
létrehozását jelentette be Milánóban, valójában a felek még csak az 
együttműködés kezdetén tartottak. 

A német diplomáciai elszigeteltség még ebben a hónapban feloldódott. 
A birodalom kormánya 1936. november 25-én a császári Japánnal 
egyezményt kötött arról, hogy a felek a Kommunista Internacionálé 
tevékenységéről folyamatosan tájékoztatni fogják egymást. Hitler 
számára azonban ennél jóval nagyobb értékkel bírt az a titkos 
záradék, amelyben megegyeztek, hogy nem kötnek szövetséget a 
Szovjetunióval, s egy szovjet támadás esetén nem tesznek olyan 
intézkedéseket, , amelyek hatásukban alkalmasak volnának arra, hogy 
a Szovjet Szocialista — Köztársaságok Szövetsége helyzetét 
tehermentesítsék". Bár érdemleges katonai szövetség megkötésére nem 
került sor, a Mussolini 1937-es csatlakozásával kibővült ún. 
antikomintern paktum a később háborút kirobbantó államok hatalmi 
tömbje lett. A paktumot Német- és Olaszország Franco támogatására 
használta fel, amire a Szovjetunió a köztársaságot védelmező 
Nemzetközi — Brigádok megszervezésével, — valamint katonai 
felszerelések Spanyolországba küldésével felelt. Japán a helyzetet 
kihasználva még ez évben támadást intézett Kína ellen, ugyanakkor a 
Szovjetunió megkezdte a japánok ellen harcoló Csang Kaj-sek 
támogatását. 

1936 végére a nemzetközi események irányítását egyre erőteljesebben 
vette át a két fasiszta állam. Offenzívájukat Nagy-Britannia és 
Franciaország egyesített ereje még közömbösíthette volna, ám a 
kihívásra adott válaszuk, az engedékenység a legrosszabb volt, amit 
tehettek. A francia bizonytalanság láttán az ország hagyományos 
keleti szövetségesei, Jugoszlávia és Románia a fasiszta hatalmak 
irányába kezdtek tájékozódni, s még Belgium is az önálló 
manőverezést választotta. 

Az eseményeket látva Chamberlain egyezkedni kezdett. Hogy 
kordában tartsa a vélt fő ellenfelet, Mussolinit, hajlandó volt elismerni 


Olaszország jogát Gibraltár és Szuez használatára. A várt eredmény 
azonban igencsak rövid távú lett, ugyanis a francia tétovázásból és az 
angol engedékenységből a fasiszta hatalmak azt a következtetést 
vonták le, hogy a nyugati demokráciák a háború elkerülése érdekében 
hajlandóak áldozatokat hozni. Az elkövetkező esztendő fő kérdése 
pusztán az volt, hogy meddig és mennyit. 

1937 őszén Hitler elérkezettnek látta az időt arra, hogy 
külpolitikájának második alapelemét, a , német faji közösséget" és az 
új , életteret" erőszakkal megteremtse. A vezetés számára 
Csehszlovákia németlakta területeinek megszerzését tűzte ki célul, ám 
váratlan ellenállásba ütközött. A vezérkar és a külügyminisztérium 
úgy vélte, hogy Hitler lépései előkészítetlen háborúba sodorják az 
országot, ezért óvatosságra intették a Führert. Ő azonban már nem 
hagyta magát befolyásolni: menesztette a kétkedő von Neurath 
külügyminisztert, Blomberget, a hadügyminisztert, valamint Fritschet, 
a hadsereg főparancsnokát. A hadsereg élére Keitel, a külügyek élére 
Ribbentrop került, hadügyminisztert nem nevezett ki Hitler. 

A Csehszlovákia elleni lépések tervezése közben érkezett Mussolini 
üzenete, hogy immár közömbös Ausztria sorsa iránt. Berlinben 
értettek a szóból, s megkezdték az Anschluss előkészítését. Hitler 
optimizmusát erősítette, hogy Franciaországban megbukott a 
népírontkormány, így kétségessé vált az antifasiszta együttműködés 
jövője, Nagy-Britanniában pedig lemondásra kényszerült Eden, az 
engedékenységet ellenző külügyminiszter. 

A fasiszta agresszió kezdete Európában (1938/39) 

1938 februárjában Berchtesgadenben, a vezéri rezidencián látogatást 
tévő Schuschnigg osztrák kancellár ultimátumot kapott: adjon 
amnesztiát az 1934-es események résztvevőinek, majd kormányába 
vegye be a nácikat. Az Anschluss előtt zajló náci propagandaháború és 
az erőszakos cselekmények azonban az osztrák lakosság jelentős részét 
szembeállították Hitlerrel. A nagyhatalmak támogatásában bízó 
Schuschnigg 1938. március 13-ára népszavazást írt ki a csatlakozásról, 
de az esemény előtt két nappal Hitler újabb ultimátumot adott. Az 
osztrák kancellár lemondott, s belügyminisztere, a náci Seyss-Inguart 
alakított kormányt. Március 12-én Hitler bevonult Bécsbe, majd a 
következő hónapban népszavazás erősítette meg az ország 
csatlakozását a Harmadik Birodalomhoz. A merész húzás bejött: a 
földközi-tengeri problémákkal is elfoglalt angolok nem álltak a 
franciák mellé — a válaszlépés elmaradt. 

Az általános megbékélési politika nemsokára újabb gyümölcsöt hozott 
Hitler számára, Csehszlovákiát. 1938 áprilisában a német hadvezetés 
elkészítette az ország lerohanásának tervét (, Falt Grün — Zöld Terv"), 
ezzel párhuzamosan Németország megpróbálta Csehszlovákia politikai 
stabilitását is szétzilálni. Német támogatásra a  Szudéta-vidék 


elszakadásáért küzdő Szudétanémet Párt ún. karlsbadi programjában 
autonóm kormány igényét fogalmazta meg. A párt vezetőjét, Konrad 
Henleint Berlin folyamatosan látta el utasításaival, melyek lényege az 
volt, hogy a csehszlovák kormányt a szudétanémetek teljesíthetetlen 
feltételek elé állítsák. A diplomáciai ijesztgetést mindkét fél 
hadseregének mozgósításával igyekezett nyomatékosítani, ami -— 
tekintve, hogy a csehszlovák hadsereg korszerűségét nézve az első volt 
-— komolyan elgondolkoztatta Hitlert. 

Szeptemberig minden a német forgatókönyv szerint történt: Henlein 
követelésére Benes kormánya engedményeket tett, mire a németek 
fokozták követeléseiket. Augusztusban a helyzet felmérésére lord 
Runciman vezetésével angol misszió érkezett a helyszínre, s 
vizsgálódása után azt javasolta, hogy Benes adja meg az autonómiát. A 
csehszlovák kormány elfogadta ugyan a karlsbadi programot, de az 
események irányítása ekkorra már kicsúszott a kezéből. A Szudéta- 
vidéken zavargások kezdődtek, amire a kormány erőszakkal felelt. 
Henlein Németországba menekült, s patrónusa, Hitler immár 
komolyan megfenyegette Csehszlovákiát. A fenyegetett országnak volt 
ideje támogatók után néznie, de várakozásaiban csalódnia kellett. 
Egyedül a Szovjetunió volt hajlandó katonai támogatást nyújtani, 
ennek értékét azonban jelentősen csökkentette az a tény, hogy a 
csapatoknak át kellett volna vonulniuk az ettől mereven elzárkózó 
Lengyelországon vagy Románián. 

Chamberlain szokása szerint a megbékítést javasolta, s hogy Hitler 
szándékait kipuhatolja, 1938. szeptember 15-én látogatást tett 
Berchtesgadenben. Itt Hitler közölte vele, hogy a Szudéta-vidék az 
utolsó olyan terület, amelyre igényt tart, s ha megkapja, garantálja a 
békét. A hírek hallatán Londonban az angol, valamint a francia 
katonai és politikai vezetés helyzetelemző tanácskozásra gyűlt össze. A 
francia külügyminiszter, Bonnet, valamint a vezérkar főnöke, Gamelin, 
akiket megzavart a Teschenre áhítozó Lengyelország közönye, úgy 
vélték, hogy az időpont nem alkalmas a németek elleni támadásra. A 
számításba jöhető szovjet erőket alábecsülték, s ez aztán el is döntötte 
a kérdést. 

Felszólították Csehszlovákiát, engedje át azokat a területeit, 
amelyeken a német lakosság aránya 5090 feletti. A csehszlovák 
tiltakozás ellenére Chamberlain a Godesbergben tartózkodó Hitlerhez 
utazott, ám ott kellemetlen meglepetés érte: a , vezér" közölte vele, 
hogy ennyivel nem elégszik meg, hanem követeli, hogy teljesítsék a 
lengyel és a magyar igényeket is. 

Úgy tűnt, Hitler elérte az engedékenység határát. Szeptember 26-a és 
28-a között mind Németország, mind Nagy-Britannia és Franciaország 
részlegesen mozgósított. A kockázatot látva a német vezérkar még 

egyszer megpróbált szembeszállni Hitlerrel, ő azonban makacsul 


kitartott. 

Az események ismét őt igazolták. Szeptember 28-án Chamberlain 
üzenetet küldött, melyben négyhatalmi konferenciát indítványozott. 
Az 1938. szeptember 29-én Münchenben megtartott konferencián 
Hitler, Mussolini, Chamberlain és  Daladier, külügyminisztereik 
társaságában megegyeztek, hogy Csehszlovákia október 10-éig kap 
haladékot, hogy a  Szudéta-vidéket ki ürítse és a katonai 
berendezéseket a németeknek átadja. A tárgyalásokon a csehszlovák 
delegáció nem vehetett részt. Másnap angol- német egyezményt írtak 
alá arról, hogy Németország elismeri az angol birtokállományt. 
Mussolini ragaszkodott ahhoz. hogy Lengyel- és Magyarország is 
érvényesíthesse területi igényeit. A lengyel csapatok már október 2-án 
megszállták Teschent, a magyarok pedig a november 2-ai bécsi 
német-olasz döntőbíráskodás eredményeként a Felvidék 12 ezer 
négyzetkilométernyi részét. 

A maradék tekintélyét is elvesztett csehszlovák állam már októberben 
megkezdte agóniáját. Benes elnök lemondott, s az I. bécsi döntés 
jelentősen erősítette a további szeparatista tendenciákat. A Tiso 
vezette szlovákok, valamint a Volosin által képviselt ruszinok is 
elérkezettnek látták az időt a cselekvésre: a szudétanémet módszerrel 
élve, autonómiát szereztek maguknak. 

1939 . március 10-én Hitler magához hívatta Csehszlovákia új 
elnökét, Hachát, és kényszerítette, hogy engedélyezze az önálló 
Szlovákia létrehozását, s adja fel Csehszlovákia függetlenségét. Az új 
államot március 13-án kiáltották ki, s március 15-én a német csapatok 
Csehországba, a magyarok pedig Kárpátaljára kezdték meg a 
bevonulást. Másnap Hitler bejelentette a Cseh-Morva Protektorátus 
létrehozását. A fasiszta agresszió kibontakozásának ekkorra már 
semmi sem állhatott útjába. Március 22-én Hitler követelésére 
Litvánia átadta a stratégiai jelentőségű  Memel-vidéket. A 
mediterrnáeum térségében is a diktátoroknak kedvezett a szerencse: 
március 28-án Franco tábornok bevonult Madridba, s tíz nap múlva 
Mussolini csapatai partra szálltak Albániában. Mikor Chamberlain 
München után a londoni reptéren kijelentette, hogy: , Egy emberöltőre 
biztosítottam a békét Európában", bizonyára nem gondolta, hogy a 
béke csupán hat hónapig tart. Európa 1939 tavaszán a háború 
küszöbére érkezett. 

Nagy-Britannia 


Európa államainak története 


a... biztonság mindenekelőtt..." (Stanley Baldwin) 
A liberalizmus általános európai hanyatlásának korában üde 


színfoltnak tűnt a háborús győzelemből erőt merítő, stabil 
demokráciával rendelkező és a jobboldali radikalizmustól mentes 
Nagy-Britannia. A látszólag változatlannak tűnő felszín alatt azonban 
komoly gazdasági és politikai problémák húzódtak, melyeket csak 
ideig-óráig tudott feledtetni a győzelmi mámor. A dekonjunktúra és az 
ezzel járó magas munkanélküliség, valamint a tartozások 
rendezetlensége — alapjaiban  rázkódtatták meg a liberális 
gazdaságpolitikába vetett hitet, amit csak súlyosbított az Egyesült 
Államok nyomasztó gazdasági előretörése. Lloyd George tory-liberális 
kabinetjének tekintélyét aláásta az ír kérdés rendezetlensége, a vita a 
franciákkal Németország meggyengítésének mértékében, illetve a 
közel-keleti rendezésben. A kormány helyzetén az sem könnyített, 
hogy mindennapossá váltak a miniszterelnök és a liberális vezér, 
Asguith közötti torzsalkodások, ami kedvezett a marxizmust elutasító, 
ugyanakkor a kulcságazatok államosításával világos gazdasági 
programot kínáló Munkáspárt előretörésének. Bár 1922-ben a 
dominiumi státust nyert Ír Szabadállamra és Ulsterre történő 
felosztással normalizálódni látszott az ír helyzet, a Sinn Fein és 
radikális vezetője, De Valera elutasította a rendezést. A genovai 
konferencia sikertelensége, a washingtoni megállapodással létrejött 
tengeri hegemóniavesztés, Egyiptom függetlenségének megadása, az 
indiai zavargások, valamint a görög-török háborúban Kemál által elért 
sikerek hatására a konzervatívok kiléptek Lloyd George kabinetjéből, 
így az 1922 őszén lemondott. 

Bonar Law, majd Stanley Baldwin rövid miniszterelnöksége után 
általános választásokat írtak ki, melyeket ugyan a konzervatívok 
nyertek meg, az alsóházban mégis a liberális-munkáspárti koalíció 
szerzett többséget. Már az is meglepetést keltett, hogy a hivatalba lépő 
miniszterelnök, Ramsay MacDonald észak-skóciai bányászcsaládból 
származott és minisztereinek jelentős része sem dicsekedhetett előkelő 
pedigrével, a kapcsolatfelvételt a Szovjetunióval mégis általános 
megdöbbenés követte. A parlament bizalmatlansági szavazást tartott, 
ahol MacDonald megbukott. Konzervatív utóda, Baldwin fél évtizeden 
keresztül (1924-29) vezette Nagy-Britanniát. Miniszterelnökségét a 
nyugalom, a változatlanság, a szürkeség koraként tartják számon, 
amely alkalmas volt a gazdasági és politikai stabilizáció 
végrehajtására. Baldwin pénzügyminisztere, Churchill javaslatára 
visszatért a font aranyhoz rögzített árfolyamához, amit a 
szabadkereskedelem helyreállítása követett. A nemzeti valuta magas 
árfolyama és a protekcionizmus hiánya azonban csökkentette a brit 
áruk versenyképességét, ezért a kormány arra kényszerült, hogy 
visszafogja a szociális juttatásokat és megszüntesse a háború idején 
állami kézbe vett, ám azóta ismét magánosított ágazatok támogatását. 
Az intézkedések leginkább a  nehéziparban dolgozókat és a 


bányászokat sújtották, akik az angol történelem első általános, a 
szakszervezetek támogatását is bíró sztrájkjával feleltek 1926-ban. A 
kormány azonban ellenállt, ezért a szakszervezetek felhagytak a 
bányászok támogatásával. Az évtized végére enyhe gazdasági 
fellendülés bontakozott ki, ami azonban nem feledtethette azt a tényt, 
hogy Nagy-Britannia részesedése a világkereskedelemből folyamatosan 
csökkent, s az acél- és textiliparban, valamint a hajógyártásban 
állandósult a dekonjunktúra. 

Mindezek eredményeképp az 1929-es választásokon ugyan 
győzedelmeskedett a Munkáspárt, de MacDonald alig kezdte meg 
második miniszterelnökségét, máris beköszöntött a deficitet és az 
aranytartalékok drámai csökkenését hozó gazdasági világválság. 
MacDonald tisztában volt azzal, ha a tervezett megszorító 
intézkedéseket végre kívánja hajtani, elveszíti pártja bizalmát, ezért 
taktikai okokból 1931-ben inkább lemondott. A mindhárom párt 
képviselőiből felálló , nemzeti egységkormány? új miniszterelnöke — 
amiért volt pártja árulónak bélyegezte — ismét ő lett, így megkezdhette 
szanálási — programját. — A font  leértékelésével, a segélyek 
megszorításával, a protekcionizmus elemeinek alkalmazásával a 
kormányzat 1932-re már sikeres lépéseket tett a válság leküzdésére. A 
harmincas évek közepére az állással rendelkező britek megélhetése 
már biztos volt - egy tisztviselő évi fizetése egy lakást ért -, a 
tankötelezettség 14 éves korig mindenkire kiterjedt, s egyre több autó 
és rádió jelezte, hogy az angol társadalom a motorizáció és az 
információ (1922-ben alakult meg a BBC) forradalmának küszöbére 
érkezett. 

A háború utáni angol külpolitikát továbbra is a régi cél, a 
kontinentális erőegyensúly fenntartása vezette. A francia túlsúly miatti 
aggodalom következménye a német konszolidáció elősegítése lett. Bár 
Nagy-Britannia nem zárkózott el a népszövetségi tagságtól, Európa 
helyett azonban inkább a Közel-Keleten, illetve Indiában fejtett ki 
aktivitást. Ezzel párhuzamosan ment végbe a brit birodalom politikai 
rendszerének immáron halaszthatatlan átalakítása. 

A brit telepes gyarmatok jelentősége a háború alatt megerősödött 
nemzeti öntudat, illetve az angol anyaországnak nyújtott segítség 
következtében erősen megnövekedett, és ez szükségessé tette 
helyzetük rendezését. 

Már a háború alatt Kanada, Ausztrália, Új-Zéland és Dél-Afrika 
önállóságát elismerték, amit a békekonferenciára való meghívásuk 
követett. 1926-ban birodalmi konferenciát tartottak, amelyen 
tisztázták a domínium fogalmát. A felsorolt területek valamint az Ír 
Szabadállam - De Valera miniszterelnöksége alatt valósult meg a 
függetlenség (1932/33) - és Newfoundland önálló közösségeket 
képeztek, egyenlő joggal. Egyikük sincs a másiknak alárendelve, mert 


valamennyit ,a trón iránti hűség" (allegiance) köti össze, ezáltal 
önkéntes tagjai a  ,brit  nemzetközösség"-nek, a British 
Commonwealth of Nations-nek. Az 1931-ben meghozott ún. 
westminsteri statutum megerősítette az előzőekben említetteket 
valamint kijelentette, hogy a  nemzetközösségnek nincs saját 
alkotmánya és Nagy-Britannia nem korlátozza a  domíniumok 
törvényhozási jogát. A tagok választott kormánnyal, külpolitikai 
szuverenitással, saját parlamenttel rendelkeztek, ám e jogok nem 
vonatkoztak a továbbra is a koronához tartozó gyarmatokra, illetve 
protektorátusokra. 

A külpolitikai feltételek változása nemcsak az átszervezést tette 
indokolttá, hanem a Hitler hatalomra kerülésével megnövekedett 
német revansveszély elhárítását is. 1934-ben elkezdődött a hadsereg 
korszerűsítése és Stresában Mussolinit is sikerült Nagy-Britannia mellé 
felsorakoztatni, ám egy év múlva az események kedvezőtlen fordulatot 
vettek. Stanley Baldwin , nemzeti kormánya" a náci veszéllyel való 
szembeszállás helyett a , megbékélés? (appeasment) politikáját 
választotta, aminek a következménye a Hitlerrel való alku, az 1935- 
ben aláírt flottaegyezmény, illetve az olasz diktátorral Abesszínia 
felosztásáról aláírt paktum lett. Anthony Eden külügyminisztersége 
alatt az ország -— amely sohasem értett igazán egyet a versailles-i 
rendezéssel — szakított a kollektív biztonság politikájával, s tétlenül 
nézte a Rajna-vidék megszállását. Az angol közvélemény nagyobb 
részét ez idő tájt egyébként is jobban izgatta az V. György király 
halála után előállt dinasztikus válság. Az 1936-ban trónra került VIII. 
Edwardnak ugyanis az amerikai Mrs. Simpsonnal kötött házassága 
miatt le kellett mondania a trónról VI. György javára. Az általa 
kinevezett Neville Chamberlain miniszterelnöksége (1937-40) a 
megbékélés folytatása volt és egyenesen vezetett a műüncheni 
megegyezéshez, majd a Csehszlovákia megszállása utáni keserű 
kijózanodáshoz. 

Franciaország 

n:. a győzelem mögött ott állott az a nyugtalanító tapasztalat, hogy 
rettenetes erőfeszítései, szörnyű vérvesztesége éppen csak elég volt 
ahhoz, hogy szövetségeseivel együtt tartani tudja a két fronton harcoló 
Németország egyik frontját." 

(Bibó István) 

Az I. világháború után Franciaország önmagát tekintette a győzelem 
letéteményesének, s oroszlánrészt követelt a háború utáni rendezés 
irányításából. Igényeit 1,75 millió halottjával és 100 milliárd franknyi 
háborús veszteségével támasztotta alá, s ez a nagy áldozat arra 
sarkallta, hogy elképzeléseinek központjába a német revans bármi 
áron történő megakadályozását állítsa. A győzelmi mámorban fel sem 
merült, hogy Versailles-ban olyan érv is elhangozhat, amit nem az 


erőfölény, a francia , grandeur" diktál. Mivel a közvéleménnyel amúgy 
sem lehetett volna elfogadtatni, hogy az ország győzelmét nem 
használja ki teljes mértékben, így a franciák számára nem maradt más 
lehetőség, mint egy olyan szövetségi rendszer létrehozása, amely 
állandósítja a létrejött, a győzelem kiaknázását lehetővé tevő 
erőviszonyokat. Miután az Egyesült Államok és Nagy-Britannia 
kivonult a kontinentális ügyek intézéséből, nem lehetett egyebet tenni, 
mint olyan szövetségeseket felkutatni, akik érdekeltek a versailles-i 
erőviszonyok fenntartásában. Ilyen előzmények után jöhetett létre az 
antantgyőzelemnek létüket köszönhető országokból - 
Csehszlovákiából, Romániából és Jugoszláviából -— álló kisantant, ami 
egyszersmind jól szimbolizálta a béke megóvására létrehozott 
Népszövetség iránti francia bizalmatlanságot is. A francia külpolitika 
furcsa ellentmondásává tehát az vált, hogy a kollektív biztonságot 
Németország ellenében, nem pedig Németországot beleértve képzelte 
el. 

A belpolitika a győzelem után sem maradt mentes a pártstruktúrából 
eredő hatalmi harcoktól, amelyek következménye a gyenge koalíciók 
sokasága és a radikálisok III. Köztársasággal szembeni bizalmatlansága 
lett. Baloldalról a kommunisták és a CGT, míg jobbról az Action 
Francaise és a Croix de Feu (Tűzkeresztesek) rohamcsapatai 
fenyegették. A hatalmi harcokat tovább élezték a vesztes 
meggyengítésének mértékében mutatkozó nézeteltérések, valamint a 
felhalmozott 5 milliárd dollárnyi adósság visszafizetésének nehézségei. 
A kezdeti remény, hogy majd Németország fizet helyettük (,L 
Allemagne paiera tout") hiú ábrándnak és állandó konfliktusforrásnak 
bizonyult. A ,grandeur?"-ben fogant, Clemenceau és  Poincaré 
fémjelezte Nemzeti Blokk a győzelem mámorában született de hamar 
bizonyította működésképtelenségét. 1920-ban Millerand lett a 
köztársaság elnöke, aki a ,securité" érdekében miniszterelnökével, 
Briand-nal együtt hajlandónak mutatkozott a legyőzöttekkel szembeni 
engedményekre. Rövidesen kiderült, hogy Franciaországban nem 
sokáig maradhat hiteles egy engedékeny kabinet: 1922-ben ismét 
Poincaré került hatalomra, aki végrehajtotta a  Ruhr-vidék 
megszállását. Az elhúzódó válság azonban miniszterelnökségébe 
került. Az 1924-es választásokon a baloldal szerzett többséget. A 
baloldali kormányzat kapcsolatot keresett a Szovjetunióval, támogatta 
a Dawes-tervet és aláírta a locarnoi egyezményt is, a pénzügyi 
problémákkal azonban nem tudott megküzdeni. A következő időszak 
kulcsfigurája ismét — a grandeurrel már szakító -— Poincaré volt, aki 
végrehajtotta a pénzügyi szanálást. Külügyminisztere, Briand kísérletet 
tett a német- francia közeledésre, amikor pedig az nem sikerült, 
Kellogg-gal megkötötte a békét szavatolni hivatott, ismert paktumot. 
Ezután Európai Egyesült Államok létrehozására tett javaslatot, ami az 


érdektelenségen és a hatalmi ellentéteken meghiúsult ugyan, de 
általános megbecsülést szerzett a koncepciózus politikusnak. 

A politikai stabilitás és az átmeneti gazdasági konjunktúra időszakát 
Franciaországban is derékba törte a világválság, melyet állandó 
kormányválságok és az alkotmányos intézmények elleni támadások 
kísértek. (Ilyen volt a Stavisky-botrány, mikor is a politikai 
kapcsolatairól ismert bártulajdonost vélhetőleg rendőrök lőtték le, 
nehogy kompromittálja magas pártfogóit. Az eredmény a parlament 
elleni jobboldali offenzíva lett.) 1934-ben szélsőjobboldali tüntetők 
vonultak a Bourbon-palota (itt székelt a törvényhozás) elé, s valóságos 
utcai ütközetet vívtak a karhatalommal. Mivel a kormány 
szükségrendeletei nem hozták meg a várt eredményt, a kommunista 
pártvezető, Thorez javasolta, hogy a szélsőjobboldali veszély 
elhárítására a szocialisták és kommunisták a szakszervezetek 
támogatásával hozzák létre a Népfrontot (Rassamblement Populaire). 
Az 1935-ben alakult szervezet a fasiszta veszélytől tartó társadalom 
támogatásával a következő évi választásokon többséget is szerzett, 
aminek következtében Leon Blum szocialista újságíró vezetésével 
megalakult az első népfrontkormány. A kommunista párt azonban 
nem kívánt együttműködni vele, sőt azonnal gyárfoglalásokba és 
sztrájkokba kezdett. Leon Blum szociális intézkedéseket — 40 órás 
munkahét, béremelés, fizetett szabadság stb. — vezetett be, ugyanakkor 
megkezdte az újra-felfegyverkezést és feloszlatta a szélsőjobboldali 
szervezeteket. Ám intézkedései többségéhez prosperáló gazdaságra lett 
volna szükség, ilyen azonban távolról sem létezett. Így aztán Blum 
népszerűségét rontó szükségintézkedésekre kényszerült, s ez, valamint 
az, hogy a kormány a spanyol polgárháború alatt a köztársasági 
menekültek előtt - a nemzetközi egyezménynek egyébként 
megfelelően - lezárta a határokat, jelentősen rontotta a Népfront 
népszerűségét. Mikor a miniszterelnök teljhatalmat kért, hogy 
programját végrehajthassa és a nemzetgyűlés ezt elutasította, a 
kabinet lemondott. Az ezt követő  népfrontkormányok egyre 
erélytelenebbül politizáltak, aminek külpolitikai következménye az 
engedékenység, a hitleri agresszió elnézése és Daladier müncheni 
meghátrálása lett. 

Németország 

A Weimari Köztársaság (1922-33) 

"A mai és a régi birodalmi politika között a legjellegzetesebb eltérés 
az, hogy míg a régi birodalom befelé szabadságot biztosított, kifelé 
pedig erőt mutatott, addig a köztársaság kifelé a gyengeség, saját 
polgáraival szemben pedig az erőszak politikáját űzi." 

(Adolf Hitler) 

A versailles-i békeszerződés nem a korábbi évszázadokban megszokott 
mértéktartó hatalmi paktum, hanem a wilhelmiánus rendszer - így 


közvetve a német nép - háborús felelősségét kimondó diktátum volt, 
melynek jószerével teljesíthetetlen területi, katonai és jóvátételi 
rendelkezései magukban rejtették egy újabb konfliktus csíráit. Ahogy 
Bibó István írta, a német nép a versailles-i trauma miatt , hisztérikus" 
lelkiállapotba került, hisz olyan feltételek között kellett a maga súlyát 
Európában reprezentálnia, amelyek ezt eleve lehetetlenné tették. A 
német külpolitika célja nem lehetett más, mint a sérelmek orvoslása, 
de Európa minden ilyen kísérletben a német agresszió újabb 
bizonyítékát lelte, így igazolva látta a súlyos békefeltételek jogosságát. 
A demokratikus hagyományok hiánya miatt a belpolitika is válságba 
jutott. A szociáldemokrácia erejéből csak arra telt, hogy leszámoljon a 
területi fejedelemségek idejétmúlt rendszerével, ám arra már nem, 
hogy szilárd politikai struktúrát hozzon létre. Így a németek joggal 
érezhették, hogy országukban nincs rend, hisz , nem uralkodik benne 
senki". Az effajta érzés pedig melegágya a tekintélyuralmi 
kormányzásnak és az erős vezető iránti vágynak. 

1919 és 1923 között Németországban politikai káosz uralkodott, 
melynek mélységét jól jelzi, hogy olyan vezető politikusok, mint 
Erzberger, a Centrum Párt vezéralakja vagy  Rathenau, a 
külügyminiszter — estek a terror áldozatául. A válság mélypontján, 
1923-ban a franciák megszállták a Ruhr-vidéket, mire válaszul Cuno 
kancellár passzív ellenállásra szólította fel a terület lakosságát. A 
jórészt reménytelen vállalkozásba azonban a kormány belebukott, s az 
ország vezetését a polgári pártokból és a szociáldemokratákból álló 
, nagykoalíció" élén olyan politikus vette át, aki tudott és akart a 
korábbi viszonyokon változtatni — Gustav Stresemann. 

Az új kabinet legfontosabb feladatai az infláció megfékezése, a 
szeparatizmus letörése és a teljesítési politika elfogadtatása voltak. 
Rendkívüli megszorító pénzügyi intézkedések árán a birodalmi 
valutaügyi biztosnak, Hjalmar Schachtnak sikerült a márka 
stabilizálása, ezzel párhuzamosan a kormány felszámolta a 
köztársasággal szemben álló szászországi 
kommunistaszociáldemokrata kormányzatot, a szeparatista , Pfalzi 
Állam"-ot valamint a , Rajnai Köztársaság"-ot. Bár a köztársaság 1923 
novemberében sikerrel szállt szembe a bajor autonóm törekvésekkel 
is, a Münchenben történtek megmutatták, hogy a ,hagyományosak" 
mellett olyan radikális politikai erő is jelentkezhet, amelynek alapvető 
törekvése nem a Weimarral szembeni oppozíció, hanem a demokrácia 
teljes megsemmisítése. 

A nemzetiszocializmus 

A német nemzetiszocializmust és Adolf Hitler (1889-1945) személyét 
a köztudat szinte azonosnak tartja, ám a mozgalom és a , vezér" 
pályája külön indult. A Német Munkáspártot 1919 januárjában egy 
Anton Drexler nevű vasúti lakatos alapította azzal a céllal, hogy 


gyűjtőhelye legyen a vereség után létrejött rendszerben csalódott, a 
társadalom perifériájára került, baloldal- és kapitalizmusellenes 
rétegeknek. Hitler szeptemberben lépett be a pártba, de ezután döntő 
szerepe lett a pártorogram megfogalmazásában. 

Hitler az ausztriai Braunauban vámhivatalnok fiaként született. 
Tanulmányait Linzben folytatta, mindaddig, míg a reáliskolát félbe 
nem szakítva Bécsbe utazott, hogy ott felvételt nyerjen a 
Képzőművészeti Akadémiára. Elutasítása után alkalmi festegetésből 
tartotta el magát a számára idegen, a haldokló Monarchia minden 
jegyét magán viselő, kozmopolita nagyvárosban. Tipikusan kispolgári, 
az iskolából hozott német nacionalizmusa itt ötvöződött a brosúrákból 
megismert korabeli antiszemitizmussal és szocializmusellenességgel. 
1913-ban Münchenbe költözött, s itt jelentkezett önkéntesnek az I. 
világháború kitörésekor. A bátorságáért kitüntetett lelkes katona — aki 
a háború végén egy gáztámadás során megsebesült - a német 
vereségről egy katonai kórházban értesült. 

Mélyen hatott rá az a — harcostársai közt ekkor már elterjedt — nézet, 
miszerint a vereség oka az volt, hogy a hátország , tőrt döfött" a 
harcolók hátába. Leszerelése után Hitlert a hadsereg sajtóosztályán, 
Münchenben a hazatért katonák , ideológiai képzésére" alkalmazták. 
Munkája során találkozott a Német Munkáspárttal, s határozta el, 
hogy soraiba lépve saját, ekkor már kiforróban lévő ideológiai 
rendszere alapján átformálja azt. 

Az 1920-ban meghirdetett pártprogram közeli rokonságban van az 
olasz fasizmus alapelveivel. A 25 pontból álló tervezet követelte a 
, népjólét" megteremtését, az osztályellentétek megszüntetését, a 
kapitalista ,kamatszolgaság?" megtörését, a nemzeti közösség és a 
nemzetállam szerepének elismerését és a németek önrendelkezési 
jogának helyreállítását. 

A most már a Nemzetiszocialista Német Munkáspárt -— NSDAP 
(Nazionalsozialistische Deutsche Arbeiterpartei) — nevet felvett párt 
elutasította a parlamentarizmust, a pacifizmust és a liberalizmust, 
ugyanakkor dicsőítette a militáns hagyományokat és tagjaitól 
fegyelmet, valamint katonai szervezettséget követelt. A párt egy idő 
után , Führer-elv"7-en épült fel, ami lényegében azt jelentette, hogy a 
szigorú hierarchiájú szervezet élén korlátlan hatalmú vezető áll, aki 
megszabja a követendő célokat, irányítja és felelősségre vonja az 
alárendelteket, ugyanakkor döntéseiért személyesen viseli a 
felelősséget (legalábbis Hitler ezt állította). 

A mozgalom szellemi gyökerei azonban messze túlmutattak a fasiszta 
eszmerendszeren. Közöttük éppúgy megtalálható volt a nietzschei 
,hatalom akarása", mint a fajelmélet, az  örökléstan, a 
szociáldarwinizmus, a pángermán messianizmus, a romantika, a 
germán-kelta mitológia vagy éppen Spengler tételei a nyugati világ 


, alkonyáról". A jórészt Hitler által megalkotott , világnézet" 
középpontjában az antiszemitizmus állt, mert a , Vezér" úgy vélte, 
hogy a világot, s benne a németséget lassú pusztulással fenyegeti a 
zsidóság, ezért a , vér és a föld" védelmében el kell pusztítani ezt az 
, alacsonyabb rendű faj"-t. A fajelmélet szerves részét képezte az a 
tézis is, miszerint a , magasabb rendű északi — ún. árja — faj" hivatott 
az alacsonyabb rendű fajok feletti uralomra. Ehhez természetesen 
megfelelő , élettérre? (Lebensraum) van szüksége, mert most még a 
német ,tér nélküli nép". Az élettér-elmélet kidolgozására a húszas 
években azonban még nem került sor, csak 1937-ben fogalmazta meg 
Rosenberg, a párt , faji ideológusa". Az NSDAP mindig igyekezett 
hangsúlyozni, hogy olyan , népi?" mozgalom, amely végcélként , népi 
államot" akar teremteni. A ,népi" kifejezés a faji tisztaságon túl 
elsősorban azt jelentette, hogy az eszme megköveteli az egyén teljes 
feloldódását a közösségben, valamint a fanatikus hitet a vezérben. 

Bár a párt alapvetően forradalmi jelszavakat hangoztatott, s a tagok 
túlnyomó része egzisztenciális helyzetének változását remélte a 
mozgalom sikerétől, Hitler , törvényes eszközökkel"? kívánta a 
hatalmat megszerezni, s valójában nem lerombolni akarta az államot, 
hanem a maga képére formálni. E tény már ekkor magában rejtette a 
vezér és pártja forradalmi szárnya közti nézeteltérést, ami 1934-ben 
véres leszámoláshoz vezetett. A hagyományos politikai pártoktól 
eltérően a nemzetiszocialisták nagy súlyt fektettek Hitler vitathatatlan 
szónoki képességeire, a propagandára, a látványos tömeggyűlésekre és 
az egyszerű szavak , mágiájára". A húszas évek közepétől a befolyásos 
támogatók által pénzelt Völkischer Beobachter (Népi Figyelő) nevű 
pártlap is széles tömegekhez volt képes eljuttatni a náci szellemiséget. 
Növekvő népszerűsége ellenére Hitler — 1921-től már ő a párt elnöke — 
totális hatalommal mégsem bírt, mivel jelentősen korlátozta Ernst 
Röhm, az SA (Sturm Abteilung) - a párt paramilitáris rohamosztaga — 
vezetője, valamint Gregor Strasser, a , népi szárny" vezéralakja. 

Hitler jól tudta, hogy pártja csak úgy tud eredményesen fellépni, ha 
megnyeri a német politikai élet néhány vezéralakjának, elsősorban a 
konzervatív katonatiszteknek a támogatását. A , novemberi árulók" 
elleni szónoklatai megszerezték számára a veterán Ludendorff 
tábornok s vele a tisztikar számottevő részének bizalmát. 1923 
november 8-án a válságos belpolitikai helyzetet kihasználva a 
nemzetiszocialisták a müncheni Bürgerbrau Kellerbe hívták a bajor 
miniszterelnököt, az egyébként szeparatista Gustav Kahrt. A gyűlésen 
a kormány meghívott képviselőit a nácik együttműködésre 
kényszerítették, ám ők a gyűlés befejeztével megkezdték az ellenállás 
megszervezését. A másnap a városháza elé vonuló tüntetőket már 
szervezett karhatalom sortüze fogadta, aminek eredménye a párt első 
14 , mártírja" lett. A résztvevők a rendületlenül továbbmenetelő 


Ludendorff kivételével szétszaladtak. Ezután a , sörpuccs?" résztvevőit 
letartóztatták, magát Hitlert 5 esztendei börtönre ítélték, ám nyolchavi 
landsbergi várfogság után a politikai üldözött nimbuszával szabadult. 
A fogságot arra használta fel, hogy tollba mondja az eszméit 
összefoglaló, emellett politikai fejlődését taglaló művének, a Mein 
Kampfnak (Harcom) első kötetét. 

A sikertelen puccsból Hitler azt a következtetést vonta le, hogy a 
hatalmat legálisan, a parlamentarizmus eszközeit igénybe véve kell 
megszereznie. Ennek érdekében erőfeszítéseket kell tennie a párt 
szervezeteinek, — emellett — személyes hatalmának kiépítésére, 
ugyanakkor nagyobb mértékben kell megszereznie a tőke és a 
hadsereg támogatását. A párt és vezére valamelyest konformizáltabb 
lett, Hitler a gazdasági élet és az arisztokrácia szereplőivel 
mutatkozott, s gondosan igyekezett kialakítani a rá később oly 
jellemző pózokat. Ugyanakkor személyes hatalmának biztosítékaként a 
volt repülőszázados, Hermann Göring, majd Heinrich Himmler 
vezetésével 1929-ben kiépítette személyi testőrségét, az SS-t (Schutz 
Staffeln), valamint Joachim Goebbelsszel létrehozatta a párt 
propagandagépezetét. A weimari rendszer konszolidációja miatt a 
húszas évek végéig azonban látványos politikai sikert nem tudott 
elérni, csak a gazdasági válság teremtett új lehetőséget a csalódott 
Führer számára. 

A stresemanni kor 

Stresemann-nak 1924-ben, egy bizalmi szavazás során elszenvedett 
vereség következtében le kellett mondania miniszterelnökségéről, 
külügyminiszterként 1929-ig a német politika meghatározó alakja 
maradt. Bár meggyőződése ellen volt, tudta, hogy országának a 
fennálló helyzetet elfogadva meg kell békélnie háborús ellenfeleivel. 
Az évtized közepére a szeparatív törekvések leküzdésével és a márka 
stabilizálásával a német bel- és külpolitika átmenetileg nyugvópontra 
jutott. A Dawes-terv elfogadása kereteket teremtett a kártérítés 
fizetésének, s lehetővé tette, hogy az ország évi 2 milliárd márka — ez 
csupán az export 1499-a volt — törlesztéssel , megússza" a jóvátételt. 
1925 februárjában meghalt Ebert elnök, s a választásokon a militáns 
Acélsisak Szövetség (Stahlhelm) tiszteletbeli elnöke, Hindenburg 
marsall szerezte meg az elnökséget. Vele a tekintélyelv került 
hatalomra, így furcsa ellentmondás állt elő: a köztársaságot olyan 
ember vezette, aki meggyőződéses monarchista, s a republikanizmus 
ellenfele volt. 

A kormányok - melyeket általában a centrumpárti Wilhelm Marx 
vezetett -  nagykoalíciós alapon, a  szociáldemokratákkal való 
együttműködésen alapultak, de stabilitásukat folyamatosan 
veszélyeztette a parlamenti többség gyakori hiánya. 

Mindennek csekély hatása volt a megélénkülő gazdaságra és az 


Európa-szerte híressé váló, megújuló, szabad szellemű német 
kultúrára. Németország és különösen Berlin a húszas évek közepén — 
főként a színház- és filmművészetben, valamint az építészetben 
(Bauhaus) - a kontinens kulturális fellegvára lett. A konszolidációt 
mintegy betetőző locarnói konferencia után napirendre került a 
Népszövetségbe való belépés, aminek jelentőségét tovább fokozta, 
hogy hatalmi helyzetéhez illően az ország rögtön tagja lett az Állandó 
Tanácsnak. A fellendülés rövid időszakát azonban megtörte a 
gazdasági válság, s az 1929-ben elhunyt Gustav Stresemann-nal sírba 
szállt a köztársaság utolsó nagyformátumú politikusa, s a Briand által 
elképzelt Európai Unió terve is. Ráadásul a Young-terv miatti 
népszavazási procedúra aláásta a kormányzó nagykoalíció tekintélyét, 
amit aztán végképp semmivé tett a  munkanélküli-biztosítással 
kapcsolatos parlamenti vita. Hermann Müller kormánya 1930-ban 
lemondott, Hindenburg pedig elnöki kormányzást vezetett be: ezzel 
Németországban véget ért a parlamentáris demokrácia. 

A válság és Hitler hatalomra kerülése (1929-33) 

A válság 1930 és "32 között söpört végig Németországon és romba 
döntötte a külföldi kölcsönöktől függő gazdaságot. A munkanélküliek 
száma két esztendő alatt 6 millió fölé emelkedett, s a radikális 
változásokat ígérő, a fiataloknak kalandot, romantikát és , együttlétet" 
kínáló NSDAP az elégedetlen tömegek támogatásával 107 
mandátumot szerzett az ötszáz fős Reichstagban. Bár a náci párté volt 
a legerősebb frakció, Hitler ellenzékben maradt, s a legális 
hatalomszerzés érdekében nyugalomra intette híveit. 1923-hoz 
hasonlóan most is szövetséges után nézett, akit meg is talált 
Hugenbergnek, a Német Nemzeti Néppárt (DNVP) vezetőjének 
személyében, de a Führernek nem sokáig volt ínyére a konzervatív 
monarchistákkal való szövetség. Mikor 1931 októberében Bad 
Harzburgban a konzervatív erők gyűlést tartottak, Hitler már nem 
mint szövetségesük, hanem lehetséges vezérükként jelent meg. 
Hugenberg azt hitte, hogy a Harzburgi Front — tagja volt még a 
Pángermán, valamint az Acélsisak Szövetség is — kordában tarthatja a 
nácikat, de Hitler ekkor már egyedül is elég erősnek érezte magát. 

A frissiben állampolgárságot kapott Hitler a kommunista Ernst 
Thálmann-nal és Hindenburggal már együtt indult az 1932-es 
elnökválasztáson, ahol 12 millió szavazatot kapott. Az ennek ellenére 
győztes Hindenburg a radikálisok előretörését látva betiltotta az SA-t 
és az SS-t, majd Schleicher kancellár alkancellári posztot kínált fel 
Gregor Strassernek. A prominens náci vezetőt azonban az 
együttműködést elutasító többség kizárta a párt soraiból, s ezzel 
tovább erősödött az , ellenzéki?" Hitler pozíciója. 1932 tavaszán von 
Papen vezetésével megalakult a , bárók kormánya", amely pusztán a 
megnövekedett elnöki hatalom kiszolgálója volt. Az elnök feloszlatta a 


parlamentet, s megkezdődtek a birodalmi gyűlési választások 
előkészületei. Hitler repülőgéppel indult választási körútra — , a Führer 
szabadságrepülése Németország felett" — , s az alapos előkészületek, 
valamint a választókat vonzó program miatt a mandátumok 38990-át 
képes volt pártjának megszerezni. A választásokon a baloldali 
radikálisok is előretörtek, míg a nagy vesztesek a polgári középpártok 
lettek. Győzelme ellenére Hindenburg nem engedte Hitlert a kancellári 
székbe, inkább - a pártvezérrel való beszélgetés alatt a náci 
módszerekre utalva — a következő kijelentést tette: , Herr Hitler, én 
lövetni fogok!" 

Az 1932 novemberében tartott újabb -— ebben az évben ez már a 
hatodik, hisz két fordulós elnökválasztás, majd Reichstag-, illetve 
tartományi választások is voltak! — választáson a nácik kétmillió 
szavazatot veszítettek, míg a kommunisták ismét előretörtek. A 
megrettent polgári politikusok (elfelejtve Mussolini hatalomra 
kerülésének hasonló vonásait) a mutatkozó politikai káoszból a kiutat 
ekkor már a Hitlerrel való egyezkedésben látták. Papen, Hitler és 
Hindenburg egyességének értelmében 1933. január 30-án a 
köztársasági elnök Hitlert nevezte ki kancellárrá (az alkancellár 
Papen lett), s rábízta a ,nemzeti összefogás" kormányának 
megalakítását. A , hatalom megragadása" tehát békés eszközökkel — ha 
eltekintünk a választási harc közben alkalmazott náci terrortól — 
történt meg, s megkezdődhetett a Führer hatalmának megerősítése, az 
, egységesítés" (Gleichschaltung). 

A totális náci állam kiépítése (1933-39) 

,A népi államban nem lesz többé többségdöntés, csak felelős 
személyek lesznek... A nép vezetését és a legfelsőbb irányítást a 
legjobb fejű egyénre kell bíznia. Ezzel tehát nem a többség, hanem a 
személyiség elvére épít." 

(Hitler: Mein Kampf) 

Az újdonsült kancellár tisztában volt azzal, hogy hatalmát nem 
alapozhatja a német nép többségének támogatására, ezért koalíciós 
kormányának megalakítása után előkészületeket tett a , nemzeti 
forradalom" által teremtett állapot , törvényesítésére?". Bár az SA 
vezérétől a népi követelések valóra váltását várta, a hadsereg 
(Reichswehr) támogatását rohamosztagánál többre tartó Hitler már 
döntött: nem a tőkével és az államapparátussal, hanem pártjának 
, népi" szárnyával számol le. A nácizmus útja tehát az etatista elit 
, felülről jövő forradalma"? — Hitler megközelítésében az , evolúció? -, a 
korlátlan vezéri hatalom kiépítése, nem pedig az SA által 
szorgalmazott , második forradalom" felé vezetett. 

1933 márciusában, a vezér hatalmát legitimálandó, választásokat 
tartottak. A nácik arra számítottak, hogy az eseményt baloldali 
provokáció zavarja meg, így  ellenfeleikkel törvényes úton 


számolhatnak le. Mivel semmi ilyesmi nem történt, kapóra jött a 
Reichstag február 27-i felgyújtása, amivel rögtön a kommunistákat 
vádolták meg. Az éppen Németországban tartózkodó Komintern- 
küldött, a bolgár Dimitrov a decemberben Lipcsében tartott perben 
ugyan rámutatott a náci vád gyenge pontjaira, s még a helyszínre 
érkező Göringet (ekkor ő a porosz miniszterelnök) is zavarba hozta, 
Hitler nem hagyta az alkalmat kihasználatlanul. A ,népállam 
védelmében" az elnök lehetőséget adott az alkotmányos jogok, 
elsősorban a , habeas corpus? felfüggesztésére, ami azt jelentette, hogy 
a nácik a rendeletet a háború végéig bármikor felhasználhatták 
törvénytelen lépéseik indoklására. A hisztérikus légkörben megtartott 
választáson így is a lakosság 5699-a voksolt a nácik ellen, így Hitler 
többé nem próbálkozott ilyen legitimációval. 

A hatalomkoncentráció következő lépéseként a tartományok élére 
birodalmi biztosokat küldtek, ezzel megszüntették Németország 
föderatív berendezkedését. Az 1933 márciusában a potsdami 
helyőrségi templomban tartott — Hitler és Hindenburg kézfogásáról 
nevezetessé lett -, a nemzeti egységet szimbolizálni hivatott 
parlamenti megnyitó után véget ért a német parlamentarizmus. A 
köztársaság elnökének 1934-ben bekövetkezett halálával a kancellári 
és az elnöki funkció is Hitler kezében összpontosult, akinek 
megszólítása vezér és kancellár lett. A képviselők még 1933 tavaszán 
megszavazták a , felhatalmazási törvény"7-t, amely lehetővé tette, hogy 
a törvényhozás feladatait a végrehajtó hatalom saját kezébe vegye. A 
szinte korlátlan hatalom birtokában a kancellár május 1-jét 
ünnepnappá nyilvánította, ugyanakkor felszámolta a szakszervezeti 
pluralizmust, s júliusban bejelentette az egypártrendszer létrejöttét. A 
munkás az újonnan létrehozott Német Munkafrontban nem 
érdekképviseletet kapott, hanem szabadidejének megszervezését és 
kötelező munkakönyvet. A kisüzemi rendszer helyett az állam a 
kényszerkartellezést és az állami kapitalizmust támogatta, államosítás 
helyett állami gazdaságpolitikát vezetett be, melynek irányítását 
Hjalmar Schachtra bízta. Ő  vállalkozásélénkítésbe kezdett és 
kidolgozta az állami közmunkák (pl. autópálya-építés) rendszerét, 
melyet a társadalom többségére kiterjesztett az 1935-ben létrehozott 
Birodalmi Munkaszolgálat. A Nemzeti Bank volt elnöke valódi 
tehetségét azonban majd csak a hadigazdaság megteremtésében 
csillogtathatta meg. A harmincas évek végére az állam, mint a 
legnagyobb hadimegrendelő, munkaalkalmakat teremtett ugyan, de a 
növekvő katonai kiadások katasztrofális helyzetbe hozták a 
költségvetést. A nácik ígéreteik ellenére a tőkés viszonyokat nem 
bolygatták "meg, inkább ,az embereket, mint a gyárakat, 
államosították". A mezőgazdaságban is irányadó volt az állami 
, dirigizmus" (közvetlen irányítás); a parasztokat renddé szervezték, 


életformájukat idealizálták — Hitler vízióiban őket tekintette a , német 
vér" fenntartóinak -, de földet nem osztottak. A központosítást az 
apparátusban folytatva Hitler megteremtette azt a hatásköri káoszt, 
amely - a szervezettség mellett — oly jellemző volt a , Harmadik 
Birodalom"-ra. Például a külpolitikában soha nem dőlt el biztosan, 
hogy egy-egy kérdés kihez is tartozik. Így aztán a külföldi diplomaták 
mást és mást hallhattak a külügyminisztérium, a hadügy vagy éppen a 
tisztikar tagjaitól egy bizonyos problémáról, s néha gondos elemzés 
után sem tudták megmondani, valójában mi is Berlin hivatalos 
álláspontja. 

Az egységesítés jegyében , népközösséget" (Volksgemeinschaft) 
hirdettek, amely az individuum teljes megsemmisítésére törekedett. 
Mindenkinek tartoznia kellett valahova: az ifjak a Hitlerjugendben, a 
gyermekek a Jungvolkban találták meg az irányított együttlét örömét. 
Az újonnan szervezett, Goebbels vezette propagandaminisztérium és a 
nácik által monopolizált sajtó az egyéni lét apró örömeinek, a népi 
életforma tisztaságának, s a boldogító középszernek a képeivel 
bombázta a kisembert. A rendszer egyébként is hajlamos volt joviális 
vonásait hangsúlyozni: Göring gondos atyaként, Hitler jelentéktelen 
kispolgárként tűnt fel, hogy éreztessék a jelentéktelen kisemberrel, 
hogy ő is jelentős lehet. Másrészt viszont az egyént apró ponttá 
zsugorító ünnepségeket rendeztek, hogy a németeket rabul ejtse az erő 
és hatalom igézete, a ,geometria mámora?" és a nácizmus 
neoklasszicista gigantomániája. A nürnbergi pártnapokon a vezér 
, fölöttük állóként", de felelősségét is vállaló magányban haladt el a 
százezrek alkotta élő falak között. A magát egyébként építésznek valló 
Hitler megkülönböztetett figyelemmel kísérte Albert Speer , főépítész" 
megalomániás elképzeléseit  Berlinnek , Germániá"-vá, egy 
világbirodalom fővárosává való átépítéséről. A kultúra , újszerű", 
totális megtisztulást jelentő értelmezésének következtében 1933. 
május 10-étől máglyára kerültek a ,német szellemiségtől idegen" 
kultúrtermékek, s megindult a baloldali és a zsidó értelmiség elleni 
küzdelem. Az ,elfajzott"? művészet helyébe az állami méretű 
szórakoztatás lépett, melynek egyik jele a berlini olimpia grandiózus 
külsőségektől kísért megrendezése volt 1936-ban. Bár kísérletet tett 
egy evangélikus ,birodalmi egyház?" megszervezésére, vallási 
kérdésekben a náci állam általában közömbösnek mutatkozott. Ám a 
katolikusokat — mivel azok a nácizmust , újpogányságnak" tartották — 
gyakran érte üldöztetés. 

A társadalom új típusú átszervezésének alapját a nürnbergi faji 
törvények (1935) képezték, amelyek az árja fajtól idegen elemektől — 
a német vér védelmében - elvették a németekkel való házasság jogát 
és deklarálták, hogy zsidó nem lehet , birodalmi állampolgár". A teljes 
jogfosztottságot már csak egy lépés választotta el a kivándorlás 


kikényszerítésétől és a pogromoktól. Egy párizsi követségi tanácsos 
elleni merénylet szolgált apropóul ahhoz, hogy 1938. november 9-én 
felbőszült nácik megrohanják a zsinagógákat és a zsidó ingatlanokat. 
A ,Kristályéjszaka"? (a rengeteg üvegcserépről kapta nevét) után a 
biztonsági szervek majd" 30 ezer zsidó férfit tartóztattak le, s 
deportáltak a már a hatalomátvétel óta létező koncentrációs táborokba 
(ezek ekkor még gyűjtő-, illetve munkatáborok). Ezzel a zsidóságot 
kizárták Németország életéből, s már csak idő kérdése volt, hogy 
kidolgozzák szisztematikus megsemmisítésük programját. 

A németek gondos felügyelet alatt élték mindennapjaikat. A már 1931 
óta létező SD (Biztonsági Szolgálat) a  Gestapóval, a titkos 
államrendőrséggel (mindkettő vezetője Heydrich volt) karöltve kísérte 
figyelemmel a politikailag gyanúsak minden lépését, s került 
folyamatos hatásköri vitákba a Himmler parancsnoksága alatt álló, a 
táborok ellenőrzésével és rendőri feladatok ellátásával megbízott, 
szinte önálló államként működő  SS-szel. A régi párttagok 
meglepetésére az SS 1934-ben nem a zsidókra vagy a szocialistákra, 
hanem korábbi elvbarátaira csapott le. Mivel a , második forradalom" 
elmaradt, Ernst Röhm a mellőzött - a Führernek hivatásos és hozzá hű 
hadseregre, nem fegyelmezetlen paramilitáris szervezetre volt 
szüksége külpolitikai terveihez - SA támogatásával megpróbált a 
hatalomra törni. 

Hitler gyorsan és kíméletlenül lépett: a hozzá hű vezetőkkel (Blomberg 
hadügyminiszter, Goebbels, Himmler, valamint Hess, a Führer 
helyettese, aki később Angliába szökött) Bad Wiesse-ben csapdát 
állított az ott gyógyulni vágyó Röhmnek, és június 30-án letartóztatta. 
A ,hosszú kések éjszakája?" után megkezdődő kivégzéseknek 
nemcsak az SA radikálisai estek áldozatul, hanem Hitler egyéb 
potenciális vetélytársai is (pl. Kahr és Strasser). Az eseményeket 
dermedten figyelő német társadalom megtanulhatta, hogyan bánik el 
a rendszer ellenfeleivel. 

A nemzetiszocialista külpolitika 

.. Az államhatárokat emberek teremtik és emberek változtatják meg... 
Ott folytatjuk, ahol őseink hatszáz évvel ezelőtt abbahagyták. Mi 
megállást parancsolunk az örökös germán vándorlásnak Európa déli és 
nyugati részei felé, és kelet felé tekintünk." 

(Hitler: Mein Kampf) 

A náci külpolitika újszerűségét agresszív módszerei és a korban 
szokatlan nyíltsággal megfogalmazott revíziós, ezen túl pedig az 
, élettér" biztosítását kívánó céljai adták. Mivel az ehhez szükséges 
szuverén külpolitika biztosítéka a nemzetközi kötelmektől való 
megszabadulás és a fegyverkezési egyenjogúság volt, a genfi 
leszerelési tárgyalások kudarca után Hitler 1933 októberében kilépett 

a Népszövetségből. Bár a társadalom nagyobb része elfogadta lépését, 


tisztában volt azzal, hogy a maga választotta elszigetelődést csak 
külpolitikai sikerekkel igazolhatja. Mióta vezér és kancellár lett és a 
hadsereg az ő személyére tett esküt, a revízió kérdésében maga mögött 
tudhatta a tisztikart. Kérdés volt azonban, hogy a dilettáns, bár 
sokszor zseniális helyzetfelismerésre képes őrvezető lépéseit meddig 
tudja követni a konzervatív, monarchista szellemben nevelkedett 
katonai elit. Mivel az európai nagyhatalmak nem akartak konfliktusba 
kerülni Németországgal, és az Egyesült Államok sem garantálta a 
békét, semmilyen preventív intézkedés nem állt 1934 és "38 között a 
Führer útjába. Bár a stresai egyezménnyel még sikerült Hitlert 
elszigetelni, az angol-német flottaegyezménnyel már eredményesen 
bontotta meg lehetséges ellenfelei sorait. A Saar-vidéki népszavazás, 
valamint az általános hadkötelezettség  1935-ös bevezetése 
meghozta számára a széles társadalmi támogatottságot, aminek 
birtokában felmondta a locarnói szerződést, és 1936 márciusában 
remilitarizálta a Rajna-vidéket. 

Bár a Mein Kampfban Hitler többször kifejtette, hogy Angliát és 
Olaszországot lehetséges szövetségesének tekinti, csak az etióp kaland 
miatt a Népszövetségre megneheztelő Mussolinit tudta maga mellé 
állítani. Az ekkor még konkrét tartalom nélküli , tengely"-nél jóval 
nagyobb jelentőségűvé vált az 1936 novemberében Japánnal aláírt 
Antikomintern paktum, mely után az , élettér" meghódítása vált a 
német külpolitika fő céljává. Az 1936-ban életbe lépő négyéves terv 
meghirdette a gazdasági önellátást és a háborúra való felkészülést, ami 
után erőltetett ütemben modernizálták a hadsereget. 1937 
novemberében a vezér konferencián ismertette további külpolitikai 
terveit, amelyekben már szerepelt az Anschluss, illetve a Szudéta- 
vidék bekebelezése is. Hitler azonban óvatos tábornokai részéről erős 
ellenállásba ütközött: Fritsch, a főparancsnok mellé felsorakozott von 
Neurath külügy-, illetve Blomberg hadügyminiszter is. Válaszul Hitler 
a következő esztendő elején elbocsátotta őket; hadügyminisztert nem 
nevezett ki, a hadsereg élére főparancsnokságot - OKW 
(Oberkommando der Wehrmacht) - állított, amit feltétlen híve, Keitel 
marsall irányított. A külügyminisztérium élére a volt boltos, a 
diplomáciában szalonképtelen stílusáról hírhedtté vált Joachim von 
Ribbentrop került, emellett a Führer korlátlan felügyeletet szerzett a 
pénzügyek felett (Schachtot leváltotta). Mint láthattuk, az Anschluss 
és a müncheni konferencia sikere megteremtette számára a 
, csalhatatlan vezér?" mítoszát, amit Hitler ügyesen ki is használt. 
Közhelynek számított, hogy tárgyalófeleit hihetetlen felkészültségével, 
s azzal lepte meg, hogy a katonákkal politikai, míg a politikusokkal 
katonai kérdésekről beszélt — arról, amihez nem értettek. A sokszor 
irracionálisnak tűnő politizálás azonban 1939-ig sikereket hozott 
számára, s azt a hitet táplálta benne, hogy a roskadozó nyugati 


demokráciákat, illetve a Szovjetuniót jól irányzott katonai csapásokkal 
térdre tudja kényszeríteni. S mivel ekkorra már senki sem kontrollálta, 
a ,maga felelősségére? vezethette országát a II. világháború 
katasztrófájába. 

Olaszország 


, Ki akarom gyógyítani az olaszokat hagyományos hibáikból. És ki 
fogom gyógyítani őket." 


(Benito Mussolini) 

Az I. világháborút lezáró békeszerződés csalódottságot keltett a 
győztes Itáliában. Az olaszok úgy érezték, hogy erőfeszítéseikhez 
képest alig részesültek jutalomban: A keleti mediterrnáeumban 
érdekeltségeik nem érték el az általuk kívánatosnak tartott mértéket, 
ugyanakkor adriai befolyásukat is csekélynek tartották. Fiume 
birtoklása miatt a Szerb-HorvátSzlovén Királysággal, míg Dél-Tirol 
bekebelezése után Ausztriával volt feszült a viszonya. A háború romba 
döntötte a nemzetgazdaság jelentős részét, tovább mélyítette az Észak 
és Dél közti történelmi ellentétet, emellett tág teret nyújtott a jobb- és 
baloldali radikalizmus térhódításának. Míg 1920-ban északon a 
szocialisták gyárfoglalásokat hajtottak végre, addig Olaszország 
számos — főként déli — régiójában egy addig alig ismert, jobboldali 
radikális mozgalom tűnt fel, a fasizmus. 

Benito Mussolini (1883-1945), egy romagnai kovács fia harcos 
baloldali szocialistából vált szélsőséges nacionalistává és az olasz 
fasiszta mozgalom vezetőjévé. A frontharcosok közti agitálás, a 
kilátástalanság és a Versailles okozta nemzeti sérelmek emlegetése 
állította mellé az olasz társadalomi berendezkedésből kiábrándult 
tömegeket és tette lehetővé, hogy új típusú mozgalommá szervezze 
őket. 

1919-ben alapította meg a volt frontharcosok támogatására számító 
Fascio di Combattimentót (Hadviseltek Szövetsége). A párt 
programja lényegében nem volt más, mint a parlamentet, a polgári 
liberalizmust és a baloldalt támadó, ugyanakkor a fasizmust mint 
életformát dicsőítő Mussolini-beszédek összessége. A romantikus 
kalandvágyat, a hatalom sóvárgását, a zord, hősi életet és az ember 
totális átalakítását propagálta, de idegen volt tőle a nácizmus faji 
jellege. A párt vezérelven működött, tehát a párttagoktól feltétel 
nélküli hűséget várt el. Bár pártjának szervezete és taktikája erre 
predesztinálta, Mussolini elképzeléseit csak részben akarta forradalmi 
úton érvényre juttatni. Forradalmisága a hasonlóan radikális 
bolsevizmussal szemben nem volt államellenes, sőt az államot 
határozottan végcélnak, nem pedig eszköznek tekintette. ,,... minden 
az államban, semmi az államon kívül, semmi az állam ellen." — 


fogalmazta meg a fasiszta mozgalom hatalomhoz való viszonyát. Az 
egyszerű polgár kezdetben azonban még nem az etatizmussal, az állam 
mindenhatóságával és a renddel, hanem inkább a fasiszta , sguadro"-k 
(félkatonai szervezetek) által keltett káosszal találkozhatott. A 
, feketeinges?"  különítmények politikai  demonstrációikkal és 
kommunistaellenes akcióikkal hamar felhívták magukra a figyelmet. 
Vezérük - a Duce -szerint a hanyatló liberális állam nem képes a 
, vörös veszély"? elhárítására, ezért az állam védelmében preventív 
(megelőző) forradalomra van szükség. 

Olcsó államot és közvetett adózást ígérő propagandájának 
köszönhetően a fasiszta párt az 1921-es választások után már 34 
képviselővel rendelkezett a parlamentben, s hogy súlyát tovább 
növelje, látványos  menetelésekkel, középületek megszállásával 
mutatta meg elszántságát. Mussolini helyesen ismerte fel, hogy ha 
tömegmozgalmat indít, képes késleltetni a kormányalakítást, s a 
zűrzavarban esetleg megszerzi a hatalmat. 1922 októberében az 
akkor még alacsony taglétszámú párt nagyszabású római menetelésre 
készült, hogy demonstrálja a Duce iránti hűségét és rávegye III. 
Viktor Emmanuel királyt Mussolini bevonására a kormányba. A 
, Marcia su Roma" (római menetelés) tehát nem a tömegek vágyáról, 
hanem inkább az elit forradalmáról, a vezér feltétel nélküli 
támogatásáról szólt. Az esős időben rosszkedvűen várakozó sguadro-k 
bevetésére azonban nem került sor, mert az új történelmi korszakot 
meghirdető vezér az uralkodó értésére adta, hogy uralma nem 
veszélyes a hadseregre és a dinasztiára. A király ezért a rendkívüli 
állapot kihirdetése helyett úgy döntött, hogy meneszti az eddigi 
miniszterelnököt, Factát, s helyére Mussolinit nevezi ki. A , királyilag 
engedélyezett alkotmányos puccs?" után, október 31-én a fasiszta 
egységek diadalmenetben vonulhattak be Rómába. 

Mussolini vezetésével ekkor még koalíciós kormány alakult, tehát a 
totális hatalom kiépítéséhez meg kellett szabadulnia koalíciós 
társaitól. Ebben jelentősen segítette az, hogy a kormányban csak a 
fasiszták tudtak alternatívát kínálni — azt persze a jövőnek kellett 
eldöntenie, hogy helyeset-e — a gazdasági és politikai problémák 
megoldására. A miniszterelnöki hatalom kiterjesztési szándékát 
jelezte, hogy 1923 januárjában létrehozta a parlamenttel 
párhuzamosan működő, funkcióit fokozatosan átvevő Fasiszta 
Nagytanácsot, valamint a paramilitáris (katonailag szervezett) fasiszta 
alakulatokból a Milíciát. Ezután a megfélemlített parlamenttel 
elfogadtatta azt a törvényt, hogy a listás választásokon 2590-ot szerző 
párt megkapja a mandátumok 2/3-át. Miután a feketeinges csoportok 
erőszakos cselekményei miatt feszültté vált légkörben tartott 
választásokon a fasiszták győzedelmeskedtek, megkezdődött a 
parlamenti ellenzék megsemmisítése. 1924 júniusában fasiszták 


elrabolták a szocialista párt főtitkárát, Matteottit. Mikor megtalálták 
holttestét, a szocialista frakció, az ún. Aventino elhagyta a 
törvényhozást. Az ,aventinusi kivonulás? látványos gesztus volt 
ugyan, azonban megszüntette azt a lehetőséget, hogy a baloldal 
legalább részben befolyásolni tudja az eseményeket. Ugyanakkor a 
kínos incidens megértette Mussolinival, hogy Új forradalmat kívánó 
radikálisait meg kell fékeznie, különben elveszíti az olasz társadalom 
bizalmát. A Duce leváltotta engedetlen vezetőit, majd parancsára a 
karhatalom leszámolt a radikálisokkal. A vérmesebb párttagok is 
belátták: az új forradalom elmarad, helyette a konszolidáció jön. 

A konszolidáció 1925/26-ban a nem fasiszta szervezetek feloszlatását, 
a cenzúra bevezetését, a hadseregnek tett fejlesztési ígéretek 
teljesítését és új agrárpolitika meghirdetését jelentette. Mivel a 
program nem nélkülözhette az anyagi feltételeket, Mussolini 
szövetséget kötött a tőkével. Cserébe az anyagi támogatásért, az 
üzemekben feloszlatták a nem fasiszta szakszervezeteket, s a tőke 
képviselői helyet kaptak a kormányban. A rendszer jellegzetessége az 
lett, hogy az intézkedéseket, nem a korábbi alkotmány totális 
átalakításával, hanem kiegészítő törvényekkel és rendeleti 
kormányzással hozták meg. Pl. soha nem írta elő törvény az 
egypártrendszert, de az ellenzék üldözése lehetetlenné tette a pártok 
működését. A munkaadók és munkavállalók szembenállását azzal 
próbálták oldani, hogy közös érdekképviseleti egységekbe, ún. 
korporációkba szervezték őket, ahol vitáikat állami közvetítéssel 
oldhatták meg. Az 1927-es , munkatörvénykönyv", a Carta del Lavoro 
a munkaadók oldalán állt akkor, amikor lényegében megszüntette a 
munkásautonómiát, s lehetővé tette, hogy munkaügyi döntőbíróként a 
kormány léphessen fel. 

A politikai jogok korlátozásának ellentételezéseként a kormány 
szociális programot és közmunkákat (pl. mocsárlecsapolás, útépítés) 
szervezett, valamint útjára indította a rurarizálási 

- falusiasítási — terveket. Ez utóbbiak a vidéki élet idealizálásától 
áthatva a mezőgazdasági termékekből, elsősorban búzából való 
önellátást célozták meg. Mivel az olasz fasizmus a történelmet 
hajlamos volt nemzetek - melyek közt az olasz a proletár - 
küzdelmének felfogni, nagy súlyt fektetett a demográfiai kérdésekre. A 
hivatalos propaganda a nemzet , törzsét" a vidékben látta, ezért 
ellenezte a lakosság városokba költözését. Mussolinitól egyébként sem 
volt idegen a vidéki élet propagálása, s a fasiszta rendszer joviális, 
kedélyes, , vidékies" vonásainak hangsúlyozása. A monolitikus 
(egy reprezentáns politikai erőt megjelenítő) állam egyértelművé tette, 
hogy nincs szüksége ellenzékre (,az ellenzék bennünk van"), mert 
egyedül ő képviseli a , fiatal nemzetet", s neki van joga a , modern 
életre" nevelni. Az állam mindenhatóságába vetett hitet mi sem 


szimbolizálja jobban, mint a Ducénak az a megfogalmazása, miszerint 
az állam a szellem és az etika olyan manifesztációja, amely a nemzet 
minden attribútumát (lényegi jegyét) egyesíti. 1928-tól - bár létezett a 
Fasiszta Nagytanács - Mussolini lényegében egyedül kormányzott, s 
pártjából a szélsőségek lefaragásával jórészt sikerült is , államot?" 
szerveznie.  Pártvezéri és miniszterelnöki funkcióját egyesítve 
maximális hűséget várt el a fasisztáktól, s igen nehezen törődött bele, 
hogy a király és a nagytanács elméletileg — erre csak 1943-ban került 
sor - korlátozhatja hatalmát. A húszas évek végére így épült ki az 
etatizmus és a vidékies kedélyesség jegyeit egyaránt felmutató, a 
társadalom mély rétegeit azonban átjárni csak itt-ott képes , slampos?" 
fasizmus. 

A konszolidáció betetőzéseként 1929-ben a miniszterelnök XI. Pius 
pápával megkötötte a katolikus egyház és az olasz állam viszonyát 
hosszú idő után végre rendező Lateráni egyezményeket. Az 
egyezmények szuverenitást adtak Vatikánvárosnak, államvallássá 
nyilvánította a katolicizmust, kárpótolta a pápaságot elvesztett 
ingatlanaiért, és állami esküért cserébe állami fizetést biztosított a 
papságnak. Ezzel Mussolini elnyerte az egyház jóindulatát, s számos 
katolikus ország bizalmát. 

Olasz külpolitika (1922-39) 

Bár 1922-ben a korfui incidens a világpolitikában híressé tette 
Mussolini nevét, a további meglepetésekre még várni kellett. 1924- 
ben Olaszország Jugoszláviával megkötötte a Fiumeegyezményt, 
melyben vállalta, hogy a bekebelezett város helyett más területekkel 
kárpótolja balkáni szomszédját. A rendezés a korábbi esettel 
ellentétben kedvező visszhangot keltett, s lehetővé tette, hogy 
Mussolini , határozott külpolitikába? fogjon. A harmincas évek elején — 
részben a gazdasági válság hatására -— a Duce úgy vélte, hogy 
lehetőség nyílik a fasizmus exportjára. Az Európába irányuló 
propaganda eredményeképp ekkorra már jelentős tekintéllyel 
rendelkező olasz diktátor kijelentette, hogy ,a huszadik század a 
fasizmus százada lesz". A harcos antipacifizmus ekkor még inkább 
csak a szólamok szintjén létezett, de arra jó volt, hogy biztosítsa a 
hadsereg — bizalmát. Erre támaszkodva Mussolini megpróbált 
, nagyhatalmi" szerepet játszani a Duna-medencében. 

Hitler hatalomra jutása után —- különösen a franciák szemében -— 
Olaszország jelentősége megnövekedett. Arra számítottak, hogy 
megfelelő ellensúlyt tud majd képezni Németország ellenében. Az 
Ausztria melletti 1934-es kiállás ezt tovább erősítette ugyan, pedig 
Mussolini számára az ország nem volt több, mint egy árucikk a 
Hitlerrel történő megegyezésben. Az osztrák függetlenség bajnokának 
tekintélyén még az sem volt képes rontani, hogy országa 
belekeveredett a marseille-i merényletbe, sőt Laval, a francia 


külügyminiszter még az Abesszínia elleni agresszióját is elnézte. Az 
ambíciózus diktátor számára azonban figyelmeztető jelként hatott, 
hogy a látszólag lojális Anglia flottaegyezményt kötött Hitlerrel. Az 
etióp kaland alatt tanúsított népszövetségi magatartásból Mussolini 
arra következtetett, hogy a nyugati hatalmakra nem számíthat, így 
1936 februárjában bejelentette, hogy Stresa , örökre meghalt". Az 
országát nagy feladatok végrehajtására képesnek tartó Duce az 
eseményekből arra a megállapításra jutott, hogy a demokráciák napja 
leáldozóban van. Vejét, Ciano grófot nevezte ki külügyminiszterré és 
azt a feladatot adta neki, hogy alapozza meg a kapcsolatokat 
Németországgal. Ebben a spanyol és francia népífrontgyőzelem riasztó 
hatása mellett az is segített, hogy Hitler hajlandó volt elismerni az 
olasz tengeri érdekeltségeket. A , tengely? meghirdetése után egy 
esztendővel Mussolini is csatlakozott az Antikomintern paktumhoz, 
amitől már csak egy lépés választotta el Olaszországot az Acélpaktum 
aláírásáig. Az önmagát a külpolitikában csalhatatlannak tartó, de 
lehetőségeit végzetesen túlbecsülő Duce országa másodrangú 
, szövetségesként" sodródott a világháború felé. 

Polgárháború Spanyolországban (1936-39) 

Bár az I. világháborúban semleges Spanyolországot nem érte közvetlen 
csapás, sőt, inkább némi fellendülést élt meg, a regionális problémák 
(elsősorban a baszk szeparatizmus), a szindikalizmus és a különböző — 
elsősorban militáris — junták (tanácsok) aláásták az amúgy is sok 
archaikus vonással rendelkező társadalom egységét. A gazdasági és 
társadalmi problémákhoz társuló, az 1921-es marokkói Rif-felkelésben 
elszenvedett katonai kudarcok után már nem lehetett tovább halogatni 
a szükséges modernizációt. 1923-ban Miguel Primo de Rivera 
tábornok XIII. Alfonz király beleegyezésével katonai direktóriumot 
alakított, majd polgári minisztereket nevezett ki. A tábornok 
elnöksége alatt etatista reformok kezdődtek: szabályozták az 
anarchikus közigazgatást, állami vállalkozások, közmunkák révén 
próbálták talpra állítani a gazdaságot, szociális reformokat hajtottak 
végre, de nem oldották meg az igen súlyos földkérdést. De Rivera 
elnöksége alatt a társadalom számos csoportjával szembekerült: a 
parasztsággal a földosztás elmaradása, a tőkével a szociális reformok, 
az értelmiséggel az erőszakos kultúrpolitika, míg a tisztikarral a 
hadsereg átszervezése miatt. A tábornok 1930-ban lemondott, s a 
következő esztendőben tartott választásokon elsöprő győzelmet 
arattak a republikánusok. 

A köztársaság 1931-es kikiáltása és a király távozása után 
megfogalmazott liberális szellemű alkotmány szétválasztotta az 
államot és az egyházat, képviseleti demokráciát hozott létre és 
Baszkföldnek valamint Katalóniának autonómiát adott. A köztársaság 
azonban hamar a Largo Caballero vezette radikális szocialisták és a Gil 


Robles által — megszervezett — konzervatív — erők támadásának 
kereszttüzébe került. 1933-ban José Antonio Primo de Rivera 
vezetésével zászlót bontott a latin, katolicizmussal átitatott spanyol 
fasizmus, a falangizmus. Az ,egységes nemzet szolgálata és az 
osztályok együttműködése" képezte programjának alapgondolatát, 
amit a vallás tradíciójával egészített ki. Mussolini elképzeléseihez 
hasonlóan hőskultuszt teremtett, , életforma-forradalmat" hirdetett, s 
egyaránt elutasította a kapitalizmust és a szocializmust. A Falange 
vezetőjeként többször nyilatkozott úgy, hogy a Führert tekinti 
, tanítójának", ám a gyakorlatban igyekezett mozgalma függetlenségét 
fenntartani. 

A jobboldali előretörés láttán a republikánusok, a szocialisták, a 
kommunisták és a szindikalisták létrehozták a népfrontot, amely 
ugyan győzelmet aratott az 1936-os választásokon, de nem tudta 
felszámolni a polgárháborús állapotokat. 1936. július 18-án négy 
tábornok katonai lázadást robbantott ki. A lázadó - többnyire 
marokkói -— csapatok számos ponton szálltak partra, ezért stratégiai 
céljuk nem lehetett más, mint elszigetelten harcoló seregtesteik 
összekapcsolása. Október-novemberben már Madridot ostromolták, 
ám Largo Caballero kormányának támogatására nemzetközi brigádok 
érkeztek, és Guadalajaránál megállították a lázadókat. , No pasaran!" 
(Nem törnek át!) - adták ki a jelszót a kormánnyal szövetséges 
kommunista párt legendás vezéralakjai, Dolores Ibarruri (,La 
Passionaria") és José Díaz. A Falange-ra és a német- olasz segítségre 
támaszkodó felkelők. Katonai Főparancsnokságot állítottak fel, amely 
főparancsnokká és kormányfővé Francisco Franco (1892-1975) 
tábornokot nevezte ki. 

1937-re egyértelművé vált, hogy az erőviszonyok a lázadóknak 
kedveznek. Csapataik jól felszereltek, szigorúan ellenőrzöttek voltak, 
szemben a köztársaság  milíciáival, amelyek jelentős része 
anarchistákból állt, akik többnyire a hadvezetéstől függetlenül 
tevékenykedtek. Különösen hírhedtté tette tevékenységüket a féktelen 
egyházellenes terror. 1937-ben Franco jelentős lépést tett hatalmának 
megerősítésére:  falangista és  karlista ellenzékével  leszámolva 
egypártrendszert hozott létre, s magát caudillónak (,vezér") 
címeztette. Juan Negrín köztársasági kormánya több tehetséges 
parancsnokának - pl. Lísternek vagy a magyar Lukács Pálnak (Zalka 
Máté) 

-— sikeres hadműveletei ellenére defenzívába szorult. A lázadók 1938 
júliusára elvágták Katalóniát, majd motorizált egységeik támadást 
intéztek Barcelona ellen. A város 1939 januárjában elesett, így a 
kormánynak Valenciából kellett szerveznie a védelmet. Márciusban a 
caudillo csapatai bevonultak Madridba, ezzel véget ért a mindkét 
részről szokatlan kegyetlenséggel folytatott véres polgárháború. 


Franco győzelme a Falange , elit nacionalizmus"-ának, a vitézi-vallásos 
spanyol életérzésnek és az ellenforradalmi tekintélyuralomnak a 
győzelmét is jelentette, s lehetőséget teremtett az állam által 
irányított, , konzervatív" modernizációra. 

Szovjetunió 


:. A bolsevizmust a sztálinizmustól egy egész vérfolyam választja el." 
(Trockij) 

1921-ben  Szovjet-Oroszországban befejezéséhez közeledett a 
polgárháború. A pártvezetésen belül azonban a proletárdiktatúra 
,konszolidációjával?" párhuzamosan olyan hatalmi harc bontakozott ki, 
amely mellett Lenin sem mehetett el szótlanul. A Központi Bizottság és 
a Központi Ellenőrző Bizottság "munkájának összehangolására 
létrehozott Titkárság élére ugyanis Sztálint választották, akiről 
Lenin a pártkongresszushoz már 1922 decemberében a következő 
tartalmú levelet írta: , Amióta Sztálin elvtárs főtitkár lett, mérhetetlen 
hatalmat összpontosított a kezében. Nem vagyok biztos benne, hogy 
mindig elég körültekintően tud majd élni ezzel a hatalommal." Mivel a 
Népbiztosok Tanácsának elnöke ekkor már halálos beteg volt, 
utódlásáért a színfalak mögött elkeseredett küzdelem kezdődött a 
Központi Bizottság Politikai Irodájában. Itt dolgoztak a forradalom 
szellemi irányítói és Lenin közvetlen munkatársai. Karizmatikus 
vezetőjüknek a Vörös Hadsereg megszervezője, a kitűnő szónok 
hírében álló, energikus, de vetélytársát, a jelentéktelennek tűnő grúz 
Sztálint alábecsülő Trockij számított. Az odesszai zsidó családból 
származó, önmagát a , világforradalomnak" szentelő politikusról — 
képességei elismerése ellenére —- az volt Lenin véleménye, hogy 
, túlteng benne az önbizalom". 

Joszif Visszarionovics Dzsugasvili , fedőnevein Koba vagy Sztálin 
(1879-1953) a grúziai Gori városában született. Szülei egyházi 
iskolákba, köztük a tbiliszi pravoszláv szemináriumba járatták, ahol 
tiltott olvasmányaiban találkozott a szocialista eszmékkel. A két 
forradalom közti időszakban a bakui munkásság körében 
tevékenykedett, s konspirációs tapasztalatokat is szerzett. Ez 
időszakban hatszor tartóztatták le, s Szibériában érte a februári 
forradalom híre. 1917 őszén Pétervárra ment, ám ott -— az ezzel 
ellentétes későbbi mítoszokkal szemben — nem vett részt az októberi 
hatalomátvételben. A zárkózott, bizalmatlan és mogorva Sztálin — 
akiből hiányzott Lenin józansága, ugyanakkor diktátori hajlamokkal 
rendelkezett - mindent megtett, hogy a forradalom eseményeit 
személyes hatalmának kiépítésére kamatoztassa. Ez idő tájt kezdte 
kialakítani azt a sajátos modort, amely környezete számára is 
kiismerhetetlenné tette: halk szavú, megfontolt, lassú beszédű, 
rezzenéstelen arcú emberré lett, aki mindig vigyázott arra, hogy olyat 

ne mondjon, amit később felhasználhatnak ellene. Pályafutását 
elemezve számos történész állapította meg, hogy a gyanakvó 
természetű Sztálin a hatalmat önmagáért szerette. Bázisát növelendő — 
kezdetben óvatosan -—pozíciókat szerzett híveinek, elsősorban azoknak, 
akiket még a Kaukázuson túlról, a nemzetiségi ügyek népbiztosaként 
vagy még korábban megismert. A föderatív alkotmány (1922) életbe 
léptetése, a Szovjetunió megalakulása után közéjük tartozott az 
államelnök (a központi végrehajtó bizottság elnöke) Kalinyin, a 
sajtóügyekért felelős Zsdanov és a két grúz, Ordzsonikidze és 
Kaganovics. 

1923-ban már napirenden voltak a Sztálin és Lenin környezete -— 
elsősorban Krupszkaja — közötti összecsapások, melyek következtében 
Lenin javasolta leváltását. Sztálin rendre megígérte, hogy megváltozik, 
s megakadályozta a mozgásképtelen bolsevik vezető leveleinek 
nyilvánosságra hozását. 

1924 januárjában elhunyt Lenin. Politikai végrendeletét nem hozták 
nyilvánosságra, a főtitkár pedig esküt tett ,Lenin örökségének" 
folytatására. Ezután mindig magát tartotta leninistának, s politikai 
vagy személyes ellenfeleit azzal bélyegezte meg, hogy elárulták a 
lenini eszmét. 

Közülük a legveszélyesebbnek Trockij tűnt, aki a , permanens 
forradalom" eszméit hangoztatva szállt szembe a főtitkár bürokratikus 
államot erősítő hatalmi törekvéseivel. Trockij  világforradalmi 
elképzeléseivel szemben Sztálin azt hangoztatta, hogy a 
világforradalmi apályban át kell térni a szocializmus egy országban 
történő felépítésére. Ez megköveteli a hatalom koncentrációját és a 
védelmi képesség növelését. A ,trockista ellenzék"-kel való 
leszámolás kezdeteként Sztálin összefogott Zinovjevvel, Kamenyevvel 
és Buharinnal, és sikerült elérnie Trockij leváltását. Ez után azonban 
kíméletlenül lépett fel a tételeit a másik oldalról bíráló alkalmi 
szövetségeseivel, az ún. leningrádi ellenzékkel szemben is, s a párt 
XIV. kongresszusán szószólóikat, Krupszkaját és Kamenyevet hívei 
durván letorkollták. Sztálin Zinovjevet elmozdította a leningrádi 
pártbizottság éléről, s posztját — a városban közkedvelt - Kirovval 
töltötte be. Hogy a leningrádiakkal végképp leszámoljon, Buharinnak, 
a tehetséges, népszerű, a mezőgazdasági kérdések szakértőjének 
tartott KB-tagnak a barátságát is megnyerte. A mezőgazdaságnak tett 
engedmények Buharinnal olyannyira elhitették, hogy Sztálin valóban 
híve a kisparaszti — gazdaságnak, hogy kiadta a jelszót: 
, Gazdagodjatok!" 

A , leningrádiak" szövetkeztek Trockijjal és nyilatkozatban követelték 
a párt- és munkásdemokrácia helyreállítását, valamint az ipar és a 
mezőgazdaság gondjainak megoldását, majd 1927. november 7-én 
érdekeik védelmében demonstrációt szerveztek. Ez jó alkalmat kínált a 


főtitkárnak, hogy kizárassa őket a pártból. Belső száműzetése után 
Trockij 1929-ben emigrált, s ott írta meg a sztálini bűnöket, 
elsősorban az etatista diktatúrát bíráló Az elárult forradalom című 
művét. (Sztálin 1940-ben Mexikóban orgyilkossal ölette meg.) Mivel 
Sztálinnak ezután már nem volt szüksége Buharin támogatására, 1928- 
ban tartott vidéki körútja után kijelentette, hogy a mezőgazdaság 
problémáira a kollektivizálás a megoldás. Az ellenálló Buharint 
megfosztotta funkcióitól - ő volt a Pravda főszerkesztője és a 
Komintern elnöke -, majd november 7-én a Pravdában vezércikkben 
fejtette ki programját. 

Az elképzelés jellegzetes, , felülről jövő forradalom"? volt, az állam 
szerepének fontosságát hangsúlyozta, emellett hitet tett az iparosítás 
és a kollektivizálás mellett. Ötéves tervet hirdetett meg, s kilátásba 
helyezte a kulákság mint osztály likvidálását. December 21-én az 
ötvenéves Sztálint már csalhatatlan vezérként köszöntötték a vezető 
sajtóorgánumok, s ezzel kezdetét vette a diktatórikus rendszerek 
óhatatlan velejárója, a , nagy vezér" személyi kultusza. 1930 elején, 
amikor Jakovlev mezőgazdasági népbiztos irányításával már teljes 
erővel folyt az erőszakos kollektivizálás, a párt XVI. kongresszusa 
meghirdette a felkészülést a honvédelemre. Sztálin szerint az ország 
50 esztendővel maradt el a Nyugat mögött, s ezt az elmaradást egy 
évtizeden belül be kell hozni. A felkészülés jegyében további 
személycseréket hajtott végre: a külügyi népbiztos a hozzá hű 
Litvinov, míg a népbiztosok tanácsának elnöke Molotov lett. 1932-re 
az ipar teljesen miniszteriális irányítás alá került, s megkezdődtek az 
országot ipari nagyhatalommá tevő nagyberuházások, ugyanakkor 
azonban a parasztok az állatállomány jelentős részét levágták, a 
kollektív gazdaságok még nem működtek és a közel 1 millió 
kitelepített kulákcsalád miatt a földek jelentős része bevetetlenül 
maradt. 1932/33 fordulóján vidéken éhínség söpört végig, de a 
begyűjtést tovább folytatták, sőt a Szovjetunió még gabonát is 
exportált, hogy technológiához jusson. A belső terrorral párhuzamosan 
a külpolitikát a nyitás és a nyugati hatalmakhoz való közeledés 
jellemezte, melynek eredményeképp az ország 1934-ben felvételt 
nyert a Népszövetségbe. 

Ebben az időben a Sztálinnal szembeni bizalmatlanság már közvetlen 
környezetét is elérte: második felesége, Nagyezsda Allilujeva öngyilkos 
lett, s amikor 1934 februárjában sor került a párt XVII. 
kongresszusára, kiderült, hogy a főtitkár ellen komoly politikai 
ellenzék szerveződik. A főtitkárválasztáson Sztálin 300, míg az 
ellenjelölt Kirov csupán 3 ellenszavazatot kapott, s az utolsó 
pillanatban elbizonytalanodó kongresszus által mégis megválasztott 
Sztálin elhatározta, hogy leszámol a pártvezetéssel. A Központi 

Bizottságba kooptált hívei — Jezsov, Berija (később mindketten a 


belügyi népbiztosság vezetői) és Visinszkij (a kor hírhedett főügyésze) 
-— segítségével lecsapott. Mikor december 1-jén gyanús körülmények 
között meggyilkolták Kirovot - azóta kiderült, hogy a parancsot 
Sztálin adta ki -, megkezdődött a tisztogatás. Az , osztályharc 
éleződésé"-t meghirdető vezér , éberségi kampány"-ra hívott fel, s 
titkos parancsba adta, hogy a gyanúsakkal szembeni perek gyorsított 
eljárással történjenek és legyenek zártkörűek. A tisztogatást az 
átszervezett belügyi népbiztosság -— NKVD (ekkor Jagoda irányította) — 
a helyi szervekkel együttműködve végezte. Méreteire mi sem 
jellemzőbb, mint az, hogy 1938-ig - ekkor ítélték el Buharint — a 
Központi Bizottság tagjainak 7090-át (összesen 139-en voltak), míg a 
"34-es kongresszus küldötteinek 5690-át tartóztatták le. 1936-ban 
került sor az első nagy koncepciós, tehát koholt vádakra és 
kikényszerített vallomásokra épített perre, mely után halálra ítélték 
Zinovjevet és Kamenyevet. A , szerencséseket" nem végezték ki, 
hanem elkülönítő munkatáborokba vitték, ahol az embertelen 
körülmények gyakran végeztek velük. E táborokat az NKVD velük 
foglalkozó  osztályáról (Központi irányítású táborok:  Glavnoje 
Upravlenyije Lagerjami) GULAG-nak nevezték. 

A tisztogatás 1937-ben elérte a hadsereget is. Eduard Benes ugyanis ez 
évben Heydrich által átnyújtott, koholt bizonyítékokat adott át a 
szovjet tisztikar állítólagos német kapcsolatairól. A tisztek 
letartóztatásával együtt 1938-ban került sor a nem eléggé kemény 
Jagoda, majd Buharin perére (ekkor ítélték el Kun Bélát is). Az NKVD 
ekkori vezetője, Berija teljesítette Sztálin elvárásait: a Szovjetunió 5 
marsalljából — 3-at, 57 hadtestparancsnokából  50-et, 186 
hadosztályparancsnokából 154-et, 456 ezredeséből 401-et végeztetett 
ki. A terror lefejezte a hadsereget, s ennek 1941-ben katasztrofális 
következményei lettek. Ugyanakkor vannak olyan nézetek is, hogy az 
, elmélet"-hez nem értő Sztálin, illetve az azt ugyanúgy elutasító, 
, forradalmi hadsereget" akaró Vorosilov (ő volt a hadügyi népbiztos) 
ilyen módon csinált helyet egy ifjú, elkötelezett tisztikarnak. A 
világháború előestéjén Sztálin úgy vélte, hogy Hitler a nyugatiak ellen 
fordítható, így elkerülhető vele a katonai konfrontáció. Téves 
helyzetértékelését jelzi, hogy a Führerrel való megegyezés érdekében 
leváltotta a zsidó származású Litvinovot, s helyére Molotovot nevezte 
ki. A politikai váltás következménye az egyértelműen Hitlernek 
kedvező Molotov-Ribbentrop paktum lett. 

A harmincas évekre megszilárduló, — terrorral létrehozott 
, sztálinizmus", a modernizáció sajátságosan orosz kísérlete azonban 
elért bizonyos eredményeket. A hihetetlen áldozatokkal járó 
modernizáció a gazdaság 1590-os évi növekedését, az ipari termelés 
megnégyszereződését, javuló szociális, oktatási és egészségügyi 
viszonyokat teremtett — igaz, eközben szétverte a hagyományos 


formákat, — elsősorban — a  mezőgazdaságét. — Az ország az 
elmaradottságból és a cári politika kaotikus viszonyai közül ugyan 
kiemelkedett, de helyette a sztálini rendszer rettenetét kapta. A 
mindennapokban az átlagpolgárok többsége a propagandisztikus 
jelszavak és a termelési eredmények bűvöletében élt. A kor másik 
diktatórikus rendszerével, a náci Németországgal összevetve a 
sztálinizmust, jellegzetes hasonlóságokat, de jó néhány eltérő vonást is 
lelhetünk. A hasonlóságok közé tartozik, hogy mindkét rendszer 
, vezér-elv"-re és személyi kultuszra épül, a tömegek szimpátiájára 
épít, a jólét vízióját festi az állampolgárok elé, nagy súlyt fektet az 
oktatásra és a propagandára (lényegében önmaga ünneplésére), 
valamint megpróbál valamiféle , saját kultúrát" teremteni. Ugyanakkor 
a gazdasági és geopolitikai helyzeten túl egyéb feltűnő eltéréseket is 
láthatunk. A hitlerizmus faji alapra, a sztálinizmus pedig az 
osztályellentétekre épít, ellenségeit az előbbi szisztematikus 
racionalitással, . míg — utóbbi kampányszerűen, rendezetlenül 
semmisítette meg. Sztálin képes volt a pártnak alárendelni és 
ellenőrizni a bürokráciát, ám a náci állam a hatáskörök kaotikus 
viszonyát teremtette meg. A Szovjetunió modernizálni akart és 
birodalmiságát fenntartani, míg Németország új birodalmat kívánt 
teremteni, így politikai dinamizmusuk alapvetően eltért. Végezetül a 
cári Oroszország elmaradott viszonyai egyenesen vezettek a 
modernizációs forradalomhoz, míg a náci hatalomátvételt számos 
körülmény , szerencsés" egybejátszása segítette. 

Kelet- és Dél-Európa 

, Az lenne kívánatos, hogy az országok és a nemzetek területileg 
egybeessenek. ... a nemzetek önrendelkezési joga, melyet az orosz 
forradalom nyilatkoztatott ki, a politikai határok kiigazítását követeli 
meg." 

(Tomás Garrigue Masaryk) 

A Csehszlovákia elnökétől származó idézet nemcsak a világháború 
utáni rendezés lehetséges útját, hanem a szinte feloldhatatlan 
problémák legfőbb okát is jelzi. A cári Oroszország és a Monarchia 
romjain létrejött új, illetve újjászervezett , nemzetállamok"? legfőbb 
problémája pontosan az volt, hogy nem voltak azok. Lengyelországban 
a lakosság 69, Jugoszláviában 46, Romániában pedig 7690-a volt 
, államalkotó", a többi nemzeti kisebbségnek számított. A világháború 
győztesei közül az európai ügyekben leginkább érdekelt Franciaország 
azzal a céllal bábáskodott az új államok és az általuk létrehozott 
kisantant  megalapításánál, hogy biztonsági kordont  (,cordon 
sanitaire") vonjon a Szovjetunió köré, valamint egy olyan, 
kisállamokból álló hatalmi blokkot hozzon létre, amely 
ellensúlyozhatja Németországot. Együttműködésük hatékonyságát 
azonban jelentős mértékben korlátozta területi vitáik sora, a 


határaikon belülre került kisebbségek megoldatlan sorsa miatti 
bizonytalanság, gazdaságuk és társadalmuk idejétmúlt vonásai, 
valamint demokratikus intézményeik hiánya. Ez utóbbi oda vezetett, 
hogy Csehszlovákia kivételével mindegyikükben tekintélyuralmi 
rendszerek jöttek létre, melyek eltérő külpolitikai érdekeik miatt — a 
kisantant (Csehszlovákia, Románia és Jugoszlávia) kivételével — csak 
ideig-óráig tudtak együttműködni. 

Lengyelország 1918-as kikiáltása történetileg igen szerencsés 
körülmények közt ment végbe, mivel mindhárom - területét többször 
felosztó — szomszédja összeomlott. A régi-új állam létrehozói az 1772- 
es határokat tűzték ki célul, hogy aztán kénytelen-kelletlen meg is 
elégedjenek az etnikai viszonyoknak megfelelő Curzon-vonallal. A 
sikeresen lezáruló lengyel-orosz háború után azonban már nem 
akarták elszalasztani a váratlanul jött lehetőséget az ország 
területének növelésére. A rigai béke lehetőséget teremtett a határok 
250 km-re keletre tolására, majd az ország megkapta Felső-Szilézia 
egy részét és Teschent. Az , eredmények"-ért azonban drága árat 
kellett fizetniük; szomszédaik jelentős részével szembekerültek, s csak 
idő kérdése volt, hogy azok sérelmeikért revánsot vegyenek. A lengyel 
nagyhatalmi ábránd abból a hitből táplálkozott, hogy a vesztes 
Németország és a Szovjetunió sokáig nem képes nagyhatalmi szerepet 
betölteni, s ha ilyenre törekednének, Franciaország úgyis 
megakadályozza azt. A rövidlátó lengyel külpolitika még a Hitler 
hatalomra kerülése utáni válságot is területnövelésre használta fel. A 
háborúkban a hadsereg tekintélye vitathatatlanná vált, így nem is 
csoda, hogy a rendezetlen belpolitikai viszonyok között vezetői 
politikai szerephez jutottak. A , visztulai csoda? hőse, Josef Pilsudski 
marsall 1926-ban államcsínyt hajtott végre, s bár a parlamentet nem 
fosztotta meg hatalmától, miniszterelnökként, hadügyminiszterként és 
az országgyűlés elnökeként lényegében teljhatalmú vezetővé vált. Bár 
halála meggyengítette az , ezredeseket", befolyásuk nem tűnt el. 1935- 
ben ismét tábornok, Rydz-Smigli lett az államelnök, akire az a feladat 
várt, hogy a német diplomáciai offenzívát megállítsa. Hiába kapott 
azonban garanciát a britektől és a franciáktól, az ellenséges 
Németország és a Szovjetunió gyűrűjében 1939-ben ez mit sem ért. 
Bár jóval kedvezőbb gazdasági és társadalmi körülmények között 
szerveződött, a Csehszlovák állam története is igen súlyos 
ellentmondásokkal volt terhes, mivel úgy akarták megvalósítani a 
nyugati szláv államot, hogy megőrizné benne a cseh vezető szerepet — 
tradícióik alapján erre minden lehetőségük adott volt. A Masaryk és 
Benes által megalkotott konstrukciónak kezdettől fogva számolnia 
kellett a szlovák autonómiatörekvésekkel. Vojtech Tuka professzor 
1929-ben lett e törekvések szimbólumává, mikor , államellenes 
tevékenységért" 15 esztendei börtönbüntetésre ítélték. A legsúlyosabb 


problémát azonban nem ez, hanem a szudétanémetek tevékenysége 
jelentette. Mivel a győztesek — ugyanúgy, mint az Anschluss esetében 
- nem engedtek népszavazást a Németországhoz csatlakozás 
kérdésében, a harmincas évek közepétől a német külpolitika mindig 
talált jogcímet arra, hogy kisebbségvédelem címén támogassa a 
szeparatív Szudétanémet Pártot. A Konrad Henlein által meghirdetett 
karlsbadi programtól egyenes út vezetett a müncheni konferenciáig, 
ahol kiderült, hogy a nyugati hatalmak hajlandóak Csehszlovákia 
feláldozására. A Benes által irányított külpolitika francia szövetségben 
próbálta elhárítani a német és magyar revánstörekvéseket, ám az 
ország geopolitikai helyzete miatt arra kényszerült, hogy nagy 
áldozatok árán felszerelt, megemelt létszámú hadsereget tartson és 
határain erődrendszert építsen. Mivel szövetségeseivel Magyarország 
izolálásán túl más érdek nemigen tartotta össze, szövetségi politikája 
eleve kudarcra volt ítélve. Feltétlenül megjegyzésre érdemes, hogy a 
régió viszonyaival ellentétben Csehszlovákiában parlamentáris 
demokrácia uralkodott, s lehetőség nyílott a személyi 
szabadságjogok gyakorlására. Ugyanakkor a kollektív jogok 
gyakorlását a csehszlovák állam megtagadta nemzetiségeitől. 
Jugoszlávia a Monarchia összeomlása után a Balkánon létrejött 
hatalmi vákuumban keletkezett.  Létrejöttében két koncepció 
kompromisszuma öltött - sokszor ellentmondásosan — testet; a 
, nagyszerb" állam és a , délszláv föderáció" gondolata. Bár az 1921-es 
alkotmány a szerbek, horvátok és szlovének királyságáról beszélt, a 
valóságban a hadseregben és a kormányzatban egyre erősebben 
érvényesült a szerb túlsúly. Miután 1928-ban Zágrábban az ez ellen 
tiltakozó horvátok szeparatív tartományi gyűlést tartottak, Sándor 
király a következő esztendőben diktatúrát vezetett be. Az alkotmányt 
felfüggesztették, a parlamentet és a pártokat feloszlatták, s az államot 
- ettől kezdve Jugoszláviának hívták - az etnikai határok 
figyelembevétele nélkül új közigazgatási körzetekre tagolták. De az 
etnikai és vallási feszültségeken a kormányzat nem tudott úrrá lenni. 
Az Ante Pavelic vezette horvát patriotista mozgalom — az usztasa 
(eredetileg felkelőt jelent) -— terrorcselekményekkel hívta fel magára a 
figyelmet, melyek közül a legismertebb Sándor király marseille-i 
meggyilkolása volt. Bár a nemzetközi tiltakozás elszigetelte az 
usztasákat, az országnak a harmincas évek közepétől szembe kellett 
néznie a balkáni olasz agresszióval. 

Románia a világháborút a győztes oldalon fejezte be, s ez lehetőséget 
teremtett területi ambíciói megvalósítására. Ez részben minden román 
egy államban való egyesítését, ugyanakkor a , történeti"? román 
területek — megszerzését is jelentette. A két cél együttes 
megvalósításának következménye az lett, hogy Románia Erdély, 
Dobrudzsa és Besszarábia bekebelezése miatt ellentétbe került 


Magyarországgal, Bulgáriával, illetve a Szovjetunióval. A belpolitikát a 
Iuliu Maniu vezette Parasztpárt és a Ion Bratianu nevével fémjelzett 
liberálisok párharca jellemezte addig, míg II. Károly király 
tekintélyuralmi kormányzást nem vezetett be "30-ban. Az uralkodó 
bal- és jobboldali ellenzékével szemben egyaránt fellépett, s a fasizmus 
ortodox misztikával átitatott sajátos román változatát, amit a 
Codreanu vezette Vasgárda testesített meg, "38-ban felszámolta. Az 
ország külpolitikáját a nagy tekintélyű Titulescu külügyminisztersége 
alatt a nyugatbarátság jellemezte, ám "36 után - a területi nyereségek 
megtartása miatti aggodalomtól vezettetve — felülkerekedett a német 
orientáció. 


Az Európán kívüli világ 


A húszas évek legfontosabb változása az, hogy a kolonialista politika 
szinte mindenütt defenzívába szorult, s a gyarmati világban - igaz, sok 
archaikus vonással színezve — megjelentek a helyi nacionalizmusok, 
amelyek már gyakran a nemzeti függetlenség elérését tűzték ki célul. 
Az iszlám világban mind a francia, mind a brit gyarmatosítóknak 
komoly kihívásokkal kellett szembenézniük. A Spanyol-Marokkóban 
szerveződő Rif Köztársaság vezetője, Abd-elKkrim 1925-ben támadást 
intézett Francia-Marokkó ellen. Ugyanekkor kezdődött a megígért 
autonómia elmaradása miatt a drúz felkelés Szíriában, mely 
hamarosan Damaszkuszt fenyegette. A francia válasz mindenütt a 
katonai fellépés volt — Marokkóban maga a , verduni hős", Pétain 
marsall jeleskedett -, de így is csak nagy erőfeszítésekkel sikerült a 
helyzetet konszolidálni. Ennek ára azonban a belső erőkkel, illetve az 
európai államok igényeivel számoló, megváltozott gyarmati politika 
lett: Szíriában összehívták az alkotmányozó nemzetgyűlést, 
Spanyolország és Olaszország pedig megerősíthette befolyását Észak- 
Afrikában. E térségben a legfontosabb eseményt a független egyiptomi 
királyság 1922-es deklarálása jelentette, ami azonban nem változtatott 
a brit csapatok további szerepvállalásán - különös tekintettel a 
csatorna-övezetre. 

Irak ban és Palesztinában a britek, hogy megakadályozzák a 
robbanást, az engedmények politikáját folytatták. Miután Fejszál emírt 
- a híres , Arábiai Lawrence" ezredes harcostársa - 1921-ben Irak 
királyává kiáltották ki, s már csak idő kérdése volt a függetlenség 
megadása, amelyre 1930-ban sor is került. 1923-ban Transzjordánia 
elszakadt Palesztinától, ami lehetőséget adott arra, hogy a térségben 
később egy arab és egy zsidó állam egyaránt létrejöhessen. A közép- 
keleti brit pozíciók megingását azonban nem sikerült engedményekkel 
megállítani. A kemalista Törökország, a Reza kán által modernizált 
Perzsia és a hasonló úton járó Afganisztán a kölcsönös előnyök elve 


alapján a határai előterében védőövezetet kialakítani igyekvő 
Szovjetunióhoz közeledett. A húszas évek közepén aláírt 
megnemtámadási szerződések biztonságot jelentettek a brit 
kolonializmussal szemben, a szovjet államnak pedig garantálták 
határait. 

India -— mely a brit gyarmatbirodalom rendszerében mindig központi 
szerepet játszott — belső stabilitása az I. világháború után végzetesen 
megingott. A 300 milliós, etnikailag, vallásibelső stabilitása az I. 
világháború után végzetesen megingott. A 300 milliós, etnikailag, 
vallási ben a gyarmati katonaság szikh tüntetőket mészárolt le itt — 
látszólag nyugalom honolt, s a gyarmatosítók bizonyosak voltak 
abban, hogy az érdekellentétek sokasága miatt a különböző 
elégedetlen csoportok nem is találnak egymásra. Mahatma (,Nemes 
lelkű") Gandhi, a modern kor legnagyobb prófétája azonban olyan 
programot alkotott, mely képes volt az eltérő érdekeket közös 
mederben egyesíteni. A Nemzeti Kongresszust, mely 1885-ös 
megalakulása után a kormányzatban való indiai részvételt fogalmazta 
meg céljaként, országos párttá változtatta. Az  önrendelkezésért 
indított harcot a polgári engedelmesség megtagadásával - 
választások bojkottja, állami monopóliumok megsértése stb. — kezdte, 
melyhez az erőszakmentességet (ahimsza) és a felebaráti 
szeretetben való megtisztulást (brahmacsarja) választotta eszközül. 
Az 1921-es engedetlenségi mozgalom országos sztrájkká szélesedett. 
Az 1922/23-as ,szatjagraha"-menet (amikor tömegek vonultak a 
tengerig, s pároltak ott sót, hogy a brit sómonopólium megsértésével a 
szigetországgal való együttműködés ellen tiltakozzanak) miatt ugyan 
Gandhit letartóztatták, de kiszabadulása után tovább folytatta 
erőszakmentes mozgalmát. 1931-ben Gandhi és India alkirálya 
egyezményt írt alá a polgári engedetlenség feladásáról, aminek 
következtében 1935-ben a brit korona engedélyezte a , diarchiá"-t, 
vagyis a közös kormányzást. Ez az autonómia irányába tett jelentős 
lépés azonban nem elégítette ki a másik vezető reformert, az európai 
gondolkodású Dzsavaharlal Nehrut. A háború utáni korszak 
főszereplőjévé váló politikus már teljes függetlenséget követelt 
Indiának, ami alapvetően kérdőjelezte meg bármilyen brit gyarmati 
politika létjogosultságát. 

A világháború utáni Kína a köztársaság rövid történetének 
legsúlyosabb válságába merült. A központi kormányzat hatásköre csak 
Peking környékére terjedt ki, a vidéket a  többszázezres 
magánhadseregekkel rendelkező tucsünök (hadurak) - ki-ki a saját 
külföldi pártfogójától támogatva - ellenőrizték. 1921-ben Szun Jat- 
szen újjászervezte a Kuomintangot, s szövetségre lépett az ez évben 
alakult Kínai Kommunista Párttal. Az 1924-es Kuomintang- 
kongresszuson Szun Jat-szen meghirdette a 3 népi elvet: a nép 


egységét (nacionalizmus), a nép jogát (demokrácia) és a nép 
jólétét (szocializmus). A szovjet tanácsadók és katonai szállítások 
segítségével létrehozott új hadsereg, melyet a paraszti rétegek és a 
városi munkásság támogatott, csapást csapás után mért a hadurakra. 
1927 márciusában az ekkor már Csang Kaj-sek vezette csapatok 

- Szun Jat-szen 1925-ben elhunyt - már a munkásság által 
felszabadított Nanking és Sanghaj előtt álltak, amikor váratlan 
fordulat történt. Nagy-Britannia és az USA érdekeik védelmében 
magukra hagyták a tábornokokat, s szövetségre léptek Csanggal. A 
Kuomintang katonái halomra gyilkolták a sanghaji kommunista 
munkásokat, majd megpróbáltak leszámolni a kommunista párttal. Az 
angolok megszakították a diplomáciai kapcsolatokat a Szovjetunióval, 
így a fenyegetett Sztálin nem sietett kínai elvtársai segítségére. (A 
,kínai kérdés"-ben ekkor került sor végleges szakításra közte és 
Trockij, valamint Zinovjev közt.) A megalakult nemzeti kormány 
sikeres harcok után 1928-ra az egész országot uralma alatt egyesítette, 
s megkezdte a modernizálást. A konfuciánus ideológia jegyében 
egységesítették a gazdasági és hivatali szabályrendszereket és 
eltörölték a ,területenkívüliség"-et. Földet azonban nem osztottak, 
amivel a rendszer maga ellen hangolta a lakosság 8590-át kitevő 
parasztságot. 

A bekövetkezett eseményekből a kommunista párt kettős 
következtetést vont le: egyrészt el kell utasítani az osztályharc európai 
normáit, másrészt a mozgalom bázisául a parasztságot kell megnyerni. 
A párt vezetője, Mao Ce-tung azt hirdette, hogy a forradalomban a 
városnak kell a vidékhez igazodnia, s ennek megfelelően a 
kommunista bázisokat Fucsien tartomány kiosztott földjein rendezték 
be. Csang Kaj-sek több hadjáratban próbálta megsemmisíteni az 
újonnan létrehozott Vörös Hadsereget, mire az Mao vezetésével 
1934/35-ben a 13 ezer kilométeres ún. hosszú menetelés után 
székhelyét áttette az északi Jenan tartományba. A Kuomintang és a 
kommunisták közti együttműködésre csak akkor került sor, amikor 
1937-ben kitört a kínai- japán háború. 

Japán , a 20. század új nagyhatalma az I. világháborút a győztesek 
oldalán, harmadik tengeri hatalommá válva fejezte be, s a megszerzett 
koncessziók birtokában látványos iparfejlődést produkált. A belső 
viszonyokat azonban drámai módon rázkódtatta meg a konszernek, a 
kapitalista pénzügyi viszonyok és a nyugati típusú politikai élet 
megjelenése. A kormányzat a , veszélyes eszmék"? ellen a hazafias 
nevelés, a cenzúra és a rendőri fellépés eszközeit vetette be, ám a 
népességnövekedés és a hadsereg antidemokratikus tevékenysége 
okozta feszültséget nem tudta leküzdeni. Hirohito (Sova - , Ragyogó", 
ami trónneve és a vele kezdődő korszak elnevezése) 1926-os trónra 
lépte után egyre hangosabban jelentkezett a két korábbi háború 


sikeréből táplálkozó militáns nacionalizmus. Legjelentősebb 
képviselője Tanaka tábornok, aki miniszterelnöksége alatt 1927-ben 
memorandumot dolgozott ki, melyben a passzív japán külpolitika 
megváltoztatását sürgette. Mandzsúria és Mongólia megszerzését 
javasolta, hogy azokat bázisul használva behatolhassanak a hatalmas 
kínai piacra. A japán élettér megszerzését a nyersanyagokban szegény 
szigetország számára létfontosságúnak tartotta, de expanzív tervei 
közt jó néhány irreális is meghúzódott. ,Ha már Kína minden 
erőforrása rendelkezésünkre áll, rátérünk India, a szigetvilág, Közép- 
Ázsia, sőt Európa meghódítására." — írta. A szomszédaival szemben 
jelentős technikai és stratégiai fölényben lévő Japán Ázsia európai és 
amerikai uralom alóli felszabadítását hirdette, ám pánázsiai törekvései 
előtt jelentős akadályok álltak. Ezek közül a legfontosabb az volt, hogy 
a terjeszkedés egy idő után óhatatlanul a nagyhatalmakkal való 
egyidejű szembenállással, tehát hosszú távon vereséggel fenyegetett. 
Bár még a hadseregen belül is megoszlottak a vélemények a 
terjeszkedés irányát illetőleg, abban nagyjából egyetértettek, hogy az 
igényeket kezdetben Kínára kell korlátozniuk. A japán expedíciós 
seregek 1931-ben megszállták Mandzsúriát, s Pu Ji vezetésével 
létrehozták a Mandzsukuo bábcsászárságot. Mikor a Népszövetség 
az országot elítélte agressziójáért, Japán otthagyta a világszervezetet. 
Bár a miniszterelnök, Konoje megpróbálta ellenőrzése alá vonni a 
hadsereget, az az Antikomintern paktum aláírása után lényegében 
szabad kezet kapott. Az 1937-ben a pekingi Marco Polo hídon lezajlott 
incidens után a japán csapatok megkezdték a Kuomintang elleni 
hadműveleteket, melyek következtében a tengerpart többsége 1938-ra 
ellenőrzésük alá került. Csang Kaj-sek arra kényszerült, hogy 
Csunkingba tegye át székhelyét, ahol viszont sikerült lábát megvetnie. 
A japánok számára kínos meglepetésként hatott, hogy a hatalmas 
ország ,pacifikálása" nyomasztó fölényük ellenére is képtelenségnek 
bizonyult. 

Egyesült Államok 

Az 1919 és "29 közti időszakot az amerikai történetírás a , Big 
Business?" (,Nagy Üzlet") korszakának nevezi, mert a háborús 
kölcsönök visszaáramlása, valamint az európai gazdaság 
rekonstrukciójához nyújtott segítség elképesztő mértékben lendítette 
fel az USA gazdaságát. Ugyanakkor a demokrata Wilsont követő két 
republikánus elnök - Harding és Coolidge - szakított elődje 
, világjavító" szándékával és visszatért a pragmatikus külpolitikához. 
Ez elsősorban az európai ügyektől való távolmaradással, az 
izolacionizmussal volt egyenértékű. A Republikánus Párt programja 
világosan fogalmazta meg, hogy ,ellenzi a Népszövetségbe való 
belépést vagy kötelezettségek vállalását a népszövetségi alapokmány 
alapján". Az izolacionizmus jó alkalmat kínált arra, hogy az ország 


saját — kontinensére, illetve magára figyeljen. A  ,népek 
olvasztótégelyének" nevezett Amerika ugyanis korántsem volt mentes 
a társadalmi problémáktól, melyek elsősorban a nagyvárosok és a 
vidék — míg a városok virágoztak, a magukra hagyott farmerek földjei 
elpusztultak, adósságuk egyre nőtt -, valamint Észak és Dél 
konfliktusaiban öltöttek testet. 

1919 és "21 közt az európai események hatására az amerikai 
társadalomban kialakult a köznyelvben eltúlozva ,nagy vörös 
pánikként" emlegetett forradalomellenes hisztéria, amit tovább 
fokozott az 1933-ig tartó szesztilalom. Ez utóbbi következménye a 
szeszcsempészet országos méretűvé válása, valamint a szervezett 
bűnözés megjelenése lett. Az olasz, ír és zsidó családokból álló maffia 
az alkoholon túl monopolizálta a szerencsejátékokat, felügyelte a 
prostitúciót és hatalmas vagyonokat halmozott fel. Ilyen körülmények 
közt tág tere nyílt a korrupciónak és egyéb törvénytelenségeknek, 
például a Délen újjászerveződő  Ku-Klux-Klan  pogromjainak. 
Ugyanakkor arról sem szabad elfeledkeznünk, hogy ez a két évtized 
Amerika nagy korszakának, a női választójognak és munkavállalásnak, 
a motorizációnak, a futószalagnak, a filmnek és nem utolsósorban a 
jazzkorszaknak az időszaka. 

1929 októberében azonban úgy látszott, hogy az , amerikai álom"-nak 
vége szakad. A Wall Street összeomlása világgazdasági válságot 
okozott, s nyilvánvalóvá vált, hogy az állapotokban csak akkor lesz 
változás, ha az USA gazdaságát sikerül rekonstruálni, de Hoover elnök 
takarékossági programját az üzleti világ nem fogadta el. Az 1933-ban 
hivatalba lépő demokrata elnök, Franklin Delano Roosevelt 
(1882-1945) országos szükségállapot meghirdetése után hozzákezdett 
a merőben új alapokra helyezett szanáláshoz. A New Deal (,új 
osztás"-t jelent) első száz napjában leértékelték a dollárt, s becsukták 
az összeomlás szélére került bankokat. A mezőgazdasági reform a 
farmerek kárpótlása mellett csökkentette a termelést. Az iparban és a 
szolgáltatásokban állami beruházással teremtettek munkahelyeket - 
tennessee-i vízerőművek építése, erdősítés, folyószabályozás -, 
államilag szabályozták a munkaadók és munkavállalók viszonyát és 
létrehozták a társadalombiztosítás alapjait (munkaidő, 
betegségbiztosítás, nyugdíj stb.). Ezáltal a harmincas évek végére az 
állam kilábalt mély válságából. 

Az amerikai külpolitika az izolacionizmusra épült, de ez nem jelentett 
közömbösséget a határokon túli ügyek iránt. A multinacionális cégek 
az egész világot behálózták, ezért tovább erősítették a 
, dollárdiplomáciát". Több alkalommal szükség volt az európai 
gazdasági ügyekbe történő beavatkozásra is (Dawes- és Young-terv). A 
gazdasági és stratégiai érdekeltségek védelme a tengeri 
szerződéseken (1921/22) túl a latin-amerikai beavatkozást is 


mindennapossá tette. A korábbi gyakorlathoz képest annyi módosulás 
történt, hogy Theodor Roosevelt Big Stick (Nagy bot) politikáját 
unokaöccsének, az érintett országokkal való együttműködést 
szorgalmazó Soft Word (Lágy szó) stílusa váltotta fel: az USA 
lemondott kubai jogairól és feladta a Haiti fölött gyakorolt 
védnökséget. A háború árnyékában, 1939-ben az elnök már egyenesen 
, Pánamerikanizmusról", a kontinensen történő hódítás elvetéséről 
beszélt. Roosevelt politikája emellett bújtatva tartalmazta a 
nemzetközi " együttműködésre törekvés elemeit is, amit a 
Szovjetunióval való kapcsolatfelvétel, valamint a semlegességi törvény 
módosítása (1935) jelzett, s kimondta, hogy tilos a fegyverszállítás a 
hadviselő államoknak. A módosítás arra vonatkozott, hogy a , cash and 
carry" (, fizess és vidd") elv alapján aki képes volt a vásárolt fegyvert 
elszállítani, az vásárolhatott. Az intézkedés nyilvánvalóan Nagy- 
Britanniát segítette, hisz a szigetország ellenőrizte a szállítási 
útvonalakat. Az amerikai megjelenés a nemzetközi politikában 1938- 
ban vált valósággá, mikor is az Egyesült Államok megkezdte a 
felkészülést a , törvénytelenség rendszerei" elleni harcra. 


MAGYARORSZÁG 1919-39 A Horthy-korszak 


A húszas évek 


, Hivatásom, hogy megmentsem a nemzetet. Ennek a gondolatnak 
rendelek alá mindent." (Horthy Miklós) 


Horthy hatalomra kerülése (1919. augusztus-1920. március) 

A Vörös Hadsereg sikertelen tiszai offenzívája után megbukott 
tanácshatalom helyén augusztus 1-jén Peidl Gyula alakította meg 
szociáldemokrata kormányát. Bár a kabinet a Forradalmi 
Kormányzótanács rendeletei túlnyomó részének visszavonásával 
megpróbált kedvezőbb pozíciót kiharcolni magának a párizsi 
békekonferencián, a győztesek már másnap Peidl tudomására hozták, 
hogy kormányát nem ismerik el. A szakszervezeti kormánytól a 
szegediek is sietve elhatárolták magukat, egyúttal előkészületeket 
tettek a Nemzeti Hadseregnek a meg nem szállt Dél-Dunántúlra, 
illetve a későbbiekben Budapestre történő bevonulására. Horthy — aki 
az egyetlen számba vehető fegyveres erővel rendelkezett — helyesen 
ismerte fel, hogy itt az alkalom a hatalom megragadására, ám 
igencsak sürgette az idő. 

Augusztus 4-én a román csapatok bevonultak Budapestre, lemondatták 
Peidl Gyulát, s támogatásukkal az önmagát kormányzónak tekintő 
Habsburg József augusztus 6-án a Károlyikormány volt hadügyi 
államtitkárát, Friedrich Istvánt nevezte ki miniszterelnökké. 

Mivel Friedrich legitimista volt, a győztesek körében kinevezését 
egyértelműen elutasították. Abban viszont nem igazán tudtak 
megegyezni, hogy ki legyen az utóda. Az angoloktól nem állt távol egy 
liberális kormány gondolata, ám a franciák Ábrahám Dezső akkor már 
felbomlóban lévő szegedi hatalmi centrumát vélték elfogadhatónak. 
De Horthy ekkorra már Friedrichtől és Ábrahámtól is függetlenítette 
magát, s parancsot adott csapatainak az indulásra. Szegedet először 
Prónay és Ostenburg különítményei hagyták el, majd őket követték a 
Nemzeti Hadsereg alakulatai. Bár a katonaság deklarálta, hogy 
önmagát tekinti nemzetmegmentő erőnek, s mint olyan, nyitva áll a 
közép- és kisbirtokos parasztság előtt, Horthy a K. u. K.-tisztek helyett 
jobban bízott különítményeseiben. 

A hadsereg lassan, tiszteket és önkéntes legénységet toborozva soraiba 
haladt előre a Dunántúlon. A későbbiekben különös jelentőségre tett 
szert, hogy a Nyugat-Dunántúlon a nemzeti hadsereghez csatlakozott 
csapataival Lehár Antal ezredes. Az ellenőrzése alatt álló területeken 
az önálló hatalmi centrumként saját adminisztratív szervezettel is 
rendelkező fővezérség katonai körzeteket épített ki, ám ezek 


parancsnokai folyamatos hatásköri vitákba keveredtek a Friedrich 
által a , felszabadított" területekre frissiben kiküldött 
kormánybiztosokkal. Friedrich így nemcsak az antanttal került 
szembe, hanem ,a politikussal szemben a katonai vezér"-ként feltűnő 
Horthyval is. A fővezér inkognitóban már augusztus közepén 
Budapestre utazott, hogy bevonulását előkészítse. Mindez azonban a 
román katonai hatóságok és az antant Budapestre küldött tábornoki 
bizottságának jóindulatától függött, ám a jóindulat a hadsereg 
, szalonképességét" megkérdőjelező fehérterror miatt még váratott 
magára. 

A , hivatalos? tisztogatás az internálási rendelettel indult útjára, mely 
előírta, hogy a bukott rendszer vezetőit táborokban különítsék el, s 
történjen meg felelősségre vonásuk. Ez valamelyest ugyan keretek 
közé szorította a megtorlást, de nem tudta megakadályozni a 
túlkapásokat. A tiszti különítmények - különösen Prónay Pál és 
Héjjas Iván tisztjei - a tisztogatások során elsősorban a főhadiszállás, 
Siófok, majd fél évvel később Orgovány térségében több száz 
, bolsevikot" gyilkoltak meg és sokakat, köztük a magyar szellemi élet 
számos kiválóságát, kényszerítettek emigrációba, amivel jelentősen 
rontották Horthy nemzetközi pozícióját. Szegedi különítményes 
elvbarátai, elsősorban Prónay, többször javasolták, hogy vezessen be 
katonai diktatúrát, ő azonban tudta, hogy csak az antant 
támogatásával kerülhet hatalomra. A támogatás feltétele pedig csakis 
törvényes eszközök használata, a politikai játékszabályok tiszteletben 
tartása lehetett, melynek érdekében Horthy vállalta a konfrontációt 
tisztjeivel. Októberben megkezdődött a román csapatok kivonása az 
általuk megszállt dunántúli területekről, ami után a fővezér úgy 
látogathatta végig a felszabadult területeket (Székesfehérvárt, Győrt, 
Esztergomot), hogy ott kedvező fogadtatásra talált. 

Nagy-Britannia, hogy a közép-európai régióban jelentkező francia 
befolyást ellensúlyozza, 1919 őszén egyre gyakrabban sürgette a 
konszolidációt és a kormányképes magyar politikai erők összefogását. 
A szövetségesek közti ellentét a fővezérnek kedvezett ugyan, de csak 
akkor, ha hajlandó volt a terrorról lemondani és a polgári erőkkel 
együttműködni. Mivel a szomszédos államok hallani sem akartak 
valamiféle Habsburg-restaurációról, Friedrichnek mennie kellett. A 
Bécsből hazatért Bethlen István hathatós közreműködésének 
köszönhetően október 23-án Budapestre érkezett Sir George Clerk 
angol diplomata, hogy megkezdje tárgyalásait egy  , nemzeti 
koncentrációs kormány"? létrehozásáról és a Nemzeti Hadsereg 
bevonulásának feltételeiről. A számításba jöhető politikai erők közül 
elsősorban a Nagyatádi Szabó István vezette Kisgazdapárt és a 
Friedrich nevével fémjelzett, a keresztény-nemzeti erőket tömörítő 
Keresztény Nemzeti Egyesülés Pártja (KNEP) érdemelt figyelmet: a 


liberálisok és a megfélemlített szociáldemokraták szinte minden 
fontosabb kérdésben hozzájuk alkalmazkodtak. Bár Horthy és 
környezete nem kedvelte Nagyatádit és a liberálisokat, egy pártközi 
konferencián mégis megnyugtatta őket 

-— nem törekszik diktatúrára. 

A fővezér jó benyomást tett Clerkre (, He is a gentleman." -— jelentette 
ki), főleg hogy elfogadta az általános választásokról, a békealáírásról, 
a többpártrendszerről, illetőleg a legfőbb állami méltóság betöltéséről 
szóló feltételeket. A megszálló csapatok — a baranyai háromszögben 
állomásozó jugoszlávok kivételével - fokozatosan elhagyták az 
országot. A kompromisszum tartalma egyértelmű volt: a fővezér nem 
vezet be diktatúrát, hanem engedélyezi a formális parlamentarizmust, 
cserébe viszont hatalomra kerülhet. A Clerk-misszió eredményeképp 
november 16-án Horthy admirálisi egyenruhában, fehér lovon 
bevonulhatott Budapestre, s bár kijelentette, hogy sem ő, sem 
hadserege nem bosszúálló, , tetemre" hívta a , vörös rongyokba 
öltözött" fővárost. 

Friedrichre már nem volt szükség; a sajtó nemsokára felröpítette a 
hírt, hogy köze volt a Tisza-gyilkossághoz. Ennek ellenére a november 
28-án hivatalba lépő kereszténypárti Huszár Károly koalíciós 
kormányában megőrizte a hadügyminiszteri tisztet, s továbbra is a 
Habsburgrestaurációban bízók (legitimisták) erős embere maradt. 

A legitimizmus mint politikai irányzat 1919-ben jelent meg. Lényege 
szerint nem más, mint az uralkodóház törvényes öröklési jogának 
elismerése, ami Magyarországon természetesen a Habsburg-ház 
elismerését jelentette. A magyar legitimisták azon csoportját, amely a 
megkoronázott uralkodót kívánta visszahelyezni - a király nevét 
felhasználva -, , karlisták?"-nak is hívták. 

Az elkövetkező időszak a választási előkészületekkel telt. Héjjas és 
Prónay különítményei az orgoványi megtorlások mellett a főváros 
baloldali érzelmű polgárait is terrorizálták, de a jobboldali szervezetek 
- Etelközi Szövetség, Ébredő Magyarok Egyesülete, MOVE, Kettős 
Kereszt Vérszövetségreszt  Vérszövetség án  különítményesek 
támadást intéztek a Népszava székháza ellen, aminek jelentős szerepe 
volt abban, hogy a szociáldemokrata párt kivált a kormányból, majd 
visszalépett a választásoktól. Az eseményeknek különös hangsúlyt 
adott, hogy január 5-én elutazott Párizsba az Apponyi Albert 
vezetette magyar békedelegáció. A küldöttség főmegbízottai közt 
találjuk a két későbbi miniszterelnököt, Teleki Pált és Bethlen Istvánt. 
Clemenceau hamarosan közölte a békefeltételeket, melyeket azonban 
a magyar kormány elfogadhatatlannak talált. 

Az 1920 januárjában megtartott választásokon még a Friedrich által 
kiadott választójogi rendelet alapján járulhattak az urnák elé a 
szavazók. Választójoggal rendelkezett minden 24 év feletti, legalább 


hatesztendei állampolgársággal rendelkező - nőknél olvasni tudó — 
személy (kb. 3 millió fő). Csak egyéni választókerületek voltak, a 
szavazás titkos volt és lényegében kötelező, így azután nem is véletlen, 
hogy az eredmények a társadalom szándékát reprezentálták. Az új 
nemzetgyűlés 149 képviselője közül 77 volt kisgazda (,csizmás 
nemzetgyűlés"), míg 76 tartozott a KNEP-hez. A Clerkkel kötött 
megállapodásnak megfelelően a parlament első feladata az államforma 
kérdésének rendezése és az ideiglenes államfő megválasztása volt. Bár 
a törvényhozó hatalom a nemzetgyűlést illette, a fővezér erejét jól 
jellemezte, hogy a megoldandó feladatokat hadparancsban hozta az 
ország tudomására. Személye egyébként is felértékelődött azután, 
hogy a Nagykövetek Tanácsa üzenetében tudatta: ellenzi bármely 
Habsburg megválasztását. 

A kiélezett helyzetben az Ostenburg-különítmény meggyilkolta 
Somogyi Bélát és Bacsó Bélát, a Népszava szerkesztőit. 

Az új nemzetgyűlés 1920. február 27-én szavazta meg az I. 
törvénycikket, amely kimondta, hogy az államformára vonatkozó 
forradalmi néphatározat törvénytelen, ezért a királyság intézményének 
jogfolytonossága fennmarad, s a parlament az államfői hatalom 
végleges — rendezéséig — kormányzót választ, aki hatalmát a 
nemzetgyűlésnek felelős kormányon keresztül gyakorolja. A Gellért 
Szállóban várakozó Horthy március 1-jén elégedetten vehette 
tudomásul, hogy a tiszti különítmények jelenlétében , titkosan 
szavazó" honatyák döntő többsége őt választotta kormányzóvá. (141 
szavazatot kapott, míg az ellenjelölt Apponyinak mindössze 7 jutott.) 
Teljesen nyugodt azonban mégsem lehetett, mert ugyan megkapta a 
kinevezés és a törvényjavaslatok egyszeri visszaküldésének jogát, 
valamint ő lett a ,legfőbb hadúr", de nem oszlathatta fel a 
nemzetgyűlést és nem rendelkezett a kegyúri, előszentesítési és 
nemesítési joggal sem. Ugyanakkor a későbbi erőviszonyokat már 
jelezte az a tény, hogy a parlament elnöke, Rakovszky István -— a 
kormányzó visszaemlékezései szerint — a választás napján a következő 
szavakkal fordult hozzá: ,Kérem, hogy diktálja feltételeit. A 
nemzetgyűlés teljesíteni fogja azokat." 

Az elkövetkezőkben Horthy tudatosan törekedett arra, hogy döntő 
politikai befolyását taktikusan használja fel és a különböző politikai 
erők közt egyensúlyi szerepet töltsön be. Ennek feltétele azonban a 
kormányzói jogkör kiszélesítése volt, aminek igénye végigkísérte majd" 
negyedszázados tevékenységét. Az első jogkiterjesztő cikkely már 
augusztusban megjelent, és lehetőséget adott a kegyelmezésre, az 
országgyűlés elnapolására, feloszlatására és fenyegető veszély esetén a 
hadsereg határokon túli bevetésére is. 

A kormányzónak nem kellett számolnia azzal sem, hogy visszahívják, 
illetőleg működésének időtartamát korlátozzák. 


A ,király nélküli királyság" feje, az immáron de jure is jelentős 
hatalomhoz jutott Horthy hozzákezdhetett a jobboldali radikálisok 
rendszerébe való beillesztéséhez és a , rendteremtéshez". , Ebben az 
országban rendnek kell lenni, és én rendet is fogok tartani. A 
rendetlenkedőkbe belelövetek, s ha a rendetlenség a jobboldalról 
történik, számomra a különbség csak annyi, hogy ezekbe fájó szívvel 
fogok belelövetni, míg egy esetleges baloldalról jövő rendetlenkedésbe 
passzióból." -— fogalmazta meg elképzelését. A problémák az itt 
jelzettnél jóval árnyaltabbak voltak: a békeszerződés aláírása, a 
menekültkérdés rendezése, a gazdaság rekonstrukciója ugyanúgy 
szerepelt köztük, mint a , királykérdés". 

Májusban a békekötés feltételei kedvezőnek tűntek, mert a szovjet 
Vörös Hadsereg offenzívába ment át, az antant pedig nyugodt 
felvonulási terepet szeretett volna magának biztosítani. Ebbe a 
koncepcióba pedig nem fért bele egy elégedetlenkedő, instabil 
Magyarország, már csak azért sem, mert az amerikaiak távolmaradási 
szándéka egyébként is túl sok zavart keltett a győztesek közt. 

Május 6-án Millerand francia miniszterelnök levélben adta a magyar 
vezetés tudtára, hogy a feltételek elfogadása esetén kormánya 
hajlandó bizonyos területek hovatartozása ügyében a későbbiekben 
népszavazás kiírását támogatni, s a szerződés némely pontját 
revíziónak alávetni. Aalávetni. Aén a Kis Trianon palotában aláírt 
békeszerződés tragikus következményeit a lehetséges engedmény 
azonban vajmi kevéssé ellensúlyozhatta. 

A szerteágazó, a 36. oldalon [/ld. a lábjegyzetben ] lévő táblázatban 
látható következmények mellett feltétlenül meg kell említenünk azt, 
hogy a magyar kül- és belpolitikát összekapcsolta és mozgásterét 
egyértelműen leszűkítette az a tény, hogy bármely politikai erő csak 
akkor lehetett az ország lakossága előtt hiteles, ha vállalta a szerződés 
megváltoztatásának, a revíziónak a programját. Különbség csupán 
abban volt, hogy az etnikai egységet kívánta egy párt létrehozni, vagy 
a történeti határok visszaszerzésére tört. A történeti Magyarország 
visszaállítása — bár voltak hívei — illuzórikusnak tűnt. A revízió több 
magyar kormányzat eszköztárában is szerepet kapott, de nyílt 
vállalására csak a harmincas évek megváltozott európai légkörében 
került sor. 

Teleki Pál miniszterelnöksége (1920. július-1921. március) 

Erdélyi grófi családból származó konzervatív politikus külpolitikai 
szakértőként és földrajztudósként szerzett magának hírnevet. A 
Tanácsköztársaság alatt kezdetben az ABC tagjaként, majd a szegedi 
kormány külügyminisztereként tevékenykedett. Kormányra 
SimonyiSemadam Sándor rövid (1920. március-július) 
miniszterelnöksége után került. Konzervatív konszolidációt hirdetett, 
melynek , az állami és társadalmi rend védelme?" mellett része volt a 


földreform is. Mivel Horthy rendszere deklarálta, hogy nemzetépítő 
erőnek a birtokos parasztságot tartja, elodázhatatlanná vált a 
földkérdés megoldása. Ugyanerre figyelmeztetett a Tanács 

Magyarország népesség- és területveszteségei 

köztársaság elhibázott agrárpolitikája, s vidéki bázisának elvesztése is. 
A Nagyatádi Szabó István földművelésügyi miniszter nevéhez 
kapcsolódó tervezet a felajánlott 948 ezer hold földből 411 ezer 
igénylőnek juttatott, akik közül majd" 301 ezer szegényparaszt volt. A 
törvény nemcsak az agrárproletariátus gondjain próbált segíteni, 
hanem életképesebbé kívánta tenni a rendszer támaszának tekintett 
középbirtokot is, ugyanakkor megőrizte a nagybirtok hagyományos 
struktúráját. A felajánlott föld egy részéből a Horthy által 1921-ben 
létrehozott , vitézi rend?" — mivel nem nemesíthetett, így kötötte 
magához a rendszerének kiépítésében érdemeket szerzett híveit 

- tagjainak adtak vitézi telkeket. A Vitézi Szék elnöke és a rend 
főkapitánya maga a kormányzó volt, aki lovagi szertartások szerint 
avathatott újabb vitézeket. 

Szeptemberben az országgyűlés elfogadta az ún. numerus clausus 
(zárt szám) törvényt, mely előírta, hogy az egyetemekre és 
jogakadémiákra a  népfajok és nemzetiségek csak országos 
számarányuknak megfelelő mértékben kerülhetnek be. A törvény célja 
a zsidó származású hallgatók felvételének korlátozása volt, amivel 
nyilvánvaló engedményt tett a  bolsevizmust a zsidósággal 
összekapcsoló , szegedieknek". Hasonló célt teljesített az 1921/III. tc., 
mely büntetéssel sújtott minden erőszakos osztályuralomra törekvő 
mozgalmat, a szélsőjobboldali radikálisok mellett illegalitásba 
kényszerítette az amúgy is üldözött kommunista mozgalmat is. Teleki 
hasonló fellépést javasolt az általa , az ország ellenségei"-nek nevezett 
jobboldali radikálisok ellen is, aminek eredménye a különítményes 
központok (pl. Britannia Szálló) Horthy beleegyezésével történő 
felszámolása és az ÉME működésének felfüggesztése lett. Soós Károly 
hadügyminiszter már 1920 júniusában elrendelte a csoportok 
feloszlatását, — ugyanakkor — Prónay és  Ostenburg harcosait, 

csendőrzászlóaljakká átminősítve, a vitatott Nyugat-Dunántúlra 
küldte. A különítmények tagjai előtt emellett nyitva állt az 
államapparátus is, melybe beépülve a későbbiekben jelentős 
mértékben átpolitizálták azt. 

A KNEP-hez tartozó miniszterelnök helyzetét a jobboldali ellenzék 
elleni sikerek átmenetileg megerősítették ugyan, de a királykérdés 
súlyos belpolitikai válsággá alakulása pozíciójába került. 

Az első királypuccs (1921. március) 

A királypuccsok hátterében a nemzetközi helyzet Károly számára 
nyújtott lehetősége éppúgy megtalálható, mint a kormánykoalíciót 
alkotó legitimisták és az ún. szabad királyválasztó kisgazdák 
szembenállása. Károly tervei közt kezdetben egy osztrák-szlovén-— 
magyar államalakulat létrehozása szerepelt, ám mikor a Nagykövetek 
Tanácsa egyértelművé tette, hogy nem kíván Habsburg-restaurációt, 
módosította elképzeléseit, s első céljaként Magyarországot jelölte meg. 
Álláspontját arra alapozta, hogy az országban a legitimista tábor 
egységes, s ezt az egységes tábort egy ,egyenes, királyhű" katona 
vezeti. A magyar , karlizmus? azonban nem volt egységes: a , puccs- 
legitimisták"-tól a  Teleki-Bethlen-féle óvatos erdélyi arisztokrata 
csoportosulásig minden árnyalatot felölelt. Ráadásul a kisgazdák 
makacsul ragaszkodtak a nemzeti király választásához, a társadalom 
többsége pedig közönyösen szemlélte az általa alig-alig ismert király 
személye körül kialakuló , királykérdést". A király számára az sem volt 
túlontúl biztató, hogy a politikai vezetés meglehetős homályban 
tartotta elkötelezettségét. Igen éles szeműnek kellett lennie annak a 
francia üzletembernek, aki észrevette, hogy Horthy ,kedvet kapott a 
hatalomra és hogy nem lenne ellenére ott maradni valamilyen címen", 
s a magát legitimistának valló kormányzó mindent megtesz azért, 
hogy a legitimistákat kizárja a hatalomból (főleg a hadseregből) és a 
királykérdést , elnapolja". 

1921 februárjában Károly - túlbecsülve a francia-angol ellentétek 
mélységét — puccsszerű hazatérésre szánta el magát. 1921. március 26- 
án Svájcból Bécs érintésével Szombathelyre érkezett, ahol Lehár 
Antal fogadta. A ,véletlenül éppen a közelben tartózkodó" 
miniszterelnököt az érkezés hírére rögtön riasztották, s ő gépkocsin cl 
is indult Budapestre. Ám - bizonyára ez is véletlen — az autó útközben 
lerobbant, így a miniszterelnök elkerülte a fővárosi találkozót. A 
Horthy családot ebéd közben érte a hír Károly érkezéséről. A mintegy 
félórás kínos találkozáson a király a jogfolytonosságot, míg Horthy azt 
hangoztatta, hogy a szomszédos államok restauráció eseten azonnal 
támadnának. A csalódott uralkodó nem vállalta a konfrontációt, 
inkább távozott. 

Az esetből azonban azt a tanulságot vonta le, hogy trónját csak 
fegyverrel szerezheti vissza. Az eset más tanulsággal is járt: a 


konszolidálódni — akaró hatalom hiába hirdeti magáról a 
jogfolytonosságot, már véglegessé vált a politikai átrendeződés. Bár a 
magyar politika az antantra hivatkozott, maga döntött. Telekinek is 
engednie kellett a szabad-királyválasztóknak, ezért szembekerült saját 
bázisával, a KNEP-pel. Lemondását Horthy elfogadta, és április 
közepén Bethlen Istvánt bízta meg a kormányalakítással. 

Bethlen István miniszterelnöksége (1921-31) 

Bethlen István személye garancia volt arra, hogy az első világháború 
előtti konzervatív tendenciák fognak érvényesülni a magyar 
belpolitikában. A nagy múltú erdélyi család sarja jelentős politikai 
rutinnal rendelkezett. Az első királypuccsot a kiváló taktikus arra 
használta fel, hogy a , forradalmi szellem"-mel szakítva a régi hatalmi 
viszonyokat visszaállítsa. Kabinetje elé négy feladatot tűzött ki: a 
királykérdés megoldását, az egységes kormánypárt létrehozását, az 
MSZDP-vel való viszony rendezését, valamint a jobboldali 
radikalizmussal való leszámolást. 

Károly távozásával a puccsveszély nem múlt el, ezért megfelelő 
óvintézkedéseket kellett tenni. Ezek azonban felemásra sikeredtek: a 
tisztikar legitimista tagjait nyugdíjazták ugyan, de a nyugati 
határszélen népszerű Lehárhoz ugyanúgy nem mertek nyúlni, mint 
ahogy a fehérterror alatt ,érdemeket szerzett" Ostenburghoz vagy a 
, nemzetmentő" Prónayhoz. Ráadásul a Burgenland hovatartozása 
feletti vita kiélezte az ország és szomszédai viszonyát. 

1921 tavaszán a tiszti különítmények Budapesten már nemkívánatos 
tagjai és a hozzájuk csatlakozott , rongyosok? vonultak be a vitatott 
területekre, hogy  kierőszakolják az Ausztriának juttatott, de 
magyarlakta részek visszakapását. A kormány kezében ez volt az adu 
mindaddig, míg vissza nem kapja a jugoszlávok által megszállt 
baranyai háromszöget. Augusztus 21-én azonban a jugoszlávok 
távoztak, így nem volt miért tovább támogatni a burgenlandi 
, felkelőket". A szabadcsapatok élén ekkor már Prónay Pál állt, akinek 
a parlament megsértése miatt némi szobafogság után a fővárost el 
kellett hagynia. Politikai ambíciói azonban nem hagytak alább; úgy 
érezte, hogy a kezébe veheti a Nyugat-Dunántúl sorsának irányítását, 
sőt, talán Csehszlovákiára is fegyveres csapást mérhet. A lehetőségeit 
túlértékelve kikiáltotta a , Lajtabánsági Köztársaság?"-ot. Horthy 
hiába küldte a térségbe Gömböst, nem tudta kezelni a válságot. A 
kiélezett helyzetben a király ismét Magyarországra érkezett. 

A második királypuccs (1921. október) 

1921 őszére a bizonytalan politikai helyzetben újjáéledtek a 
legitimista remények. Tekintélyes vezetőik — Gratz Gusztáv, Rakovszky 
István, Beniczky Ödön - kihasználták, hogy Bethlennek az egységes 
kormánypárt létrehozása érdekében közeledni kellett hozzájuk, és 
szinte nyíltan folytatták a szervezkedést. Károly, aki eddigre már 


elhatározta, hogy fait accomplit (kész helyzetet) teremt, október 20- 
án repülőgéppel érkezett Dénesfára. Váratlan érkezése híveit is 
meglepte, így csak másnap kerülhetett sor a legitimista erők 
összegyűjtésére. Az új kormány Sopronban alakult meg: 
miniszterelnöke Rakovszky lett, s tagjai közt találjuk Andrássy Gyulát, 
Gratz Gusztávot és Lehár Antalt. A királyhű csapatok magját 
Ostenburg különítménye adta, Héjjas Horthy mellett foglalt állást, 
Prónay - sérelmei ellenére - kivárt. Másnap Ostenburg és Lehár 
katonáinak fedezete mellett a király vonattal indult Budapestre. A 
hangulat bizakodó és harcias volt. , Bethlen, lógni fogsz!" — üzente 
állítólag a miniszterelnöknek Rakovszky. Bethlen ekkor Pécsen 
tartózkodott, ahol az egységes párt érdekében agitált. Híres, később 
sokszor a fejére olvasott beszédében éppen arról beszélt, hogy a 
kormányzópártba éppúgy nem várja a detronizációra törekvőket, mint 
a puccsistákat, mikor Károly érkezéséről értesült. 

A puccsisták csak október 23-án értek Budapest térségébe, így a 
kormányerőknek volt ideje felkészülni. A Budaörsön vívott 
, ütközetben" így is kis híján alulmaradtak a helyőrség katonái és a 
Gömbös Gyula által nagy hirtelen toborzott egyetemi alakulatok. A 
királyt azonban megtörte a nem várt ellenállás és a legitimista tábor 
gyengeségének észlelése. Tárgyalásokat kezdeményezett, ezzel 
lehetőséget adott a vidéki, kormányhű alakulatok beérkezésére. Az 
immár reménytelenné váló helyzetben Károly Tatára távozott, ahol 
nemsokára őrizetbe vették, majd Tihanyba szállították. 

A kisantant államai -— elsőként Csehszlovákia — a restaurációs kísérlet 
hallatán ultimátumot küldtek, de a nagyhatalmak megálljt 
parancsoltak. A sikertelen kísérlet gyümölcsét így Horthy szakíthatta 
le: november 6-án a parlament a kényszer hangsúlyozása mellett 
megszavazta a Habsburg-ház trónfosztását. A puccs résztvevői 
amnesztiában részesültek (csak Ostenburg különítményét internálták), 
hisz a kormányzó és a szabad-királyválasztó nemzeti erők hatalma így 
is egyértelműen megerősödött. A Benes által küldött háborús 
fenyegetés sokáig jól jött Horthynak és Bethlennek, mikor arról 
beszéltek, hogy ,a királykérdés nem időszerű". A terveiben 
csalatkozott királyt angol felügyelet mellett Madeira szigetére 
szállították, ahol 1922 áprilisában elhunyt. 

A belpolitikai viszály lezárása kedvező helyzetbe juttatta a Velencében 
Nyugat-Magyarország hovatartozásáról folyó vitán részt vevő magyar 
delegációt. Az antant ígéretet tett, ha a szabadcsapatok kiürítik a 
megszállt területeket, engedélyezik Sopronban és környékén a 
népszavazást. Horthy ultimátumot küldött Prónaynak, melynek 
hatására a kiürítés megtörtént. A december 14-16-án tartott 
népszavazáson a lakosság többsége a Magyarországhoz való 
csatlakozás mellett döntött, és Sopron elnyerte a , leghűségesebb 


város" címet. 

A bethleni konszolidáció (1922-26) 

A királypuccsok legfontosabb belpolitikai következménye a fő 
kormányerő, a KNEP , lejáratódása" és bomlása lett. Bethlen helyesen 
ismerte fel, hogy az új kormánypártot a kisgazdákból kell létrehoznia, 
ezért csatlakozott a Kisgazdapárthoz. Belépése után hamarosan 
szétzilálta a párt hagyományos szervezetét, majd saját szolgálatába 
állította azt. Az 1922 áprilisában létrehozott Keresztény-Keresztyén 
Kisgazda-, Földműves- és Polgári Párt (Egységes Párt) lényegében a 
kisgazdákra és a KNEP Bethlennel rokonszenvező tagjaira épülő, 
túlnyomó erejű kormánypárttá, s mint olyan, a dualista tradíciók 
folytatójává vált. Elnöke Nagyatádi Szabó István, míg alelnöke 
Gömbös Gyula lett. Az Egységes Párt létrejöttével megszűnt a 
magyar parasztpárt, ugyanakkor a legitimista erők is kiszorultak a 
kormányzásból. Ez utóbbiak ezután arisztokratikus , társaskörökbe?" 
húzódva próbálták az idők folyamán fokozatosan kiüresedő eszmét 
fenntartani. 

A pártszervezés alatt a miniszterelnök, hogy kormánya nemzetközi 
pozícióján tovább javítson, rendezte viszonyát a szociáldemokratákkal. 
A szakszervezeti vezetőkkel, elsősorban Peyer Károllyal és Farkas 
Károllyal folytatott egyeztetés után 1921 decemberében született meg 
a Farkas által aláírt, de mégis , Bethlen-Peyer paktum"-nak 
elkeresztelt megállapodás. Ennek értelmében a szociáldemokraták 
lemondtak a politikai sztrájkról, megszakították kapcsolatukat az 
emigrációval, vállalták, hogy, aktív külpolitikai propagandát 
folytatnak a kormány mellett, Ugyanakkor nem szervezkednek a 
földmunkások és a közalkalmazottak körében. Az engedményekkel 
szemben a párt nyereségként könyvelhette el a legalitást, a 
letartóztatott párttagok amnesztiáját, valamint a választásokon való 
részvétel lehetőségét. 

Bethlen attól tartott, hogy a Friedrich-féle választójogi rendelet nem 
kedvezne pártjának. A törvénykezési munkálatokat azonban addig 
halogatta, míg a parlament mandátuma le nem járt. A választójogi 
módosítások így ismét rendeletként láttak napvilágot. A rendelet 
visszalépést jelentett, mivel emelte a műveltségi cenzust, s ezzel 
alapvetően csökkentette a vallásos vidékiekre építő legitimisták 
bázisát. Budapest, valamint a törvényhatósági jogú (önkormányzattal 
rendelkező, vármegye joghatósága alá nem tartozó) városok 
kivételével visszaállította a nyílt szavazás rendszerét. Ennek és a 
jobboldali propaganda eredményeképp a választásokon a 245 tagú 
nemzetgyűlésben az Egységes Párt 143 szavazattal megszerezte az 
abszolút többséget, míg a keresztény pártoknak 43, a 
szociáldemokratáknak pedig 25 mandátum jutott. 

Figyelmet érdemel, hogy a radikális jobboldalt is sikerült kiszorítania 


a konzervatív, dualizmuskori kormányzati modellt visszaállítani 
igyekvő Bethlennek. A győztes párt tekintélyét tovább emelte, hogy 
tagjai a , Bethlen-gazda" által juttatott pozícióik révén az élet számos 
területén döntő befolyással bírtak. 

A politikai konszolidáció következő lépéseként a miniszterelnök a 
pártbeli tekintélyét veszélyeztető jobboldali radikálisok ellen lépett 
fel. A  Népszövetségtől felveendő kölcsön ügyében kirobbant 
parlamenti vita és egy szétvert MOVE-tüntetés következtében a 
Gömbös-Eckhardt Ferenc-Bajcsy-Zsilinszky Endre csoport 1923- 
ban elhagyta az Egységes Pártot, hogy új szervezetet, a Magyar 
Nemzeti Függetlenségi (másként Fajvédő) Pártot hozza létre. 

A radikálisok kivonulása után Bethlen megszabadult liberális 
ellenzékétől is. 1924-ben a miniszterelnök elhatározta, hogy szigorítja 
a házszabályt. Ennek következtében a liberálisok - Nemzeti 
Demokrata Párt, Kossuth Párt — és az MSZDP létrehozták a szorosabb 
együttműködést célzó, Vázsonyi Vilmos vezette Országos 
Demokratikus Szövetséget. A szövetség ez év novemberében az 
, Eskütt-ügy" miatt kivonult a parlamentből. (Eskütt Lajos Nagyatádi 
mellett volt államtitkár, s amikor a minisztériumban panamázási 
botrány robbant ki, ő is belekeveredett.) 

Bethlen azonban jobban szerette volna a Ház falain belül látni 
ellenfeleit, ezért titokban támogatta az 1925 áprilisában Vági István 
által létrehozott Magyarországi Szocialista Munkáspártot, amelyet 
joggal tekintettek az illegális kommunista párt fedőszervének. A 
Demokratikus Szövetség megrettent a baloldali konkurenciától, ezért 
visszatért a parlamentbe, sőt, a fővárosi választásokon mindjárt 
többséget is szerzett. 

Bethlen parlamenti sikereit az ún. frankhamisítási botrány sem tudta 
megingatni. 1925 decemberében Hollandiában magyar arisztokratákat 
tartóztattak le, akiknél nagy tömegű hamis frankot találtak. 

Az ügyből nemzetközi botrány kerekedett, mivel olyan nevek is 
kompromittálódtak, mint Windischgrátz Lajos herceg, Teleki Pál volt 
miniszterelnök vagy Nádosy Imre, Budapest rendőrfőkapitánya. 

A konszolidációt az események nem zavarták meg, sőt, az 1926-os 
választásokon a kormánypárt fölénye tovább nőtt. Később (1928-ban) 
maga Gömbös is belátta, hogy ,fasiszta ideát nem lehet 
megvalósítani", így visszatért az Egységes Párt soraiba. Hatalmát 
kihasználva Bethlen 1926 novemberében a felsőház megszervezésével 
visszaállíttatta a kétkamarás parlamentet. A felsőházba a Habsburg- 
ház magyar honos tagjai, a főrangú családok képviselői és az egyházi 
méltóságok mellett bekerültek a különböző intézmények képviselői, 
területileg választott, illetve a kormányzó által kijelölt személyek is. 

A konszolidáció kezdetén még nemzetgyűlésnek nevezett testület 
ezután ismét országgyűlés lett. A miniszterelnök az eseményeket a 


nemzeti egység helyreállásaként kommentálta, s úgy vélte, hogy az 
ország számára elérhető közelségbe került a külpolitikai nyitás. 
Gazdasági konszolidáció 

Magyarország az I. világháború és a forradalmak után a politikai 
problémáknál is súlyosabb gazdasági helyzetet örökölt. 1921-ben az 
ipari termelés az 1913-as évinek mindössze 47, a mezőgazdasági pedig 
4199-a volt. 

A Monarchia korábbi gazdasági rendszere darabokra hullott, a korábbi 
belső piac 8099-a ..külfölddé? változott. Emellett drámai módon 
változott meg a nyersanyagok és a feldolgozásukra hivatott kapacitás 
aránya. Míg a kohászat 3190-a maradt a trianoni Magyarországon, 
addig a vasérckészletnek csupán 1190-a; a 68 millió g gabona őrlésére 
képes malomiparnak pedig csak 28 millió g gabona állt 
rendelkezésére; a vasúri gépgyártás négyötöde az ország központi 
részeire települt, ám a trianoni határokon belülre a hálózatnak csupán 
3890-a került. 

Az előállt helyzet csakhamar kijelölte a lehetséges gazdaságpolitikai 
alternatívát: exportlehetőségeket kellett keresni, hogy az ország 
megfelelő devizabevételekhez juthasson. Ennek a termelés fellendítése 
volt az előfeltétele, ami a felgyorsuló infláció mellett kezdetben gyors 
eredménnyel kecsegtetett. 

Bethlen gazdasági koncepciójának középpontjában épp ezért a 
protekcionizmus és az ezzel összefüggő importkorlátozás állt. A 
bankóprésnek köszönhetően 1924-re 1 békebeli aranykorona már 
majdnem 20 ezer papírkoronát ért. A pénzbőség alkalmas volt a 
bankok és a befektetések finanszírozására, de rövid idő múlva a 
fedezetlen pénztömeg már komoly problémákat okozott. A pénzügyi 
szanálás kezdő lépését 1923-ban a Jóvátételi Bizottság által 
jóváhagyott, húsz év alatt törlesztendő 200 millió aranykoronás 
jóvátétel kifizetésének elősegítésére tett intézkedések jelentették. A 
Népszövetség 250 millió korona stabilizációs kölcsönre vállalt 
garanciát 20 évnyi futamidőre, emellett kötelezte a magyar kormányt 
arra, hogy hozza létre a  bankjegy-kibocsátási monopóliummal 
rendelkező Nemzeti Bankot. A korona árfolyamát az angol fonthoz 
igazították, majd 1927-ben bevezették az új pénznemet, a pengőt. A 
kölcsön negyedét az államháztartás hiányának fedezésére, a többit 
pedig olyan beruházásra fordították, melynek jelentős része — sokszor 
politikai indíttatástól vezetve — az oktatás, illetve az infrastruktúra 
színvonalát emelte. Ugyanakkor a felhalmozás szintje végig alacsony 
maradt, ezért a gazdaságfejlesztést továbbra is egyéb hitelekből kellett 
megoldani. 1927-re a gazdaság teljesítménye már elérte a háború 
előtti szintet, ám ennek nagy ára volt: 1931-re a tartozások összege 
már meghaladta a 4,3 milliárd pengőt. Ez mindaddig nem jelentett 
gondot, míg a nemzetközi pénzpiacon szinte korlátlanul lehetett 


hitelekhez jutni, amikor azonban kitört a gazdasági válság, a 
hitelrendszer összeomlása magával rántotta a gyenge lábakon álló 
gazdaságot. 

A bethleni külpolitika 

A magyar külpolitika a trianoni békeszerződés aláírása után merőben 
új feltételek közé került. A Millerand-levél azt az illúziót erősítette, 
hogy megfelelő belső feltételek megteremtése esetén van mód a békés 
revízióra. Ehhez társult még a Horthy által is sugallt hit, hogy 
Magyarország a bolsevizmus elleni védőbástya szerepét is eljátszhatja, 
ami ugyan a kisantant létrejöttével illúziónak bizonyult, de a 
kormányzó makacsul ragaszkodott hozzá. 

Bethlen hatalomra kerülése után helyesen ismerte fel, hogy 
Magyarországnak, ha revíziót akar, el kell ismernie Versailles normáit. 
nr. be kell illeszkednünk az európai politika nagy irányelveibe? — 
fejtette ki egyik választási beszédében -, hogy a nagyhatalmakhoz 
kötött külpolitikánk révén kivívjuk az európai elismerést, s a 
nagyhatalmak kisantanttal szembeni pártfogását. Az elsődleges célt, a 
Népszövetségbe való belépést 1923-ban sikerült elérni, de az 
országra még négy évig nyomasztó súllyal nehezedett az antant 
gazdasági és politikai ellenőrzése. 

A függetlenség elnyerésével párhuzamosan a magyar külpolitika 
megkezdte a realitásokat figyelembe vévő szövetségelkeresést. A 
balkáni viszonyok megváltoztatására törekvő Mussoliniban sikerült 
megfelelő partnert találni, hisz mindkét ország érdekelt volt 
Jugoszlávia  meggyengítésében. Románia ellenében Bethlen a 
Szovjetunióra is számított, de a kapcsolatteremtésen túl más nem 
igazán történt. A miniszterelnök a német-olasz egymásra találásban is 
bizakodott, mert úgy vélte, hogy ebben az esetben Magyarország a 
mérleg nyelvének szerepét játszhatná, az Ausztria kérdésében 
mutatkozó ellentét azonban ekkor még távol tartotta egymástól a két 
államot. Így aztán a bethleni külpolitika nem tehetett mást, mint hogy 
támogatta Stresemann elképzeléseit, s igyekezett fenntartani a jó 
viszonyt az olaszokkal. Emellett a kormány folyamatosan épített a 
hagyományosan jó lengyel-magyar kapcsolatokra. 

A , hivatalos? külpolitika mellett igen jelentős szerepet játszottak a 
különböző revíziós szervezetek, elsősorban a nagy tekintélynek 
örvendő Revíziós Liga, mely a teljes etnikai revízió mellett fejtett ki 
propagandát. Bizalmát az angol felsőház magyarbarát tagjába, lord 
Rothermere-be helyezte, aki felkarolta a magyar ügyet, melyet a liga 
kiadványok és előadások sokaságával népszerűsített. 

A gazdasági válság és a Bethlen-kormány bukása (1931) 

Az 1929 októberében New Yorkban kirobbanó hitelválság alapjaiban 
rázta meg a nyugati világ gazdasági rendszerét. A pénzügyi válság 
szakaszosan és az egyes régiók sajátosságainak megfelelő 


változatokban terjedt és érkezett meg 1931-ben Magyarországra, amit 
agrárjellege miatt elsősorban a mezőgazdaságban érték a kedvezőtlen 
hatások. A termelés stagnálása mellett látványosan estek az agrárárak, 
megakadt a tőkeimport, s ami különösen súlyos tehertételt jelentett, az 
exportárak több mint 1096-kal lettek alacsonyabbak az importáraknál. 
Emellett általános problémát okozott, hogy a gabona ára 6490-kal 
csökkent két esztendő alatt, ugyanakkor az iparcikkek árai nem 
követték ezt a változást — 7096-kal lassabban estek -, ezért kinyílt az 
, agrárolló". 1932 végén már a paraszti birtokok mintegy 6090-át 
terhelte adósság, s közülük éves átlagban körülbelül hétezret 
árvereztek el. A mezőgazdasági termékek iránti világpiaci kereslet 
visszaesésének eredménye az agrárszférában mintegy félmillió 
munkanélküli lett. 

Az ipart a mezőgazdaságihoz hasonlítható válság nem érte. A dotált 
könnyűipar a protekcionista intézkedések következtében átvészelte a 
nehéz éveket, ám a többi szektorban nem volt ilyen rózsás a helyzet. 
1933-ban a megszorítások miatt a munkások 4090-a már napi 2 pengő 
alatt keresett, s egyedül Budapesten 184 ezer fő számított az 
, ínségesek" közé. A válság a pénzügyi szférát sem kímélte, s a hitelek 
1931-es elapadásával a kormányzat arra kényszerült, hogy mintegy 
200 millió pengőnyi tartozást fizessen ki két hónap alatt. Bethlennek 
1931 júliusában arra is utasítani kellett a bankokat, hogy a külföldi 
fizetési moratórium mellett háromnapos , bankszünetet?" is tartsanak. 
Ez az intézkedés megrendítette a pénzügyi körök bizalmát, így 
közrejátszott a miniszterelnök bukásában. 

A negatív folyamatok miatt nemcsak a gazdaság, hanem az 
, alkotmányos egypártdiktatúra" (ahogy Bethlen rendszerét nevezte) is 
megrendült. A baloldal helyesen ismerte fel, hogy az európai politikai 
folyamatok nem a parlamenti harcnak, hanem a tömegmozgalmaknak 
és az utcának kedveznek. Az 1930-ban hazatért Garami Ernő 
módosított a szociáldemokrata párt taktikáján, és a Szakszervezeti 
Tanáccsal együtt 1930. szeptember 1-jére harcos tüntetésre hívta a 
munkásokat, amit aztán csak nagyarányú karhatalmi fellépéssel 
lehetett szétverni. A szociáldemokráciával párhuzamosan kezdték meg 
egy új párt szervezését az együttes kormányzással elégedetlen 
kisgazdák. Ennek eredményeképp 1930 decemberében zászlót bontott 
a Gaál Gaszton és Szijj Bálint vezette Független Kisgazda-, 
Földműves- és Polgári Agrárpárt. 

Bethlen rendszerét azonban nemcsak kívülről, hanem az erős kéz 
politikáját kívánó kormánypárt soraiból is számos támadás érte. A 
jobboldali radikálisok, az 1929-től már honvédelmi miniszter Gömbös 
vezetésével, nem is titkolták, hogy szükségesnek tartják a politikában 
a diktatórikus fordulatot. Hatásukra Horthy két, 1931 kora tavaszán 
tartott ún. koronatanácson - a kormányzó, a miniszterelnök és 


meghívott miniszterek vettek rajta részt -— követelte a statárium 
bevezetését, és csak Bethlen nyomatékos kérésére állt el ettől. Az ez 
évben tartott általános választásokon a kormány-pár! megőrizte ugyan 
pozícióját, ráadásul Bethlen a felhatalmazási törvény értelmében 
rendeletekkel — kormányozhatott, 1931 augusztusában mégis 
benyújtotta lemondását. Döntésének hátterében valószínűleg az 
húzódott meg, hogy úgy érezte, politikai döntésekkel már nem képes a 
gazdasági folyamatokat kordában tartani. Nem szándékozott 
véglegesen távozni, inkább csak úgy gondolta, hogy kivárja a nehéz 
idők elmúltát, aztán visszatér. Az elkövetkező politikai történések 
azonban más irányt szabtak az ország sorsának, mint ahogy azt 
Bethlen remélte. 

Károlyi Gyula kormányzata (1931-32) 


A harmincas évek 


Gróf Károlyi Gyula, a ,szegediek" közé tartozó konzervatív 
arisztokrata a kormányzó bizalmából és  Bethlennek abból a 
feltevéséből kapott megbízatást, hogy a gazdasági szanálás 
népszerűtlen feladatát elvégezve hamarosan lemond. Hogy kormánya 
a különböző politikai erők kompromisszumára épült, arra biztosíték 
volt az, hogy Keresztes-Fischer Ferenc - Horthy tekintélyes és 
tapasztalt munkatársa - ült a belügy, míg Gömbös a hadügyminiszteri 
székben. A bethleni út továbbvitelére pedig az jelentette a garanciát, 
hogy a pártelnöki széket a bukott miniszterelnök megtartotta 
magának, így a háttérben továbbra is a konzervatív politika erős, a 
kormányzót döntéseiben befolyásoló alakja maradt. 

A kormány első intézkedése a pénzügyi rekonstrukció Népszövetségi 
felügyelet alatt történő megindítása volt. 1931. szeptember 13-án 
Biatorbágyon Matuska Szilveszter merényletet követett el a bécsi 
expressz ellen. A kormány a hisztériát a radikális csoportok, 
elsősorban a kommunisták ellen használta fel, mert bevezette a 
statáriumot. 1932-ben letartóztatták, majd a statáriumot alkalmazva 
kivégezték Sallai Imrét és Fürst Sándort. 

A miniszterelnök szigorú monetáris (pénzügyi) politikája és az 
elsősorban a közalkalmazottakat érintő megszorítások hamarosan 
megosztották a kormányt, s az általános elégedetlenség lehetőséget 
nyújtott a szélsőjobboldali szervezeteknek (pl. Böszörményi Zoltán 
kaszáskeresztes mozgalmának), hogy tömegbázisukat növeljék. A 
kedvezőtlen helyzeten külpolitikai eredmények változtathattak volna, 
de Bethlen - lényegében a kezében maradt a külügy - továbbra is az 
olasz-osztrák irányra és a revízióra helyezte a hangsúlyt. Így Tardieu 
francia miniszterelnök javaslata a dunai országok kooperációjáról 
süket fülekre talált. A hagyományos franciaellenesség mögé azonban 


már nem sorakozott fel a magyar politikai élet minden irányzata. A 
volt fajvédő, Bajcsy-Zsilinszky Endre körül kezdett kikristályosodni 
egy olyan csoport, amely úgy vélte, hogy az országot inkább fenyegeti 
a német expanzió, mint a francia kisantantpolitika. 

A kormánnyal szembeni bizalomvesztést Bethlen arra akarta 
felhasználni, hogy visszatérjen a  kormányzatba, ám 1932 
szeptemberében a lemondott Károlyi helyett Horthy váratlanul az 
eddigi hadügyminisztert, Gömbös Gyulát nevezte ki miniszterelnökké. 
Gömbös Gyula miniszterelnöksége (1932-36) 

, Érzésem és elgondolásom az, 

hogy az egész nemzet lelkét át kell formálni... 

Én az új generációnak építőmunkása és vezére akarok lenni." 

(Gömbös) 

A murgai evangélikus tanító fiának  miniszterelnöksége nem 
egyszerűen kormányváltozást jelentett, hanem új színt a keresztény- 
konzervatív értékrendben. Alakja a tekintélyelvű - autokrata -, 
modernizációra törekvő jobboldali radikalizmus hatalomra 
kerülését jelképezte. Gömbös egyike volt azoknak, akik a politikával 
1918 traumája után kerültek kapcsolatba, így nem a , boldog 
békeidőket" álmodták vissza, hanem egy új Magyarországot akartak 
felépíteni. A háborús vereséget és Trianont az internacionalizmusnak 
és — a baloldali  ,zsidó-szabadkőműves" rétegek művének 
tulajdonították. Velük szemben a keresztény és nemzeti Magyarország 
alternatíváját fogalmazták meg, melynek felépítésében a romlatlan 
parasztságra és a középosztályra számítottak. 

Ennek megfelelően a faji gondolat és az antikapitalizmus már 1919- 
ben fontos szerepet játszott Gömbös eszmerendszerében. 

A vezérkari százados még 1918 végén bekapcsolódott a MOVE 
működésébe, később tagja lett az Anti-Bolsevista Comiténak (ABC), 
majd részt vett a Nemzeti Hadsereg szervezésében. A Tanácshatalom 
bukása után belépett a Kisgazdapártba, ahol körötte tömörültek a 
harcos , fajvédők". Horthy egy idő után már nem igazán tartotta 
szalonképesnek ezt a csoportot, de sosem felejtette el, hogy Gömbös a 
második királypuccs idején kiállt mellette. 1922-ben olyannyira 
aktívan vett részt az Egységes Párt szervezésében, hogy megkapta a 
párt ügyvezető elnöke címet. A konszolidáció alatt azonban személye 
terhessé vált Bethlennek. Gömbös - ezt érzékelve - pozícióinak 
elvesztése után 1923-ban kilépett a kormánypártból, és Bajcsy- 
Zsilinszky Endrével együtt megalapította a Fajvédő Pártot. Hamarosan 
fel kellett azonban ismernie, hogy Bethlen rendszerében nincs számára 
(és , fasiszta ideája" számára sem) megfelelő mozgástér, ezért 
visszatért az Egységes Pártba. Jutalmul államtitkár lett a honvédelmi 
minisztériumban, majd 1929 októberében Horthy honvédelmi 
miniszterré nevezte ki. 


Miniszterként várt rá a feladat, hogy a Trianon után apatikussá lett 
katonai vezetést felrázza, a hadsereg szervezetét korszerűsítse és a 
tisztikart megfiatalítsa. A kormányzó - bár tartott Gömbös autokrata 
hajlamaitól és attól, hogy saját embereit helyezi a hadsereg vezetésébe 
- ekkorra már egyetértett azzal, hogy a katonai és a politikai célokat 
össze kell hangolni és a hadsereget be kell vonni a politikai 
döntéshozatalba. Az 1928-ban felállított Legfelsőbb Honvédelmi 
Tanács - a kormányzó mellett a miniszterelnök és az illetékes tisztek 
(a vezérkari főnök és a honvédség főparancsnoka) voltak tagjai — a 
politikai kérdések megvitatásában egyre nagyobb teret kapott, hogy 
aztán a háborúra a legfőbb döntéshozó szervvé nője ki magát. 
Honvédelmi miniszterként Gömbös nagy népszerűséget vívott ki 
magának, ugyanakkor tartózkodott a szélsőséges  politizálástól. 
Valószínűleg mindkettő közrejátszott abban, hogy mikor Horthy , erős 
embert" keresett, rá esett a választása. 

Az 1932. október 1-jén megalakult Gömbös-kabinetben Bethlen 
konzervatív hívei — Kállay Miklós, Keresztes-Fischer stb. -— voltak 
többségben, s ez eleve kétségessé tette radikális programjának 
maradéktalan végrehajtását. Ugyanakkor a kormány személyi 
összetétele lehetővé tette a színvonalas kormányzati munkát: a 
pénzügyet Imrédy Béla, a kultusztárcát Hóman Bálint, míg a 
külügyet hamarosan Kánya Kálmán kapta. A hadügyi tárcát Gömbös 
magának tartotta fenn. 

Elődeivel ellentétben a miniszterelnök írásos programot terjesztett a 
parlament és a sajtón keresztül a nyilvánosság elé. A 95 pontból álló 
ún. Nemzeti Munkaterv, amit Gömbös és közvetlen baráti köre 
dolgozott ki, számos propagandisztikus elemet tartalmazott ugyan, de 
legalább ,program?" volt. Fő célként ,az öncélú nemzeti állam" 
létrehozását és a társadalmi jólét megteremtését tűzte ki, ami a 
külpolitikában revíziót, a belpolitikában pedig korporatív - az 
osztályellentéteket feloldó -  antikapitalizmust jelentett. Ennek 
érdekében — erős kormányzatot, az állam intézményeinek 
racionalizálását, titkos választásokat, új típusú  gazdaság- és 
kultúrpolitikát, hitelt, illetményrendezést, munkaalkalmat, 
földreformot, illetőleg szociális gondoskodást ígért. Egységes, 
kormányzata mögé felsorakozó társadalomról vizionált, amelyben a 
homogén nemzeti társadalom megteremtése szükségszerűen vonta 
volna maga után az eltérő csoportok érdekeit reprezentáló 
parlamentarizmus felszámolását és az , egységes magyar világnézet" — 
hogy ezen mit ért, azt pontosan nem fogalmazta meg -— kialakítását. 
Gömbös mindenkinek ígért valamit, de a program pontjai keresztezték 
egymást, így aztán egy elképzelést eleve csak egy másik rovására 
lehetett volna megvalósítani (pl. nem lehet egyszerre a pénzügyi 
válságot felszámolni és a szociális juttatásokat növelni). 


Ha programja irreális volt is, Gömbös jó érzékkel ismerte fel, hogy az 
ellenforradalmi rendszer strukturális átalakítása, modernizációja 
létfontosságú ahhoz, hogy az ország kilábaljon a gazdasági válságból. 
Mivel politikájának bázisa a középosztály volt, nem hirdetett olyan 
radikális , népi forradalmat", mint Mussolini, de idegen volt tőle Hitler 
faji mítoszon alapuló eszmerendszere is. Bár ezt utóbb sokan vitatták, 
nem vezéri szerepre törekedett; munkáját inkább a kiszélesített 
kormányzói jogkörre s a parlamentet korlátozó tekintélyuralmi 
eszközökre kívánta építeni, mintsem a totális diktatúrára. 

Gömbös külpolitikája 

Az új miniszterelnök első éveiben látványos, az ország nemzetközi 
presztízsét is növelő politikai sikereket ért el. A statáriumot feloldotta, 
majd, hogy hátteret teremtsen a belpolitikai átalakításnak, aktív 
külpolitikába kezdett. A meghirdetett protekcionista gazdaságpolitika 
által fellendített, exporttámogatással segített termelésnek piacokat 
kellett szerezni. Mivel Anglia lassan kivonult a kontinensről, az 
, elmagányosodó"? Franciaország befolyásának csökkenésével fordított 
arányban növekedett a magyar önbizalom. A jóvátétel eltörlése (1932) 
után színre lépő gazdasági diplomácia a kereskedelmi forgalom 
fellendítését előirányzó 9 pótegyezményt" írt alá 
NémetországNémetország ban baráti látogatást tett Mussolininál és 
a Vatikánban. Mindkét fél tüntető szívélyességgel fogadta, s 
Mussolinival hamarosan sikerült is közös álláspontra jutni a jugoszláv 
kérdésben. Mindkét ország érdekelt volt a délszláv destabilizációban, s 
ennek érdekében az olasz diktátor hajlandó volt Magyarországot titkos 
fegyverszállítnányokkal is támogatni. A Németországgal kapcsolatos 
revíziós várakozások azonban csalódást keltettek. 

Gömbös 1933 júniusában tett látogatást a kancellárnál, akit nem 
igazán lelkesített az osztrák-magyar jó viszony, ráadásul a magyar 
miniszterelnök értésére adta, hogy Németország csak a Csehszlovákia 
elleni revíziót támogatja, míg Jugoszlávia és Románia esetében a 
status guo fenntartásában érdekelt. A vezérkar főnökének, Rátz 
Jenőnek berlini bemutatkozása után azonban korántsem voltak 
aggályai. , Most már világos, hogy Németország oldalán a helyünk, 
mert csak itt várhatunk előnyöket." — jelentette ki, s a politikusok 
értésére adta, hogy ezért a , fegyverbarátságért" akár a teljes revízió 
programját is érdemes lenne felülvizsgálni. Mikor Horthy 1936 
augusztusában találkozott Hitlerrel, sietett hangsúlyozni, hogy 
túlbuzgó tábornokával szemben még mindig a teljes revízió híve. Az 
esetből a Führer felismerte, hogy a magyar katonai és politikai vezetés 
közt a revízió kérdésében nézetkülönbség húzódik, s e felismerését a 
későbbiekben nem is habozott a maga javára kamatoztatni. 

Bár Gömbös és Kánya Kálmán abba az illúzióba ringatta magát, hogy 
országunk közvetítő szerepet játszhat a németek és az olaszok között, 


az Anschluss miatti nézeteltéréseket ekkor még nem sikerült áthidalni. 
Ezek után nem maradt más hátra, mint a kivárás. Magyarország 
átmeneti időszakra a katonailag általa erősebbnek vélt Olaszország 
mellé állt. 1934 márciusában aláírták a feleket konzultációra kötelező 
,tómai jegyzőkönyvek"-et, amelyek szorosabbra fűzték az osztrák- 
magyar-olasz gazdasági kapcsolatokat. A piacszerzés vágya még az 
ideológiai — ellentéteket is elfedte: 1934-ben a kormány a 
Szovjetunióval is felvette a diplomáciai kapcsolatot. A biztató 
kezdetek után azonban váratlanul jött a kiábrándító elszigeteltség. 
Mikor a marseille-i merénylet után kiderült, hogy Magyarországnak 
köze volt az eseményekhez - a baranyai Jankapusztán is képeztek ki 
terroristákat -, Gömbös hiába számított , szövetségesei" megértésére. 
Szerencsére a Népszövetség a magyar kormányra bízta az ügy 
kivizsgálását, így a felelősök megúszták, s Jugoszlávia tiltakozásánál 
több végeredményben nem történt. A barátságtalan légkörben 
azonban a magyar diplomácia mozgástere jelentősen leszűkült. 
Kísérlet a politikai rendszer átalakítására 

A Gömbös-kormány helyzete 1934-re -— részben külpolitikai aktivitása 
miatt - jelentős mértékben konszolidálódott. A gazdasági válság 
megszűnt, a mérsékelt konjunktúra lehetőséget teremtett a szociális 
állapotok javítására, így a miniszterelnök elérkezettnek látta az időt 
arra, hogy politikai reformjait megvalósítsa. A parlamentben 1933-ban 
elérte, hogy újra kiterjesztették a kormányzói jogkört. Horthy 
lehetőséget kapott az országgyűlés elnapolására, berekesztésére, 
illetve feloszlatására, tehát megfelelő körülmények esetén segíthette 
Gömböst programja végrehajtásában. Ennek központjában a modern 
tömegpárt megteremtésére irányuló kísérlet állt, mely egyszersmind 
Bethlen híveinek kiszorítását is jelentette volna a hatalomból. 

1932 októberében az Egységes Párt átalakult, s felvette a Nemzeti 
Egység Pártja nevet, majd megkezdte a tagság toborzását. Gömbös a 
szervezést a közigazgatás helyi képviselőire, a főispánokra és a 
melléjük kinevezett , élharcosokra" bízta. Ők azt a feladatot kapták, 
hogy minden helységben alapítsanak alapszervezetet, s az működjön 
folyamatosan. A hagyományos  ,választási pártok?" azonban 
gyanakodva figyelték a nagy szervezkedést, s a kisgazdák kivételével 

-— még gróf Festetich Sándor Nemzeti Szocialista Pártja is — ellenzékbe 
vonultak. A miniszterelnök, hogy tömegbázisát megnövelje, titkos 
paktumot kötött (1934) a kisgazda vezérrel, Eckhardt Tiborral, 
melyben a választási támogatásért cserébe megígérte az általános 
választójogot. Ezzel párhuzamosan az olasz Carta del Lavoro (Munka 
Kartája) — mintájára megkezdődött a munkavállalókat és a 
munkaadókat tömörítő kamarák szervezése. A  korporációs 
(hivatásrendi) szerveződés lett volna hivatott kiküszöbölni az 
osztályellentéteket, de a szakszervezetek nem adták fel önállóságukat, 


így az érdekképviseleti rendszer átalakítása rövidesen befulladt. 
1935-ben Gömbös Bethlen híveinek kiszorításával átalakította 
kabinetjét, majd a kormányzó támogatásával 22 tábornokot is 
nyugdíjaztatott. Azt is elérte, hogy Horthy feloszlassa a Házat és új 
választásokat írjon ki. A váratlan lépésre reagálva Bethlen és frakciója 
elhagyta a pártot. Hogy a nyílt szavazás előnyeit utoljára 
felhasználhassa, a választásokat a miniszterelnök még a választójogi 
törvény elfogadása előtt íratta ki, s gátlástalan politikai terror 
alkalmazásával, nagytőke és liberalizmus elleni kampánnyal 
bonyolította le. A megmérettetésen a konzervatívok súlyos vereséget 
szenvedtek, annál nagyobb sikert értek el a kormánypártiak: a 
szavazatok háromötödét kapta a NEP, s 170 képviselőjéből 98 volt 
Gömbös új embere. (Így szó szerint és Bethlenhez hasonlóan 
, leváltotta? a kormánypártot! Ezek után a  pártszervezéssel 
párhuzamosan megkezdődött a civil szférát a pártnak alárendelő, 
sporttal, kultúrával foglalkozó Nemzeti Egység Szervezetének 
létrehozása. 

A munkálatok - már csak azért sem, mert Gömbös nem alkalmazta 
Hitler vagy Mussolini módszereit — azonban nem hozták meg a várt 
sikert, ráadásul a , nemzetiszocializmussal való kacérkodás" (Bethlen) 
aláásta az ellenforradalmi rendszer stabilitását is. Gömbös 
reformterveihez nem kapta meg a megfelelő támogatást, pedig olasz és 
német kortársaival szemben nem ledönteni kívánta a régi 
rendszert, hanem , csak"? korszerűsíteni. Mivel szüksége volt a 
hagyományos politikai elit támogatására, eleve szűkebb mozgástérre 
volt kárhoztatva, mint az európai diktátorok. Csak ott tudott 
változtatni, ahol éppen lehetőséget látott rá, ám a fél évtizedes 
kísérletezéssel eljátszotta a konzervatív, Horthyra még mindig hatni 
tudó elitnek, de magának a kísérletezéssel eljátszotta a konzervatív, 
Horthyra még mindig hatni tudó elitnek, de magának a tól már 
kénytelen volt Németország barátságát keresni, s ezzel Magyarország 
számára szertefoszlott a két fasiszta hatalom közti egyensúlyi szerep 
illúziója. A berlini követtől, Sztójay Dömétől egyre sürgetőbb hangok 
hallatszottak a Németország melletti elkötelezettségről, de erre 
Gömbös már nem látszott alkalmasnak. Amikor 1936 októberében 
Münchenben elhunyt, már bukott politikusnak számított, s csak 
Horthy együttérzéséből volt még Magyarország miniszterelnöke. 
Darányi Kálmán miniszterelnöksége (1936-38) 


A világháború előtt 
Marínyi Kálmán miniszterelnöki kinevezésének fő oka az az igény 


volt, hogy Gömbös jobboldali radikalizmusa után helyreálljon az 
ellenforradalmi rendszer megingott kül- és belpolitikai stabilitása. A 


konzervatív birtokosok közé tartozó Darányi alkalmasnak látszott arra, 
hogy a politikai erők közt sikeres kompromisszumok árán egyensúlyt 
teremtsen. Elsődleges feladatának az alkotmányjogi reform 
végrehajtását tekintette, melynek két legfontosabb összetevője a 
kormányzói jogkör újabb kiszélesítése és a titkos választások 
bevezetése volt. 

Emellett a kormány kísérletet tett a jobboldal megfékezésére és 
Gömbös híveinek a kormánypártból történő kiszorítására is. 

Rőder Vilmos honvédelmi miniszter parancsot adott a MOVE 
fegyvereinek bevonására, amit a Szálasi Ferenc vezérkari őrnagy által 
szervezett Nemzeti Akarat Pártjának betiltása és a vezetők 
letartóztatása követte (azonban rövidesen szabadlábra kerültek). A 
jobboldal elleni fellépésnek kedvezett, hogy a polgári és baloldali erők 
az SZDP főtitkára, Mónus Illés javaslatára 1936-ban jelentős 
erőfeszítéseket tettek valamiféle magyar  ,népfírontpolitika?" 
kialakítására. Lényegében ennek következményeként 1937. március 
15-én baloldali értelmiségiek és a Gömbössel 1934-ben sikertelenül 
egyezkedő népi írók megalakították a Márciusi Frontot, mely 12 
pontjában hitet tett a sajtó- és szólásszabadság, az általános és titkos 
választások, valamint a földkérdés megoldása mellett. A Márciusi 
Front a jobb-, illetve baloldali alternatívák közt egyfajta sajátságos 
, magyar út"-ban vélte meglelni a nemzet jövőjét. Az ideológiai 
különbségek azonban a mozgalom soraiban idő előtti bomlást 
eredményeztek, melynek következtében a népi írók - Féja Géza, Erdei 
Ferenc, Darvas József, Veres Péter és Szabó Pál -— kiváltak, és 1939- 
ben megalapították a Nemzeti Parasztpártot. 

A fasizmus elleni harc másik lehetőségét a kommunisták találták meg. 
A spanyol polgárháborúban kb. ezren harcoltak a nemzetközi 
brigádokban, köztük a hősi halált halt Zalka Máté, valamint a háború 
után meghatározó szerepet játszó Rajk László, Mező Imre valamint 
Münnich Ferenc. A magyarországi kommunisták mellett több 
Moszkvából érkezett magyar emigráns — néhányan, mint Gerő Ernő, 
kétes szerepben - is részt vett a harcokban. Fő megbízatásuk gyakorta 
nem a fasiszta agresszió elleni harc, hanem a sztálini vonaltól eltérő 
kommunisták megfigyelése, esetenként likvidálása volt. (A magyar 
kommunista mozgalmat a háború után megosztó ellentétek jórészt 
ekkorra keltezhetőek.) 

1937-ben az országgyűlés — jelentős mértékben a német befolyás miatt 
aggódó legitimisták befolyására - elfogadta a kormányzói jogkör 
kiszélesítését, mely lehetővé tette Horthy számára, hogy kétszer is 
visszaküldjön törvényeket, éljen feloszlatási jogával, valamint maga 
jelölje ki utódát. 

Bár a katolikus klérus tiltakozott ellene, itt lényegében burkolt kísérlet 
történt a Horthydinasztia megalapozására. A politikai stabilizáció 


betetőzéseképpen még ez évben feloszlatták a Szálasi és Böszörményi 
híveiből alakult Magyar Nemzetiszocialista Pártot (jelképük a 
nyilaskereszt volt) és letartóztatták vezetőit. A külpolitikai helyzet 
gyökeres változása azonban arra kényszerítette Darányit, hogy 1937- 
től engedményeket tegyen a szélsőjobboldali erőknek. 
A miniszterelnök kezdetben arra törekedett, hogy Gömbös 
nyomdokain haladva fenntartsa a német orientációt, de közben 
próbált figyelni London állásfoglalásaira is. A németek számára hamar 
nyilvánvalóvá vált a magyar külpolitika ,kétkulacsossága", s 
Rosenberg a Völkischer Beobachterben figyelmeztette Magyarországot, 
hogy a határok kiigazítása szükséges ugyan, de nem minden irányban. 
Darányi értett a szóból, s inkább megpróbálta rendezni viszonyát a 
kisantant államokkal, mintsem hogy teljesen  felajánlkozzon 
Németországnak. A hűvösebb német-magyar viszony idején persze 
kapóra jött volna a ,jól bevált" olaszbarátság, de Mussolini 1937-ben 
kilépett a Népszövetségből, s elfogadta az Anschlusst, Nagy-Britannia 
új miniszterelnöke, Chamberlain pedig a megbékéltetési politika 
jegyében szabad kezet adott Hitlernek. Budapesten megértették, hogy 
a revízió útja Berlinen keresztül vezet. Darányi külügyminisztere, 
Kánya Kálmán társaságában a német fővárosba látogatott, ahol 
megegyeztek abban, hogy Magyarországot Csehszlovákia elleni 
terveiben támogatja a birodalom, ha hajlandó viszonyát normalizálni 
Jugoszláviával és Romániával. Ezzel lényegében a hadsereg 
radikálisainak —— álláspontja  —— győzedelmeskedett. Magyarország 
megkezdhette katonai erejének felkészítését a várható erőpróbára. 
Több nagyléptékű tervezet után Darányi 1938. március 5-én Győrben 
tartott beszédében bejelentette, hogy a hadsereg 1 milliárd pengőt — 
amit az Imrédy Béla vezette Nemzeti Bank biztosít — kap fejlesztésre. A 
kormány ezzel párhuzamosan előkészítette a titkos, de a cenzus 
emelését is tartalmazó választójogi tervezetét, ugyanakkor 
tárgyalásokat . kezdeményezett a féllegális — nemzetiszocialista 
mozgalommal. Áprilisban Darányi a képviselőház elé terjesztette az I. 
zsidótörvény javaslatát, amit azzal indokolt, hogy a német faji 
törvényekhez hasonló súlyosságú intézkedéseket kívánja megelőzni. A 
javaslat értelmében zsidónak számított az, aki izraelita vallású, de 
azok is, akik 1919 után keresztelkedtek ki. A tervezet szerint a sajtó-, 
ügyvédi, mérnöki és orvosi kamara tagjai, valamint az üzleti és a 
kereskedelmi alkalmazottak csak 2096-ban lehetnek zsidók. Miután 
kitudódtak a nyilasokkal folytatott tárgyalásai, Darányi, akitől a 
bethleni viszonyok visszaállítását várták, Horthy elégedetlensége 
hallatán lemondott. 
Imrédy Béla miniszterelnöksége (1938-39) 

forradalmat csinálunk, de csodás forradalmat, melyet ... a 
történelemben példaként fognak emlegetni, mint a huszadik század 


nagy magyar csodáját." 

(Imrédy) 

A kormányzó azért bízta meg Imrédy Bélát a kormányalakítással, mert 
úgy vélte, hogy a gyengekezű Darányi helyett az angol kapcsolatokkal 
rendelkező, a pénzvilágban kitűnő szakembernek tartott bankelnök 
képes a politikai viszonyokat konszolidálni. Az új miniszterelnök 
közgazdasági praxisa mellett komoly politikai múlttal is rendelkezett. 
Gömbös alatt pénzügyminiszterként tevékenykedett, azután részt vett 
a győri program kidolgozásában, majd a Darányi-kabinetben a 
kifejezetten számára létesített közgazdasági tárca nélküli miniszteri 
tisztet töltötte be. 

Az Imrédy-kabinet programjában a győri program végrehajtása és a 
szélsőségekkel való leszámolás töltötte be a központi szerepet. Hogy 
el ne idegenítse a zsidó tőkét és biztosítsa az állam működését, a 
kormány rendeletben tiltotta meg az állami és köztisztviselőknek, 
hogy szélsőjobboldali szervezetek, illetve a szociáldemokrata párt 
tagjai legyenek. 

Az állami és társadalmi rend erőszakos megváltoztatásáról szóló 1921/ 
III. tc. értelmében Imrédy az akkor önmagát éppen , hungaristának" 
nevező nyilas párt ellen is felléphetett. Júliusban zajlott Szálasi Ferenc 
pere, — melynek  — eredményeképp a vezér — háromesztendei 
fegyházbüntetést kapott. A kormány ezután sem hagyott kétséget 
afelől, hogy a rendet megvédi: december elején tízezer főnyi 
nyilastüntetést vert szét Budapesten. Ugyanakkor azonban - bár 
Imrédy , fantasztáknak" nevezte őket — a nyilasoknak, a hadseregnek 
és a jobboldali középosztálynak tett engedményként kihirdette az I. 
zsidótörvényt. A szélsőségekkel szemben a hagyomány megtartó erejét 
szimbolizálta Szent István emlékének törvénybe iktatása, valamint a 
májusban Budapesten tartott Eucharisztikus Világkongresszus, 
melyen megjelentek a katolikus világ jeles személyiségei. 

Első külpolitikai lépésként a miniszterelnök Olaszországba látogatott, 
ahol megpróbálta  Mussolinit rábeszélni egy  jugoszlávellenes 
szövetségre. A duce azonban értésére adta, hogy a balkáni 
kérdésekben a német irányvonalat mérvadóbbnak tekinti, mint a 
magyar elképzeléseket. Annál nagyobb változást hozott Horthy 1938. 
augusztusi németországi látogatása, ahol a magyar vezetők a 
Csehszlovákia elleni akcióban felajánlották országuk katonai 
segítségét. Azt azonban kikötötték, hogy a magyar csapatok csak a 
német offenzíva után lépik át a határt. Ez lehetőséget nyújtott ugyan 
némi taktikázásra, de óvatosságra intette Hitlert. Mindenesetre a 
Führer nagyszabású parádékat rendeztetett vendégei tiszteletére, 
melyek meggyőzték Imrédyt arról, hogy a német út követendő példa. 
A hazatérő miniszterelnök új, a korábbiakkal számos esetben szakító 
programot hirdetett meg. , Csodálatos forradalom"-ról, szociális 


átalakításról, , magyar igazság"-ról beszélt, melynek megvalósítását 
kb. 400 ellenzéki sajtótermék megjelenési jogának megvonásával 
kezdte. Október elején bejelentette, hogy szükségesnek tartja a 
rendeleti kormányzás bevezetését, mire minisztertársainak egy része 
lemondással fenyegette meg. 

Az első bécsi döntés azonban a külpolitikára terelte a figyelmet: a 
november 2-ai német—- olasz határozat következtében az ország 12 
ezer négyzetkilométernyi, 870 ezer lakosú felvidéki területet kapott 
vissza. . Az — ,országgyarapításban"? — a kormányzóval  osztozó 
miniszterelnök ismét elérkezettnek érezte az időt a teljhatalom 
megszerzésére, de csak a frissen visszaszerzett területekre kapta meg. 
Autokrata lépéseinek következtében a kormánypárti képviselők 
jelentős része elhagyta a NEP-et, s egy ügyrendi kérdésben leszavazta 
a kormányfőt, aki bejelentette lemondását. Horthy először elfogadta a 
döntést, majd Teleki Pál és a budapesti német követ közbenjárására 
megváltoztatta álláspontját. Imrédy többsége is helyreállt a felvidéki 
képviselők parlamenti behívásával. 

1939 kora tavaszán a magyar külpolitika homlokterébe a stratégiai 
okokból is fontos Kárpátalja megszerzése, a lengyel-magyar határ 
megteremtése került. Mivel a bécsi döntés erről nem rendelkezett, 
végrehajtásához feltétlenül szükség volt a német jóindulatra. 
Januárban a minisztertanács döntött az antikomintern paktumhoz való 
csatlakozásról, s tervbe vette a Népszövetségből való kilépést. 
Ribbentrop örömmel nyugtázta a magyar lépést, s biztosította Imrédyt 
országa további támogatásáról. A kényszerpályára térő magyar 
külpolitika belső következménye a háborús készülődés felgyorsítása 
lett. Bartha Károly honvédelmi miniszter beterjesztette a honvédelmi 
törvényt, mely háborús veszély esetén lehetővé tette a kivételes 
hatalmat és a rendeleti úton történő kormányzást. 

Az új feltételekhez való igazodás jeleként elkészült a II. zsidótörvény 
tervezete, mely nem vallási, hanem faji alapon határozta meg, ki 
zsidó. A zsidó hitfelekezet tagjain túl azokat is zsidónak minősítette, 
akiknek egyik szülője, illetőleg két nagyszülője az. A javaslat 
kirekesztette őket az állami és közhivatalokból, s a korábban előírt 
2090-os arányukat a kamarákban 690-ra csökkentette. Az intézkedés 
nem is titkolt célja volt, hogy a zsidó tőke , keresztény irányítás" alá 
kerüljön. Imrédy jól tudta, hogy diktatórikus hatalmi terveit megfelelő 
bázis nélkül nem tudja végrehajtani, ezért 1939 elején kísérletet tett 
egy új politikai mozgalom megszervezésére. A nemzetiszocializmus, a 
vezérelv, a keresztény erkölcsiség, a csodaszarvassal jelképezett ősi 
magyar múlt és az új magyar élet látomása sajátos elegyként 
keveredett a Magyar Élet Mozgalmának ideológiájában. 

Imrédy miniszterelnökségének utolsó heteiben a parlamenti botrányok 
és a nyilasok provokációi (pl. a Dohány utcai merénylet) 


megrendítették a kormány helyzetét, s mikor kiderült, hogy néhány 
törvényjavaslata benyújtásakor a kormányfő nem kérte ki Horthy 
jóváhagyását, elvesztette az államfő bizalmát. A hatalomhoz 
ragaszkodó Imrédy azonban mindaddig nem mondott le, míg Rassay 
Károly be nem bizonyította, hogy dédanyja zsidó volt. 

Bár kényszerűségből 1939 februárjában lemondott, a Magyar Élet 
Pártjában (ekkor már így nevezték a kormánypártot), a sajtóban és a 
gazdasági életben megőrizte befolyását. 


Politikai és ideológiai irányzatok Magyarországon 
(1919-39) 


, Magyarország ma nem hatalmi tényező: Európa sorsának intézésébe 
nem szólhat bele. De mint erkölcsi tényező egy jobb jövőn - ha az idő 
engedi — közreműködhet." 

(gróf Teleki PáD 

A trianoni békeszerződés és az ezt követő, a status guo megőrzésére 
irányuló nagy- és kisantant-politika több évtizedre meghatározta 
Magyarország helyzetét Kelet-Közép-Európában. A béke 
igazságtalansága és az ország , megcsonkítása" miatt érzett csalódás 
mély strukturális és tudati krízisben csúcsosodott ki, ami azután döntő 
befolyással bírt a politikai gondolkodás alakulására. Ennek 
leglátványosabb jele a kialakult helyzet provizórikusságának hirdetése 
és a revíziós propaganda lett. Bár az ország egyértelműen nagyhatalmi 
alárendeltségbe került, hivatalos külpolitikája kifejezte igényét arra, 
hogy - legalább kulturális téren - szupremáciát (felsőbbséget) 
gyakoroljon a Kárpát-medencében. A tekintetüket egy majdani 
Magyarországra vető politikusok sokszor estek abba a tévképzetbe, 
hogy a csonka ország megújítására kár energiáikat fecsérelniük. 
Ahelyett, hogy az ország demokratikus átalakításán munkálkodtak 
volna, a múlt századból örökölt tradíciók megőrzésére és a reformok 
elodázására törekedtek, amihez természetesen jó ürügyül szolgált a 
bukott proletárdiktatúra. 

A konzervatív tradíciók fenntartásának feltétele a tekintélyelvű 
kormányzás megvalósítása volt, ami a kormányzói jogkör 
kiterjesztésével, az erős miniszterelnöki hatalom megteremtésével be 
is következett. A különböző politikai erőket az államérdekre való 
hivatkozással, a rendszer korábbitól eltérő jelentős 
,átideologizálásával?"? és a keresztény egyházak támogatással 
végrehajtandó , lelki rekonstrukció"-val próbálták kordában tartani. A 
hivatalos " propaganda ellenforradalmi,  liberalizmusellenes és 
nacionalista volt; nemzetfenntartó erőnek a birtokos parasztságot és 
a keresztény középosztályt tekintette, amely csupán annyiban volt 
,keresztény", hogy nem volt zsidó. A ,király nélküli királyság" 


vezetése a dzsentri-katonatiszt-államhivatalnoki réteg kezébe került, 
amely visszanyúlt a dualizmuskori arisztokrácia tradícióihoz és 
külsőségeihez. A jobboldali, fajvédő radikálisok szövetsége jól jött az 
1919-es esztendőben, a későbbiekben azonban főleg Bethlen 
igyekezett tőlük megszabadulni. Pozícióikat azonban, melyek főként a 
tiszti  kaszton belül voltak jelentősek, időről időre sikerült 
visszaszerezniük, sőt a harmincas évek közepére megerősíteniük. 

Az önmagát ellenforradalminak deklaráló rendszer 
eszmerendszerének középpontjában az ún. szegedi gondolat állt. Bár 
soha nem vált hivatalos ideológiává, alapelemei meghatározták a 
, hivatalos" Magyarország arculatát. A szegedi gondolat tengelyében a 
keresztény és nemzeti állam megteremtésének igénye helyezkedett 
el, melyben a , keresztény" volt hivatva érzékeltetni, hogy a kurzus 
liberalizmus- és demokráciaellenes, valamint esetenként -— főleg a 
Tanácsköztársaság megítélésének tekintetében - antiszemita. A 
, nemzeti" az , internacionális"? ellentéteként jelentkezett, s azt a 
szándékot jelezte, hogy a rendszer elhatárolódjon a nemzetközi 
szociáldemokrácia, illetve a kommunizmus eszmerendszerétől. A 
nemzeti jelleg hangsúlyozottan azonosult jobboldalisággal és 
konzervativizmussal, tehát aki baloldali és liberális volt, nem lehetett 
valódi hazafi. 

A kormányzat nem igazán vett tudomást arról, hogy Magyarország 
hatalmi szerepe Trianonnal leáldozott, sőt azt hirdette, hogy a 
, csonka" ország kulturális fölényénél fogva képes a Kárpát-medence 
népeinek kohézióját biztosítani. Klebelsberg Kunó kultuszminiszter, a 
húszas évek  kultúrpolitikájának nagy hatású személyisége 
, honvédelmi tárcának" tekintette minisztériumát, és mindent megtett 
azért, hogy a propagált ,kultúrfölényt?" valósággá tegye. A 
kultúrfölény gondolata összekapcsolódott az aktualizált Szent István-i 
állameszmével, mely szerint a teljes revízió után a magyar államnak 
újra magában kell foglalnia a történelmi Magyarország népeit. E 
célból a miniszter , osztályok feletti? kollektív nacionalista 
neveléspolitikát hirdetett meg. Az 1926-os , népiskolai törvény? 
hatására kb. 3500 tanterem épült, az analfabetizmus 1090ra csökkent, 
de jelentős fejlődés következett be a közép-, illetve felsőoktatásban is. 
A középiskolákat differenciálták (pl. reáliskolák), nagyobb hangsúlyt 
fektettek a természettudományok és az élő nyelvek oktatására, ezzel 
párhuzamosan beindult a tanítás a Kolozsvárról (Szeged), illetve a 
Pozsonyból (Pécs) átköltöztetett egyetemeken is, de az elitképzést 
számos külföldön létrehozott kulturális intézet is segítette. 

Az a nézet, hogy a nemzet sorsa nemcsak a kultúrán, hanem a 
, nemzetfenntartókon" is múlik, óhatatlanul elősegítette olyan nézetek 
megerősödését, amelyek az ,etnikai lényeg", a birtokos parasztság 
megvédésére törekedtek. Szabó Dezső, a kor népszerű írója Elsodort 


falu című regényében már egyenesen a parasztság fajfenntartó 
szerepéről és arról beszélt, hogy a jövő csak , magyar fajforradalom" 
után képzelhető el. Ezzel párhuzamosan éledt újjá az agrárvilágról 
forradalmi szellemben író Ady kultusza is. A , fajvédők"? egyik 
vezéralakja, Bajcsy-Zsilinszky Endre a megújulást egy dzsentri- 
militarista, ugyanakkor autokrata (tekintélyelvű) állam keretein belül 
képzelte el, míg a katolikus irányzatok -— pl. Prohászka Ottokár - a 
fajvédelmet keresztényszocializmussal és a kozmopolitizmus elleni 
harccal ötvözve jelölték ki az utat. A , magyar út? és az agrárius 
gondolat a paraszti radikalizmus mellett — a konzervatív 
eszmerendszerekben is helyet kapott. Szekfű Gyula történész Három 
nemzedék című művében (1920), Széchenyi nyomdokain járva, a 
forradalmak után a radikalizmus helyett konzervatív reformot és a 
középosztály megerősítését javasolta, ugyanakkor elutasította az általa 
, neobarokknak" nevezett magyar társadalom  anakronizmusait 
(hierarchikusság, címkórság stb.). Az eszmei sokszínűség vázolásakor 
feltétlenül meg kell emlékeznünk arról, hogy a klasszikus liberalizmus 
jelentősen visszaszorult, de ekkorra már a Századunk köré 
csoportosuló polgári radikalizmus is inkább kulturális, mintsem 
társadalmi jelenség jegyeit mutatta. 

A hárommillió koldus országa 

Oláh György közíró 1928-ban kiadott könyvéből származik ez az 
elhíresült kifejezés, s bár a kormányzat általában tagadta és 
demagógiának bélyegezte, az igazságtól nem járt messze. A harmincas 
évek Magyarországán a lakosság harmada számított agrárproletárnak, 
ami a paraszti lakosság 6790-át tette ki. Legsúlyosabb helyzetben az 
uradalmi cselédek és az időszaki munkások voltak, de a szegénység a 
városokban is mindennapos jelenség volt. Egy 1930-as statisztika 
szerint a lakóházak 7490-a vályogból épült, de olyan vidékek is 
akadtak, ahol arányuk majd" 10090 volt. A lakáshiány égető voltát mi 
sem érzékelteti jobban, mint hogy száz megkérdezett személyből 48 
azt válaszolta, hogy nincs saját ágya, s még Budapesten is 3,5 személy 
jutott egy szobára. A Népszövetség egészségügyi bizottságának 
megállapítása szerint az országban húsból, tejből és gyümölcsből az 
iparosodott Nyugat átlagainak felét, de például cukorból az angolok 
70, míg a magyarok csupán 10,5 kilogrammot fogyasztottak. Az 
egészségügyi állapotokat jól mutatta, hogy az erőfeszítések ellenére 
főleg a fiatalok közt nem csökkent a tuberkulózis magas aránya, de 
általában is megdöbbentő a gyermekhalandóság. Ennek ellenére — 
hogy a kisbirtokokat egyben tartsák -— számos régióban dívott az 
, egykézés", de az idősek és munkaképtelenek arzénos , megétetése"? is. 
A szegényparasztság körében kitűnő táptalajra találtak a jobb- és 
baloldali — szélsőséges — eszmék: Böszörményi Zoltánnak, a 
kaszáskeresztes vezérnek 1936-ban több tízezer kaszát-kapát ragadó 


agrárproletárt sikerült Budapest felé indítania, hogy a kormányt 
megdöntsék. 

A harmincas évek közepére már minden józanul gondolkodó politikus 
számára világos volt, hogy a , közélet legfontosabb problémája" a 
földkérdés. Az agrárország 16 millió holdnyi földvagyona ugyan 160 
ezer tulajdonos közt oszlott meg, de igen aránytalanul. A tulajdonosok 
majd" 4090-ának kezében volt 1 hold alatti , birtok? (összesen 236 ezer 
hold), de ugyanennyivel rendelkezett herceg Esterházy Pál is. A 
katolikus egyház 850 ezer, míg a református 100 ezer holdat birtokolt, 
hasonló nagyságú területek tartoztak egyes városokhoz (pl. Debrecen), 
illetve részvénytársaságokhoz is. A  Nagyatádi-féle földreform e 
helyzeten már csak azért sem tudott gyökeresen változtatni, mert a 
kormánypártban a nagybirtok és a nagytőke egyaránt képviseltette 
magát. — Előremutató  földreformtervvel csupán a Független 
Kisgazdapárt rendelkezett, ám súlya ekkor még nem volt elegendő 
arra, hogy elképzelései mellé komoly erőket sorakoztasson fel. Így 
aztán Magyarország továbbra is a hárommillió koldus országa maradt. 


A MÁSODIK VILÁGHÁBORÚ 1939-45 A 
második világháború eseménytörténete 


A kontinens lerohanása (1939. szeptember 1-1941. június 
22.) 


A , villámháború" időszaka (1939. szeptember 1-1940. június 22.) 


A háború diplomáciai előkészítése 

Hitler stratégiai célja az európai francia hegemónia megszüntetése és a 
bolsevizmus, a Szovjetunió felszámolásával a keleti élettér 
megteremtése — volt. — Csehszlovákia szétverése után Hitler 
Lengyelországot szemelte ki következő áldozatának. A német 
közvélemény is a versailles-i békeszerződés ilyen irányú revízióját 
várta. Németország követelései a következők voltak (1938. október): 
a németek lakta Danzig (Gdansk) , szabad város" visszaadása, valamint 
extraterritoriális német autópálya és vasút építésének engedélyezése 
az ún. lengyel korridoron keresztül  Kelet-Poroszország felé. 
Lengyelország — erejét túlbecsülve — visszautasította a követeléseket. 
Csehszlovákia felszámolásával Németország túlment azon a ponton, 
amit a chamberlaini megbékélési politika még Versailles jogos 
,jóvátételének" tarthatott. Mivel a briteknek nem volt említésre méltó 
szárazföldi hadseregük, Franciaországnak erősítésre, szövetségesekre 
volt szüksége a kontinensen, így Lengyelország — mint második front 
lehetősége - felértékelődött. Lengyelország garancia- és szövetségi 
szerződést — kötött  Nagy-Britanniával (1939. április) és 
Franciaországgal (1939.  augusztus/szeptember). 1939 nyarán 
kudarcba fulladtak a brit-francia- szovjet tárgyalások egy 
németellenes szövetségről, mert ehhez Sztálin kérte, hogy szükség 
esetén csapatait Lengyelország átengedje területein. A lengyelek bízva 
a nyugati támogatásban és tartva attól, hogy a Szovjetunió megtartaná 
a túlnyomóan ukránok és beloruszok lakta keleti területeket, 
amelyeket a lengyelek az 1921-es háborúban szereztek meg, 
visszautasította a szovjet kérést, így meghiúsult a brit-francia—szovjet 
szövetség. 

Hitler még április végén felmondta a Lengyelországgal kötött 
megnemtámadási  — szerződést — és az  1935-ös  brit-német 
flottaggyezményt, s ezzel újabb kihívást intézett a nyugati 
demokráciák számára. Mivel mindenáron el akarta kerülni a 
kétfrontos háborút, újabb diplomáciai manőverezésbe kezdett. 
Májusban szövetségi és barátsági szerződést írt alá Olaszországgal 
(Acélpaktum - Stahlpakt), amely kölcsönös katonai és gazdasági 
segítségnyújtást irányzott elő háború esetére. Az Antikomintern 
paktum ütőképes szövetséggé alakítása elől Japán kitért, mivel csak a 
britek és franciák európai nehézségeit akarta kihasználni a Távol- 
Keleten, és a korábbi szovjet-japán határkonfliktusok idején semmiféle 


segítséget nem kapott Németországtól. Végül a brit-francia—szovjet 
tárgyalások kudarca megkönnyítette Hitler számára, hogy lokalizálja a 
lengyel konfliktust. A háborút elsőként és egyedüliként elkerülni akaró 
Szovjetuniónak paktumot ajánlott. Az 1939. augusztus 23-án 
megkötött Molotov-Ribbentrop paktum nem szövetség volt, csak 
egyszerű, kölcsönös megnemtámadási és semlegességi szerződés. Hogy 
az ideológiai ellentétek ellenére a két nagyhatalom ilyen gyorsan meg 
tudott egyezni egymással, megdöbbentette a világot. Egy titkos 
záradékban - melynek létét a Szovjetunió évtizedekig tagadta — 
meghatározták az érdekszférákat is; ezt a megegyezési módot Sztálin 
később másokkal is szívesen alkalmazta. Finnország, Észtország, 
Lettország és Besszarábia a szovjet érdekszférába tartozott, Litvánia a 
németbe.  —— Lengyelországot — - melyet Sztálin Versailles 
, zörnyszülöttjének" nevezett — a Curzon-vonal mentén kettéosztották. 
Lengyelország lerohanása és a , furcsa háború" Nyugaton 

1939. szeptember 1 -jén a német haderő — bármiféle ultimátum vagy 
hadüzenet nélkül - támadást indított Lengyelország ellen. A gyengén 
felszerelt lengyel hadsereg ellenállását a Wehrmacht két hét alatt 
megtörte, s a megmaradt erők Varsóba, illetve az ország délkeleti 
részébe húzódtak vissza, még mindig a nyugati segítségben — 
utánpótlásban vagy egy szövetséges offenzívában - bízva. Ehelyett 
szeptember 17-én keletről szovjet csapatok nyomultak be, 
megpecsételve Lengyelország sorsát. A lengyel kormány Romániába 
menekült, ahol internálták; Párizsban Wladyslaw Sikorski tábornok 
vezetésével emigráns kormány alakult. Szeptember 27-én Varsó is 
elesett, és a győztesek másnap már ki is jelölték a német-szovjet 
demarkációs vonalat. Ekkor ismerték el a németek szovjet 
érdekszférába tartozónak Litvániát is. 

Nagy-Britannia és Franciaország még szeptember 3-án hadat üzent 
Németországnak —- de mást nem is tett, nem is tehetett, mivel 
Franciaország egyedül nem kockáztathatta meg a támadást, és a Brit 
Expedíciós Erők átszállítása a kontinensre még meg sem kezdődött ( 
, furcsa háború? vagy ,Sitzkrieg?" —- ülőháború). Amikor szeptember 
végén, Lengyelország összeomlása után Hitler a keleti hadsereg nagy 
részét nyugatra irányította át - jóllehet Németország tartalékai 
kimerültek a lengyel hadjáratban -, végképp megszűnt az esélye, hogy 
a szövetségesek sikerrel indítsanak támadást. Úgy gondolták, elég csak 
megtartaniuk határaikat, fenntartaniuk a blokádot, és a német 
gazdaság hamarosan összeomlik. Az áldozatok nélküli győzelem 
illúziójában ringatták magukat, és a blokád is inkább csak a 
szövetségesek reményeiben élt, mint a valóságban. Hitler a lengyel 
hadjárat után erőt gyűjtött, hogy legyőzze Franciaországot, kiszorítsa 
Nagy-Britanniát a kontinensről, és szövetségese veresége után békére 
kényszerítse. 


A szovjet-finn háború (1939. november-1940. március) 
Lengyelország hátbatámadása után Sztálin megkezdte a Hitlerrel 
kötött paktum titkos  záradékában neki juttatott területek 
megszerzését. A határain felsorakozott szovjet csapatok nyomására 
Észtország, Lettország és Litvánia ,kölcsönös segítségnyújtási 
szerződést" kötött a Szovjetunióval (1939. szeptember-október), és e 
kényszeregyezmények értelmében hozzájárultak, hogy szovjet 
csapatok állomásozzanak területükön. 

Sztálin, hogy a szovjet határ Leningrádtól távolabb kerüljön (néhány 
kilométer volt csupán), területcserét ajánlott Finnországnak. A Balti- 
öböl melletti területekért a Kola-félszigeten ajánlott — bár területileg 
nagyobb, de értéktelenebb - földeket. Amikor a finnek 
visszautasították a szovjet követeléseket, a Vörös Hadsereg 
hadüzenet nélkül megtámadta az országot. A Mannerheim 


tábornagy vezette csapatok - a  Mannerheim-vonal védelmét 
kihasználva és a hagyományos csatatereken alkalmazott stratégiát a 
szokatlan gerillataktikával ötvözve - visszaverték az ötszörös 


Fell 


túlerőben lévő szovjetek első támadását (november-december). Az 
agresszióért a Szovjetuniót kizárták a Népszövetségből (december 
14.). 

A szovjet hadsereg februárban újabb, nagyobb erőkkel indított 
támadást, amellyel szemben a kis ország már nem tudott új erőket 
mozgósítani, és hogy az egész ország megszállását elkerüljék, 
Finnország - 50 ezer négyzetkilométer és félmillió lakos 
átengedésével — békét kötött (1940. március). A háború hevességét 
mutatta, hogy a Vörös Hadsereg kb. 200 ezer, a finn kb. 25 ezer 
katonát vesztett. Most mutatkoztak meg az 1937-39-es, a hadsereg 
tisztikarát lefejező ,csisztka" (, tisztogatás") következményei és a 
szovjet hadsereg felkészületlensége egy háborúra. 

Dánia és Norvégia lerohanása (1940. április-június) 

A megbékéltetési politika nyilvánvaló kudarca Franciaországban 
Daladier bukását eredményezte (1940. március 20.). Utóda a 
Németországgal szembeni keményebb fellépés híve, Paul Reynaud 
lett. Hamarosan cselekvési lehetőség is nyílt a szövetségesek előtt, 
amikor elhatározták a norvég kikötők elaknásítását. Norvégia és 
Svédország deklarálta semlegességét a nagyhatalmak konfliktusában, 
és ez Hitlernek is megfelelt. Németország nagymértékben függött az 
Észak-Svédországból érkező vasérctől, amit télen a norvégiai Narvik 
jégmentes kikötőjén keresztül szállítottak, amikor a Balti-tenger 
befagyott. Az a lehetőség, hogy elvágják a svéd vasérctől és angol 
expedíciós csapatok szállhatnak partra Norvégiában, gyors cselekvésre 
sarkallta Hitlert. Alig egy nappal azután, hogy az angolok 
megkezdték a semleges norvég kikötők elaknásítását, 1940. április 
9-én a német csapatok hadüzenet nélkül egy nap alatt elfoglalták 


Dániát, és deszantegységeik lerohanták Norvégiát. 

Az időközben partra szállt angol-francia csapatok sikertelenül 
próbálták meg feltartóztatni a németeket. Két hónappal a támadás 
kezdete után, június 9-én kivonták a brit hadsereg utolsó egységeit is 
Norvégiából, VII. Haakon király és kormánya Londonba menekült, és a 
brit kikötőkbe szökött a norvég flotta nagyobb része is. Dániát 
protektorátussá nyilvánították, Norvégiában szövetségesük, Ouisling 
őrnagy, a helyi fasiszta párt vezetője alakított kormányt, akinek a neve 
köznévvé, a , hazaáruló?" rokon értelmű kifejezésévé vált. 

Dánia és Norvégia meghódításával, Svédország elszigetelésével újabb 
villámháborús sikert ért el Hitler. Dániából fontos élelmiszerekhez 
jutott, ráadásul a dán partokról ellenőrzése alatt tudta tartani a 
Skagerrakon és Kattegaton át vezető tengeri útvonalakat. Norvégián 
keresztül akadálytalanul juthatott a svéd vasérchez, fához és 
cellulózhoz, és az idetelepített titkos üzemekben az atomfegyver- 
kutatásokat is folytatták. De még ennél is fontosabb volt számukra, 
hogy a norvég fjordok kitűnő természetes kikötőit a német 
tengeralattjárók nagyszerűen használhatták a brit hajózás, különösen 
pedig a murmanszki kikötőbe vezető hajóút ellen. 

A kiemelkedő stratégiai jelentőségű Norvégia elvesztése megpecsételte 
Chamberlain sorsát is. Lemondása után, 1940. május 10-én megalakult 
Winston Churchill koalíciós kormánya. Három nappal később az 
alsóházban tömör programot adott. , Semmi mást nem ígérhetek, csak 
vért és gyötrelmet, könnyeket és verejtéket..." - mondotta Churchill. 

A franciaországi hadjárat a Benelux országok lerohanásától a 
francia kapitulációig (1940. május-június) 

I 910. május 10-én Erich von Mannstein tábornok , Sárga terve? (Fall 
Gelb) alapján 136 német hadosztály — 2,7 millió katona, közel 2500 
harckocsival és 3100 repülőgéppel - indított hadüzenet nélküli 
támadást a semleges Belgium, Hollandia, Luxemburg elfoglalására és 
Franciaország legyőzésére. A szövetségesek 137 hadosztálya — mintegy 
3300 harckocsija, 2600 repülőgépe és 3 millió katonája — állt velük 
szemben. Mindeközben Németország keleti határait 10 gyengén hadra 
fogható hadosztály őrizte. 

A Svájctól a belga határig húzódó Maginot-vonal védelmében 34 
hadosztály helyezkedett el. Az Ardennek erdős hegyvidékén, ahol 
hetekre becsülték a páncélos- és gépesített német csapatok átjutását, 
csak gyenge gyalogos- és lovashadosztályok álltak, a francia és a brit 
expedíciós  főerők a  francia-belga határ flandriai szakaszán 
állomásoztak. Amikor Guderian tábornok páncélosai két nap alatt 
áttörtek az Ardenneken, és a WMeuse-ön átkelve akadálytalanul 
nyomullak a szövetségesek hátában nyugat, a La Manche felé, 
Franciaország sorsa megpecsételődött. Most már nem az volt a kérdés, 
hogyan juthatnak a szövetségesek Belgiumba, hogy megvédjék, hanem 


az, hogyan jutnak ki belőle. 

Közben - a támadás ötödik napján -— Hollandia kapitulált, majd súlyos 
harcok után Belgium is. A holland királynő és kormánya s velük 
együtt úgyszólván az egész holland hadi- és kereskedelmi flotta 
átmenekült Angliába, hogy onnan folytassák tovább a küzdelmet. A 
németek május végére mintegy félmillió katonát - angol-francia— 
belga-lengyel csapatokat - zártak a dunkergue-i katlanba. Egyetlen 
kiútjuk a britek uralta tengeren való menekülés lehetett. Minden 
szállításra képes hajójuk felhasználásával a britek május 27-e és június 
4-e között 338 ezer katonát mentettek ki, akik minden felszerelésüket 
hátrahagyták. Egy nappal a dunkergue-i katlan elfoglalása után a 
döntő fölénybe került németek dél-délkeleti irányban folytatták 
hadműveleteiket (, Vörös terv" — Fall Rot). Június 10-én Mussolini 
hadat üzent a franciáknak, mert nem akar lemaradni a biztos 
győzelemről. Párizsba, amelyet nyílt, vagyis katonai erővel nem 
védelmezett várossá nyilvánítottak, június 14-én vonultak be a 
németek. 

A vereségek hatására a kormány fegyverszünetet kért, erre Reynaud 
lemondott, és a köztársasági elnök Pétain marsallt, a miniszterelnök- 
helyettest nevezte ki új miniszterelnökké. 1940. június 22-én 
Franciaország képviselői a  compiegne-i erdőben aláírták a 
fegyverszünetet. Hogy a franciák megaláztatása teljes legyen, Hitler a 
párizsi hadtörténeti múzeumból szállíttatta ide azt a vasúti kocsit, 
amelyben 1918. november 11-én a németek aláírták a fegyverszüneti 
szerződést. 

Németország annektálta  Elzász-Lotaringiát, Észak- és  Nyugat- 
Franciaország megszállás alá került. A meg nem szállt Dél- 
Franciaország (Vichy központtal) bábállammá vált, vezetője az 
alkotmányozó és végrehajtó teljhatalommal felruházott, 84 éves 
Pétain marsall lett. 

De nem minden francia kollaborált (működött együtt), a németekkel. 
A megszállás után kibontakozott a francia ellenállási mozgalom, 
vezéralakja Reynaud utolsó kormányának honvédelmi államtitkára, a 
londoni emigrációba vonult Charles De Gaulle tábornok lett. Innen 
szólította Lotaringia vörös keresztjével díszített zászlaja alá — amellyel 
egykoron az orléans-i szűz is harcolt egy szabad Franciaországért — a 
, szabadfranciákat". 

Magyarország 1940 júniusáig 

A Teleki-kormány 

Amikor Imrédy Béla reformelképzelései túlmentek a nagybirtok és a 
nagytőke által szükségesnek tartott mértéken, majd meghirdette a 
Magyar Élet Mozgalmat, és az Antikomintern paktumhoz való 
csatlakozással szorosabban kötötte az ország sorsát a fasiszta 
hatalmakhoz, a kormányzó lemondásra szólította fel. 1939. február 


16-án gróf Teleki Pál lett az új miniszterelnök, azzal a szándékkal, 
hogy elhárítsa a rendszert belülről fenyegető veszélyeket és folytassa a 
békés revízió valóra váltását. Az ország a fegyveres semlegesség 
politikáját követve próbált a világháborúból kimaradni, hogy katonai 
erejét megőrizze a háború utáni rendezés idejére (tanulva a 1918/19- 
es évek tapasztalatából), és elkerülje, hogy konfliktusba keveredjen a 
nyugati demokráciákkal. 

Magyarország - kihasználva Csehszlovákia széthullását - 1939. 
március 14. és 18. között megszállta Kárpátalját. Ezzel 12 171 km2-rel 
növekedett az ország területe. Az ott élő közel 496 ezer lakos közül 
azonban csupán 63 ezer (12,799) volt magyar anyanyelvű, a többség 
rutén (ruszin) volt. 

1939 május ában az országgyűlés elfogadta ,a zsidók közéleti és 
gazdasági térfoglalásának korlátozásáról" szóló törvénycikket (az ún. 
2. zsidótörvényt), amelyet még Imrédy miniszterelnöksége idején 
terjesztettek be. Az új, faji törvény alapján zsidónak minősült 
vallásától függetlenül mindenki, akinek legalább egyik szülője vagy 
legalább két nagyszülője zsidó vallású volt. A törvény alapján zsidókat 
állami vagy közintézményben nem alkalmazhattak, nem lehettek 
lapszerkesztők, lapkiadók, nem vezethettek színházat és mozit; 
arányukat az értelmiségi és művészeti pályákon 209-ról 696-ra kellett 
csökkenteni 1943-ra. 

Az 1939 májusában rendezett választásokon a kormánypárt a 
parlamenti helyek 7096-ával biztos többséget szerzett. A legerősebb 
ellenzéket a 1996-ot elért szélsőjobboldal jelentette, a kisgazdák 590-ot, 
a szociáldemokraták 299-ot szereztek. 

A Teleki-kormány távol akart maradni a lengyel hadjárattól, mivel a 
részvétel bármiféle formáját elutasította volna a lengyelbarát 
közvélemény, és a beavatkozás biztos szakítást jelentett volna a 
nyugati hatalmakkal. Így a kormány a német csapatokat nem, csak a 
hadianyagokat engedte át a Lengyelország elleni támadáshoz a kassai 
vasútvonalon. Bár a csapatok átvonulását is engedélyezték volna, ha 
Hitler viszonzásul lehetővé teszi, hogy Magyarország megtámadhassa 
Romániát, de Németország a lokalizált háborúban, így a délkelet- 
európai nyugalomban volt feltétlenül érdekelt. Szeptember-—október 
folyamán több mint 100 ezer lengyel menekült Magyarországra vagy 
Magyarországon keresztül. 

Anglia egyedül (1940. június 22-1941. június 22.) 

Az angliai (légi) csata (1940. augusztus-szeptember 15.) 
Franciaország összeomlásával nem következett be az, amire Hitler 
számított, Nagy-Britannia egyedül is folytatta a harcot a világ 
legerősebb hadseregével szemben. A legfontosabb az volt, hogy 
tengeren és levegőben megvédje magát. A brit légierő még mindig 
uralta Anglia légterét, és ami még ennél is fontosabb, a brit flotta ura 


volt az Angliát körülvevő tengereknek. 

Hitler inkább békét szeretett volna kötni Churchill-lel, mint vállalni 
egy kockázatos inváziót. Az első villámháborús év minimális 
áldozatokkal példátlan sikereket hozott. Megfelelő flotta hiányában az 
invázió óriási német veszteségekkel járt volna, a brit birodalmat pedig 
az Egyesült Államok, illetve Japán szerezte volna meg, miközben a 
Churchill-kormány — valószínűleg — az Egyesült Államokba menekülő 
légi- és tengeri flottával emigrációból is folytathatta volna a 
küzdelmet. Amikor az elfogadhatatlan békefeltételeket — hogy a britek 
azt is adják oda, amit még el sem vesztettek (balkáni befolyásukat és 
az első világháború előtti német gyarmatokat) - visszautasították, 
Hitler tengeri és légiháborúval akarta megtörni Angliát. Abban 
bízott, hogy invázióra nem is lesz szükség, mert a hatalmas és 
ellenállhatatlan Luftwaffe tönkre fogja bombázni Nagy-Britanniát. A 
tengeralattjárók pedig, amelyek új támaszpontokkal rendelkeztek 
Norvégiában és Franciaországban, megbénítják majd a brit hajózást, 
és megtörik a nyersanyagokból és élelmiszerekből behozatalra szoruló 
szigetország ellenállását. 

Hitler 1940 augusztusában megkezdte az angliai partraszállás, a 
, Seelöwe?" (Oroszlánfóka) haditerv megvalósítását. A Hermann Göring 
irányította Luftwaffe mintegy négyszeres számszerű túlerőben volt a 
brit légierővel (RAF) szemben, de a RAF jobb gépekkel és képzettebb 
legénységgel vehette fel a küzdelmet. Az első három héten a kikötőket, 
repülőtereket és irányítási központokat támadták a németek, majd 
amikor ez sikertelennek bizonyult, megkezdték a brit városok 
terrorbombázását. Azt várták, hogy a bombázásoktól szenvedő angol 
lakosság szembefordul a hadviselő kormányzattal, és megegyezésre 
kényszeríti kormányát Hitlerrel. 

A RAF, a légvédelem, a radar, a ballonzár és - a németek titkos 
kódjának megfejtésével — 

A RAF, a légvédelem, a radar, a ballonzár és - a németek titkos 
kódjának megfejtésével -— én meghatározatlan időre elhalasztotta a 
tervezett inváziót, és ezután már csak a városok éjszakai 
terrorbombázására futotta erejükből. Ezzel a németek elszenvedték 
első vereségüket a világháborúban. 

A briteknek mindeközben sikerült megőrizniük a számukra 
létfontosságú atlanti-óceáni és földközi-tengeri útvonalak szabadságát 
is. Olaszország hadba lépésével, Norvégia és Franciaország vereségével 
számottevően megnőtt a tengelyhatalmak haditengerészeti erőinek a 
súlya, új kikötőkhöz és hajóépítő üzemekhez is jutottak. A brit 
hajóhad és légierő azonban hamarosan a tengereken is bizonyította 
fölényét. Még 1940 júliusában elsüllyesztették a francia flottának az 
összeomlás idején Oranba menekült hajóit, amelyek a vichyi 
Franciaországot ismerték el. A francia hajóhad Toulonban állomásozó 


maradéka ezután már nem jelentett erőt. Ez év novemberében és a 
következő év márciusában sikerült a briteknek az olasz felszíni flottát 
két ütközetben úgy meggyengíteni, hogy ezután már csak az olasz 
tengeralattjárók zavarták a földközi-tengeri utánpótlási útvonalakat. 

A brit hajóhad 1941 nyarára nagyrészt diadalmaskodott a konvojokat 
fenyegető német cirkálók felett is, de a német tengeralattjárók 1943 
nyaráig még komoly fenyegetést jelentettek. 


A Baltikum szovjet bekebelezése és a román válság (1940 nyara) 
1940 június ában a szovjet kormány ultimátumban követelte 
Romániától Besszarábia és Észak-Bukovina átadását (kb. 51 ezer km2, 
4 millió fő), majd júliusban lemondásra kényszerítette a balti államok 
kormányait. A szovjetek által hatalomra segített kommunista 
bábkormányok egypárti választásokat rendeztek, amely után az új, 
sztálini típusú törvényhozó testületek kérték a balti államok felvételét 
a Szovjetunióba. 

Magyarország felhasználva a kínálkozó lehetőséget - a szovjet 
követelés keltette román válságot -, és a mintegy 500 ezer fős 
hadsereg tiszántúli összevonásával gyakorolt nyomást Romániára, 
hogy elismertesse revíziós igényét Erdélyre. Németország ellenezte a 
Romániával szembeni magyar fellépést, ez ugyanis zavarhatta volna az 
angol garanciát felmondó Károly királyt az ország stabilizálásában. A 
németek tudtul adták, hogy fegyveres konfliktus esetén Magyarország 
nem számíthat rájuk, de a békés területi revíziót Olaszországgal együtt 
támogatják. 

Mivel a magyar-román erőviszonyok még a kezdeti magyar sikereket 
is kétségessé tették, a magyar kormány hazardírozni kezdett. A 
mozgósítás fenntartása mellett tárgyalásokat kezdtek a román 
kormánnyal. Amikor ezek eredménytelenül megszakadtak, közölték a 
németekkel, hogy Magyarország fegyveres beavatkozásra szánta el 
magát. Ekkor a román kormány német- olasz döntőbíráskodást kért. 
1940. augusztus 30-án hirdették ki a második bécsi döntést: 
Magyarország visszakapta Észak-Erdélyt és Székelyföldet (43 591 
km23, 2 millió 185 ezer lakos, ebből magyar 1 millió 123 ezer, azaz 
51,490, román 42,190). Bulgária is kihasználta Románia széthullását, 
hogy visszaszerezze Dél-Dobrudzsát (szeptember 7.). 

Románia felbomlása belpolitikai válságot eredményezett. II. Károly 
teljhatalommal ruházta fel a fasiszta Ion Antonescu tábornokot 
(szeptember 4.), aki két nappal később lemondatta II. Károlyt 
(szeptember 6.), utóda I. Mihály lett. Antonescu tábornok- 
miniszterelnök fölvette a , Conducator" (az állam vezetője) címet, 
majd német , tanhadosztályokat" engedett az országba, és csatlakozott 
a fasiszta államok szövetségéhez (november). Azonban amikor 1941- 
ben a fasiszta Vasgárda felkelést robbantott ki a teljes hatalom 


megszerzésére, a kormány szétverte a szervezetet. A romániai német 
befolyás biztosítéka az itt állomásozó német hadosztályok és az 
Antonescu-rezsim maradt. 

Mivel Erdély egy része Németország jóvoltából, döntőbíráskodás útján 
került vissza Magyarországhoz, várható volt, hogy a németek 
benyújtják ezért a számlát. További nyugtalanságot keltett a magyar 
vezető körökben a román fordulat, Antonescu hatalomátvétele, 
hangsúlyozott  tengelybarát politikája és a román hadsereg 
átszervezése német tancsapatok odavezénylése révén. A magyar 
katonai vezetés úgy vélte, az ily módon szerzett román előnyök csak 
erőteljesen tengelybarát politikával ellensúlyozhatók. Megkezdődött a 
magyar-román , versenyfutás" a németeknél a revízió megtartásáért, 
illetve a revízió revíziójáért. 

A diplomaták háborúja: a háromhatalmi szerződés 

1940. szeptember 27 -én Németország, Olaszország és Japán az , új 
rendszer" bevezetésére Európában és a ,nagy-ázsiai térségben" 
megkötötte a 10 évre szóló háromhatalmi egyezményt. 1941 
decemberében azzal egészítették ki a szerződést, hogy egyetlen tag 
sem köthet békét vagy fegyverszünetet a szerződő partnerek 
jóváhagyása nélkül. 

1940 november ében Teleki is csatlakozott a  háromhatalmi 
egyezményhez, hogy kifogja a szelet kormánya külső és belső 
ellenzékének a vitorlájából. Ezzel feladta a fegyveres semlegességet, 
de továbbra is azt remélte, hogy kimaradhat egy esetleges balkáni 
konfliktusból. Két napon belül Románia és Szlovákia, majd 1941 
márciusában Bulgária, és Jugoszlávia széthullása után Horvátország is 
csatlakozott a háromhatalmi egyezményhez. 

Magyarország, hogy rést hagyjon a német , élettérből" az angolszász 
világ felé, 1940 decemberében örök barátsági szerződést kötött 
Jugoszláviával. Teleki a háborús veszély csökkentését, a balkáni béke 
megőrzését várta a szerződéstől, amelyet az erősen németbarát és 
revíziós ambíciójú hadseregben korántsem fogadtak kitörő örömmel. 
Az Egyesült Államok 1941 előtt 

Az elszigetelődési politikának a háború kezdetétől tekintélyes hívei 
voltak az Egyesült Államokban. Az amerikai semlegességi nyilatkozat 
(1939. szeptember 5.) ellenére Roosevelt elnök egyre inkább 
elkötelezte magát Nagy-Britannia mellett. A francia kapituláció után 
tartott egyik beszédében minden segítséget megígért a durva erőszak 
ellen küzdő nemzeteknek, és bejelentette azt is, hogy az Egyesült 
Államok katonailag is felkészül a létét fenyegető veszélyekre. 1940 
szeptemberében 50 kiselejtezett torpedórombolóját adta  Nagy- 
Britanniának cserébe különböző brit tulajdonban lévő tengerészeti 
támaszpontok 99 éves bérletéért. Az 1940 őszén tartott 
elnökválasztáson a külpolitikai kérdésekben teljes volt az azonosság a 


két elnökjelölt és pártjaik között, és amikor Rooseveltet harmadízben 
is elnökké választották, 1941 januárjában az amerikai kongresszus elé 
terjesztette a kölcsönbérleti törvényre (Lend and Lease Act) 
vonatkozó javaslatát. 

Az 1941 márciusában elfogadott törvény felhatalmazta az elnököt, 
hogy hadianyaggal támogassa azokat az országokat, amelyeket az 
Egyesült . Államok biztonsága szempontjából  létfontosságúnak 
tekintett. Bár mindez egybeesett a brit pénzügyi források 
kimerülésével, az amerikai segítség tette lehetővé, hogy Nagy- 
Britannia folytathassa a háborút. 

De súlyos árat kellett fizetniük a briteknek a segítségért. Az Egyesült 
Államok megszerezte Nagy-Britannia aranytartalékait, tengerentúli 
befektetéseit, korlátozták exportját, és amerikai üzletemberek 
nyomultak a brit piacokra, vagyis a németekkel tovább vívott háború 
ára NagyBritannia nagyhatalmi szerepének elvesztése volt. 
Háború Észak-Afrikában és a Balkánon 

1940. augusztus 4-én az olaszok félmillió katonájukkal nagy 
hadműveletekbe kezdtek Észak-Afrikában. Szeptemberben támadást 
indítottak az alig százezer angol katonával védett Egyiptom ellen. Ám 
hamarosan elakadtak, és a britek decemberi ellentámadása 1941. 
március végére a líbiai El-Agheiláig szorította vissza az olaszokat, és 
csak azért nem tovább, mert kisszámú csapataik felét Görögország 
védelmére rendelték. 1941 elején három hónap alatt felszámolták a 
kétszeres túlerőben lévő olaszok szomáliai és etiópiai uralmát is. 

Egy könnyű győzelem, valamint egy Egyiptom elleni hídfőállás 
reményében 1940 októberében Mussolini csapatai megtámadták 
Görögországot. A tél végére itt is teljes kudarcot vallottak, és a görög 
csapatok már Albánia felét is felszabadították, amikor Hitler 
elhatározta, hogy beavatkozik a mediterráneumban vívott háborúba. 
Már hónapok óta folytak egy Szovjetunió elleni támadás előkészületei, 
amikor Mussolini sorozatos kudarcai miatt Hitlernek komoly erőket 
kellett bevetnie a mediterráneumban. Mielőtt megtámadta volna a 
Szovjetuniót, biztosítania kellett a támadás déli, balkáni szárnyát, ahol 
mind Nagy-Britannia, mind a Szovjetunió jelentős befolyással 
rendelkezett. 

Ezt megelőzően 1941 februárjában Hitler csapatokat küldött Erwin 
Rommel parancsnoksága alatt (Afrika-Korps) Észak-Afrikába, 
amelyek a következő hónapban már ellentámadásba is lendültek, és a 
briteket nagyon gyorsan vissza is szorították egyiptomi területre. 
Hitler 1940-ben állandóan fokozta az idegek háborúját a balkáni 
országokban és Magyarországon. A német terveknek nem mert 
ellenszegülni sem Magyarország, sem Románia, sem Bulgária. Csak 
Jugoszlávia és Görögország dacolt a német fenyegetéssel. 
Jugoszláviára 1941 februárjától egyre erősebb német nyomás 


nehezedett, s végül is március végén csatlakozott a háromhatalmi 
szerződéshez. A kormányt két nappal később katonai államcsíny 
buktatta meg. Az új kormány semmisnek nyilvánította a csatlakozást a 
háromhatalmi szerződéshez, s barátsági és megnemtámadási 
szerződést kötött a Szovjetunióval (április 5.), de ez már nem léphetett 
életbe, mert 1941. április 6-án a Wehrmacht és a fasiszta olasz 
csapatok lerohanták Jugoszláviát. A papíron nagy és jól felszerelt 
hadsereggel rendelkező Jugoszlávia mindössze tizenegy napig tudott 
ellenállni, majd a külső agressziótól és belső feszültségektől sújtott 
ország darabjaira hullott. 

A Teleki-kormánytól Hitler katonai együttműködést és az átvonulás 
engedélyezését kérte csapatai számára a Jugoszlávia elleni 
támadáshoz. A miniszterelnök sikertelenül próbálta visszatartani a 
kormányzót a tervezett akciótól, és a hadsereg is (Werth Henrik 
vezérkari főnök) egy újabb revíziós lehetőséget látott a 
csatlakozásban. A Koronatanács csak Jugoszlávia megszűnése és a 
délvidéki magyarok veszélyeztetettsége esetén látott lehetőséget a 
fegyveres részvételre. Már javában folyt a német csapatok átvonulása, 
amikor Teleki üzenetet kapott a várható brit  reagálásról: 
Magyarország a diplomáciai kapcsolatok megszakítására számíthat, sőt 
a hadüzenet sincs kizárva, ha Németország oldalán belép a háborúba. 
Ebből a helyzetből Teleki Pál nem látott más kiutat, mint az 
öngyilkosságot (1941. április 3.). Utóda a miniszterelnöki székben 
Bárdossy László lett. 

Gyors sikereik után a tengelyhatalmak államjogilag megszűntnek 
nyilvánították Jugoszláviát, és államokra (Horvátország, Szerbia és 
Montenegró) darabolták. Amíg Horvátországot (Ante Pavelic usztasa 
rendszerét) formálisan a tengely szövetségesének tekintették, addig 
Montenegró olasz ellenőrzés alá került, Szerbiát pedig legyőzött 
ellenségként kezelték. Szlovénián Németország és Olaszország 
osztozkodott,  Bosznia-Hercegovinát Horvátországhoz csatolták, 
Macedóniát Bulgária szállta meg. Nyugat-Macedónia és Kosovo- 
Metohija az olaszok megszállta Nagy-Albánia része lett. 1941. április 
11-én - egy nappal a , független" Horvátország kikiáltása után — 
Magyarország is megkezdte a Bácska, a baranyai háromszög és a 
Mura-vidék megszállását. 

Két héttel a bevonulás után a Bárdossy-kormány elrendelte, hogy a 
visszacsatolt Bácskában az 1918 decembere után betelepülteknek — 
mintegy 150 ezer nem magyar nemzetiségű embernek - el kell 
hagyniuk az ország területét. 

Az olaszokkal szemben sikeres görögök és a 60 ezres, de gyengén 
felszerelt brit és nemzetközösségi (ausztrál és új-zélandi) hadsereg 
nem tudott ellenállni a Wehrmacht hadigépezetének, és a németek 
három hét alatt Athénban voltak. A görög és a brit hadsereg 


maradványai Krétára vonultak vissza, de a németek május 20-án 
végrehajtották a modernkori hadtörténelem első nagyobb arányú 
ejtőernyős-invázióját (Merkúr-terv), amellyel június 1-jére az utolsó 
görög föld is megszállásuk alá került. A súlyos veszteségek miatt többé 
nem vállalkozhattak ilyen hadműveletekre. A hadsereg kapitulációja 
után a nácik bábkormányt neveztek ki. 

A háború kiszélesedése 

Támadás a Szovjetunió ellen 


A tengelyhatalmak újabb offenzívája és a fordulat (1941. 
június 22-1942/43) 


1941 tavaszán Hitler három lehetőség közül választhatott. Teljes 
erővel rávethette volna magát Nagy-Britanniára és a brit birodalomra, 
megszerezhette volna magának a Földközi-tenger keleti medencéjét, 
megnyitva ezáltal a Közép-Keletre (Irak, Irán) vezető utat, és végül a 
harmadik lehetőség a Szovjetunió elleni hadjárat volt. Úgy vélte, 
Nagy-Britannia is csak azért áll ellen, mert szövetségesekre számít, és 
ezek nem lehettek mások, mint az Egyesült Államok és/vagy a 
Szovjetunió. Hitlernek nem volt terve arra, hogy mi történjen, ha a 
világ legerősebb gazdasági hatalma ennek megfelelő hadsereget épít 
ki, és megjelenik vele a britek védelmében Európában. Azt tervezte, 
hogy egy újabb villámháborúval szétzúzza a Szovjetuniót, megfosztva 
ezzel potenciális szövetségesétől Nagy-Britanniát, mielőtt az az 
Egyesült Államok segítségével támadást kezdhetne Németország ellen. 
Sőt abban bízott, hogy a Szovjetunió bukásával olyannyira 
megváltoznak Németország javára az erőviszonyok, hogy a reményét 
vesztett Anglia is békét köt, de legalábbis megosztja Nagy-Britannia és 
az Egyesült Államok demokratikus közvéleményét a bolsevizmus elleni 
,keresztes háborúja". A Szovjetunió, a bolsevizmus elleni támadása 
Hitler egész politikai pályájából, a nemzetiszocialista eszmékből 
(Lebensraum) is következett. Már 1940 decemberében megkezdték a 
támadás tervének kidolgozását (Barbarossa-terv). 

Hitler 1941. június 22-én indította meg a második világháború 
legkockázatosabb vállalkozását. Németország kétségtelen katonai 
fölényben volt ekkor. Nagy segítséget jelentett Hitler számára, hogy 
igénybe vehette szövetségesei és csatlósai erőtartalékait, sőt igen nagy 
mértékben  emberanyagát is. Németország ipari és katonai 
szempontból egyaránt a világ legjobban megszervezett hatalmai közé 
tartozott, és háborús céljai szolgálatában  felhasználhatta a 
meghódított Európa minden elképzelhető erőforrását. Mivel nyugat 
felől ekkor még nem kellett támadástól félnie, a Szovjetunió ellen 
megindított háború elején sokkal nagyobb és főként sokkal jobban 
felszerelt haderőt tudott mozgósítani, mint megtámadott ellenfele. 


Sztálin azt feltételezte, hogy Hitler támadására csak Nagy-Britannia 
leverése után kerül sor. Ezért provokációnak tartotta és nem is vette 
figyelembe a brit, az amerikai és a szovjet titkosszolgálatok pontos 
információit a közelgő német offenzíva időpontjáról. A Szovjetunió 
nem készült fel a támadásra, és ezért is lehettek olyan sikeresek a 
németek az első hónapokban. 

Hitler annyira biztos volt a könnyű győzelemben, hogy nem is keresett 
, nehézsúlyú" szövetségeseket — nem akart osztozni a zsákmányon. 
Mussolinit lebeszélte, hogy csapatokat küldjön a keleti frontra, Japánt 
pedig dél felé , terelte", a brit Szingapúr elleni támadásra biztatta. A 
németek 150 hadosztályát a (finn, román, szlovák és magyar) 
szövetségesek mintegy 30 hadosztálya egészítette ki (összesen kb. 3 
millió katona), akiket a Sztálin által elvett területek visszaszerzésére 
(finnek, románok), illetve a háború utáni rendezéshez érdemek 
szerzésére küldtek ki a frontra vezetőik (magyarok, románok, 
szlovákok). A németek 3350 harckocsijával és 3000 repülőgépével 
szemben a szovjetek 25 ezer, döntően elavult páncélosa és 6000, 
ugyancsak elavult repülőgépe állt. 

A németek három nagy hadseregcsoport felhasználásával három 
irányból indultak a Szovjetunió ellen. Fenn északon von Leeb 
tábornok parancsnoksága alatt a német csapatok a balti államokon 
keresztül Leningrád ellen vonultak. A cári Oroszország, Lenin és a 
bolsevik forradalom egykori fővárosa ellen északról is megindult a 
támadás, a finnek négy nappal később csatlakoztak a Szovjetunió 
elleni hadjárathoz. A második nagyobb arányú támadás von Bock 
tábornok vezetése alatt egyenes irányban Moszkva ellen, végül a 
harmadik és a legnagyobb sikerű délen kezdődött von Rundstedt 
tábornok hadműveleteivel. 

Az első napokban leírhatatlan káosz uralkodott a szovjet oldalon. 
Már az offenzíva első néhány órájában (a földön) megsemmisítették a 
szovjet légierő 1200 gépét, és a szovjet légtér felett a Luftwaffe lett az 
úr. Moszkvából nem jött egyéb parancs, mint az, hogy nincs 
visszavonulás, mert Sztálinnak nem volt világos elképzelése arról, 
hogyan tovább. Ő a Szovjetunió előterében akarta megvívni a háborút, 
ezért is tolta 200-300 kilométerrel nyugatabbra a határait 1939 után. 
Tíz nap múlva a bolsevik vezér összeszedte magát, és életében először 
rádióbeszédet intézett a néphez, megdöbbentve hallgatóit grúz 
akcentusával. 

Súlyos áldozatok árán július végére a megsemmisítő , határcsatákat" a 
Wehrmacht megnyerte, és 1941 kora őszén megkezdhette a három 
nagyváros, Leningrád, Odessza és Moszkva nyerte, és 1941 kora őszén 
megkezdhette a három nagyváros, Leningrád, Odessza és Moszkva 
december 6.) a főváros elfoglalására. November végéig kimerítették 
minden erőtartalékukat a moszkvai védővonalak elleni hiábavaló 


támadásokban. December 7-én Zsukov marsall 25 ,télálló", jól 
felszerelt távol-keleti hadosztályával ellentámadásba kezdett, és 
80-300 kilométer távolságra visszaszorította a németeket Moszkvától. 
Sztálin megtehette, hogy távol-keleti hadosztályait most bevesse, mert 
1941 áprilisában semlegességi egyezményt kötött Tokióval, és 
Richard Sorge szovjet hírszerző még október közepén jelezte, hogy 
Japán dél felé támad. Moszkva alatt a Wehrmacht elszenvedte első 
vereségét, a villámháború véget ért. 

Magyarország belép a háborúba 

A német vezetés a Szovjetunió elleni háború kezdetén nem számolt 
tényleges magyar katonai részvétellel, de nem zárta ki annak 
igénylését. Hitler nem akarta hivatalosan kérni a magyar hadsereg 
részvételét, mert - a korábbi esetek alapján — attól tartott, hogy a 
magyar kormány újabb területi követelésekkel lépne fel. A politikai és 
katonai vezetés a , revízió revíziójától" tartott, ezért úgy vélték, itt az 
alkalom, hogy Hitlernél jó pontokat szerezzenek a háború utáni 
időkre. Hiszen világos volt, hogy a kelet-európai határok nem 
örökérvényűek. Azt, hogy Németország közelinek és könnyűnek remélt 
győzelme után miképpen és főleg kinek a javára módosulnak a 
határok Kelet-Közép-Európában - szerintük -, a magyar, a román, a 
szlovák és a horvát csapatok keleti fronton szerzett érdemei alapján 
kell majd megállapítani. Már csak egy jó ürügyre volt szükség, hogy 
igazolhassák a Szovjetunió elleni háborúhoz való csatlakozást. 1941. 
június 26-án máig ismeretlen eredetű gépek bombázták Kassát, 
Munkácsot, illetve , meggéppuskáztak" egy gyorsvonatot Rahó 
közelében. Bár Molotov még 23-án közölte a moszkvai magyar 
követtel, hogy a Szovjetuniónak nincsen követelése vagy támadó 
szándéka Magyarországgal szemben és nincsen észrevétele 
Magyarország erdélyi revíziós törekvéseivel kapcsolatban, a szovjet 
kormány pedig 27-én tagadta, hogy köze lett volna a légitámadáshoz, 
Horthy Miklós, a kormányzói hatalom adta lehetőséggel élve - a 
Bárdossy-kormány támogatásával -, azonnali válaszcsapást 
rendelt el. Amikor 1941. június 27-én Bárdossy László az 
Országgyűlés Képviselőházában bejelentette a hadiállapot beálltát a 
Szovjetunióval, a magyar királyi légierő gépei szovjet területeket 
támadtak, és néhány nap múlva az ún. Kárpát-csoportba összevont 
erők is átlépték a magyar-szovjet határt. 

1941. augusztus 8 -án kihirdették az ún. III. zsidó- (faji) törvényt, 
amely megtiltotta a nem zsidók és zsidók közötti házasságot; 
, fajgyalázásnak" minősítette és büntetendőnek nyilvánította a nem 
zsidók és zsidók közötti házasságon kívüli nemi kapcsolatot. 

1941. november 29-én Nagy-Britannia - Sztálin követelésére — 
ultimátumban felszólította — Magyarországot (Finnországgal és 
Romániával egy időben) csapatai haladéktalan visszavonására 


(december 5-ig). Miután Magyarország ezt nem teljesítette, az USA 
budapesti — nagykövete átadta a  Nagy-Britanniával beállott 
hadiállapotot kimondó jegyzéket. December 12-én Magyarország 
elvágta az utolsó szálat is a Nyugat felé, hadat üzent az Egyesült 
Államoknak (egy nappal a német hadüzenet után). 

Kié lesz a Közel- és Közép-Kelet? 

Stratégiai jelentősége volt , hogy ki szerzi meg a Földközi-tenger 
partjától Indiáig húzódó térség feletti uralmat. Ha a tengelyhatalmak 
befolyása tovább erősödött volna Szíriában, Irakban és Iránban, ha 
ellenőrzésük alá vonták volna a Közel-Kelet hatalmas kőolajforrásait, 
ha elvágták volna a Szovjetunióba vivő szövetséges utánpótlási 
útvonalakat, ha az oldalukon a háborúba kényszerítették volna a 
semleges Törökországot és ha közvetlenül fenyegethették volna 
Indiát, beláthatatlan következményekkel járt volna. A cionizmus, a 
zsidó-palesztin konfliktus miatt a nemzetiszocialista 
antiszemitizmusnak, Németországnak számos híve akadt az arab világ 
vezető köreiben. Döntően a britekre hárult, hogy elhárítsák ezeket a 
veszélyeket is. 

1941 májusában a brit csapatok megszállták Irakot, és angolbarát 
kormányt segítettek hatalomra. Júniusban Palesztinán és Irakon át 
benyomultak Szíriába, ahol rövid, de heves harcok után legyőzték a 
vichyi kormányhoz hű francia haderőket, és a hatalmat a 
, szabadfranciáknak" adták át. Amikor pedig a Szovjetunió hadba 
lépésével életbevágóan fontossá lett, hogy a Perzsaöbölből közvetlenül 
juthasson el a segítség a Szovjetunióba, Irán északi részét a szovjet, a 
délit pedig a brit csapatok szállták meg (1941. augusztus), a 
németbarát Reza Pahlavi sahot fia javára lemondásra kényszerítették, 
és internálták. 

Az Atlanti Charta 

1941. augusztus 14 -én — egy Új-Foundlandnál horgonyzó amerikai 
cirkálón -— Roosevelt és Churchill közös szándéknyilatkozatot tett a 
háború utáni béke alapelveiről. Az aláírók a következő 
alapelvekben értettek egyet: nem fogadják el a területi változásokat, 
kivéve, ha a lakosság önrendelkezése igazolja; a népek szabadon 
választhatják meg alkotmányukat és kormányukat; biztosítják a 
kereskedelem és a tengeri közlekedés szabadságát; elhatározták, hogy 
a világháború után egy általános biztonsági békerendszert teremtenek 
meg, s kiépítéséig lefegyverzik az agresszor nemzeteket. 

Mivel a Chartához csatlakozott a Szovjetunió és a többi, a 
tengelyhatalmakkal hadban álló ország is, ez lett a háború alatt a 
szövetséges együttműködés elvi alapja. 


Japán expanzió a csendes-óceáni térségben 
Mivel 1937 elején ismét válság fenyegette az országot, s ennek 


hatására megerősödött az ellenzék, a kormány a Kína elleni háború 
kirobbantásával teremtett új helyzetet. A háborús kaland lendülete 
néhány év alatt kifulladt, az ellenzék azonban erősen meggyengült, s 
1940-ben fel is oszlatták a politikai pártokat. Helyükbe az Egységes 
Nemzeti Párt lépett, s most már nem maradt erő, amely 
megakadályozhatta volna a háromhatalmi egyezmény megkötését 
(1940). 

Az 1941 áprilisában a Szovjetunióval kötött megnemtámadási 
szerződés északról fedezte Japán kelet-ázsiai, óceániai terjeszkedését. 
Júniusban megszállta  Francia-Indokínát, — majd augusztusban 
Thaiföldtől követelte, hogy bocsásson rendelkezésére katonai 
támaszpontokat és biztosítsa számára a nyersgumi-, az óntermelés és a 
rizstermesztés fölötti ellenőrzés jogát. A további terjeszkedés módja 
megosztotta a japán katonai-politikai elitet. Amikor a Konojekormány, 
amely tárgyalásokkal akarta szentesíttetni az amerikaiakkal az addigi 
és a későbbi hódításait, megbékélési politikájával kudarcot vallott, 
augusztusban lemondott. A Kvantunghadseregtörzs főnökének, az 
imperializmus legfőbb képviselőjének, Todzso Hidekinek októberben 
megalakult kormánya azonnal hozzálátott az Egyesült Államok elleni 
háború gyorsabb előkészítéséhez. 

1941. december 7 -én a Hawaii-szigeteken fekvő Pearl Harbor, az 
Egyesült Államok csendes-óceáni flottájának főtámaszpontja ellen 
Jamamoto tengernagy repülőgépei meglepetésszerű támadást 
intéztek, de az amerikaiak mindhárom, nyílt tengeren tartózkodó 
repülőgép-anyahajója, a hajógyárak és a dokkok elkerülték a 
pusztulást. Az Egyesült Államok, Nagy-Britannia és Hollandia 
Japánnak küldött hadüzenetét (december 8.) követte a német-olasz 
hadüzenet az Egyesült Államoknak (december 11.). 

A Pearl Harbornál, majd három nappal később Szingapúr közelében a 
brit flotta két hatalmas hadihajójának elsüllyesztésével elért sikerek, 
ha átmenetileg is, jelentős katonai fölényhez juttatták Japánt a 
Csendes-óceánon. A térségben megmaradt brit-amerikai szövetséges 
flotta és légierő nem volt már alkalmas arra, hogy útját állja a japán 
expanziónak, amely a Pearl Harbor-i támadással egyidejűleg indult 
meg a térség legfontosabb pontjain. 

Pearl Harbort Japán diadalmas 150 napja követte. A három irányba 
indított offenzíva fő iránya a Fülöp-szigetek és Holland-India 
(Indonézia) volt. A Jáva mellett vívott tengeri csatában (február 
27-28.) megsemmisítették az amerikai-brit-holland hajóhadat, és 
március 8-án már Batáviában (ma Jakarta) is felhúzták a Felkelő Nap 
Országának zászlaját. A japán légierő már az észak-ausztráliai Darwint 
bombázta. Május elején felszámolták az utolsó amerikai ellenállási 
pontot is a Fülöp-szigeteken. 

Az előrenyomulás fő irányának jobbszárnya az ázsiai kontinens ellen 


irányult. Még december 25-én bevették Hongkong brit tengerészeti 
támaszpontját, 1942. február 15-én elesett Szingapúr, a Kelet 
Gibraltárja. A Tokiónak önként behódoló Thaiföld területéről 
kiindulva április végére elfoglalták Burmát, a stratégiai fontosságú 
, burmai út" elvágásával elszigetelték a Nemzeti-Kínát a szövetséges 
utánpótlástól, és már közvetlenül fenyegették a brit Indiát. 

Az előrenyomulás fő irányának balszárnyát az , Óceánia felé 
irányuló sugaras előretöréssel" fedezték. Lerohanták Guamot és a 
Wake-szigetet, partra szálltak Új-Guineában és az Aleut-szigeteken. 
Május elején Ausztrália partjai előtt, a Korall-tengeren csapott össze 
a japán és az amerikai hajóhad. A történelemben most először küzdött 
két flotta egymástól mintegy 200 mérföldes távolságból, anélkül, hogy 
látták volna egymást. A nagy csatahajók ideje lejárt; a repülőgép- 
anyahajók vették át az uralmat a tengerek felett. A japánok 77 
repülőgépet és egy könnyű, az amerikaiak egy nehéz repülőgép- 
anyahajót vesztettek a 66 repülőgépük mellett. Jamamoto azonban 
abbahagyatta a hadműveleteket, és ezzel kifulladt a japán 
előrenyomulás. 

Az 1942-es német nyári offenzíva a keleti fronton és Észak- 
Afrikában 

Miután 1942 tavaszán a Vörös Hadsereg három  offenzíváját 
(leningrádi, harkovi, krími) is visszaverték, a németek június végén 
indították meg támadásukat. Hitler célja a kaukázusi, a bakui 
olajmezők és a kubáni gabonaföldek megszerzése, a stratégiailag (és 
lélektanilag is) fontos Sztálingrádnál az észak-déli, volgai vízi út 
elvágása volt, hogy ezzel biztosítsa a kaukázusi támadó ék hátát. 
További terve, hogy Sztálingrádból északnak fordulva Moszkvát 
elfoglalja, illetve a Kaukázuson átjutva csapatai a Perzsa-öbölnél 
egyesüljenek Rommel seregével. 

A német csapatok két hónap alatt a Kaukázusig, illetve a Volgáig 
nyomultak előre, de Sztálingrádot nem sikerült teljesen bevenniük, 
Bakut pedig meg sem közelítették. Ettől kezdve Sztálingrád ostroma 
kezdett az első világháborús Verdunre emlékeztetni, mind nagyobb 
német erőket vonzott magához és mind kevesebbet ért volna a 
bevétele. Ahogy egyre több erőt csoportosítottak a németek a 
sztálingrádi frontszakaszra, úgy gyengült a Don melletti hosszú, északi 
szárnyuk, amelyet a csekély katonai értékű román és magyar 
csapatokra bíztak. 

1942 májusában Rommel nagy erejű ellentámadást indított, hogy 
elfoglalja Egyiptomot és a Szuezi-csatornát. A kezdetben sikeres 
offenzíva az egyiptomi El-Alameinnél, 100 km-re Alexandriától 
kifulladt. , Az erőnk kimerült"? — írta haza Rommel, és néhány tucat 
páncélosával várta az amerikai hadiszállításokkal napról napra 
erősödő brit 8. hadsereg ellentámadását, amelynek új parancsnoka a 


legjobb brit hadvezér, Bernard L. Montgomery tábornok lett. 

A fordulat 

Csata a Csendes-óceánon (1942. június 3-7.) 

A Korall-tengeren döntetlenül végződött csata után a japán vezérkar 
azt tervezte, hogy lehetőleg egyetlen döntő ütközetben megsemmisíti 
az amerikai flottát; elfoglalva a stratégiai fekvésű Midway-, majd a 
Hawaii-szigeteket, kiszorítja az amerikaiakat a Csendes-óceánról. Ezért 
vonult fel szinte a teljes japán flotta június elején a Midway-szigetek 
ellen. A japán rejtjelkulcsot ismerő amerikaiak nem törődtek az Aleut- 
szigetek ellen indított elterelő akcióval, de még így is látszólag 
nyomasztó hátrányban voltak Nimitz tengernagy erői. A radart nem 
használó japánok viszont sötétben tapogatóztak, s ez lett a vereségük 
oka. Amikor számukra váratlanul megjelentek a feleakkora amerikai 
flotta repülőgépei, és néhány perc alatt megsemmisítették a japánok 
négy anyahajóját, egy nehézcirkálóját és ezekkel együtt több mint 330 
repülőgépet, a japán flotta megszakította a hadműveletet, és 
visszafordult támaszpontjai felé. Az. amerikaiak csak egy repülőgép- 
anyahajót, egy torpedórombolót és mintegy 150 repülőgépet 
vesztettek. 

Ezzel megszűnt a japán fölény a Csendes-óceánon, és mivel Japán 
csak több ezer kilométeres tengeri útvonalakkal biztosíthatta a katonai 
utánpótlást és az ipari nyersanyagokat, stratégiai helyzete 
megrendült. Még néhány hónapig reménykedhettek ugyan, hogy a 
németek európai sikerei, esetleg győzelmük a Szovjetunió felett 
kompromisszumos békére kényszerítheti az Egyesült Államokat, ám a 
stratégiai kezdeményező szerepüket elvesztették. 

El-Alamein (1942. október); Eisenhower partraszállása Észak- 
Afrikában 

Észak-Afrikában már nyár óta készült a két fél a döntő összecsapásra, 
melyet Churchill ,a kezdet végének" nevezett, és valóban 
fordulópontot jelentett a világháborúban ezen a fronton. Amikor 
megkezdődött az ütközet, 230 ezer brit katona állt szemben a 
tengelyhatalmak 80 ezrével, és 1440 harckocsi a 260 német és a 280 
elavult olasz tankkal szemben. 

Az  el-alameini csatában (1942. október 23-november 4.) 
Montgomery brit csapatai felőrölték a tengelyhatalmak erőit, és 
Rommel a tunéziai határig vonult vissza. Időközben (november 8.) 
Dwight Eisenhower amerikai tábornok parancsnoksága alatt brit és 
amerikai csapatok szálltak partra a Vichyhez hű Francia Észak- 
Afrikában, Casablancában, Oranban és Algírban (Fáklya-hadművelet). 
Az észak-afrikai szövetséges partraszállás ellensúlyozásaképpen - és 
hogy megelőzzön egy dél-francia inváziót — Hitler elrendelte egész 
Franciaország katonai megszállását, de nem sikerült megszereznie a 
Toulonban állomásozó francia hadihajókat, mert a franciák inkább 


elsüllyesztették azokat. 1942/43 telén már csak Tunézia maradt a 
tengelyhatalmak kezén ÉszakAfrikában. 

Mialatt a szemben álló felek erős állásokat építettek ki Tunézia és 
Algéria határán, és mialatt Montgomery 8. brit hadserege nyugat felé 
szorította Rommelt, Churchill és Roosevelt a brit és az amerikai 
hadsereg — vezető  tábornokaival tanácskozásra gyűlt össze 
Casablancában, hogy megvitassák az elkövetkező hónapokban 
esedékes haditerveket, a szicíliai és itáliai partraszállás terveit. Itt 
állapodtak meg abban az alapelvben, hogy a legyőzött ellenségtől nem 
fogadnak el mást, csak a , feltétel nélküli kapitulációt". 

A sztálingrádi csata és Leningrád blokádjának áttörése 

A szovjet hadsereg 1942. november 19-én indított támadása a 
sztálingrádi katlanba zárta Paulus több mint 300 ezer fős 6. 
hadseregét. Miután hiábavalónak bizonyult Mansteinnek, a Dél 
hadseregcsoport főparancsnokának decemberi felmentési kísérlete, és 
januárban a szovjet csapatok áttörték a doni frontot is - 
megsemmisítve az itt lévő magyar és román hadsereget -, a német 
6. hadsereg sorsa megpecsételődött. 1943. január 31-én Paulus, akit 
kevéssel korábban neveztek ki tábornagynak, megadta magát, és az 
utolsó német csapatok február 2-án követték a példáját. A 91 ezer 
fogságba esett németből mindössze 6000 tért haza valaha is. 

A sztálingrádi vereség után a védhetetlenné vált kaukázusi frontról a 
német csapatok gyors ütemben vonultak vissza, és 1943 márciusában 
már ismét ott voltak, ahonnan 1942 nyarán elindultak. 1943 
januárjában a szovjet csapatok megkezdték a Leningrádot körülvevő 
blokád áttörését. 

Magyarország: a voronyegzsi katasztrófa és a Kállay-kormány 

1942 januárjában Ribbentrop német külügyminiszternek és Keitel 
vezértábornagynak, a Wehrmacht főparancsnokság (OKW) vezetőjének 
budapesti látogatásán Bárdossy megígérte, hogy Magyarország egy 
hadsereget küld a keleti frontra. Már az új miniszterelnök, Kállay 
Miklós küldte ki júliusban a főleg idősebb tartalékosokból és 
tartalékos tisztekből álló 2. magyar hadsereget, 200 ezer katonát és 
50 ezer munkaszolgálatost a Don-kanyarba. 

A villámháború kudarca keleten óvatosabb politizálásra késztette 
Horthyt, aki még 1941 szeptemberében menesztette a feltétlen 
németbarát honvéd vezérkari főnököt, Werth Henrik vezérezredest, 
és helyébe Szombathelyi Ferencet nevezte ki. Az új politika új 
miniszterelnököt kívánt. 1942 márciusának elején , saját kérésére? 
lemondatta Bárdossy Lászlót, és helyette hű emberét, Kállay Miklóst 
nevezte ki (március 9.). Jóllehet az új kormány szóban továbbra is a 
német szövetség hívének vallotta magát, Kállay 1942 nyarától 
titokban, de Horthy támogatását bírva, igyekezett lazítani a 

németekhez fűződő kapcsolatokon és a lehető legkisebb 


megrázkódtatással kivezetni az országot a háborúból. Az angolszász 
hatalmakkal való kiegyezést támogató erők egyik vezetője, a 
különbéke-kísérletek irányítója Horthy legbefolyásosabb 
tanácsadója, Bethlen István volt. 

A korlátozott lehetőségek miatt ha szórványosan is, de a háborúba 
lépést követően nyíltan megjelent az antifasiszta, háborúellenes 
tiltakozás. 1941. október 6-án a budapesti Batthyány-örökmécsesnél, 
november 1-jén a Kerepesi temetőben Kossuth Lajos és Táncsics 
Mihály sírjánál tüntettek, majd 1942. március 15-én a Magyar 
Történelmi Emlékbizottság többezres tömeg részvételével rendezett 
háborúellenes tüntetést a  Petőfi-szobornál. Az Emlékbizottság a 
történelmi hagyományok ápolására, az antifasiszta és náciellenes erők 
tömörítésére alakult meg legálisan 1942 februárjának közepén. Elnöke 
Szekfű Gyula, majd lemondása után a Nemzeti Parasztpárt főtitkára, 
Kovács Imre lett; tagjai az antifasiszta ellenállás valamennyi irányzatát 
képviselték (Bajcsy-Zsilinszky Endre, Darvas József, Illyés Gyula, 
Kállay Gyula, Szakasits Árpád, Tildy Zoltán stb.). Miután a rendőrség 
április 2-án letartóztatta a Magyar Történelmi Emlékbizottság 
elnökségének néhány tagját, a bizottság beszüntette működését. 

A Jány Gusztáv parancsnoksága alatt álló 2. magyar hadsereg az 
1943. január 12-ét követő néhány napban - a sztálingrádi csata 
mellékhadszínterének számító Don-kanyarban, Voronyezsnél - 
megsemmisítő vereséget szenvedett, 41 ezer katona elesett, illetve 
megfagyott, 28 ezer fogságba esett. 

1943 elején a Kállay-kormány Törökországban, Svédországban és 
Svájcban kapcsolatot teremtett brit  diplomatákkal, hogy a 
fegyverszünet feltételeiről tárgyaljon. Az angolbarát erők tévesen 
értékelték a helyzetet, amikor az angolok balkáni  frontjára 
számítottak. 

A második világháború mellékhadszínterének számító Balkánon nem 
voltak meg egy brit offenzíva feltételei, mint az antant 1918-as 
hadjáratakor, de az angolszászok is erősítették ezeket az illúziókat, 
hogy ezzel is megkönnyítsék a Franciaországban tervezett 
partraszállásukat. 

Fordulat a keleti fronton 


Az antifasiszta koalíció ellentámadása (1942/43-1944. 
június 6.) 


1943 legnagyobb ütközetére Kurszk közelében került sor július 5. és 
12. között, s a háború egyik döntő ütközetének bizonyult. Az 
offenzívát németek indították a  kurszki szovjet kiszögellés 
felszámolására, majd 12-én megindult a szovjet ellentámadás. Mindkét 
oldalon 1500 harckocsi csapott össze —- ez volt a történelem 


legnagyobb tankcsatája, és az is maradt egészen az 1973-as közel- 
keleti háborúig. Németország először szenvedett harctéri (nyílt 
terepen vívott ütközetben) vereséget. A Wehrmacht elvesztette 
körülbelül 500 ezer katonáját, 3000 lövegét, 1500 harckocsiját és 
3700-nál több repülőgépét. 

A totális mozgósítással összeszedett tartalékok jelentős része alig két 
hónap alatt megsemmisült. Ettől a pillanattól kezdve már nem a 
győzelem, hanem az időnyerés volt Hitler célja és egyetlen reménye. 

A , zsidókérdés? és az , Endlősung? 

A varsói gettófelkelés 

A náci terror fokozódása és a varsói gettó lakosságának megsemmisítő 
táborokba hurcolása miatt kitört a varsói gettófelkelés (1943. április 
19-május 8.). Megközelítően 60 ezer zsidó felkelő esett el a harcban. A 
gettót lerombolták, az életben maradottakat koncentrációs táborokba 
szállították. 

Bár Németországban a zsidó származású polgárokat erőszak és 
megkülönböztetés sújtotta már 1933 óta, de a világháború kitörése 
után emelkedett fokozatosan az állami politika és gyakorlat szintjére 
szisztematikus megsemmisítésük. Lengyelország lerohanása után 
sor került az első tömeggyilkosságokra, a túlélőket az emberi lét 
minimális feltételeit sem biztosító városi gettókban zsúfolták össze. 
1941 nyarán, a Szovjetunió elleni inváziót követően az Endlösung, a 
, végső megoldás" népirtássá (genocídium) vált. Megkezdődött a 
zsidók tömeges, szervezett legyilkolása, amelyet a különlegesen 
kiképzett halálbrigádok (Einsatzgruppe) gyakran a helybeli rendőrség 
és a kollaboránsok segítségével hajtottak végre. 

1942 januárjában konferenciát tartottak Wannseeben, hogy 
összehangolják a , zsidókérdés végleges megoldását Európában", 
amely Heinrich Himmlernek, az SS ,birodalmi vezetőjének" 
irányítása alatt akkor már folyamatban volt. Már a harmincas években 
felállítottak — koncentrációs  — táborokat Németországban a 
nemzetiszocialista rezsim ellenfelei számára, a  leghírhedtebbek 
Dachau, Buchenwald, Sachsenhausen voltak. 

Most új, megsemmisítő táborokat létesítettek  Treblinkában, 
Sobiborban, Majdanekben; Auschwitzban kibővítették a tábort, 
vasútvonalat, gázkamrákat építettek, hogy egész Európából 
szállíthassanak oda zsidókat. A  deportáltakat érkezésük után 
szétválasztották, egy részük - akik és amíg alkalmasak voltak rá — 
rabszolgamunkásként dolgozott, a többieket elgázosították. Csak 
Auschwitzban több mint 2 millió embert semmisítettek meg. 

Az európai zsidóság embervesztesége a második világháború idején 
becslések szerint meghaladta a 6 milliót, ez az európai zsidóság 
6099-a volt. Ez volt a Holocaust (görög: , teljes tűzáldozat") vagy Soá 
(héber: , katasztrófa, szerencsétlenség"). 


Ugyanakkor romák százezreit is megölték, mint ahogy több mint 
százezer olyan németet és lengyelt is, akiket a nácik az 
eutanáziaprogram alapján szellemileg vagy fizikailag súlyosan 
fogyatékosnak ítéltek. Hárommillió nem zsidó lengyel polgári 
személyt és egymillió szerbet, valamint a megszállt országok 
rabszolgamunkásainak száz- és százezreit gyilkolták meg, vagy haltak 
meg az éhezéstől, illetve a rossz bánásmódtól. Legkevesebb 4 millió 
szovjet hadifogoly vesztette életét a német táborokban a kivégzések, 
az élelemhiány és az egészségügyi ellátás hiánya miatt. 

Több millió ember tömeges meggyilkolását tehát bürokratikusan és 
technikailag szinte tökéletesen szervezték meg és hajtották végre az 
, új rend Európájában", és mivel Németországban, a csatlós és 
megszállt országokban néhány millió ember vett részt ebben, akik 
nagyon is tisztában voltak vele, hogy a deportáltak útja közvetve vagy 
közvetlenül a halálba vezet, minden társadalomnak szembe kell 
néznie második világháborús szerepével, a felelősség kérdésével. 
Nem lehet mindezt egy személy (Hitler), egy-két szervezet (NSDAP, 
SS) vagy csak egy nép bűneként megmagyarázni. De azok a 
társadalmak sem háríthatják el maguktól teljes mértékben a 
felelősséget, amelyek nem fogadták be a biztos halál elől menekülőket, 
mondván: , a csónak megtelt". 

De e nélkül is minden képzeletet messze felülmúlt a második 
világháború kegyetlensége. A fasiszta párthadsereg, a fegyveres SS 
alakulatain kívül tömegesen követtek el szörnyűségeket a 
Wehrmacht, a szovjet, a japán, a horvát, a magyar, a román 
hadsereg katonái vagy akár a partizánok is. A hadseregek 
rendszeresen és tömegesen - gyakran egész falvakat kiirtva — a polgári 
lakosságon torolták meg az őket ért támadásokat (Lidice, Oradour 
stb.). 

A sztálini Szovjetunióban kollaboráció vádjával vagy csak gyanújával 
egész népeket deportáltak évtizedekre (krími tatárok, csecsenek, 
volgai németek). A Gulagok világa várta a német fogságból szabadult 
szovjet hadifoglyokat, mert megadták magukat, a , felszabadítottak", 
kollaboránsok vagy csak a gyanúsak tömegeit, akik közül sokan nem 
tértek vissza. 

Csak a hadifogolytáborokban, az NKVD börtöneiben meghalt 
lengyelek száma meghaladja a 750 ezret, a katyni tömegsírok több 
mint 4000 tiszt holttestét rejtették, akik 1939-ben kerültek szovjet 
hadifogságba. Mint ahogy örökre eltűnt az 1945-ben a szovjetek 
fogságába került egymillió japán legtöbbje is. 

A japánok kegyetlenkedései a megszállt területek lakosságával 
semmivel sem maradtak el az európaiakétól. Egyes becslések szerint a 
japánok Kínában tízmillió embert öltek meg. A japán kézre került 
nyugati hadifoglyok a busidó erkölcsi normáknak, különféle 


kegyetlenkedéseknek - éheztetésnek, , tudományos"? kísérleteknek, 
kényszermunkának és a bombázások célpontjai körüli táborokban való 
fogva tartásnak — voltak kitéve. A megszállt területeken 200 ezer nőt 
kényszerítettek a hadsereg bordélyházaiba. 

1941 után egyik hadviselő félnek sem voltak fenntartásai a nagy 
lélekszámú települések támadását illetően. A városok nagyfokú 
bombázásának következtében például Németországban 600 ezer, 
Japánban 500 ezer, Nagy-Britanniában 60 ezer polgári lakos vesztette 
életét. Rengeteg ember a frontok elől menekülve vagy idegen 
hadseregektől elüldözve halt meg. 

Az ellenállási mozgalmak 

Kétségtelenül minden országban akadtak, akik hajlandóak voltak a 
németekkel való együttműködésre, egyes országokban többen, máshol 
kevesebben. De a náci terror, a deportálások, az önzetlen hazafiság 
vagy az antifasiszta meggyőződés sokakat késztetett arra, hogy részt 
vegyenek az ellenállásban a Wehrmacht által elfoglalt területeken. A 
legtöbb országban a kommunisták és a szocialisták vállalták a 
legnagyobb áldozatokat. A szervezésben, az anyagi és politikai 
támogatásban Nagy-Britanniának volt jelentős szerepe. 

A Szovjetunió megszállt területein a többiekéhez nem hasonlítható 
partizánháború alakult ki. A partizánmozgalom emberi bázisát azok 
a szovjet tisztek és katonák alkották, akik, miután , elrobogott?" 
mellettük a front, nem adták meg magukat, hanem behúzódtak a 
hatalmas erdőségekbe. Számukat gyarapították a megszállt területek 
párt- és szovjet funkcionáriusai, akik nehezen tudták volna eltitkolni 
kilétüket (a Vörös Hadsereg politikai tisztjeire az azonnali likvidálás 
várt Hitler hírhedt ,komisszárparancsa" alapján). 

A későbbiekben a példátlanul brutális megszállás mind több embert 
tett partizánná vagy az ellenállók támogatójává. 1941/42-ben, amikor 
a Szovjetunió az élethalálharcát vívta, az ellenállás még szórványos és 
szervezetlen volt, ráadásul hiányoztak hozzá az anyagi feltételek 
(fegyver, élelmiszer, gyógyszer). 1942/43 tele nemcsak a fronton 
hozott fordulatot, hanem a partizánmozgalomban is, amely 1943-ra 
kiszélesedett, tömegméreteket öltött, jól szervezetté vált. Moszkva 
mind több hadianyagot tudott eljuttatni légi úton hozzájuk. A 
mozgalom tetőpontján, 1943/44-ben a Szovjetunióban legalább 
félmillió fegyveres partizán harcolt. 

A nácizmus ,új rendje" legkíméletlenebbül Lengyelországban 
mutatkozott meg. A lengyel zsidók millióit legyilkolták, az életben 
hagyottakat rabszolgamunkára deportálták, gettókba zárták, az 
országot kirabolták, a városokat lerombolták. Mindezek ellenére sem 
tudták megtörni a lengyel ellenállást, sok ezer lenyel katona menekült 
el az ország területéről, és folytatta a harcot a németek ellen Észak- 
Afrikában (Tobruk), Norvégiában (Narvik), Olaszországban (Monte 


Cassino) és Franciaországban, de százezrek harcoltak odahaza is. 

A megszállás első napjaiban már megkezdődött az ellenállás 
megszervezése. Itt tűnt ki Grot-Rowecki tábornok, a Honi Hadsereg 
későbbi parancsnoka. A Honi Hadsereget (Armia Krajowa) a londoni 
emigráns kormány kezdeményezésére szervezték meg 1942 
februárjában. Ugyanígy megszerveződött a földalatti közigazgatás is, 
amely Sikorski tábornok emigráns kormányának volt alárendelve. 
Amikor 1942 januárjában megalakult a Lengyel Munkáspárt 
(kommányának volt alárendelve. Amikor 1942 januárjában 
megalakult a Lengyel Munkáspárt (kom ben a Népi Gárda egységei, 
egyesülve a Vörös Hadsereg oldalán harcoló 1. Lengyel Hadsereggel, 
létrehozták a Népi Hadsereget (Armia Ludowa). A háború utolsó 
fázisában 600 ezer lengyel (ebből 200 ezer emigrációban) harcolt a 
németek ellen, ezzel a lengyelek alkották az ötödik legnagyobb 
németellenes erőt. 

Jugoszlávia 1941 áprilisi lerohanása után a hegyekben azonnal 
elkezdődött az a fajta elkeseredett gerillaháború, amelyet a szerbek 
évszázadokon át vívtak a törökök ellen. Az ellenállás első vezetője az 
emigráns kormánnyal együttműködő, katonatisztből partizánvezérré 
lett Dragoljub (Drazsa) Mihajlovic volt. Szabadcsapatai, a csetnikek 
szerb nacionalizmusra építve vették fel a harcot a megszállókkal, de 
1941 őszére a német terrorral szemben a nacionalista szerb ellenállás 
már csak árnyéka volt önmagának. A németek neves túszok tömeges 
kivégzésével zsaroltak, és némely parancsnok a harcok beszüntetésére 
kényszerült, csak hogy életben maradhasson. De ekkor már 
kibontakozóban volt egy másfajta ellenállás, amelyet semmilyen 
erőszak, megtorlás sem tudott elrettenteni. A partizánok, akiket Josip 
Broz Tito vezetett, kérlelhetetlen harcot indítottak a megszállók ellen, 
de a túlélésük fejében megalkuvó csetnikek és a kollaboráns horvát 
usztasák ellen is. Csakhamar igen súlyos veszteségeket okoztak a 
németeknek, és nagy körzeteket vontak ellenőrzésük alá. Amikor 1943 
őszén az olasz hadsereg szétesett, Tito partizánjai lefegyverezték az 
olasz csapatokat, és most már negyedmilliós hadsereget alkottak. 
Mivel ténylegesen csak a partizánok harcoltak a németek ellen, a 
csetnikek pedig nem, 1943 végére már minden rendelkezésre álló 
hadianyagot Titónak dobtak le a britek, és nem sokkal később 
Mihajlovictól is megvonták az elismerést. 

1943 novemberében Tito a boszniai Jajcéban megtartotta 
mozgalmának politikai kongresszusát, és ,a jugoszláv nemzet 
képviseletére egyedül jogosult" ideiglenes kormányt állított fel. 
1944 májusának végére — túl későn — tudott csak úrrá lenni belső 
válságán a londoni jugoszláv emigráció. II. Péter király felmentette a 
kormányt, amelynek a kompromittálódott Mihajlovic tábornok volt a 
hadügyminisztere, és a háború kezdete óta egyesült államokbeli 


emigrációban élő Subasicot, a volt horvát bánt nevezte ki 
miniszterelnökké, de ennek már nem volt igazi jelentősége. 

1944 őszén a Vörös Hadsereg balkáni előrenyomulása megteremtette 
Jugoszlávia felszabadulásához a feltételeket. A Népi Felszabadító 
Hadsereg nagyszabású offenzívát indított, a Vörös Hadsereggel 
, versenyt futva? felszabadította Belgrádot (október 20.), és 1945. 
május 15-ére - kiszorítva a megszálló csapatokat, szétverve a 
csetnikeket és usztasákat — az országot is. 

Franciaország ban az ellenállást (Résistance) különböző irányzatú 
mozgalmak képviselték; egyesek közülük, mint a kommunista 
beállítottságú Nemzeti Front, harci egységeket létesítettek, amelyek 
gerilla- és szabotázsakciókat hajtottak végre. A legaktívabban a 
kommunisták vezette , Szabadcsapatok és partizánok" harcoltak a 
megszállók és kollaboránsok ellen. A németországi kényszermunkára 
deportálás elől sok fiatal menekült Dél-Franciaország hegyeibe, 
erdőibe, és szerveződött  partizáncsapatokba  (maguisard-ok). 
Londonban De Gaulle vezetésével megalakult a  ,Szabad 
Franciaország"-mozgalom, amelyhez egyes francia gyarmatok is 
csatlakoztak. 

A Résistance számos csoportja 1943 májusában egyesült az Ellenállás 
Nemzeti Tanácsában, amely demokratikus antifasiszta programot 
fogadott el. Ezzel közel egy időben alakította meg Algériában De 
Gaulle a Francia Nemzeti Felszabadító Bizottságot (1943. június), a 
leendő Francia Köztársaság ideiglenes kormányát, amelynek élén 1944 
augusztusában visszatért Franciaországba. A francia ellenállás mintegy 
500 ezer tagja komoly segítséget jelentett a szövetségeseknek a 
második front megnyitása után. Jóllehet a dél-francia Maguis-felkelést 
másfél hónapos kemény harcok után a németek leverték, de a párizsi 
felkelés (1944. augusztus) az ellenállási mozgalom legnagyobb 
sikere lett. 

A  partizánmozgalmakat egyetlen országban sem sikerült 
felszámolniuk a németeknek, bár mindenütt a legbrutálisabb 
eszközökkel próbálták meg letörni ezeket. Az ártatlan polgári 
lakosságon torolták meg az ellenállás akcióit, túszokat szedtek, 
akiket agyonlőttek (Hitler , Éjszaka és köd?-parancsa). Legfőképpen 
az SS és az SD, de a Wehrmacht, a szövetséges hadseregek és a 
kollaboráns milíciák is részt vettek a népirtásokban és a lakosság 
terrorizálásában. A Szovjetunióban partizán(gyanús) falvak százait 
rombolták le, és a birodalmi helytartó, Heydrich ellen 1942. május 
végén elkövetett prágai merénylet megbosszulására lerombolták a 
cseh Lidicét, amelynek neve - a francia Oradour-sur-Glane-nel — a náci 
barbárság szimbóluma lett. 

A szövetségesek előnyomulása Észak-Afrikában és 
Olaszországban 


1943. május közepére sikerült megtörni az olajból, sőt az élelemből is 
hiányt szenvedő német és olasz erők ellenállását Tunéziában, de túl 
késő volt már a szövetséges haderő  átcsoportosítására egy 
franciaországi offenzívához. Július 10-én partra szálltak az amerikaiak 
és a britek Szicíliában, és a fasiszták által meggyengített maffiát is 
felhasználva, gyorsan elfoglalták a szigetet. Olaszország katonailag 
gyenge volt, és a súlyos kudarcok hatására a fasizmus politikai 
szervezete felbomlott. Churchill Olaszországot a tengely létfontosságú 
elemének tartotta, és arra számított, amit aztán az események 
megcáfoltak, hogy az olasz vereség döntő változást eredményezhet az 
erőegyensúlyban. 

A fasiszta rendszer a szicíliai vereség után gyorsan összeomlott. A 
Fasiszta Nagytanács szembefordult Mussolinivel, mire a király, III. 
Viktor Emmanuel megfosztotta miniszterelnöki tisztétől, elrendelte 
letartóztatását (1943. július 25.), és Pietro Badoglio marsallt nevezte 
ki a kormány élére. Feloszlatták a fasiszta pártot, vezetői 
elmenekültek, milíciájuk ellenállás nélkül fölbomlott. 

Szicília elfoglalása után a szövetségesek megkezdték csapataik és 
deszantjárműveik visszavonását Angliába egy 1944-es franciaországi 
partraszállás előkészítésére. Szeptember elején Badoglio titokban 
fegyverszüneti szerződést írt alá, amely feltétlen fegyverletételt 
ígért. A szövetségesek azonban néhány nappal később váratlanul 
nyilvánosságra hozták a fegyverszünetet. Rómában teljes volt a káosz, 
a parancs nélkül maradt olasz csapatokat a németek lefegyverezték, 
Badoglio és a király elmenekült. 

Amikor másnap a szövetségesek partra szálltak Salernónál, Kesselring 
tábornagy Wehrmacht-csapatainak erős ellenállásába ütköztek. Otto 
Skorzeny SS-ezredes kommandóakcióval kiszabadította az internált 
Mussolinit, aki szeptember 15-én Salóban kikiáltotta bábállamát, az 
, Olasz Szociális Köztársaságot". Ettől kezdve Olaszország a második 
világháború mellékhadszínterévé vált, és fÍrontja csigalassúsággal 
araszolt előre. 

Az ázsiai és csendes-óceáni háború 1943-ban 

Mivel mind Churchill, mind Roosevelt Németország legyőzését 
tekintette a legfontosabbnak, korlátozott erőforrásaikkal az ázsiai, 
csendes-óceáni — hadszíntéren a további japán expanzió 
megakadályozására csak a stratégiai fontosságú helyeken törekedtek. 
A Csendes-óceán középső térségében  Nimitz admirális erői 
visszafoglalták a Gilbert-szigeteket és északon az Aleutszigeteket; a 
Csendes-óceán délnyugati részén MacArthur tábornok vezetésével 
megkezdték Új-Guinea és a környező szigetvilág felszabadítását. 
MacArthur , békaugrás"-stratégiájával kiÚj-Guinea és a környező 
szigetvilág felszabadítását. MacArthur , békaugrás"-stratégiájával ki 
ban sorra elestek anélkül, hogy súlyos áldozatokkal járó közvetlen 


rohamot indítottak volna ellenük. A délkelet-ázsiai hadszíntéren a 
Mountbatten parancsnoksága alatt álló szövetséges erők feladata volt, 
hogy megakadályozzák a japánok India elleni támadását. 

A teheráni konferencia (1943. november 28-december 1.) 

1943 végén Teheránban találkozott először Churchill, Roosevelt és 
Sztálin. Itt született meg a végső döntés az Overlord (Hűbérúr) 
hadműveletről, a második front megnyitásáról 1944 májusában Észak- 
Franciaországban. Ennek támogatására a szövetségesek  Dél- 
Franciaországban (Üllő-, később Sárkány-hadművelet), a szovjetek a 
keleti fronton indítanak offenzívát. Elismerték Sztálin 1939-es lengyel 
szerzeményét, és a tervek szerint Lengyelország határait Németország 
rovására az Odera folyóig ,eltolták?" nyugati irányba - valakinek 
fizetnie kellett. Megegyeztek abban is, hogy Németországot 
valamilyen formában több részre tagolják. Sztálin kötelezettséget 
vállalt, hogy az európai háború befejeződése után a Szovjetunió hadba 
lép Japán ellen, és ezért csak a Kuril-szigeteket és Dél-Szahalint kérte. 
Rooseveltet megnyugtatta, hogy nem az amerikaiaknak kell 
megküzdeniük a japán szárazföldi hadsereg zömével. 

Magyarország 

Magyarország és szomszédai 

A második bécsi döntés után az Észak-Erdélyben berendezkedő 
magyar hatalom elől mintegy 100 ezer román - főleg tisztviselő, 
értelmiségi -— menekült délre. A román menekültek száma 1944-ig 
200-220 ezerre emelkedett. A szeptember elején bevonuló magyar 
hadsereg nem ütközött katonai ellenállásba, mégis több incidens 
történt, Ippen és Ördögkúton román lakosokat gyilkoltak meg. 
Ugyanekkor Dél-Erdélyből mintegy 100-150 ezer magyar menekült 
ÉszakErdélybe vagy Magyarországra, miután ott is diszkriminációs 
intézkedésekre, bebörtönzésekre és más jogfosztásokra került sor. 
Megkezdődött az ún. kölcsönösségi nemzetiségi politika, melyben 
kiutasításra a másik oldalon kiutasítással, internálásra internálással, 
iskolabezárásra iskolabezárással válaszoltak. 

Amikor 1944 őszén a szovjet csapatok után bevonult Észak-Erdélybe a 
román közigazgatás, az ún. Maniu-gárdisták vérengzéseket követtek 
el a Székelyföld egyes falvaiban, főleg Szárazajtán, Szentdomonkoson, 
de másutt is, így a Kolozsvár környéki Egresen vagy Biharban. A 
megtorlások olyan méretűek voltak, hogy a szovjetek 1944 novembere 
és 1945 márciusa között eltávolították Észak-Erdélyből a román 
közigazgatást. 

1942 januárjában Dél-Bácská ban a magyar csendőri és katonai 
alakulatok vadászatot indítottak egy mintegy 40 fős partizánosztag 
felszámolására. Miután az egységet megsemmisítették, nagyszabású, 
megtorló akciót kezdtek a helyi szerb polgári lakosság ellen. A razzia 
során 1000 szerb polgári lakost öltek meg Zsablyán és 3340 embert — 


döntően szerbet - Újvidéken, kiknek holttestét a Duna jegébe vágott 
lékekbe taszították. Bár a Bajcsy-Zsilinszky Endre és Bethlen István 
követelésére indított vizsgálat bebizonyította a tömeggyilkosság 
tényét, a kormányzó megszüntette az eljárást a katonatisztek ellen, és 
amikor 1943 végén új eljárást indítottak, a felelős tiszteknek 
lehetőségük volt, hogy Németországba szökjenek. 

A legsúlyosabb megtorlásokra szintén Jugoszláviában került sor 1944 
végén-1945 elején, egy olyan nemzeti felszabadító és polgárháború 
végén, amelynek addigra már közel 1,7 millió áldozata volt. Azokkal a 
kisebbségekkel szemben, amelyeknek anyaországa részt vett 
Jugoszlávia földarabolásában, a legdurvább retorziókat alkalmazták. 
Több mint 30 ezer magyart gyilkoltak meg, tízezreket hurcoltak 
munkatáborokba. 

A Kállay-kormány és a német megszállás 

Az olasz események és a németek újabb kudarcai a keleti fronton a 
demokratikus erők aktivizálódását hozták 1943 nyarán. Komoly 
érdeklődés kísérte az 1943. augusztus végi - egyhetes - 
balatonszárszói ifjúsági és értelmiségi találkozót is. A több mint 
600 résztvevővel megrendezett megbeszéléssorozaton a népi írók 
tartottak előadásokat. Szinte az egész társadalom , képviseltette?" 
magát a találkozón, a  kommunistáktól a  katolikusokig, a 
szociáldemokratáktól a népi írókig, a protestáns diákoktól az , urbánus 
értelmiségiekig7". A többség a kisgazdapárti és szociáldemokrata 
vezetők álláspontjához közel álló harmadikutas felfogást támogatta. 
Májusban a Komintern föloszlatta önmagát, hogy nagyobb önállóságot 
és rugalmasságot tegyen lehetővé a kommunista pártoknak minden 
antifasiszta erő összefogásához, valamint azért, mert a háborús 
körülmények között a szervezet központilag irányíthatatlan volt. Ez 
egyben Sztálin gesztusát is jelentette nyugati szövetségesei számára. 
Júniusban a Kommunisták Magyarországi Pártja is bejelentette 
feloszlását. A kommunisták - a politikai irányvonal legkisebb 
módosítása és szervezeti változások nélkül — Békepárt néven új pártot 
alapítottak, hogy a további üldözést elkerüljék, s elfogadható 
szövetségesek legyenek a többi antifasiszta erő számára. 

1943 szeptemberében a Kállay-kormány megbízottja Isztambulban 
átvette az angol kormány képviselőjétől az előzetes fegyverszüneti 
feltételeket, amelyek szabályozták brit-magyar együttműködést arra 
az esetre, ha valóban a brit csapatok érnék el a magyar határokat. A 
németeknek kezdettől fogva pontos információik voltak az angolok és 
a botcsinálta magyar ügynökök tárgyalásairól. Így tisztában voltak 
azzal, hogy, a magyar kormány arra törekszik, hogy ,lehetőleg 
olcsón", a legkisebb társadalmi, politikai, katonai áldozat árán 
veszítsen. Mivel a stratégiai helyzetű Magyarország kiugrása 
összeomlással fenyegette a balkáni fronton és a keleti front déli részén 


harcoló német csapatokat, ezért Mussolini bukása, majd az azt követő 
kapituláció után a németek azonnal kidolgozták Magyarország 
megszállásának tervét (Margaretheterv). A következő hónapokban 
alaposan felkészültek a terv tökéletes végrehajtására, hiszen egy 
elsietett akció — egy Kárpátokon belüli káosszal — komoly kockázatot is 
rejtett volna magában, illetve fölöslegesen kötött volna le német 
erőket. A megvalósítás akkor vált sürgetővé Hitler számára, amikor a 
Vörös Hadsereg a Kárpátok előterébe érkezett. 

Már napok óta folytak az ország megszállásának előkészületei, amikor 
Hitler Klessheimbe hívta Horthyt. Többször megszakadó tárgyalások 
után Horthy elfogadta, hogy a helyén marad és új, Hitler bizalmát 
élvező kormányt fog kinevezni, ezért cserébe a német megszállás 
, ideiglenes" lesz. 

1944. március 19 -én a németek ellenállás nélkül megszállták 
Magyarországot. Az ellenállásnak semmi esélye sem lett volna, a 
hadsereg felkészületlenül állt, az országot német erők vették körül, és 
valószínűleg a szlovák és román csapatok is segítettek volna a magyar 
ellenállás felszámolásában. A magyar lakosság rezignáltan vette 
tudomásul a fordulatot. Horthy, Hitler teljhatalmú megbízottjával és 
rendkívüli követével, Veesenmayerrel lefolytatott többnapos vitája 
után Sztójay Dömét, a berlini követet nevezte ki miniszterelnökké 
(március 22.). 

A polgári pártokat, a kisgazdapártot és a szociáldemokrata pártot 
feloszlatták, a baloldali és demokratikus lapokat betiltották. A 
megszálló csapatokkal érkezett Gestapo és a Biztonsági Szolgálat (SD) 
- a magyar politikai rendőrség támogatásával — baloldali és ellenzéki 
politikusokat tartóztatott le, közöttük a fegyveres ellenállást tanúsító 
Bajcsy-Zsilinszky Endrét. 

Elkezdődött a zsidókérdés hitleri , megoldása? is: a sárga csillag, a 
vagyonelkobzás, a gettósítás, majd májusban megindult a vidéki 
zsidóság megsemmisítő táborokba deportálása. A korabeli ország 
területéről . 437 ezer  zsidószármazású magyar állampolgárt 
deportáltak, közülük közel 320 ezren haltak meg. A kormányzó -— 
nemzetközi nyomásra - július elején leállíttatta a további 
deportálásokat, megakadályozva ezzel a főváros kb. 200 ezer zsidó 
lakosának elhurcolását. 

Az európai frontokon 1944-ben 


A fasiszta hatalmak összeomlása (1944. június 6-1945. 
szeptember 2.) 


1944 januárjában Leningrád felszabadult a 900 napos ostrom alól. 
Ezzel véget ért a modern történelem leghosszabb városostroma, 
amelynek időtartama alatt több mint egymillió ember halt éhen. 


Júniusban a Vörös Hadsereg áttörte a finnek Mannerheim-vonalát, 
és a Ladogatótól északra indított hadműveletükkel kettészakítással 
fenyegették Finnország területét. A finn kormány szeptember első 
felében fegyverszünetet kért az oroszoktól, és bár ezt megkapta, az 
itt állomásozó német csapatok még hónapokig védekeztek. 

A feltűnően mértékletes békefeltételek lehetővé tették a szabad, 
demokratikus Finnország megmaradását. 

A Vörös Hadsereg 1944-es nyári offenzívája gyors sikert hozott a 
németek legerősebb pontján. A , Közép"-hadseregcsoport ellenállását 
megtörve, öt hét alatt több száz kilométert megtéve a Vörös Hadsereg 
július végére Varsó alá ért, ahol a németek megállították a szovjet 
előrenyomulást. Ennek tragikus következménye: a londoni emigráns 
kormány, amely már hosszú ideje készült arra, hogy még a szovjet 
csapatok megérkezése előtt fölszabadítja Varsót, mint ahogyan De 
Gaulle is megelőzte az amerikaiakat Párizsban, kirobbantotta a varsói 
felkelést (1944. augusztus 1-október 2.). A heves német ellenállásba 
ütköző Vörös Hadseregnek - hirtelen megnyúlt utánpótlási 
útvonalaival — hosszabb időre volt szüksége ahhoz, hogy újabb 
támadást indítson, és az is kétségtelen, hogy Sztálin sem bánta, ha a 
háború előtti Lengyelország feltámasztásáért küzdő emigráns kormány 
Honi Hadseregét a németek megtörik. A felkelés elfojtása brutális volt, 
az egyenlőtlen küzdelemben 180 ezer polgári lakos és 22 ezer felkelő 
esett el, Varsó megmaradt lakosságát kitelepítették, a várost 
módszeresen lerombolták. 

1944 késő tavaszán - a normandiai partraszállás taktikai 
alátámasztásaként - megélénkültek a szövetségesek hadműveletei 
Olaszországban. Miután áttörték a Gusztáv-vonalat, szabaddá vált az 
út Rómába, melyet a németek , nyílt városnak" nyilvánítottak, 
lemondva a város védelméről és az ezzel egyértelmű elpusztításáról. A 
németek az Arno folyó mentén kiépített állásaikba (Gót-vonal) 
vonultak vissza, és a szövetségesek június 4-én harc nélkül vehették 
birtokba Rómát. 

1944. június 6-án (D-nap) indították meg a szövetségesek a 
történelem legnagyobb partraszállási  hadműveletét (fedőneve 
, Overlord") Normandiában. A nap végére - 10 ezer főnyi 
veszteséggel - 130 ezer ember öt hídfőállást létesített a normandiai 
part 80 km hosszú szakaszán. Két mesterséges kikötőt vittek 
magukkal, hogy a páncélozott járműveket és a nehézlöővegeket partra 
tehessék. A második front, a szövetséges csapatok főparancsnoka az 
amerikai Dwight D. (Ike) Eisenhower tábornok lett, de a 
partraszállást közvetlenül Montgomery tábornok irányította. 

A németek dezorientálása tökéletesen sikerült. Már javában folyt a 
normandiai invázió, amikor Rundstedt, a nyugati hadszíntér 
főparancsnoka még Calais-nál várta azt. Ám hamarosan fölismerte a 


helyzet reménytelenségét, és ennek hangot is adott, gyorsan le is 
váltották. Néhány főtiszt úgy ítélte meg, most van az utolsó esély, 
hogy Hitler eltávolításával elkerüljék Németország végső 
összeomlását, de von Stauffenberg ezredesnek a rastenburgi 
főhadiszálláson — elkövetett  bombamerénylete (1944. július) 
sikertelennek bizonyult Hitler ellen, aki véres bosszút állt a 
résztvevőkön. 

A D-napot követő három hét heves harcai után tudták csak elfoglalni a 
kikötővárost, Cherbourg-t (június 27.). Amikor Omar Bradley 
tábornok tankjai áttörték a német védelmet, megnyílt az út Patton 
tábornok 3. amerikai hadserege előtt Párizs felé. Eisenhower kikerülte 
volna Párizst, hogy megkímélje, de a francia ellenállás fölkelést 
robbantott ki. Hitler parancsot adott a város elpusztítására, de Párizs 
német parancsnoka nem engedelmeskedett. Ekkor kapott parancsot 
Leclerc tábornok, hogy csapataival foglalja el a várost (augusztus 25.). 
A szövetségesek szeptember elején felszabadították Brüsszelt, ezután 
átlépték a német határt, ám ekkor néhány hónapra elakadt az 
offenzíva. 

Bár Hitler sokat remélt tőlük, már a német csodafegyverek sem hoztak 
csodát. Alig egy héttel a normandiai partraszállás után a németek 
megkezdték Dél-Anglia — és London bombázását a  V-I 
(Vergeltungswaffe-1, Megtorlófegyver-1) néven ismert kisméretű, 
szárnyas, pilóta nélküli repülőgépekkel, amelyek 850 kg hatékony 
robbanóanyagot szállítottak. 1944 szeptembere és 1945 márciusa 
között vetették be a V-2 rövidítésű, kivédhetetlen, de viszonylag 
pontatlan ballisztikus rakétákat. A V-1-ből 5823-at, a V-2-ből 1054-et 
indítottak Anglia ellen. A lakóépületekben okozott óriási pusztításon 
és a polgári lakosságban keltett félelmen kívül katonai eredménye 
ezeknek a támadásoknak nem volt, az események menetét nem 
változtathatták meg. 

A román vezetés már 1943 nyara óta folytatott tárgyalásokat az 
angolszászokkal, hogy a megfelelő pillanatban ,kiugorhasson" a 
háborúból, elhagyva német szövetségesét, amelynek csak területi 
felosztását, hadseregének sztálingrádi pusztulását és gazdasági 
kirablását ,köszönhette?". Ion Antonescu marsall, a , Conducator"? a 
döntő pillanatban visszariadt attól, hogy Romániát Sztálinnak engedje 
át. Nem akart korábbi szövetségesei ellen fordulni, és abban bízott, 
hogy a németek közeljövőre beígért , csodafegyvere", a V-1 rövid időn 
belül eldönti a háború sorsát. De ekkor már a királyi udvar kezében 
volt a kezdeményezés, ahol felismerték, elkerülhetetlen, hogy a 
Szovjetunió előtt tegyék le a fegyvert. 1944. június közepére II. 
Mihály beleegyezett a fegyverszünet megkötésébe, amelyet a 
legnagyobb titokban készítettek elő. 

A liberális párt (Bratianu), a parasztpárt (Maniu), a kis létszámú 


szociáldemokrata párt és a még kisebb létszámú, alig 1500 tagot 
számláló kommunista párt részvételével koalíciós kormány alakításába 
kezdtek. 1944 nyarán a hadsereg felső vezetéséből — óvatosan, hogy 
szövetségesének ne tűnjön fel - eltávolították a németbarát 
tábornokokat. Amikor Malinovszkij (2. Ukrán Front) és Tolbuhin (3. 
Ukrán Front) marsall csapatai a Jasi-Kisinyov-vonalon áttörték a 
német-román állásokat, II. Mihály király letartóztatta Antonescut, 
és a hadsereg egyik királyhű tábornokát nevezte ki miniszterelnökké 
(augusztus 23.). Két nappal később Románia - Bukarest bombázása 
miatt — hadat üzent Németországnak, és csapatai most már a Vörös 
Hadsereggel harcoltak tovább. 

A németeket váratlanul élte a román király és hadserege átállása. 
Antonescu bukása után senkire sem támaszkodhattak, hogy az 
események menetét visszafordítsák, mert a fasiszta Vasgárdát még 
Antonescu verte szét az 1941-es januári puccsuk miatt. A 
védhetetlennek bizonyuló Romániát a németek gyorsan kiürítették. A 
románok , választását" az is segítette, hogy a szövetségesek semmisnek 
tekintették a bécsi döntésnek Erdélyre vonatkozó részét, és a 
fegyverszüneti egyezmény Erdélyt (vagy annak nagyobb részét) 
Romániának ígérte, amennyiben részt vesz a Németország és 
Magyarország elleni további küzdelemben. A román csapatok 
embervesztesége a következő hónapokban 111 ezer halott és sebesült 
lett, amelyben szerepet játszott az is, hogy a szovjet hadvezetés 
emberpazarló módon bánt szövetségeseivel is, az előreláthatóan súlyos 
veszteséggel járó feladatokat nekik adva. 

A Szovjetunió számára a román átállás jelentősége mindenekelőtt 
abban állt, hogy megnyitotta a Déli-Kárpátok hágóit, értékes segítséget 
jelentve az előrenyomuló nyugati szövetségesekkel való — Európáért 
folytatott — versenyfutásban. Románia nyilvánvaló célja az volt, hogy 
a háborút a győztesek oldalán fejezze be, enyhítve ezzel a Szovjetunió 
elleni hadjárata miatti felelősségre vonást, és visszaszerezze elvesztett 
területeit. Az egyedüli — Románia számára nem csekély — nyereség, 
amit az átállással szerzett, Észak-Erdély visszacsatolása volt. 

A román kiugrás megpecsételte a balkáni német csapatok sorsát is. 
Amikor szeptember elején Tolbuhin csapatai Romániából bolgár 
földre léptek, antifasiszta felkelés döntötte meg a németbarát 
kormányt, és most már a bolgár—szovjet csapatok eredtek a gyors 
ütemben visszavonuló németek nyomába. 1944. október közepén brit 
csapatok szálltak partra Görögországban, ahol az országot 
felszabadító ellenállási mozgalom arra készült, hogy egy radikális 
köztársaságot hozzon létre. Churchill nyilvánvaló célja az volt, hogy a 
konzervatívokat támogatva (sőt a korábbi kollaboráns erőket is 
felhasználva) megakadályozza a baloldali fordulatot. 

A németek, hogy javítsanak pozícióikon, augusztus 29-én a Tiso- 


kormánnyal történt megegyezés alapján megkezdték Szlovákia 
megszállását. Ezután kirobbant a szlovák nemzeti felkelés (1944. 
augusztus 29-október 27.). Több mint 80 ezer felkelő mintegy 20 ezer 
km2-en vette fel a harcot a német túlerővel, és amikor elesett 
Besztercebánya - a felkelés központja -, a hegyekbe húzódva folytatta 
az ellenállást. 

A szövetségesek konferenciái 1944-ben 

A Dumbarton Oaks-i konferencián (1944. augusztus-október) az 
Egyesült Államok, Nagy-Britannia, a Szovjetunió és Kína elhatározták, 
hogy a  Népszövetséget felváltják az Egyesült Nemzetek 
Szervezetével. Itt dőlt el az is, hogy a közgyűlésen valamennyi állam 
egy-egy szavazattal rendelkezik, de az csak ajánlásokat és 
nyilatkozatokat tehet. A Biztonsági Tanács feladata lett, hogy ha 
békés úton nem rendezhető a konfliktus, akkor erővel is gondoskodjék 
a rendezésről. Sok vitát váltott ki a szavazás rendje a BT-ben, de csak 
abban tudtak megegyezni, hogy ötödik hatalomként Franciaországot is 
beveszik az állandó tagok közé. Az értekezlet megállapodás nélkül ért 
véget. 

Ouebec ben (1944. szeptember) Churchill és Roosevelt 
megállapodtak abban, hogy az európai háború befejeződése után 
Nagy-Britannia teljes erejét beveti a Csendes-óceánon, de addig is a 
szövetséges légierők visszatérnek eredeti feladatukhoz, a német 
olajipar és közlekedési hálózat elleni támadásokhoz. Elfogadtak egy, 
utóbb rövid életűnek bizonyult tervet is, amely megsemmisítette volna 
Németország iparát, és a megcsonkított országot agrárországgá 
sorvasztotta volna (Morgenthau-terv). Churchill szerette volna elérni, 
hogy összehangolják a Szovjetunió elleni politikai stratégiát, de mivel 
Roosevelt ebbe nem egyezett bele, ezért úgy határozott, hogy maga 
mérkőzik meg Sztálinnal. 

Churchill és Sztálin moszkvai megbeszélésén (1944. október 
9-18.) a szovjet generalisszimusz örömmel állt rá az érdekszférák 
elhatárolására, ami mindig is alapvető politikai módszere volt. 
Churchill egy fél ív papírra felírta: 

, Románia 9099 orosz, 1090 a többiek; Görögország 9090 Nagy- 
Britannia (az USA-val 

, Románia 9099 orosz, 1090 a többiek; Görögország 9090 Nagy- 
Britannia (az USA-val 50907. 

Sztálin elolvasta, majd kék ceruzájával vastagon kipipálta a 
feljegyzést. Churchill megjegyzésére, hogy túl cinikus így osztozkodni 
és talán el kéne égetni a papírt, Sztálin azt válaszolta: , Ne, tartsa csak 
meg". Másnap mégis elküldte Molotovot, hogy a magyarországi és 
bulgáriai hányadot 8090-ra változtassák meg a Szovjetunió javára. 
Ugyancsak könnyen megegyeztek a Szovjetunió csatlakozásáról a 
Japán elleni háborúhoz. A lengyel kérdésben csak annyi eredmény 


született, hogy az emigráns kormány  odarendelt vezetőjére, 
Mikolajczykra rákényszerítették a Curzon-vonal elfogadását. 
Magyarország sikertelen , kiugrási kísérlete" és a nyilas uralom 

Á román kiugrás másnapján, augusztus 24-én Horthy lemondatta 
Sztójayt, és Lakatos Géza tábornok vezetésével hivatalnokokból álló 
kormányt nevezett ki a kiugrás előkészítésére. Augusztus 25-én a 
szovjet csapatok átlépték a magyar határt, a budai Várban pedig egyik 
titkos tanácskozás a másikat követte. A sikeres román kiugrás után a 
magyar vezetés tisztában volt azzal, hogy a német és olasz garanciával 
elért területi revíziók inmár nem sokat érnek. Mivel Csehszlovákia és 
Jugoszlávia a kezdetektől a szövetségesek oldalán állt, csak 
Romániával szemben lehetett esély területek megtartására. Így 
újrakezdődhetett a versenyfutás  Erdélyért, de most már a 
szövetségesek oldalán és a románok előnyével. 

Miközben Magyarország szűkebb és tágabb környezetében 
felgyorsultak az események, Horthy és köre még mindig nem tudta 
elszánni magát a kiugrásra, illetve annak előkészítésére, mivel az 
angolszászok egyértelműen közölték, hogy a Szovjetunióhoz kell 
fordulniuk. Szeptember 5-étől a 2. magyar hadsereg reménytelen 
kísérletet tett Dél-Erdély elfoglalására, hogy megakadályozza a szovjet 
és román csapatok benyomulását Erdélybe a Déli-Kárpátok hágóin 
keresztül. A  koronatanács csak szeptember 7-én döntött a 
fegyverszünet mellett, amikor az angolszász csapatok már elérték a 
német határt, Németország pedig további két szövetségesét (Bulgária, 
Finnország) is elvesztette. Ám a Faragho Gábor vezérezredes vezette 
hivatalos delegáció csak szeptember 28-án indult útnak, amikor már 
öt napja harcoltak szovjet csapatok a trianoni Magyarország határain 
belül. 

A román kiugrás pillanatától készültek a németek a Magyarország 
feletti teljes hatalom átvételére. A nyilasok felfegyverzésével 
párhuzamosan megkezdték egy katonai akció előkészítését is. 
Budapestre érkezett Otto Skorzeny és Bach-Zelewski SS-tábornok, a 
varsói felkelés leverője, hogy megakadályozzák a kiugrást. A Faragho 
vezette delegáció már október 11-én este aláírta a fegyverszüneti 
szerződést, de Horthy csak 15-én szánta rá magát arra, hogy az ország 
közvéleményét tájékoztassa. Október 15-én reggel Skorzeny emberei 
foglyul ejtették ifj. Horthy Miklóst, a kormányzó erről mit sem tudva 
bejelentette a fegyverszünetet a koronatanácsnak, majd ezt közölte 
Veesenmayerrel is. A proklamáció délután egy órakor hangzott el a 
rádióban. A nyilas érzelmű és németbarát tisztek letartóztatták 
Horthyhoz hű társaikat, és ezzel megakadályozták, hogy a Legfőbb 
Hadúr hadparancsát továbbítsák az 1. és 2. hadsereghez. Közben a 
németek birtokukba vették a főváros stratégiai pontjait. Este 9 órakor 
a rádió már Szálasi hadparancsát sugározta. Az éjszaka folyamán 


Horthy maga és családja részére német oltalmat kért és kapott, majd 
ennek fejében másnap aláírta a harc további folytatására buzdító 
kiáltványt, Szálasi miniszterelnöki megbízását és saját lemondását. 
Szegedet, Túrkevét, Hajdúszoboszlót, Nagyváradot és Kolozsvárt már 
elfoglalta a Vörös Hadsereg, október 9-e óta pedig Debrecen 
térségében hatalmas páncéloscsata dúlt, amikor sor került a nyilas 
hatalomátvételre. Szálasi , nemzetvezető" és a nyilas állam mégis az 
értelmetlen harc folytatására kényszerítette a társadalmat, aminek 
csak újabb százezrek halála és az ország pusztulása lett a 
következménye. A nyilas állam felállította a Nemzeti Számonkérő 
Széket a rezsim ellenfeleivel való leszámolásra. Nemre való tekintet 
nélkül elrendelte minden 17 és 70 év közötti magyar állampolgár 
hadkötelezettségét, és együttműködött a németekkel az ország 
kirablásában. 

A nyilasok - a Magyarországra visszatért EFichmann-nal, a megszállt 
keleti országok zsidó lakosságának deportálását szervező SD-vezetővel 
együttműködve —- megkezdték a Budapesten maradt, mintegy 250 ezer 
zsidó likvidálását. November közepétől a VII. kerületben kijelölt és 
palánkokkal elzárt gettóba zsúfolták össze őket. A gettón kívül élő, 
svéd, svájci vagy portugál menlevelekkel rendelkezőket - semmibe 
véve a menleveleket —, gyakran elfogták és sokakat közülük a Dunába 
lőtték. Mintegy 50-70 ezer zsidó polgárt gyalogmenetben indítottak 
Hegyeshalom felé, hogy az SS-nek átadva erődítési munkákban 
vegyenek részt. A pesti gettó felszabadításakor (január 18.) a Vörös 
Hadsereg alakulatai többségében csontig lesoványodott, testileg- 
lelkileg meggyötört mintegy 70 ezer embert találtak a gettóban, 
további 30-35 ezren élték túl a nyilasok uralmát az ún. védett 
házakban. 

Az 1943-45-ös háborús esztendőkben, azon túlmenően, hogy zsidó 
honfitársaink pusztultak el tömegesen, ezzel a magyar kultúrát is 
pótolhatatlan veszteségek érték. E rövid idő alatt származása miatt 
több neves magyar írót küldtek a halálba (Bálint György, Radnóti 
Miklós, Rejtő Jenő, Salamon Ernő, Szerb Antal és mások), mint ahány 
száz vagy kétszáz évvel korábban összesen létezett. 

A magyar zsidók tízezreit megmentő diplomaták közül a svéd Raoul 
Wallenbergé emelkedik ki, de voltak magyarok is, akik segítettek 
üldözött embertársaiknak. Ilyen volt például Slachta Margit, aki 
rendházában számos üldözöttet bújtatott el. 

Még 1944. június elején Magyar Front néven megalakult a népfront 
(tagjai a Független Kisgazdapárt, az SZDP, a kommunista Békepárt, a 
legitimista Kettős Kereszt Szövetség és a Nemzeti Parasztpárt), melyen 
belül a fegyveres ellenállás megszervezésére és irányítására november 
elején létrejött a Magyar Nemzeti Felkelés Felszabadító Bizottsága. 
Vezetője Bajcsyzsilinszky Endre lett, akit a kormányzó parancsára 


október 14-én bocsátottak szabadon más politikai foglyokkal együtt. A 
nyilasok azonban a szervezkedést két héten belül fölszámolták, a 
vezetőket (Bajcsy-Zsilinszky Endre, Kiss János, Nagy Jenő, Tartsay 
Vilmos) elhurcolták, és kivégezték. 

1944/45 fordulója 

Még 1943 novemberében megindult az amerikai offenzíva a Csendes- 
óceán középső részén (Nimitz), amelynek célja a japán utánpótlási 
útvonalak elvágása, előretolt bázisok létesítése volt a japán szigetek 
bombázásához (Eniwetok, Saipan, Guam). A MacArthur haderejével 
való egyesülés és a Leyte-öbölbeli tengeri csata (október) után 
visszahódították a Fülöp-szigeteket (1944. október-1945. február). A 
Leyte-öbölben vívott nagy csata után a japán haditengerészet nem volt 
többé ütőképes erő a szövetségesek előrenyomulásával szemben. Az 
Egyesült Államok már 1943-ban megszerezte a légi fölényt, és 1945 
márciusára Japán annyira meggyengült, hogy tehetetlen volt a 
nagyvárosait pusztító légitámadásokkal szemben. Az amerikai 
tengeralattjárók súlyos csapásokat mértek a japán kereskedelmi 
flottára, és lassanként megbénították a szigetország gazdaságát. 
1944 elején a brit és szövetséges csapatok Imphalnál megállították az 
Indiába betört japánokat, majd az ellenoffenzívájuk felszabadította 
Burmát, és újra megnyitották a burmai utat (november—május). 
December közepén Hitler még egy utolsó ellentámadásra szánta el 
magát a nyugati fronton. Célja az volt, hogy Brüsszel és Antwerpen 
elfoglalásával kettévágja a brit és az amerikai csapatokat, és egy 
, második Dunkergue"-kel különbékére kényszerítse az angolszászokat. 
Von Rundstedtre bízták a Wehrmacht ardenneki offenzíváját, de 
ez már nem lehetett a négy évvel azelőtti hadjárat megismétlése. 

A sebtében összeszedett, üzemanyaghiánnyal küzdő csapatok 
keményen ellenálló amerikaiakkal találták szembe magukat. Míg 
1940-ben a németek három nap alatt elérték a Meuse-t, most tíz nap 
alatt is csak 6 kilométerre tudták megközelíteni, miközben Bastogne- 
ban tartották magukat a bekerített amerikaiak és délről Patton 
nyomult előre a felmentésükre. Január végére pedig az amerikaiak 
minden elvesztett területet visszaszereztek. 

A jaltai konferencia 

1945 februárjának elején (február 4-11.) a Krím-félszigeti Jaltában 
találkozott Churchill, Roosevelt és Sztálin, ahol már a közelgő 
győzelem utáni kérdésekkel foglalkoztak. A német kérdést kívánták 
megoldani. A világbéke tartós biztosítékának Németország 
, nácitlanítását" és  demilitarizálását tekintették. Megegyeztek a 
megszállási övezetekben, amelyekből egyet Franciaországnak jelöltek 
ki. A Németország által üzemleszerelések és munkaerő rendelkezésre 
bocsátásával teljesítendő jóvátétel megállapítását egy bizottságra 
bízták, mert a Szovjetuniónak fizetendő német jóvátétel pontos 


nagyságában nem tudtak megegyezni. 

A három hatalom a , Nyilatkozat a megszállt Európáról?" című 
dokumentumban kötelezte magát, hogy a felszabadított területeken 
demokratikus kormányok létrehozását segíti elő. Elfogadták, hogy 
Lengyelország keleti határa a Curzon-vonalat fogja követni, ezért 
északi és nyugati német területekkel fogják kárpótolni, de ezeket még 
nem jelölték ki. Éles vita alakult ki a lengyel kormány összetételéről. 
Végül a nyugatiak is elfogadták, hogy emigráns politikusok 
bevonásával a kommunista kormány közös lengyel kormánnyá alakul. 
Sikerült megállapodniuk az Egyesült Nemzetek Szervezete (ENSZ) 
működési alapelveiben és a San Franciscó-i alapító konferencia 
összehívásában. Sztálin megígérte, hogy az európai háború befejezése 
után három hónappal a Szovjetunió belép a Japán elleni 
küzdelembe, ezért cserébe a Kuril-szigeteket, Dél-Szahalint, Kínában 
az 1904 előtti orosz pozíciókat és a mongóliai status guo elismerését 
kérte. 

A magyarországi harcok befejeződése 

1944 decemberének utolsó napjaiban a 2. és a 3. Ukrán Front ( 
Malinovszkij és Tolbuhin marsall) csapatai bezárták az ostromgyűrűt 
a fővárosban maradt 50 ezer német és 30 ezer magyar katona körül. 
Miután — Hitler  —— Budapestet — ,erőddé? (Budapest-Festung) 
nyilvánította, melyet ,háztól házig?" kell védeni, a második 
világháború befejező szakaszának egyik legdrámaibb, időben és térben 
is legkiterjedtebb csatája zajlott le a következő hat hétben. A németek 
felmentő támadásai sorra kudarcot vallottak, és a szovjet csapatok 
január 18-ára elfoglalták Pestet. Február 10-én már csak a Várat és a 
Citadellát tartották a németek, amikor -— Hitler határozott tiltása 
ellenére — Pfeffer-Wildenbruch tábornok a védőseregéből megmaradt 
43 900 katonájával a kitörés mellett döntött, de csak kevesebb mint 
800-an érték el közülük a német vonalakat. Február 13-án 
befejeződött a Budapestért vívott csata. Néhány hetes erőgyűjtés után 
március elején a Balaton és a Velencei-tó között a németek 
megindították a világháború utolsó jelentős  ellentámadását 
(Frühlingserwachen - Tavaszi ébredés). Az offenzíva hamarosan 
elakadt, a 68 tonnás Királytigrisek megrekedtek a sárban, de arra is 
volt példa, hogy az üzemanyaghiány miatt leállt páncélosaikat maguk 
a németek robbantották fel, nehogy azok a szovjetek kezére 
kerüljenek. A német támadás tizedik napján Tolbuhin marsall 
megindította nagy offenzíváját Bécs ellen. Április 4-én, Nemesmedves 
elfoglalásakor a szovjetek bejelentették , Magyarország fasiszta iga 
alóli felszabadítását", bár az ország csak 1945. április 12-e és 15-e 
között jutott teljes egészében a Vörös Hadsereg kezére. Ekkor már 
Bécs fölött is vörös lobogót fújt a szél. 

Az európai háború vége 


A Gót-vonal 1944 augusztusától 1945 áprilisáig tartóztatta fel a 
szövetségesek itáliai előrenyomulását. Amikor megindult az offenzíva, 
a fő cél már csak az észak-olasz események ellenőrzése volt. Az Észak- 
olaszországi Nemzeti Felszabadító Bizottság általános sztrájkot és 
népfelkelést hirdetett, és még a szövetséges csapatok megérkezése 
előtt felszabadította a nagyvárosokat. A német csapatok április 29-én 
kapituláltak, ugyanezen a napon fogták el a partizánok a visszavonuló 
németekkel menekülni akaró Mussolinit, akit szeretőjével együtt 
kivégeztek, és holttestüket Milánóban fejjel lefelé  föllógatva 
közszemlére tették. 

A Vörös Hadsereg előrenyomulásával a Német Birodalom keleti 
területeiről milliók kísérelték meg a nyugatra menekülést a — 20 
"C-os januári hidegben. A szárazföldi utakat ellepték a menekülők, 
akiket repülőgépekről lőttek, miközben a Balti-tengeren a történelem 
legnagyobb kiürítési akciója zajlott. Itt a szovjet flotta vadászott a 
menekülőkkel és katonákkal zsúfolt hajókra. 

Az egyik hajó, a Wilhelm Gustloff elsüllyesztésekor több mint 7000 
ember veszett a tengerbe, ez volt eddig a legtöbb áldozattal járó 
hajókatasztrófa. Amikor a szovjet katonák betörtek a kelet-porosz 
területekre (Königsberg), közülük sokan szabad folyást engedtek évek 
alatt felhalmozódott gyűlöletüknek. 

Az 1944-45 telén végrehajtott ardenneki és a márciusi dunántúli 
német ellentámadás után, 1945 tavaszán már a német vezetés 
legmagasabb körei előtt is nyilvánvaló lett, hogy a háború elveszett. A 
szövetségesek keleten és nyugaton is Németország 1938-as határait 
elérve nyomultak előre. Az angolszász légierő megbénította az ország 
iparát . és  — infrastruktúráját. A német városok elleni 
terrorbombázások csúcspontját Drezda lerombolása jelentette. A 
légvédelem nélküli, sziléziai menekültek százezreivel zsúfolt várost 
február 13-áról 14-ére virradó éjszaka a britek a földdel tették 
egyenlővé. A gyújtóbombáktól lángtengerré változtatott 
lakónegyedekben legalább 60 ezer ember lelte halálát, de 245 ezer 
áldozatig terjedő becslések is vannak. 

Március 19-én adta ki Hitler a , Nero" parancsot az infrastruktúra 
teljes elpusztítására és a végsőkig való harcra, de ezt a vezetés 
józanabbul gondolkodó tagjai (pl. Schacht) elszabotálták. Utolsó 
napjaiban a Führer kijelentette, hogy ha a német népben nincs elég 
erő a győzelemhez, akkor meg sem érdemli, hogy túlélje a háborút. 
Már a Birodalmi Kancellária körül folytak a harcok, amikor április 29- 
én Hitler feleségül vette barátnőjét, Eva Braunt, majd másnap 
mindketten öngyilkosok lettek. Május 2-án Berlin kapitulált a szovjet 
csapatok előtt. Hitler politikai végrendeletében Karl  Dönitz 
nagyadmirálist nevezte ki államfővé, akinek megbízásából május 7-én 
Jodl vezérezredes Reimsben Eisenhowernek, a nyugati szövetségesek 


főparancsnokának főhadiszállásán aláírta az egész német haderő 
fegyverletételét, amit május 9-én Keitel vezértábornagy a szovjet 
főparancsnokságon megismételt. Május 23-án a britek letartóztatták a 
Dönitz-féle birodalmi kormányt és a haderő főparancsnokságát, ezzel 
Hitler , ezeréves" Harmadik Birodalma tizenkét év után összeomlott. 
lott. 

én felkelést robbantott ki a cseh ellenállási mozgalom Prága 
felszabadításáért. A szövetségesek még távol voltak a fővárostól és a 
keményen ellenálló németeknek már ezrek estek áldozatul, amikor a 
Vlaszov-hadsereg a felkelők oldalára állt. Az utolsó német egységek 
ellenállását a szovjet csapatok május 12-ére számolták fel. Andrej 
Vlaszov, a Vörös Hadsereg egyik legfiatalabb tábornoka, a 
Szovjetunió Hőse 1942-ben esett a németek fogságába, és itt 
antikommunistává válva, orosz hadifoglyokból szovjetellenes 
hadsereget szervezett, melyet be is vetettek a keleti fronton. VIlaszovot 
elkésett vezeklése sem mentette meg, majd hiába választotta az 
amerikai fogságot, átadták a szovjeteknek. Hazaárulásáért számos 
tiszttársával együtt akasztófán végezte 1946-ban. 

Az. európai háború befejeződésével újabb konferenciára gyűlt össze 
Potsdamban (1945. július 17-augusztus 2.) a három nagyhatalom 
vezetője. A személyi összetétel nagyrészt megváltozott, az áprilisban 
elhunyt Roosevelt helyét alelnöke, Truman vette át, a választásokon 
megbukott konzervatív Churchill helyett pedig az új munkáspárti 
miniszterelnök, Attlee vett részt a tárgyalásokon július 28-ától. 
Megerősítették, hogy felszámolják a nácizmust, a háborús bűnösöket 
felelősségre vonják, a nácikat eltávolítják a társadalmi és gazdasági 
életből, és feloszlatják szervezeteiket. Németországot (és Berlint) 4 
megszállási övezetre osztották. Nehezen tudtak megegyezni a német 
jóvátétel kérdésében, valamint a hadi- és kereskedelmi flotta 
felosztásán. Határozatot hoztak a Lengyelországban, Csehszlovákiában 
és Magyarországon maradt németek kitelepítéséről. Éles vita után 
megegyeztek abban, hogy Lengyelország nyugati határa az Odera- 
Neisse-vonal lesz. A békeszerződés előkészítésére létrehozták az öt 
hatalom (az Egyesült Államok, a Szovjetunió, Nagy-Britannia, 
Franciaország és Kína) Külügyminiszteri Tanácsát. 

Japán kapitulációja 

Bár a szövetségesek tengeri, légi és szárazföldi erőfölénye nyomasztó 
volt, a japánok minden fronton fanatikus ellenállást tanúsítottak. 
MacArthur tábornok úgy becsülte, hogy mintegy ötmillió katona és 
egymillió civil életét követeli majd Japán megadásra kényszerítése. 
1945 nyarára az amerikaiak elkészítettek három atombombát. Senki 
sem tudta, hogy milyen lesz az új fegyver hatása, de remélték, hogy 
pusztító ereje megadásra kényszeríti a japánokat, megkímélve a 
szövetségeseket a további áldozatoktól. Az atomfegyver bevetésének 


máig vitatott motívumai között tartják számon, hogy Truman elnök a 
jelentkező konfliktusok miatt figyelmeztetni akarta Sztálint az 
Egyesült Államok erejére, illetve igazolni akarta, hogy nem volt 
hiábavaló az atomkutatásra fordított óriási költség. Az első bomba 
sikeres kísérleti felrobbantása után egy nappal összeült potsdami 
konferencián felszólították Japánt a feltétel nélküli fegyverletételre, 
amit Tokió visszautasított. 1945. augusztus 6-án az Enola Gay nevű 
B29-es bombázó Hirosimára atombombát dobott. Hetvenezer ember 
halt meg azonnal. Az épületek kétharmada romba dőlt. Azokat, akik 
később haltak meg a sebesülések, égések és a sugárzások 
következtében, sohasem számolták össze. Miután a japán katonai 
vezetés tovább akarta folytatni a háborút, hogy ,tisztes feltételeket" 
csikarjon ki, augusztus 9-én Nagaszakira ledobták az amerikaiak 
utolsó — bár ezt a japánok nem tudták - atombombáját, mely 
nyolcvanezer embert pusztított el. 

A Szovjetunió hadüzenete (augusztus 8.) után a Vörös Hadsereg 
azonnal megkezdte az egymilliós mandzsúriai Kvantung-hadsereg 
szétzúzását. Visszavonásukra semmi esély sem volt az amerikaiak 
uralta tengeren, kilátástalanná vált a további ellenállás. 

Augusztus 10-én Japán jelezte megadási szándékát, és 15-én Hirohito 
császár bejelentette a kapitulációt. Két hétre volt szüksége 
MacArthurnak, hogy a Fülöp-szigetekről Japánba érjen. Ez idő alatt a 
Vörös Hadsereg lefegyverezte a  Kvantung-hadsereget, bevonult 
Koreába, megszállta a  Kuril-szigeteket és  Dél-Szahalint. 1945. 
szeptember 2-án a Tokiói-öbölben a Missouri hadihajó fedélzetén 
MacArthur tábornok, a szövetséges főparancsnok előtt a japánok 
aláírták az okmányt a feltétel nélküli megadásról. MacArthur 

fogadta el Szingapúrban szeptember 12-én. 


EGYETEMES TÖRTÉNET 1945-69 Nemzetközi 
kapcsolatok a II. világháború után 


Erőviszonyok 


A II. világháború végéhez közeledve nemcsak az látszott egyre 
világosabban, hogy melyik fél lesz a győztes, hanem az is, hogy a 20. 
század második felének nemzetközi kapcsolatait elsődlegesen a 
győztesek, közülük is a legerősebbek fogják meghatározni. A háború 
utáni viszonyok , megtervezésére" már a háború alatt kísérletet tettek 
az antifasiszta koalíció tagjai. Fő kérdéssé az vált, hogy a polgári 
demokráciák és a Szovjetunió között kialakult együttműködés 
átmenthető-e a közös cél elérése, azaz a Németország legyőzése utáni 


időszakra. A roosevelti békeelképzelések a ,Három Nagy?" tartós 
együttműködését feltételezték, a háborút követő hónapok eseményei 
azonban, a győztesek eltérő gazdasági és politikai helyzete, a korábbi 
hatalmi egyensúlyok felborulása végül is az egyre élesedő 
szembenállás, a hatalmi elkülönülés, a zárt érdekszférák kialakulása 
irányában hatottak. A két legnagyobb súlyú hatalom, az USA és a 
Szovjetunió között olyan nagy volt az érdekellentét, a történelmi 
tradíciók, ideák és életformák eltérése, hogy ez, bár a kooperáció a 
háború végéig megmaradt, törvényszerűen vezetett a közös ellenség 
kiiktatása után a szembeforduláshoz. 

A nemzetközi kapcsolatokban elindult folyamatok nagymértékben 
attól függtek, hogy a győztes hatalmak megerősödve vagy 
meggyengülve kerültek-e ki a II. világháborúból. Legelőször is azt 
állapíthatjuk meg, hogy 1945 után lezárult a világtörténelem európai 
dominanciája. Az öreg kontinens elveszítette a már a két világháború 
között megrendült vezető szerepét, s a világpolitika irányítása más 
földrészek nagyhatalmainak, kezébe került. Európa hanyatlása 
következtében ugyanakkor a világ számos pontján hatalmi vákuum 
keletkezett, s ez messze vezető események feltételeit teremtette meg a 
gyarmati területeken. Az I. világháború döntő eseményei Európában 
zajlottak, a másodikban a különböző kontinensek hadszínterei 
szorosan kapcsolódtak egymáshoz, így a háború befejezésekor az 
erőviszonyok módosulása is világdimenzióban jelentkezett. 

Az antifasiszta koalíció két legjelentősebb hatalma, amelyeknek 
egyértelműen főszerep jutott a 20. század második felében, az USA és 
a Szovjetunió volt. Helyzetükben azonban ezen túlmenően jelentős 
különbségek mutatkoztak. Az USA ipara robbanásszerűen fejődött a 
háborús évek alatt, termelése az 1939-es évinek duplájára emelkedett, 
ráadásul úgy, hogy a civil gazdaság hasonlóan növekedett. Ez volt az 
egyetlen olyan állam, ahol az egyéni fogyasztást alig kellett 
visszafogni, s a lakossági pénzmegtakarítások mellett is gyors 
életszínvonal-növekedés indult meg 1945 után. Itt állították elő a 
világ ipari termékeinek felét, a világexport harmada innen 
származott, melyet a világ legnagyobb tengeri flottája szállított. A 
tengeri háború elvágta Dél-Amerikát európai kereskedelmi 
partnereitől, így az Egyesült Államok vetélytárs nélküli szilárd 
érdekszférát építhetett ki magának az amerikai kontinensen. Ennek 
jegyében született meg 1947-ben a Riói Paktum, s jött létre 1948-ban 
az Amerikai Államok Szervezete (OAS). A megnövekedett gazdasági 
erő tükröződött a katonai szférában is, ráadásul az USA nemcsak a 
hagyományos fegyverzetek tekintetében vált világelsővé, hanem 
különleges helyzetet biztosított számára az , óceánpajzs" által védett, 
akkor még megtámadhatatlan területe, valamint az atombomba 
kifejlesztése és bevetése is. 


Mindezek következtében, valamint a hagyományos hatalmi rendszer 
felbomlása és a hatalmi vákuumok kitöltésének szükségessége miatt 
1945-ben az Egyesült Államok nem tért vissza az izolációs politikához, 
mint ahogy tette az I. világháború után. A világgazdasági válság és a 
világháború okainak elemzése arra ösztönözte az USA politikusait, 
hogy egy világdimenziójú , New Deal"-t alakítsanak ki, s a világbéke 
garanciájának, a gazdasági depressziók és a diktatórikus rendszerek 
ellenszerének a szabad kereskedelemre épülő liberális világgazdasági 
és demokratikus politikai rendszereket tekintették. Az USA a háború 
során szerzett gazdasági vezető szerepét fenn akarta tartani, 
illetve bővíteni akarta annak előnyeit. Ezt a célt szolgálták a még a 
háború alatt, 1944-ben megkötött Bretton Woods-i egyezmények, 
melyeknek keretében létrehozták a Nemzetközi Valutaalapot (IMF) és 
a Nemzetközi Újjáépítési és Fejlesztési Bankot (IBRD, , Világbank"). 
Határozat született még a Nemzetközi Kereskedelmi Szervezet (ITO) 
megalakítására is, melynek feladata az országok közötti korrekt 
kereskedelem szabályainak lefektetése lett volna. Ez az elképzelés 
azonban nem valósult meg, helyette csak a jóval korlátozottabb 
hatáskörű Általános Vámtarifa- és Kereskedelmi Egyezmény 
Általános Vámtarifa- és Kereskedelmi Egyezmény ben Genfben. 
Ezek az intézmények nemzetközi jellegűek voltak ugyan, de az 
amerikai vezető szerep oly mértékben megkérdőjelezhetetlen volt, 
hogy a Szovjetunió, noha az előkészítő tárgyalásokon részt vett, végül 
a szervezetekhez nem csatlakozott. 

Ami a háború utáni világ politikai berendezkedését illeti, az amerikai 
elképzelések ebben a vonatkozásban még korábban, az Egyesült 
Államok elnökének és Nagy-Britannia miniszterelnökének közös 
nyilatkozataként 1941. augusztus 14-én kiadott Atlanti Chartában 
megfogalmazódtak. Eszerint: , Először: országaik nem törekednek 
semmiféle területi vagy egyéb növekedésre. Másodszor: nem kívánnak 
semmiféle olyan területi változásokat, amelyek nem egyeznének meg 
az érdekelt népek szabadon kitejezett óhajával. Harmadszor: 
tiszteletben tartják minden nép jogát arra, hogy megválassza azt a 
kormányformát, amely alatt élni akar, kívánják továbbá, hogy állítsák 
vissza mindazoknak a népeknek szuverén jogait és önkormányzatát, 
amely népeket ettől erőszakkal megfosztottak. Negyedszer: fennálló 
kötelezettségeik kellő tiszteletben tartása mellett győztes vagy 
legyőzött egyenlő feltételekkel vegyen részt a világkereskedelemben és 
jusson hozzá a világ nyersanyagforrásaihoz, amelyekre gazdasági 
virágzásához szüksége van." Emellett azonban Roosevelt elnök a 
világbéke fő garanciáját a , négy világcsendőr" koncepciójában látta, 
vagyis abban, hogy a fő katonai erőket koncentráló államok -— az USA, 
NagyBritannia, a Szovjetunió és Kína - kooperáljanak egymással. A 
négy nagyhatalom formális egyenlőségét a nekik juttatott vétójog 


fejezte ki. 

A Szovjetunió az 1920-as évektől a világpolitika periferikus hatalma 
volt. Az első világháború és a polgárháború óriási veszteségei 
következtében gazdaságilag gyenge, belpolitikai berendezkedése 
következtében befelé forduló, elzárkózó államot a nyugati hatalmak is 
kizárták a nemzetközi hatalmi rendszerből. A sztálini külpolitika az 
egykori — cári — birodalomról  — elszakadt nyugati területek 
visszaszerzésének első adandó alkalmát megragadta a Ribbentrop- 
Molotov paktumban, majd a Finnország elleni háborúval és a 
Romániának — küldött Besszarábiaultimátummal többé-kevésbé 
visszaállították az 1917 előtti határokat. Amikor a Szovjetunió elleni 
német támadással gyökeresen megváltozott a politikai helyzet, Sztálin 
arra törekedett, hogy ezeket az új határokat új szövetségeseivel, az 
antifasiszta koalíció tagjaival is tudomásul vétesse. 

A nyugati hatalmak kezdetben nem fogadták megértéssel a szovjet 
követeléseket, de a katonai helyzet szorításában gyakorlatilag 
tudomásul vették az 1941-ig kialakult területi viszonyokat. A szovjet 
vezetést politikai tapasztalatai arra a meggyőződésre vezették, hogy a 
biztonság elengedhetetlen feltétele a Kelet-Közép-Európa feletti szovjet 
hegemónia, az egykori ,cordon sanitaire?" helyébe egy szovjetbarát 
nyugati ,előtér" megteremtése. Ennek a célnak alárendelték az 
angolszászokkal való együttműködés folytatását is. A sztálini 
Szovjetunió a birodalomépítés jegyében már a békekonferenciák 
előtt a II. világháború legnagyobb területi nyertesévé vált, annexióit a 
nyugati hatalmak részben támogatták, részben tudomásul vették. 

Az Odera elérése és Berlin bevétele után Sztálin már a háború első 
számú európai győztesének tekintette magát, s ennek értelmében 
fogalmazta meg hatalmi törekvéseit. Mivel a keleti front döntő 
szerepet játszott a hadi eseményekben, a brit erőforrások nem tették 
lehetővé a részvételt a Balkán — és Kelet-Közép-Európa 
felszabadításában, az amerikaiak pedig kezdettől érdektelenséget 
mutattak a térségben, a Szovjetunió erős alkupozícióhoz jutott hatalmi 
érdekeinek érvényesítéséhez. Churchill 1944-es moszkvai látogatásán 
az amerikai támogatást nélkülözve próbált meg a helyzeten valamit 
menteni. Ennek jegyében született az ún. százalékos egyezmény, 
amely azonban, mint később néhány hónap alatt kiderült, nem volt 
több, mint egy semmire nem kötelező papírcetli. 

Katonai értelemben a Szovjetunió valóban Európa első számú 
szárazföldi hatalmává vált a háború végére. Ez a hatalmi helyzet 
azonban az új katonai-stratégiai helyzeten nyugodott, s hátterében 
éles kontrasztként a háború által leginkább sújtott, végigtarolt 
gazdaság állt. A szovjet társadalom - nem utolsósorban a sztálini 
hadvezetési módszerek miatt - iszonyú emberveszteséget szenvedett 
el, ami több generációra kiható demográfiai törést és óriási 


munkaerőhiányt okozott. Ezért vált a hadifoglyok tömege mellett a 
, malenkij robotra?" hurcoltak ezreinek és a nőknek a kíméletlen 
munkába állítása a gazdasági modell szerves részévé. Az anyagi 
veszteségek miatt a lakosság példátlanul nélkülözött, a lakásállomány 
pusztulása miatt milliók voltak hajléktalanok. Ez a katasztrofális 
gazdasági állapot azt eredményezte, hogy a szovjet hadsereg nyugati 
előrenyomulása egyet jelentett az érintett országok részben 
központilag szervezett, részben  magántevékenységgel folytatott 
kíméletlen kirablásával. Az óriási károkat szenvedett szovjet 
gazdaságnak a legyőzöttektől az elérhető legmagasabb jóvátételre és 
nagy amerikai hitelekre volt szüksége. Így a helyreállításnak feltétele 
volt a kooperáció és a béke. 

A két legfőbb győztes a háború után tehát korántsem volt azonos 
súlycsoportban. Helyzetüket, egymáshoz való viszonyukat nagyfokú 
kiegyensúlyozatlanság jellemezte. Míg az Egyesült Államok egyre 
inkább az izoláció végleges feladását választotta, addig a Szovjetunió 
ismét a befelé fordulás, az elzárkózás útjára lépett, de most már nem 
egyedül, hanem új, ,kis szövetségeseivel? együtt. Az USA számára 
elegendő volt hatalmas gazdasági fölénye ahhoz, hogy Nyugat-Európa 
életébe domináns módon  beavatkozhasson. A Szovjetuniónak 
ugyanezen eredmény eléréséhez katonai erejének felhasználására volt 
szüksége Kelet-Közép-Európában. 

Ami a harmadik győztest illeti, Nagy-Britannia számára a II. 
világháború, kimenetele ellenére, egyet jelentett a 19. század végén 
megindult hanyatlás és visszaszorulás betetőzésével. A szigetország, 
amelyet már területén is érintett a háború, végérvényesen másodrendű 
hatalom lett, a korábbi világelső a győzelem után a harmadik helyre 
szorult. Mivel a Szovjetunióval szemben már nem volt képes saját 
erejéből helyreállítani az európai hatalmi egyensúlyt, nem tudta 
nélkülözni az USA támogatását, s pszichológiailag is hozzá kellett 
szoknia a , másodhegedűs?" szerephez. A II. világháború nemcsak azért 
jelentett számára óriási megrázkódtatást, mert a Csatorna már nem 
tudta megvédeni területét az ellenséges támadástól, hanem mert 1940- 
től a háború végéig harcolt a világ számtalan pontján Németország és 
szövetségesei ellen, ráadásul egy évig teljesen egyedül. A győzelem 
nem jelentette a korábbi pozíciók visszaszerzését, NagyBritannia 
elvesztette külső piacainak jó részét, exportja kétharmaddal csökkent, 
az import pedig egyre növekedett. A , fizess és vidd? időszakában az 
aranykészletek az USA-ba vándoroltak, a német légitámadások és 
egyéb háborús veszteségek elpusztították a nemzeti vagyon harmadát. 
Washington, amely 1945 augusztusában leállította a ,lend lease" 
programot, egyáltalán nem méltányolta a britek hat évi hősies 
helytállását. A fizetési mérleg hiányának helyreállítására nyújtott 
kölcsön feltételei (a preferenciális Commonwealth vámrendszer 


leépítése, s a konvertibilitás érdekében a sterling blokk 1947-ig 
történő megszüntetése) a Brit Birodalom gazdasági vázát rombolták 
szét. (Emellett a brit választók szintén nem voltak hálásak 
Churchillnek és pártjának, az 1945-ös választásokon a győzelmet a 
Munkáspárt szerezte meg.) 

Az 1947-es évben három olyan területről szorultak ki az angolok, 
amelyek hagyományosan a brit hegemónia bástyái voltak: fel kellett 
adni a görög jobboldal támogatását, Indiában tudomásul kellett venni 
a függetlenség kikiáltását, Palesztinában pedig a mandátum 
megszűnését. A tradicionális angol politika, a , külső kiegyenlítő 
szerep" Európa vonatkozásában sem volt folytatható, az európai 
stabilitás is Moszkva és Washington erőviszonyának függvénye lett. 
Ahogy Churchill keserűen megfogalmazta: ,Nem ez a felszabadított 
Európa az, amiért harcoltunk!" 

A korábbi Európa másik hagyományos nagyhatalma, mely a Párizs 
környéki békék megkötésekor leginkább érvényesítette súlyát az 
európai viszonyok rendezésében, a II. világháborúban hihetetlenül 
gyorsan összeomlott. A katonai vereség után Franciaország nagy 
része megszállás alá került. A meg nem szállt részen kollaboráns 
bábrendszer alakult ki, s a De Gaulle vezette ellenállás csak az afrikai 
területekre támaszkodhatott. A német uralom évei és a felszabadító 
harcok óriási károkat okoztak a francia gazdaságnak, 1944/45-ben 
lényegében szünetelt a francia export, a nemzeti jövedelem az 1938-as 
felére esett vissza. Franciaország gazdaságilag még  Nagy- 
Britanniánál is nagyobb mértékben kiszolgáltatottá vált az 
Egyesült Államoknak. A belpolitikai életben előretört a baloldal. A 
kommunisták, akik az ellenállási mozgalomban legitimálták nemzeti 
szerepüket, a "45-ös választásokon a szavazatok 2690-át érték el. 

Noha Franciaország hozzájárulása — a közös győzelemhez 
nagyságrendekkel kisebb volt az angolszászokénál, brit nyomásra 
mégis visszakapta az erősnek járó jogokat. Megszállási övezetekhez 
jutott Németországban, Berlinben és Ausztriában, valamint vétójogot 
szerzett az ENSZben. A nagyhatalmi státus gazdasági alapzata azonban 
igencsak ingatagnak bizonyult, ráadásul a francia politika képtelen 
volt tudomásul venni gyarmatain a megváltozott helyzetet. Ez óriási 
erőfeszítést kívánó háborúkhoz és komoly katonai kudarcokhoz 
vezetett, a válsággal küszködő IV. Köztársaság 12 éves fennállása alatt 
23 kormányalakítást ért meg. 

A győztes oldalon tehát két , szuperhatalom" kiemelkedését 
eredményezte a II. világháború lezárása, a másik oldalon ezzel 
szemben a nagy, expanzív hatalmak teljes összeomlása következett be. 
A szövetségesek a totális háborúban totális győzelemre törekedtek, 
Roosevelt és Churchill már 1943-ban Casablancában a feltétel 
nélküli kapituláció formuláját fogalmazták meg. 


A háború nem a legyőzöttek határainál, hanem fővárosaiban ért véget, 
területüket légitámadások pusztították végig, sőt Japánban két város 
atomtámadás áldozatává is vált. A háborús pusztítások mellett a nagy 
jóvátételi — kötelezettségből fakadó  gyárleszerelések (különösen 
Németország keleti részén) a termelés példátlan visszaesését 
eredményezték. 

A legyőzöttek katonai igazgatás alá kerültek, s ez átmenetileg 
szuverenitásuk —— elvesztését jelentette, — korábbi szövetségeik 
felbomlottak, s nem lehettek tagjai az új nemzetközi szervezeteknek 
sem. A lakosságra infláció, élelem-, lakás- és fűtőanyaghiány várt, 
területi — veszteségeik, illetve a kitelepítések miatt óriási 
menekültáradat nehezítette a helyzetüket. Ráadásul a kollektív 
bűnösség kimondásával megbélyegzett népeknek a morális összeomlás 
okozta feszültségeket is fel kellett dolgozniuk. 

Összefoglalóan tehát megállapíthatjuk, hogy az amerikai és szovjet 
csapatok elbai kézfogása évtizedekre lezárta a világtörténelem európai 
dominanciájú korszakát. Európa ugyan továbbra is a világesemények 
centruma maradt, de 1945 után inkább elszenvedője, mintsem 
alakítója volt a  világtörténelemnek. Ennek a helyzetnek a 
kialakulásához a kontinens két világháború alatti veszteségei, az 
Európán kívüli erőközpontoknak (USA, Japán) már az előző évszázad 
végén látható dinamikus fejlődése, s a gyarmati rendszer gyors 
szétesése egyaránt hozzájárult. Európa, mely az első világháború 
utáninál nagyobb mértékben szorult külső  pénzügyi-katonai 
segítségre, beékelődött a két világhatalom közé, ezek határterületévé, 
ütközési zónájává vált. Az USA és a Szovjetunió hatalmi viszonyainak 
kiegyensúlyozatlansága vagy kiegyensúlyozottsága határozta meg 
alapvetően a térség helyzetét, s ez a dualista világrend Európa 
számára fél évszázados békekorszakot eredményezett. A nagyhatalmi 
ellentétek fegyveres kisülései regionális konfliktusokra korlátozódtak, 
s ezek nem érintették az öreg kontinens területét. A két szuperhatalom 
fegyverkezési versenye, mely az emberi élet többszörös elpusztítására 
elégséges arzenált halmozott fel, a "60-as évekre a két pólus globális 
katonai erőegyensúlyát teremtette meg. 


Az Egyesült Nemzetek Szervezete 


A II. világháború utáni korszak legátfogóbb jellegű nemzetközi 
szervezete megalapításának gondolata már a háború idején 
megszületett. A szövetségesek 1942-ben a tengelyhatalmak ellen hadat 
viselő ,26 nemzet nyilatkozatában" nevezték magukat Egyesült 
Nemzeteknek. A következő évben, a moszkvai külügyminiszteri 
konferencián döntöttek úgy, hogy a ,béke és a biztonság 
szavatolására" nemzetközi szervezetet hoznak létre, melynek 
alapszabályát az 1944. augusztus-októberben tartott Dumbarton 
Oaks-i konferencián dolgozták ki az USA, a Szovjetunió, Nagy- 
Britannia és Kína képviselői. Ezt a jaltai konferencián azzal 
egészítették ki, hogy a Biztonsági Tanács állandó tagjai vétójoggal 
rendelkeznek. Az ENSZ megalakulására, az Egyesült Nemzetek 
Alapokmányának ötven állam általi aláírására 1945. június 26-án 
került sor. 

Az Alapokmányban lefektették a világszervezet céljait, melyek a 
következők: a világbéke biztosítása, az emberi jogok védelme, 
valamennyi nép egyenjogúsága és a világ általános életszínvonalának 
növelése. A tagok kötelezték magukat, hogy békés eszközökkel, 
politikai vagy gazdasági szankciókkal, illetve a tagok által felállított 
fegyveres erők bevetésével tevékenyen részt vesznek a béke 
biztosításában. Regionális biztonsági szerződések segítségével is 
elismerik a többi állam önvédelmi jogát. Más államok belügyeibe nem 
avatkoznak be. (A náci Németország politikájának tanulságai miatt 
fogalmazódott meg ez az elv, ám ezzel lényegében lemondtak arról, 
hogy megvédjék az emberi jogokat a totalitárius vagy autoriter 
államokban. Az 1948 decemberében kihirdetett Egyetemes Emberi 
Jogok Nyilatkozata nem vált kötelező érvényűvé.) Teljesítik az ENSZ- 
tagsággal járó kötelezettségeket a , hűség és a bizalom" elve alapján, 
elsősorban lemondanak a fenyegetés és az erőszak alkalmazásáról. 
Elvileg tagja lehet minden olyan állam, amelyik ezen Alapokmányt 
elfogadja, s az ebben foglaltakat kész teljesíteni. 

Az ENSZ legfontosabb szervei a Közgyűlés és a Biztonsági Tanács. A 
Közgyűlés a rendkívüli ülésektől eltekintve általában évente egyszer 
ülésezik, 1952 óta New Yorkban, rendszerint szeptembertől 
decemberig. Minden tag maximum öt küldöttet delegálhat, de csak 
egy szavazattal rendelkezik. Határozatai ajánlás jellegűek, csak az 
azokkal egyetértő tagok számára kötelező. A Közgyűlés választja két 
évre a Biztonsági Tanács nem állandó tagjait, a főtitkárt, valamint az 
összes tanács és a Nemzetközi Bíróság tagjait. A Biztonsági Tanácsnak 
öt állandó (USA, Szovjetunió, Nagy-Britannia, Franciaország és Kína) 
és hat időről időre választott tagja van. Mint a legfontosabb, állandóan 


ülésező szerv, gondoskodik a béke biztosításáról. Határozatai (a 11-ből 
legalább 7 szavazat kell hozzá) kötelezőek, hozzájárulása szükséges a 
politikai akciókhoz,  alapszabály-változtatásokhoz és új tagok 
felvételéhez. A BT dönt a békefenntartó erők felállításáról és 
bevetéséről. Az öt állandó tag vétójoga azt jelenti, hogy a BT csak 
olyan kötelező érvényű határozatot hozhat, amelyben az öt 
nagyhatalom egyetért vagy legalább tartózkodó állásponton van. A 
koreai háború óta abban az esetben, ha a Biztonsági Tanácsot vétó 
bénítaná meg, az esetleges támadó elhárításához szükséges csapatok és 
eszközök készenlétbe helyezéséről az Uniting for Peace Resolution 
(Határozat az összefogásról a békéért) alapján a Közgyűlés dönt. A BT 
ajánlására öt évre választott főtitkár áll a titkárság élén, melynek 
mintegy 4500 hivatalnoka van. Az ENSZ költségvetését és a 
tagállamok hozzájárulását a GDP arányában évente állapítják meg. 
Gazdasági kérdésekkel, az életszínvonal általános emelésének 
problémáival foglalkozik a regionális albizottságokkal rendelkező 
Gazdasági és Szociális Tanács. A korábbi  népszövetségi 
mandátumterületeket függetlenségük eléréséig a Gyámsági Tanács 
igazgatta. Az ENSZ keretein belül működik a hágai Nemzetközi 
Bíróság, amely 15, kilenc évre választott bíróból áll, s amely 
felkérésre hoz ítéletet jogvitákban. Az  ENSZ-szervekkel és - 
szakbizottságokkal — szorosan — együttműködnek a nemzetközi 
szerződésekkel szabályozott független különszervezetek (pl. IMF, 
Világbank, WHO, UNESCO stb.). 

A kooperációtól a konfrontációig (1945-47) 


A nemzetközi kapcsolatok története 


A második világháború idején a sztálini Szovjetunió és az angolszász 
államok szövetségét a náci Németország provokálta ki azzal, hogy 
1941-es támadásával a szovjeteket mintegy átlökte az USA és Nagy- 
Britannia oldalára. Ennek megfelelően az antifasiszta koalíció 
legfontosabb összetartó eleme az , ellenségem ellensége a barátom" elv 
volt, s amikor a szövetségesek fő háborús céljukat, ellenfeleik feltétel 
nélküli kapitulációját elérték, gyakorlatilag összeroppant a háborús 
győzelemre szerveződött koalíció is. A Roosevelt által remélt háború 
utáni együttműködés ellen ható tényezők már a kooperáció 
időszakában megvoltak, illetve éppen a polgári demokrácia és a 
bolsevik diktatúra szembenállása tekinthető , normális" jelenségnek, s 
az antifasiszta koalíció a rendkívüli körülmények eredményének. A 
győzelem utáni Európára vonatkozó, háború alatti tervek és 
megegyezések részben a katonai helyzet politikai konzekvenciáinak 
tudomásulvételét jelentették, azt, hogy a Szovjetunió igényt tarthat és 
igényt is tart Kelet-Közép-Európára, mint biztonsági övezetére. 


Ugyanakkor az angolszászok arra törekedtek, hogy Sztálin ne 
kezelhesse kizárólagos érdekszféraként a térséget. Ám az ezt szolgáló 
lépések, mint pl. a Sztálinnal elfogadtatott , Nyilatkozat a 
felszabadított Európáról", nem jelentettek valódi garanciát a szovjet 
katonai jelenlét által érintett térség bolsevizálása ellen. 

A háború alatt a , Három Nagy" találkozásain a katonai potenciál, az 
egyes frontok jelentősége és a hadosztályok száma volt a meghatározó, 
s a katonai egymásrautaltság következtében a felek egyenrangúnak 
számítottak. A háború befejeztével azonban a gazdaság 
teljesítőképessége és az újjáépítés feladatai kerültek előtérbe, s ebben 
a tekintetben a Szovjetunió és az Egyesült Államok már nem lehettek 
egyenlő partnerek. Így 1945 után a két hatalom között fennálló óriási 
aszimmetria következtében a kapcsolatokat az egyoldalúság, a fölény 
és a kiegyensúlyozatlanság jellemezte. Az Elbánál két gyökeresen 
eltérő életforma, két alapvetően különböző történelmi tradíció 
találkozott, s e kettő szembenállása, összeütközése elkerülhetetlennek 
látszott akkor, amikor az iszonyú háború után a béke és a biztonság 
garanciái központi kérdésekké lettek. Egyáltalán nem csodálható, hogy 
a két fél alapvetően másként képzelte el a béke garanciáit. A 
Szovjetunió biztonságpolitikájának kulcseleme a klasszikus birodalmi 
érdekszférapolitika lett, az Egyesült Államok pedig a szabad 
világkereskedelmet, a , nyitott kapuk elvét" helyezte külpolitikájának 
tengelyébe. Sztálin nem kívánta elfogadni azt az amerikai 
elképzeléseken alapuló világrendet, amely a Szovjetunió számára csak 
másodhegedűsi szerepkört biztosított, konkrét kérdésekben azonban 
1947-ig még nem az azonnali konfrontációt választotta. Ennek 
jegyében alakította ki a Szovjetunió által ellenőrzött térség 
bolsevizálásának  — menetrendjét is; a stratégiai szempontból 
elsőrendűen fontos államokban támogatta az azonnali kommunista 
hatalomátvételt, míg más országok kommunistáit önmérsékletre, a 
polgári — pártokkal való népfrontos jellegű együttműködésre, 
parlamentáris keretek között megmaradó taktikázásra buzdította. 
Ebben a kérdésben került először szembe a jugoszláv kommunistákkal, 
akik Tito vezetésével a hatalom azonnali megragadását tervezték és 
hajtották végre. Az USA pedig, bár csak 1947-ben deklarálta, már 
1945-től arra törekedett, hogy a SZU ne tudjon tovább terjeszkedni, s 
ehhez felhasználta az atomfegyver ekkor még kizárólagos birtoklását 
is. Nemcsak kipróbálta, hanem kétszer be is vetette az atombombát, 
amit már Potsdamban is a politikai nyomásgyakorlás eszközeként 
használt. 

Az 1945 és "47 közötti időszakban a nagyhatalmak figyelmét több 
regionális konfliktus kötötte le, amelyek, bár térben messze zajlottak 
egymástól, mégis összekapcsolódtak abban a tekintetben, hogy 
hozzájárultak az antifasiszta koalíció széteséséhez, a korábbi 


szövetségesek ellenféllé válásához. Európa mellett a Közép- és Közel- 
Kelet térsége, illetve az ide vezető stratégiai útvonalak váltak 
neuralgikus pontokká. 

Olajlelőhelyei és közlekedési útvonalai miatt kiemelkedő fontosságú 
volt a Földközi-tenger keleti medencéje, ahol a nyugati hatalmak 
semmiféle engedményt nem kívántak adni a Szovjetuniónak. Miután a 
szovjet csapatok a megadott határidőre (1946. március 2.) nem 
vonultak ki a háború alatt közösen megszállt Irán északi részéből, az 
USA a Biztonsági Tanácsot használta fel, ekkor első ízben, arra, hogy 
nyomást gyakoroljon Sztálinra. Az amerikaiak, akik a két világháború 
között a szaúd-arábiai olajüzletbe szálltak be, egyértelműen a Kreml 
tudomására hozták, hogy nincs keresnivalója a térségben. 

A másik kérdés a török határokat érintette. Sztálin a fekete-tengeri 
szorosok kérdését többször is felvetette a nyugati hatalmaknak, s 
miután azok nem reagáltak megfelelően, a Szovjetunió 1945-46 
folyamán közvetlenül a török kormányhoz fordult. Az Ankarához 
intézett szovjet jegyzékek szovjet-török határkiigazításokat, közös 
szovjet-török erődrendszer tervét a Dardanellákban és a szorosok 
közös védelmét tartalmazták. Mivel Románia és Bulgária a szovjet 
tömb része volt, s a Fekete-tenger mintegy szovjet beltengerré vált, 
valamint a földközi-tengeri status guo megőrzésében leginkább 
érdekelt Nagy-Britannia látványosan meggyengült, nem tűnt 
reménytelennek a szovjetek számára a hatalmi űrbe való benyomulás. 
Ezt az elképzelést szolgálta az 1946 elején kibontakozott görög 
polgárháborúval kapcsolatos szovjet politika, mely ugyan kifejezetten 
nem támogatta, de nem is tiltotta a jugoszláv segítséget élvező görög 
kommunisták ellenállását. A , keleti kérdés? korábbi epizódjaiban még 
Anglia vonultatta fel a térségben a flottáját, ám a II. világháború után 
erre már nem volt képes, így Washingtonnak akadályozta meg azt, 
hogy a Szovjetunió zavartalanul kijusson a Földközi-tengerre. Ebből a 
célból jelent meg 1946-ban a Földközi-tenger keleti medencéjében a 6. 
amerikai flotta. 

Európai vonatkozásban 1945 és "47 között leginkább a német kérdés 
foglalkoztatta a  nagyhatalmakat. Németország  békekorszakbeli 
jövőjéről már a háború alatt folytak előkészítő tárgyalások, ennek 
ellenére a legfontosabb problémák még a potsdami konferencia után is 
megmaradtak. Nem dőlt el például az, hogy meddig tartson a katonai 
megszállás vagy hogy mennyi legyen a jóvátétel összege. A háború 
alatti-utáni hónapokban több elképzelés is megfogalmazódott ezekben 
a kérdésekben, de nyilvánvaló volt, hogy a megvalósulás a 
nagyhatalmi erőviszonyok függvénye lesz. (A legszélsőségesebb 
elképzelést az amerikai Morgenthau-terv tartalmazta, mely szerint 
Németországot részállamokra kell bontani, s a nagy jóvátételek révén 
agrár-ipari országgá kell alakítani.) 


1945-46 hideg tele után nyilvánvalóvá vált, hogy amennyiben nem 
történik valami a német gazdaságpolitikában, akkor a lakosságra 
tömeges éh- és fagyhalál vár, amiért a nyugati zónában élők a 
megszálló hatalmakat tehetik felelőssé, s fogékonnyá válhatnak a 
kommunista propagandára. (A Moszkvából hazatért kommunisták 
Walter Ulbricht vezetésével tevékenységüket egész Németországra 
kiterjesztették.) Ugyanakkor Sztálin nem akarta stabilizálni a német 
gazdaságot, a Szovjetunió nem is volt abban a helyzetben, hogy erre 
kísérletet tegyen, ellenkezőleg, abban volt érdekelt, hogy minél jobban 
,kisöpörje?" az általa megszállt területeket. 

A potsdami konferencián megállapodtak a természetbeni jóvátételben, 
vagyis -— tanulva a versailles-i rendelkezések hibájából, miszerint 
Németország az adott évi termelésből nem fizette a hadisarcot — a 
megszállók a német ipari kapacitások azonnali leszerelésére és 
elszállítására kaptak felhatalmazást. Az USA ugyanakkor egyre 
világosabban látta, hogy a német gazdaság az európai stabilizáció 
kulcskérdése, s ha nem akarja, hogy a német lakosság nyomorának 
politikai következményei legyenek, akkor vagy eltartja őket saját 
adófizetői — pénzéből, vagy támogatást nyújt a gazdaság 
stabilizációjához. Így a Szovjetunió és az amerikaiak között egyre 
élesebb viták dúltak a német jóvátétel körül, ami egyre inkább a 
viszony megromlásához, s az össznémettel szemben a részmegoldás 
előtérbe helyezéséhez vezetett. Az 1947. január 1-jétől életbe lépett 
Bizónia (az angol és az amerikai megszállási zónák egyesítése) nyílt 
elismerése volt annak, hogy nem lehet közös gazdaságpolitikát 
kialakítani a Szovjetunióval (s ekkor még Franciaországgal sem, amely 
a közös gazdaságirányítási rendszerhez csak 1948-ban csatlakoztatta 
az általa megszállt területeket, s ekkor jött létre Trizónia). 

A hidegháború , klasszikus? korszaka 

A Truman-doktrínától Sztálin haláláig (1947-53) 

1947-ben fordulat következett be a nemzetközi kapcsolatok 
történetében. Ekkor fogalmazták meg és hirdették ki a nagy 
hidegháborús elméleteket: a  Truman-elvet, a  Marshall-tervet, 
valamint válaszképpen a Zsdanov-Sztálin-féle , két tábor? teóriát. 
1947 tavaszáig a győztes hatalmak között egyre feszültebbé vált a 
kapcsolat, ám a vitás kérdések még a tárgyalóasztaloknál dőltek el. 
Ülésezett a Külügyminiszterek Tanácsa, működtek a Szövetséges 
Ellenőrző Bizottságok, s a megkötendő békeszerződéseket még együtt 
készítették elő az antifasiszta koalíció tagjai. 

A nemzetközi kapcsolatok történetét egészen az 1980-as évek végéig 
elkísérte a hidegháború jelensége, noha voltak átmeneti enyhülési 
periódusok. A fogalom maga a nemzetközi kapcsolatok 
befagyasztását jelenti, a politikai, a gazdasági, és a kulturális kapcsolat 
minimumra csökken a szemben álló felek között. Az ellentétes érdekű 


nagyhatalmak tömböket szerveznek maguk köré, s ezek éles 
szembenállása elképesztő mértékű fegyverkezési versenyben 
realizálódik. Ennek eredményeképpen minden képzeletet felülmúló 
méretű és technikai színvonalú arzenál halmozódik fel az ellentétes 
oldalakon, amely hovatovább alkalmas lesz az emberi élet teljes 
elpusztítására. 

A mindennemű szervezett és spontán kapcsolatok (pl. turizmus, 
egymástól elszakadt családok találkozása stb.) hiánya növeli a 
hivatalosan is gerjesztett félelmet, mindkét oldalon kiformálódik az 
ördögien gonosz ellenség képe, s az ezzel szembeni védekezés 
szükségszerűsége nemegyszer hisztérikus formákban jelentkezik. 
Ugyanakkor a , hideg" jelző azt is kifejezi, hogy a két szuperhatalom 
között a szembenállás soha nem realizálódott direkt, egymás elleni 
fegyveres konfliktusban. A ,forró" háborúk mind regionális 
konfliktusok voltak, amelyekben az USA és a Szovjetunió 
természetesen a maga módján egyaránt részt vett, de gondosan 
ügyeltek arra, hogy soha ne kerüljenek hadiállapotba egymással. Ahol 
az egyik fél hadserege szervezetten és nyíltan megjelent, oda a másik 
fél katonai szakértőket, gazdasági segítséget, fegyverszállítmányokat 
és hírszerzőket küldött, és viszont. A legfeszültebb pillanatokat éppen 
az jelentette ebben a történelmi korszakban, amikor fennállt a két 
szuperhatalom közvetlen összecsapásának veszélye. Ám pontosan a 
kockázat minden eddigit felülmúló nagysága miatt, az emberiség 
szerencséjére, ezt a konfliktust mindeddig sikerült elkerülni. 

A Szovjetunióhoz való viszony gyökeres átértékelése az Egyesült 
Államokban már 1945/46 fordulóján bekövetkezett. 1946. február 22- 
én kelt George F. Kennannak, a moszkvai amerikai nagykövetség 
egyik befolyásos diplomatájának a szovjet külpolitikát elemző, ún. 
hosszú távirata, amely Churchill két héttel később elhangzott fultoni 
beszédével együtt a hidegháború angolszász megalapozását jelentette. 
Mindkét megnyilatkozás abból indult ki, hogy a szovjetkommunizmus, 
csakúgy, mint a nácizmus, egyaránt totális rendszer, s eredendően 
agresszív, expanzív jellegű. Az a fanatikus hit, hogy a , rothadó 
kapitalizmus" halálra van ítélve, szemben a szocializmussal, 
lehetetlenné teszi a normális, — kiegyensúlyozott és tartós 
együttműködést a szovjet birodalommal. 

Ennek a külpolitikai irányváltásnak a hátterében természetesen 
meghúzódtak az amerikai gazdaság — háborús termelésről 
béketermelésre való átállításának gondjai is. A szovjet veszély 
túlértékelése felhasználható volt azon politikai erők ellen, amelyek az 
izolációs politika visszatérését óhajtották, mert szükségessé tette a 
magas kormányzati (hadi) megrendelések fenntartását, s ezáltal 
lehetővé tette a foglalkoztatási szint fenntartását. Így a hidegháború 
elősegítette az amerikai gazdasági kapacitások kihasználását, a 


konjunktúra fenntartását is. Ugyanakkor az amerikai külpolitika 
keményedése igazából nem veszélyeztette azt a befolyási övezetet, 
amelyet a Szovjetunió a háború végére létrejött demarkációs vonalon 
belül kialakított. Bár a diplomáciai nyomásgyakorlás eszközeivel 
Washington már 1945 tavaszától rendszeresen számon kérte a Jaltai 
Nyilatkozat demokratikus alapelveinek megsértését, egyben azt is 
világossá tette, hogy gyakorlatilag tudomásul vette a Kelet-Közép- 
Európában kialakult status guót. A , mellékvesztesekkel" (Olaszország, 
Finnország, Magyarország, Románia, Bulgária) kötött 1947. februári 
békeszerződések szintén az érdekelhatárolódás irányába mutattak. 
Ugyanakkor nem sikerült diplomáciai úton elhatárolni az érdekeket a 
német kérdésben, s a közös megszállás miatt ez kenyértöréshez, 
Németország kettészakításához vezetett. 

A gyakorlatban már 1946-ban alkalmazott feltartóztatási politika 
Truman elnök 1947. március 12-i kongresszusi beszédében nyert 
hivatalos megfogalmazást. Az alkalmat erre az adta, hogy Nagy- 
Britannia hatalmi súlyvesztése következtében képtelen volt támogatni 
a görög polgárháború jobboldali erőit, s ez a kommunisták 
előretöréséhez, a hatalmi viszonyok felborulásához, vagyis a , görög 
dominó" eldőléséhez vezethetett. Mind London, mind Truman 
biztatására a görög kormány Washingtonhoz fordult segítségért. 

A Truman-elvben az az amerikai politikai koncepció nyert 
megfogalmazást, miszerint az Egyesült Államok nem tűri el a II. 
világháború után kialakult status guo szovjet részről történő 
megváltoztatását. 

A  Truman-doktrína  ,feltartóztatási" — koncepciója gazdasági 
szempontból a Marshalltervben fogalmazódott meg. Nyilvánvaló volt, 
hogy igazán hatásos feltartóztatási stratégiáról csak akkor lehet szó, 
ha az USA gazdasági segélyprogramok keretében hozzájárul a 
Szovjetunió által nem ellenőrzött térség gazdasági felvirágoztatásához. 
Így az életszínvonal gyors emelkedésével megszűnik a nyomor 
forradalmasító hatása, s a ,szabad" társadalmak nem lesznek 
fogékonyak a kommunista propagandára. Emellett az is világossá vált, 
hogy a nyugat-európai gazdaságok képtelenek önerőből talpra állni, s 
összeomlásuk, összekapcsolódva az USA túltermelési válságával, egy 
1929-33-hoz hasonló mély depressziót eredményezhet. 

Az 1947. június 5-én meghirdetett Európai Újjáépítési Program 
(közismert nevét kidolgozójáról, George C. Marshallról, az amerikai 
külügyminiszterről kapta) keretében az Egyesült Államok mintegy 10 
milliárd dollár értékű nyersanyaggal, áruval és tőkével járult hozzá az 
európai gazdaság  reorganizálásához. Bizonyos vonatkozásaiban 
közvetlen amerikai érdekeket is szolgált (pl. mezőgazdasági terméket 
csak az USA-ból lehetett vásárolni, amerikai hajókon kellett szállítani 
stb.), ugyanakkor amerikai feltétel volt az is, hogy az újjáépítés ne 


külön, nemzetállami keretekben, hanem koordinált csomagtervben, a 
kereskedelmi korlátokat leépítve folyjék. Ezzel a Marshall-terv a 
nyugat-európai gazdasági integráció egyik elindítója lett. A 
segélyprogram elvileg és formailag egész Európának szólt, beleértve a 
Szovjetuniót is, sőt Molotov, népes szovjet delegáció élén, még részt 
vett a párizsi előkészítő tárgyalásokon is, Sztálin mégis a segély 
elutasítása mellett döntött. A következményeket illetően veszélyesnek 
ítélte az amerikai gazdasági behatolást, s elfogadhatatlan volt 
számára, hogy a segélyt a magántulajdonon alapuló piacgazdaság 
reorganizálására kellett fordítani. A világgazdaságtól elzárkózó, 
autarkiára berendezkedett szovjet gazdaság természetesen azt sem 
engedhette meg, hogy az általa kontrollált terület országai igénybe 
vegyék a segélyprogramot, így amikor 1948 áprilisában a Marshall- 
segély — szétosztására —— megalakult — az Európai Gazdasági 
Együttműködési Szervezet (OECC), ebben Európa keleti felének 
államai már nem vettek részt. 

1947 szeptemberében a lengyel-sziléziai  Szklarska  Porebában 
létrehozták a Kommunista és Munkáspártok Tájékoztató Irodáját, a 
Kominformot, gyakorlatilag a Komintern utódszervezetét. Az ezen 
alkalomból Sztálin és Zsdanov által megfogalmazott ,két tábor? 
elmélet, miszerint a világ két, egymással ellentétes táborra bomlott, 
tekinthető a Marshall-tervre adott szovjet válasznak. A Tájékoztató 
Iroda határozata a nemzetközi kommunista mozgalomban éles 
fordulattal véget vetett a népfrontos parlamentarizmusnak, bár a 
népfrontos kormányok nyugaton már korábban, még a Marshall-terv 
meghirdetése előtt széthullottak. Kelet-Közép-Európa pár hónap alatt 
homogén szovjet blokká változott, a kommunista pártok azokban az 
országokban, ahol erre még nem került sor, megteremtették a sztálini 
típusú proletárdiktatúrákat. 

A keleti tömb felépítéséről, struktúrájáról alapvetően eltérő 
elképzelései voltak azonban Sztálinnak és a Jugoszláviát önállóan 
felszabadító partizánvezér Titónak, aki, mivel a Vörös Hadsereg nem 
szállta meg országát, jóval önállóbban politizálhatott, mint a többi 
térségbeli állam. Kettejük viszonya már a  proletárdiktatúra 
kiépítésének menetrendje körüli ellentét miatt feszültté vált, amikor 
azonban Tito egy Balkán-, illetve Duna-konföderáció megteremtése 
érdekében gyakorlati lépéseket is tett, betelt a pohár. 

A jugoszláv kommunistákat már Szklarska Porebában sikerült 
szembefordítani a többi testvérpárttal, amikor Sztálin rájuk bízta, 
hogy vegyék éles bírálat alá a korábban éppen általa sugalmazott és 
támogatott óvatos, népfrontos taktikázást. 1948 elején Moszkvába 
rendelték a bolgár és a jugoszláv pártvezetést, hogy leállítsák a 
konföderációs elképzeléseket, Tito azonban nem engedelmeskedett. 
Ezzel elkerülhetetlenné vált a nyílt szakítás,  hazarendelték 


Jugoszláviából a szovjet tanácsadókat, megszakították a diplomáciai 
kapcsolatokat, gazdasági blokád alá vették a renitens országot, sőt 
háborúval fenyegették. Sztálin tekintélyén hatalmas csorbát ejtve 
vették a renitens országot, sőt háborúval fenyegették. Sztálin 
tekintélyén hatalmas csorbát ejtve as évek szovjet gyakorlatához 
hasonló tisztogatási hullám söpört végig a szovjet blokk országain. 
Jugoszlávia pedig, kitörni akarván a kettős elszigeteltségből, 
közeledett az Egyesült Államokhoz, megkötötte a Balkán-paktumot 
Görögországgal és Törökországgal, majd a volt gyarmati térség 
függetlenedő országai felé fordult. 

Mindez igazolni látszott azt a sztálini tételt, miszerint Tito ,az 
imperialisták láncos kutyája". 

Ezekben a hónapokban komoly félelmek éltek Finnországban, hogy ők 
is hasonló sorsra jutnak, ám ez nem következett be. Az 1948 
áprilisában kötött szovjet-finn barátsági szerződés értelmében az 
ország sajátos helyzetbe jutott, semleges maradhatott, de politikájában 
figyelembe kellett vennie a hatalmas szomszéd érdekeit. Így pl. nem 
fogadta el a Marshall-segélyt, s 1971-ig nem ismerte el egyik 
Németországot sem. Sztálint a finnekkel való különleges bánásmódra 
az a feltételezés késztette, hogy egy esetleges kommunista fordulat a 
térségben amerikai szövetségessé teheti Svédországot. 

A Marshall-segéllyel, valamint a titói regionális föderációkkal szemben 
Sztálin a Kölcsönös Gazdasági Segítségnyújtás Tanácsát kínálta 
alternatívaként (1949). Ennek keretei között a kelet-közép-európai 
államok gazdasága a Szovjetuniótól való általános függés helyzetében 
a szovjet újjáépítési és katonai szempontoknak rendelődött alá. 
Ugyanakkor az egyoldalú gazdasági függésbe került államok nem 
integrálódtak, valódi kooperáció nem alakult ki közöttük, 
ellenkezőleg, mindegyikük önellátásra, autarkiára törekedett. 
Miközben Európa keleti felén a fent vázolt folyamatok zajlottak, a 
nagyhatalmak viszonya végletesen kiéleződött a német kérdésben. Az 
ebben a vonatkozásban kidolgozott amerikai elképzeléseket az 1948. 
februári-márciusi . londoni  — konferenciákon  konkretizálták. A 
határozatok szerint a nyugati német zónákat a Marshall-tervbe való 
bevonással talpra kell állítani, mivel a felfutó német gazdaság 
közvetve az európai újjáépítést is szolgálja. Válaszul a Szovjetunió 
kivonult az Ellenőrző Tanács munkájából, s ezzel formálisan is 
megszűnt a nagyhatalmi együttműködés Németország kontrolljában. 
Az a potsdami határozat, miszerint a négy főparancsnok 
Németországot gazdasági egységként kezelje, egy pillanatra sem 
valósult meg, hiszen a négy katonai adminisztráció mindegyike 
igyekezett a zónákat a maga képére formálni. A hagyományos 
munkamegosztás a nyugati és a keleti zónák között gyakorlatilag 
megszűnt, s bár Németország kettészakítását nem tervezték meg, a 


nagyhatalmi viszonyok, az 1945-től megtett lépések egyenesen 
vezettek az elhatárolódáshoz. 

A nyugati zónák stabilizálásához elkerülhetetlenül hozzátartozott a 
valutareform. A hiperiníláció miatt teljesen  elértéktelenedett 
birodalmi márka helyett 1948. június 20-án vezették be az USA-ban 
titokban előállított új márkát a nyugati zónában, illetve Nyugat- 
Berlinben, ám erről Moszkvát előzetesen nem tájékoztatták. A 
hidegháborús korszak első nagy kelet-nyugati krízise éppen ebben a 
kérdésben bontakozott ki. Sztálin számára, miután a Szövetséges 
Ellenőrző Tanács beszüntette tevékenységét, felesleges és zavaró lett 
az angolszász jelenlét a német fővárosban, azonban ennek 
megszüntetéséhez a status guo gyökeres megváltoztatására lett volna 
szükség. Hogy megakadályozza a nyugati zónák gazdasági talpra 
állását és beilleszkedését a nyugat-európai gazdasági integrációba, a 
Szovjetunió a keleti megszállási zónába ékelődött ellenséges sziget, 
Nyugat-Berlin blokádjával próbálkozott. Sztálin utasítására 1948 
júniusában lezárták a város nyugati zónáiba vezető útvonalakat, arra 
számítva, hogy az ellátatlanul maradt lakosság nyomására a nyugatiak 
megtörnek, s feladják a győztes jogán nekik jutott berlini pozícióikat. 
Az angolszász légierő azonban képes volt az ún. légihídon biztosítani 
a város ellátását, közel egy éven át. A Szovjetunió végül belátta a 
blokád értelmetlenségét, így 1949. május 4-én visszaállították a 
korábbi helyzetet, Nyugat-Berlin kérdése azonban továbbra is a 
nagyhatalmi viszonyok ütközőpontjában maradt. 

Az első berlini válságnak mindkét oldalon óriási lélektani hatása 
volt. Alig három évvel a kapituláció után a nyugat-berlini lakosság a 
korábban halált hozó angolszász pilótákban megmentőit láthatta, az 
egykori győztesek és vesztesek egymásra találtak. Sztálin és a 
Szovjetunió számára pedig a kudarc újabb óriási presztízsveszteséget 
hozott. A német területek szétválása is felgyorsult, a kettős 
valutarendszer gazdaságilag, a külön megtartott választások és a két 
alkotmány politikailag osztotta meg Németországot. 

1949 májusában magalakult a Németországi Szövetségi Köztársaság 
(NSZK), majd októberben a Német Demokratikus Köztársaság 
(NDK); az egykori demarkációs zónahatár belnémet frontvonallá, s 
egyben két világ határává is vált. 

A berlini blokáddal a Szovjetunió paradox módon ösztönzőjévé vált 
Nyugat-Európa  nyugatnémeteket is befogadó integrációjának, 
valamint annak, hogy az USA végérvényesen feladta az izolációt, és 
létrehozta . a globális politizálás —— intézményrendszerét, — a 
Nemzetbiztonsági Tanácsot és a Központi Hírszerző Ügynökséget 
(CIA). 1949. április 4-én pedig megalakult Washingtonban az Észak- 
atlanti Szerződés Szervezete (NATO). Tagjai a Benelux államok, 
Dánia, Franciaország, Izland, Nagy-Britannia, Norvégia, Olaszország, 


Portugália, valamint az Egyesült Államok és Kanada lettek. A 
szervezet célja a közös védelem alapján a demokratikus 
szabadságjogok megőrzése és a tagok között a politikai és gazdasági 
együttműködés biztosítása. 

A berlini válságtól kezdve Sztálinnak meggyőződésévé vált, hogy a 
háború az Egyesült Államokkal elkerülhetetlen, s ekkor vette kezdetét 
a mintegy négy évtizedes fegyverkezési verseny. Ennek kezdetén a 
Szovjetunió kétségtelen hátrányban volt az atommonopólium 
birtokosával, az USA-val szemben, ezért Sztálin Kurcsatov vezetésével 
mozgósította az egész szovjet tudományos kapacitást, s nemkülönben 
a szovjet hírszerzést a gyors utolérés érdekében. Amikor Molotov 
1947-ben azt a kijelentést tette, hogy , az atomtitok már nem titok", 
még  blöfínek lehetett tekinteni, ám 1949 szeptemberében 
felrobbantották az első szovjet atombombát, s ez katonai szempontból 
új helyzetet teremtett. 

Sztálin magabiztosságát tovább növelte a kínai kommunisták Mao Ce- 
tung vezetésével aratott győzelme, s a Kínai Népköztársaság 1949. 
október 7-én történt kikiáltása. Ez a világ legnépesebb országának 
szövetségét jelentette Moszkva számára, amit 1950 februárjában 
barátsági szerződésben is rögzítettek. Az USA, melynek politikai 
vezetését szinte sokkolta a kínai fordulat, nem ismerte el az új kínai 
kormányt, helyette a Kuomintang Tajvan (Formoza) szigetére 
evakuált, Csang Kai-sek vezette államát tekintette törvényesnek, mely 
1971-ig az ENSZ-ben is betöltötte Kína helyét. 

Az ázsiai változások hamarosan újabb hidegháborús válsággócot 
teremtettek, ezúttal Koreában. A félsziget a háború végére kettős — 
északon szovjet, délen amerikai — megszállás alá került, a demarkációs 
vonal a 38. szélességi foknál húzódott. Északon Moszkvából hazatért 
koreai kommunisták vezetésével népfrontbizottságok jöttek létre, 
délen amerikai katonai igazgatást vezettek be. A tervezett választások 
ellenőrzésére az USA ENSZ-bizottság létrehozását javasolta, ennek 
beutazását azonban az észak-koreaiak nem engedélyezték. Így 1948- 
ban a választások nyomán állandósult az eltérő politikai 
berendezkedés, és létrejött a Koreai Köztársaság délen, valamint a 
Koreai Népi Demokratikus Köztársaság — Kim Ir Szen vezetésével — 
északon. Ám mindkét fél igényt tartott az egész félsziget birtoklására, 
s ez vezetett 1950-ben a koreai háborúhoz, mely az északiak 
támadásával indult. Amikor Dél-Korea segítséget kért, Truman elnök 
parancsot adott az amerikai csapatok bevetésére, a Biztonsági Tanács 
pedig -— melynek munkájában ekkor a Szovjetunió a kínai kérdés miatt 
nem vett részt — agresszornak nyilvánította ÉszakKoreát, s az ENSZ- 
tagállamokat Dél-Korea támogatására szólította fel. Amikor a 
MacArthur tábornok vezette ENSZ-erők elérték a koreai-kínai határt, 
kínai , önkéntesek? százezreivel találták magukat szemben. Az egy 


évig előre-hátra mozgó front végül az eredeti demarkációs vonalnál 
stabilizálódott, patthelyzet alakult ki. Az 1953-ban megkötött 
panmindzsoni fegyverszüneti egyezmény végül a 38. szélességi 
foknál véglegesítette Korea megosztottságát. Családok ezreit szakította 
szét az átjárhatatlan határ, a viszontlátás minden reménye nélkül. 

A koreai háborúban csakúgy, mint az első berlini válság alkalmával, a 
szemben álló felek kerülték a teljes konfrontációt, hogy elkerüljék a 
harmadik világháború kirobbanásának kockázatát. Az angolszászok 
nem törték át a berlini blokádot, a szovjetek nem lőttek a légihíd 
gépeire. A Szovjetunió nem vett részt a koreai hadműveletekben, Kína 
formálisan csak ,önkénteseivel?" támogatta Észak-Koreát, Truman 
pedig 1951-ben leváltotta a harcias MacArthur tábornokot. A 
hidegháborúnak a későbbiekben is egyik fő jellegzetessége volt a 
konfrontációnak a kritikus, világháborús szint alatt tartása, az 
atomfegyverzet bevetésének elkerülése. 

A koreai háború közvetlen hatására kötötték meg az ANZUS- 
paktumot, azaz a Csendesóceáni Biztonsági Szerződést, Japánnal a 
különbékét és az amerikai-japán biztonsági szerződéseket (1951. 
szeptember). Az amerikai biztonsági garanciát kiterjesztették 
Tajvanra, s a 7. amerikai flotta hajói felvonultak a Tajvani-szorosba. A 
Moszkva-Peking tengellyel szembeni amerikai biztonságpolitika arra 
törekedett, hogy Japánt erős szövetségesévé tegye, bár az 1952-ben 
teljes szuverenitását visszanyert szigetország remilitarizálása helyett 
az USA vállalta át haditámaszpontokért cserében (pl. Okinawa) az 
ország védelmét (atomernyő). Ugyancsak a koreai háború indította el 
a SEATO (Délkelet-ázsiai Szerződés Szervezete, 1954), valamint a 
CENTO (Központi Szerződés Szervezete, 1955) megszervezését, 
valamint meggyorsította a magyar Teller Ede vezetésével folyó 
amerikai hidrogénbomba-kutatásokat. 

Az első amerikai H-bombát 1952 novemberében robbantották fel, és 
az anyahajóépítésiprogram is beindult, hogy az óceánok felől is 
fenyegethessék a , vörös világot". Az USA számos bilaterális katonai 
szerződést is kötött, bővítették a NATO-t, a gazdasági háború 
keretében pedig egyre szigorodó COCOM-listákat tettek közzé (ezek 
tartalmazták azon csúcstechnológiával készült termékeket, melyekre 
eladási tilalmat rendeltek el a nyugati tömbön kívüli országok felé). 
Az 1952-es amerikai elnökválasztási kampányban a republikánus 
Eisenhower a , feltartóztatás" helyett meghirdette a , visszafordítás" 
politikai stratégiáját. 

A távol-keleti helyzet Európára is hatással volt. Németország nyugati 
felének gazdasági talpra állítása után az ország remilitarizálása is 
kezdetét vette, mégpedig egy felállítandó európai haderő keretében. 
1951-ben létrehozták a bonni  külügyminisztériumot, s még 
ugyanebben az évben - Robert Schuman francia külügyminiszter terve 


keretében — megalakult az európai integráció első pillérének számító 
Montánunió, az Európai Szén- és Acélközösség. Miután a három 
nyugati győztes 1951 júliusában közös nyilatkozatban bejelentette a 
Németországgal való hadiállapot megszűntét, a következő évben a 
bonni szerződések keretében az NSZK visszanyerte teljes 
szuverenitását. Sztálin német békeszerződés-tervezetet javasolt, mely 
egy semleges Németország megteremtését jelentette volna, feladva az 
első , német munkás-paraszt államot" is, ám sem a nyugati hatalmak, 
sem a nyugatnémetek nem foglalkoztak érdemben a szovjet 
javaslattal. 

Az ötvenes évek első éveiben lezárult az a folyamat, melynek 
eredményeként véglegessé vált a Churchill által Fultonban emlegetett 
, vasfüggöny". Kétségtelen, hogy mindkét  blokkformáló erő 
törekedett a saját táborán belül függőségi viszonyok kialakítására, ám 
míg az USA vezető szerepe csak korlátozott hegemóniát jelentett, 
addig a Szovjetunió hermetikusan elzárt érdekszféráján belül 
korlátlan uralmat valósított meg, s az élet minden vonatkozásában 
érvényesítette akaratát szövetségesei felett. A nyugati tömb 
országainak csak katonai fenyegetéstől kellett tartaniuk, ideológiai 
kihívástól nem, ezzel szemben a szovjet blokk antidemokratikus és 
legitimitáshiánnyal is küzdő  proletárdiktatúrái számára halálos 
veszélyt jelentett a nyugati ideológia. A szigorú határzár, a 
vasfüggöny, a nyugati rádióadások zavarása, falépítés, szigorú útlevél- 
rendelkezések, levelek ellenőrzése stb. ennek a félelemnek a 
következményei voltak. Az ötvenes évek éles propagandaküzdelmei 
azonban mindkét oldalon tartós ellenségképek kialakulásához 
vezettek, végletekig polarizálódott a világpolitika, s mindez pszichikai 
gátjává lett a később meginduló kooperációs törekvéseknek. A 
vasfüggönnyel elzárt keleti tömb országaiban a kapitalizmust 
igyekeztek a legsötétebb színekkel ábrázolni, hogy a keleti valóság 
rózsaszínűbbnek tűnjék. Zajlottak az éberségi kampányok, folyt az 
öndicsőítés, és minden mértéket felülmúlt Sztálin személyi kultusza. 
Hetvenedik születésnapján, 1949-ben hatalma csúcsára érkezett a 
,Népek Barátja", a , Történelem Leghatalmasabb Géniusza", az 
, Emberiség Egén Ragyogó Nap". Ám az Elbától Kínáig terjedő, 
kíméletlen erőszakkal összekovácsolt birodalmat csak a Vörös 
Hadsereg szuronyai tartották össze. Amikor Sztálin 1953. március 5-én 
meghalt, egy sor lezáratlan nemzetközi kérdést és számtalan belső 
problémát hagyott maga után. Bebalzsamozott holtteste mellett pedig 
megkezdődött a hatalmi rivalizálás lehetséges utódai - Malenkov, 
Berija és Hruscsov — között. 

Sztálin halálától a második berlini válságig (1953-58) 

Ebben az időszakban véglegesen lezárult a  blokk-képződési, 
érdekszféra-elhatárolási folyamat. Nyilvánvalóvá vált Nyugat-Európa 


tradicionális hatalmainak súlyvesztése, s a két legnagyobb és 
legveszélyesebb arzenállal (atom- és hidrogénbomba, rakétafegyver) 
rendelkező ún. szuperhatalom körül bipoláris nemzetközi struktúra 
alakult ki. Világossá vált az is, hogy a belátható jövőben nincs esély 
multipoláris, de akár még tripoláris hatalmi rendszer kialakulására 
sem, s ezen az sem változtatott, hogy a Biztonsági Tanácsnak öt, 
vétójoggal rendelkező tagja volt. 

Sztálin halála, annak ellenére, hogy -— már csak a generalisszimusz 
életkora miatt is - nem volt váratlan, megszakított egy újabb, 
küszöbön álló tisztogatási hullámot (ún. orvos-pereket) és átmeneti 
hatalmi bizonytalanságot eredményezett. A bolsevik diktátor olyan 
magasan állt a többi szovjet vezető fölött, hogy egyszerűen nem akadt 
, második ember", aki átvehette volna az irányítást. A hatalom 
legfelsőbb köreiben folyó küzdelem csak az ötvenes évek második 
felére dőlt el egyértelműen Hruscsov javára, s ez a belső 
bizonytalanság a szovjet külpolitikát is fordulatossá tette, különösen 
az 53 és 56 közötti években. 

Hruscsov arra törekedett, hogy mind a Szovjetunión belüli, mind a 
blokkországokban kiéleződött feszültségeket csökkentse. A birodalmon 
belül két kérdés jelentett azonnal megoldandó problémát: a GULAG, 
valamint a lakosság élelmiszer-ellátása. A táborokban felkelésekre 
került sor, s egyre inkább elkerülhetetlennek látszott a sztálini terror 
áldozatai egy részének rehabilitálása. Az élelmiszer-termelés növelése 
érdekében megkezdték a kazahsztáni és a nyugatszibériai szűzföldek 
feltörését. Ugyancsak a belső feszültségek csökkentését szolgálta az 
ipari beruházások struktúrájának változása, a korábbi egyoldalú 
nehéziparosítás rovására forrásokhoz jutott a könnyűipar és az 
infrastruktúra fejlesztése is. A szellemi élet is szabadabbá vált, 
korábban elhallgattatott, háttérbe szorított művészek és tudósok, 
feltételekkel ugyan, de megnyilvánulási lehetőséget kaptak. Sztálint el 
lehetett ítélni, de a rendszert nem. 

A hruscsovi reform volt az első kísérlet arra, hogy a szocialista 
rendszer anomáliáit kiküszöbölje anélkül, hogy a diktatúra alapjait 
érintené. Az ő és követőinek kudarca azonban azt bizonyítja, hogy a 
struktúra felszíni vonásai sem reformálhatóak, hogy egy diktatúrával 
kikényszerített berendezkedés csak diktatórikus módszerekkel tartható 
fenn. Ráadásul a rendszer legfőbb haszonélvezői, az , apparátcsikok" a 
felszíni reformoknak is ellenálltak. A sztálini szigor után a hruscsovi 
nyitás azonban nem várt  következményekhez, társadalmi 
robbanások- hoz, kitörési kísérletekhez vezetett a nyugati 
peremvidéken. Ennek első megnyilvánulása az 1953. június 17-ei 
kelet-berlini felkelés volt, amelyet szovjet tankokkal kellett leverni. 
Hatására azonban Moszkva csökkentette az NDK-ban állomásozó 
Vörös Hadsereg megszállási költségeit, leállította a keletnémet 


jóvátétel-fizetést, sőt még kölcsönt is nyújtott a konszolidáció 
megteremtéséhez. 

Hruscsov az ötvenes évek közepére felismerte, hogy a Szovjetunió 
erőforrásai nem elégségesek a fegyverkezés és a nehézipar 
fejlesztéséhez, s az életszínvonal ezzel párhuzamos növeléséhez. 
Ahhoz azonban, hogy forrásokat tudjanak átcsoportosítani a 
könnyűipar és a mezőgazdaság fellendítésére, mérsékelni kellett a 
nemzetközi feszültségeket, hogy csökkenthetők legyenek a 
fegyverkezési kiadások. Ennek jegyében zárták le a koreai 
fegyverszüneti tárgyalásokat Panmindzsonban, született meg Genfben 
1954.  április-július folyamán a  négyhatalmi külügyminiszteri 
konferencia határozata Laosz, Kambodzsa és Vietnam 
szuverenitásának elismeréséről (az utóbbit a 17. szélességi fok mentén 
kettéosztották), s kezdődtek meg a tárgyalások az osztrák 
államszerződés ügyében. 

Ausztria háború utáni helyzetét az 1943-as moszkvai deklaráció (az 
ország szuverenitásának helyreállításáról) és az 1945-ös zónafelosztás 
határozta meg. Ennek keretében - Németországhoz hasonlóan — 
megszállási zónákra osztották a területet, a fővárost pedig, a belváros 
kivételével, négy szektorra. Ugyanakkor azonban Ausztriának lehetett 
törvényhozása, kormánya, és részesülhetett a  Marshall-segélyből. 
Amikor Hruscsov 1955 áprilisában moszkvai látogatásra hívta Raab 
kancellárt, a Szovjetunió azon készségét fejezte ki, hogy az osztrák 
semlegesség fejében kész kivonulni általa megszállt területről. A 
nagyhatalmak - Moszkva kezdeményezésére - hajlandónak 
mutatkoztak a II. világháború utáni helyzet ezen vonatkozását 
módosítani, az osztrák diplomácia pedig mindent megtett a teljes 
szuverenitás visszanyeréséért. 1955. május 15-én aláírták az osztrák 
államszerződést, majd október 26-án kinyilatkoztatták Ausztria 
önként vállalt örök semlegességét. Ennek értelmében a második 
Osztrák Köztársaság kötelezettséget vállalt, hogy nem lép be egyetlen 
katonai tömbbe sem, s végleg lemond a Németországgal való 
egyesülésről. Ezzel Ausztria — a másik semleges alpesi köztársasággal, 
Svájccal együtt - semleges ékként vágta el a NATO északi és déli 
szárnyát, ugyanakkor lehetetlenné tette a konfrontációt Európa 
közepén. 

Az osztrák semlegesség elfogadása és az NSZK remilitarizálásának 
veszélye arra késztette a Szovjetuniót, hogy érdekszféráját katonai 
szövetségi rendszerrel fűzze szorosabban magához.  Nyugat- 
Németország 1955 májusában a NATO tagja lett, az osztrák 
államszerződés aláírása pedig azzal a következménnyel járt volna, 
hogy az 1947-es békeszerződések értelmében a szovjet megszálló 
csapatokat 90 napon belül ki kellett volna vonni Magyarországról és 
Romániából. A szovjet  kelet-közép-európai katonai jelenlét 


legalizálását is szolgálta tehát az 1955. május 14-én létrehozott 
multilaterális jellegű Varsói Szerződés, mely az addigi bilaterális 
szerződések helyébe lépett. A két német állam katonai tömbökbe való 
betagolása véglegesítette Európa kettészakadásának, az érdekszférák 
éles elhatárolódásának folyamatát. 

Ezzel párhuzamosan - 1955 áprilisában — konferenciára gyűltek össze 
a volt gyarmati országok képviselői az indonéziai Bandungban. A 
függetlenné vált államok azzal léptek a világpolitika színpadára, hogy 
megfogalmazták az ún. Tíz Elvet, mely az egy évvel korábbi Pancsa 
Silának (Öt Elv), Nehru indiai és Csou En-laj kínai miniszterelnök 
nyilatkozatának a továbbfejlesztése volt. Mindkét dokumentum a 
nemzetközi kapcsolatok kívánatosnak tartott normáit tartalmazta. A 
részt vevő államok többsége egyik tömbhöz sem kívánt csatlakozni, s 
magukat ezért ,el nem kötelezettek?"-nek nevezték. 
Legtekintélyesebb vezetőik az indiai Nehru, az egyiptomi Nasszer és 
az indonéz Sukarno voltak, hozzájuk közeledett a szocialista tömbben 
megbélyegzett Tito is. Hruscsov, aki elvetette a sztálini két tábor 
elméletet, a nemzetközi kapcsolatokban fel akarta használni a tömbön 
kívülieket, ahogy ő nevezte: a harmadik világ országait. (Formálisan 
az ,el nem kötelezettek mozgalma?" 1961-ben alakult meg 
Belgrádban.) 

Az 1955-ös év egyéb eseményei (a Szovjetunió és a Németország 
közötti hadiállapot megszüntetése és Hruscsov belgrádi , Canossa- 
járása") olyan nemzetközi légkört teremtettek, hogy a háború után tíz 
évvel, 1955 júliusában ismét legmagasabb szintű négyhatalmi 
tárgyalásokra került sor Genfben. Bár tartós áttörést az enyhülés 
irányában ez még nem jelentett, mégis a konfrontáció évei után a 
kooperációs készség megjelenéséről tanúskodott. Mindezt további 
rugalmas szovjet lépések követték; kivonták a katonai erőket a 
Helsinkit sakkban tartó porkkalai támaszpontról, valamint a kínai Port 
Arthur kikötőjéből. 1955 decemberében 16 államot - közöttük 
Ausztriát, Bulgáriát, Magyarországot, Olaszországot, Portugáliát, 
Romániát és Spanyolországot - vettek fel az ENSZ-be. 

1956 februárjában ülésezett az SZKP XX. kongresszusa, amely a 
sztálini külpolitikával szemben meghirdette a két világrendszer békés 
egymás mellett élését és gazdasági versenyét. Az új irányvonal 
három alapvető pilléren nyugodott: a szovjet rakétatechnika 
nagyarányú fejlesztésén, mely az ötvenes évek második felére már 
lehetővé tette, hogy áttörjék az USA-t védő óceánpajzsot; a tőkés 
világot differenciáltan átértékelő, annak ellentéteiből hasznot húzni 
kívánó ún. rubeldiplomácián; s a gyarmati felszabadító mozgalmak 
eredményeként létrejött független államok Nyugat-ellenességének 
kihasználásán. Míg Sztálin a Szovjetunió biztonságára csak a 
túlerőltetett . katonai  — programokban látott garanciát, s 


elkerülhetetlennek tartotta a háborút, addig Hruscsov, bár a katonai 
szempontok elsődlegességét fenntartotta, rugalmasabb, az erő mellett 
a párbeszédnek és a kompromisszumoknak is teret adó külpolitikai 
gyakorlatot teremtett meg. 

1956 áprilisában -— főleg jugoszláv ösztönzésre -— megszüntették a 
Tájékoztató Irodát, októberben pedig közös nyilatkozatot tettek közzé 
a Szovjetunió és Japán közötti hadiállapot megszüntetéséről. 
Mindennek a pár nappal később kibontakozott magyar és egyiptomi 
válság vetett véget. Már a kelet-berlini felkelés jelezte 1953-ban, hogy 
a térség feletti szovjet kontroll — bár a SZU hatalmában tartotta a 
területet — bizonytalan. 1956 nyarán a lengyelországi Poznanban 
került sor felkelésre, melynek hatására szinte az egész, katonai 
intervenciót is fontolgató szovjet vezetés ellátogatott Varsóba. Végül is 
elfogadták a , lengyel Tito", Gomulka személyét, a lengyel születésű, 
ám szovjet marsall, Rokosszovszkij hadügyminiszter menesztését és a 
, nemzeti kommunizmus" irányvonalát, mivel a lengyelek garantálták, 
hogy az ország a blokkon belül marad. A szovjet belpolitikai viták, a 
desztalinizálás és a Titóval való gyors kibékülés hozzájárult a régió 
destabilizálódásához, Ausztria példája pedig azt bizonyította, hogy 
nem lehetetlen a szovjet kivonulás egy megszállt területről. 

A párhuzamosan futó magyar és egyiptomi válság idején a Kreml 
elbizonytalanodott, hiszen úgy tűnt, hogy a Dunánál és a Nílus mentén 
egyaránt kenyértörésre kell vinni a dolgot. Ezt tükrözte a válság 
napjaiban a szovjet politikai barométer ingadozása, a ,húzd meg — 
ereszd meg" irányvonalak váltakozása. Budapesten október 23-án egy 
békés tüntetésből fejlődött ki, nem utolsósorban a hatalmon lévők 
vaksága és kapkodása miatt, fegyveres forradalom és szabadságharc. 
Ezt az első szovjet katonai intervenció (23-áról 24-ére virradó éjjel) a 
kelet-berlini tapasztalatok alapján kívánta elfojtani. Mikor ennek 
eredménytelensége kiderült, úgy tűnt, hogy Moszkva végül is engedni 
fog, mint ahogy egy évvel korábban engedett osztrák pozíciójából is. 
Ezt sugallta az október 30-ai békülékeny szovjet kormánynyilatkozat 
is, amely a kapcsolatok új alapokra helyezését ígérte. Az október 29- 
én kirobbant szuezi válság azonban új fordulatot adott az 
eseményeknek. 

Az angolbarát Faruk király hatalmát megdöntő ,szabad tisztek 
forradalma" után hatalomra került Nasszer egyiptomi elnök, miután az 
asszuáni gát felépítéséhez nem kapott világbanki segélyt, a Szuezi- 
csatorna állami tulajdonba vételére határozta el magát. Ez a lépése 
Nagy-Britannia, Franciaország és Izrael támadását váltotta ki 1956. 
október 29-én. Ezzel a nagyhatalmi politika homlokterében Szuez 
vette át az első helyet, a magyar kérdés háttérbe szorult, s 
Magyarország elszigetelődött. Ez kiváló alkalmat adott arra, hogy a 
szovjet vezetésen belüli viták a magyar forradalom kérdésében az 


intervencionisták javára dőljenek el. A gyors katonai beavatkozást 
megkönnyítette, hogy a korábbi lengyel válság miatt Délnyugat- 
Ukrajnában jelentős szovjet erőket mozgósítottak. A katonai fellépés 
mellett érvelt Zsukov és a vezérkar is, mely nem akart lemondani 
Magyarország geostratégiai előnyeiről (innen már közepes 
hatótávolságú rakétákkal is elérhető volt a legközelebbi NATO- 
tagállam, Olaszország), s ezt támogatta Kína és Jugoszlávia is. Így már 
lényegében az október 30-31-ére virradó éjszakán megindult a Konyev 
marsall irányította második szovjet intervenció, a , Forgószél" 
hadművelet, melynek során november 4-én a támadók Budapestet is 
elfoglalták, s Nagy Imre kormánya helyébe Kádár János rendszerét 
segítették. 

A magyar kérdésben a Nyugat már október 23-a után tartózkodó 
álláspontot foglalt el. Bár hivatalos nyilatkozatai és többéves 
propagandája azt sugallták, hogy a vasfüggöny mögött élő , rab népek" 
szabadságuk  kivívásában számíthatnak a polgári demokráciák 
segítségére (s ezt közvetítették az októberi napokban az amerikaiak 
által fenntartott Szabad Európa Rádió adásai is), hamarosan kiderült, 
hogy mindez lényegében ,blöffő. Az USA, tartva a szovjet 
atompotenciáltól, a III. világháború kockázatától, tétlen maradt, s 
moszkvai követe útján arról tájékoztatta a szovjet vezetést, hogy nem 
tekinti Lengyelországot és Magyarországot lehetséges katonai 
szövetségesének. A Kreml ezzel szabad kezet kapott a térségben. 

Szuez ügyében mindkét szuperhatalom a támadók ellen lépett fel, s ez, 
bár katonailag egyértelmű vereséget szenvedett, megmentette Nasszer 
rendszerét. Az USA és az ENSZ elítélte Nagy-Britannia, Franciaország 
és Izrael akcióját, a SZU pedig közvetlen katonai beavatkozást 
helyezett kilátásba (Bulganyin november 5-ei, rakétafenyegetésre 
alapozott  ultimátuma). Mindez azt támasztotta alá, hogy a 
meghirdetett — , visszafordítási stratégia" helyett a nukleáris 
patthelyzetben a status guo megőrzése, a világbéke fenntartása áll az 
Eisenhower elnök vezette amerikai kormányzat külpolitikájának 
középpontjában. A Közel-Kelet vonatkozásában az vált nyilvánvalóvá, 
hogy a térség viszonyait a hagyományos nagyhatalmak, még az 1952- 
ben az atomklub tagjává vált Nagy-Britannia sem tudják befolyásolni. 
A hatalmi vákuumba részben az Egyesült Államok - melynek 
térségbeli fő támogatottjává Izrael vált —, részben pedig a Szovjetunió, 
mint Egyiptom és az arab világ legfőbb patrónusa, nyomult be. 

A szuezi válság, Bulganyin rakétaultimátuma felgyorsította a nyugat- 
európai integrációs folyamatot, ugyanis tudatosította a térség 
nukleáris fenyegetettségét. Nyugat-Európa erőteljes fegyverkezésbe 
kezdett -— mivel az Egyesült Államok nem állt ki szövetségesei mellett 
a szuezi konfliktusban - és saját maga megerősítésére törekedett. 1957 
márciusában Franciaország, Olaszország, az NSZK és a Benelux 


államok aláírták az ún. Római Szerződéseket, vagyis létrehozták az 
Európai Atomenergia-közösséget (EURATOM) és az Európai 
Gazdasági Közösséget (Közös Piac, EGK), 1958-ban pedig 
Strasbourgban megalakult az Európa Parlament. 

A rakétafejlesztés sikere, az első interkontinentális ballisztikus 
rakéta hadrendbe állítása, az első mesterséges hold (szputnyik) 
kilövése (1957), s általában a szovjet űrkutatás átmeneti fölénye arra 
sarkallta Hruscsovot, hogy a kellően sokkolt Nyugattal szemben 
politikailag kamatoztassa a katonai fölényt. A  Nyugat-Berlin 
státusának módosítására indított diplomáciai offenzíva, a 2. Berlini 
válság Walter Ulbricht 1958. október 27-ei bejelentésével vette 
kezdetét, miszerint ,egész Berlin az NDK területén fekszik, s a 
felségjogok a szuverén NDK-t illetik meg". Egy hónappal később maga 
Hruscsov intézett jegyzéket a nyugatiakhoz, mely természetellenesnek 
nyilvánította, hogy 13 évvel a háború befejezése után a szuverén NDK 
kellős közepén nyugati csapatok állomásozzanak. Javaslata szerint 
Nyugat-Berlint demilitarizált , szabad várossá" kell alakítani. Kilátásba 
helyezte, hogy amennyiben hat hónapon belül nem fogadják el a 
javaslatot, akkor különbéke-szerződést köt az NDK-val, s ráruházza a 
Nyugat-Berlinbe vezető útvonalak feletti felügyeleti jogot. Ez a 
nyugatiak számára de facto az NDK elismerését jelentette volna. Az 
Egyesült Államok kormánya decemberben visszautasította az 
ultimátumot. 

A Berlin-ultimátumtól a karibi válságig (1958-62) 

A második berlini válság hónapjai alatt a szovjet diplomácia 
előkészítette az első szovjet- amerikai, Hruscsov-Eisenhower 
csúcstalálkozót, melyre 1959 szeptemberében került sor. (A Berlin- 
ultimátum határideje közben lejárt, de semmi érdemleges lépés nem 
történt a kérdésben.) A történelmi látogatást — Hruscsov volt az első 
szovjet pártfőtitkár, aki az USA-ban járt — úgy időzítették, hogy három 
nappal az első szovjet holdrakéta célba érése után vegye kezdetét. (A 
szovjet vezető ennek a rakétának a kicsinyített mását adta ajándékba 
az amerikai elnöknek Camp Davidben.) A találkozó semmi 
kézzelfogható eredményt nem hozott azon felül, hogy megerősödött a 
két szuperhatalom hallgatólagos megállapodása az európai 
érdekszférákról, s ez magában foglalta Németország 
kettészakítottságának tudomásulvételét is. 

A szovjet rakétafejlesztés arra késztette az Egyesült Államokat, hogy 
részben lépéseket tegyen a rakétaprogramban való lemaradása 
felszámolására, részben pedig igyekezzen ellenőrizni Hruscsov 
bombasztikus kijelentéseit a szovjet rakétapotenciál növekedéséről. 
Ennek érdekében korszerű kémrepülőgépeket küldtek a SZU területe 
fölé, majd 1958 januárjában fellőtték az első amerikai műholdat, s 
ezzel megkezdődött az űrfelderítés korszaka. 1960-ban már folytak 


egy, az 1955-ös genfi mintájára szervezett négyes csúcstalálkozó 
előkészületei Párizsban, sőt a delegációk is megérkeztek, amikor május 
1-jén Szverdlovszk közelében 20 ezer méter magasságban a szovjet 
légvédelem egy föld-levegő rakétával lelőtt egy amerikai U2-es 
kémrepülőgépet. (A pilóta, Powers katapultált, később egy elfogott 
szovjet hírszerzőért kicserélték.) Hruscsov az Eisenhowerrel való 
párizsi találkozását ahhoz a feltételhez kötötte, hogy az amerikai elnök 
kérjen nyilvánosan bocsánatot a szovjet légtér megsértéséért. 
Eisenhower először tagadta a tényt és egy eltévedt meteorológiai 
repülésről beszélt — mert a CIA szerint a gépnek fel kellett volna 
robbantania magát és így bizonyíték a felderítésre nem lehetett -, de 
mikor bemutatták a nyilvánosságnak az élve maradt pilótát, aki 
beszámolt feladatáról, beismerte a kémkedést. A szovjet főtitkár 
elutazott Párizsból, a csúcstalálkozó elmaradt, s szovjet részről 
lemondták az amerikai elnök Moszkvába tervezett látogatását is. A 
szuperhatalmak viszonya ismét fagyossá vált. 

Ennek ellenére Hruscsov alkalmat talált arra, hogy még ez év őszén az 
Egyesült Államokba utazzon. Az ENSZ szeptemberi ülésszakára utazó 
szovjet delegációt nem Gromiko külügyminiszter, hanem személyesen 
ő maga vezette, s mivel nem hivatalos amerikai látogatásról volt szó, a 
Fehér Ház ezt nem tagadhatta meg. Ezen a közgyűlésen — miközben 
keményen ostorozta az imperializmust - lehetett tanúja a világ a 
szovjet pártvezető a diplomáciai szabályokat felrúgó, gyakran durva, 
obstrukciós magatartásának. (Tévénézők milliói láthatták, amikor 
Hruscsov levetett cipőjével verve a szónoki asztalt, így nyomatékosítva 
tiltakozását.) Ennél lényegesebb azonban, hogy a szokatlanul hosszú, 
háromhetes New York-i tartózkodás alatt a pártfőtitkár számos, 
nemrégen függetlenné vált ország küldöttségével találkozott, közöttük 
a kubai Fidel Castróval is. 

A Karib-tengeri szigetország, csakúgy, mint a térség egésze, a 
századforduló óta az Egyesült Államok érdekszférájába tartozott, 
ahol az USA felváltva alkalmazta az  ,ágyúnaszád- és a 
dollárdiplomácia?" eszközeit. Az  Amerika-barát Batista korrupt 
diktatúrája ellen gerillamozgalom bontakozott ki Fidel Castro 
vezetésével, mely többéves küzdelem után 1959. január 1-jén, 
bevonulva Havannába, győzelmet aratott. (Ebben a harcban tűnt ki a 
világhírű , forradalomcsináló", a bolíviai Che Guevara is.) Az amerikai 
diplomácia meglehetős elbizakodottsággal kezelte a kérdést, úgy vélte, 
hogy diplomáciai, majd gazdasági nyomással meg tudja buktatni vagy 
engedékenységre tudja kényszeríteni az új, a kommunizmustól ekkor 
még igen távol álló rendszert. A lekezelő, a teljes gazdasági 
kiszolgáltatottságra alapozó bánásmód azonban, amely az óriási 
földrajzi távolságban bízva egyáltalán nem számolt Moszkva 
szerepével, szabályosan a Szovjetunió , karjaiba lökte?" Castro Kubáját. 


Ahogy éleződött a kubai-amerikai viszály, úgy értékelődött fel a távoli 
kis ország a Kreml számára, s amikor az USA 1961 januárjában 
megszakította a diplomáciai kapcsolatokat a szigetországgal, Castróék 
számára létkérdéssé vált a szovjet kapcsolat. A Szovjetunióval és 
Kínával megkötött kereskedelmi egyezmények hatástalanná tették az 
amerikai gazdasági nyomást, s lehetővé vált, hogy a kubai vezető a 
megszerzett hatalmat külső támogatással megtartsa. A szovjet 
blokkból már fegyverszállítmányok is érkeztek, amikor 1961. április 
17-én kubai emigránsok a CIA támogatásával partraszállást hajtottak 
végre a Disznó-öbölben. A lakosság döntő többsége által támogatott, s 
hevesen  ,jenki-ellenes? kubai milíciák azonban 72 óra alatt 
meghiúsították a kísérletet. Mindez öt nappal azután történt, hogy a 
Szovjetunióban sor került Gagarin űrutazására, s ez még inkább 
felerősítette az amerikai kudarc hatását. 

Ilyen előzmények után került sor 1961 júniusában az újabb szovjet-— 
amerikai csúcstalálkozóra a semleges Bécsben. Ezen már az új 
amerikai elnök, a demokrata John F. Kennedy volt Hruscsov 
tárgyalópartnere. A fő kérdés ismét Nyugat-Berlin volt, ám a 
megbeszélések megint nem hoztak eredményt. Kennedy deklarálta a 
szilárd amerikai álláspontot: a nyugati csapatok a helyükön maradnak, 
biztosítani kell a városba vezető útvonalakat, valamint Nyugat-Berlin 
életképességét és önrendelkezését. A következő hónapok eseményeit 
lényegesen befolyásolta az a körülmény, hogy a szovjet főtitkár a 
lényegesen fiatalabb és ezért tapasztalatlanabbnak vélt amerikai 
elnököt határozatlannak és bizonytalannak találta. Úgy vélte, hogy 
erőpolitika alkalmazása esetén Kennedy , megijed", és végül is engedni 
fog. Ennek következtében szánta el magát a szovjet és a keletnémet 
vezetés egy titokban előkészített, egyoldalú lépésre, az NDK 
területéről Nyugat-Berlinen át az NSZK-ba irányuló menekültáradat 
feltartóztatására és a nyugati letéről Nyugat-Berlinen át az NSZK-ba 
irányuló menekültáradat feltartóztatására és a nyugati án egyetlen 
éjszaka alatt lezárták a nagyváros átkelőpontjait, majd először 
drótkerítéssel, később egyre áthatolhatatlanabb fallal vették körül 
Berlin nyugati zónáit. Németország kettészakítottsága ezzel vált 
teljessé, Berlin pedig , frontváros" lett. A fal véget vetett a , legális 
utat" használó menekültáradatnak, s a belnémet határt őrző katonák 
lőparancsot kaptak. Látványos bizonyíték volt ez arra, hogy a , létező 
szocializmus" nem tud meglenni vasfüggöny nélkül, sem gazdaságilag, 
sem politikailag nem képes a nyugati kapitalizmus , szívóhatását" 
kivédeni. Az amerikai vezetés ugyan éles hangon ítélte el a korábbi 
berlini megállapodások durva megsértését, s nem ismerte el, hogy 
Kelet-Berlin az NDK része, a kész tényeken azonban nem kívántak 
változtatni, a visszaszorítás politikája ezúttal is retorikának bizonyult. 

Az újabb berlini válság által generált hidegháborús légkörben azonban 


hamarosan újabb, s az európainál is veszélyesebbnek bizonyuló 
válsággóc alakult ki a Karib-tenger térségében. 1962 júliusában Raul 
Castro vezetésével katonai delegáció látogatott Moszkvába, s itt 
véglegesítették azokat a titkos döntéseket, melyeken a szovjet vezérkar 
már hónapok óta dolgozott. Ennek értelmében többek közt öt közepes 
hatótávolságú rakétaezredet és négy motorizált lövészezredet kívántak 
áthajózni a NATO-országok által ellenőrzött tengerszorosokon Kubába. 
Az amerikai légi felderítés észlelte a megnövekedett hajóforgalmat, s a 
fegyverszállítnányokról is tudtak, de úgy vélték, hogy ezek csak 
védelmi eszközök. Támadó nukleáris fegyvereket addig a Szovjetunió 
nem helyezett el nemzeti határain kívül. Csak október 15-én készültek 
olyan fényképfelvételek Kuba fölött, amelyekről az amerikai 
hadvezetés egyértelműen felismerte, hogy a szigetre telepített 
fegyverek támadó, közepes hatótávolságú atomrakéták. 

Kennedy elnök válságstábot hozott létre a válaszlépések kidolgozására. 
A korábbi időszakkal ellentétben a Szovjetunió ezúttal közvetlenül 
konfrontálódott az Egyesült Államokkal, s annak biztonságát mintegy 
150 km-es távolságból fenyegette, miközben a szovjet vezetők a 
Biztonsági Tanácsban rágalomnak nevezték a rakétákról készített 
amerikai fényképfelvételeket. Az eddig feltárt források alapján 
Hruscsov indítékai a következők lehettek a kubai , párducugrás" 
megtételében: az erődemonstrációval javítani akarta alkupozícióját a 
tárgyalóasztalnál, egyben bizonyítani kívánta a szovjet katonai 
felzárkózást; az amerikai terület fenyegetése válaszlépést jelentett az 
amerikai Jupiter-rakéták 1959-es törökországi telepítésére; végül 
pedig egy esetleges amerikai tánadás Kubában a SZU-nak is szabad 
kezet adhatott volna egy Nyugat-Berlin elleni erőszakos fellépésre. 
Szerepet játszott a válság létrejöttéban a SZU és Kína elmérgesedő 
viszonya, s az ebből fakadó erődemonstrációs kényszer is. A kínai 
kommunisták nem értettek egyet a XX. kongresszuson meghirdetett 
szovjet politikával, s egyre élesebben bírálták azt a kommunista és 
munkáspártok értekezletein. Amikor pedig az India és Kína között 
1959-ben kirobbant határháborúban, s a "62-es határincidensek idején 
a szovjetek India mellé álltak, kiderült, hogy nemcsak ideológiai, 
hanem hatalmi ellentét is van a két legnagyobb kommunista állam 
között. 

Az amerikai elnök a rendkívül feszült, hisztérikus légkörben a Kuba 
köré vont 500 km sugarú tengeri blokád mellett döntött, amely csak 
fegyvereket nem engedett át, tehát nem volt teljes. Nemcsak az 
amerikai flottát mozgósították, hanem a NATO-t és az USA egyéb 
szövetségeseit is riadókészültségbe helyezték. Ugyanez történt a Varsói 
Szerződésen belül is. A karibtengeri vesztegzár 1962. október 24-én 
lépett életbe, és 13 napig tartott, mialatt az emberiség a II. 
világháború befejezését követő legdrámaibb időszakot élte át. Végül U 


Thant ENSZ-főtitkár közvetítése eredményeként Hruscsov utasítást 
adott, hogy a szovjet hajók ne próbálják meg áttörni az amerikai 
zárlatot, majd az úton lévő flotta visszafordulásra is parancsot kapott. 
Új fegyverek tehát már nem jutottak be Kubába, továbbra is fennállt 
azonban a kérdés, hogy mi legyen a már ott lévőkkel. Kennedy elnök 
félreérthetetlenül a moszkvai vezetés tudomására hozta, hogy 
amennyiben nem vonják ki rakétáikat, az USA preventív csapást mér a 
szigetre. Többszöri levélváltás után október végére született meg a 
kompromisszum a két szuperhatalom között. Hruscsov végül 
elismerte, hogy támadó fegyverekről van szó, és beleegyezett a 
kivonásukba, ennek fejében Kennedy megígérte, hogy nem indít 
támadást Kuba ellen. Így az amerikaiak által ,idegen testnek", a 
szovjet hatalom előretolt bástyájának tekintett szocialista állam 
fennmaradhatott a Karib-tenger térségében. 

Az átmenet évei a hidegháborútól a békés egymás mellett élés 
felé (1962-69) 


, Ha levágják a fejet, a hajat már nem siratják. Uraim, mi ezért 
mondjuk azt, hogy éljünk békében!" (Hruscsov) 

Hruscsov már 1959-ben, Camp Davidben így fogalmazott, de igazából 
a karibi válság nyomán tudatosult a szuperhatalmak vezetőiben a 
nukleáris patthelyzet, vagyis az a tény, hogy ,aki ezt a fegyvert 
elsőnek beveti, az másodikként hal meg". Így az elkövetkező években 
a nemzetközi kapcsolatokban a Kelet-Nyugat-antagonizmus mellett 
egyre nagyobb teret nyert a mindennél fontosabb közös érdek: a 
nukleáris háború elkerülése. A hidegháborús korszak négy nagy 
válsága (a berlini blokád, a koreai háború, a Berlin-ultimátum és a 
karibi válság) azt a közös, alapvető tanulságot szolgáltatta, hogy nem 
szabad az ellenfelet olyan választás elé állítani: vagy totális háború 
vagy totális kapituláció. A nagyobb presztízsveszteség nélküli 
visszavonulás lehetőségét nyitva kell hagyni, s az eseményeket 
mindvégig politikai kontroll alatt kell tartani, a végső szó nem lehet 
a katonáké. Mivel a konfliktusokat az atomkorszakban már nem lehet 
hagyományos nagyhatalmi háborúval feloldani, egyre nagyobb 
szerepet kapott a világpolitikában a ,krízismenedzselés?. A 
szuperhatalmak a hatvanas évek elejére eljutottak annak 
felismeréséhez, hogy a világpolitikai stabilitás alapja egymás 
létfontosságú érdekövezeteinek kölcsönös respektálása. Így a 20. 
század két  világháborújának  epicentruma, Európa, ahol a 
világtörténelem legfélelmetesebb haderői állomásoztak, a század 
második felére a legbékésebb kontinenssé vált. A nagyhatalmi 
térfélmódosítás lehetőségének, s ezzel a helyi, , helyettesítő 
háborúk" sorozatának színtere pedig a , harmadik világ" lett. Az 
1960-as évekre mindezek mellett más szempontból is jelentősen 


megváltozott a nemzetközi kapcsolatok rendszere. A nyugat-európai 
államok  gyarmatbirodalmainak széthullása miatt a globális 
nemzetközi rendszer decentralizálódottralizálódott nál is több 
szuverén állam egyben ennyiféle nemzeti érdeket és törekvést is 
jelentett, ami relatíve tovább növelte a szuperhatalmak súlyát. Az 
évtized folyamán egyfelől erősödött ezek versengése a harmadik világ 
térségében, másfelől Moszkva és Washington közös érdekévé vált az 
itteni konfliktusok kontroll alatt tartása. 

A karibi válság sokkhatása éppen abban állt, s ebben különbözött a 
korábbi ,éles helyzetektől", hogy kis híján lehetetlenné vált a 
folyamatok ellenőrzés alatt tartása. Ebben a légkörben a kezdőlépésre 
Kennedy szánta el magát, amikor 1963 júniusában a Washington 
Egyetemen elmondott békebeszédében önvizsgálatra szólította fel 
honfitársait. Szükségesnek mondta a megrögzött ellenségképen való 
változtatást, s bár hangsúlyozta ellenszenvét a kommunista rendszerrel 
szemben, kifejezte az Egyesült Államok készségét a párbeszédre. Pár 
nappal ezután a Kreml és a Fehér Ház között közvetlen távíró- 
összeköttetés, , forró drót"? létesült, két hónappal később pedig az 
USA, Nagy-Britannia és a SZU képviselői aláírták az atomcsend- 
egyezményt, amely csak a földalatti nukleáris robbantásokat 
engedélyezte. 

A két szuperhatalom korszakos jelentőségű lépései a békés egymás 
mellett élés felé azonban jelentős belső ellenállást váltottak ki 
mindkét oldalon. Kennedy 1963 novemberében Dallasban politikai 
gyilkosság áldozata lett. A merénylet körülményei mindmáig 
tisztázatlanok, ám tény, hogy előtte az amerikai jobboldal és a kubai 
emigránsok részéről súlyos támadások érték az elnököt, akinek a 
rovására írták Kuba ,vörös?" szigetté változását.  Hruscsovot 
hivatalosan 1964 októberében távolította el posztjáról az SZKP 
Központi Bizottsága, ez a lépés azonban egy - Leonyid Brezsnyev 
vezetésével már hosszabb ideje szervezett —- palotapuccs utolsó 
mozzanata volt. A főtitkár szerintük mind bel-, mind külpolitikai téren 
kudarcot vallott, a mezőgazdaság továbbra is eredménytelen maradt, a 
karibi válságból a SZU meggyengülve került ki, s ekkorra már egészen 
elmérgesedett a viszony Kínával. A pártapparátus azért fordult 
Hruscsov ellen, mert létszámleépítést és a kiváltságok megnyirbálását 
tervezte. 

A szovjet-kínai kapcsolatok a XX. kongresszust követően 
folyamatosan romlottak. A kommunista  világstratégia eltérő 
megítélése, a szovjet-amerikai közeledés, az atomkutatási eredmények 
megtagadása Kínától, majd a gazdasági segélyprogramok leállítása 
azzal a következménnyel járt, hogy Kína az imperializmus előtti 
kapitulációval vádolta Hruscsovot. (A kínai vonalat Európában 
Albánia képviselte, 1962-ben kilépett a KGST-ből, majd "68-ban a 


Varsói Szerződésből is.) Érzelmi vonatkozásban hozzájárult a 
kapcsolatok rombolásához az is, hogy 1961 októberében eltávolították 
Sztálin szarkofágját a Lenin-mauzóleumból, ezt a lépést sem a szovjet 
sztálinisták, sem Kína, sem Albánia nem tudták elfogadni. 1964 
októberében a kínaiak saját erőből végrehajtották első kísérleti 
atomrobbantásukat, ám belépve az ,atomklubba?", Franciaországhoz 
hasonlóan nem csatlakoztak az atomcsendegyezményhez. 

Ugyanekkor vették kezdetüket a szovjet-kínai határincidensek is, 
mivel a cári korszak egyenlőtlen szerződéseire hivatkozva Mao Ce- 
tung 1,5 millió négyzetkilométernyi területet követelt vissza a 
Szovjetuniótól. Mindezzel párhuzamosan az ázsiai nagyhatalom 
belpolitikáját a , kulturális forradalomnak"? nevezett kíméletlen 
politikai tisztogatás jellemezte. Ekkor dolgozta ki Mao az ún. három 
világ teóriát is, miszerint az első világba a szuperhatalmak, a 
másodikba a középhatalmak, a harmadikba pedig a többi állam 
tartozik, s Kína ezek elhivatott vezetője kívánt lenni. Peking elutasított 
mindenféle  hegemonizmust, ám bírálata elsősorban az ún. 
szociálimperializmusnak szólt. Ezt az erősödő keleti feszültséget, ami 
értelemszerűen a Vörös Hadsereg területi elhelyezésének módosulását 
is maga után vonta, a Szovjetuniónak a nyugati enyhülés 
fenntartásával kellett ellensúlyoznia. Ezért nem következett be 
látványos, éles fordulat Hruscsov eltávolítása után a Nyugat felé 
irányuló politikában. 

A háttérben azonban sok minden megváltozott. A brezsnyevi vezetés a 
karibi válságból azt a következtetést vonta le, hogy gyorsan növelni 
kell a Szovjetunió katonai potenciálját. Ezért 

- miközben a politikai szólamok terén megmaradt a békés egymás 
mellett élés célkitűzése - a katonai lobby nyomásának engedve 
elkezdték az interkontinentális rakétaállomány minőségi és 
mennyiségi fejlesztését, valamint megindult a Gorskov tengernagy 
nevéhez fűződő flottaépítési program. Ennek keretében a korábbi 
partmenti szovjet flottát nagy óceáni hajóhaddá fejlesztették, s 
összekapcsolták az atomtengeralattjáró- és az atomrakéta-technikát. 
Ezzel a flotta vált az USA-t és Nyugat-Európát fenyegető 
legveszélyesebb fegyverré, s ugyanakkor az utánpótlási vonalak, 
kikötési lehetőségek biztosítása miatt is fokozódott a szovjet 
érdeklődés a harmadik világ térségében. Mindezek fényében válik 
érthetővé, hogy a két szuperhatalom a hatvanas évek két 
legjelentősebb helyi konfliktusában - a vietnami háborúban és az 
arab-izraeli ellenségeskedésben - miért támogatta, a végső eszközök 
bevetésétől eltekintve minden erővel, a szemben álló feleket. 

Ami az európai kontinens helyzetét illeti, a hatvanas években két 
világpolitikai jelentőségű fejlemény bontakozott ki. Az egyik az 1958- 
tól De Gaulle tábornok vezette francia V. Köztársaság új stílusú 


politizálása volt. A tábornok-elnök, aki belpolitikájában az Egyesült 
Államok rendszeréhez hasonló prezidenciális rendszert építette ki 
Franciaországban, jelentős fordulatot hajtott végre a külpolitikában is. 
A ,grandeur és gloire? szellemében újra vezető európai és 
világhatalommá kívánta tenni országát, s ennek legnagyobb akadályát 
az USA-ban látta. Ezért az Adenauer nyugatnémet kancellárral 
kialakított rendszeres konzultációs kapcsolatot az 1963-as Elyseé- 
szerződés keretében Nyugat-Európa egyik legszorosabb 
együttműködésévé formálták át. A francia-német ellenségeskedés, az 
, ősellenség? szemlélet fokról fokra való leépítése, ami a 20. század 
egyik csodájának számított, ekkor vette kezdetét. Emellett a katonai 
ütőerő és akciószabadság növelése érdekében önálló francia atomerőt 
építettek ki (1960), kivonták a francia flottát a NATO fennhatósága 
alól (1963), majd kiléptek a NATO katonai szervezetéből (1966). 
Ugyanakkor, hogy az önálló francia külpolitikát ezzel is demonstrálja, 
De Gaulle 1966 júniusában hivatalos látogatást tett a Szovjetunióban. 

A vasfüggöny másik oldalán a Brezsnyev-féle szovjet vezetés a 
hruscsovi reformok fokozatos felszámolását, az engedmények 
visszavonását, általában a rendszer szigorodását jelentette. (A korabeli 
vicc szerint Brezsnyev bozontos szemöldöke Sztálin bajusza magasabb 
színvonalon.) Az új szovjet irányítás nem tolerálta a tömbön belüli, a 
függőség lazítására és a szocializmus egyéni, nemzeti sajátosságainak 
hangsúlyozására irányuló kísérleteket. Ezzel szemben fogalmazódott 
meg az ún. Brezsnyev-doktrína, mely szerint a szocialista országok 
szuverenitása csak addig terjed, amíg nem sérti a szocialista közösség 
érdekeit. Az elv gyakorlati alkalmazására 1968 augusztusában került 
sor, amikor a Varsói Szerződés  intervenciója vetett véget 
Csehszlovákiában a  Dubcek nevével fémjelzett , emberarcú 
szocializmus" kiépítésére irányuló politikának. Ugyanekkor 
megkezdődött a Moszkva által eddig is kelletlenül űrt, s a belső, balos 
ellenzék által élesen támadott magyar gazdasági reform lefékezése is. 
Mindez azonban nem vetette vissza tartósan a nemzetközi légkör 
enyhülését. Mivel A Brezsnyev-doktrína alkalmazására tömbön belül 
került sor, s az európai status guo nem változott meg, a Nyugat csak 
formálisan tiltakozott, s viszonylag hamar napirendre tért a 
Csehszlovákiában , ideiglenesen állomásozó? szovjet haderő felett. 
Zavartalanul működött tovább az 1968 júliusában létesített Moszkva- 
Washington légijárat, 1969-ben pedig megkezdődtek a stratégiai 
fegyverek korlátozásáról szóló szovjet-amerikai tárgyalások (SALT). 


A nyugati államok a II. világháború után 


A II. világháború után kialakult kétpólusú világ nyugati felén 
mindenhol megszilárdultak a polgári demokratikus viszonyok. A 


szélsőséges mozgalmak eltűntek; vagy adminisztratív eszközökkel 
felszámolták őket, vagy maguktól vettek fel mérsékeltebb 
irányvonalat. A háborúból minden tekintetben rendkívüli mértékben 
megerősödve kikerült Amerikai Egyesült Államok segítsége révén 
újjáépültek a megrokkant gazdaságok, egyre inkább lebomlottak a 
kereskedelmi korlátok, s Európa nyugati felén megtették a gazdasági 
integráció első lépéseit. A társadalmi feszültségek látványosan 
enyhültek, s a gazdasági fellendüléssel párhuzamosan megszületett a 
jóléti állam, illetve a fogyasztói társadalom fogalma, amely az 
életkörülmények állandó javulását, a mindenki számára lehetővé váló, 
egyre bővülő fogyasztást, az anyagi javakban való mind szélesebb 
körű részesedést ígérte és biztosította polgárai számára. A két 
világrendszer között leereszkedő vasfüggöny nyugati oldalán a 
, szabad világ?" lakói részvétteljes borzongással kísérték figyelemmel a 
túloldalon élő ,rab nemzetek?" sorsát, de politikai szólamokon és 
alkalmanként megnyilvánuló segélyakciókon kívül semmit nem tudtak 
tenni értük. 

A háború túlélésének eufóriája, az egyre javuló életfeltételek fölött 
érzett öröm azonban az idő múlásával vesztett erejéből, s a nyugati 
világban a hatvanas években újabb mozgalmak születtek, amelyek 
szembefordultak a fennálló értékrenddel, s új problémákat felvetve új 
megoldásokat kerestek. Herbert Marcuse filozófiáját követve 
elvetették a fogyasztói társadalom eszméjét, s nemegyszer szélsőséges 
formában kerültek szembe a kialakult renddel. Mindenekelőtt a fiatal 
nemzedékekre hatottak, akik a materiális fogyasztás és a 
hagyományos kultúra helyett új értékeket kerestek. A legkülönbözőbb 
eszmei áramlatok bontakoztak ki ezen a talajon a hippi-mozgalomtól 
kezdve, a keleti kultuszok követésén keresztül az anarchizmusig, az 
újbaloldalig sőt, ezen túl, a fennálló renddel való szembefordulás 
terrorisztikus eszközeit alkalmazó politikai csoportokig (Vörös 
Hadsereg Frakció, azaz a Baader-Meinhof-csoport, Vörös Brigádok 
stb.) 

Az Amerikai Egyesült Államok 

Mint korábban már láttuk, az USA a legerősebb gazdasági és katonai 
hatalomként került ki a II. világháborúból, s politikai vezető körei 
nem tértek vissza a hagyományos izolacionista politikához. A háborús 
viszonyokból a békébe való átmenet azonban itt is feszültségeket 
okozott, az 1946-ban kitört sztrájkhullámot csak a törvényhozás és az 
elnök szigorú fellépésével lehetett megtörni. Politikai és rendészeti 
intézkedésekkel korlátozták a kommunisták tevékenységét, akik ugyan 
nem jelentettek tömeges veszélyt, de a Szovjetunió lehetséges 
ügynökeinek tartották őket. Truman második elnöki periódusában 
(1948-52) a szovjet atomrobbantás sokkolta az amerikai társadalmat, 
a kémelhárítás szovjet ügynököket leplezett le. 1950-ben kémkedés 


gyanújával letartóztatták a Rosenberg házaspárt, akiket az atomtitok 
elárulásával vádoltak. Az esküdtszék által bűnösnek találva, 1953-ban 
kivégezték őket. 

A kommunista tábor növekedésének hatására növelték a hadsereg 
létszámát és a hadi költségvetést. A korszak sajátos jelensége volt a 
Joseph McCarthy szenátor vezette Amerikaellenes Tevékenységet 
Vizsgáló Bizottság működése, amely széles körben hajtott végre 
tisztogatásokat kommunista tevékenység vádjával egészen 1954-ig. 
Ekkor a szenátus véget vetett működésének. 1952-ben a 
republikánusok jelöltjét, Eisenhower tábornokot választották elnökké, 
aki a nevéhez fűződő doktrína ellenére a koreai háború befejezése 
után békében tartotta az Egyesült Államokat, s így lehetséges volt a 
belső gondok felé fordulni. Ezek közül az egyik legfontosabb az 
afroamerikaiak polgárjogi problémája. 1954-ben ugyan a Legfelsőbb 
Bíróság alkotmányellenesnek nyilvánította a faji megkülönböztetést, 
de a törvénynek ekkor még nem lehetett mindenütt érvényt szerezni. 
1962-ben ismét demokrata elnöke lett az USA-nak John F. Kennedy 
személyében, aki az addigi legfiatalabb elnök volt, s aki új 
kormányzati stílust vezetett be. Személyes irányításával tanácsadó 
testületként működött az elnöki hivatal. Sikeres gazdaságpolitikája 
következtében komoly támogatást tudott nyújtani a tudományos- 
technikai forradalom kibontakozásához. 1963-ban törvényjavaslatot 
terjesztett elő a faji kérdés átfogó rendezésére, mivel attól tartott, 
hogy a Martin Luther King lelkész vezette békés polgárjogi 
mozgalom kudarca esetén az erőszak fog felülkerekedni a fekete 
lakosság körében. A fejlődő országok támogatására 
segélyprogramokat dolgoztak ki (Szövetség a Haladásért, illetve 
Élelmiszerrel a Békéért), és létrehozták a Békehadtestet, melynek 
fiatal, egyetemet végzett önkéntesei a fejlődő országok kormányainak 
felkérésére végezték munkájukat. Kennedy 1963. november 22-én, 34 
havi elnökség után a Texas állambeli Dallasban merénylet áldozata 
lett, melynek körülményei és okai máig tisztázatlanok. 

Utóda alelnöke, Lyndon B. Johnson lett, akinek elnöksége idején, 
1964-ben született meg a polgárjogi törvény, amelyet kiegészítettek 
a minden polgár gazdasági boldogulását szavatoló, illetve a 
színesbőrűek választójogának megtagadását tiltó törvényekkel. Igaz, 
ezzel még nem zárult le a kérdéskör, "66-ban újabb faji zavargásokra 
került sor, "68-ban szélsőségesek merényletének lett áldozata Martin 
Luther King, s az afroamerikaiak helyzete mindmáig komoly 
problémákat okoz az USA egyes államaiban. Mindezek ellenére a 
Kennedy által elindított kezdeményezések alapján — Johnson 
meghirdette a törvényességen és szabadságon nyugvó , Nagy 
társadalom? programját. 

Nagy-Britannia 


A brit társadalom sajátosan ,jutalmazta?" a konzervatív kormány 
háborús erőfeszítéseit és győzelmét, az 1945 júliusában rendezett 
választásokon az Attlee vezette Munkáspárt került kormányra. Az új 
kormány. államosítások révén növelte az állam gazdasági szerepét, 
megvalósította az általános biztosítást és létrehozta a Nemzeti 
Egészségügyi Szolgálatot. A nehéz gazdasági körülményekre való 
tekintettel a szakszervezetek beleegyeztek a bérek befagyasztásába, s a 
takarékosság kényszere miatt az élelmiszereket adagolták (a kenyeret 
egészen 1948-ig). A Marshall-segély éppen akkor lendítette fel az 
ország gazdaságát, amikor a társadalom tűrőképessége határáig jutott. 
A konzervatívok ezen idő alatt korszerűsítették programjukat, 
elfogadták a jóléti állam eszméjét, s az állam gazdasági 
szerepvállalásának szükségességét. Így a kormányzásba belefáradt 
Munkáspárttól 1951-ben ismét a toryk vették át a vezetést. A bel-, 
illetve a gazdaságpolitikában nem jelentett váltást a kormányváltozás, 
folytatták a jóléti állam kiépítését, biztosították a gazdasági 
növekedést, valamint a tudományos és a hadászati kutatásokat. (Nagy- 
Britannia 1952 óta rendelkezik atombombával.) A brit lakosság 
életszínvonala az "50-es években folyamatosan emelkedett. 1952-ben 
uralkodóváltásra került sor, ekkor koronázták meg a máig a trónon 
ülő II. Erzsébetet. 

A II. világháború után világossá vált, hogy nem tartható fenn a 
gyarmatbirodalom. Az angolok már nem igyekeztek erőszakkal 
megakadályozni volt gyarmataik függetlenedését, inkább arra 
törekedtek, hogy az elszakadt területekkel fennmaradjanak a 
kapcsolatok. Írország hivatalosan is kivált a brit szövetségből, 1949- 
ben létrehozták az Ír Köztársaságot, s törvényben szabályozták 
Észak-Írország politikai státusát, 1957 és "64 között pedig 
függetlenné váltak az afrikai brit gyarmatok. Mindezek hatására a "60- 
as évek elején Nagy-Britannia közeledni próbált az Európai Gazdasági 
Közösséghez, belépését azonban 1963-ban a franciák vétója 
megakadályozta. . 1964-ben a Munkáspárt váltotta fel a 
konzervatívokat, de Harold Wilson kormánya nem tudta kezelni a 
kezdődő gazdasági problémákat. 

Franciaország 

A II. világháborút csak a De Gaulle tábornok vezette ellenállási 
mozgalom jóvoltából fejezte be a győztes oldalon, s ennek 
következtében vehetett részt Németország és Ausztria megszállásában, 
valamint a Biztonsági Tanács munkájában. Így természetes volt 1944 
augusztusában, hogy az ellenállás vezetőiből alakuljon meg az 
, egyetértés kormánya", mely súlyos körülmények között kezdte meg 
munkáját. A háborús károk helyrehozatalára megindították az állami 
újjáépítési programot, államosították a bankokat, a szénbányákat, s 
egy sor fontos iparágat. Az infláció megszüntetése céljából 


bankjegycserét hajtottak végre és megadóztatták a tőkét. Azonnal 
megkezdődött - számos esetben ,népítélettel"? - a Vichy-rendszer 
híveinek és a kollaboránsoknak a felelősségre vonása is. 

Az 1945-ös alkotmányozó nemzetgyűlési választásokon a szavazatok 
2590-át az ellenállási mozgalomban jelentős szerepet játszó 
kommunisták szerezték meg, a második helyezett szocialista párt 
azonban csak úgy volt hajlandó koalícióra lépni velük, ha 
harmadikként a kereszténydemokraták is bekerülnek a kormányba. A 
következő évben kidolgozott alkotmány egy sérülékeny, politikai 
vitáktól megbénított kormányzatot teremtett, ennek tudható be, hogy 
1946 és "58 között az országnak 24 kormánya volt. De Gaulle, miután 
nem volt ereje megakadályozni a kialakult helyzetet, lemondott, és 
átmenetileg visszavonult a politikai életből. 

1947-re a gazdaságban válsághelyzet alakult ki, sztrájkok sorozata 
indult meg, s a kommunista miniszterek — a bérstop és az Indokínára 
szánt katonai költségvetés elleni tiltakozásképpen - kiléptek a 
kormányból. A feszültségekkel teli légkörben a Marshall-segély 
jelentett mentőövet, a gazdasági fellendülés elcsitította az ellentéteket. 
A gazdaságban lezajlott a szerkezetváltás, a termelékenység és a bérek 
emelkedni kezdtek, s majdnem teljes volt a foglalkoztatottság. 

A IV. Köztársaságot végül a sikertelen gyarmati politika döntötte 
romba. Háború árán sem sikerült megtartani Indokínát, a , Francia 
Unió" keretein belül elképzelt együttműködés sem valósult meg az 
anyaország és volt gyarmatai között. Az 1954-ben kirobbant algériai 
háború és a szuezi válság tovább fokozták a belpolitikai gondokat. A 
francia társadalom Algéria kérdésében kettészakadt, s a gyarmati 
uralom hívei egyre inkább De Gaulle-ban látták a helyzet 
megoldásának kulcsát. 1958-ban katonai puccsot hajtottak végre 
Algériában, majd felszólították a politikától visszavonult tábornokot a 
hatalomátvételre. A kormány tárgyalásokat kezdett De Gaulle-lal, aki 
ennek eredményeként fél évre rendkívüli hatalmat kapott, s ezalatt 
kidolgoztatta az új alkotmány tervezetét. Ez a tervezet, amely 
népszavazáson 8099-os támogatást kapott, rendkívüli mértékben 
megnövelte a köztársasági elnök jogkörét, s ezzel ún. elnöki 
demokráciát hozott létre Franciaországban. Az 1958 őszén tartott 
nemzetgyűlési választásokon a kommunisták elvesztették korábbi 
támogatóik harmadát, a decemberi elnökválasztás pedig De Gaulle 
győzelmével ért véget. Ezzel kezdetét vette az V. Köztársaság. 

Az új elnök felismerte az algériai helyzet kilátástalanságát, s elismerte 
az algériai nép önrendelkezési jogát, majd, miután leverte az ott 
állomásozó katonák felkelését, 1962-ben megkötötte az eviani 
egyezményt, mely lezárta az algériai háborút. A külpolitika más 
vonatkozásában Franciaország megerősítésére, s az  , amerikai 
gyámság" alóli felszabadítására helyezte a fő hangsúlyt. Ennek 


érdekében hozták létre a francia atomerőt, visszautasították az 
atomcsendegyezményt és Nagy-Britannia belépését az EGK-ba, végül 
kiléptek a NATO katonai szervezetéből. Ugyanakkor De Gaulle súlyt 
helyezett a német-francia kapcsolatok német-francia kapcsolatok 
ban a két ország együttműködési szerződést írt alá, valamint 
megpróbálta felújítani a hagyományos francia-orosz kapcsolatokat is. 
A De Gaulle-korszak évtizedes belső nyugalmának 1968-ban a 
nanterre-i és a párizsi diákok lázadása vetett véget. A diáksághoz — 
amelynek egyik legismertebb vezetője, Daniel CohnBendit a fogyasztói 
társadalom erőszakos halálát jósolta — csatlakoztak a szélsőbal által 
vezetett munkások, akik gyárakat szálltak meg, és felgyújtották a 
,kapitalizmus templomát", a tőzsdét. A szinte polgárháborús 
helyzetben az elnök egyrészt katonaságot vont Párizs köré, másrészt 
szociális és közigazgatási reformtervekkel fordult a 
szakszervezetekhez. Miután elcsitult a belső nyugtalanság, s a 
tárgyalásokon is megállapodások születtek, De Gaulle népszavazást 
rendezett a reformjavaslatokról, ám mivel nem tudta megszerezni a 
többség támogatását, 1969 áprilisában lemondott. 

A Németországi Szövetségi Köztársaság 

Németország 1945-ben romokban hevert, 7 millió lakosa veszítette 
életét, s további milliók lettek rokkantak, illetve kerültek 
hadifogságba. Területét ellenséges csapatok szállták meg, s ez egyben 
megosztottságot , is — eredményezett. — Az országban folyt a 
,hácitlanítás", a háborús szövetségesek együttműködésének utolsó 
megnyilvánulásaként 1945-46 folyamán Nürnbergben felelősségre 
vonták a háborús főbűnösöket. A keleti és a nyugati zónában lezajlott 
folyamatok - mint korábban már láttuk — Németország kettészakítását 
eredményezték. 

1949-ben fogadták el az NSZK új alkotmányát, majd választást írtak 
ki, melyen a Kereszténydemokrata és a Keresztényszociális Unió 
(CDU, CSU) lett az első, a második a Szociáldemokrata (SPD), a 
harmadik pedig a Szabaddemokrata Párt (FDP). A kancellár a 73 
esztendős kereszténydemokrata Konrad Adenauer lett, a szövetségi 
parlament megválasztotta az NSZK elnökét, s ideiglenes fővárosnak 
Bonnt jelölte ki. Az ,új" országot felvették az Európa Tanácsba, 
részesülhetett a Marshall-segélyből, s ennek nyomán Ludwig Erhardt 
gazdasági — miniszter —— vezetésével kialakították a szociális 
piacgazdaságot. Az 1950-es évek elejére az ország visszanyerte 
szuverenitását, létrehozhatta külügyminisztériumát és 
diplomatahálózatát. 

A nyugati államok sorra megszüntették a hadiállapotot, s miután az 
NSZK elismerte a háború előtti német adósságokat, engedélyezték 
német kereskedelmi hajók építését, és beszüntették a német ipari 
üzemek jóvátétel fejében való leszerelését. 1955-ben az ország a 


NATO-nak is tagja lett. 

Az "50-es évek közepétől a német szociáldemokraták is átértékelték 
politikájukat. Ebben a folyamatban irányító szerepe volt Willy 
Brandtnak, aki felismerte a német munkásság helyzetének alapvető 
megváltozását, a réteg polgárosodását. 1959-ben a Bad Godesbergben 
rendezett rendkívüli pártkongresszuson fogadta el az SPD az új 
programot, amely szakított a marxizmussal. A külpolitikában pedig az 
újraegyesítés kérdése elé helyezték az NSZK nyugatra támaszkodó 
biztonságpolitikáját. 

A "60-as évek elejére az adenaueri politika — minden sikere ellenére — 
a hosszan tartó kormányzásra jellemző fáradtság jeleit mutatta. 1963- 
ban a 87 éves kancellár lemondott, megfelelő utódot azonban nem 
sikerült találni. Erhardt, a remek gazdaságpolitikus kancellárként 
csődöt mondott, s ugyancsak kudarcot vallott a keresztény pártok és 
az SPD nagykoalíciója. 1969-ben végül az SPD és a szabaddemokraták 
alakítottak kormányt Willy Brandt vezetésével. 

Olaszország 

A náci Németország legjelentősebb európai szövetségese a háború 
végét antifasiszta koalíció oldalán érte meg, a szövetségesek 
elismerték átállását, így a békeszerződésnek nem voltak súlyos 
követelményei. Csak Rijeka (Fiume) került Jugoszláviához, Trieszt 
azonban Olaszországé maradt. A diktatúra vezetőit kivégezték, s itt is, 
mint Franciaországban, sor került népítéletekre, lincselésre. A 
kormány a kereszténydemokrata De Gasperi vezetésével alakult 
meg a demokratikus pártokból és a kommunistákból. Az 1946-ban 
tartott általános választásokon a szavazók a köztársasági államforma 
mellett döntöttek, a kereszténydemokrata párt nyerte el a legnagyobb 
támogatottságot. A kommunisták 1947-ben szorultak ki a 
kormányhatalomból, a szocialista pártból pedig kivált egy 
szociáldemokrata csoport, amely később koalícióra lépett a 
kereszténydemokratákkal. 

Olaszország is részesedett a  Marshall-segélyből, ami gazdasági 
fellendülést indított el, s az "50-es években átlag 7-890-os 
termelésnövekedéssel az ország ipari nagyhatalommá vált. Továbbra is 
megmaradt azonban a hagyományos különbség észak és dél gazdasága 
között. A gazdaság fejlődése ugyanakkor nem teremtett politikai 
stabilitást, ugyanis mind a jobb, mind a baloldal meglehetősen 
szétforgácsolt erőkkel rendelkezett, s egy-egy párt vagy csoport 
politikai  iránymódosítása gyakran kormányválsághoz vezetett. 
Ugyanakkor megmaradtak a hagyományos politikai problémák is, pl. a 
szervezett bűnözés (maffia), illetve a szélsőséges mozgalmak 
terrorakciói. 

A "60-as években a olasz kommunista mozgalom eltávolodott a 
Szovjetuniótól. Különösen jelentős mértékben hatott ebben az 


irányban az 1968-as csehszlovákiai beavatkozás, melynek kapcsán 
Enrico Berlinguer kezdeményezésével megfogalmazták a Moszkvától 


független, az európai értékeket tiszteletben tartó 
, eurokommunizmus?" eszméjét. Ez az elgondolás később hatással volt 
más európai államok - így Spanyolország és Portugália -— 


kommunistáira is. 

Az évtized másik jelentős eszmei megújulása a katolikus egyházhoz és 
XXIII. János pápa személyéhez fűződött, s ez hatással volt az olasz 
kereszténydemokratákra is. A , reformpápa" Pacem in Terris kezdetű 
enciklikája, s az általa kezdeményezett II. vatikáni zsinat (1962-65) 
eredményeként , modernizálódott" az egyház és a világ viszonya, 
megújult a liturgia, s megkezdődött a válaszok keresése a 20. század 


második felének egyetemes problémáira. 
A keleti tömb országai 


A II. világháború végére - mint azt korábban már láttuk - a 
diplomáciai alkuk és a katonai helyzet alakulása következtében eldőlt, 
hogy Kelet-Közép-Európa a Szovjetunió érdekszférájába kerül. 
Hogy ennek mi lesz a következménye a térség országainak 
berendezkedésére és nemzetközi kapcsolataira nézve, azt akkor még 
sem az érintett államok, sem a nyugati szövetségesek nem látták 
világosan. Sztálin erre vonatkozó elképzelései azonban már többé- 
kevésbé kialakultak. , Ez a háború nem olyan, mint az előzőek. Most 
az diktálja a maga politikai rendszerét, akié a terület. Mindenki addig 
a földrajzi határig terjedően teheti meg kötelező mintának a saját 
szisztémáját, ameddig hadserege előretör. Így van, és másként nem is 
lehetséges." - idézte fel Milovan Gyilas jugoszláv kommunista 
politikus a szovjet pártvezér elképzelését Európa politikai térképéről. 
Nyitott kérdésnek csak az bizonyult, hogy mikor kívánatos egy-egy 
országban a kötelező mintára való áttérés, azaz a Moszkvából hazatért 
vagy az onnan irányított helyi kommunista vezetők mikorra építsék ki 
a monolitikus hatalmi berendezkedést. 

Tekintettel arra, hogy a nemzetközi megállapodások a felszabadított 
országok vonatkozásában a szabad választások megtartását, s a 
minden demokratikus erő bevonásával kialakított kormányzatok 
létrehívását írták elő, Sztálin is ehhez igazította elképzeléseit. Nem állt 
szándékában ekkor még a nyugati szövetségesekkel nyíltan 
szembefordulva az egész általa ellenőrzött térségben egyszerre 
kommunista fordulatot kierőszakolni. Ennek megfelelően alakult ki a 
stratégiailag fontos, azonnal, és a kevésbé fontos, lassú lépésekben 
szovjetizálandó országok köre. Erre vezethető vissza az a jelenség is, 
hogy a háború után megalakult kormányok - Jugoszlávia és 
Lengyelország kivételével - koalíción alapultak, majd az ún. 


álkoalíciós időszak következett. Ennek jellegzetessége az volt, hogy 
formálisan még működött a pártok kormányzati szövetsége, de 
gyakorlatilag már kizárólag kommunista befolyás érvényesült. Az 
álkoalíciót váltotta fel a monolitikus hatalmi berendezkedés, azaz a 
kommunista pártállam időszaka. (A rendszer azokban az országokban 
sem volt más jellegű, ahol formálisan fennmaradt a többpártrendszer.) 
1945 és 47 között ennek az elképzelésnek a jegyében intette türelemre 
és visszafogottságra Sztálin a hatalom azonnali megragadását követelő 
kommunista politikusokat, és vállalta fel az első konfliktust a 
jugoszláv pártvezetéssel. A Vörös Hadsereg jelenléte, a szovjet 
irányítású SZEB működése, valamint a kormányban és az igazgatásban 
megszerzett kulcspozíciók (pl. belügy, rendőrség, gazdaságirányítás 
stb.) ugyanakkor kellő súlyt biztosítottak a kommunista pártoknak a 
koalíciós időszakban is. 

Ha az egyes országok tekintetében vizsgáljuk a történéseket, akkor azt 
tapasztalhatjuk, hogy az ,eredendő" koalíció Csehszlovákiában 
körülbelül három évig (1945. április-1948. február), Magyarországon 
két és fél évig (1944 december-1947 május), Romániában hat (1944. 
augusztus-1945. március), Bulgáriában pedig mindössze négy (1944. 
szeptember-1945. január) hónapig tartotta magát. Lengyelországban 
és Jugoszláviában valódi koalíció egyáltalán nem jött létre. Az előbbi 
esetében a megszálló szovjet hatalom , beengedte? ugyan a nyugati 
emigránsokat képviselő parasztpárti Mikolajczykot az ún. lublini 
kommunista kormányba, de a politikai életet továbbra is a 
kommunisták uralták. Az emigráns polgári kormány híveinek 
ellenállását, amely szinte polgárháborús helyzetet teremtett 
Lengyelországban, 1947-re sikerült legyőzni. A januári választások 
után kialakult helyzet, az ún. Demokratikus Blokk győzelme pár hónap 
múlva emigrációba kényszerítette Mikolajczykot, majd a kommunista 
és a szociáldemokrata párt összeolvadásával létrejött Lengyel Egyesült 
Munkáspárt Bierut vezetésével megteremtette a proletárdiktatúrát. 
Jugoszláviában az 1945. március-szeptember közötti időszakban a 
kormányban volt ugyan néhány nem kommunista miniszter, de a 
tényleges irányítás Titóék kezében volt. Az országot külső segítséggel, 
de önálló hadsereggel felszabadító partizánmozgalom vezére a sztálini 
elképzelésekkel szemben már pár hónap múlva monolitikus hatalmat 
épített ki. Az álkoalíciós időszakot az egyes országokban 1947 végén, 
1948 elején váltotta fel az egypárti diktatúra. Ebből a szempontból 
Csehszlovákia számított kivételnek, itt ugyanis nem volt álkoalíciós 
időszak, a Klement Gottwald vezette kommunisták 1948 februárjában 
a koalíciót felszámolva ragadták meg a hatalmat. A román 
kommunistákat Petru Groza és Gheorghiu-Dej, a bolgárokat Georgi 
Dimitrov vezette. Németország keleti zónájában, mint azt korábban 
már láttuk, a nemzetközi kapcsolatok alakulásával szoros 


összefüggésben formálódott ki az egypártrendszer. A Walter Ulbricht 
vezette kommunisták és a szociáldemokraták egyesülésével létrejött 
Német Szocialista Egységpárt választási győzelme után a Néptanács 
1949 októberében kiáltotta ki a Német Demokratikus 
Köztársaságot. 

Az egyes országokban bekövetkezett döntő fordulat, a monolitikus 
hatalmi struktúra létrejötte összefüggésben állt a  Kominform 
megalakulásával, a szovjet-jugoszláv viszony megromlásával, a 
hidegháború kiteljesedésével. A Szovjetunió politikai befolyását az 
egyes országokkal kötött kétoldalú szerződésekkel biztosította, 
gazdasági téren pedig — miután megakadályozta a Marshall-segélyben 
való részesedésüket — az 1949-ben létrehozott Kölcsönös Gazdasági 
Segítségnyújtás — Tanácsa keretében kapcsolta össze az 
érdekszférájába tartozó államokat. A szovjet katonai és politikai 
befolyás valósággal uniformizálta a térség országait, általánossá vált 
az ,élenjáró" Szovjetunió másolása az élet minden területén. A 
politikai struktúra azonossága mellett hasonlóak voltak a hatalom 
gyakorlásának módszerei és külsőségei is. 

Ennek megfelelően mindenhol áttértek a tervgazdálkodásra, az 
erőltetett . iparosításra, mindenhol érvényesült a mennyiségi 
szemlélet, a voluntarizmus és az önellátásra törekvés. A társadalom 
ellenőrzésére, a párton kívüli, majd a párton belüli , ellenség" elleni 
harcra mindenhol megszervezték az erőszak apparátusait, s a sztálini 
mintát követve koncepciós perekre, tisztogatásokra került sor. 
Kialakult a , tévedhetetlen" vezetők személyi kultusza, akik az egyes 
pártok élén Sztálin , tanítványaiként" működtek. A vasfüggöny mögött 
élő, a Nyugattól hermetikusan elzárt, gazdasági problémákkal és 
ellátási . zavarokkal — küszködő, megfélemlített társadalmakban 
hamarosan súlyos feszültségek alakultak ki. 

1953-ban Sztálin halála, majd az azt követő hatalmi harc a szovjet 
pártvezetésben lehetőséget teremtett arra, hogy egyes országokban 
nyíltan felszínre törjön az elégedetlenség. Erre előbb az NDK-ban 
(1953), majd Lengyelországban és Magyarországon (1956) került sor. 
Bár a helyi vezetésnek és szovjet támogatóiknak mindegyik mozgalmat 
sikerült elfojtani, az események hatása többé-kevésbé mindegyik 
tömbországban jelentkezett. A hruscsovi reformok mintájára 
felszámolták a sztálinizmus durva megnyilvánulásait, a személyi 
kultuszt és a nyílt terrort. 

A rendszer azonban alapjaiban, csakúgy, mint a Szovjetunióban, 
érintetlen maradt, s a desztalinizálás mértéke is eltért az egyes 
szocialista államokban. Nagy különbség volt az egyes országok 
polgárainak biztosított jogok között is (utazási lehetőségek, , morgás 
joga? stb.). 

A hatvanas években két országban indult meg újabb reformfolyamat 


annak ellenére, hogy a Szovjetunióban Brezsnyev hatalomátvételével 
és a Brezsnyev-doktrína meghirdetésével visszalépés történt. Amíg 
azonban Magyarországon a megújítási törekvések a gazdaság 
területére korlátozódtak, addig Csehszlovákiában a reformfolyamat 
Alexander Dubceknek, a párt első titkárának vezetésével már kiterjedt 
a társadalmi élet területére is. A , prágai tavaszt", mint korábban 
láttuk, a Varsói Szerződés csapatainak bevonulása zárta le 1968-ban. 

A térség országainak II. világháború utáni történetét, hol lappangva, 
hol nyíltan, végigkísérte a múltból öröklött probléma, a nemzetiségi 
kérdés. A szocialista rendszerek a propaganda szintjén természetesen a 
lenini nemzetiségi politika érvényesülését, a nemzeti érdek és az 
internacionalista testvériség — megvalósulását hirdették, ám a 
valóságban erről szó sem volt. A korszak kezdetén a németek és egyes 
területeken a magyar lakosság kitelepítése okozott súlyos anyagi és 
lelki sérelmeket az érintetteknek. A későbbiekben pedig a kisebbségek 
erőszakos beolvasztására, nyelvhasználatuk, anyanyelvű iskoláik, 
nemzeti és esetenként vallási megnyilvánulásaik durva korlátozására 
került sor a térség országaiban. Ugyanakkor a többségi és a kisebbségi 
nemzetek közötti gyűlölködést néha a kommunista vezetés is szította, 
így akarván a rendszer iránti elégedetlenséget más irányba terelni. 
(Egyik legismertebb példa erre a Ceausescu vezette Románia volt.) 
Mindezek mellett a szocialista rendszernek nem sikerült az 
államalkotó nemzetek (pl. csehek és szlovákok vagy szerbek, horvátok 
és szlovének) közötti ellentétek feloldása sem. A háttérbe szorított 
indulatok csak megfelelő alkalomra, lehetőségre vártak a robbanáshoz. 


A volt gyarmati országok története 


A térséget különböző elnevezésekkel illették a II. világháború után, 
leggyakrabban a , harmadik világ?" vagy a ,fejlődő országok" 
megjelölést használták. Az első a hidegháború viszonyai között 
született, s arra utalt, hogy a kapitalista és a szocialista világrendszer 
mellett van egy olyan része a világnak, amely nem tartozik egyik 
nagyhatalom táborába sem. Ennek politikai kifejeződése volt az el 
nem kötelezettek mozgalma. A második elnevezés a térség társadalmi- 
gazdasági állapotára utalt, arra, hogy ezek az országok elmaradottak, 
nem fejlettek, de , fejlődők". Természetesen, mint minden általános 
elnevezésnek, ennek is vannak problémái, nem illenek az összes ide 
sorolt országra, ám mégis elterjedtek és használatosak. 

A korábbi gyarmati térség országainak II. világháború utáni története 
mutat bizonyos hasonlóságokat. A legfontosabb kétségkívül az, hogy 
1945 után majdnem mindegyik kivívta politikai függetlenségét. A 
20. század első felében az európai egyenlőség- és szabadságeszmék 
széles körben elterjedtek a világon, ugyanakkor a gyarmati 


társadalomban megjelent egy magasan képzett elit, amely egyre 
inkább helyet igényelt magának a vezetésben. A II. világháború alatt a 
hagyományos gyarmatosító nagyhatalmak meggyengülése kedvező 
feltételt biztosított a függetlenségi mozgalmaknak, és létrejött az 
összes nép demokratikus együttműködésének eszméje az Atlanti 
Chartában, melynek az ENSZ politikai fórumot biztosított. 

Egy sor azonos probléma is jellemzi ezeket az országokat. Az állami 
intézményeket külsőleg európai mintára hozták létre, ezek mögött 
azonban a háttérben tovább éltek a régi formák, a titkos szövetségek, 
vallási vagy törzsi kötelékek. A gyakran véletlenszerű gyarmati 
határok között megszületett , nemzetállamokat" etnikai, vallási és 
nyelvi különbségek osztják meg, emellett feszültség van a nagyvárosi 
és falusi életforma, jövedelmi viszonyok és művelődési lehetőségek 
között. A képzettek szűk csoportja mögött hatalmas analfabéta tömeg 
áll. Mindezek a feszültségek politikai labilitásban nyilvánultak és 
nyilvánulnak meg, forradalmak, törzsi és egyéb háborúk, vallási és faji 
gyűlölködés jellemezte ezen országok történetét az elmúlt ötven 
évben. A tradicionális vezetés, a nyugaton képzett politikusok és 
katonatisztek, a nacionalista népvezérek és a kommunisták egyaránt 
hajlottak a tekintélyuralmi államforma felé. A társadalmak 
gazdasági szempontból is élesen tagoltak, a szűk vagyonos elit mellett 
szegények — hatalmas tömegét találjuk. — Az ipari-technikai 
elmaradottság következtében a magas munkaráfordítás mellett, bár 
olcsó a munkaerő alacsony az eredményesség, a nyereség pedig a 
külföldi beruházók vagy a hazai vezetők kezébe kerül. A térség 
országait sújtja a népességrobbanás, s az ezzel párosuló éhezés 
(évente 40 millió ember hal éhen!) s a fejletlen egészségügyi ellátás 
miatt a járványok. Számokban kifejezve a harmadik világban él az 
emberiség kb. 6590-a, ugyanakkor részesedése kb. 25909-os az 
élelmiszerekből, kb. 1890-os az ipari termékekből és kb. 2090-os a 
jövedelmekből. Gazdaságuk többnyire monokultúrás, illetve főleg 
nyersanyagokkal és félkész termékekkel tudnak megjelenni a 
világpiacon. 

A harmadik világ problémái nem maradtak saját belső ügyeik, a II. 
világháború utáni időszakban ezek már világpolitikai feszültségeket 
okoztak a szegény és a gazdag nemzetek között. A kelet-nyugati 
konfliktusra ráépülve ezek is veszélyeztették az általános biztonságot 
és a világbékét. így a nagyhatalmak (USA, SZU, sőt bizonyos 
időszakokban Kína is), és egyes nemzetközi szervezetek fejlesztési 
segélyprogramokat dolgoztak ki a térség országai számára. Ezek 
megvalósításához általában konkrét katonai (pl. támaszpontszerzés) 
vagy politikai (befolyás kiépítése) érdekeket is kapcsoltak. A harmadik 
világ vezetői közül sokan felismerték, hogy a segélyprogramokban 
való részesedés ára gyakran nem több, mint a politikai és ideológiai 


szimpátia kinyilvánítása. Így egy sor baloldali , marxista? vezető 
élvezte a SZU támogatását, miközben országában netán törzsi 
viszonyok vagy éppen katonai diktatúra volt. 

A gyarmati rendszer összeomlása a következő szakaszokban ment 
végbe. A "40-es évek második felében az ázsiai, az 50-es években az 
észak-afrikai, az "50-es és "60-as évek fordulóján a fekete-afrikai 
területek államai nyerték el függetlenségüket. 1960-at az ENSZ Afrika 
évének nyilvánította. Utolsóként a "70-es évek közepén Portugália 
gyarmatai váltak önállóvá. 

Ázsia 

A térség országainak helyzetét a II. világháború idején a japánokkal 
szemben vívott harc határozta meg. Részvételük és háborús 
áldozatvállalásuk felerősítette nemzeti öntudatukat és függetlenségi 
igényeiket. A tengeri háború elvágta a kereskedelmi útvonalakat, ami 
egyes területeken kedvezett a helyi iparosodás fellendülésének, s ezzel 
megerősítette a nemzeti polgárságot. A térség más országaiban a 
háborús részvétel a kommunista mozgalom terjedését, a kommunista 
pártok erejének növekedését eredményezte. 

India 1946-ban folytatta tárgyalásait Nagy-Britanniával a függetlenség 
kérdéséről. A helyzet feszültségét jelezte a bombayi flottalázadás, 
melynek hatására a nemzeti felkelés kirobbanását elkerülendő, a 
britek engedélyezték, hogy Nehru vezetésével ideiglenes kormány 
alakuljon. Kiéleződtek a mozlim-hindu vallási ellentétek, s a lakosság 
közel 2596-át kitevő muzulmánok vezetői elhatározták a hindu 
Indiától való elszakadást a függetlenség elnyerésének pillanatában. 
Gandhi, mint korábban is, megkísérelte a békítést a szemben álló 
felek között, de eredménytelenül. Az országban heves vallási 
háborúskodás bontakozott ki, melyben mindkét oldalon véres 
atrocitásokra, kitelepítésre, illetőleg menekülésre került sor. A brit 
munkáspárti kormány minél hamarabb le akarta zárni a kérdést, s 
Attlee 1947-ben bejelentette, hogy a következő évben az angolok 
elhagyják Indiát. Amikor 1947 augusztusában a terület elnyerte 
függetlenségét, két ország - a hindu India és a muzulmán Pakisztán — 
jött létre Elő-Indiában. Gandhit egy hindu vallási fanatikus 1948 
januárjában meggyilkolta. 

1950-ben született meg az Indiai Szövetségi Köztársaság 
alkotmánya. Az első miniszterelnök a Nemzeti Kongresszus Párt 
vezetője, Nehru lett, aki egészen 1964-ig viselte ezt a méltóságot. 
1966-ban pedig Nehru leánya, Indira Gandhi foglalta el a 


miniszterelnöki bársonyszéket. India tagja maradt a 
Nemzetközösségnek, melynek nevéből 1947-ben - a tagok 


függetlenségét hangsúlyozandó -— törölték a , brit" jelzőt. Az ország 
legfontosabb belső problémája a túlnépesedés maradt, emellett gondot 
jelentett a modernizáció és a társadalomban mélyen rögzült, jórészt 


vallási eredetű tradíciók közötti feszültség. Külpolitikai téren egyrészt 
Nehru volt az egyik kezdeményezője a bandungi határozatok 
előzményét jelentő Pancsa Silának és az el nem kötelezettek 
mozgalmának. Másrész pedig az ország újra meg újra területi és 
határkonfliktusokba, illetve háborúkba bonyolódott szomszédaival, 
Pakisztánnal és Kínával. A Szovjetunióval való kapcsolatfelvétel 1955- 
ben, Nehru moszkvai látogatásával indult. A Kreml különösen a 
Kínával kialakult konfliktusok után alakított ki jó viszonyt Indiával. 
Kíná ban a japánok elleni háborúban a Csang Kaj-sek vezette 
Kuomintang együttműködött a kommunistákkal, 1945 után azonban 
ismét kiéleződtek a két csoport ellentétei. A KKP szovjet segítséggel 
birtokba tudta venni Észak-, Közép- és Kelet-Kína jelentős részét, de a 
keleti part nagyvárosai a Kuomintang kezén voltak. Az Egyesült 
Államok a megegyezést szorgalmazta a két fél között, s Marshall 
tábornok (a későbbi külügyminiszter) közvetítésével született is egy 
megállapodás a hadműveletek beszüntetéséről. Ez azonban nem 
bizonyult tartós eredménynek, 1946 nyarán újra kirobbant a 
polgárháború, melyben az amerikaiak a Kuomintang nemzeti erőit, a 
Szovjetunió pedig a kommunistákat támogatta. A KKP az általa 
elfoglalt területeken hozzálátott a földosztáshoz, amivel a zömében 
paraszti társadalom többségének támogatását sikerült megszereznie. 
1949 nyarára a Mao Ce-tung-vezette kommunista hatalom az egész 
országra kiterjedt, a Kuomintang-hadsereg és -kormány Tajvan 
(Formosa) szigetére menekült. A világ második kommunista 
nagyhatalmát, a Kínai Népköztársaság Kínai Népköztársaság jén 
kiáltották ki. Az USA megakadályozta az új állam felvételét az ENSZ- 
be, kereskedelmi blokádot léptetett életbe, és szavatolta Tajvan 
védelmét egy esetleges vörös kínai támadással szemben. 

A Kínai NK vezetői kölcsönös segítségnyújtási szerződést kötöttek a 
Szovjetunióval, majd haladéktalanul hozzákezdtek az ország 
átalakításhoz.  Államosítottak az iparban, a mezőgazdaságban 
szövetkezeteket alakítottak ki,  pénzreformot vezettek be, és 
megkezdték a nép átnevelését. 1954-ben az új alkotmány az államot a 
demokratikus centralizmus elve alapján építette ki. A Központi 
Tanács élén Mao Ce-tung, az Igazgatási Tanács élén pedig Csou En- 
laj miniszterelnök és külügyminiszter állt. 1957-ben átmeneti 
liberalizációra került sor (, Virágozzék száz virág"), ám ez az ortodox 
kommunisták bírálatát váltotta ki Éles fordulattal a , kommunizmusba 
való radikális átmenet" (, nagy ugrás") politikájára tért át a vezetés, s 
kampányt indítottak a ,jobboldali elhajlók ellen". Kiépült Mao 
személyi kultusza, s megszületett a sztálinizmus kínai formája: a 
maoizmus. 

Mivel az 1953-ban beindított I. ötéves tervet nem sikerült 
megvalósítani a gazdasági gondok leküzdésére, 1958-ban a , nagy 


ugrás" jegyében ,népi kommunákba" szervezett munkacsapatokat 
alakítottak ki. Az acéltermelés növelésére ún. , népi kohókat" hoztak 
létre. Mindez azonban a mennyiségi szemlélet, a gazdasági 
voluntarizmus és a szakértelem hiánya miatt nem járt eredménnyel. 
Ennek ellenére 1959-ben beindították az atomprogramot is. A 
gazdaság válsága következtében 1961 és "63 között éhínségek és 
járványok törtek ki, melyek nyomán zavargásokra is sor került. A 
kommunista rendszer azonban nem rendült meg, s a Liu Sao-csi 
államelnök körül szerveződő pártbeli ellenzék letörésére Mao Ce-tung 
1966-ban beindította a , nagy proletár kulturális forradalmat", mely 
neve ellenére kíméletlen és véres politikai tisztogatás volt a pártban, a 
hadseregben és a gazdaságban. 

Külpolitikájára, bár Kína is részt vett a bandungi értekezleten, sőt a 
kezdeményezők közé tartozott, az agresszív terjeszkedés volt jellemző. 
1950-ben elfoglalták Tibetet, amely 1951-ben belső autonómiát 
kapott, de ezt az 1956-ban kirobbant felkelés leverése után 
megszüntették. A dalai láma elmenekült, s azóta emigrációban él. 
Kínának területi igényei voltak számos szomszédjával szemben, s 
ennek kapcsán határincidensek és helyi háborúk robbantak ki. 
Komolyabb méretű világpolitikai konfliktus veszélyét hordozta 1957- 
ben egy Tajvan elleni offenzív kísérlet, amelyet végül a SZU 
nyomására szüntettek meg. A szovjet-kínai kapcsolatok, mint 
korábban már láttuk, a hruscsovi desztálinizációt követően romlottak 
meg. 

Míg a koreai háború egyértelműen hidegháborús válsággóc volt, addig 
Vietnamban az események többrétűek voltak, a nagyhatalmi 
ellentétek mellett gyarmati háború és polgárháború is folyt egyszerre. 
Az ország területét kínai és brit csapatok szabadították fel a japán 
uralom alól, Franciaország azonban a háború lezárultával lépéseket 
tett egykori gyarmata visszaszerzése érdekében. Előbb az angolok, 
majd a kínaiak is beleegyeztek, hogy haderejüket francia katonaság 
váltsa fel Vietnamban. Közben a helyi ellenállási mozgalom, melynek 
élén Ho Si Minh, a Kommunista Párt és a Vietminh Felszabadítási 
Mozgalom vezetője állt, elűzte a japánokkal együttműködő császárt, s 
1945 szeptemberében kikiáltották a Vietnami Demokratikus 
Köztársaságot. 

Ho Si Minh kormánya tárgyalásokat kezdeményezett Franciaországgal, 
s az 1946-ban megkötött előszerződésben kölcsönös engedményekkel 
rendezték a helyzetet. Ám nem sokáig tartott a nyugalom, ugyanis a 
kommunista uralmat ellenző franciák ellenkormányt hoztak létre 
délen, s közös erővel visszaszorították Ho Si Minh erőit az ország 
északi részébe. Ezzel megkezdődött az első indokínai háború 
(1946-54). 1950-ben a Szovjetunió és Kína felvették a diplomáciai 
kapcsolatokat a vietnami kommunista kormánnyal, katonai és 


pénzügyi segítséget nyújtottak az északiaknak. Ugyanekkor az USA a 
franciákat és a ,délieket"? támogatta fegyverszállítással. Végül a 
háború a franciák és dél-vietnami szövetségeseik vereségével zárult le 
Dien Bien Phu erődjénél. Az 1954-ben megkötött genfi egyezmény 
garantálta Vietnam, Kambodzsa és Laosz függetlenségét, ugyanakkor 
Vietnamot a 17. szélességi foknál ideiglenesen felosztották (az északi 
rész központja Hanoi, a délié Saigon lett). A demarkációs vonaltól 
délre amerikai támogatással és Ngo Dinh Diem vezetésével egy új 
vietnami kormány alakult, és kikiáltották a Vietnami Köztársaságot. 
Míg az északiak egyre szorosabbra fűzték kapcsolataikat a 
Szovjetunióval és Kínával, addig délen egyre növekedett az amerikai 
támogatás. Diem kemény kézzel visszaszorította a kommunistákat, 
akik északra menekültek vagy illegalitásba vonultak, majd létrehozták 
a Vietkongot dél felszabadítására. Miután a déli rendszer elodázta az 
1956-ra tervezett és egész Vietnamra kiterjedő választások 
megtartását, a Vietkong támadásával megkezdődött a második 
indokínai háború 1957-ben. Az amerikai csapatok 1964-ben 
kapcsolódtak be az eseményekbe az ún. tonkini-incidens után. Ennek 
során a déliek támadást intéztek a Tonkini-öbölben két északi 
fennhatóság alatt álló sziget ellen. Az akciót két amerikai hadihajó 
, fedezte", melyekre az északiak tüzet nyitottak. Johnson amerikai 
elnök ekkor elrendelte Észak-Vietnam bombázását. Mindeközben 
Laoszban és Kambodzsában is harcok folytak a kormánycsapatok és a 
kommunista gerillaszervezetek (a laoszi Patet Lao és a kambodzsai 
Vörös Khmer) között. Ezeken keresztül vezetett át északról a dél- 
vietnami partizánok utánpótlási vonala, az ún. Ho Si Minh-ösvény. 

A II. világháborúból vesztesen kikerült s két atomtámadással is sújtott 
Japánban 1945 és "50 között amerikai katonai irányítást vezettek be 
MacArthur tábornokkal az élen. A megszállók kötelezték a japánokat 
demokratikus reformok, földreform bevezetésére és új, amerikai típusú 
alkotmányt hoztak létre. Hirohito császárt lemondatták isteni 
mivoltáról. 

A hidegháborús légkörben nem kerülhetett sor a japán békeszerződés 
közös megkötésére sem, így az USA 1951-ben különbékét kötött a 
szigetországgal. Ebben elismerték Japán szuverenitását, s az Egyesült 
Államok vállalta, hogy kiterjeszti az ország fölé az , atomernyőt", ha 
haditámaszpontokat kap Japánban. A Szovjetunióval való hadiállapot 
megszüntetését csak 1956-ban jelentették be. A hatvanas évek 
nyugodt légkörében indult meg az a gazdasági fejlődés, amely Japánt 
a világ élvonalába emelte, s amit ,japán csoda"-ként szoktak 
emlegetni. 

Észak-Afrika és a Közel-Kelet 

A két világháború között az arab államok többsége gyarmat vagy ún. 
népszövetségi mandátumterület volt. Még a brit és francia csapatok 


távozása előtt, 1945-ben létrehozták az Arab Ligát, amely a közös 
nyelv, vallás és kultúra alapján álló pánarab mozgalom szervezete 
volt. Az egységtörekvések mellett azonban számtalan ellentét is feszült 
a térség államaiban és államai között. Rivalizáltak a hagyományos 
(monarchista és földbirtokos) és a modern (republikánus értelmiség, 
katonatisztek) vezető csoportok valamint a konzervatív-muzulmán és 
a szociálisforradalmi mozgalmak, de ellentétek voltak a gazdag 
olajállamok és a szegény sivatagi államok között is. A helyzet 
bizonytalanságát fokozta, hogy a térség stratégiai jelentősége miatt az 
ipari hatalmak versengésének is terepévé vált. 

A francia gyarmati területek közül elsőnek Marokkó és Tunézia 
nyerte vissza függetlenségét 1956-ban. Algéria területén, ahol magas 
volt a francia népesség lélekszáma, elkeseredett küzdelem bontakozott 
ki a felszabadítási mozgalom és az ún. ultrák (francia nacionalisták és 
hivatalnokok) között, amely 1954-62 között véres háborúba torkollott. 
Az , Algériai Felszabadítási Front", amelyet Ahmed Ben Bella vezetett 
és a francia OAS titkos hadsereg egyaránt a véres terror eszközét 
alkalmazta. Az események alakulása a francia IV. Köztársaság 
bukásához és De Gaulle hatalomátvételéhez vezetett, aki végül 1962- 
ben az eviani egyezménnyel zárta le az algériai háborút. 

A Közel-Kelet térségének leghosszabban tartó konfliktusa az arab- 
izraeli ellentét. A térség, ahol az ókori zsidó állam létrejött, a 7. 
század óta iszlám fennhatóság alatt állt. Az I. világháború után brit 
mandátumterület lett, annak ellenére, hogy Balfour Balfour ben 
ígéretet tett a palesztinai ,zsidó nemzeti otthon"? létrehozásának 
támogatására. A területre már korábban is érkeztek zsidó bevándorlók, 
számuk csekély volta azonban nem váltott ki konfliktusokat a helybéli 
arab lakossággal. Ám amikor a "30-as években az európai zsidóság 
veszélyeztetettsége — folytán ugrásszerűen  — megnövekedett a 
Palesztinába települők száma, az arabok teljes bevándorlási tilalmat 
követeltek. Nagy-Britannia, hogy megőrizze az arab államok 
jóindulatát, korlátozta a bevándorlást és a földvásárlási lehetőséget a 
zsidók számára. A helyzet azonban rendkívül feszült maradt, az arab 
partizánok és a zsidó önvédelmi szervezet (Hagana) között 
állandósultak az összecsapások, terrorakció terrorakciót követett. A 
háború után - annak ellenére hogy a palesztinai zsidóság a 
szövetségesek oldalán állt, míg az arabok inkább a tengelyhatalmakkal 
rokonszenveztek - a brit hatóságok továbbra is igyekeztek 
megakadályozni a területre a zsidó bevándorlást. A rendkívül feszült 
helyzetben az ENSZ keresett megoldást, különbizottsága 1947-ben 
Palesztina felosztását javasolta, amit a zsidók elfogadtak, ám az 
arabok nem. Amikor az ENSZ Közgyűlése is a felosztás mellett foglalt 
állást, az arabok , felszabadító hadserege" megrohanta Galileát és a 
jeruzsálemi zsidó óvárost. Ilyen körülmények között mondott le Nagy- 


Britannia a palesztinai mandátumról, s a brit csapatok és igazgatás 
kivonása után, 1948. május 14-én a Ben Gurion vezette zsidó Nemzeti 
Tanács kikiáltotta Izrael államot. Ez másnap az Arab Liga támadását 
vonta maga után. Az első arab-izraeli háború 1949-ben 
fegyverszüneti egyezménnyel zárult, ebben felosztották Jeruzsálemet, 
a Jordán folyó nyugati partja Jordániához, a Gáza-övezet pedig 
Egyiptomhoz került. A harcok elől közel 1 millió palesztin menekült a 
szomszédos arab államokba, akiknek a visszafogadását később Izrael 
megtagadta. Noha az arab államok nem ismerték el az új államot, az 
1949 májusában az ENSZ tagja lett. 

Az újjáalakult Izraelbe a világ minden tájáról nagyon sok zsidó 
települt be, létrehozták az újhéber (ivrit) államnyelvet, s megkezdték a 
korábban már működő termelőközösségek országos elterjesztését. 
(Ezeknek két formája van; a szövetkezeti falu — a mosav, és a teljes 
vagyonközösségen alapuló önkéntes közösség - a kibuc.) Feladatuk az 
volt, hogy öntözéssel és  erdőtelepítéssel termővé tegyék a 
mezőgazdasági művelésre kevéssé alkalmas területet. Mind a 
gazdasági, mind a katonai feladatok tekintetében nagy jelentősége volt 
a külső, elsősorban az Egyesült Államokból érkező segítségnek. Az 
1952-ben kötött jóvátételi szerződés alapján az NSZK 3,5 milliárd 
márkát fizetett Izraelnek. Az államforma parlamentáris demokrácia, a 
legfőbb államhatalmi szerv a törvényhozó testület, a kneszet. Számos 
vallási párt mellett a két legnagyobb politikai tömörülés a baloldali 
Munkapárt és a vallási erőket is tömörítő Likud. A hadsereg az 
önvédelmi szervezetből, a Haganából fejlődött ki. Az új állam állandó 
katonai fenyegetettsége miatt, bevezették az általános, a nőkre is 
vonatkozó, hadkötelezettséget. Fontos szerep —— jutott a 
titkosszolgálatnak, a Moszadnak. 

A második arab-izraeli háborúra a nemzetközi összefüggésű szuezi 
válság kapcsán került sor. Előzményei közé tartozott, hogy Egyiptom 
lezárta a Szuezi-csatornát az izraeli hajók előtt, és blokád alá vette a 
vörös-tengeri . Elat kikötőjét. Ezzel egy időben egyiptomi 
szabotázscsoportok —- Feddayinok - törtek be Izrael területére. Izrael 
1956 októberében megindított támadásával elfoglalta a  Sinai- 
félszigetet és a Gáza-övezetet. A megszállt területeket azonban 1957 
márciusában kiürítették, amikor garanciát kaptak az Akabai-öbölben 
való szabad hajózásra. 

A "60-as évek első felében két esemény irányította a világ figyelmét a 
Közel-Kelet térségére. Az egyik az volt, hogy 1960-ban az izraeli 
titkosszolgálat megtalálta Dél-Amerikában Adolf Eichmannt, aki 
egykor az SS zsidó ügyosztálya vezetőjeként felelős volt 6 millió zsidó 
elpusztításáért. Elrabolták, Jeruzsálemben bíróság elé állították, és 
1962-ben kivégezték. 1964-ben pedig több palesztin csoportból 
megalakult a Palesztin Felszabadítási Szervezet (PFSZ), melynek 


vezetője Jasszer Arafat lett. A szervezet céljául azt tűzték ki, hogy 
minden eszközzel - a terrorizmust is beleértve — harcoljon az önálló 
palesztin állam megteremtéséért. 

1966-67 folyamán állandósultak a határincidensek s a palesztin Al 
Fatah szabotázsakciói. Miután kivonták az ENSZ-csapatokat a Gáza- 
övezetből, az egyiptomi és a szíriai határnál arab csapatösszevonások 
történtek. Izrael ezért 1967. június 5-én preventív háborút indított 
Egyiptom, Szíria és Jordánia ellen. A Moshe Dayan vezette izraeli 
hadsereg hat nap alatt (hatnapos háború) elfoglalta a Sinai-félszigetet, 
a Gáza-övezetet, Ciszjordániát és a Golán-fennsíkot. Ezúttal ezek a 
területek a fegyverszünet megkötése után is megszállva maradtak. 
Amikor éppen nem folyt háború a szemben álló felek között, akkor 
időről időre a PFSZ csoportjainak szabotázs- és terrorakciói, illetve az 
ezek megtorlását célzó izraeli válaszlépések vonták magukra a világ 
közvéleményének figyelmét. A térség stratégiai jelentősége miatt 
világpolitikai dimenziója is volt a problémakörnek; az USA Izraelt, a 
Szovjetunió pedig az arab államokat támogatta. 


MAGYARORSZÁG 1944-68 Magyarország 
története 1944-68 


A többpártrendszer évei 


Az Ideiglenes Nemzetgyűlés és az Ideiglenes Nemzeti Kormány 

1944 szeptemberétől, amikor a szovjet hadsereg elérte a trianoni 
magyar határt, az ország hadszíntérré, illetve a harcok nyomán - a 
nemzetközi jog értelmében is — megszállt területté változott. Az angol- 
amerikai légitámadásoktól már meggyötört polgári lakosság minden 
eddiginél nagyobb megpróbáltatásoknak nézett elébe. Mivel a német 
és a vele szövetséges magyar hadsereg Hitler parancsa értelmében 
végsőkig tartani akarta a magyar frontszakaszt, a harcok településről 
településre, utcáról utcára haladva folytak. A megszállás is súlyos 
atrocitásokkal — járt, — rablásokra, —— erőszakoskodásokra, civilek 
elhurcolására került sor. S mindez olyan embereket ért, akiket — Bibó 
István megfogalmazása szerint — az elmúlt évtizedekben az egyenruha 
feltétel nélküli tiszteletére neveltek, s ,akik 1848 óta nem láttak 
harcoló hadsereget, a török kor óta totális háborút vívó hadsereget, s 
Dózsa György óta néphadsereget". 

A németek által hatalomra segített nyilas kormányzat, s vele a 
közigazgatási apparátus, a hatalmi szervezet jelentős része a front elől 
nyugat felé menekült, végül az ország területét is elhagyta. 
Ugyanakkor a front mögötti területeken számos égetően sürgős feladat 
— halottak eltemetése, romok eltakarítása, közélelmezés megszervezése 
stb. — új hatalmi szervek kialakítását kívánta meg. Ezeket a jórészt 
spontán létrejött szervezeteket a legtöbb helyen nemzeti bizottságnak 
nevezték. A nemzeti bizottságok tartották a kapcsolatot a megszálló 
hatóságokkal, biztosították a szovjet hadsereg ellátását célzó 
szolgáltatásokat és közmunkákat. A Horthy-korszakban illegalitásba 
kényszerített kommunisták mellett újra kezdték működésüket a német 
megszállók és a nyilasok által elhallgattatott más politikai erők is, a 
Szociáldemokrata Párt (SZDP), a Nemzeti Parasztpárt (NPP), a 
Független Kisgazda-, Földmunkás és Polgári Párt (FKGP), valamint 
a Polgári Demokrata Párt (PDP). Ezek és a szakszervezetek 
részvételével alakult meg 1944. december 2-án Szegeden a Magyar 
Nemzeti Függetlenségi Front, amely kis változtatásokkal a Magyar 
Kommunista Párt (MKP) november 30-án megjelentetett 
akcióprogramját fogadta el saját programjának. Ez a következő 
fontosabb követeléseket, intézkedéseket tartalmazta: a nemzet aktív 
részvétele az ország felszabadításában; a népellenes törvények és 
rendeletek visszavonása, a háborús bűnösök felelősségre vonása, a 
fasiszta szervezetek feloszlatása s a demokratikus szabadságjogok 
biztosítása; radikális földreform; a munkások és alkalmazottak 
helyzetének javítása, a sztrájkjog törvénybe foglalása és a nagytőke 
korlátozása; őszinte együttműködés a szomszédos államokkal és a 


nyugati szövetséges hatalmakkal, valamint barátság kiépítése a 
Szovjetunióval. Ezt a programot, amely a koalíció alapja lett, a 
Szovjetunió . mint a Magyarország további sorsáért felelős 
nagyhatalom, az antifasiszta szövetség nevében is hajlandó volt 
elfogadni. 

A szövetséges nagyhatalmak hozzájárulásával és a függetlenségi front 
pártjainak megegyezése alapján 1944. december 14-én Debrecenben 
megtartotta alakuló ülését az Ideiglenes Nemzetgyűlés Előkészítő 
Bizottsága. Elnöke a kisgazda Vásáry István lett. A , választásokat" a 
front mögötti országrész közel ötven helységében december 15-e és 
20-a között rendezték meg a nemzeti bizottságok aktív 
közreműködésével. A képviselők megbízatásukat közvetlen, nyílt 
szavazással, nemritkán közfelkiáltással nyerték el. A 230 fős 
nemzetgyűlés tagjai közül 90-en az MKP, 56-an az FKGP, 43-an az 
SZDP, 16-an az NPP és 13-an a PDP tagjai voltak. A 12 párton kívüli 
mellett 26-an a szakszervezetek képviseletében foglaltak helyet a 
debreceni Nagytemplom  oratóriumában kialakított ülésteremben 
1944. december 21-én. A következő napon került sor az Ideiglenes 
Nemzeti Kormány megválasztására, pontosabban annak a listának az 
elfogadására, amelyet Moszkvában november-december folyamán a 
Horthy által kiküldött fegyverszüneti delegáció, a moszkvai magyar 
kommunisták és a szovjet vezetés tárgyalásain állítottak össze. A 
kormány elnöke Dálnoki Miklós Béla tábornok lett, a miniszteri 
tárcák egy része a fegyverszüneti delegáció tagjainak jutott, más 
részén a függetlenségi fÍront pártjai osztoztak. A kommunisták 
részaránya nagyobb volt a valóságban, mint ahogy a pártok szerinti 
megoszlásból kitűnik, mivel a kormánytagok egy része, bár más 
párthoz tartozott, kommunista meggyőződésű volt. (Ennek ellenére az 
MKP már 1945 tavaszán kierőszakolta - Rákosi Mátyás 
szóhasználatával — a kormány , rekonstrukcióját", azaz kiterjesztette 
pozícióit a végrehajtó hatalmon belül.) A nemzetgyűlés elnöke 
Zsedényi Béla egyetemi tanár lett. Előzetes pártközi megállapodás 
alapján választottak egy 23 tagú Politikai Bizottságot, melyben a 
pártok vezető politikusai, , erős emberei" kaptak helyet. Ez a testület, 
mivel a nemzetgyűlés ülései közötti szünetekben ellenőrizte a 
kormányt, s elvégezte azokat a feladatokat, amelyek nemzetgyűlési 
határozatot igényeltek, nemcsak helyettesítette a legfőbb államhatalmi 
szervet, hanem annak hatalmát kisajátítva korlátozta a parlamentáris 
demokráciát. (Az Ideiglenes Nemzetgyűlés ezután lényegében nem 
működött.) 

Az Ideiglenes Nemzeti Kormány 1944. december 28-án hadat üzent 
Németországnak, 1945. január 20-án pedig Moszkvában aláírta a 
fegyverszünetet. A hadüzenettel ugyan Magyarország csatlakozott az 
antifasiszta hatalmakhoz, ám ez nem változtatott azon a tényen, hogy 


a háborúban a vesztes oldalon állt. Ennek megfelelően a győztesek 
által diktált feltételekkel, azok érdekeit fenntartások nélkül elfogadva 
köthetett csak fegyverszünetet. A kormány vállalta, hogy minden 
lehetséges módon hozzájárul a szövetségesek háborús erőfeszítéseihez, 
és nyolc gyalogos hadosztályt bocsát a Szövetséges Főparancsnokság 
rendelkezésére. Az okmány az 1937. december 31-i országhatárokat 
ismerte el, s kötelezte Magyarországot, hogy e mögé vonja vissza 
csapatait. — Rendelkezett továbbá a fasiszta — maradványok 
felszámolásáról, a jóvátételi kötelezettségről, a polgári közigazgatás 
helyreállításáról és a Szövetséges Ellenőrző Bizottság (SZEB) 
felállításáról. Ennek Vorosilov marsall lett az elnöke, így az ország 
további sorsának alakításában a szovjeteké lett a döntő szó. A SZEB 
teljes mértékben kézben tartotta a magyar külpolitikát, de beleszólása 
volt fontos belpolitikai kérdésekbe is - ahogy a többi megszállt 
országban is -, korlátozta az ország szuverenitását és a kormány 
működését. 

Az Ideiglenes Nemzeti Kormány az új államszervezet kiépítését a 
demokratikus hadsereg létrehozásával kezdte. Az Első Önkéntes 
Magyar Hadosztály már 1944 decemberének végén megalakult, s az 
1945 januárjában közzétett toborzási felhívásra igen sokan 
jelentkeztek. Az újonnan szervezett alakulatoknak azonban már nem 
volt módjuk bekapcsolódni a hadműveletekbe, mivel a háború 
végéhez közeledve a Szövetséges (Szovjet) Főparancsnokság egyre 
kevesebb jelentőséget tulajdonított a magyar részvételnek. A 
közigazgatás újjászervezésén belül kiemelkedő fontossága volt a 
belügyi és az igazságügyi apparátus kiépítésének. A közrend 
biztosítására a rendőrség bűnügyi osztálya volt hivatott, míg a 
háborús bűnösök felkutatását a politikai rendészeti osztályok 
végezték. Ezek megszervezésében jelentős szerepe volt a kommunista 
Péter Gábornak, aki a szovjet katonai és állambiztonsági szervek 
képviselőinek közreműködésével és tanácsaival hozta létre a politikai 
rendőrséget. 1945 márciusában megalakult a Honvédelmi 
Minisztérium Katonapolitikai Osztálya, júliusban pedig a gazdasági 
rendőrség. Mindezen szervek feladata nemcsak a megelőzés és a 
felderítés volt, hanem büntető intézkedéseket is foganatosítottak. 

Az Ideiglenes Kormány 1945 januárjában hozott rendeletet a 
közigazgatás és az önkormányzatok újjászervezéséről, melyben a 
feladat elvégzését a nemzeti bizottságokra ruházta. Kormányrendelet 
írta elő a közalkalmazottak igazolási eljárás alá bocsátását, hogy a 
szélsőjobboldali elemeket eltávolítsa a közéletből. A fasiszta félkatonai 
és politikai szervezeteket egy 1945 februári rendelettel oszlatták fel. 
Törvény intézkedett a háborús és népellenes bűnösök felelősségre 
vonását végző népbíróságok felállításáról. Az 1945 és "50 között 
bíróság elé állított közel hatvanezer vádlott közül majd?" ötszázat 


ítéltek halálra, s közülük 189-et ki is végeztek, közöttük Bárdossy 
László, Imrédy Béla és Sztójay Döme egykori miniszterelnököket. 

1945 február végén és március elején — elsősorban a Tiszántúlon — a 
föld nélküli és törpebirtokos parasztokból földigénylő bizottságok 
alakultak, melyek megkezdték az elhagyott nagybirtokok felosztását. 
Ez, valamint a SZEB sürgetése arra késztette a kormányt, hogy március 
17-én rendeletet bocsásson ki a földosztásról. Teljes egészében el 
kellett kobozni a nyilas vezetők és a háborús bűnösök földjeit, illetve 
minden 1000 katasztrális holdat meghaladó földbirtokot. Megváltás 
kilátásba helyezésével kisajátították az 1000 hold alatti feudális 
eredetű birtokok 100, valamint a gazdagparaszti és tőkés birtokok 200 
hold feletti részét. Azok, akik az antifasiszta ellenállásban kimagasló 
szerepet játszottak, 300 holdat tarthattak meg. A tőkés vállalatok és 
pénzintézetek földjeinek teljes kisajátítást rendeltek el. A rendelet 
elsősorban a cselédeket,  napszámosokat, valamint birtokuk 
kiegészítésével a törpebirtokosokat és a nagycsaládos földműveseket 
juttatta földhöz. Korlátozta a mintagazdaságok és erdők felosztását, a 
nagybirtok fel nem osztható vagyontárgyainak, épületeinek és 
gépeinek használatára földműves-szövetkezet megalakítását írta elő. A 
rendeletet és végrehajtását később az 1945/VI. tc. szentesítette. 
Magyarországon végérvényesen megszűnt a nagybirtokrendszer, 
vidéken az egyéni munkán alapuló kisbirtok vált uralkodóvá. 

Az ország gazdasági állapota katasztrofális volt. Az 1944 márciusától 
rendszeressé vált 

Az ország gazdasági állapota katasztrofális volt. Az 1944 márciusától 
rendszeressé vált as nemzeti vagyon 4090-a, mintegy 4,4 milliárd 
dollárnyi érték. Tovább növelték a károkat a németek és a nyilasok 
által elhurcolt javak. Elpusztult a lakások jó része, a Duna és a Tisza 
hídjai, a vasúti hálózat közel 4090-a, az ipari üzemek 9090-át érte 
kisebb-nagyobb kár. 1944 őszén a mezőgazdasági munkák sok helyen 
elmaradtak, lecsökkent az állatállomány, súlyosan károsodtak a 
mezőgazdasági felszerelések. Az ország háborús embervesztesége 1 
millió főre tehető, emellett a munkaképes férfiak jelentős része, közel 
850-900 ezer ember hadifogságban volt, ebből lett a munkaképes 
férfiak jelentős része, közel 850-900 ezer ember hadifogságban volt, 
ebből ban a békeszerződés előtt nyugatról 290 ezren, a Szovjetunióból 
300 ezren tértek haza. A nyugati hadifoglyok hazatérése "47-ben 
lényegében be is fejeződött, a Szovjetunióból "47 végéig további 128, 
"48 végéig újabb, mintegy 130 ezer és "49-ben is még több ezer 
hadifogoly tért haza. Ilyen körülmények között rendkívül súlyos terhet 
jelentettek a nemzetközi kötelezettségek, melyek 1945-46-ban a 
nemzeti jövedelem 3090-át tették ki (bár a tényleges teljesítés mintegy 
1796-ra rúgott). 

A pártok 1945 tavaszára-nyarára az egész országban kiépítették 


szervezeteiket. A Magyar Kommunista Párt, mely az ipari 
munkásságra és a  szegényparasztokra kívánt támaszkodni, a 
taglétszám tekintetében dinamikus fejlődést mutatott (1945. 
februárban 30 ezer, májusban 150 ezer, októberben 500 ezer tagja 
volt). Vezetői, a Moszkvából hazatért emigránsok (Rákosi Mátyás, 
Farkas Mihály, Gerő Ernő, Révai József, Nagy Imre, Vas Zoltán), s a 
hazai illegális mozgalom tagjai (Rajk László, Kádár János, Apró Antal, 
Kállai Gyula) élvezték a megszálló hatóságok bizalmát, s szorosan 
együttműködve velük szolgálták a szovjet érdekeket is. Az MKP 
számíthatott az ún. kriptokommunistákra — más pártokba, társadalmi 
szervezetekbe beépült kommunistákra — is, akik segítettek a párt 
követeléseinek végrehajtásában, vagy információkkal látták el a 
vezetést. A párt lapja a Szabad Nép volt. 

A Szociáldemokrata Párt a városi dolgozó rétegekre, az ipari 
munkásságra támaszkodott, vidéken a befolyása csekély volt. 
Taglétszáma 1945 nyarán 350-400 ezer körül volt. Programjában 
távlati célként a szocializmus megvalósítását tűzte ki. Vetetése nem 
volt egységes, az európai szociáldemokráciát képviselő Kéthly Anna, 
Bán Antal, Szeder Ferenc és Szélig Imre mellett jobbról Peyer Károly 
és Peidl Gyula, balról pedig Marosán György, Szakasits Árpád és Rónai 
Sándor foglaltak helyet. A párt lapja a Népszava volt. 

A Nemzeti Parasztpárt tagsága — mely 1945 nyarán közel 170 ezer fő 
volt - a vidéki szegények, a kisparasztság soraiból toborzódott 
elsősorban, de csatlakoztak nagy számban a vidéki értelmiségiek, a 
népi írók mozgalmának jelesebb képviselői is. A párt legismertebb 
vezetői Veres Péter, Darvas József, Erdei Ferenc, Illyés Gyula, Farkas 
Ferenc és Bibó István voltak. A párt lapja a Szabad Szó címet viselte. 
A Független Kisgazdapárt mondhatta magáénak a legnagyobb -— 900 
ezer fő körüli - taglétszámot. Igazi , gyűjtőpártnak" tekinthetjük, 
balszárnyán baloldali értelmiségiek (Barcs Sándor, Gulácsy György, 
Ortutay Gyula, Mihályfi Ernő, Oltványi Imre, Gyöngyösi János, 
Dinnyés Lajos stb.) mellett szegényparasztok (Dobi István) foglaltak 
helyet. Ez a szárny kommunista kapcsolatokkal is rendelkezett, 
vezetőjének Tildy Zoltánt tekintette, aki 1941-től irányította a 
kisgazdapártot. A legerősebb és legszervezettebb csoport a Nagy 
Ferenc, Kovács Béla, Varga Béla vezette centrum volt, mögöttük állt a 
módos, a közép- és a kisparasztság zöme. Jó kapcsolataik voltak a 
burzsoáziával és a keresztény egyházakkal. A párt jobbszárnyát, a 
polgári irányzatot Auer Pál, Pfeiffer Zoltán, Szolnoki István és Sulyok 
Dezső vezették. A párt lapja a Kis Újság volt. 

A Polgári Demokrata Párt 50-60 ezer fős tagságával csak a 
fővárosban és a megyeszékhelyeken rendelkezett bázissal. 1945 
áprilisában gróf Teleki Géza — az egykori miniszterelnök fia — lett a 
párt elnöke, mellette Szent-Iványi Sándor, Bródy Ernő, Őrley Zoltán és 


Supka Géza voltak a vezető személyiségek. A pártot, amely a liberális 
polgárság képviseletére vállalkozott, 1945 nyarán az MKP nyomására 
kiszorították a függetlenségi frontból. Lapjuk a Világ volt. Nem volt 
tagja az MNFF-nek sem a Magyar Radikális Párt, sem a Demokrata 
Néppárt, mindkettő szervezése 1944 végén, 1945 elején indult meg. 
Az előbbinek Csécsy Imre, Zsolt Béla és Kende Zsigmond, az utóbbinak 
Barankovics István, Eckhardt Sándor és Bálint Sándor voltak a 
vezetőik. Lapjaik a Haladás, illetve a Hazánk voltak. 1945 tavaszán, 
miután a kormány a fővárosba költözött, a kommunisták 
kezdeményezésére megalakult a Magyar Demokratikus Ifjúsági 
Szövetség (MADISZ), amely a különböző irányzatokhoz tartozó 
ifjúsági szervezeteket kívánta összefogni. Amikor azonban a 
kommunista befolyás nyilvánvalóvá vált a szervezet felett, a polgári 
demokratikus gondolkodású fiatalok eltávoztak a MADISZ-ból. 

A jaltai megállapodás értelmében a megszállt országokban 
demokratikus választásokat kellett tartani, ez volt a feltétele a 
diplomáciai kapcsolatok felvételének és a békeszerződés aláírásának 
is. Egyben a belpolitikai erőviszonyok tisztázása is kívánatos volt. 
Miután a SZEB beleegyezett a választások kiírásába, megkezdődtek az 
előkészületek. Az Ideiglenes Nemzetgyűlés az 1945/VIII. tc.-ben 
szabályozta a választójogot; eszerint minden 20. életévét betöltött 
magyar állampolgár választó és választható volt, azaz biztosította ezek 
számára az általános, titkos választójogot. Az ország területét — 
Budapestet is beleértve -— 16 választókerületre osztották, s minden 12 
ezer érvényes szavazat egy mandátumot biztosított megszerzőinek. 
Választójogukat nem gyakorolhatták a korábban feloszlatott pártok és 
szélsőjobboldali szervezetek országos  vezetőségeinek tagjai, a 
rendőrség és a hadsereg tagjai pedig nem voltak választhatók. 

A törvény lehetővé tette, hogy a függetlenségi front pártjain kívül más 
szervezetek is indulhassanak a választásokon. Ennek kérelmezését az 
Országos Nemzeti Bizottsághoz kellett benyújtani, amely szeptember 
17-i ülésén bírálta el ezeket. A Demokrata Néppárt, végül nem indult 
önállóan, mivel nem akarta megbontani a polgári tábor egységét. 
Jelöltjeik a kisgazdapárt listájára kerültek fel. 

A budapesti törvényhatósági választásokat 1945. október 7-én 
tartották. Ezen, a kommunisták kezdeményezésére, az MKP és az SZDP 
- Dolgozók Egységfrontja néven - közös listán indult, de csak a 
szavazatok 42,790-át szerezte meg. A többséget - 50,5906-ot -— a 
kisgazdapárt érte el, a többi párt pedig a fennmaradó szavazatokon 
osztozott. A budapesti tapasztalatok alapján a SZEB elnöke 
tárgyalásokat kezdeményezett a pártokkal arról, hogy a függetlenségi 
front közös listát állítson az országos választásokra, s a szavazatokat 
előzetes megállapodás arányában osszák fel egymás között. Az 
elképzelés azonban nem valósult meg, mivel sem a pártok - a 


kommunistáktól eltekintve - nem támogatták, sem a nyugati 
szövetségesek nem fogadták el. 

Az országos választásokra 1945. november 4-én került sor. A 
szavazatok 57,0390-át a Független Kisgazdapárt szerezte meg, ez a 
parlamentben 245 képviselői helyet biztosított számára. Az SZDP 
17,4199-ot, az MKP 16,9596-ot, az NPP 6,8799-ot, a PDP pedig 1,6290- 
ot ért el. A radikálisok nem érték el a parlamentbe való bejutáshoz 
szükséges küszöböt. A nemzetgyűlés első ülése — a választójogi törvény 
alapján — az ország közéleti és szellemi vezető személyiségei közül 12 
képviselőt választott tagjai sorába. A pártközi tárgyalásokon 
kiválasztott személyek a következők voltak: Bölöni György, Miklós 
Béla, Juhász Nagy Sándor, Károlyi Mihály, Kodály Zoltán, Moór 
Gyula, Pátzay Pál, Szent-Györgyi Albert, Szőnyi István, Tamási Áron, 
Vámbéry Rusztem és Zsedényi Béla. A választások alapján az FKGP 
abszolút többséget szerezve egyedül is kormányt alakíthatott volna, 
ám a jaltai megállapodások értelmében s a szovjet irányítású SZEB 
felügyelete alatt elképzelhetetlen lett volna a kommunisták kihagyása. 
A koalíciós kormányzás időszaka 

A kisgazdapárt vezetője, Tildy Zoltán 1945. november 15-ére 
alakította meg kormányát. A miniszteri tárcákból hetet a kisgazdapárt, 
hármat-hármat a kommunisták és a szociáldemokraták, egyet pedig a 
parasztpárt . kapott. — Államminiszterként (azaz tárca nélküli 
miniszterként) került be a kormányba Dobi István, Rákosi Mátyás és 
Szakasits Árpád, ám az utóbbi kettő hamarosan miniszterelnök- 
helyettes lett. A pártközi tárgyalásokon -— Vorosilov közreműködésével 
- a kommunisták a belügyminiszteri tárcát is meg tudták szerezni, ami 
a rendőrség és a közigazgatás feletti felügyeletet jelentette. A 
belügyminiszter a keményebb kezű Rajk László helyett 1946 
márciusáig a kisgazdák számára elfogadhatóbb, mérsékeltebb Nagy 
Imre lett. A tárcák elosztása és a kormány személyi összetétele azt is 
jelzi, hogy a választási eredmények ellenére a kommunisták a SZEB 
támogatásával jelentősen növelni tudták a baloldal pozícióit a 
végrehajtó hatalomban. 

A kormányprogram fő vonásaiban már a választások előtti pártközi 
tárgyalásokon kialakult. A kommunisták elsősorban a gazdasági és 
gazdaságpolitikai kérdésekben kívánták érvényesíteni akaratukat. 
Idetartozott a közellátás biztosítása, az értékálló pénz megteremtése az 
állami bevételek növelésével és a kiadások csökkentésével, valamint a 
gazdagok megadóztatásával, a földosztás befejezése, a bányák és 
erőművek államosítása. Emellett követelte az MKP a közigazgatás 
demokratizálásának folytatását is. A kisgazdapárt jórészt elfogadta a 
kommunista programjavaslatokat, melyeket a szociáldemokraták és a 
parasztpárt is támogatott. A közellátás riasztó mértékű problémáinak 
megoldására az MKP az állami beavatkozás szükségességét 


hangoztatva egy gazdasági csúcsszerv létrehozására törekedett, amely 
1945 decemberében Gazdasági Főtanács néven meg is alakult. 
Elnöke a miniszterelnök, tagjai pedig az iparügyi — a szociáldemokrata 
Bán Antal - és a közlekedési -— a kommunista Gerő Ernő — miniszterek 
lettek. Igazi irányítója azonban a Titkárság lett, amelyet a kommunista 
Vas Zoltán vezetett. Miután 1946 januárjában a kormány a Gazdasági 
Főtanácsot  — rendelet-kibocsátási joggal is felruházta, a 
gazdaságirányítás gyakorlatilag kikerült a hatásköréből, s a 
kommunista párt kezébe ment át. 

Rendezni kellett az államforma kérdését is. 1945 elején létrehozták a 
háromtagú Nemzeti Főtanácsot, amelynek jogkörébe a kormány vagy 
a miniszterelnök kinevezési jogát meghaladó kinevezések, a kormány 
tagjainak kinevezése és felmentése, valamint az elítéltek kegyelemben 
való részesítése tartozott. A köztársasági államforma megteremtésének 
szükségességét a szociáldemokraták vetették fel, s a pártok többsége 
támogatta. A kérdésben ,óvást emelő" hercegprímás, Mindszenty 
József még a Demokrata Néppártot sem tudta megnyerni a királyság 
ügyének, aminek egyébként a külpolitikai helyzet sem kedvezett. A 
lehetséges elnökjelöltek sorában felmerült Károlyi Mihály neve is, ám 
a kisgazdapárt ezt az elgondolást nem támogatta. A két kisgazdajelölt 
- Tildy Zoltán és Nagy Ferenc — közül a baloldali pártok az előbbi 
mellé álltak. A nemzetgyűlés 1946. január 31-én fogadta el a 
köztársaság megteremtéséről szóló 1946/I. tc.-et, a következő napon 
pedig közfelkiáltással köztársasági elnökké választották Tildy Zoltánt. 
A törvény szerint az elnököt négy évre választották. Képviselte a 
magyar államot, de a kormányzásban közvetlenül nem vehetett részt. 
A miniszterelnök kinevezéséhez meg kellett hallgatnia a nemzetgyűlés 
Politikai —— Bizottságának véleményét, rendelkezéseihez vagy 
intézkedéseihez a miniszterelnök vagy az illetékes miniszter 
ellenjegyzése volt szükséges. (A jogkört szűkítő kitételek az MKP 
javaslatára kerültek a törvénybe.) Követeket küldött és fogadott, 
hadüzenetre, a hadiállapot beálltának megállapítására és a hadsereg 
külföldön való bevetésére csak a nemzetgyűlés előzetes 
felhatalmazásával volt jogosult. Megillette a kegyelmezési jog, s ő 
adományozta a nemzetgyűlés által alapított  érdemrendeket, 
kitüntetéseket és címeket. Nem élhetett a törvényszentesítés és az 
abszolút vétó jogával, a nemzetgyűlés által hozott törvényeket 15 
napon belül köteles volt aláírni és kihirdetni. A nemzetgyűlést egy 
ülésszakon belül egy alkalommal legfeljebb 30 napra elnapolhatta, ám 
feloszlatni csak a kormány javaslatára és a képviselők 4090-ának 
felterjesztése alapján volt jogosult. Február 4-én a nemzetgyűlés 
Politikai Bizottsága Nagy Ferencet javasolta miniszterelnöknek, a 
nemzetgyűlés elnöke pedig Varga Béla lett. 

1946 elején a kisgazdapárt kísérletet tett arra, hogy választási 


eredményei arányában kiterjessze pozícióit a helyi közigazgatásokban 
és a rendőrségnél (arányosítás), másfelől programjába iktatta a 
földosztás során elkövetett jogsértések orvoslását. Kifogást emeltek a 
Gazdasági Főtanácsnak mint , mellékkormánynak" a működésével 
kapcsolatban is. Erre válaszul az MKP és az SZDP vezetői állást 
foglaltak a ,tömegharc? alkalmazása mellett, és megfogalmazták a 
közeljövő legfontosabb feladatait: a földreform és az új tulajdonosok 
, védelme", a közigazgatás megtisztítása a , reakciós elemektől", a 
függetlenségi — front  államosítási programjának következetes 
végrehajtása, valamint harc a kisgazdapárt jobbszárnya ellen. A 
munkáspártokhoz csatlakozott a Nemzeti Parasztpárt is, s 1946. 
március 5-én megalakult a Baloldali Blokk. A március 7-ére 
meghirdetett tömeggyűlésen mintegy 300 ezren vettek részt a ,Ki a 
nép ellenségeivel a koalícióból!" és a , Földet vissza nem adunk!" 
jelszavakkal. Mindez azt jelentette, hogy az MKP megkezdte az FKGP 
fokozatos fölmorzsolását, az ún. , szalámitaktika"? alkalmazását. 
Fellépésüknek a SZEB is nyomatékot adott. Az FKGP meghátrálásra 
kényszerült, országos elnöksége 1946. március elején bejelentette 20 
nemzetgyűlési képviselőjének pártból való kizárását. A kizártak Sulyok 
Dezső vezetésével létrehozták a Magyar Szabadság Pártot, mely a 
SZEB jóváhagyását az országos szervezésre csak 1946 novemberében 
kapta meg, s lapja — a Holnap — mindössze tíz alkalommal jelent meg. 

1946. március 12-én a nemzetgyűlés elfogadta a demokratikus 
államrend és a köztársaság büntetőjogi védelméről szóló 
törvényjavaslatot (1946/VII. tc.), amely kemény szigorral büntette a 
köztársaság-ellenes szervezkedést és propagandát, valamint azokat, 
akiknek ilyesmi a tudomásukra jutott és nem jelentették időben az 
illetékes hatóságoknál. Ezzel az MKP megfelelő eszköz birtokába jutott 
a ,szalámitaktika" törvényesítéséhez, a törvényt az összes ún. 
koncepciós perben alkalmazták. Májusban - a kisgazdapárt 
szorgalmazására -— törvény született az emberi alapjogok védelméről. 
Ezzel párhuzamosan változásokat hajtottak végre a kormány 
összetételében, a földművelésügy élén Kovács Bélát Dobi István, a 
belügyben pedig Nagy Imrét Rajk László váltotta fel. Törvénnyel 
erősítették meg a földhözjuttatottakat tulajdonukban, majd pedig 
kimondták a szénbányák államosítását. Végül május elején pártközi 
megállapodás született az ún. B-lista végrehajtásáról, amely a 
közalkalmazottak létszámát az 1938. évi állapothoz képest 1090-kal 
kívánta csökkenteni. Ennek jegyében októberig mintegy 60 ezer 
személyt bocsátottak el a közhivatalokból és a rendőrségtől, s a 
takarékosság mellett súlyosan érvényesültek párt- és politikai 
szempontok is. 

Július elején a SZEB jegyzékére hivatkozva — melyben szovjet katonák 
ellen elkövetett merényleteket hozva fel indoklásul követelték egyes 


társadalmi szervezetek feloszlatását, a , reakciós" tisztviselők leváltását 
és a ,papok  uszításának" megakadályozását - Rajk László 
belügyminiszter mintegy 1500 társadalmi egyesület és ifjúsági 
szervezet - köztük a KALOT (Katolikus Agrárifjúsági Legényegyletek) 
és a Cserkészszövetség - feloszlatását rendelte el. Ez a lépés 
lényegében a civil társadalmi szerveződések elleni támadás kezdete 
volt. Ugyanakkor Rajk erőteljesen szorgalmazta a Népi Kollégiumok 
Országos — Szövetségének  (NÉKOSZ) létrehozását. — Mindezek 
következtében feszültté vált a koalíciós pártok viszonya, ami sem a 
küszöbön álló pénzügyi stabilizáció, sem a békekötés szempontjából 
nem volt kedvező. Ezért, miután pártközi értekezleten igyekeztek 
tisztázni a  vitakérdéseket, 1946. július 16-án egyezményben 
kötelezték magukat az együttműködés megerősítésére. 

Ekkor már elviselhetetlen mértéket öltött az infláció, az egy évvel 
korábbi 1 pengő 500 milliárddal volt egyenértékű. A kereskedelem és 
a pénzforgalom összeomlott, a lakosság ellátása szűk keretek között, 
jegyrendszer alkalmazásával folyt, az áruforgalmat cserekereskedelem 
helyettesítette. Mindehhez a gazdaság rendkívül lassú beindulásából 
következő általános áruhiány mellett az államháztartás óriási mértékű 
terhei is hozzájárultak. A helyreállítás költségei és a jóvátétel 
teljesítése az államkasszára nehezedtek, amely ugyanakkor nem 
rendelkezett megfelelő bevételekkel, illetve hitelforrásokkal. A hiányt 
tehát fokozódó papírpénz-kibocsátással finanszírozták. Nyilvánvaló 
volt, hogy az infláció megfékezése alapfeltétele a gazdaság 
újjászervezésének. 

Mivel a Gazdasági Főtanács révén az MKP rendelkezett a legátfogóbb 
képpel a magyar gazdaság helyzetéről, a stabilizációs programot a 
kommunisták dolgozták ki. Ennek előkészítéseként a szűkös 
fogyasztás további visszafogásával állami készleteket halmoztak fel, új 
adórendszer bevezetésével növelték az állami bevételeket, valamint 
megreformálták az ár- és bérrendszert. A nagyhatalmaknak szintén 
érdeke fűződött a magyar gazdaság helyreállításához, ezért a 
Szovjetunió hozzájárult az Ausztriába hurcolt magyar javak 
visszaszállításához és a jóvátételi kötelezettség fizetési időszakának 
nyolc évre tehető meghosszabbításához (majd az összeg feléről 1948- 
ban lemondott), az Egyesült Államok pedig visszaszolgáltatta a 
Magyar Nemzeti Bank 1944-ben nyugatra hurcolt aranykészletét és 
húszmillió dollárnyi áruvásárlási hitelt nyújtott. Ezek nyomán 1946. 
augusztus 1-jén megszületett az új magyar pénz, a forint, amely 
formailag négyszázezer kvadrillió pengővel volt egyenértékű, így 
átváltásra gyakorlatilag nem volt szükség. 

Az 1946-os év során a Nagy Ferenc vezette kormánynak a gazdasági 
gondok mellett meg kellett birkóznia az ún. német kérdéssel, 
valamint a csehszlovákiai magyarok helyzetének problémáival. 


Mindez igencsak megnehezítette a  béke-előkészítő munkát. A 
potsdami konferencia határozata és a SZEB döntése értelmében 1946 
januárjában indították el az első csoportokat a kitelepítésre ítélt 
németajkú lakosság Budapest környéki településeiről Németország 
amerikai megszállási zónájába. 1947 elejétől - mivel az USA 
álláspontja a kérdésben megváltozott — a magyarországi kitelepítettek 


már a szovjet zónába kerültek. A kitelepítések keretében mintegy 200 


ezer magyarországi németet kényszerítettek - javai zömének 
hátrahagyásával - távozni lakóhelyéről. Ami a csehszlovákiai 


magyarokat illeti, ott az jelentett problémát, hogy Benes köztársasági 
elnök és a londoni emigráns kormány 1942/43 fordulóján a 
csehszlovák nemzeti állam megteremtésének programját kiegészítette 
a magyar nemzetiségű lakosság kitelepítésének követelésével. Mivel 
ennek szükségességéről a szövetséges nagyhatalmakat nem tudták 
meggyőzni, a háború befejezése után a köztársasági elnök rendeletben 
fosztotta meg - a kollektív bűnösség elvére hivatkozva - a 
csehszlovákiai magyarokat állampolgári jogaiktól. Ez azt jelentette, 
hogy a magyaroknak nem lehettek szervezeteik, intézményeik, 
sajtójuk, nem vehettek részt a politikai életben. 

A hatóságok mindent megtettek annak érdekében, hogy lakóhelyükről 
eltávolítsák a magyar nemzetiségűeket. Közmunkára hurcoltak 
Csehországba 15 ezer férfit, majd 15 ezer családot, vagyonelkobzással, 
kilakoltatással,  internálással igyekeztek menekülésre késztetni 
másokat. A lakóhelyükön maradók az ún. reszlovakizációs 
(visszaszlovákosítási) rendelettel menthették meg lakhelyüket és 
javaikat. Ennek értelmében aki kijelentette, hogy , elmagyarosodott" 
szlovák, az - nyelvtudás hiányában is - szlovák nemzetiségű 
állampolgárrá vált. 

Nagy Ferenc kormánya 1946 februárjában lakosságcsere-egyezményt 
kötött Csehszlovákiával. Ennek értelmében ahány magyarországi 
szlovák önkéntesen jelentkezik áttelepülésre, a csehszlovák hatóságok 
ugyanannyi magyart távolíthatnak el az ország területéről. A 
korlátozott mozgásterű magyar kormány - más lehetőségek hiányában 
- így próbált az egyoldalú kiutasításoknak és a csehszlovákiai 
magyarokat sújtó jogfosztó intézkedéseknek gátat vetni. Az 
egyezmény nyomán azonban a helyzet nem javult, sőt inkább romlott. 
A lakosságcsere végül 1947 áprilisában indult meg. Az 1949. évi 
népszámlálás adataiból az is kitűnik, hogy nemcsak Csehszlovákiából, 
hanem a többi szomszédos államból is érkeztek magyarok, összesen 
mintegy 376 ezer fő, számuk jóval meghaladta a kitelepített németek 
és az áttelepült szlovákok együttes létszámát. 

A koalíciós pártok képviselői a kormány béke-előkészítő programjának 
megvitatásakor arra a megállapodásra jutottak, hogy Magyarország 
egyedül a szintén vesztes Romániával szemben jelenthet be területi 


igényt a békekonferencián. Reményeiket arra alapozták, hogy a román 
fegyverszünet nyitva hagyta Észak-Erdély hovatartozásának kérdését. 
Ám a Külügyminiszterek Tanácsa 1946. május elején az 1937. 
december 31-i állapotok visszaállítását javasolta, a magyar területi 
igények tehát nem élveztek nagyhatalmi támogatást. Ezen nem 
változtattak a Nagy Ferenc vezette kormányküldöttség washingtoni, 
londoni és párizsi tárgyalásai sem. A kudarc nyomán bizonytalanság 
lett úrrá a kormányon, ráadásul az ország külpolitikailag 
elszigetelődött, s tovább romlottak kapcsolatai a szomszédos 
államokkal. 

A békekonferencia 1946. július 29-én nyílt meg Párizsban. Erdély 
sorsát elég gyorsan eldöntötték, s mivel a magyar kérelemnek nem 
akadt támogatója, a győztes hatalmak visszaállították a második bécsi 
döntés előtti magyar-román határt. Ezután került sor a csehszlovák 
módosító indítványok - köztük a , pozsonyi hídfő", valamint 200 ezer 
magyar egyoldalú kitelepítése — megtárgyalására. Végül a határt úgy 
módosították, hogy a Duna jobb partján fekvő három magyar falut, 
Dunacsúnt, Horvátjárfalut és Oroszvárt 43 négyzetkilométer területtel 
Csehszlovákiához csatolták. A kitelepítések ügyében a két felet további 
tárgyalásokra utasították. A jóvátételi kötelezettséget 300 millió 
dollárban állapították meg, valamint leszavazták a külföldre hurcolt 
magyar javak visszaszolgáltatására, illetve a Németországgal szemben 
fennálló magyar követelések kielégítésére vonatkozó indítványokat. A 
szárazföldi hadsereg létszámát 60 ezer, a légierő személyzetét 5 ezer 
főben maximálták. A békeszerződés, melyet Gyöngyösi János 
külügyminiszter 1947. február 10-én írt alá, kedvezőtlenebb volt a 
trianoni békénél. A területi veszteségen túl nem tartalmazta a 
kisebbségek védelmére vonatkozó cikkelyeket, azaz a határon túli 
magyarság kérdése az illető államok belügyévé vált. Ráadásul az 
aláírással az ország szuverenitása sem állt helyre, mivel a Szovjetunió 
az ausztriai megszálló csapatokkal való összeköttetés fenntartása 
érdekében ,tetszőleges —— létszámú" erőt —— állomásoztathatott 
Magyarországon. 

Mindezek közben a pártok újrafogalmazták a jövőre vonatkozó 
elképzeléseiket. A kisgazdapárton belül a kommunistákhoz való 
viszony okozta a legélesebb ellentétet, a centrum hevesen bírálta a 
baloldalt, s a koalíció fenntartását abban az esetben látták 
lehetségesnek, ha az MKP megelégszik a hatalomban a választásokon 
szerzett 1790-os arányával. Ennek jegyében kerültek megrendezésre 
1946. szeptember elején az országos parasztnapok, ahol követelték a 
Parasztszövetség szakszervezetekkel egyenjogú elismerését. Az SZDP- 
ben és az NPP-ben a viták a koalíció két pólusához fűződő kapcsolatok 
körül zajlottak. Az MKP 1946 szeptember végén tartotta III. 
kongresszusát. Meghozott határozataik a ,Ki a nép ellenségeivel a 


koalícióból!" jelszó jegyében a polgári erők gazdasági és politikai 
hatalomból való kiszorítását célozták, követelték a megkezdett 
államosítások folytatását és a tervgazdálkodás bevezetését. 

Ennek megfelelően fordulat következett be a kommunisták 
taktikájában, a politikai eszközök mellett megjelentek az 
adminisztratívak is, ezt jelezte az ún.  köztársaság-ellenes 
összeesküvés ügye. A belügyi hatóságok 1947 január elején 
jelentették be, hogy volt horthysta katonatisztek, hivatalnokok, 
politikusok csoportjának köztársaság-ellenes szervezkedésére 
bukkantak. A rendőrség Államvédelmi Osztálya (ÁVO) a 
letartóztatottak vallatása közben kapott nevekből összeállította az ún. 
Hetes Bizottságot, amit az összeesküvés vezérkarának tekintettek, s 
amelyben benne volt többek között a Nagy Ferenc miniszterelnök 
köréhez tartozó Saláta Kálmán képviselő is. (Az ügy hátterében a 
harmincas évek óta létező titkos társaság, a Magyar Közösség állt.) A 
nyomozás a kikényszerített vallomások segítségével eljutott az FKGP 
főtitkáráig, Kovács Béláig, akit, bár az egész ügyről tudomása sem 
volt, a szovjet katonai hatóságok letartóztattak és a Szovjetunióba 
hurcoltak, ahol nyolc évet töltött fogságban. Az ebben a légkörben 
tartott újabb koalíciós egyeztető tárgyaláson a kormány elfogadta a 
hároméves tervet, ígéretet tett a szociális biztosítás 
továbbfejlesztésére, valamint arra, hogy demokratikus köznevelési 
tervet készít, amely tartalmazza a nyolcosztályos általános iskola, az 
egységes tankönyvek és a fakultatív hitoktatás bevezetését. 

A miniszterelnök 1947 május közepén szabadságra utazott Svájcba. 
Előtte jegyzékben kérte a szovjet kormánytól Kovács Béla kiadását a 
magyar hatóságoknak. Erre a választ - amely Nagy Ferencre 
vonatkozólag , terhelő adatokat" tartalmazott — svájci tartózkodása 
idején juttatta el hozzá helyettese, Rákosi Mátyás. Miután itthon 
bejelentették a miniszterelnök lemondását, s hazatérése esetén perrel 
fenyegették, Nagy Ferenc a lemondó nyilatkozat utólagos aláírására és 
emigrálásra kényszerült. Utódja az MKP támogatásával a kisgazdapárt 
egyik jelentéktelen politikusa, Dinnyés Lajos lett. (Ő maga állítólag 
így fogalmazott: ,Micsoda ország az, ahol én lehetek a 
miniszterelnök!") 

Az ,álkoalíció"? időszaka és az egypártrendszer kialakulása 

A Dinnyés-kormány első heteiben került sor a februárban aláírt 
békeszerződés ratifikációjára, a hároméves terv nemzetgyűlési 
vitájára (ennek kapcsán a Tervgazdasági Tanács és az Országos 
Tervhivatal felállítására), valamint arra, hogy a kormány - szovjet 
nyomásra - visszautasítsa a részvételt a Marshall-terv ügyében 
összehívott konferencián. Júliusban a nemzetgyűlés többsége 
elfogadta a választójogi törvény módosítását: a fasiszta párt volt 
tagjai, illetve a Blistázottak, a háború végén nyugatra menekültek 


közül azok, akik nem tértek vissza "45 október 31-ig, a 
nyugdíjvesztettek nem vehettek részt a választásokon. Ezután Tildy 
Zoltán feloszlatta a parlamentet, s 1947. augusztus 31-ére kiírták a 
választásokat. 

A koalíciós pártok választási szövetséget alkottak. 1945-höz képest 
új pártok is megjelentek a választási küzdelemben, amelyek különböző 
programmal indultak ugyan, ám közös vonásuk az volt, hogy 
szavazóik a kisgazdapárt 45-ös szavazótáborából kerültek ki. 
(Független Magyar Demokrata Párt - Balogh István, Demokrata 
Néppárt - Barankovics István, Magyar Függetlenségi Párt — Pfeiffer 
Zoltán, valamint a Keresztény Női Tábor - Slachta Margit.) Így a 
jobboldal lényegesen  megosztottabb erőkkel vágott neki a 
választásoknak. Tovább ,javította? az MKP esélyeit a hírhedt 
,kékcédulás?" választás, amelynek a lényege az volt, hogy a 
választási törvény lehetőséget adott a lakóhelytől távol lévők számára 
a névjegyzékkivonattal — kék cédulával — való szavazásra. Ilyenekkel 
látták el a kommunista aktivistákat, akik ezután több helyen is leadták 
szavazataikat az MKP-ra. Az ily módon szerzett szavazatok számát az 
egyes visszaemlékezők, illetve kutatók különböző nagyságúra becsülik, 
s az is vitatott, hogy mekkora szerepe volt a csalásnak a kommunisták 
győzelmében, mert bár a kisgazdapárt és az ellenzéki pártok 
együttesen a szavazatok több mint ötven százalékát szerezték meg, az 
MKP mindössze 22,390kal első lett. 

A  ,szalámitaktika" alkalmazásánál s az 1947-es választási 
eredménynél súlyosabb következményekkel járt az FKGP, s általában a 
magyar demokrácia sorsának alakulására a Kominform megalakulása. 
A döntés értelmében az MKP is gyorsított ütemben folytatta a polgári 
ellenzék kiszorítását a politikai életből, s ezzel együtt a demokrácia, a 
parlamentarizmus és a többpártrendszer felszámolását. Az újjáalakult 
kormányban, melynek elnöke ismét Dinnyés Lajos lett, már öt 
kommunista miniszter foglalt helyet, s programjának középpontjában 
a hároméves terv végrehajtása volt. Az első párt, amely ellen az MKP 
adminisztratív, majd jogi úton megkezdte a harcot, a Pfeiffer Zoltán 
vezette Magyar Függetlenségi Párt volt. Az ún. petíciós per azon a 
vádon alapult, hogy az MFP ajánlásgyűjtői hamisításokat követtek el a 
választási kampány idején. A bizonyítékokat erre az ÁVO nyomozói 
gyűjtötték, a koalíció és a Magyar Radikális Párt pedig petíciót 
nyújtott be a Pfeiffer-párt mandátumainak megsemmisítése érdekében. 
A per hatására Pfeiffer Zoltán az ország elhagyására kényszerült, a 
megválasztott 49 képviselő mandátumát megsemmisítették, Rajk 
László belügyminiszter pedig feloszlatta az MEP-t. 

Ezzel egy időben a többi ellenzéki párt hangja is jelentősen 
meggyengült, s 1947/48 fordulójára a koalíció is egyre inkább 
látszólagossá vált. Az egypártrendszer megteremtésére irányuló 


törekvés következő lépése az volt, amikor 1948 májusában Rákosi 
Mátyás felvetette a Magyar Nemzeti Függetlenségi Front 
megteremtésének gondolatát, amelynek hosszú távon azt a szerepet 
szánta, hogy a pártokat helyettesítő, egységes, kommunista irányítású 
szervezetté váljon. Ennek előkészítéseként felszámolták az önálló 
ifjúsági és nőszervezeteket, s létrejött a Magyar Ifjúság Népi 
Szervezete (1950-ben a Dolgozó Ifjúsági Szövetség lép a helyébe) 
Nonn György, valamint a Magyar Nők Demokratikus Szövetsége Rajk 
Lászlóné elnökletével. 1947 őszétől nemcsak polgári politikusokat, 
hanem jobboldali szociáldemokrata vezetőket is kiszorítottak a 
politikai életből, emigrációba kényszerült többek között a két nagy 
öreg, Peyer Károly és Böhm Vilmos is. 1948 januárjától a 
szociáldemokrata párt tagsága tömegesen kezdett átlépni az MKP-ba, 
melynek vezetősége egy idő után tagfelvételi zárlatot rendelt el, s 
felszólította az SZDP vezetőit, hogy tisztítsák meg pártjukat a 
,jobboldali befolyás minden maradványától". Ennek következménye 
további tízezrek kizárása lett, s ezzel párhuzamosan megindult a két 
munkáspárt egyesítésének folyamata, melynek lebonyolítására közös 
Politikai Bizottság és Szervező Bizottság alakult. Az egyesülési 
kongresszust 1948. június 12-14-e között tartották, az új párt a 
Magyar Dolgozók Pártja (MDP) lett, élén Szakasits Árpád elnökkel, 
Rákosi Mátyás főtitkárral, valamint Farkas Mihály, Kádár János és 
Marosán György főtitkárhelyettesekkel. 

A párt programnyilatkozatában gazdasági téren cél volt az 
életszínvonal emelése, a termelőerők fejlesztése, a kizsákmányolásból 
eredő jövedelmek megszüntetése és a tervgazdálkodás megszilárdítása. 
Tervezte a társadalombiztosítás kiterjesztését, az egészségvédelem és a 
szociális biztonság fokozását.  Kultúrpolitikájában a vagyonos 
osztályok művelődési monopóliumának megtörése, a munkás- és 
parasztfiatalok teljeskörű iskoláztatása mellett az egyházi iskolák 
államosítása és a nemzetiségek kulturális lehetőségeinek fejlesztése 
kapott hangsúlyt. A külpolitika alapja a Szovjetunióhoz és a 
szomszédos ,népi demokratikus?" államokhoz való baráti viszony 
kiteljesítése volt. Ennek jegyében folytatódott a szomszédos 
országokkal a kétoldalú barátsági és kölcsönös segítségnyújtási 
egyezmények megkötése. 

A formálisan még létező, de politikai értelemben már alig működő 
pártokban az MDP útmutatásai alapján további tisztogatások 
indultak meg. 1948 nyarán lemondatták Tildy Zoltánt, az új 
köztársasági elnök Szakasits Árpád lett, decemberben pedig Dinnyés 
Lajos miniszterelnök helyét foglalta el Dobi István. A kormányban is 
személycserékre került sor, Rajk László a külügyi tárca élére került, a 
belügyminiszteri pozíciót Kádár János vette át tőle. Kossa István 
iparügyi, Farkas Mihály pedig honvédelmi miniszter lett 1948 őszén. 


Az új belügyminiszter az ÁVO helyett létrehozta a Belügyminisztérium 
Államvédelmi Hatóságát (AVH), melynek élére Péter Gábor 
altábornagy került, s amely az MDP legjelentősebb erőszakszerve lett. 
Az egyházak elleni támadás Mindszenty József bíboros érsek 
letartóztatásával és koncepciós perével vett új fordulatot. Az 
esztergomi érsek a magyar politikai konzervativizmus egyik 
legjelentősebb képviselőjének számított, s nyíltan hirdette, hogy nem 
ért egyet a magyarországi politikai fejleményekkel, ám perbe fogása és 
életfogytiglani szabadságvesztésre ítélése nem ezen, hanem hamis 
vádakon alapult. Ugyancsak börtönbe került Ordass Lajos evangélikus 
püspök, Ravasz László református püspököt pedig az egyházi és a 
közéletből való visszavonulásra kényszerítették. A Mindszenty-per 
megpecsételte a formálisan még létező Demokrata Néppárt és a 
Keresztény Női Tábor sorsát is, vezetőik emigrációba vonultak. 1949. 
február 1-jén pedig megalakult a Magyar Függetlenségi Népfront, mint 
az elsorvasztott pártok temetője, melynek politikai szerep csak a 
választások előkészítésében és lebonyolításában jutott. A május 15-ére 
kiírt választások az MDP , elsöprő? sikerét hozták, a népfront jelöltjei — 
más nem is volt - kapták a szavazatok 9690át, a képviselők 7199-a 
pedig  MDP-tag volt. Ezzel Magyarországon befejeződött a 
parlamentáris demokrácia felszámolása, és kialakult a monolitikus 
hatalmi rendszer. 

Mindezzel párhuzamosan végbement a tulajdonviszonyok gyökeres 
átalakítása. 1947 novemberében a nagybankokat és az érdekkörükbe 
tartozó vállalatok magyar tulajdonú részvényeit, 1948 márciusában a 
középüzemeket, 1949 végén pedig a 10 főnél több munkavállalót 
foglalkoztató és a külföldi tulajdonban lévő üzemeket államosították. 
Köztulajdonba vették a bérházakat, visszaszorították a magánkisipart 
és a kiskereskedelmet, aminek következtében nagymértékben 
visszaesett a lakossági szolgáltatások színvonala. Az agrárpolitikai 
célok megvalósításának első lépéseként a mezőgazdasági munkások és 
szegényparasztok részére létrehozták a Dolgozó Parasztok és 
Földmunkások Országos Szövetségét, — amelynek működése 
szakszervezeti tevékenységre korlátozódott. A tulajdonos parasztság 
érdekképviselet nélkül maradt éppen akkor, amikor kezdetét vette a 
párt  szövetkezetpolitikai irányelveinek megvalósítása. Az új, 
szocialista típusú szövetkezetek nem a magángazdálkodók önkéntes 
gazdálkodási és értékesítési társulásai voltak, hanem a magántulajdon 
felszámolásán alapultak. A , szövetkezeti mozgalmat? azzal kezdték, 
hogy a 25 katasztrális holdnál nagyobb birtokkal rendelkezőket 
kulákká nyilvánították, s eleve teljesíthetetlen adó- és beszolgáltatási 
kötelezettségeket róttak ki rájuk. A rendőri fellépés alapja ellenük 
ezután gazdasági bűncselekmény, a közellátás , szabotálása" lehetett. 
1948 októberében átalakították a szakszervezeti mozgalom kereteit, 


a szakmai szervezetekből iparágiakat hoztak létre, az üzemi 
bizottságokat pedig megfosztották érdekvédelmi és ellenőrzési 
funkcióiktól. Feladatuk ezután a központi utasítások végrehajtása, a 
munkaversenyek adminisztratív szervezése lett. Ezzel párhuzamosan 
megtörtént az iskolák és a kultúra államosítása is, így az állam ezen a 
téren is monopolhelyzetbe került. 

Az 1949. évi választások után megalakuló új kormány elnöke ismét 
Dobi István lett, Rajk László, a korábbi külügyminiszter kimaradt 
belőle, Gerő Ernő viszont államminiszteri rangot kapott. Rákosi 
Mátyás megtartotta 1945 őszétől viselt miniszterelnök-helyettességét. 
Augusztus 18-án az országgyűlés elfogadta a Magyar Népköztársaság 
Alkotmányát, amely az 1936-os szovjet alkotmány másolata volt, 
augusztus 23-án pedig megválasztották az Elnöki Tanácsot. Ez a 
testület — melynek elnöke a korábbi köztársasági elnök, Szakasits 
Árpád volt - törvényerejű rendeleteket bocsáthatott ki, s ezzel 
korlátozta a parlament törvényhozó hatalmát. A közigazgatás 
átszervezésére 1950-ben került sor, januárban a korábbi 25 megyéből 
19-et alakítottak ki, novemberben pedig, a régi önkormányzati formák 
felszámolása után, megtartották a tanácsválasztásokat. A tanácstagok 
többsége semmiféle közigazgatási gyakorlattal nem rendelkezett. 
Mindezek következtében a politikai porondon egyedül maradt az 
MDP, a tényleges hatalmat pedig ezen belül Rákosi Mátyás és 
szűkebb köre Gerő Ernő, Farkas Mihály és Révai József - 
birtokolták. A hatalom gyakorlásának zavartalanságát az 
Államvédelmi Hatóság biztosította az erőszak minden eszközével 


(letartóztatás, kényszervallatás, internálás, kitelepítés, 
kényszermunkatáborokba zárás stb.). Ez a minden kontroll nélküli 
teljhatalom, ami párosult Rákosinak - , Sztálin legjobb magyar 


tanítványának" - személyi kultuszával, jelentette Magyarországon a 
bolsevik diktatúra lényegét. 


A Rákosi-rendszer évei 


A magyarországi egypártrendszerű diktatúra legsúlyosabb időszaka 
kapta a Rákosi-korszak vagy -rendszer elnevezést. Szokták , ötvenes 
éveknek" is nevezni, bár a két megjelölés időben nem fedi egymást. A 
Rákosi-klikk teljhatalma ugyanis 1948/49 fordulójára épült ki és 1956 
nyaráig tartott, 1953-ban pedig - a Sztálin halála miatti 
bizonytalanság légkörében - átmenetileg megrendült. 

A politikai módszerek és gyakorlat a sztálini szovjet példát követte. A 
hatalom megszerzése után könyörtelenül félreállítottak mindenkit, aki 
a ,négyesfogat" (Rákosi, Gerő, Farkas, Révai) útjába állhatott. 
Alkalmazták az , osztályharc éleződésének" sztálini elvét, a , fokozott 
éberséget" a párton kívüli, de mindenekelőtt a , pártba befurakodott 


ellenséggel" szemben. 1948 szeptemberétől 1949 márciusáig 
tagfelülvizsgálatnak nevezett tisztogatást hajtottak végre az MDP 
soraiban, ami elsősorban a korábbi szociáldemokraták ellen irányult. 
1949 januárjától - szovjet tanácsadók közreműködésével - 
koncepciós perek sorozata kezdődött. A már említett Mindszenty- 
pert a MAORT-per, majd Rajk László és társai letartóztatása követte. A 
,Rajkbanda bűnügye? nemcsak az MDP-n belüli - az ún. 
moszkoviták és a magyarországi kommunisták közötti - hatalmi 
harccal, hanem a szovjet-jugoszláv ellentéttel is összefüggött, a 
koncepció szerint ugyanis a perbe fogottak az imperialisták és Tito 
javára kémkedtek. A Rajk-ügy (egy 30 perből álló, 141 személyt 
érintő, 15 halálos ítélettel záruló sorozat) alkalmat adott további 
tisztogatásokra a párt funkcionáriusi gárdájában, valamint a hadsereg 
és a rendőrség tisztikarában. Bebörtönözték többek között Szakasits 
Árpádot és Marosán Györgyöt, az ún. tábornokperekben halálra ítélték 
Sólyom László vezérkari főnököt és kilenc társát, a katonai bíróságok 
1949-52-ig több mint 24 ezer személyt ítéltek el. A kivégzettek és 
fegyházbüntetésre ítéltek családtagjait, valamint a , volt uralkodó 
körök tagjait" kitelepítették a fővárosból és a vidéki városokból. A 
hatalmi harc még az ÁVH vezetőit is érintette, a Szűcs Ernő - Péter 
Gábor helyettese — ellen indított eljárás során két főt végeztek ki, 
Szűcsöt és testvérét pedig a kihallgatások során agyonverték. A 
MAORT (Magyar-Amerikai Olajipari Rt.) vezetőinek pere a külföldi 
résztulajdonú vállalatok elleni — részben politikai, részben gazdasági 
indítékú - fellépés kezdete volt. 

1951 februárjában összehívták az MDP II. kongresszusát, amely 
hisztérikus légkörben zajlott le, a határozatok az osztályharc állandó 
éleződését és a hamarosan kirobbanó világháború elkerülhetetlenségét 
hangoztatták. Ezt követően újabb letartóztatási hullám kezdődött, 
melynek során eljárást indítottak Kádár János, Kállai Gyula és mások 
ellen. Zöld Sándor belügyminiszter letartóztatása előtt agyonlőtte a 
családtagjait, majd öngyilkos lett. Fokozódott a nyomás a katolikus 
egyházra, 1950 júniusában deportálták a déli határsávban élő 
szerzeteseket, majd augusztus végén aláírták az állam és az egyház 
közötti megállapodást. Ebben a püspöki kar kötelezte magát, hogy 
,támogatja a Magyar Népköztársaság államrendjét", s fellép azon 
egyházi személyek ellen, akik megsértik a , törvényes rendet". Az 
egyezmény deklarálta a vallásszabadságot, engedélyezte nyolc egyházi 
gimnázium, valamint a bencés, a piarista és a ferences rend 
működését. A többi szerzetesrendet feloszlatták. 1951 júniusában 
letartóztatták Grősz József kalocsai érseket, aki az egyezmény 
létrehozásában közreműködő egyházi küldöttség vezetője volt, ennek 
hatására a katolikus püspöki kar letette az esküt a Magyar 
Népköztársaság alkotmányára. A terror egyre fékevesztettebbé vált, 


ennek az időszaknak az alaphangulatát fejezi ki az ún. csengőfrász 
kifejezés. Akinél éjszaka megszólalt a csengő, az nem tudhatta, miért 
hurcolják el, ám az ÁVH-ra kerülve hamarosan , beismerő"? vallomást 
tett, amely az akkori , jogfelfogás"? szerint megalapozhatta az ítéletet. 
Az elítéltek börtönbe vagy munkatáborba (Kistarcsa, Recsk, 
Kazincbarcika stb.) kerültek, ahol az embertelen bánásmód 
következtében igen sokan meghaltak. 

1950 novemberében megalakult a Honvédelmi Bizottság, melynek 
tagjai Rákosi, Gerő és Farkas Mihály voltak. Ez a hatalom további 
koncentrálását jelentette. A következő lépés ebben az irányban 1952- 
ben történt. Rákosi, miután márciusban grandiózus külsőségek között 
megünnepelték 60. születésnapját, elérkezettnek látta az időt a 
miniszterelnöki . rang —— megszerzésére, — miközben megtartotta 
pártfőtitkári tisztségét, a Honvédelmi Bizottság elnöki posztját és ő 
volt az ÁVH legfőbb irányítója is. A korábbi miniszterelnök, Dobi 
István az Elnöki Tanács elnöke lett. 1953-ban pedig a 
törvénytelenségek legfőbb tanúját és végrehajtóját, Péter Gábort 
ítélték életfogytiglani börtönre. 

1949-re nagyjából helyreállt a magyar gazdaság háború előtti 
teljesítőképessége, az újjáépítés hároméves terve fél évvel a határidő 
előtt teljesült. A kedvező adatok mögött azonban súlyos 
aránytalanságok és torzulások húzódtak meg, amelyek hosszú távon 
gazdasági katasztrófához vezettek. Figyelemre méltó mindenekelőtt 
az, hogy míg az ipar termelése 3090-kal meghaladta az 1938-as szintet, 
addig a mezőgazdaságé 1090-kal alatta maradt ennek. Az ipari 
növekedésen belül elsősorban az alapanyag- és energiatermelő 
ágazatok emelkedtek ki, a könnyű- és az élelmiszeripar visszaesett. Az 
újjáépítés nem a legmodernebb  műszaki-technikai vívmányok 
alkalmazásával valósult meg, hanem az eredeti hatékonysági szintet 
állította helyre. Egyes területeken, mint pl. a lakásállomány és az 
infrastruktúra vonatkozásában a károk pótlása hosszú évtizedekre 
elhúzódott. 

A kezdeti problémákat súlyosbították a hosszú távra szóló gazdasági 
elképzelések. Ezek között első helyen szerepelt a szovjet mintát követő 
önellátásra törekvés, amely különösen nem felelt meg a magyar 
gazdaság adottságainak. A gazdaságfejlesztés középpontjában a gyors 
iparosítás, ezen belül a nehézipar (és a hadiipar) kiemelt növelése 
állt. (Dunai Timföldgyár, diósgyőri 2. sz. nagyolvasztó, Tiszamenti 
Vegyiművek, Dunai Vasmű - Sztálinváros stb.) Így nyersanyagbázissal 
nem rendelkező ágazatok nyelték el a beruházások többségét, ráadásul 
már a megvalósítás időpontjában elmaradott technikai szinten. Az 
első ötéves terv első ötéves terv 54), melynek amúgy is feszített 
tervszámait az MDP 1951-es II. kongresszusán jelentősen megemelték, 
a termelés 5099-kal nőtt, az életszínvonal viszont folyamatosan 


csökkent; 1951 folyamán egyes élelmiszerekre és iparcikkekre 
bevezették a jegyrendszert. Az iparba folyamatosan új erőforrásokat 
vontak be, a fejlesztés szélsőségesen extenzív formáját valósítva így 
meg, a termelékenység azonban alig növekedett. Az iparban 
foglalkoztatottak száma 5090-kal növekedett, ezt a mezőgazdaságból 
ide áramlók és a tömegesen munkába álló nők biztosították. Az 
állandó tervemelést a munkateljesítmény fokozására építették, 1950-re 
általánossá vált a sztahanovista mozgalom, s a kizárólagos 
mennyiségi — szemlélet eladhatatlan, selejtes áruk tömeges 
felhalmozódásához vezetett. A vásárlóerő elvonásának és a terv 
finanszírozásának sajátos eszköze volt az , önkéntes? terv-, illetve 
békekölcsönjegyzés. Miközben állandóan hangsúlyozták a gazdasági 
önállóságot, 1949-től a KGST keretében az ország de jure is gazdasági 
függésbe került a Szovjetuniótól. 

A mezőgazdaság anyagi és emberi erőforrásai folyamatosan 
csökkentek, miközben a közterhek 1948-53 között 
megháromszorozódtak (ez egyébként már 1948-ban meghaladta a 
háború előtti mértéket). A beruházások csökkenése és az elvonások — 
kötelező beszolgáltatás — növekedése miatt 1952-53 fordulójára az 
élelemtermelő parasztság kétharmadának nem maradt kenyedése 
miatt — 1952-53 fordulójára az  élelemtermelő parasztság 
kétharmadának nem maradt kenye ban már közel 1 millió katasztrális 
hold maradt parlagon. Tovább folyt a kulákság elleni harc gazdasági, 
rendőri és egyéb eszközökkel, ennek következtében öt év alatt mintegy 
400 ezer embert ítéltek el , közellátási bűntett" (pl. ún. feketevágás) 
címén. Az MDP II. kongresszusa stratégiai feladattá emelte a 
mezőgazdaság szocialista átszervezését, s 1953-54 fordulójára 8090-ra 
akarta emelni a szövetkezeti földterület arányát. A sietségből és 
előkészítetlenségből eredő üzemi gondok fokozták a közös gazdaságok 
alakulásával természetesen együtt járó nehézségeket. Az önellátás 
jegyében kísérleteztek egy sor olyan növény termesztésével (pl. 
gyapot, gumipitypang), amelyeknek a magyarországi természeti 
viszonyok nem voltak megfelelőek. Mindezek oda vezettek, hogy a 
mezőgazdaság mélyen a szükségletek és a lehetőségek szintje alatt 
termelt, ami fokozta az ellátási gondokat, s növelte a válságot. 

A társadalom vezető ereje - a jelszavak szerint — a munkásosztály 
volt, szövetségben a dolgozó parasztsággal és a haladó értelmiséggel. 
A korábbi társadalmi elit ,osztályidegenné?" vált, s mint ilyen, 
üldözendő volt. Az , osztályidegen" származás hátrányt jelentett a 
munkavállalásnál, a tanulási lehetőségeknél, bizonyos esetekben 
rendőri fellépést is maga után vont. A lakossági szolgáltatást biztosító 
ágazatok háttérbe szorítása miatt általános volt az alacsony 
életszínvonal, a társadalmi csoportok között nem voltak kirívó 
különbségek. Ez volt a lódenkabát és a svájcisapka időszaka, még a 


vezető rétegeket is - bár természetesen az átlagnál sokkal jobb 
körülmények között éltek - jellemezte egyfajta puritánság (pl. a 
fizetéseket, melyek a természetbeni juttatások miatt nem csupán a 
megélhetést biztosították a felső szintű vezetők esetében, időről időre 
szokás volt felajánlani közcélokra). 

Az oktatás és a kultúra területét is áthatotta a politikum. A 
meghirdetett célkitűzések közé tartozott a munkás- és parasztfiatalok 
iskoláztatási lehetőségeinek növelése, ugyanakkor nehézségeket 
támasztottak az ,osztályidegenek" útjába. A kulturális hátrányok 
felszámolása érdekében jelentősen növekedett a felnőttoktatás is. Az 
iskolázottság és a kulturálódás terén elért mennyiségi eredmények 
ugyanakkor tartalmi egysíkúsággal, sematizmussal párosultak. A 
politikai tisztogatások nem kímélték a régi szakembergárdát, az 
oktatókat és tudósokat sem, s egyes, polgárinak minősített 
tudományágak (pl. pszichológia, szociológia stb.) művelésének 
lehetőségei megszűntek vagy minimálisra korlátozódtak. Más 
tudományterületeket (pl. jog, történettudomány) pedig a napi politika 
szolgálatába állítottak. Az elitképzés elleni küzdelem jegyében 
szétvertek nagy múltú intézményeket (pl. Eötvös Kollégium), de 1949- 
től, a Rajk-ügy következtében nem működhetett a , fényes szellők" 
időszakában született NÉKOSZ sem. Ugyancsak a politika eszközévé 
igyekeztek tenni a művészeteket is, megszüntetve autonómiájukat. Az 
uralkodó stílusirányzat a , szocialista realizmus"? lett, a modern 
áramlatokat a , rothadó imperializmus"? hatásának tekintették, s harc 
folyt a ,kozmopolitizmus" és az , individualizmus? ellen. 

A Rákosi-rendszer válsága 

1953-ra a gazdaságpolitikai hibák következtében előállt életszínvonal- 
csökkenés, a lakosságra nehezedő mind nagyobb terhek, a 
megfélemlítettség és kiábrándultság érzésével párosulva, 
válsághelyzetet teremtett Magyarországon. A májusban megrendezett 
országgyűlési választások eredményei (98,296 a népfront jelöltjeire) 
nem a rendszer támogatottságát, hanem - a választókra nehezedő 
adminisztratív és erkölcsi nyomás mellett — a reménytelenséget is 
kifejezték. Ebben a hangulatban következett be a Szovjetunióban a 
Sztálin halálát követő hatalmi elbizonytalanodás, és a feszültségek 
hasonló mértékű kiéleződése egyes , testvéri szocialista? országokban. 
Az SZKP vezetői aggasztónak ítélték a magyarországi helyzet 
alakulását, ezért 1953 júniusában - egy általuk meghatározott 
személyi összetételű - magyar küldöttséget rendeltek Moszkvába 
pártközi tárgyalásra. A küldöttségben Rákosi és Gerő mellett helyet 
kapott Nagy Imre, ugyanakkor nem hívták meg a , négyesfogat" másik 
két tagját, Farkas Mihályt és Révai Józsefet. 

A szovjet vezetők súlyos - a visszaemlékezők szerint kifejezetten durva 
hangvételű - kritikával illették az MDP által elkövetett hibákat, s 


személy szerint élesen bírálták Rákosi Mátyás tevékenységét. A 
megbeszélések után megfogalmazták az ún. júniusi határozatot. 
melyet oroszra fordítva megkapott az SZKP Elnöksége is. A határozat 
, elfogadására?" az MDP Központi Vezetőségének 1953. június 27-28-i 
ülésén került sor. 

A határozat — a moszkvai utasításnak megfelelően -—- megbírálta a 
pártvezetés által elkövetett hibákat, s intézkedett kijavításukról. 
Eszerint a gazdaság terén csökkenteni kell az iparosítás ütemét, meg 
kell változtatni a fejlesztési arányokat a könnyű- és az élelmiszeripar 
javára, növelni kell a mezőgazdasági beruházásokat és a 
termelékenységet, ugyanakkor csökkenteni kell a szövetkezetesítés 
sebességét. Át kell alakítani a beszolgáltatási rendszert, meg kell 
javítani a lakosság anyagi javakkal való ellátottságát, fejleszteni kell a 
kommunális szolgáltatásokat. Az államigazgatás terén csökkenteni kell 
a felduzzasztott apparátus létszámát, nemkülönben a hadseregét. 
Helyre kell állítani a törvényességet, javaslatot kell tenni az 
amnesztiára és az internálótáborok feloszlatására. Megszüntették a 
főtitkári tisztséget, Rákosi Mátyást első titkárrá választották, a 
miniszterelnöki pozíciót pedig - szintén a Kreml kívánságára - át 
kellett adnia a Malenkov által támogatott Nagy Imrének. Mindezt az 
ülés után nem hozták nyilvánosságra, sőt még a középszintű 
pártvezetés is csak egy kivonatos változatot kapott kézhez a 
határozatból. 

Az országgyűlés július  3-4-én tartott ülésén választotta 
miniszterelnökké Nagy Imrét, akinek első helyettese a fiatal Hegedüs 
András lett, míg Farkas és Révai kimaradtak a kormányból. Az új 
miniszterelnök  kormányprogramjának ismertetését a rádió is 
közvetítette, a közvélemény ily módon értesült a politikai 
irányváltásról. Az MDP KV július 11-ére pártaktíva-értekezletet hívott 
össze Budapestre a párttagok tájékoztatására. Itt — a pártvezetés 
egységét bizonyítandó — Nagy Imre és Rákosi Mátyás is felszólaltak, a 
kettejük beszéde közötti ellentmondások azonban tovább növelték a 
tagság bizonytalanságát. (Rákosi pl. miközben állást foglalt a 
nehézipar fejlesztési ütemének csökkentése mellett, a következőt 
mondta: , jövőre is több szenet és acélt akarunk termelni, mint az idén, 
és többet is fogunk termelni".) A következetlenségek később sem 
szűntek meg sőt. Miközben a Minisztertanács megszüntette a 
Belügyminisztérium felügyeleti jogkörét a helyi tanácsok felett, 
felszámolta — a rendőrhatósági felügyelet intézményét, a 
rendőrbíráskodást , és — a rögtönbíráskodást, feloszlatta az 
internálótáborokat . s engedélyezte a  kitelepítetteknek a 
kényszerlakhely elhagyását, addig az elítéltek pereinek felülvizsgálata 
csak szűk körben és vontatottan haladt. Az Elnöki Tanács 
közkegyelmet rendelt el, létrehozta a Legfőbb Ügyészséget, és 


elrendelte az ügyészi szervezet országos kiépítését, ám a 
törvénytelenül elítéltek jó része továbbra is fogságban maradt, s szóba 
sem került a kivégzettek rehabilitációja. (Ennek legfőbb akadálya 
maga Rákosi volt, akinek vitathatatlan a személyes felelőssége 
ezekben az ügyekben.) 

Az MDP III. kongresszusát előkészítő viták már minden kétséget 
kizáróan jelezték, hogy elszánt politikai küzdelem folyik a Nagy Imre 
képviselte reformerek, s a Rákosi mögött felsorakozott ortodox 
kommunisták között. A Politikai Bizottság 1954. májusi ülésén Nagy 
Imre a tanácsok működésének reformjáról, a népfront 
újjászervezéséről, a többpártrendszerről és a koalícióról beszélt, 
Rákosi viszont kinyilvánította, hogy ezekben a kérdésekben semmiféle 
engedményről nem lehet szó. A kongresszuson ennek ellenére 
határozat született a népfront újjászervezéséről, s erre októberben — 
Hazafias Népfíront néven - sor is került azzal a kimondott 
célkitűzéssel, hogy a párton kívüli állampolgárok is politikai 
képviselethez jussanak, s erősödjön a nemzeti és a demokratikus 
szellem. 1954. október 20-án Rákosi távollétében - egy Moszkva 
melletti szanatóriumban , gyógykezeltette? magát - Nagy Imre a 
Szabad Népben megjelent cikkében támadást intézett a ,júniusi 
határozat" végrehajtását akadályozó baloldal ellen, sőt azt is 
kimondta, hogy ,a múltban nemcsak hibákat, hanem bűnöket 
követtek el". A továbbra is súlyos gazdasági helyzet orvoslására a 
miniszterelnök által felkért szakértői csoport az év végére elkészítette 
tervezetét, melynek lényege a világpiachoz való alkalmazkodás, az 
értékarányos árak kialakítása és a kis- és középüzemek támogatása 
volt. 

Mindezek ellenére november végén a hazatérő Rákosi az SZKP 
Elnökségének üzenetét hozta magával, amely kimondta, hogy 
Magyarországon növekedőben van a jobboldali veszély, ami főleg 
Nagy Imre hibás elképzeléseivel függ össze. Rákosiék támadásba 
lendülhettek, s ennek lehetőségét az SZKP-n belüli, még lezáratlan 
hatalmi harc fejleményei, a Nagy Imrét támogató Malenkov háttérbe 
szorulása teremtették meg. 1955 januárjában ismét Moszkvába 
rendeltek egy magyar pártküldöttséget, ám a szovjet vezetők — 
elsősorban Hruscsov - ekkor már Nagy Imrét illették éles bírálattal. 
Ezután Rákosi önkritika gyakorlására igyekezett rávenni a 
miniszterelnököt, s miután ő ettől mereven elzárkózott, az MDP KV 
március eleji ülése minden felmerült politikai kérdésben elmarasztalta. 
Nagy Imre erre beadta lemondását a miniszterelnöki posztról, mire 
minden funkciójából visszahívták, az év végén pedig a pártból is 
kizárták. 1955 áprilisában az országgyűlés, miután Nagy Imrét 
felmentette miniszterelnöki tisztségéből, helyette Hegedüs Andrást 
választotta meg, első helyettese Gerő Ernő lett. A régi pártvezetés és 


az , új" kormány megpróbált visszatérni az 1953 előtti gyakorlathoz, 
ám hamarosan kiderült, hogy ennek mind bel-, mind külpolitikai 
feltételei hiányoznak. A Nagy Imre-korszakban szabadabb légkörhöz 
szokott magyar közélet elkeseredetten vette tudomásul a változást, s a 
háttérbe szorított politikus körül börtönből szabadult kommunistákból 
(Donáth Ferenc, Haraszti Sándor, Losonczy Géza stb.) politikai kör 
szerveződött. A DISZ Petőfi Körében az év végére Nagy Imre hívei 
lettek a hangadók, s egymás után szervezték nagy hatású vitáikat a 
legfontosabb aktuális gazdasági és politikai kérdésekről. Nem volt 
kedvező a nemzetközi helyzet sem. Rákosiék az NSZK NATO-tagsága 
kapcsán a hidegháború kiéleződésére számítottak, ehelyett aláírásra 
került az osztrák államszerződés, Hruscsov Jugoszláviába látogatott, 
Genfben  négyhatalmi tárgyalások kezdődtek a kelet-nyugati 
kapcsolatokról, s végül Magyarországot - 15 más állammal együtt — 
felvették az ENSZ-be. Mindezek közül a jugoszláv kérdés jelentette a 
legkeményebb problémát a magyar vezetés számára, hiszen a 
kapcsolatok rendezése, melyre a szovjetek egyértelmű felszólítást 
adtak, elkerülhetetlenül felvetette a Rajk-per tisztázásának kérdését. 

1956 elején az SZKP XX. kongresszusa a személyi kultusz nyílt 
elítélésével felpezsdítette a kedélyeket a magyar politikai életben. 
Rákosi ellenzéke azt várta, hogy a pártvezetés levonja a szükséges 
következtetéseket, ám a párt első titkára időhúzásra próbált 
berendezkedni. Ez a magatartás azonban már sem a magyar 
közvélemény, sem a szovjet vezetés számára nem volt elfogadható. A 
Petőfi Kör nyilvános vitái a második ötéves terv irányelveiről, a 
történettudomány helyzetéről, a marxista filozófiáról, a sajtó és a 
tájékoztatás kérdéseiről egyre szélesebb érdeklődést keltettek. A 
közvéleményben mind többen kezdték követelni Nagy Imre 
rehabilitációját, sőt, visszahelyezését a hatalomba. A szovjet 
pártvezetők azonban - valószínűleg Tito nyomására - csak 1956 
júliusában szánták el magukat a magyar politikai vezetés részleges 
átalakítására. Az MDP KV Mikojan jelenlétében megtartott július 
18-21-i ülésén felmentették Rákosit első titkári tisztsége alól, ám 
megtarthatta helyét a Központi Vezetőségben, az Elnöki Tanácsban és 
az országgyűlésben is, s helyette Gerő Ernő került a párt élére. Farkas 
Mihályt a törvénysértésekben játszott szerepe miatt kizárták az MDP- 
ből. Rákosi és felesége az ülés utáni napon a Szovjetunióba távozott. 


Az 1956-os forradalom 


1956 őszén megélénkült Magyarországon a politikai élet. Felújította 
tevékenységét a Petőfi Kör, de más fórumokon, az Irodalmi Újságban, 
a Művelt Népben, s az Írószövetség közgyűlésén is megjelentek a 
pártvezetők felelősségre vonását, a politikai viták folytatását és Nagy 


Imre rehabilitálását követelő hangok. A legnagyobb koncepciós perek 
felülvizsgálatát sem lehetett tovább halogatni. Rajk Lászlónak és 
társainak — ünnepélyes — újratemetése október  6-án százezres 
tömegtüntetés volt (, Szegény Laci, ha látná ezt, de közénk lövetne." — 
mondta Rajk egyik ismerőse, érzékeltetve a viszonyok abszurditását), 
ezután kisebb diákcsoportok a  Batthyány-örökmécsesnél már 
antisztálinista és ÁVH-ellenes jelszavakat hangoztatva tüntettek. Az 
egyetemeken és főiskolákon lázas hangulat uralkodott. 1956. október 
16-án a szegedi egyetemisták gyűlése kimondta, hogy kiválik a DISZ- 
ből, és megalakítja a Magyar Egyetemi és Főiskolai Egyesületek 
Szövetségét (MEFESZ). Október 22-én a budapesti, a miskolci, a pécsi 
és a soproni egyetemek diákgyűlései mondták ki csatlakozásukat a 
MEFESZ-hez, , és — pontokba foglalták követeléseiket. — Ezek 
megerősítésére, valamint a lengyel szabadságmozgalommal való 
szolidaritás kifejezésére a budapesti műegyetemisták másnapra 
tüntetést hirdettek a Petőfi-szobornál. A Petőfi Kör vezetősége 
ugyanaznap este a tüntetéshez való csatlakozás mellett döntött. 

Az MDP Központi Vezetőségének küldöttsége október 23-án a reggeli 
órákban érkezett Belgrádból Budapestre. A délelőtt folyamán a 
Politikai Bizottság kibővített ülésén tájékoztatták őket a belpolitikai 
helyzetről, a tervezett diáktüntetésről. Az első állásfoglalás a tüntetés 
betiltása volt, ezt a rádió 13 óra 15 perckor jelentette be. Közben a 
DISZ Központi Vezetősége a tüntetés támogatása mellett döntött, a 
Magyar Írószövetség pedig határozatban követelte Nagy Imre 
bevonását a vezetésbe, valamint a , nemzeti egység" programjának 
kidolgozását. 14 óra 23 perckor a rádióban elhangzott, hogy Piros 
László belügyminiszter engedélyezi a tüntetés megtartását. 

A demonstráció 3 órakor kezdődött a  Petőfi-szobornál. Az 
egyetemisták egymást karonfogva indultak el, hogy megakadályozzák 
provokátorok befurakodását soraik közé. Miközben a Bem térre 
vonultak, egyre többen csatlakoztak hozzájuk, s mire az esti órákban a 
Parlament elé értek, már 200 ezresre duzzadt a létszám. A zászlók 
közepéből kivágták a rendszert jelképező címert, így született meg a 
forradalom szimbóluma, a lyukas lobogó. Az összegyűltek Nagy Imrét 
követelték a vezetésbe, aki aznap délelőtt a szűkebb köréhez tartozó 
politikusokkal folytatott megbeszélésen a tüntetéssel szemben foglalt 
állást. Este barátai unszolására a parlamentbe ment, ám amikor 
beszédét az , elvtársak" megszólítással kezdte, kifütyülték. A jelszavak 
ekkor már egyértelműen a vezetésváltást, a nemzeti egység 
megteremtését, a szovjet csapatok kivonását hangoztatták. A tüntetők 
egy csoportja a Dózsa György úti Sztálinc-emlékműhöz vonult, s az ott 
összegyűltekkel együtt pár óra múlva ledöntötték a szobrot. Mások a 
Magyar Rádió Bródy Sándor utcai épületéhez mentek, hogy ott 
beolvassák a diákság követeléseit. Az este 8 órakor elhangzott Gerő- 


beszéd, amely elítélte a , soviniszta tüntetést", s kemény fellépést 
követelt a felvonulókkal szemben, olaj volt a tűzre. Amikor pedig az 
épület őrei a tömegbe lőttek, a tüntetők a kivezényelt katonáktól 
kapott, illetve raktárakból szerzett fegyverekkel megkezdték a Rádió 
ostromát. A székházat hajnalra sikerült elfoglalniuk, ekkor azonban a 
vezetés a rádióadásokat a Parlament épületébe helyezte át. 

23-án éjszaka az MDP KV ülést tartott az Akadémia utcai 
pártszékházban. Nagy Imrét, Losonczy Gézát és Donáth Ferencet 
kooptálta soraiba, határozott arról, hogy Nagy Imre legyen a 
miniszterelnök, egyben ,ellenforradalmi bandák" működésének 
minősítette a történteket, és a szovjet csapatok közreműködését kérte 
a rend helyreállításához. Az csak utólag derült ki, hogy Nagy Imre 
nem volt hajlandó aláírni a szovjet beavatkozásra vonatkozó kérést, 
így azt Andropov szovjet nagykövet napokkal később Hegedüs 
Andrással íratta alá. A Budapestre érkező szovjet páncélosokat, melyek 
három évvel korábban Kelet-Berlinben könnyen helyreállították a 
rendet, fegyveres ellenállás fogadta. Ennek jelentősebb bázisai a 
Corvin közben, a Baross téren, a Práter utcában, a Tompa utcában, 
a Tűzoltó utcában, a Széna téren és a Móricz Zsigmond körtéren 
alakultak ki, vezetőik Iván Kovács László, Pongrátz Gergely, 
Nickelsburg László, Bárány János, Angyal István és Ekrem Kemál 
György voltak. Nagyobb ellenálló csoportok jöttek létre Csepelen és 
Újpesten, s néhány nap múlva a Kilián-laktanya parancsnoka, 
Maléter Pál ezredes is bejelentette, hogy nem hajlandó a felkelők 
ellen harcolni. A rádióban egymás után hangzottak el a harc 
beszüntetésére szóló felhívások, de eredménytelenül, sőt a forradalom 
országos  — méretűre szélesedett, a vidéki tüntetéseken és 
nagygyűléseken a résztvevők támogatásukról biztosították a pesti 
forradalmat. 

Október 25-én délelőtt fegyvertelen tömeg vonult a Parlament elé, s 
közben barátkozni kezdtek néhány szovjet páncélos legénységével. 11 
óra körül golyózápor zúdult a Kossuth térre, melynek következtében 
több mint kétszázan meghaltak és nagyon sokan megsebesültek. Mivel 
mindenki bizonyosra vette, hogy a mészárlást az ÁVH követte el, a 
testület iránti gyűlölet a végletekig fokozódott. Ugyanaznap a szovjet 
vezetés megbízásából Budapestre érkezett Mikojan és Szuszlov rövid 
tárgyalás után Gerőt leválttatta a párt éléről, s helyébe Kádár Jánost 
neveztette ki első titkárnak. Nagy Imre és Kádár ekkor még mindig 
ellenforradalomnak minősítették a történteket, a miniszterelnök 
azonban a rend helyreállítása utánra reformokat helyezett kilátásba. A 
harcok tovább folytatódtak, a középületekről sorra távolították el a 
gyűlölt rendszer jelképét, a vörös csillagot és a Rákosi-címert. A 
következő napon újabb sortűzre került sor, ami ezúttal a 
mosonmagyaróvári laktanya előtt összegyűlt, a vörös csillag 


eltávolítását követelő tüntetőket érte. Általánossá vált a sztrájk az 
országban, munkástanácsok és forradalmi bizottságok vették kézbe a 
helyi igazgatást, folytatódott a hadsereg és a rendőrség szétesése. 
Ugyanakkor a sortüzek következtében feldühödött tömeg több helyen 
az önbíráskodás eszközéhez nyúlt, s ÁVH-s tiszteket lincselt meg. 
Október 26-án a Központi Vezetőség ülésén Losonczy Géza és Donáth 
Ferenc bejelentették, hogy nem fogadják el az események 
ellenforradalomként való értékelését, és követelték, hogy a kormány 
kezdjen tárgyalásokat a politikai kibontakozásról, valamint kössön 
tűzszünetet a felkelőkkel. Az ülés résztvevői elutasították a javaslatot, 
ugyanakkor az új kormánylista megszavazása már a koalíció 
irányában való óvatos nyitás volt, hiszen helyet kapott a 
Minisztertanácsban a két közismert kisgazda politikus, Kovács Béla és 
Tildy Zoltán. 

A döntő fordulat az október 28-ára virradó éjszaka következett be, 
amikor a magyar pártvezetés - Mikojan és Szuszlov jelenlétében és 
egyetértésével -— jóváhagyta a Szabad Nép következő napi vezércikkét, 
amely az eseményeket nemzeti demokratikus forradalomnak nevezte. 
Nagy Imre a pártvezetésben és a szovjet nagykövetségen folytatott 
tárgyalások után 28-án azonnali tűzszünetet rendelt el, majd 
rádiónyilatkozatban jelentette be a szovjet csapatok kivonulását 
Budapestről, az ÁVH feloszlatását, az amnesztiát, március 15-e 
nemzeti ünneppé nyilvánítását. Elmondta, hogy tárgyalások 
kezdődnek a szovjet csapatok teljes kivonásáról, beszüntetik az 
erőszakos tsz-mozgalmat, s általános fizetésemelésre kerül sor. 
Megalakult a Magyar Értelmiség Forradalmi Bizottsága, az Egyetemi 
Forradalmi Diákbizottság kezdeményezésére Király Béla és Kopácsi 
Sándor, Budapest rendőrfőkapitánya vezetésével létrehozták a 
Nemzetőrséget. Az MDP vezető szervei feloszlottak, a párt élére 
elnökség került Kádár János vezetésével, a leginkább kompromittált 
pártvezetők pedig a Szovjetunióba távoztak. Ugyanezen a napon az 
ENSZ Biztonsági Tanácsa a Szovjetunió ellenszavazatával és 
Jugoszlávia tartózkodásával napirendre tűzte a , magyar kérdést". Úgy 
tűnt, hogy a kormány összhangba került a forradalmi követelésekkel, s 
a külföldi körülmények is kedvezőek. Ezért, bár az országban és 
Budapesten is folytak még harcok, október 28-át a győztes forradalom 
első napjának tekinthetjük. 

Október 29-én megkezdődött az ÁVH lefegyverzése, a rendőrség, a 
hadsereg és a szabadságharcosok képviselői pedig létrehozták a 
Forradalmi Katonai Bizottságot Király Béla vezetésével. Nagy Imre a 
pártközpontból áttette székhelyét a Parlamentbe, Szilágyi József és 
Széll Jenő pedig megszervezték a miniszterelnöki titkárságot. A 
szocialista országok vezetői közül Tito és Gomulka - bár hangoztatták 
fenntartásaikat is — üdvözölték a magyarországi változásokat. A többi 


, baráti ország" sajtója azonban mindvégig ellenségesen írt a magyar 
eseményekről, a Szabad Európa Rádió pedig Nagy Imre 
kormányának és a tűzszünetnek az elutasítására biztatta a felkelőket. 
Ugyanekkor vált ismertté. hogy Anglia, Franciaország és Izrael 
támadást indított Egyiptom ellen. Ezzel egy időben az Egyesült 
Államok moszkvai nagykövete arról tájékoztatta a szovjet vezetőket, 
hogy az USA Magyarországot és Lengyelországot nem tekinti 
lehetséges szövetségeseinek. 

Október 30-án a szovjet csapatok megkezdték kivonulásukat 
Budapestről, Mikojan és Szuszlov is elutaztak, s nyilvánosságra hozták 
azt a szovjet kormánynyilatkozatot, amely sajnálkozását fejezte ki 
afelett, hogy Magyarországon vérontásra került sor, valamint a 
kapcsolatok új alapokra helyezését ígérte. A  börtönökből 
kiszabadították a foglyokat, a honvédség rétsági alakulata pedig 
Pálinkás (Pallavicini) Antal őrnagy vezetésével felsőpetényi házi 
őrizetéből Budapestre vitte Mindszenty József hercegprímást. 
Ugyanezen a napon került sor a Budapesti Pártbizottság Köztársaság 
téri épületének ostromára, melyet a közvélemény a feloszlatott ÁVH 
és a pártapparátus forradalomellenes központjának tekintett. Mező 
Imrét, a pártbizottság Nagy Imrével rokonszenvező titkárát halálos 
lövés érte, a székház elfoglalása után pedig elszabadultak az 
indulatok, a védők tárgyalni akaró vezetőit meglincselték és a 
magukat megadó katonákat agyonlőtték. 

Ugyanaznap délután Nagy Imre - szovjet jóváhagyással — bejelentette, 
hogy Magyarországon megszűnik az egypártrendszer, s a 
,kormányzást az 1945-ben újjászületett koalíciós pártok demokratikus 
együttműködésének alapjaira" helyezik. Az MDP elnöksége kimondta 
a párt feloszlatását, az új párt Magyar Szocialista Munkáspárt 
Magyar Szocialista Munkáspárt jén alakult meg. Vezetője, Kádár 
János azonban még ugyanaznap este , eltűnt" Budapestről, s bár még 
elhangzott a rádióban az a beszéde, amelyben hitet tett a forradalom 
mellett, ő maga Münnich Ferenccel együtt a szovjet nagykövetségre 
ment, majd onnan a Szovjetunióba utazott. 

Október 30-án és 31-én sorra újjáalakultak az 1947-től visszaszorított, 
felszámolt vagy betiltott pártok, megfogalmazták programjaikat, és 
megindították sajtójukat. Ugyanakkor új pártok és politikai 
szervezetek is létrejöttek, a forradalomban rendkívül sokféle 
társadalmi réteg, illetve csoport vett részt az események alakításában. 
Ezek közül egyik sem fogalmazott meg olyan igényt, ami a II. 
világháború előtti rendszer visszaállítását jelentette volna. Többnyire 
az 1945 és "47 közötti demokratikus, koalíciós hagyományokhoz 
nyúltak vissza, kívánták az ország semlegességének deklarálását, a 
polgári és emberi szabadságjogok tiszteletben tartását, a szólás, sajtó-, 
gyülekezési és egyesülési szabadság biztosítását. Követelték a 


magántulajdon védelmét és a szabad kereskedelem megvalósítását, 
ugyanakkor nem kérdőjelezték meg az 1945 utáni szociális 
vívmányokat, a legfontosabb üzemek, bankok és bányák államosítását 
és a földreformot sem. Mindszenty hercegprímás rádióbeszéde is, 
melyet később az egyházi birtokok helyreállításának követeléseként 
értelmeztek, csak az egyházi intézmények működésének biztosítását 
tartalmazta. 

Október 31-én délután a miniszterelnök bejelentette, hogy 
tárgyalásokat kezdeményez Magyarország Varsói Szerződésből való 
kilépése és semlegességének kimondása ügyében. Ugyanekkor 
Moszkvában megszületett a végső döntés a magyar forradalom 
sorsáról, s megkezdődtek a beavatkozás diplomáciai és katonai 
előkészületei. Hruscsov a következő napokban folytatott tárgyalásain 
először a kínai, majd a lengyel, a román, a bolgár és a csehszlovák 
vezetők, végül pedig Tito beleegyezését szerezte meg a katonai 
megoldáshoz. A határon pedig átléptek a forradalom leverésére 
küldött katonai egységek. November 1-jén a munkástanácsok a munka 
felvételére szólítanak fel, 2-án pedig mindenhol elcsendesedtek a 
harcok, megindult a munka és a közlekedés. A szovjet csapatok 
beözönlésének hírére Nagy Imre először magyarázatot kért Andropov 
szovjet nagykövettől, majd döntő lépésre szánta el magát. Bejelentette 
a rádióban Magyarország kilépését a  VSZ-ből, a semlegesség 
kinyilvánítását, és azt, hogy az  ENSZhez fordul mindezek 
biztosításáért. November 3-án a Parlament épületében az új 
honvédelmi miniszter, Maléter Pál vezette magyar küldöttség 
tárgyalásokat kezdett a szovjetekkel a csapatkivonások módozatairól. 
Az első forduló után a magyar delegációt késő estére Tökölre hívták, a 
Magyarországi Szovjet Haderők Főparancsnokságára, itt azonban a 
KGB tábornoka, Szerov, a nemzetközi hadijog megsértésével, 
letartóztatta a küldötteket. Ugyanezen a napon, miközben Budapesten 
ismét átalakították Nagy Imre kormányát, Moszkvában is , megalakult" 
a Kádár János vezette Forradalmi Munkás-Paraszt Kormány. Ezután 
Kádár és Münnich Szolnokra repültek. 

November 4-én hajnalban a szovjet csapatok általános támadást 
indítottak Budapest és a nagyobb városok ellen. 

5 óra 20 perckor hangzott el a rádióban Nagy Imre drámai hangú 
bejelentése: ,Itt Nagy Imre beszél, a Magyar Népköztársaság 
Minisztertanácsának elnöke. Ma hajnalban a szovjet csapatok 
támadást indítottak fővárosunk ellen, azzal a nyilvánvaló szándékkal, 
hogy megdöntsék a törvényes magyar kormányt. Csapataink harcban 
állnak. A kormány a helyén van. Ezt közlöm az ország népével és a 
világ közvéleményével.?" A szovjet támadás megindulása után a 
jugoszláv nagykövet átadta a magyar vezetőknek Tito üzenetét, 
melyben menedékjogot biztosított a nagykövetség épületében. A 


magyar vezetők bíztak egy esetleges jugoszláv közvetítésben, mivel 
nem tudtak arról, hogy Tito egyetértett Hruscsovval a katonai 
beavatkozás kérdésében, s ő maga javasolta Kádárt a miniszterelnöki 
posztra. Mindezzel csaknem egy időben szólalt meg a szolnoki rádió 
hullámhosszán az a közlemény, amely bejelentette a Forradalmi 
Munkás-Paraszt Kormány megalakulását, valamint azt, hogy a 
Szovjetunió — fegyveres — erőinek segítségével — megkezdte az 
, ellenforradalom" felszámolását. 

Nagy Imre és a köréhez tartozó politikusok családjukkal együtt a 
jugoszláv, Mindszenty bíboros pedig az amerikai követségen kaptak 
menedéket. A Parlamentből mindenki eltávozott, csak Bibó István 
államminiszter maradt az épületben, s mint a törvényes magyar 
kormány tagja, kiáltványt fogalmazott a nagyhatalmakhoz és az 
Egyesült Nemzetekhez Magyarország ügyében. A Szabad Kossuth 
Rádió adása 8 óra körül szakadt meg, amikor a szovjet katonák elérték 
az Országház épületét. Központilag szervezett ellenállásról nem 
lehetett szó, hiszen a fegyveres testületek széthullottak, s a forradalmi 
kormánynak nem volt ideje megteremteni saját apparátusát. A 
felkelőcsoportok azonban egymástól elszigetelten is folytatták a 
fegyveres harcot, s sokan még mindig bizakodtak a nyugati 
segítségben. A szemben állás másik formája a sztrájk volt, amelyet a 
Nagy-budapesti Központi Munkástanács irányított, mely november 
14-én alakult meg. Az Írószövetség, a Magyar Tudományos Akadémia 
s egy sor más értelmiségi szervezet kiáltványok sorában követelte a 
szovjet csapatok távozását, a semlegesség biztosítását és a 
szabadságjogok védelmét. Kádár november 7-én érkezett a fővárosba, 
s Dobi István, az Elnöki Tanács elnöke sietve kinevezte 
miniszterelnökké. (Nagy Imre kormányát elfelejtették felmenteni, erre 
csak november 12-én került sor.) A Forradalmi Munkás-Paraszt 
Kormány, melynek kulcspozícióiba Marosán György, Biszku Béla, 
Kállai Gyula, Apró Antal és Münnich Ferenc kerültek, teljes mértékben 
a megszálló csapatok függvénye volt, mivel a társadalom döntő 
többsége elutasította létezését. 

November 22-én Nagy Imre és társai — bízva a Kádár-kormány által 
adott garanciában - eltávoztak a jugoszláv követségről, ahol 
időközben tarthatatlanná vált a helyzetük. Autóbuszukat azonban 
szovjet katonák a magyar hatóságok egyetértésével eltérítettek, majd a 
foglyokat Romániába szállították. Ennek hatására, s a Kodály Zoltán 
elnökletével november 21-én létrejött Magyar Értelmiség Forradalmi 
Tanácsa kezdeményezésére Budapesten november 23-án délután egy 
órányi időre elnéptelenedtek az utcák. A lakosság ezzel emlékezett 
meg az egy hónapja kitört forradalomról, és tiltakozott annak eltiprása 
ellen. A támogatás nélkül álló kormány november 25-én tárgyalásokat 
kísérelt meg a munkástanácsok küldötteivel, ez azonban éles szóváltás 


után megszakadt. Nem is lehetett kétséges a kimenetele, hiszen a 
munkástanács továbbra is ragaszkodott Nagy Imre személyéhez, 
követelte a szovjet csapatok kivonását, a többpártrendszert és a szabad 
választások megtartását. A hónap végéig a munkások és az értelmiség 
szervezetei újabb kiáltványokban tettek hitet a forradalom mellett. 
Időközben Münnich Ferenc vezetésével megszervezték a Magyar 
Forradalmi Honvéd  Karhatalmat, melynek feladata a ,rend" 
helyreállítása volt. A , pufajkások"? az utasításokat a párttól és a 
kormánytól kapták, bevetésüket az tette szükségessé, hogy a hadsereg 
és a rendőrség alakulatai szétszóródtak, passzívak voltak, vagy 
támogatták . a  szabadságharcosokat. A lényegében tiszti 
különítményeknek tekinthető karhatalom az alakuló ,új" hatalom 
belső erőszakszervezete volt. A szovjet csapatok december közepéig 
vettek részt aktívan a , rendcsinálásban", ennek során mintegy 4700 
főt vettek őrizetbe, s 860-at vittek szovjet területre. 

December 2-án az MSZMP vezetői ellenforradalomnak nyilvánították 
az eseményeket, melynek okaiként a Rákosi-Gerő-klikk helytelen 
politikáját, a Nagy Imre-Losonczy Géza vezette , pártellenzék?" 
tevékenységét, a  ,Horthy-fasiszta"? és más kapitalista erők 
aknamunkáját, valamint a nemzetközi imperializmust jelölték meg. 
Ezzel együtt megkezdődött a kíméletlen megtorlás is. Elkezdődtek a 
letartóztatások, betiltották a forradalom idején alakult vagy a 
forradalom mellett kiálló szervezeteket. December elején több vidéki 
városban - Salgótarjánban, Miskolcon, Egerben -— sortüzek zúdultak a 
tüntetőkre. Bevezették a rögtönítélő bíráskodást, majd 1957 tavaszán 
létrehozták a Legfelsőbb Bíróság Népbírósági Tanácsát, melynek 
ítéletei ellen fellebbezni nem lehetett. A halálos ítéletek száma közel 
400 volt és ebből közel 200-at végre is hajtottak. Több mint 20 ezer 
embert börtönöztek be és 13 ezret internáltak. 1957 márciusában 
Kádár moszkvai tárgyalásán született megállapodás Nagy Imrének és 
társainak bíróság elé állításáról, cserébe a szovjet vezetés megígérte, 
hogy nem engedi haza Rákosit és klikkjét. Az ország szabadon 
választott miniszterelnökének utolsó nagy tette az volt, hogy 
mindenféle együttműködést megtagadott volt elvtársaival, nem 
mondott le, mert nem volt hajlandó utat nyitni a , Kádár-rendszer" jogi 
legitimálásához. A Nagy Imre-perre 1958 júniusában került sor. A 
vád ,a népi demokratikus államrend megdöntésére irányuló 
szervezkedés" kezdeményezése, vezetése, illetve az abban való 
tevékeny részvétel volt. Ennek alapján a Legfelsőbb Bíróság 
Népbírósági Tanácsa Vida Ferenc elnökletével halálra ítélte Nagy 
Imrét, Maléter Pált és Gimes Miklóst. A többi vádlott (Kopácsi Sándor 
volt budapesti rendőrfőkapitány, Donáth Ferenc, Tildy Zoltán, Jánosi 
Ferenc és Vásárhelyi Miklós) súlyos börtönbüntetést kapott. 1958. 
június 16-án hajnalban végrehajtották a halálos ítéleteket. Az erről 


szóló közlemény jelentette be Szilágyi József kivégzését is, amire már 
korábban sor került, valamint Losonczy Géza halálát, aki a börtönben 
vesztette életét. A megtorlások áldozatai mellett az ország vesztesége 
volt a harcok során elesett két és fél ezer ember, a regisztrált 
sebesültek száma közel 20 ezer volt, s 200 ezerre tehető az ún. lábbal 
szavazók száma, akik elhagyták az országot. 


A Kádár-korszak (1956-68) 


A gyors és nagyarányú megtorlás megdöbbentette a magyar 
társadalmat és a nemzetközi közvéleményt. A forradalom legfőbb 
célját, a pártállam megszüntetését nem tudta elérni, november 4-e 
után a fegyveres szovjet beavatkozás következtében megindulhatott a 
restauráció. Mivel a Kádár-rendszer legfőbb biztosítéka a Vörös 
Hadsereg jelenléte volt, 1957-ben szerződésben is rögzítették a szovjet 
csapatok , ideiglenes? állomásozását Magyarországon. A társadalom 
nagy része a megtorlások gerjesztette félelem légkörében passzivitásba 
merült. 

A pártállam helyreállítása a párt újjászervezésével kezdődött. Az MDP 
milliós tagságával együtt 1956 októberében lényegében eltűnt. A 
november 1-jén létrehozott MSZMP héttagú előkészítő bizottságának 
tagjai közül egyedül Kádár János volt szabadlábon. Ahogy azonban 
csökkentek a remények a forradalom céljainak megvalósítására, úgy 
növekedett a párttagság létszáma is. (1958-ra elérte a 400 ezer főt.) 
1957 júniusában a párt országos értekezletén megfogalmazódott az 
MDP-vel való eszmei azonosság és a jogfolytonosság elve, bár 
hangsúlyozták az új vonásokat is. Deklarálták a múlt hibáival való 
szakítást, ugyanakkor kimondták a kommunista mozgalom ,nagy 
értékeinek" ápolását. A , demokratikus centralizmus elve" továbbra is 
érvényesült, és kialakult egy sajátos , kétfírontos harc? egyrészt a 
, revizionisták" (Nagy Imre hívei), másrészt a , dogmatikus, szektás 
politika?" (Rákosi-Gerő-klikk) ellen. Keményebben természetesen az 
előbbiek ellen léptek fel, hiszen az utóbbi csoportnak Magyarországon 
nem volt társadalmi támogatottsága, ugyanakkor az MSZMP-be éppen 
Rákosi hívei léptek be legelőször. (Rákosi és Gerő formálisan egészen 
1962-ig tagja maradt a pártnak. Kádár csak ahhoz ragaszkodott, hogy 
ne térhessenek haza a Szovjetunióból.) A párt élén az Ideiglenes 
Központi Bizottság állt, az irányítást ténylegesen a Kádár János vezette 
Ideiglenes Intéző Bizottság végezte. 

A társadalom teljes felügyelete a pártirányítás révén valósult meg, 
amely kiterjedt az államszervezetre, a gazdasági életre, a rendőrségre 
és a hadseregre, a közigazgatásra és a munkahelyekre. 1957 tavaszán 
leszerelték a karhatalmistákat, helyettük megalakult a Munkásőrség. 
Felszámolták a munkástanácsokat, a , dolgozók érdekvédelmét? a 


hivatalos szakszervezetek látták el, élükön a Szakszervezetek 
Országos Tanácsával (SZOT). Az újjászervezett Hazafias Népfrontot is 
az MSZMP megfelelő szervei vezették. Az ifjabb korosztályok számára 
alakult a kisdobos és az úttörőmozgalom, a felbomlott DISZ helyett 
pedig 1957-ben létrehozták a Kommunista Ifjúsági Szövetséget 
(KISZ). Ezen szervezetek mindenkori vezetői egyben a hivatalos 
pártvezetésnek is tagjai voltak. Az egyházak helyzetének , rendezése? 
során, miután vezetőiknek ki kellett nyilvánítaniuk a kormány iránti 
, bizalmat és támogatást", lényegében visszaálltak a Rákosi-korszakban 
kötött egyezmények. Az Állami Egyházügyi Hivatal továbbra is 
beavatkozott belső életükbe, bár az 1956 előtt szokásos durva 
módszereket nem alkalmazták. A kulturális élet szintén a párt 
irányítása alá került. 

1957 tavaszán, miután a , Márciusban újra kezdjük!" jelszó ígérete 
nem teljesedett be, a hatalom kezdte magát nagyobb biztonságban 
érezni.  Feloldották az éjszakai kijárási tilalmat, május l1-jére 
tömeggyűlést hirdettek a Hősök terére - itt Kádár beszédét 
többszázezres tömeg hallgatta -, s május 9-én ülést tartott az 
országgyűlés is. 1958 elején Kádár átadta a miniszterelnöki posztot 
Münnich Ferencnek, ő maga államminiszter lett. Az 1958-ban tartott 
, választáson?" a Népfront jelöltjei 99,690-os , eredményt?" értek el, s 
ezzel , törvényessé" vált a pártállam helyreállított szerkezete. A 
megválasztott 338 képviselő közül mindössze 61 nem volt az MSZMP 
tagja. 

Elvben továbbra is az országgyűlés és az ennek felelős kormány volt az 
államhatalom két legfontosabb szerve. Ugyanakkor az irányítás 
minden szeletében létezett a ,pártháló", amely az állami szerveket 
másodlagossá tette. A politikai döntéshozatal mechanizmusa a 
következő volt. Az MSZMP Központi Bizottságának illetékes osztálya 
előkészítette a javaslatot, ezt megtárgyalta először a Politikai 
Bizottság, majd a Központi Bizottság. Az itt elfogadott javaslatot a KB 
elfogadásra ajánlotta a kormánynak, mely ezt vagy az évente kétszer 
néhány napig ülésező országgyűléshez, vagy az Elnöki Tanácshoz 
továbbította. Miután ezek egyhangúlag elfogadták a javaslatot, s az 
törvénnyé, vagy törvényerejű rendeletté vált, a kormány, illetve a 
megfelelő szervek végrehajtották. Az ellenőrzést az erre kijelölt 
pártszervek végezték. 

A gazdaságban nem változott az ideológia és az irányítási rendszer. Az 
1957-ben kezdődő gazdaságpolitikát korrekciósnak nevezték, s ez az 
ötvenes évek szélsőségeinek visszafogását jelentette. Először három-, 
majd ötéves tervek születtek, megmaradt a centralizált 
gazdaságirányítás, a mennyiségi szemlélet és a külgazdaság keleti 
orientációja. Továbbra is az ipar extenzív fejlesztése kapott nagyobb 
hangsúlyt, a mezőgazdaságban pedig 1957 után a kollektivizálás 


jelentette a legfontosabb változást. 1959 márciusában törvényerejű 
rendelet született a termelőszövetkezetekről, s ennek értelmében 
lényegében 15 hónap alatt - főleg ígéretekkel, de esetenként 
zsarolással és fizikai erőszakkal is - befejeződött a paraszti 
magángazdálkodás felszámolása. 1962-re Magyarországon a földek 
9390-a állami, illetve szövetkezeti tulajdonba került. Ugyanakkor, ha 
szerény mértékben is, de növekedett a mezőgazdasági termelés, s 
ebben nagy szerepe volt a parasztoknak engedélyezett ún. háztáji 
gazdaságoknak. A hatvanas évekre így megszűnt a mennyiségi 
élelmiszerhiány, mérséklődtek az ellátási zavarok, a parasztok pedig 
óriási túlmunka árán többletjövedelemhez juthattak. A gazdasági 
fejlődés üteme évi 4-590-os volt, a beruházások hatékonysága azonban 
nem ütötte meg a kívánatos mértéket. Lényeges eltérés volt az ötvenes 
évek gyakorlatától az, hogy az életszínvonal emelésének 
követelménye a politika alappillére lett. 

A hatalom megerősödésével, a gazdasági stabilizációval párhuzamosan 
enyhültek a dik 

A hatalom megerősödésével, a gazdasági stabilizációval párhuzamosan 
enyhültek a dik ben megszületett az első részleges amnesztiáról szóló 
rendelet, amelyet 1960-ban egy újabb követett. Ekkor szabadult ki a 
börtönből pl. Tildy Zoltán vagy az író Déry Tibor, s ugyanekkor Farkas 
Mihály és Péter Gábor is. 

A Kádár János által megfogalmazott új jelszó — , Aki nincs ellenünk, 
az velünk van" - kifejezte a kiegyezés lényegét: aki csendben teszi a 
dolgát, az nyugodt lehet, ám a rendszer továbbra sem tűri el a 
politikai ellenzéket. Az MSZMP 1959-es VII. és 1962-es VIII. 
kongresszusán egyrészt megfogalmazták a , kétfrontos harc? sikerét, s 
a legfőbb célt, a ,szocializmus alapjainak lerakását", másrészt 
kinyilvánították, hogy megtörtént a , kizsákmányoló osztályok teljes 
felszámolása", és megszületett a , szocialista nemzeti egység". 

A konszolidációs folyamat lezárásaként megváltozott Magyarország 
nemzetközi — helyzete. — Titkos —— magyar-amerikai tárgyalások 
eredményeként 1962 októberében megállapodás született, hogy az 
USA határozati javaslatban kezdeményezi az ENSZ-ben a magyar 
kérdés levételét a napirendről, a magyar fél pedig általános amnesztiát 
hirdet. (Mintegy 3 ezer politikai elítélt szabadult ki ennek 
következtében.) 

A pártállam restaurációja azonban semmiképpen nem jelentette azt, 
hogy Magyarországon vissza lehet térni az 1956 előtti vagy a , testvéri 
szocialista országokban" uralkodó állapotokhoz. Az volt a forradalom 
kétségkívüli legfontosabb eredménye, hogy az emberi életre némiképp 
alkalmasabb körülmények alakulhattak ki. Kádár sikerrel hitette el a 
magyar társadalommal, hogy a szovjet birodalom külső gyűrűjében az 
ő személye a lehetséges maximumot biztosítja arra, hogy folyamatosan 


kijátssza a szovjet vezetést a körülmények javítása érdekében. Ezt a 
hitet elsősorban az életszínvonal folyamatos emelése táplálta, s ennek 
érdekében a rendszer mindent hajlandó volt megtenni. 

A munkásság megnyerését szolgálta vezető szerepének állandó 
hangoztatása mellett a fizetésében a szellemi szféra rovására 
érvényesülő eltolódás. Általában fontos volt a biztos munkahely, s a 
társadalom szinte minden rétege számára a szerény, de biztos anyagi 
gyarapodás lehetősége. 

Ehhez kapcsolódott a szociálpolitikai ellátások kiszélesítése, a nyugdíj, 
a betegségi és anyasági segély, valamint a családi pótlék kiterjesztése 
és a gyermekgondozási segély bevezetése. 

Így — született meg — a — ,gulyáskommunizmus? vagy a 
, fírizsiderszocializmus" fogalma, amely az élelmiszer- és áruellátás 
javulását, a lakáshiány enyhülését, a háztartási gépek tömegessé 
válását, az egy élet munkájával elérhető autót és telket jelentette. A 
szomszédokhoz képest nagyobb szabadság nyilvánult meg az utazási 
lehetőségek bővülésében. A hatvanas években sorra szűnt meg a 
vízumkényszer a szocialista országokkal, s a ,piros útlevéllel" 
könnyebben lehetett utazni ezekbe az államokba. A nyugati utazást 
sem korlátozták - egyes eseteket leszámítva - államigazgatási 
eszközökkel, elegendő volt erre a három évenként kérvényezhető , kék 
útlevél? és a ,valutakeret" intézménye. A ,kis szabadságok" 
rendszerébe beletartozott a , morgás joga", aminek következtében 
tovább élhetett a pesti vicc, a kabaré, és egy-egy kritikus irodalmi 
vagy filmművészeti alkotás is nyilvánosságot kaphatott. Ugyanakkor 
az értelmiség és az alkalmazotti réteg számára az előmenetelhez — a 
szakértelmet és a vezetői rátermettséget megelőzve - alapkövetelmény 
volt a megbízhatóság, így ebben a körben működött leginkább a 
pártállam ügynökhálózata, — a Belügyminisztérium  III/3-as 
ügyosztályának vezetésével. Az Aczél György nevéhez fűződő 
kultúrpolitikában megjelent a három T, a tiltott, a tűrt és a támogatott 
alkotótevékenység fogalma. 

A váltást a külsőségekben is igyekeztek jelezni. Nem állították vissza a 
Rákosi-korszak címerét, az új címerben a vörös csillag mellett a 
nemzeti szín és a címerpajzs is helyet kapott. Március 15-e nem lett 
nemzeti ünnep, de tanítási szünetet jelentett a diákoknak. A párt új 
lapja a Népszabadság lett a Szabad Nép helyett, a felvonulási téren 
pedig Sztálin ledöntött szobrától pár méterre Lenin szerényebb méretű 
emlékműve kapott helyet. A személyi kultusz szovjet megnyilvánulásai 
helyett  visszanyúltak a magyar paternalista, tekintélyelvű 
modellhez. 

Kádár kifejezetten törekedett a puritán vezető, az egyszerű , melós" 
képének megőrzésére, ezt a célt szolgálta beszédstílusa és modora is. 
Az ideológiai elkötelezettséget a , szocialista?" jelző széles körű 


használata volt hivatott kifejezni (pl. szocialista hazafiság, szocialista 
erkölcs, szocialista demokrácia, szocialista törvényesség stb.). 

A gazdasági fellendülés a hatvanas években némiképp erősödött, az 
évtized közepén azonban ismét a kifulladás jelei mutatkoztak. A párt 
vezetésében megjelent egy csoport, amely Fock Jenő, Nyers Rezső és 
Fehér Lajos vezetésével egyre többet hangoztatta a gazdaság 
megreformálásának elkerülhetetlenségét, az extenzív fejlesztésről, 
mivel annak tartalékai kimerülőben vannak, áttérést az intenzív 
fejlesztésre. Az MSZMP Központi Bizottsága 1966 májusában hozott 
határozatot a gazdasági reform megvalósítására, az ún. új gazdasági 
mechanizmus bevezetésére. 

A reform egyik pillére az irányítási rendszer megváltoztatása volt. A 
vállalatok nagyobb önállóságot kaptak, a cél az volt, hogy a döntések 
ott szülessenek, ahol az információ és az érdek jelen van. Ennek 
megfelelően a népgazdasági terv az általános irányvonal és a keretek 
kijelölését szolgálta volna. A központi irányítás és a vállalat közötti 
kapcsolat a nyereségbefizetés (elvonás) és a támogatás (dotáció) 
formájában valósult meg. A kiemelt nagyberuházásoknál megmaradt a 
közvetlen irányítás, ám egyéb területen a közvetett szabályozók váltak 
általánossá. Ezek közül a legfontosabb az árrendszer volt, melynek a 
piaci hatások közvetítőjévé kellett volna válnia. A szabad ár azonban 
csak a termékek és szolgáltatások egy részére terjedt ki, politikai 
okokból és a világpiaci hatások mérséklésére fenntartották bizonyos 
körben (pl. alapanyagok, mezőgazdasági termékek stb.) a hatósági, 
illetve a hatósági megkötések között mozgó árat. Az átlagbérek 
szabályozásának célja a vásárlóerő korlátozása, az infláció 
megakadályozása volt. Ennek érdekében olyan béradót vezettek be, 
mely abban tette érdekeltté a vállalatokat, hogy ne az egyes dolgozók 
bére, hanem a bértömeg növekedjen. Így kevesebb, jobban kvalifikált 
és ezért jobban fizetett alkalmazott helyett több, alacsonyabban 
képzett, alacsonyabb bérű dolgozó felvételében volt érdekelt a 
vállalat. Ez állt a ,kapun belüli munkanélküliség", illetve a teljes 
foglalkoztatottság , vívmányának" hátterében. Mindezek a fékek éppen 
a reform lényegének megvalósítását akadályozták, rontották a 
hatékonyságot, a jövedelmezőséget és a munkamorált. 

Az új gazdasági mechanizmus, amely 1968. január 1-jén indult, 
magában hordozta kudarcának okait. Nem változtatott, nem is 
változtathatott a tulajdonviszonyokon, és nem vont maga után 
semmiféle politikai reformot sem. (Ugyanakkor a köztudatban az 
ideológiai  "merevséggel szemben megjelent a  reformálhatóság 
gondolata, s először került sor bizonyos csoportérdekek elismerésére 
is.) Mindehhez járult az, hogy a nemzetközi helyzet egyáltalán nem 
kedvezett mégoly szerény reformkísérleteknek sem. A Szovjetunióban 
Hruscsov bukása után (aki támogatta a kádári politikát) hamarosan 


megfogalmazódott a Brezsnyev-doktrína, amely a , szocializmus 
veszélyeztetése? esetére kilátásba helyezte a szovjet beavatkozást a 
, testvérországok" belügyeibe. Ezen elv gyakorlati alkalmazására 1968- 
ban Csehszlovákiában került sor. A magyar pártvezetés, amely saját 
reformjáért is aggódott, igyekezett közvetítőként fellépni, de végül 
elfogadta a szovjet nyomásra született döntést. 1968. augusztus 21-én 
a Varsói Szerződés keretében magyar alakulatok is részt vettek a 
,prágai tavasz" elfojtásában. Magyarország ezzel egyedül maradt 
reformkísérletével a szocialista táboron belül. 

Az enyhülés időszaka 1969-75 


EGYETEMES TÖRTÉNET 1969-90 A világ az 
ezredforduló előtt 


A nemzetközi kapcsolatok története 


Az 1969-es év végén olyan jelentős változások történtek a nemzetközi 
politikában, melyek mindegyike az enyhülést jelezte. Az első fordulat 
a német kérdéshez kapcsolódott, ugyanis az NSZK új kormánya, Willy 
Brandt kancellár vezetésével ,új keleti politikát?" hirdetett meg. A 
békés együttélés és szomszédság politikája a két német állam között 
hatalmas fordulatot jelentett, ugyanis kettejük konfliktusa a 
hidegháború jelképe volt. Az NSZK vezetése felismerte azt, hogy a 
nyugati államok nem szándékoznak a demokráciát erőszakkal átvinni 
a vasfüggöny túloldalára, ezért a status guót el kell fogadni. A 
németek és velük együtt Európa megosztottsága olyan tény volt, 
amely - paradox módon - stabilitást, egyensúlyi helyzetet teremtett. A 
második világháború óta fennálló helyzet megváltoztatása fegyveres 
konfliktusba sodorta volna Európát, ezért a németeknek változtatniuk 
kellett eddigi álláspontjukon. A "70-es évekre nagyhatalommá vált 
NSZK vállalta a kezdeményező szerepet, s ettől az időtől kezdve 
tulajdonképpen Bonn határozta meg - a , nagy lépések taktikájával" — 
az európai enyhülés ütemét. A , keleti Locarno? keretében a Brandt- 
kormányzat elismerte a keleti határokat, szerződéseket kötött a 
Szovjetunióval és Lengyelországgal. Kimondták, hogy a kapcsolatokat 
a békés egymás mellett élés elve határozza meg. Emellett megtörtént a 
múlttal való szembenézés is, melynek kapcsán szimbolikus volt a 
kancellár térdre borulása a varsói gettóban. A német-német közeledést 
a kormányfők találkozói nyitották meg, s az 1972-ben törvényerőre 
emelkedett alapszerződésben az , egy nép, két állam" elvét fogadták el. 
Mindezzel azonban az NSZK nem mondott le a német újraegyesítésről, 
amit jól mutatott az a tény is, hogy az alkotmányban benne maradt ez 
a törekvés, és a két fővárosban nem nagykövetségek, hanem pusztán 


érdekképviseletek működtek. A  belnémet forgalom erőteljes 
növekedése különösen az NDK számára jelentett előnyöket, hiszen 
termékei így vámmentesen kerültek be a Közös Piac országaiba. 

Az enyhülés második jele az volt, hogy a két szuperhatalom -— 
elsősorban az USA - lépéseket tett a közeledés érdekében, és ezzel 
párhuzamosan 1969-cel kezdődően tárgyalóasztalhoz ült a szovjet és 
az amerikai küldöttség a stratégiai fegyverek csökkentéséről. A 
szocialista tábor 1969-ben hozta nyilvánosságra a Varsói Szerződés 
országainak felhívását, mely a keleti tömb enyhülési szándékát 
mutatta. Az összeurópai biztonsági értekezlet igénye mögött gazdasági 
megfontolások is álltak. Az életszínvonal növeléséhez nyugati 
tőkeforrások és technika kellett, így az Európa nyugati és keleti fele 
közötti gazdasági kapcsolat egyre bővült, a , vasfüggöny" ebből a 
szempontból egyre átjárhatóbbá vált. A Szovjetunió másik kényszerítő 
tényezője kínai kapcsolatainak megromlása volt. Nyugati kapcsolatait 
mindenképpen rendeznie kellett, nehogy harapófogóba kerüljön. 
Ennek több hatása is lett. Mivel az 1969-es kis határháború 
veszélyeztette a transzszibériai vasútvonalat, ezért északabbra 
elkezdték építeni a Bajkál-Amur vasutat. A kínai kihívás felértékelte 
az ázsiai területek jelentőségét, ezért a Kreml egyre jobban közeledett 
Indiához. 

A hetvenes évek elejére a másik oldal, vagyis az USA diplomáciai 
vezetése a világpolitikát elemezve több fontos változást figyelt meg. 
Először: a két szuperhatalom között katonai paritás jött létre, s 
csökkent a gazdasági különbség is. Másodszor: katonailag ugyan 
mindketten messze a többi nagyhatalom előtt álltak, de egyéb 
területeken a világ multipolárissá vált. Harmadszor pedig a kínai— 
szovjet feszültségek lehetővé tették Washington számára azt, hogy a 
két , vörös hatalom" közé beékelődhessen. Kissinger — visszanyúlva a 
19. század klasszikus diplomáciájához -— változtatni akart a korábbi 
amerikai vezérelveken. A ,Nincsenek állandó ellenfeleink, csak 
állandó érdekeink"? politikája azt jelentette, hogy a szuperhatalmi 
rivalizálásnál továbbra is fontosabb a nukleáris háború elkerülése, s 
ennek érdekében azt javasolta, hogy a merev bipoláris rendszer 
helyébe egy lazább multipoláris konstellációt kell léptetni. (, Ki kell 
fejleszteni egy olyan világrend koncepcióját, amely katonailag 
bipoláris, de politikailag multipoláris.") Első lépésként a tripolaritás 
elérését javasolta, amiben Kína jelentette számára a háromszög 
harmadik csúcsát. Ennek hatására amerikai kezdeményezésre fordulat 
történt az amerikai-kínai kapcsolatokban. A Fehér Ház bejelentette 
Peking ellen irányuló kereskedelmi embargójának részleges feloldását. 
1971-ben az amerikai asztalitenisz-csapat vendégeskedett Kínában, 
melyet a miniszterelnök is fogadott (,pingpong-diplomácia"). A 
következő évben Nixon elnök látogatott Kínába, ahol Mao Ce-tunggal 


közösen a sanghaji nyilatkozatban a kapcsolatok békés alapelveit 
határozták meg. A politikai tripolaritás mellett gazdaságilag ötpólusú 
világról lehetett beszélni. A nyugat-európai integráció ugyanis még 
csak gazdaságilag működött, hiszen nem létezett semmiféle 
,kormány", s a japán gazdasági csoda mellett a Felkelő Nap országa 
katonailag , törpe" volt. 

A kínai nyitással párhuzamosan az amerikai vezetés több kérdésben 
is kezdeményező lépéseket tett. Moszkvát vele egyenrangú 
nagyhatalomként ismerte el. Nixon többször is látogatást tett a 
Szovjetunióban, s 1972-ben kezdeményezte a SALT (tárgyalások a 
hadászati fegyverek korlátozásáról) megindítását. A SALT-1 szerződés 
a hadászati támadó fegyverekre és a rakétaelhárító védelmi 
rendszerekre vonatkozott, és lehetővé tette a két fél számára az 
ellenőrzést is. Kötelezettséget vállaltak arra, hogy nem zavarják a 
másik ellenőrző — műholdakkal, radarokkal történő — tevékenységét. A 
,biztonsági —— partnerség" jeleként állandó testületeket és 
vegyesbizottságokat hoztak létre. Emellett megtörtént - mivel a 
német-német kapcsolatok normalizálódtak — Európa 
megosztottságának újradeklarálása. Hosszas előkészületek után 1975 
nyarán összeült Helsinkiben az Európai Együttműködési és 
Biztonsági Értekezlet. A 33 európai ország mellett részt vett a 
tanácskozáson az USA és Kanada is. A tárgyalások a következő három 
témakörben (, kosárról") folytak: az európai biztonság, a tudományos 
és gazdasági, valamint a humanitárius együttműködés. A záróokmány 
tíz alapelvet fogalmazott meg. 

. Szuverén egyenlőség. 

. Tartózkodás az erőszaktól vagy az erőszakkal való fenyegetéstől. 

. A határok sérthetetlensége. 

. Az államok területi épsége. 

. A viták békés rendezése. 

. A belügyekbe való be nem avatkozás. 

. Az emberi jogok és az alapvető szabadságjogok tiszteletben tartása, 
beleértve a gondolat, a lelkiismeret, a vallás és a meggyőződés 
szabadságát. 

8. A népek egyenjogúsága és önrendelkezési joga. 

9. Az államok közötti együttműködés. 

10. A nemzetközi jogi kötelezettségek jóhiszemű teljesítése. 

A későbbiekben az jelentette a fő problémát, hogy az USA az emberi 
jogokra, a Szovjetunió pedig a gazdaságra és a katonai egyensúlyra 
helyezte a hangsúlyt. 

Egy újabb kezdeményezésként Kissinger be akarta illeszteni a 
Szovjetuniót és a keleti blokkot a tőkés világpiac rendszerébe. Az 
elképzelés megvalósulását segítette az 1974-től meginduló nyugati 
visszaesés és az, hogy a szovjetek is tudomásul vették, hogy a 

világgazdaság egységes rendszer. Bár mindezek hatására látványosan 
felfutottak a szovjet-amerikai gazdasági kapcsolatok, a meghatározó 
szerepet a kelet-nyugati kereskedelemben Nyugat-Európa játszotta. A 
politikai közeledés lehetővé tette a gazdasági kooperációt, mert az új 
technológiák keletre történő exportjához a nyugati pénzintézetek 
hitelei kellettek. (Megkezdődött a szocialista tömb fokozatos 
eladósodása.) Az enyhülés egyik csúcspontjaként a két szuperhatalom 
, Nyilatkozat az alapelvekről? címen deklarációt tett, melyben 
mindketten hangsúlyozták az önkorlátozást, a 
kompromisszumkészséget, a korrektséget. Kissinger feltételezte, hogy 
a szovjetek is lemondanak a harmadik világbeli terjeszkedésről, 
Moszkvában azonban másképp értelmezték a nyilatkozatot. 

Az enyhülés harmadik jele a harmadik világban mutatkozott, midőn 
a vietnami háború fordulópontjához érkezett. Az amerikai vezetés 
katonai szempontok és a sokmilliós, országos béketüntetések hatására 
megkezdte a harcok lezárását célzó tárgyalássorozatot. Ekkorra 
ugyanis egyértelműen kiderült az, hogy a Nixon-kormányzat sem tudja 
katonailag megnyerni a háborút. A legaktívabb időszakokban a majd" 
félmilliós, szupertechnikával felszerelt amerikai katonaság nem bírt a 
vietnamiak gerillataktikájával. 1969-re az északiak (és az őket 
támogató szovjetek) segítségével délen létrejött a DNFF-kormány. 
Mivel ez a segítség Laoszon és Kambodzsán keresztül érkezett, ennek 
megszüntetésére az amerikaiak csapatokat küldtek a két területre. A 
kíméletlen  napalmbombázások, a szokatlan méretű amerikai 
emberáldozatok (50 ezer halott), a televízió által közvetített harcok 
azonban nemcsak az amerikai, hanem a nemzetközi közvéleményt is a 
háború ellen fordították. Az áldozatok egyre értelmetlenebbnek 
tűntek, a kudarcok pedig nagy traumát eredményeztek, hiszen egy 
egész generációt érintett a háború. Amerikában kialakult a , Vietnam- 
szindróma". A hatalmas kiadások miatt az USA külkereskedelmi 
mérlege deficitessé vált, ami megrendítette a dollárra épülő pénzügyi 
rendszert is. Mindezek a Kissinger irányította amerikai diplomáciát 
arra késztették, hogy 1973-ban Párizsban fegyverszüneti 
megállapodást kössön Vietnammal. Ettől az időtől számított két éven 
belül a magára maradt dél-vietnami rendszer összeomlott, s 1975-ben 
az északiak elfoglalták Saigont. 

Európában és a világpolitikában, úgy tűnt, megindult az enyhülés 
folyamata, a harmadik világban történt események azonban mást 
mutattak. Az amerikaiak kínai nyitását követően 1972-ben Moszkva 
gazdasági és politikai segítséget ígért az aígánoknak, s ugyanebben az 
évben Irakkal is barátsági és együttműködési szerződést kötött. Még 
tartottak az amerikai bombázások Vietnamban, mikor Nixon elnök 
Teheránban járván ígéretet tett arra, hogy ha kell, katonailag is 
támogatja a sah rendszerét. A Szovjetunió egyedül Chile mellett nem 


állt ki, amikor nem támogatta a baloldali Allende elnök kormányát, 
mintegy , belügynek" tekintve az amerikaiak támogatását élvező 
Pinochet tábornok által végrehajtott katonai puccsot. A korszak egyik 
jelentős háborús tűzfészkévé az arab-izraeli feszültséggóc vált. A 
Szuezi-térségben 1969-től felmorzsoló háború folyt, állandó arab 
tüzérségi tüzet zúdítva a Bar Lev erődítményrendszerre. A következő 
három évben mindkét fél fokozta a háborús készülődést, mígnem 
1973. október 6-án az arabok megindították a , tizennyolc napos 
háborút". Egyiptom és Szíria harapófogóba fogta Izraelt, de az izraeli 
erők váratlan afrikai támadása - a Szuezi-csatornán átkelve 
bekerítették az egyiptomi csapatokat és Kairót fenyegették — 
patthelyzetet teremtett. A megkötött fegyverszünetet ENSZ-csapatok 
ellenőrizték, miközben a háttérben a két szuperhatalom között állandó 
konzultációk folytak. Mindketten hajlandónak mutatkoztak katonai 
beavatkozásra is, amit a létesített légihidak ékesszólóan bizonyítottak, 
de erre nem került sor. 

A közel-keleti válság hatása világméretekben mutatkozott meg. Az 
arab olajtermelő országok "73-ban háromszorosára emelték az olaj 
árát, megrendítve ezzel az ekkor még energiapazarló Nyugatot. Véget 
ért az olcsó energia korszaka, az olaj stratégiai jelentőségre tett szert. 
A kis lélekszámú olajexportáló országok meggazdagodtak, míg a 
Közel-Kelet olajának kiszolgáltatott Nyugat-Európának majd?" egy 
évtizedébe került az olajsokk leküzdése. Ennek hatására közeledtek az 
arab országokhoz és emiatt módosították Izrael-politikájukat. A 
háború után Szadat egyiptomi elnök szakított szovjet szövetségesével 
(a szovjet fegyverzet minőségét okolva a háború elvesztésével) és 
közeledett az USA-hoz, aminek hatására Egyiptom elszigetelődött az 
arab világon belül. A feszültség megmaradt a Közel-Keleten. 

A feszültségek újraéledése 1975-79 

A helsinki konferencia után nagyon gyorsan kiderült, hogy túl nagy 
reményeket fűztek az enyhülési folyamathoz. A szuperhatalmak 
közötti viszony ismét feszültté vált, a szovjetek igyekeztek teret 
nyerni a harmadik világban, kihasználva a nyugati államok 
gyengélkedését. 

Már az 1977-es belgrádi utókonferencián megmutatkozott az amerikai 
külpolitikai váltás; a  Kissinger-féle ötpólusú elképzelés helyett 
Brzezinski már két különböző háromszögben vázolta fel a nemzetközi 
kapcsolatokat. Létezik egy SZU-USA-Kína rivalizáló és egy Japán- 
USA-Nyugat-Európa kooperáló formáció. Az enyhülési folyamat 
megtorpant. 

Moszkva 1975 után megpróbálta a maga javára billenteni a nukleáris- 
stratégiai egyensúlyt az interkontinentális rakéták és a nagy 
hatótávolságú bombázók gyors fejlesztésével. — Nyugat-Európát 
aggasztotta az 1977-ben kezdődő szovjet SS-20-as, új generációs (több 


robbanófejes) rakéták telepítése, mely az eddigi rakéták 
modernizálását jelentette. A szovjet aktivitást a harmadik világban 
történő események is jelezték. A Szovjetunió az erőpolitika 
alkalmazásával egyoldalú előnyök szerzésére törekedett. Mindez a 
szakasz végére egyértelműen a régi bipoláris világrend képét idézte 
fel. A helsinki értekezlet , felszabadította? a nyugatra csoportosított 
katonai erőket, a nyugati államok az olajválsággal, az amerikaiak 
pedig belső problémáikkal küszködtek. A másik oldalon viszont a 
KGST-államok zárt gazdasági fejlődése az , arany évtizedben" jó alapot 
adott a harmadik világbeli expanzió finanszírozásához. Az enyhülés 
időszaka alatt a SZU igen modern katonai erőt tudott kifejleszteni 
(előbb rendelkezett gyorshadtesttel, mint az USA), ráadásul a 
rendkívül centralizált vezetés lehetővé tette a kínálkozó politikai 
lehetőségek gyors katonai kihasználását is. Emellett a harmadik 
világbeli helyzet is kedvezőnek tűnt, hiszen az olajsokk kiélezte az 
itteni országok belső feszültségeit. Az indokínai és a közel-keleti 
események sikert jelentettek a Szovjetuniónak, az afrikai portugál 
gyarmatbirodalom szétesése pedig megteremtette a terjeszkedés 
lehetőségét. A szovjet vezetés tehát úgy érezte, most igazán teljesítheti 
világforradalmi küldetését. 

A  ,segítségnyújtás" — először Angolában történt meg 1975 
szeptemberében, ahol belső hatalmi harc indult meg a portugálok 
távozása után. A fegyverek és tanácsadók mellett új elemként kubai 
, önkéntesek" jelentek meg Angolában, s ez a kubai-szovjet 
, munkamegosztás" a "70-es évek második felét végig jellemezte. A 
Mozambikkal, Etiópiával és Bissau-Guineával kötött 
megállapodások erőteljesen mutatták a szuperhatalom szándékait, s a 
Kaukázusból kiinduló légihidak sikeressége sokkolta a nyugati 
államokat, hiszen kiderült, hogy a Szovjetunió ismét másképp 
értelmezi a békés egymás mellett élést, mint a Nyugat. Az afrikai 
, gyenge láncszemek?" megszerzése mellett más kontinenseken sem 
maradt el a szovjet aktivitás. A Távol-Keleten Kína sakkban tartása 
volt a cél, s ennek érdekében 1978-ban megkötötték a vietnami- 
szovjet barátsági szerződést, majd ugyanebben az évben a 
vietnamiak lerohanták Kambodzsát. Mindezek ellenhatásaként Kína 
megkötötte az éveken át halogatott japán-kínai békét, és — tartva a 
dominóelv érvényesülésétől — az USA is megerősítette kapcsolatait 
Kínával. Az amerikai kontinens sem maradt ki a terjeszkedésből. 1979- 
ben a sandinisták győzelme Nicaraguában ismét a szovjet-kubai 
együttműködés sikerességét mutatta, megnövelve a Szovjetunió 
világpolitikai — befolyását. Az aktivitás utolsó eseményét az 
Afganisztán elleni intervenció adta. A hagyományosan szovjet 
katonaiskolákban kiképzett afgán katonatisztek 1978-as 
hatalomátvétele után polgárháború bontakozott ki, melybe 1979 


karácsonyán szovjet haderők is beavatkoztak. Mindez alapvetően 
megváltoztatta a második világháború utáni status guót. A szovjet 
terjeszkedés immár komoly veszélyt jelentett a nyugati világ számára. 
A  Gorskov tengernagy által szorgalmazott  flottafejlesztés 
(navalizmus) meghozta a gyümölcsét. Az amerikai flotta mellett már a 
szovjet hadiflotta is kijuthatott a világtengerekre. Megnövekedett 
Moszkva stratégiai mozgástere (dél-atlanti és indiai-óceáni jelenlét). 
Az afrikai terjeszkedés a kontinenset megkerülő , tengeri autópályát" 
veszélyeztethette, míg az afganisztáni hódítás lehetővé tette azt, hogy 
a , vörös sarló" teljesen körbekerítse a Közel-Keletet, mely olaja miatt 
a világ legértékesebb régiójává vált. 

Ezzel párhuzamosan a két olajárrobbanás (1973-ban és 1979-ben 
összességében nyolcszorosára növekedett az olaj ára) rendkívül 
negatív hatással volt a nyugati tömbre. Véget ért a töretlen fejlődés, 
ami a második világháború óta jellemző volt, és mivel a fejlett 
államok - ellentétben a keleti tömbbel - erőteljesen függtek az 
olajbehozataltól, úgy tűnt, hogy a Dél első ízben sakkban tarthatja 
Északot. Az olajárak emelkedése ugyanis számos egyéb következményt 
vont maga után. A , stagfláció" leküzdésével nőtt a munkanélküliség 
és emelkedett az infláció. Komoly gondjai miatt megkérdőjeleződött az 
USA világgazdasági-politikai vezető szerepe. Úgy tűnt , hogy az 1929- 
es válsághoz hasonló krízis köszönt a kapitalista világra, ami viszont 
elkerüli a keleti blokk államait, sőt, a Szovjetunió olajexportőrként 
szintén az áremelkedés nyertese lehet. A centrumországok azonban 
viszonylag gyorsan reagáltak a kihívásokra. Az újabb tudományos- 
technikai forradalom a robotok és mikrochipek bevezetésével alaposan 
megváltoztatta a  munkaszervezetet és a  technológiarendszert 
egyaránt, és az informatika fejlődésére is döntő hatással volt. Emellett 
a válság a fejlett államok nagyobb összefogását is eredményezte, 
ami az 1975-től rendszeressé váló évenkénti csúcstalálkozókban 
mutatkozott meg (USA, Kanada Japán, NSZK, Nagy-Britannia, 
Franciaország, Olaszország — a , Hetek"). A változások természetesen a 
Nyugat katonai válaszlépéseit is maguk után vonták. Az USA már 
1976-tól érvényesítette ingadiplomáciáját Afrikában is, sőt Carter 
elnök 1978-as nigériai látogatása is — először járt amerikai államfő 
Fekete-Afrikában - a térség politikai felértékelődését jelentette. 
Ázsiában az amerikai— kínai közeledés és Pakisztán közös támogatása 
a szovjet terjeszkedés ellensúlyaként szolgált, majd az afganisztáni 
események után az amerikai elnök meghirdette a Carter-doktrínát. Ez 
utóbbi a haditengerészeti jelenlét növelését határozta el az Indiai- 
óceánon és a Perzsa-öböl térségében, és kijelentette, hogy , bármely 
külső erő azon kísérletét, hogy megszerezze az ellenőrzést a Perzsa- 
öböl felett, az Egyesült Államok létérdekei ellen intézett támadásnak 
fogja tekinteni". A változások a NATO döntéseiben is éreztették 


hatásukat. 1977-ben 3 százalékkal növelték a katonai kiadásokat, 
majd a következő évben új, 15 évre szóló fegyverkezési programot 
fogadtak el, és elhatározták, hogy a NATO-terjeszkedés eléri világ dél- 
atlanti területeit is. 1979-ben döntés született az amerikai Pershing- 
rakéták nyugat-európai telepítéséről. 

Ezek a változások a tervezett SALT-2 tárgyalásokat - melyek a 
hadászati támadó fegyverek korlátozásáról folytak — megtorpedózták. 
A fegyverkezési verseny tehát ismét felgyorsult, a 
fegyverkereskedelemben ugrásszerűen megnőtt a harmadik világ 
részesedése. Megkezdődtek a , kis hidegháború" évei. 

A , kis hidegháború? évei 1979-85 

Reagan elnök hatalomra kerülésekor (1980) a helyzetet elemezve az 
amerikai vezetés az alábbiakat állapíthatta meg; a szovjetek befolyása 
megnőtt a világpolitikában, míg az USA lassan elvesztette korábbi 
vezető szerepét a kapitalista világban. Viszont Moszkva gazdaságilag a 
túlterhelés határán áll, tulajdonképpen túlterjeszkedett, vagyis hosszú 
távon nem bírna el komolyabb fegyverkezési versenyt. Az évtizedes 
rivalizálás aláásta a szovjet gazdaságot, a Varsói Szerződés terheit is 
túlnyomórészt a szovjeteknek kell viselniük, míg a harmadik világban 
vagy szövetségest vesztettek (Kína), vagy az új szövetségesek is inkább 
terhet jelentenek számára. Ezzel szemben az amerikai gazdaságban 
még bőven vannak tartalékok, és nyugati szövetségeseire vagy akár 
Japánra is komolyan tud támaszkodni. 

Az elemzés hatására két célt tűztek ki maguk elé: visszaszerezni a 
nyugati világon belüli vitathatatlan vezető szerepet, és 
erőpolitikával megállítani a világméretű szovjet expanziót. Ennek 
érdekében óriási katonai költségvetést fogadtak el, vállalva a 
költségvetési deficitet is. (Ez a kamatlábak hihetetlen emelkedését 
vonta maga után, amit egyes szakértők , harmadik olajsokként" is 
emlegettek.) Offenzív globális kül- és katonapolitikába kezdtek. A 
NATO Afrika déli részét is fontos érdekövezetnek nyilvánította, és dél- 
atlanti összefogást sürgetett (Brazília, Argentína és Dél-Afrika 
részvételével). Az általános fegyverfejlesztésen belül az elektronika és 
lézertechnika kiemelt fontosságú területté vált. 1981-ben fellőtték a 
többször felhasználható Columbia űrrepülőgépet, 1983 májusában 
pedig bejelentették a ,csillagháborús tervet?" (SDI - Stratégiai 
Védelmi Kezdeményezés). A magyar származású Teller Ede által 
sugalmazott — elképzelés szerint hatalmas  költségráfordítással 
biztonságos védelmet ígérő űrpajzsot kell kiépíteni a világűrben, egy 
háború esetén támadó szovjet rakéták ellen. A védelmi rendszer 
áttörésére képes rakéták kifejlesztése olyan versenyre kényszeríti a 
vetélytársat, hogy az előbb vagy utóbb belerokkan. 

Az űrfegyverkezés mellett a a földön is ellentámadásba lendült az 
amerikai hadigépezet. Az Indiai-óceán közepén flottatámaszpontot 


építettek ki, felállítottak egy bármikor bevethető gyorshadtestet, 
támaszpontok létesültek Egyiptomban, Ománban, Szomáliában és 
Kenyában. 1983-ban megszállták Grenadát, az ott kubai segítséggel 
épülő repülőtér veszélyei elleni védekezésül. A fő háborús gócpontok — 
az 1980-ban kezdődő Irak-Irán háború, az 5. arab-izraeli háború 
(Libanonban) 1982-ben és az afgán-szovjet háború - közelében 
folyamatosan hadgyakorlatokat tartott az amerikai katonaság. 1983- 
ban megkezdődött a Pershing-rakéták európai telepítése (Anglia, 
NSZK és Olaszország), mely erősen aggasztotta a keleti blokkot, majd 
a következő évben az űrprogram keretében végrehajtották az első 
sikeres rakétaelhárító kísérletet. 

Az elöregedett szovjet vezetés (az egymást váltó Brezsnyev, Andropov, 
Csernyenko) képtelen volt hathatós válaszlépésre, a , gerontokrácia" 
mereven visszautasított mindenféle kompromisszumos ajánlatot. 1982- 
ben, Brezsnyev halála után Moszkva inkább a belső hatalmi 
kérdésekkel volt elfoglalva, s ez folyamatosan sikertelenné tette a 
genfi  tárgyalássorozatot. 1983-ban a Szovjetunió növelte a 
Csehszlovákiába és NDK-ba telepített SS-20-as rakéták számát, s 
megszakította a haderő-csökkentési tárgyalásokat is. Emellett egyéb 
jelek is a hidegháború visszatértét mutatták. A politikai 
propagandában a Szovjetunió a , gonosz birodalma" lett, míg az USA 
, háborút szító imperialista héja". A két szuperhatalom bojkottálta az 
olimpiákat (az 1980-as moszkvait az amerikaiak az afganisztáni 
szovjet beavatkozás miatt, 1984-ben Los Angeles-be a szocialista 
országok sportolói - Románia kivételével - biztonsági okokra 
hivatkozva, valójában válaszul a négy évvel azelőtt történtekre). Ismét 
megszigorodtak a COCOM-listák is. A nagyhatalmak között négy éven 
keresztül nem került sor csúcstalálkozóra, s az amerikai vezetés 
tovább erősítette kapcsolatait Kínával. Az elhidegülést még a nyugat- 
európai országok (élükön az NSZK-val) kelet-nyugati kereskedelmi 
érdekei sem tudták megakadályozni. 

Az eredmény az amerikai várakozásokat igazolta. A keleti tömb, élén a 
Szovjetunióval, válságba került, amit jól mutatott az is, hogy az 1980- 
ban induló lengyel Szolidaritás mozgalom fellépését Moszkva nem 
orosz fegyveres erők bevonásával törte le, hanem a lengyelekre bízta 
azt, akik szükségállapot bevezetésével konszolidálták a helyzetet. A 
Szovjetuniót az ENSZ-ben is egyre több támadás érte, s a belső 
élelmezési problémákkal küzdő szuperhatalom valóban a csőd szélére 
került. A hadiipar elszívta a modernizációs forrásokat, s a rugalmatlan 
apparátus csak a ,strucceffektussal"? volt képes válaszolni a 
kihívásokra. Az olaj világpiaci árának csökkenése okozta 
bevételmérséklődés a gazdaságot gyengítette. A problémákkal csak az 
új vezetés -— Gorbacsovval az élén - volt képes szembenézni, s ez új 
szakaszt eredményezett a nemzetközi kapcsolatok történetében. 


A szovjet változások és annak nemzetközi hatásai 1985-89 

A "80-as évek közepén a Szovjetunión volt a sor, hogy szembenézzen 
a realitásokkal. A válság mind a bel-, mind a külpolitikában 
felismerhető volt, mindenképpen reformokra volt szükség. A 
gazdasági lemaradás a világgazdasági korszakváltáshoz képest egyre 
nőtt, a szuperhatalom világgazdasági súlya pedig — valutatartalékaival 
egyetemben - egyre csökkent. Moszkva számára külpolitikai 
kötelezettségei mind a harmadik világban, mind a keleti táboron belül 
egyre terhesebbé váltak. Ez utóbbi államok adósságállománya nehezen 
kezelhető magasságokba emelkedett. Úgy tűnt, hogy a Szovjetunió 
túlterjeszkedett, világpolitikai ambíciói nem állnak arányban 
gazdasági teljesítőképességével. Ráadásul az ellenfelek gazdasága 
felfelé ívelőben volt, amely állítás nemcsak a nyugati államokra, 
hanem Kínára is igaz volt. 

A megoldást az orosz hagyományoknak megfelelően Gorbacsov 
felülről indított reformokkal képzelte el, mégpedig először a 
gyorsítás, majd a peresztrojka (átépítés) és a glasznoszty (nyíltság) 
jegyében. A belső helyzet megszilárdításának feltétele csakis a külső 
ambíciók visszafogása lehetett. Ezt követelték az USA javára módosult 
katonai erőviszonyok is, sőt segítették Washington azon érdekei is, 
melyek az amerikai költségvetési deficit csökkentését szorgalmazták. 
Gorbacsov a szovjet külpolitikában a békés együttélés és az elégséges 
védelem elveit hangoztatta, s diplomáciai offenzívával akarta rávenni 
a nyugatiakat a fegyverkezési verseny korlátozására. Az , ésszerűen 
elégséges hadsereg?" katonai doktrínája a fegyverkezési verseny 
feladását jelentette, melyben szerepelt a harmadik világbeli, költséges, 
kis szövetségesektől való megszabadulási szándék is. 

Az 1985-ben Genfben megindult - és ezután évenként megtartott — 
tárgyalásokon Gorbaben megindult — és ezután évenként megtartott — 
tárgyalásokon Gorba ben javasolt , nullamegoldást", vagyis leszerelte 
az összes közepes hatótávolságú rakétát Európában és az Uralon túl, 
cserébe a Nyugat-Európába telepített Pershing-2 és cirkáló-rakéták 
leszereléséért. A fegyverzetkorlátozás keretében döntöttek a közepes 
hatótávolságú rakéták kölcsönös megsemmisítéséről. A tárgyalásokba 
bevonták a regionális konfliktusok kérdéseit is. Megállapodtak a 
szovjet csapatok kivonásáról Afganisztánból és a kubaiak távozásáról 
Nicaraguából, Angolából és Etiópiából. 

A külpolitikai engedmények sem segítettek a belső problémák 
megoldásában. A világgazdasági korszakváltás továbbra is válságban 
tartotta a Szovjetunió és a keleti tömb országainak gazdaságát, s 
Moszkva egyre inkább belebonyolódott a belső hatalmi küzdelmekbe 
és a társadalmi elégedetlenség  hullámaiba. Egyre nőtt a 
válságövezetek száma, Gorbacsov szinte folyamatosan ingázott a 
Szovjetunión belül. A déli nemzetiségi problémák mellett megmozdult 


a Baltikum is, az antiszemita hangulat felerősödése után megindult a 
zsidók tömeges kivándorlása. 

Mindez hatással volt a kelet-európai államok helyzetére hatással 
volt a kelet-európai államok helyzetére es évet választóvonallá 
tették a térség történetében. Előbb a lengyel tüntetések, majd a 
magyar belpolitikai élet fordulata 1988/89 fordulóján szinte 
forradalmi hullámot indítottak el. A keletnémet menekültek 
átengedése után következett a prágai , bársonyos forradalom", majd az 
NDK területén folytatódtak az események. Októberben Erich Honecker 
még arról beszélt, hogy a berlini fal száz év múlva is állani fog, s 
1989. november 9-én a fal leomlott. Az év karácsonyán Romániában 
összeomlott a Ceausescu-diktatúra. Gorbacsov történelmi érdeme az, 
hogy felismerte, többé nem alkalmazható eredményesen a Brezsnyev- 
doktrína, vagyis nem vetette be a szovjet katonaságot a folyamat 
megállítására. 

Ezek a változások természetesen visszahatottak a Szovjetunióra is, és 
szétfeszítették a birodalmi kereteket. Pusztán a szétesés gyorsasága 
volt váratlan, vagyis az, hogy bár nagyon komolyan megrázta az 
afganisztáni kudarc, a nagyhatalom nem szenvedett átfogó katonai 
vereséget, és hadi arzenálja tulajdonképpen érintetlen maradt. 
Valószínűleg a villámgyors válságban nagyon jelentős tényező volt a 
világgazdaság radikális változása, melynek hatására a bipoláris 
világrendszer is szétroppant. A kapitalizmus és a szocializmus 
konvergenciája (a két világrendszer közeledése) helyett a gazdasági és 
politikai liberalizmus győzedelmeskedett a sztálini modell felett. 


A nemzetközi politika kérdései 
Az ezredvég általános jellemzése 


A bipoláris világrendszer szétesése megválaszolásra váró kérdések 
sokaságát hagyta maga után. A változásokat követően is az egyik 
legfontosabb gond a nukleáris leszerelés problémája maradt. A 
szovjet utódállamokon kívül mi lesz az ,atomklub"? államainak 
atomarzenáljával? Mi történik a feltörekvő, nukleáris célkitűzéseket 
szemük előtt tartó ún. küszöb-országokkal (Izrael, Dél-Afrika, 
Argentína, Líbia, Kuba, Pakisztán, India stb.)? A német és a japán 
gazdasági óriások meddig fogadják el katonai , törpeségüket"? 

A következő problémát az Észak-Dél ellentét jelenti. Pillanatnyilag 
Észak a világ népességének negyedével, jövedelmének viszont 
négyötödével rendelkezik. Az északi államok gazdasági erejüknek 
köszönhetően uralják a világgazdasági rendszert, ennek szabályait, 
továbbá a pénzügyi finanszírozás nemzetközi intézményeit. Velük 
szemben a korábban sem egységes, de egyre jobban differenciálódó 
, harmadik világ?" áll, mely új világgazdasági rendet szeretne 
megvalósítani. Meghagyni ennek a térségnek a problémáit hosszú 
távon nagyon veszélyes dolog, de a megoldásban a hagyományos 
módszerek nem működnek. A fejlett világ nem hagyhatja magára a 
fejlődő országokat, mert a rendkívül széttagolt Dél centrifugális erőt 
jelenthet a világpolitikában. A térség potenciális fenyegetése tehát 
nem erejéből, hanem éppen gyengeségéből következik, s a nagy kérdés 
az, hogy a világ legszegényebb és szegény országai hogyan tudják 
feldolgozni az amerikanizálódó globális fogyasztási modell terjedését, 
meddig viselik el a civilizációs szakadékot a Föld északi és déli fele 
között. 

A következő problémakört a korábbi szocialista tábor országai 
jelent(hetjik. Sokasodnak a kérdőjelek: beilleszthetők-e ezek az 
államok a nyugat-európai integrációba, vagy egyáltalában célja-e 
Európa nyugati felének a beillesztés? A térség államai nagymértékben 
különböznek egymástól - amit korábban csak a ,kötelező egység 
takart el? -, a Nyugat tud-e ezzel kezdeni valamit? Olaszország 
kezdeményezésére, mely ezzel nemzetközi politikai súlyát tudta volna 
növelni, szóba került a térség országainak összefogása — Pentagonále 
— jugoszlávok, osztrákok, magyarok, olaszok és csehszlovákok, vagy a 
lengyelekkel kiegészült Hexagonále -, van-e létjogosultsága egy ilyen 
elképzelésnek? Bizonytalan a korábbi szocialista térség államainak 
belső helyzete, és nemcsak politikailag, hanem gazdaságilag is. A 
politikai rendszerváltás jogilag megtörtént ugyan, de a civil 
társadalom és gondolkodásmód kialakítása nagyon nehéz és lassú 
folyamat, ugyanúgy a gazdasági rendszerváltás is, ráadásul a kettő 


együtt csak fokozhatja a belső nehézségeket. A KGST összeomlása 
után gondot jelent egy újabb gazdasági egység kialakítása, hiszen a 
térség országainak gazdaságai inkább párhuzamosak, mintsem 
kiegészítenék egymást. Ráadásul egymás riválisai is a nyugati tőke és 
az orosz energia megszerzésében. A stagnálás és a leépítések tömeges 
munkanélküliséget , eredményeznek, ez pedig még nagyobb 
eltávolodást a fejlett világtól. Szüksége van-e a Nyugatnak egy ilyen 
válságokkal teli térségre, vagy még jobban megerősíti a 
választóvonalat Európa keleti és nyugati fele között? Emellett mi 
történik a kelet-közép-európai nacionalizmusokkal? Tudják-e az 
államok a válságot higgadtan kezelni, vagy a két világháború 
közöttihez hasonló állapotok jönnek létre? A térség országai ugyanis 
teljesen szokatlan helyzetbe kerültek 1989 után. A korábbi majd"? két 
évszázadban a két szomszédos óriás — a németek (osztrákok) és az 
oroszok - közül valamelyik mindig meghatározta a térség sorsát. Most 
hatalmi vákuum keletkezett Kelet-Közép-Európában, hiszen a 
Szovjetunió már nem, Németország és az Európai Unió pedig még nem 
tudott kellően foglalkozni a térséggel. Így fennáll az a veszély, hogy az 
államok között szabadon érvényesül a nacionalista gyűlölködés. 
Kérdések vetődnek fel Európa nyugati államaiban is. A korábban 
létező ,vörös veszély? felgyorsította az államok integrálódási 
folyamatát. A változások után vajon megáll-e ez a folyamat, vagy 
továbbra is folytatódik az , Európai Egyesült Államok" kialakulása? Az 
Európai Unió a , mélyítés", vagyis a már meglévő tagállamok közötti 
kapcsolatok erősítése, vagy a , szélesítés", vagyis új tagállamok 
felvétele felé halad? Ez utóbbi esetben az északabbra vagy a délebbre 
fekvő országok kapnak elsőbbséget, ami a már bennlevő tagállamok 
északi vagy déli szárnyát erősítheti meg. 

A nemzetközi életben a bipolaritás helyébe vajon mi lép? Az egyik 
folyamat a gazdasági jellegű tripolaritás felé mutat, amikor is három 
erőteljes vonzásközpont fogja meghatározni a világ sorsát. Az egyik az 
Újvilág, vagyis az észak-amerikai térség (USA, Kanada), latin-amerikai 
,hátsó udvarral". A második Japán és Kína, s az ő vonzáskörzetük Dél- 
Kelet-Ázsia. A harmadik pedig a nyugat-európai integráció, melynek 
,hátsó udvara"? Kelet-Európa. Ez utóbbi világgazdasági - de akár 
világtörténelmi - jelentőségét erősen növelné az, ha be tudná illeszteni 
a keleti térséget az egységes Európába. A másik folyamat a bipolaritás 
után egy, az USA által vezetett világ felé mutat. Ezt azonban gátolja az 
a tény, hogy a szuperhatalmi versengés az Egyesült Államok erejét is 
jelentősen felemésztette. Az elhúzódó hanyatlást ráadásul még 
fokozhatja a korábban erőteljesen felfuttatott hadiipar leépítésének 
kényszere is. Washington sok területen elveszítette világpiaci 
versenyképességét, s állandó belső költségvetési deficitje miatt a világ 
legeladósodottabb országává vált. Egyetlen töretlen sikere az 


információs és  tömegkulturális terjeszkedés, ami szép lassan 
, amerikanizálja" az egész világot. 

A századvég változásait vizsgálva nagyon nagy a valószínűsége annak, 
hogy az Atlantióceánról a Csendes-óceán térségébe kerül át a világ 
gazdasági vérkeringésének központja. Az ezredforduló technológiai- 
informatikai forradalma ugyanis már nem Európa-központú, ami a 
,pacifikus korszak" kezdetét jelentheti az emberiség történetében. 

A gazdaság kihívásai 

A huszadik század gazdasági fejlődésének lényegét kutatva a 
következőkkel írhatjuk le a legfontosabb - a jövőt is meghatározó- 
változásokat. Az első jellemző a technológia fogalmának 
, kiteljesedése", döntővé válása, ami a fogyasztói társadalmakban 
elengedhetetlen. Ez annyit jelent, hogy a korábban elvi jelentőségű 
vagy kisebb méretekben, példányszámokban előállítható termékeket 
óriási tömegben, egyenletes minőségben képes az adott iparág gyártási 
folyamataiban létrehozni. Ennek a tömegszerű precizitásnak a tudása 
vagy nem tudása osztja igazából ketté gazdaságilag a világot 
fejlettekre és fejlődőkre, ráadásul felmerül az a kérdés is, hogy 
mindezt át lehet-e egyszerűen venni, le lehet-e másolni, vagy ehhez 
hosszú történelmi korok alatt kialakult fegyelmezett tudás és 
munkakultúra is szükséges. 

A másik jellemző a szellemi munka és az emberi munka 
szerepének megváltozása. A század utolsó negyedében meginduló 
, harmadik ipari forradalom" a tudományos és technikai jelzőket 
kapta, s ez jól mutatja a tudomány szerepének megváltozását. Az új 
technológia tömegszerű precizitása egyre nagyobb és nagyobb 
szellemi erőfeszítéseket kíván a termelésben. A gyártási folyamat 
minden részletének hihetetlenül aprólékos kidolgozása szükséges, ami 
viszont csakis sok ezer kutató és fejlesztő — összehangolt 
háttérmunkájával képzelhető el. A folyamat természetesen hatással 
van az emberi munkára is, hiszen az automatizált technológiák egyre 
jobban kiszorítják az embert az eddig hagyományosnak tartott 
munkafajtákból. Ennek hatására megváltoznak az emberek gazdasági 
feladatai, átalakul a társadalom szerkezete és az állam feladatai is 
(például az oktatásban), hogy ,elő tudják állítani" ezt az új 
körülményekhez és kihívásokhoz alkalmazkodni tudó embert. 

A harmadik jellemző a bonyolultság eddig nem tapasztalt foka. Ez 
megjelenik a termékek előállításában és magában a termékekben is, 
ráadásul olyan mértékű, hogy emberi ésszel már sokszor 
áttekinthetetlen. Lehetetlenné válik tehát a dolgok olyan átlátása, ami 
a korábbi századokat jellemezte. A rendszerek ilyen bonyolultsági foka 
érvényesül az irányítás minden területén, ugyanúgy a gazdasági, mint 
a politikai életben. Az egyre nagyobbodó szervezetek csak egy ideig 
bírják el a központi vezérlést, a szellemi munka súlyának 


fokozódásával viszont csődöt mondanak a hagyományos irányítási 
módszerek. Az együttműködési igény a sokszorosára növekszik, ami 
annyit jelent, hogy kis autonóm csoportok szoros együttműködésére 
van szükség. Az új igények átalakítják magukat a szervezeteket is; a 
gazdasági életben nagy információs kapcsolatokkal, közös jogi, 
pénzügyi, közlekedési infrastruktúrákkal rendelkező egységek jönnek 
létre. A bonyolultság tehát csakis az autonómia és a kooperáció 
együttes alkalmazásával látható át. 

A negyedik változás az információ szerepének felmérhetetlen 
megnövekedése, az információs technológia egyre gyorsabb 
tökéletesedése. Az információ a mai korban stratégiai súlyú termelési 
tényezővé, társadalmi erőforrássá vált. Ennek két oka van: a termelés 
folyamatainak átalakulása és a modern társadalmak magas fokú 
szervezettsége. A mai kor információjának egyre nagyobb része 
sohasem kerül papírra, hanem digitális jelek formájába mozog. Egyre 
több jövőkutató jelenti ki azt, hogy egy adott ország igazi fejlettségét 
is inkább ezen érdemes lemérni, mint a termelés és fogyasztás 
hagyományos mutatóin. Az információ átvitele és feldolgozása mond 
igazán sokat egy országról, s ez természetesen nemcsak azt jelenti, 
hogy hány telefon van, hanem az oktatási rendszert, a termelés és 
szolgáltatás egész infrastruktúráját, munkamódszereit. 

Összességében tehát a világ egyre gyorsabban globalizálódik, 
vagyis egyre szorosabbra fonódnak az embereket és nemzeteket 
összekötő szálak. Ennek egyik oka a technikai fejlődés, mely magával 
hozta a hírközlés kiteljesedését, s így a nemzetközi adatbankok, a 
szöveges és képi információátvitel meghatározó szerepet kapott egy 
adott nemzet fejlődésében. Aki nem lesz képes bekapcsolódni ebbe a 
rendszerbe, az szinte minden fejlődési lehetőségből kimarad. A 
globalizálódás másik oka a technológiai fejlődés. Az egyre nagyobb 
pontosságot, finomságot és bonyolultságot igénylő termelés kiköveteli 
a nemzetközi együttműködéseket. Ráadásul az egyre gyorsuló verseny 
folyamatos fejlesztést igényel, s az újítások sokszor dollármilliárdokba 
kerülhetnek, amikhez megint csak nemzetközi tőke és összefogás 
szükséges. A hatalmas befektetések hatalmas termékmennyiséget, 
azok pedig nemzetközi méretű piacokat követelnek. Ennek 
következtében világméretűvé válnak a műszaki szabványok, a 
nyelvhasználat és a gazdasági jogrend is. A hatások azonban 
továbbgyűrűznek. Globalizálódik az egész életforma is. Az étkezési, 
öltözködési és szórakozási szokások, a divat egyre nagyobb 
sebességgel terjednek szét a világban, ami szabványosított fogyasztást 
eredményez. Az ,egységesülési folyamat" ellenére megmaradnak 
azonban a régiók, ezek a történetileg, kulturálisan és földrajzilag 
összekapcsolódó területek, melyek jól illeszkednek egymáshoz. 
Viszonylagos önállóságukat lehetővé teszi az, hogy piacméreteik 


megfelelnek a termelés mennyiségi követelményeinek, és az 
összetartozás érzését segíti a közös kultúra azonosságának tudata is. 

A globalizálódás, vagyis a régiók és a világméretűség előtérbe kerülése 
az államra — mint politikai egységre — is erősen hat. Megmaradhat-e 
a hagyományos irányító szerepe, amikor feladatai jelentős részét 
átveszik a regionális szervezetek? Ezek egyre inkább meghatározzák 
külső kapcsolatait is, a hagyományos klasszikus diplomácia egyre 
nehezebb helyzetbe kerül. Mit kezdhetnek az egyes államok a világ 
globális kérdéseivel, vagy akár a , saját" multinacionális vállalataik 
,egyéni" gazdasági és politikai elképzeléseivel és érdekeivel, 
amennyiben azok mások, mint a hivatalos álláspontok? Ezekre a 
kérdésekre nagyon gyorsan választ kell adni. 

A fegyverkezés-leszerelés kérdései 

, Amikor elérkeztünk ahhoz a ponthoz, ahol már mindkét fél tudja, 
hogy a támadás meglepetésszerűségétől függetlenül egy háború 
mindkét fél részére kölcsönös és totális megsemmisülést jelent, ott, 
annál a pontnál vagy lesz annyi eszünk, hogy belátjuk, a hadviselések 
kora lejárt, az emberi fajnak tevékenységét a tárgyalásokra kell 
leszűkítenie, vagy szembe kell néznünk a pusztulással." 

(Dwight D. Eisenhower) 

Az általánosan használt leszerelés szó nem pusztán a fegyverzetek 
csökkentését jelenti, hanem sokkal szélesebb értelemben értendő. A 
fegyverzetellenőrzés az ellenőrzött körülmények között folyó 
fegyverkezést  jelentili s megakadályozza — az indokolatlan 
túlfegyverkezést. A fegyverzetkorlátozás beleszól bizonyos fegyverek 
fejlesztésébe, és abba is, hogy a különféle fegyverzetkategóriákban 
hol, mennyi és milyen hatóerejű tartható hadrendben. Az ún. 
biztonság- és bizalomerősítő intézkedések nem mindig jelentenek 
közvetlen fegyverzetcsökkentést, ám javítják a nemzetközi légkört, 
erősítik az emberiség biztonságérzetét, ezzel szolgálva a leszerelés 
ügyét. Végül a tényleges leszerelés fegyverzet- és haderőcsökkentést 
jelent, amire azonban az elmúlt évtizedekben alig volt példa. Az első 
ilyen igazi megállapodás az 1987-es szovjet- amerikai szerződés volt. 
Az atomfegyverekkel foglalkozó leszerelési egyezmények 

A világon a "80-as évek végén öt atomhatalom volt (USA, Szovjetunió, 
Franciaország, Nagy-Britannia és Kína), amelyek mintegy 50 ezer 
robbanótöltetből álló atomfegyverkészletet halmoztak fel. Ezek 
ballisztikus és repülőgép-fedélzeti rakéták, robotrepülőgépek töltetei, 
légibombák és tüzérségi lövedékek lehetnek. Együttes pusztító 
hatásukat 15 ezer megatonnára becsülik, ami nagyjából 1 millió, 
Hirosimára ledobott atombomba erejével ér fel és akár ötször el 
lehetne vele pusztítani a Földet. Az atomháború következményei 
mindig globális hatásúak, vagyis nemcsak a megtámadott célterületek 
népességét érintik, hanem ártatlan térségeket, sőt a támadó ország 


lakosságát is. A közhasználatú kifejezéssel , nukleáris télnek" 
nevezett következményegyüttes a mezőgazdaság 
működésképtelenségét, az élelmiszer-termelés felbomlását, vagyis 
földrészekre kiterjedő éhínséget eredményezne, a sugárzás hosszan 
tartó károsító hatásai mellett. A rendkívüli veszélyesség miatt az 
atomfegyverek korlátozásával foglalkozó tárgyalásokon egyrészt a 
széles körű elterjedést akarták megakadályozni (ne bővüljön az ún. 
atomklub), másrészt az atomkísérletek lehetséges helyszíneit és 
hatóerejét próbálták meg szabályozni. 

Az egyezmények sorát az 1963-ban megszületett részleges 
atomcsendszerződés nyitotta meg, majd a következő lépcsőben az 
ENSZ-közgyűlés 1968-as ülésszakán fogadták el az atomsorompó- 
szerződést, ami a nukleáris fegyverzet elterjedését akarta 
megakadályozni. Kína és Franciaország mellett sok olyan állam sem 
írta alá ezt a megállapodást, amelyek rendelkeztek az atomfegyver 
előállításához szükséges tudományos és műszaki ismeretekkel 
(, küszöb-államok"), mint például India, Brazília, Argentína, Izrael 
vagy a Dél-afrikai Köztársaság. A 140 ország által aláírt szerződés a 
békés célokra történő atomkutatás és a nukleáris anyagok és 
berendezések ellenőrzésével az ekkor létrehozott Nemzetközi 
Atomenergia Ügynökséget bízta meg. 1970-ben írták alá a 
tengerfenék-szerződést (ismét csak a korábbi atomhatalmak), és 
1974-ben a két szuperhatalom megegyezett a föld alatti nukleáris 
fegyverkísérletek korlátozásában. Kötelezettséget vállaltak arra, 
hogy 1976-től kezdve nem hajtanak végre 150 kilotonnánál nagyobb 
robbanóerejű kísérletet. A jegyzőkönyv azt is meghatározta, hogy mi 
módon ellenőrizhetik egymást, és a kísérletek előtt milyen adatokat 
kell átadni a másiknak. Bár a szerződést az ellenőrzés mást, és a 
kísérletek előtt milyen adatokat kell átadni a másiknak. Bár a 
szerződést az ellenőrzés ban megszületett a békés célú, föld alatti 
nukleáris robbantásokról szóló egyezmény. 

Az atomfegyverek mellett a tömegpusztító fegyverek közé tartoznak a 
bakteriológiai (biológiai) és vegyi fegyverek is, amiket a , szegények 
atombombájának" is szoktak nevezni. Az előbbiekkel kapcsolatban a 
genfi Leszerelési Bizottságnak már 1971-ben sikerült kidolgoznia egy 
teljes tilalmat előíró nemzetközi egyezményt, mely meghatározatlan 
időre szól, és a "80-as évek végéig száz fölé emelkedett az aláírók 
száma. 

A vegyi fegyverek kérdésköre sokkal bonyolultabb, ezért még nem 
született megállapodás a betiltásukról. A problémát az jelenti, hogy 
igen nagy a katonai célra alkalmasnak látszó vegyi anyagok száma, 
ráadásul alkalmazásuk lehetősége is nagyon széles körű. A 
tárgyalásokat — kezdetben megnehezítette — a szovjet-amerikai 
kapcsolatok romlása is, hiszen az ellenőrzés csak a helyszíneken 


történhet. Az áttörést a gorbacsovi fordulat hozta meg, amivel 
belátható közelségbe került a megállapodás létrejötte. 

Biztonság- és bizalomerősítő megállapodások 

Ezek a megállapodások elsősorban a bizalom hiányának csökkentésére 
törekedtek, segítettek felszámolni a félreértéseket, amelyek különösen 
a nemzetközi feszültségek idején lehetnek veszélyesek. Az egyik első 
ilyen intézkedés volt a közvetlen távközlési kapcsolat, a , forró drót?" 
megteremtése a két szuperhatalom között. Az 1963-ban kidolgozott 
terv szerint két távközlési vonalrendszert kell létrehozni a Kreml és a 
Fehér Ház között. Az egyik egy vezetékes géptávíróvonal (Moszkva— 
Helsinki-Stockholm-Koppenhága-London-Washington), a másik pedig 
egy — rádiótávíróvonal  (Moszkva-Tanger-Washington).  1974-től 
távközlési műholdak és pedig egy rádiótávíróvonal (Moszkva-Tanger— 
Washington). 1974-től távközlési műholdak és ben a két nagyhatalom 
megállapodott az atomháború  kirobbantásának veszélyét 
csökkentő intézkedésekről. Ezek szerint például igyekeznek 
tökéletesíteni azt a rendszert, ami megakadályozza az atomfegyverek 
véletlen bevetését, tájékoztatják egymást a felderítő rendszerek 
meghibásodásáról, az  atombalesetekről. A következő évben 
egyezmény született a nyílt tengeri katonai incidensek megelőzéséről. 
Részletesen szabályozták a nyílt tengeren folytatott gyakorlatok és 
flottamozgások szabályait, ezek előrejelzését. A fentiek mind , csupán" 
kétoldalú megállapodások voltak, de a helsinki folyamat 
utóértekezletén, az 1984-ben — megkezdődött stockholmi 
tárgyalásokon már igazi nemzetközi döntések születtek. Az 1986-ban 
aláírt záróokmányban az államok megállapodtak abban, hogy az 
egymással — való — kapcsolatokban, — valamint — a  — nemzetközi 
kapcsolataikban tartózkodnak az erővel való fenyegetéstől és az erő 
alkalmazásától. Meghatározott katonai tevékenységeiket előre 
bejelentik, és lehetővé teszik ezek megfigyelését. 

Az űrfegyverkezés kérdései 

Bár 1957-től, az első szovjet mesterséges hold fellövésétől 
számíthatjuk az űrkorszakot, csak a hatvanas évek közepétől 
növekedett meg annyira a világűr militarizálásának veszélye, hogy 
egyre sürgetőbbé vált a világűrbeli magatartás szabályozása. Az ENSZ 
már 1963-ban elfogadta az államok világűrbeni tevékenységének jogi 
alapelveit tartalmazó nyilatkozatot. Ebben leszögezték, hogy egyik 
nemzet sem sajátíthatja ki a világűrt, annak kutatása minden államnak 
joga. Mindenki felelős a világűrben folytatott tevékenységéért, s ennek 
az egész emberiség érdekeit kell szolgálnia. A nyilatkozat alapján 
1967-ben aláírták a , békés világűr"-szerződést, mely megtiltotta a 
tömegpusztító fegyverek elhelyezését a világűrben. A "80-as években 
megjelenő amerikai csillagháborús tervek ismét felelevenítették a 
fegyverkezési verseny veszélyét a világűrben, melynek megoldására a 


genfi Leszerelési Értekezlet 1985-ben különbizottságot hozott létre. 
Szovjet-amerikai tárgyalások a hadászati fegyverek korlátozásáról 
A "60-as végére nyilvánvalóvá vált, hogy a két szuperhatalom között a 
hadászati atomfegyverek kérdésében egyensúly alakult ki. Emellett 
még két következtetés levonása történt meg. Az egyik az volt, hogy 
lehetetlen első csapással hadászatilag döntő fölényre szert tenni, mivel 
elegendő rejtetten elhelyezett fegyver (például tengeralattjárókon) 
marad a válaszcsapásra. A második talán még az elsőnél is fontosabb 
volt, miszerint a tömegpusztító fegyverek  bevethetőségének 
következtében egy esetleges világháborúnak nem lenne, nem maradna 
győztese. Ezek után kezdődtek meg - mivel az atomfegyverek 9599- 
ával rendelkeztek -— a szuperhatalmak között a hadászati fegyverek 
korlátozását célzó első SALT-tárgyalások, s három év múlva, 1972- 
ben megkötötték a SALT-1 szerződést. Ebben nem csökkentés 
fogalmazódott meg, hanem a status guo megtartását tűzték ki célul a 
ballisztikus rakéták (olyan rakéta, melynek hasznos terhe a hajtómű 
kiégése után ballisztikus pályán mozog tovább) számában. Sarkalatos 
kérdést jelentett az ellenőrzés ügye, melynek kapcsán lehetővé vált — 
az ekkor még létező űrtechnikai egyensúly miatt - a műholdas 
felderítés. A két fél kötelezettséget vállalt arra is, hogy nem zavarja 
meg a másik ellenőrző eszközeit. A szerződést mindkét fél ratifikálta, s 
bár csak öt évre volt érvényes, a "80-as évek végéig egyik állam sem 
szegte meg. A támadó fegyverek korlátozása mellett foglalkoztak a 
rakétaelhárító rendszerekkel is, melyek fejlesztése mindig magával 
vonja a támadó fegyverek fejlődését is, így a fegyverkezési spirál 
felgyorsulását eredményezheti. Az 1974-es jegyzőkönyv megtiltotta a 
két ország egész területét átfogó védelmi rendszer kialakítását. 

A megállapodások folytatására csak 1979-ben került sor. A Bécsben 
megkötött szovjet- amerikai szerződés pontosította a korlátozott 
eszközök állományát, és meghatározta az ellenőrzés alá vont összes 
fegyvertípust. Mennyiségi előírásai már tartalmazták a hadászati 
fegyverek hordozóeszközeinek kismértékű csökkentését is. Bár az 
egyezmény aláírása megtörtént, az USA nem ratifikálta azt az 
afganisztáni szovjet intervenció miatt. Ennek ellenére mindkét fél 
betartotta a megállapodást. 

A tárgyalások hároméves szüneteltetése után a Reagan-kormányzat 
1982-ben új javaslatokkal állt elő (START). Ezek egyik lényege az 
volt, hogy ne a rakéták, hanem a rajtuk levő atomtöltetek mennyiségét 
kellene szabályozni, sőt számukat nagyjából a harmadával csökkenteni 
kellene. Ez a szovjet vezetés számára nem volt elfogadható, mivel az 
erőegyensúly felborítását látta benne (nekik több rakétán kevesebb 
robbanótöltetük volt), ezért -— a nyugat-európai rakétatelepítésére 
hivatkozva - "85-ig szüneteltették a tárgyalásokat. Gorbacsov 
hatalomra kerülésével azonban döntő fordulat következett be. A 


szovjetek 5090-os csökkentést javasoltak, s bár a "86-ban tartott 
reykjavíki csúcstalálkozón ebben a kérdésben még nem született 
konkrét döntés, aláírták a közepes és rövidebb hatótávolságú 
rakétákat felszámoló megállapodást. 

A közepes hatótávolságú rakéták európai telepítésének kérdéseiben a 
két szuperhatalom nagyon sokáig nem tudott egyezségre jutni. Csak az 
1985-ben bekövetkezett szovjet vezetőváltás után kezdődhettek meg 
az érdemi tárgyalások ebben a kérdésben, mikor az új szovjet 
biztonsági koncepció az elegendő biztonság elvét érvényesítette. 
Gorbacsov 1987-ben hajlandó volt elfogadni a Reagan elnök által még 
1981-ben felvetett , kettős nulla? megoldást, ami azt eredményezte, 
hogy aláírták a leszerelés történetének addig legnagyobb jelentőségű 
szerződését a közepes és a rövidebb hatótávolságú atomfegyverek 
teljes felszámolásáról. A megállapodás a teljes fegyverrendszerekre 
vonatkozott, azaz az indításukra szolgáló berendezésekre vagy a 
szállítóeszközökre is. Pontosan meghatározta a megsemmisítés 
folyamatát és módszereit, sőt a legapróbb részletekig biztosította az 
ellenőrzés lehetőségét, akár a helyszíneken is. A felszámolást három 
éven belül be kellett fejezni, de ezután még egy évtizedig lehetősége 
van az államoknak az újragyártás beszüntetésének ellenőrzésére. 

A hagyományos fegyverzetek kérdése 

A tömegpusztító fegyverek katasztrofális hatásai miatt egyértelművé 
vált egy európai atomháború megnyerhetetlensége, de mi a helyzet 
egy hagyományos fegyverekkel megvívott európai háborúval? Az 
elemzők következtetése az, hogy még a pusztán hagyományos 
fegyverekkel megvívott háború is az atomháborúhoz hasonló 
hatásokkal járna Európában. Furcsa módon ez nem is elsősorban a 
fegyverek hatalmas fejlődésének következménye lenne, hanem inkább 
a századvégi Európa fejlettségének lenne köszönhető. Hogy mit értünk 
ez alatt? Az  iparosodottság — hatására Európa tele van 
atomerőművekkel, hatalmas vegyipari üzemekkel, hő- és vízi 
erőművekkel, tüzelőanyag-raktárakkal és csővezetékekkel és nem 
utolsósorban atomfegyvereket is előállítani képes 
hadianyagüzemekkel. Mivel nagy valószínűséggel ezek lennének a 
legfőbb célpontok, ezért — elemezve az utóbbi évek súlyos katasztrófáit 
(például a csernobili atomerőműben) - a háború eredménye egészen 
bizonyosan Európa pusztulása lenne. Mindezek a következtetések 
vezettek el oda, hogy a "80-as végére egy új katonai gondolkodás 
nyerhessen teret. A cél a strukturális támadóképtelenség 
megteremtése, vagyis le kell mondani nemcsak a támadó szándékról, 
hanem a támadás lehetőségéről is. 

Az európai fegyveres erőket úgy kell átalakítani, hogy ellenőrizhetőek 
legyenek, és alkalmatlanná váljanak egy váratlan, meglepetésszerű 
támadás megindítására vagy hosszan tartó hadműveletek folytatására. 


Ez természetesen csak a haderők radikális csökkentésével és ezzel 
párhuzamosan az atomfegyverek teljes kivonásával valósítható meg. 
Az erről szóló tárgyalások már 1989-ben Bécsben megkezdődtek, 
melyeken részt vett Európa valamennyi állama, Albánia kivételével. 


Az ezredvég nagyhatalmai 


A huszadik század végére egyértelműen kialakultak azok a gazdasági 
és politikai nagyhatalmi tényezők, melyek erősen hatással lesznek a 
világ további sorsára, ezért először ezeket vesszük alaposabban 
szemügyre, megfigyelve lehetőségeiket és történetüket. 

Az Európai Közösségek 1990-ig 

Az Európai Közösségek 1990-ig ben felvette az Európai Közösségek 
nevet. Ekkor még csak hat európai állam volt tagja a szervezetnek: 
Franciaország, Németország, Olaszország és a Benelux-államok. Az 
európai egységeszme megvalósítását tartották feladatuknak, s 
távlatilag a politikai integrációt tűzték ki célul. A későbbiek folyamán 
csatlakozott hozzájuk még hat európai állam (1972-ben Nagy- 
Britannia, Dánia és Írország, majd 1981-ben Görögország, 1986-ban 
pedig Spanyolország és Portugália), így jött létre a , Tizenkettek" 
csoportja. 

A Közösség országai lakosainak száma a világ népességének mintegy 
690-át tette ki. A tagállamok többsége fejlett ipari ország, korszerű 
gazdasági struktúrával, magas életszínvonallal. Az EK egyik fontos 
központja volt a világ gazdaságának, az 1980-as évek végére a 
világtermelésből — és  világkereskedelemből mintegy  209-kal 
részesedett. 

Az 1980-as évek végén az EK intézményrendszerének négy fontos 
elemét említhetjük meg. Fő politikai irányító és döntéshozó szerve a 
Miniszterek Tanácsa, melyben az országokat egy-egy aktív miniszter 
képviseli. Az, hogy a legfontosabb kérdésekben a döntéseket 
egyhangúan hozzák meg, az egyes államok nemzeti érdekeinek 
védelmét szolgálja. Más döntésnél elegendő a minősített többségi 
szavazati arány. Ez annyit jelent, hogy a tagállamoknak jelentőségük 
szerint különböző számú szavazatuk van, s a lehetséges 76 szavazatból 
legalább 54 szükséges a döntéshez. Az EK végrehajtó intézménye a 
brüsszeli székhelyű Bizottság, melynek 17 tagja van. Az öt nagy 
ország két-két, a többiek egy-egy taggal képviseltetik magukat. 
Munkáját mintegy 5000 fős apparátus segíti. Önálló döntési joggal 
nem rendelkezik, csupán kezdeményezéseket tehet, amikkel az MT 
köteles foglalkozni. 

Az Európa Parlament az EK közgyűlése. Főként konzultatív feladatai 
vannak, tulajdonképpen vitafórum. Csak a költségvetési kérdésekben 
gyakorol döntéshozó és ellenőrző hatáskört. Képviselőit kezdetben az 


egyes államok parlamentjei delegálták, majd 1979-től áttértek a 
közvetlen választásra. Az 518 tagú parlamentben a különböző politikai 
pártokhoz tartozó képviselők frakciókat alkothatnak. 

A negyedik elem az EK Bírósága, mely nemzetek felettinek tekinthető, 
s döntései a tagállamok kormányaira és állampolgáraira egyaránt 
érvényesek, azonban szankcionálási eszközökkel nem rendelkezik. 

A már korábban említett politikai integráció irányában az EK számos 
lépést tett. 1970 óta a külpolitikában a tagországok folyamatos 
konzultációkat folytatnak, és a legfontosabb kérdésekben egységesen 
lépnek fel. Ezt erősítette meg az 1987-ben kiadott Egységes Európai 
Okmány is. A szorosabb kapcsolatok érdekében 1974-ben létrejött az 
Európa Tanács, mely a tagállamok állam- és kormányfőiből évente 
háromszor ülésezik, s a stratégiai kérdésekben tulajdonképpen átvette 
a szerepet a Miniszterek Tanácsától. Az egységesülést szolgálja az 
intézmények hatáskörének folyamatos bővítése. 

Az EK számos országgal kötött már társulási szerződést. Ez 
tulajdonképpen a kereskedelem valamilyen fokú  liberalizását, 
valamint bizonyos kérdésekben az EK részéről segítségnyújtást jelent, 
a társultak pedig kedvezőbbé teszik az EK-országok beruházásait saját 
országukban. Ilyen szerződés volt a négy loméi konvenció, melyekben 
(1975 és 1989 között) 70 afrikai, karibi és csendes-óceáni országgal 
(ACP-országok) egyeztek meg az exportjuk liberalizálásában, néhány 
mezőgazdasági termék kivételével. 

Az egyik legfontosabb kérdés az EK-n belül a mezőgazdaság védelme 
és támogatása, vagyis a közös agrárpolitika. Az európai 
mezőgazdaság ugyanis hagyományosan hátrányban van egyes 
tengerentúli országokkal szemben (USA, Kanada, Ausztrália), melyek 
nemcsak korszerű technikával, hanem a nagyüzemi mezőgazdaság 
feltételeivel is rendelkeznek. Az állami beleszólást a fejlesztés 
tőkeigényessége és a külgazdasági és ellátásbiztonsági szempontok is 
elősegítették. Az ártámogatások alapja a közös ár meghatározása. Ez a 
legtöbb termékre magasabb, mint a világpiaci ár, amit az állam 
garantál. A felkínált felesleges termékeket megszabott áron 
felvásárolja, majd raktározza. Hogy az importcikkek árai ne 
lehessenek alacsonyabbak, azt vámokkal (importlefölözéssel) érik el. A 
behozatalt nehezítik mennyiségi korlátozásokkal és egészségügyi vagy 
környezetvédelmi előírásokkal is, ami az agrár-világkereskedelemben 
jelentős feszültségeket eredményez. 

A másik fontos kérdés a pénzügyi (monetáris) és gazdasági unió 
megteremtése volt. Már 1969-ben megkezdődtek a közös valuta 
kialakítását megcélzó munkálatok, melyek kezdetben a valuták 
árfolyamainak , visszavonhatatlan" rögzítésével akarták a célt elérni. A 
"70-es évek olajválságai után azonban a tagállamok gazdasági helyzete 
erősen polarizálódott, így az egyes valuták lebegtetése mellett 


döntöttek, meghatározott sávon belül (,kígyó" a csatornában). A 
kérdés igazán 1979-ben éledt újjá, az Európai Monetáris Rendszer 
(EMS) keretében. Ekkortól létezik egy központi paritás, mely 
meghatározza a valuták egymáshoz való viszonyát, és amitől 2,2599- 
ban lehet eltérni lefelé és fölfelé. A rendszer biztonsága érdekében az 
államok arany- és dollártartalékaik 2090-ának erejéig kollektív 
tartalékot képeztek. Ugyanebben az évben megteremtődött az Európai 
Valutaegység (ECU) is, melynek értékét közösen határozzák meg, és 
ötévenként újraértékelik. Az ECU-t kezdetben csak a tagállamok 
központi bankjai használták államközi elszámolásokban, később 
azonban tényleges fizetőeszközzé vált. Ez nem jelenti azt, hogy 
papírpénz vagy érme formájában szerepelne, de hitelkártyaként 
használják. 

Az Európai Tanács 1985-ben jóváhagyta az egységes belső piac tervét, 
ami a később megfogalmazódott és elfogadott Egységes Európai 
Okmány majd" 300 intézkedésében konkretizálódott. A megvalósítás 
végső határidejéül 1992-t tűzték ki. Itt most csak a legfontosabb 
célokat-feladatokat soroljuk fel, a teljesség igénye nélkül: az áruk, 
szolgáltatások, tőke és munkaerő szabad mozgása. Egymás szakmai 
képesítéseinek és végzettségeinek kölcsönös elismerése. Egységes 
útlevél bevezetése és a külföldi állampolgárokkal szembeni előírások 
egységesítése. Az előállított termékek minél nagyobb részére egységes 
szabványokat kell bevezetni. Azonos versenyfeltételek érvényesek a 
Közösségek minden tagállamának vállalataira. Harmonizálni kell a 
hitel-, tőke- és értékpapírpiacokat, a különböző adófajtákat. 

Az intézkedések bevezetésétől jelentős megtakarításokat, a raktározási 
költségek csökkenését, a verseny ösztönzését, a gazdasági növekedés 
felgyorsulását várják. Politikai hatása az európai szabadságeszme 
megvalósulása, a népek közötti megbékélés létrejötte, a kisebbségek 
hatékonyabb védelme lehet. 

Gondok és nehézségek 

Az Európai Közösségeknek természetesen az a legnagyobb problémája, 
hogy a nagyhatalmak között nem  nemzetállamként szerepel. 
Potenciálját tekintve megvan a nagysága, termelési kapacitása és 
gazdagsága ahhoz, hogy nagyhatalomként lépjen fel és katonai 
szempontból sem elhanyagolható, valódi hatalma és hatékonysága 
azonban mégis jóval kisebb paramétereinél, aminek oka természetesen 
az egység hiánya. Gazdasági téren lehet (és tudták is) legjobban 
megvalósítani az integrációt, de a politikai természetű akadályok már 
nehezebben vehetők. A történelemből hozott nemzeti érdekek 
összehangolása, a nemzeti szuverenitás csorbulásának elviselése 
nehéz dolog. Bonyolult egyeztetni a védelmi politikákat vagy egységes 
álláspontot kialakítani egy adott kérdéssel kapcsolatosan. Vonatkozik 
ez a bővítés vagy mélyítés témakörére is. Franciaországnak és Nagy- 


Britanniának még mindig vannak különakciói (támaszpontok a 
világban), de ugyanilyen nehézségeket okozhat a szociáldemokrata 
vezetésű tagállamok és a konzervatívok nézeteinek összehangolása. Az 
egyik fő problémát a mezőgazdaság ügye jelenti, aminek támogatása 
a világ  élelmiszer-termelésének növekedésével párhuzamosan 
folyamatosan nőni fog, hacsak alapvető reformokra nem kerül sor. A 
"70-es és "80-as évek gazdasági válsága foglalkoztatási gondokat 
okozott, aminek hatására növekedtek a szociális kiadások, s ezek 
tovább csökkentették az EK versenyképességét a világgazdaságban. 
Ugyanilyen gondot jelenthet a foglalkozási struktúra átalakítására 
vagy a tudományos és fejlesztési költségek átcsoportosítására 
vonatkozó döntések összehangolása. 

Németország 

Az EK három vezető hatalmát vizsgálva, Németország vezető pozíciót 
töltött be a Közösségeken belül, amit gazdasági ereje, az infláció 
alacsony szintje, a munkáltatók és munkavállalók jó viszonya, a 
műszaki tudományok és a tervezés magas elismertsége garantált. 
Nemzetközi tartalékait tekintve is az elsők között volt a világon, s a 
német márka gyakran tartalékvalutaként szerepelt a kereskedelemben. 
Problémát igazán a Közösségek mezőgazdasági ártámogatása, 
valamint azok a félelmek jelentettek, amelyek a lakosság 
elöregedéséhez és az újabb generációk munkamoráljához kötődtek. 
Külpolitikailag a második világháború óta az első számú kérdés a 
német-német viszony volt, vagyis az, hogyan lehet az egyre 
szorosabbá váló gazdasági kapcsolatokat politikailag is kamatoztatni. 
Még a "80-as években is elképzelhetetlen volt az a gondolat, hogy az 
egyesítés békés úton megtörténhet. A német kormányzatok védelmi 
politikája mindig nagyra értékelte a NATO nukleáris elrettentő 
stratégiáját, de közben megteremtették a saját, hagyományos védelmi 
rendszerüket is. Bár a Bundeswehr a legnagyobb nyugat-európai 
hadsereggé vált, a bonni vezetés a "70-es évektől kezdve sokat tett az 
európai enyhülésért. Mindenkinél jobban segítette a kelet-nyugati 
kereskedelmi kapcsolatok fejlődését, bízva abban, hogy a kölcsönös 
gazdasági függőség megnehezíti a háború kirobbanását. Az NSZK saját 
biztonságának kérdését mindig európai ügynek tekintette, s rendkívüli 
mértékben tartózkodott attól, hogy Európán kívüli kérdésben állást 
foglaljon. 

Németország eseménytörténete 1969-90 

A gazdasági visszaesés, mely növekvő munkanélküliséggel és a 
jobboldali radikalizmus  felerősödésével járt, a  CDU-t és a 
szociáldemokratákat összefogásra ösztönözte. A nagykoalíció 
időszaka alatt (1966-69) reformok sokasága született. A pénzügyi 
alkotmányreform újra szabályozta az adóbevételek felhasználását a 
szövetség és a tartományok között és bevezette a közösen 


finanszírozandó , közösségi feladatokat". Az oktatás és a kutatás 
jelentős része ide került. 1968-ban megalkották a , szükségállapot- 
törvényeket", melyek kibővítették a szövetség hatáskörét a 
tartományokkal szemben és lehetővé tették a beavatkozást a 
demokratikus alapjogokba. A koalíció a hatvanas évek második 
felében meginduló új baloldali mozgalmakkal szemben is fellépett. 
Ezek - Herbert Marcuse és Theodor W. Adorno eszméinek hatására — 
erősen bírálták a tőkés feleslegtermelő társadalmat, mert szerintük a 
reklám és a fogyasztás túl gyors körforgása olyan túltermelést 
eredményez, ami szükségszerűen vezet a felesleges luxushoz és a 
háborúkhoz. A kormány szembefordult a terebélyesedő parlamenten 
kívüli mozgalmakkal, és kitartott a szükségállapot-törvények vitája 
mellett. 

Az 1969-es választások után a Willy Brandt kancellár vezetésével 
megalakult szociáldemokrata-liberális koalíció egészen 1982-ig 
hatalmon maradt. Meghirdetett belpolitikai reformprogramja nagy 
reményeket ébresztett, de a szociális reformok kiteljesedését mind az 
ellenzék, mind az olajárrobbanás és a vele járó nemzetközi pénzügyi 
válság meggátolta. A kancellár 1974 májusában a környezetébe 
beépült és leleplezett NDK-ügynök miatt lemondott posztjáról, s az őt 
felváltó Helmut Schmidt kancellár és Hans-Dietrich Genscher 
külügyminiszter vezette új kormány az egyre romló világgazdasági 
helyzetben a gazdaság modernizálását tekintette legfontosabb 
feladatának. Ebben a kormányfő kiváló szakértőnek mutatkozott, de a 
megszorító pénzügypolitika és a beruházások támogatása sem tudta 
megakadályozni a növekedés megtorpanását. Emellett nyugtalanságot 
váltott ki a társadalomban az 1972-ben bevezetett , foglalkoztatási 
tilalom" is, mely a szélsőséges csoportosulások tagjait igyekezett távol 
tartani a közalkalmazotti posztoktól. Ez volt az egyik oka a hetvenes 
évek terrorhullámának. A terrorcselekmények megbolygatták a 
demokratikus konszenzust, torzították a politikai kultúrát, s az államot 
kényszerű megszorításokra késztették. Ezzel egyidejűleg megindultak 
a polgári kezdeményezésnek nevezett mozgalmak, melyek az oktatás, 
a közlekedés, a várostervezés és a környezetvédelem hiányosságainak 
és visszásságainak megszüntetésére törekedtek. Később ezekből 
alakultak ki az alternatív mozgalmak, melyek erőteljesen bírálták az 
ipari társadalom átláthatatlanságát és túlzott szervezettségét. Igazi 
hatást azonban csak azután tudtak elérni, mikor párttá szerveződtek. 
1979-ben megalakult a Zöldek pártja, amely négy évvel később már 
bejutott a bonni parlamentbe is. 1982-ben a rakétatelepítések kapcsán 
kirobbant belső ellentétek hatására felbomlott a koalíció, s az 
Uniópártok az oldalukra állt liberálisok segítségével, konstruktív 
bizalmatlansági indítvánnyal megbuktatták a kormányt. 

ben meghirdetett , új keleti politikájával", melyben rendezték a keleti 
szomszédaikkal való kapcsolatokat. Javult az NDK-hoz való viszony is, 
az 1972-ben megkötött közlekedési egyezmény volt a két német állam 
első saját jogú szerződése. Ez természetesen az ellenzék támadását 
vonta maga után, vagyis azt a félelmet, hogy a szerződés a másik 
német állam teljes nemzetközi jogi elismerését jelenti. A német-német 
viszony enyhülését mutatta az is, hogy 1973-ban a két államot 
egyidejűleg felvették az ENSZ-be. A hetvenes évek második felében a 
Schmidt-kormány az egyre hatékonyabb német-francia kapcsolatokkal 
szándékozott erősíteni az Európai Közösség egységét, és közös 
válaszokat adni a világgazdasági kihívásokra. Az 1979-ben létrehozott 
új európai pénzügyi rendszer ennek keretében harmonizálta és 
stabilizálta az EK országait. Ebben az időszakban az NSZK már a 
világgazdasági döntésekben is fontos szerepet játszott, a kancellár a 
világgazdasági találkozók központi személyisége lett. A gazdasági 
szerepvállalás természetesen megnövelte az ország világpolitikai 
súlyát is. 

A Helmut Kohl kancellár vezette keresztény-liberális koalíció a 
gazdaságban konzervatív megoldást javasolt, vagyis takarékossági 
programot hirdetett meg és támogatta a magánberuházásokat. A 
fejlődés következtében az NSZK, melynek külkereskedelme rögtön az 
USA után következett -— a munkanélküliség ellenére is - a világ 
leggazdagabb országai közé került. A munkások száma csökkent, az 
alkalmazottaké  — növekedett, — a bérkülönbségek fokozatosan 
kiegyenlítődtek, a lakosság többsége egyre magasabb életszínvonalon 
élvezhette a fogyasztói társadalom örömeit. A belpolitikai nyugalmat a 
nyolcvanas évek második felében kirobbant politikai botrányok és 
gazdasági visszaélések zavarták meg, melyek megrendítették a 
kormány iránti bizalmat is. Ezt tükrözték az 1987-es választás 
eredményei is, ahol a keresztény pártok 1949 óta a legkevesebb 
szavazatot kapták. Ennek ellenére a keresztény-liberális koalíció 
hatalmon tudott maradni. 

A Kohl-kormányzat külpolitikája alig tért el elődjéétől. A nyugati 
szövetségesekhez való kötődést mutatta, hogy az új amerikai közép- 
hatótávolságú atomrakéták németországi telepítése miatti tartós 
tömegtiltakozás ellenére is kitartott a NATO kettős határozata mellett. 
A telepítés 1984-ben történt meg. Bár a német-német kapcsolatok 
feszültebbé váltak a nyolcvanas évek elejének nemzetközi helyzete 
miatt, Kohl kancellár ismét előtérbe helyezte a német újraegyesítés 
célját. 1984 után tovább erősödtek a kereskedelmi kapcsolatok, 
növekedett az áttelepülések száma is, de a két állam vezetőinek 
találkozására csak 1987-ben került sor. A német egység ügye azonban 
korántsem volt problémamentes. Az NDK egyre inkább elzárkózott a 
reformokra törekedő Szovjetuniótól, míg az NSZK-szovjet viszony 


fokozatosan javult. 1989-ben Gorbacsov és Kohl nyilatkozatban 
rögzítette azt, hogy a népek szabadon határozzák meg sorsukat, ami 
tulajdonképpen a Brezsnyev-doktrína visszavonását, vagyis a német 
újraegyesítés lehetőségét jelentette. Ugyanebben az évben közel 50 
ezer NDK-s menekült távozott az  NSZK-ba Magyarországon, 
Csehszlovákián és Ausztrián keresztül. Ennek hatására Kohl kancellár 
gazdasági segítséget ígért az NDK számára. A keletnémet tüntetések 
tárgyalásokat eredményeztek, és az év végére gyakorlatilag helyreállt 
a németek szabad költözködési joga. 1990-ben Gorbacsov is 
hozzájárult a német egyesítéshez, s az év októberében az NDK 
csatlakozott az NSZK-hoz. 

Nagy-Britannia 

Nagy-Britannia a huszadik század végére történelmi múltjának és 
földrajzi helyzetének foglya lett. A szigetország alkalmazkodott a 
legnehezebben a második világháború utáni kihívásokhoz, s a , világ 
műhelyéből" Európa középhatalmává vált. Nemcsak a brit ipar 
vesztette el versenyképességét, hanem a harmadik szektorban is 
lemaradt. A munkaerő képzése hiányos, a kutatási és fejlesztési 
beruházások szintje alacsony volt és nem alkalmazkodott az új ipari 
igényekhez sem. A gazdasági válságot fokozta az is, hogy a katonai 
költségek túl nagy összegeket emésztettek fel, vagyis hatalmas ellentét 
feszült Nagy-Britannia összezsugorodott világgazdasági szerepe és 
túlméretezett stratégiai feladatai között. Ráadásul a fegyverárak 
majd?" 10909-kal gyorsabban emelkedtek, mint az infláció, ami csak 
tovább növelte a kiadásokat. Az államnak tehát a "80-as években 
szembe kellett néznie azzal, hogy vagy visszafogja az összes 
fegyvernem támogatását, vagy védelmi kötelezettségei közül ad fel 
néhányat. 

Nagy-Britannia eseménytörténete 1969-90 

Az Egyesült Királyság 1964-et követő másfél évtizede joggal 
nevezhető a brit történelem válságos periódusának. A politikai 
váltógazdaság évei alatt folyamatosak voltak a gazdasági és pénzügyi 
válságok, s az ezekkel járó társadalmi feszültségek. A két nagy párt 
ideológiailag ugyan egyre markánsabban elkülönült egymástól, 
mégsem tudott megbirkózni a gazdasági bajokkal. Pedig gyakran 
kénytelenek voltak eltérni a kormányzati cikluson belül eredeti 
elképzeléseiktől, sőt ellenfelük módszereit is alkalmazni. Ez 
mindenképpen aláásta politikai presztízsüket, aminek a 
következménye az ún. harmadik pártok előretörése volt (Liberális 
Párt, walesi és skót nemzetiségi pártok). Mivel a kormányok 
nemegyszer minimális többséggel kormányoztak, erősen leszűkült 
manőverezési lehetőségük, s ez a politikai bizonytalanság 
eredményezte azt, hogy az időszak tele volt előrehozott rendkívüli 
parlamenti választásokkal. A pártokon belül is kiéleződtek a politikai 


nézeteltérések, a parlamentben gyakorivá vált, hogy a képviselők egy 
része nem támogatta saját kormányát, ami teljesen újnak számított az 
angol parlamenti demokrácia történetében. A külpolitikában a két párt 
közötti különbségek már jóval kisebbek voltak. Az 1960-as évek végi 
orientációváltást jól mutatta az a döntés, miszerint a brit külpolitika 
feladta a Szueztől keletre eső érdekeltségét, vagyis néhány kisebb 
helyőrségtől eltekintve visszavonták a csapatokat e térségből. Ezzel a 
döntéssel formálisan is lezárult a brit világhatalom története. 

A Harold Wilson vezette kabinet (1964-70), szakítva a Munkáspárt 
hagyományos elképzeléseivel, ,új ipari forradalmat" hirdetett meg, 
azonban a gazdasági nehézségek ígéreteinek korrigálását tették 
szükségessé. A pénzügyi válság a font leértékelését eredményezte, a 
takarékossági intézkedések pedig (pl. bérstop) elmérgesítették a 
viszonyt a pártot hagyományosan támogató szakszervezetekkel. Nem 
tudott megbirkózni a fellángoló északír válsággal és a faji 
zavargásokkal sem, a brit katonák odavezénylése csak rontott a 
helyzeten. Az ezt követő konzervatív kormányzás (Edward Heath) 
sem tudott változásokat elérni, egymást követték az ipari konfliktusok, 
és mikor 1974-ben az ország összes szénbányájában leállt a termelés, a 
miniszterelnök kénytelen volt kiírni az új választásokat. A hatalomba 
visszakerült Munkáspárt feladata lett az évtized legsúlyosabb 
pénzügyi válságának kezelése, mikor is a szakszervezetek sokallták, 
az IMF pedig kevesellte a pénzügyi egyensúly helyreállítása érdekében 
tett megszorító intézkedéseket. A nehézségek 1979-ben a 
konzervatívokat segítették hatalomra. A Margaret Thatcher vezette 
kabinet (1979-90) a neokonzervatív politikát hirdette meg, és a 
hatalomra kerülésekor sokak által csak , tapasztalatlan asszonynak?" 
tartott miniszterelnök vaskövetkezetességgel ragaszkodott 
elképzeléseihez. A , Vaslady?" mindenáron érvényesítette akaratát: 
munkatársai vagy engedelmeskedtek, vagy távoztak. A gazdasági 
hanyatlást akár a társadalmi konszenzus felrúgásával is hajlandó volt 
megállítani.  Csökkentette a magas jövedelműek adóterheit, a 
nyugdíjak és szociális kiadások reálértékét és az állami kiadásokat. 
Alaposan megnyirbálta a szakszervezetek hatalmát, s a 
magánkezdeményezéseket a gazdaság minden területén -— beleértve az 
egészségügyet és az oktatást is — erőteljesen támogatta. Határozottsága 
az 1982-es falklandi háborúban is megmutatkozott, melyben elért 
győzelme valószínűleg jelentősen hozzáfalklandi háborúban is 
megmutatkozott, melyben elért győzelme valószínűleg jelentősen 
hozzá ben kirobbant bányászsztrájk volt, s bár az egyéves küzdelmet 
a kormány nyerte, ám ennek ára az importszén magas költségei és a 
társadalmi elégedetlenség növekedése volt. Mindennek ellenére 
harmadszor is diadalmaskodtak a konzervatívok, de a nyolcvanas évek 
végétől az ellenzék népszerűsége folyamatosan növekedett, amit csak 

erősített a mindenki által fizetendő fejadóról szóló rendelkezés és az 
Európa-ellenes politika. Thatcher nem várta be bukását, 11 év után 
lemondott, s az új miniszterelnök az általa is támogatott John Major 
lett. 

Nagy-Britannia külpolitikájában a Közös  Piachoz történő 
csatlakozás továbbra is nehéz kérdést jelentett, az előnyök mellett 
ugyanis sok aggály merült fel az élelmiszerárak látható drágulása és a 
gazdasági önállóság elvesztésének veszélye miatt. — Ennek 
következtében, bár már 1972-ben lehetővé vált, a csatlakozást csak a 
három év múlva tartott népszavazás erősítette meg. 

A nyolcvanas években Margaret Thatcher továbbra is igyekezett 
megvédeni a brit érdekeket az EK-beli szövetségesekkel szemben. 
Londonnak komoly fenntartásai voltak a gazdasági együttműködés 
túlzott elmélyítésével és a közös pénz bevezetésével kapcsolatban, s a 
politika közös irányításában is csak a brüsszeli bürokrácia 
pozíciójának további erősödését látta. 

A hetvenes évek első felében kibontakozott nemzetközi enyhülés 
hatott a brit külpolitikára is, de az európai biztonsági és 
együttműködési folyamat nem igazán foglalkoztatta a briteket. 
Ráadásul az 1979-ben bekövetkezett változások során (szovjetek 
Afganisztánban) London igazolva látta korábbi aggodalmait a szovjet 
vezetés szándékait illetően. Ezzel párhuzamosan Margaret Thatcher és 
Ronald Reagan politikai elképzeléseinek azonossága felerősítette a 
brit- amerikai kapcsolatokat. A konzervatív miniszterelnök asszony 
fenntartás nélkül támogatta az amerikai rakéták Európába történő 
telepítését. A brit külpolitika csak a nyolcvanas évek második felében 
fordult nagyobb érdeklődéssel Kelet-Európa felé. 

Franciaország 

Franciaországnak, Nagy-Britanniához hasonlóan - bár gazdasági 
teljesítménye sokkal jobb volt -, azzal a problémával kellett 
megbirkóznia, — hogy kiterjedt nemzetközi  kötelezettségeinek 
teljesítését egyre nehezebbé tették a növekvő katonai kiadások. Az 
ingatag gazdaság oka az volt, hogy túl sok vásárlója került ki a 
bizonytalan harmadik világból, ipara számos területen nem volt 
versenyképes, s a mezőgazdaság túl nagy szerepe s erőteljes 
támogatottsága állandó konfliktusokat eredményezett az EK-n belül. 
Ez utóbbi helyzetet a "80-as években súlyosbította az is, hogy a 
támogatások elsősorban az új tagállamoknak jutottak. Az európai 
helyzetet elemezve a franciák felismerték, hogy az amerikai telepítésű 
elrettentő eszközök nem nyújtanak megfelelő védelmet, ezért 
igyekeztek saját nukleáris erejüket teljes egészében a Szovjetunió felé 
irányítani, és emellett fegyverben tartották Európa egyik legnagyobb 
szárazföldi hadseregét. Mivel Franciaország 1966 óta nem vett részt a 
NATO katonai szervezetében, ezért viszonylag független politikát 


folytathatott a stratégiai kérdésekkel kapcsolatosan. Bár a 
megkülönböztetett szerepet a francia politikai élet egésze lelkesen 
támogatta, annak igazi alapja az amerikai védőpajzs volt. Ennek 
ellenére azon voltak, hogy Európa saját maga is felvehesse a versenyt 
a Szovjetunióval. A valóság azonban inkább az volt, hogy a 
szuperhatalmak sebezhetetlensége egyre nőtt, míg a franciáknak saját 
maguknak ugyanolyan problémákkal kellett szembenézniük, mint a 
briteknek: feladnak bizonyos fegyverrendszereket, vagy általában 
csökkentik a katonai kiadásokat. 

Franciaország eseménytörténete 1969-90 

De Gaulle távozása után korábbi miniszterét, Georges Pompidout 
választották meg elnöknek (1969-74). Ő a jobboldali politika 
folytonossága mellett, liberális gazdasági minisztere, Valéry Giscard 
dEstaing tanácsaira hallgatva, nyitni kívánt a változást igénylő 
ügyekben. Elnökségének igazi belső problémáját az adta, hogy a 
jobboldalon belül kiéleződött küzdelmeket nagyon jól kihasználhatta a 
baloldal. Francois Mitterand vezetésével — aki rájött arra, hogy a 
szocialistáknak és a kommunistáknak össze kell fogniuk a 
szétforgácsolt jobboldal ellen - egyre hatékonyabb ellenzék 
formálódott. Pompidou külpolitikájában felismerte azt, hogy a De 
Gaulle által folytatott , grandeur"? stratégia nem vihető tovább, 
mert Franciaország elidegeníti nyugati szövetségeseit, ezért jóval 
alkalmazkodóbban politizált. 

Pompidou halála után Giscard d"Estaing lett az V. köztársaság elnöke 
(1974-81). Ő is a gazdasági és szociális korszerűsítés politikáját 
folytatta, egy , fejlett liberális társadalom" lebegett a szeme előtt. A 
gazdasági terhek , szétosztása? céljából több szociális intézkedés is 
született, emellett a kormánykiadások és a fizetési mérleg hiányának 
csökkentésével kívánta javítani a gazdaság versenyképességét. Az ő 
időszakában az igazi gondot a jobb- és a baloldal szembenállása 
mellett belső megosztottságuk jelentette. Külpolitikájában érzékelhető 
sikert csak a francia-német kapcsolatok és az európai integráció terén 
tudott elérni, bár sokan ítélték elgondolásait , mondialistának", vagyis 
az egész fejlett világban alkalmazhatónak. Mivel elképzelései szerint 
Franciaországnak , mindenhol — jelen kell lennie", a 
legfontosabbnak a döntési képesség mindenáron való megőrzését 
tartotta, ami viszont a francia nukleáris ütőerő fejlesztését követelte. 
Elnöksége alatt megjavultak a kapcsolatok az NSZK-val, mely 
érdekeltté vált abban, hogy gazdasági túlsúlyának önkéntes 
korlátozásával mintegy maga előtt tolja francia partnerét. 

Az 1981-es választásokon a baloldal csak azért arathatott győzelmet, 
mert ellenfele még nála is megosztottabb volt. A második fordulóban a 
kommunisták is Francois Mitterandra (1981-95) szavaztak, így 
személyében először került szocialista politikus az V. köztársaság 


élére. Győzelme után rendkívüli energiával látott hozzá szociális 
reformjai megvalósításához, melyekkel kimondottan a mindennapok 
gazdasági és társadalmi életének megváltoztatását akarta elérni. Az 
első két év után azonban kiderült, hogy Franciaország keresletélénkítő 
politikája elavult. Ez a francia gazdaságot gyengítette, ezért a 
kormányzat főleg a szociális kiadásokat csökkentette. A kényszerű 
intézkedések megmutatták a francia társadalomnak, hogy az ország 
nem képes a többi nyugat-európai államtól jelentősen eltérő utat járni. 
A váltás mindenesetre rendkívül sajátos helyzetet eredményezett, 
hiszen az 1986-os választásokat követően az elnök és a parlament 
különböző politikai csoportosulásokhoz tartozott. Az elnök elsősorban 
a külpolitikával foglalkozott, míg Jacgues Chirac miniszterelnök 
szabad kezet kapott a belső kérdésekben. Egyre nagyobb gondot 
jelentett számára a szélsőjobb aktivizálódása és a betelepülő idegenek 
ügye. A Mitterand-féle külpolitika három kérdés köré összpontosult. 
Az első az Európa-politika. Ez tekinthető — a legtöbb elemző szerint — 
a legsikeresebbnek. Elnöki periódusai alatt jelentékenyen hozzájárult 
az európai integráció elmélyítéséhez. 

Fő feladatának Európa  emancipálódását tekintette, vagyis 
felszabadulást a túlzott amerikai befolyás alól. Ezért lett fő szószólója 
az önállóbb európai védelemnek, melynek stabil német-francia 
tengelyen kell nyugodnia és ragaszkodott a nukleáris függetlenséghez, 
mely szerinte ,a gyengének az erős elrettentésére? szolgál. Ennek 
érdekében született meg az EURÉKA program (összehangolt 
csúcstechnológiai kutatások), vagy 1985-ben az Egységes Európai 
Okmány. 

A második kérdés a leszerelés és a biztonság ügye volt. Kezdetben 
Mitterand az atlantizmus híve volt, mivel úgy vélte, hogy a kelet-— 
nyugati kapcsolatok romlásának fő oka a Szovjetunió expanziója, 
Gorbacsov hatalomra jutásáig — baloldalisága ellenére — szovjetellenes 
politikát folytatott. 1985 után azonban minden erejével az enyhülési 
folyamatot támogatta, különös figyelmet fordítva a rakéták 
leszerelésére, a közép-európai  átalakulásokra és a szovjet 
peresztrojkára. 

A harmadik világgal kapcsolatos elképzeléseit a rokonszenv 
fémjelezte. Erőteljesen foglalkozott az  Észak-Dél-kapcsolatokkal, 
melyekben a fejlődő országok számos igényét elismerte. Afrika- 
politikájában a diktatórikus rezsimek demokratikus átalakítását 
igyekezett elősegíteni, de összességében véve a fÍrancia típusú 
demokrácia exportja, mint minden korábbi alkalommal, ezúttal sem 
vált be. 

Kína 

Kína nemzetközi szerepe a második világháború óta rendkívül 
különös, pontosabban különleges. A kínai diplomácia elérte azt, hogy 


, minden nemzet számára mást jelentsen" politikája és számos ország 
aggódhasson, ha a hatalmas ország távlati szándékait elemzi. A világ 
nem igazán tudta, hogy mit kezdjen Kínával, ezért hosszú ideig nem 
vették komolyan. Bizonytalan stratégiája egyik oldalról sok 
kockázattal járt, de a másik oldalról nagyhatalmi helyzetének 
megerősítését eredményezte. Kína ugyanis gyakran cselekedett a 
szuperhatalmak elvárásaival, sőt követeléseivel ellentétesen, illetve 
másképp, mint ahogy az adott helyzetben várható lett volna. Önálló 
és sajátos külpolitikát folytatott tehát és viszonylagos katonai 
gyengesége ellenére sem alkalmazkodott a nagyhatalmak elvárásaihoz. 
Kína katonai lehetőségeit vizsgálva a "70-es évek közepén még azt 
állapíthattuk meg, hogy a számokat tekintve a hadsereg erős (igazi 
néphadsereg), de nincs korszerű eszközökkel felszerelve és harci 
hatékonysága is igen alacsony. Az utóbbi évtizedek reformjai és 
önkorrekciója azonban hosszú távon sok mindenen változtatott; a 
hárommilliós hadsereg egyre  modernebbé vált, az ország 
atomtechnológiája rohamos léptékkel fejlődött. Ám a kínai vezetés a 
"80-as évek végén a folyamatos katonai fejlesztés ellenére is azt 
vallotta, hogy az általános modernizálásban a védelem csak a 
mezőgazdaság, az ipar és a tudomány után következhet. A 
felzárkózást megcélzó gazdasági változások természetesen 
módosították Kína nemzetközi szerepét is. Gazdaságilag egyre jobban 
bekapcsolódtak az alacsonyabb igényeket kielégítő termékek 
gyártóinak versenyébe. Fontos szempont maradt azonban, hogy 
Peking ne legyen kiszolgáltatott semelyik szállítónak. A nemzetközi 
piacokra való bejutás érdekében nemzetközi gazdasági szervezetekbe 
léptek be. A másik változás az volt, hogy Kína igyekezett — a korábbi 
maoista politikával szemben - békés viszonyt fenntartani 
szomszédaival. Félelmei a "80-as évek végén is megmaradtak az USA- 
val és a Szovjetunióval kapcsolatosan, különösen azok harmadik 
világhoz való viszonya miatt. Emellett továbbra is hagyományos 
gyanakvással figyeli a , fehér faj uralkodását" a világpiacon. Megoldást 
abban lát, ha megtartja az egyenlő távolságot a két szuperhatalom 
között, s ez a szemlélet eredményezi a már korábban említett sajátos 
kínai külpolitikát. 

Kína eseménytörténete 1966-90 

Kína 1966 és 1976 közötti időszaka a , nagy proletár kulturális 
forradalom" jegyében telt. Mao életének ezen utolsó évtizedében 
harcot indított egy olyan rendszer ellen, mely részben általa, részben 
rá hivatkozva jött létre. Az istenként tisztelt vezető úgy látta, hogy a 
forradalom eltávolodott eredeti céljaitól, az anyagias szemlélet 
uralkodott el a társadalmon és az apparátuson. Véleménye szerint 
azonban az osztályharcot a szocializmus időszakában is folytatni kell, 
méghozzá manipulált tömegmozgalommal.  Elképzeléseihez az 


intézményrendszeren kívül keresett tömegbázist, s így 1966 nyarán a 
diákok soraiból kezdték megszervezni az első vörös gárdákat. A fiatal, 
tapasztalatlan gárdisták a , Tanulni a forradalmat forradalomcsinálás 
útján!" jelszóval indultak harcba a ,négy régi" (eszmék, szokások, 
kultúra és magatartás) ellen. A harc gyorsan változott át rombolássá, 
brutális terrorrá. A támadás egyre inkább az idős káderek, felső 
vezetők ellen irányult, így olyan személyeket is eltávolítottak, mint 
Liu Sao-csi államfő vagy Teng Hsziao-ping, a párt főtitkára. A helyzet 
teljesen anarchikussá vált, mert a régi pártapparátus is szervezett 
csapatokat, s a lázadók is frakciókra bomlottak. A káoszt csak növelte, 
hogy minkét oldal elméletben csak homályos utalásokra, allegorikus 
fogalmakra támaszkodhatott, hiszen konkrét célok sehol nem voltak 
megfogalmazva. Így az alapvető különbségek egyik oldal számára sem 
lehettek világosak. Az anarchia felé vezető helyzetet végül is a 
hadsereg bevetésével oldották meg, mely azonban maga is megosztott 
volt. 568-ban Mao feloszlatta a vörös gárdákat, s tagjaikat milliószámra 
küldték vidékre. A kulturális forradalom tulajdonképpen az élet 
minden területére hatott, kivéve a hadiipar nagy részét (1967-ben 
felrobbantották az első kínai hidrogénbombát). Az 1969-ben 
megtartott IX. pártkongresszus lezárta a forradalom első hullámát, 
jóváhagyta a változásokat, és Mao örököséül Lin Piaót nevezte meg, 
akit azonban később mégis elítéltek összeesküvés gyanúja miatt. A 
hatalmi harc nem zárult le. A forradalom második hulláma 1973- 
ban indult, és három évig tartott. Az 1976-os év több szempontból is 
változásokat hozott. A közben visszatért Teng Hsziao-pinget ismét 
eltávolították a hatalomból, szeptemberben meghalt Mao Ce-tung, 
majd az év végén letartóztatták a korábbi vezetés négy tagját 
(  Négyek Bandája"), köztük Mao özvegyét. A kulturális forradalom 
ezzel véget ért, s nem véletlenül nevezték a , katasztrófa tíz évének". A 
tömeges terror társadalmi méretű kiábrándultságot okozott, s 
ellenhatásként a múltbeli értékekhez való visszatérést eredményezte. 
Természetesen mindez hatással volt Kína külkapcsolataira is. 
Rendkívül kiéleződött a szovjet-kínai viszony, a határon egyre 
szaporodtak az incidensek, s 1969-ben az Usszuri folyónál komoly 
fegyveres  összecsapásba torkolltak. Ezzel párhuzamosan egyre 
szorosabbá vált az amerikaiakkal való kapcsolat, s Kína nagy 
sikerét jelentette, hogy 1973-ben elfoglalhatta a Biztonsági Tanácsban 
őt megillető (állandó) helyet. 

Az ezt követő évtizedekben megpróbálták csökkenteni a kulturális 
forradalom hatásait, a reformok korának nevezett szakaszban. A 
vezetésben három frakció alakult ki. Az első a kulturális 
forradalomban felemelkedett, nem túl szélsőséges maoisták csoportja, 
kiknek vezetője Hua Kuo-feng volt. A másik a forradalmat átvészelők 
csoportja volt, míg a harmadik a korábban jobboldalinak tartott, s 


ezért félreállított személyekből állt. Ezek vezetője az ismét rehabilitált 
Teng  Hsziao-ping volt, aki osztályharc helyett inkább a 
gazdaságpolitikát helyezte a középpontba. Céljuk a  ,négy 
modernizálás", vagyis a mezőgazdaság, az ipar, a tudomány- 
technológia és a honvédelem korszerűsítése volt. Teng és csoportja 
csak 1978-tól került túlsúlyba, s ezzel megindulhattak a reformok, 
melyek egyike sem érintette a politika és az ideológia területét. Ekkor 
csupán a 40 milliós párttagság , kiigazítása" s a hadsereg megtisztítása 
történt meg. 

Az átfogó gazdasági reformok a mezőgazdaságban kezdődtek, hiszen a 
lakosság ellátása egyben elsőrendű politikai kérdés is volt. 
Megszüntették a kommunarendszert, s a parasztokat igyekeztek 
közvetlenül érdekeltté tenni a termelésben, ami 1985-ben a 
beszolgáltatási — rendszer  — megszüntetésével járt együtt. A 
mezőgazdaságból felszabaduló munkaerőt, az itt kialakított vállalatok 
segítségével, falun tartották. Az átfogó ipari reform csak a 
mezőgazdasági után következett, s az állami vállalatok hatékonyabbá 
tételét jelentette.  Növelték önállóságukat, s csak közvetett 
szabályozást vezettek be. A belső reformokkal párhuzamosan Kína 
igyekezett minél szorosabb kapcsolatokat kiépíteni a világgazdasággal, 
ami külföldi tőke és technológia bevonását hozta magával. A 
nyolcvanas évek elején különleges gazdasági övezeteket állítottak 
fel Dél-Kínában, ahol a külföldi befektetők jelentős kedvezményekben 
részesültek. Az exportorientált gazdasági stratégia hatására Kína a 
világ 10. legnagyobb külkereskedelmi forgalmat lebonyolító államává 
vált. A külpolitikában továbbra is megmaradt a szovjetellenesség, 
ami csak a nyolcvanas évek végére változott meg, mikor megtörtént a 
szovjetek kivonulása Afganisztánból, a  vietnamiak távozása 
Kambodzsából és a határmenti fenyegetés lecsökkent. A reformok a 
világpolitikában úgy érvényesültek, hogy Kína független politikát 
folytatva minden országgal kiegyensúlyozott kapcsolatokra törekedett. 
A gazdasági fejlődés és a változások nem hagyták érintetlenül a 
társadalmat sem, ami 1989-re válságot eredményezett. A párt 
konzervatív része ugyanis tartott a változásoktól, és lassítani akart. Ez 
ellen lépett fel a tavaszi demokrácia mozgalom, mely elsősorban az 
értelmiséget tömörítette és érintetlenül hagyta a vidéket. A mozgalom 
vérbefojtása és ellenforradalminak nevezése a párt hitelét ingatta meg, 
és jól mutatta azt a tényt, hogy a , nyitott gazdaság, zárt társadalom" 
modell megvalósítása nem egyszerű feladat. 

Japán 

A japán gazdasági csoda tulajdonképpen a második világháború óta 
működik, ami több tényezőnek is köszönhető. Az amerikai katonai 
védelem és a felfegyverkezés tiltása lehetővé tette a szigetország 
számára, hogy a katonai terjeszkedés és a védelmi kiadások emelése 


helyett szinte kizárólagosan a gazdaság növekedésére figyelhessen. A 
gyors növekedést segítették a belső feltételek - szigorú 
gazdaságirányítás, munka iránti odaadás -, a jen árfolyamának 
mesterségesen alacsony szinten tartása, az importkorlátozások és a 
liberális kereskedelmi rend is. Japán tehát az utóbbi időszakban a 
világgazdasági — növekedés összes előnyét élvezte, politikai 
felelősségvállalás — és területi hátrányok nélkül, melyek a 
nagyhatalommá válás problémái lehetnek. 

A "80-as évektől kezdődően azonban több veszély is fenyegette a 
japán gazdaságot. Az ázsiai vetélytársak egyre nagyobb mértékben 
előretörtek azokon a területeken, amelyek az , igénytelenebb?" piacok 
kiszolgálását jelentik, vagyis Japánnak egyre életbevágóbb lett az 
igényesebb piacok kívánalmainak kielégítése. A másik fenyegetés a 
nyugati világ felől jött, hiszen azok kormányai hol durvább, hol 
mérsékeltebb eszközökkel, de a japán export korlátozására 
törekedtek. Emellett a jen értéke is folyamatosan növekedett, s a japán 
termelő népesség elöregedése a társadalombiztosítási költségek és 
azon keresztül a belső kiadások növekedésével járt együtt. 

Ezek a folyamatok napjainkban is érezhetők, s lehet, hogy hatásukra a 
japán növekedés önmagához képest lelassul. A többi fejlett államhoz 
viszonyítva azonban még mindig gyorsabb lesz, ami a következőknek 
köszönhető: A nyersanyagok világpiaci árának csökkenése nagy 
megtakarításokat eredményez. A japán ipar a csúcstechnológiák felé 
törekszik (számítógépek, biotechnológia, ipari robotok gyártása stb.), 
ami a leggyorsabb fejlődést biztosítja. A gazdasági irányítás 
módszerei továbbra is lehetővé teszik a kutatások megszervezését, az 
iparágak szelektálását. A nemzeti megtakarítások különösen magas 
szintje elegendő pénzalapot biztosít a bankoknak az alacsony kamatú 
hitelek folyósításához. A japán cégeknek továbbra is viszonylag biztos 
belső piacuk van, hiszen nemcsak jó minőségű termékeik, hanem a 
japán fogyasztók nemzeti-kulturális öntudata is segíti őket. A 
munkaerő igen magas képzettségű, — amit a rendkívüli 
versenyszellemtől fűtött közoktatás és a cégek folyamatos képzési 
rendszere is támogat. Jó alapot jelent a munkaerő találékonysága és a 
munkaadók iránti szolidaritása is. A japán kihívás tehát azért 
különösen nagy, mert aki a japán csodával fel szeretné venni a 
versenyt, annak nem elég a gazdaság egyes elemeit lemásolnia, hanem 
a társadalmi rendszer bizonyos utánzására is (például az adózási 
rendszer) szüksége van. Ezért tartották egyes elemzők ezt a kihívást 
sokkal veszélyesebbnek az USA számára, mint a Szovjetunióval 
folytatott politikai-katonai versenyt. 

Emellett a japán előretörés másik fontos tényezője a tőkeexport. A 
szigetország a világ első hitelezőjévé vált, míg legnagyobb gazdasági 
vetélytársa a legnagyobb kölcsönfelvevő címet szerezte meg. A vezető 


pénzügyi pozíció  megkaparintásának egyik oka az egyéni 
megtakarítások rendkívül magas szintje, a másik pedig a hatalmas 
kereskedelmi aktívum, aminek hasznát az óriásbankok elsősorban 
külföldön fektetik be. Így termékeik jelentős részét az olcsóbb 
munkaerővel dolgozó országokban állítják elő, megkerülik a 
védővámokat, és megtakarítják a szállítási költségek jelentős részét. 
Tokió láthatatlan pénzügyi szerepe - tulajdonképpen a világ 
bankárává vált - így még azelőtt megnőtt, mielőtt bármi kikezdhette 
volna az ipari vezető szerepét. 

Japán mindezt az eddigi belső és nemzetközi feltételek között érte el, 
nem csoda tehát, ha nem nagyon akar változtatni ezeken. Továbbra is 
folytatja a minden irányban békés diplomáciáját, s visszautasít 
minden olyan külső biztatást — ez elsősorban az USA részéről érkezik 
és a csendes-óceáni katonai közteherviselés megvalósítására 
vonatkozik -, ami a védelmi kiadások növelését szorgalmazza. Indoka 
az, hogy a fegyverkezés csak növelné az adókat és az állam deficitjét, 
ráadásul jelentős szomszédai (oroszok, kínaiak) ellenkezését is 
kiváltaná. Ez utóbbiakat már a gazdasági expanzió is gyanakvással 
tölti el, különösen vonatkozik ez Kínára. A japán külpolitikai helyzet 
iróniája tehát az, hogy akkor is bírálják, ha növeli és akkor is, ha 
csökkenti katonai költségvetését. 

A Szovjetunió 

A Szovjetuniót fennállása óta az az ellentmondásosság jellemezte, 
ami általában a megfogalmazott ideológia és a megvalósult 
gyakorlat között feszült, de az utóbbi két évtized történetében mindez 
az eddigieknél is súlyosabb gondokhoz vezetett. 

A gazdaság gyengeségének egyik legkritikusabb pontja a 
mezőgazdaság, mert az ország a "70-es évekre odáig jutott, hogy 
kénytelen volt hatalmas mennyiségben élelmiszert importálni. Ennek 
okai — bár valóban nehezebb a helyzete földrajzi adottságai miatt is, 
mint az USA-é - elsősorban az ún. szocializációhoz kötődtek. A 
mesterségesen . alacsonyan tartott élelmiszerárak, az egyéni 
kezdeményezés visszaszorítása, a pazarló és ésszerűtlen 
beruházások eredményezték a kudarcokat, és a modernizáció 
nemcsak a tőke és a tapasztalat hiánya miatt volt nagyon nehéz, 
hanem azért is, mert egyértelműen megkérdőjelezte volna a 
központosított bürokrácia létjogosultságát. 

Az utóbbi évtizedekben az orosz ipar stagnált, és egyre nagyobb 
nehézségekkel küzdött. A legfőbb problémát mindig is az jelentette, 
hogy - a tervgazdálkodás ellenére vagy éppen hatására — a piaci 
árakkal és a fogyasztói igényekkel nem törődve folyt a termelés. Mivel 
a gyárak nem mehettek tönkre, nem volt semmiféle ösztönző erő a 
hatékony termelés érdekében. Az ipar energiapazarlása az utóbbi 
időszakban különlegesen veszélyessé vált, mert csak egyre nagyobb 


költségekkel lehetett hozzájutni a hazai energiahordozókhoz. Nem 
véletlen, hogy az utóbbi időben nagyon felgyorsultak az 
atomenergiához kapcsolódó kutatások. Hasonló problémát okozott a 
csúcstechnológia kérdése. Nemcsak anyagi jellegű ügy volt ez, hanem 
a megnagyobbodott és felgyorsult információáramlás a szovjet vezetés 
információmonopóliumát és ezen keresztül létét is fenyegethette. A 
technológiai lemaradást a fejlesztések mellett importtal próbálták 
behozni, de az importtechnológia bevezetése sokkal tovább tartott és 
kevésbé volt hatékony, mint Nyugaton. Ráadásul a világgazdasági 
folyamatok, az ún. cserearányromlás miatt (a  nyersanyagárak 
lassabban nőnek, mint a feldolgozott termékek árai) egyre inkább 
csökkent az ehhez szükséges keményvaluta is. 

A gazdaságiak mellé demográfiai gondok is társultak. A várható 
élettartam folyamatosan csökkent, a gyermekhalandóság viszont 
egyenletesen növekedett az utóbbi évtizedekben. Észrevehetően 
csökkent a születési arányszám is (ez a 100 ezer lakosonkénti 
születések száma), különösen az orosz lakosság körében. Ezek a 
tendenciák természetesen az egészségügyi és társadalombiztosítási 
kiadások növelését tennék szükségessé, de egyéb gazdasági 
veszélyeket is magukban rejtenek. A munkaképes népesség fogyása 
nem teszi lehetővé azt a korábbi gyakorlatot, hogy az ipari munkaerő 
létszámának növelésével érjék el a gazdasági növekedést. A nem 
szlávok lakta területeken van ugyan többletmunkaerő, de kevésbé 
képzett és sokan alig tudnak oroszul. 

A fejlődést tehát gyorsítani kellett, ennek azonban két komoly 
akadálya volt. Az egyik a párt- és államapparátus, melynek tagjai 
nemcsak a kiváltságok egész sorát élvezték, de egész létük a szocialista 
társadalomhoz kötődött. Úgy tűnhet tehát, hogy a Szovjetuniónak 
azért volt szüksége az alacsony hatékonyságra, hogy szovjet 
maradhasson, vagyis a komolyabb változások a rendszert döntötték 
volna meg. A másik akadály az volt, hogy a bruttó nemzeti 
össztermék nagyon magas részét fordították honvédelemre. Ez 
ebben az időben kétszer akkora volt, mint az Egyesült Államoké, s 
ezért a szovjet vezetésnek döntenie kell, hogy milyen igényeket elégít 
ki: a hadseregét, a fogyasztókét vagy a mezőgazdaság és az ipar 
tőkeigényét. Gorbacsov megjelenéséig egyértelműen az elsőnek volt 
prioritása, s a szovjet hadsereg ereje valóban imponáló volt. 

A növekvő belső problémákkal küzdő Szovjetuniónak tehát a "80-as 
évekre alaposan meg kellett vizsgálnia külpolitikai lehetőségeit. Az 
USA kérdésében, még az amerikai űrfegyverkezés ellenére is, 
érvényesült az ,egymás túszai vagyunk" állapot. Veszélyt az 
atomfegyverek esetleges elterjedése és a többi hatalom 
atomarzenáljának növekedése jelenthetett. Kérdéses volt a Varsói 
Szerződés ütőképessége és megbízhatósága is, ami érvényes volt mind 


a politika, mind egy esetleges katonai bevethetőség szempontjából. 
Mindemellett a Szovjetuniónak Kína okozta a legnagyobb aggodalmat, 
melynek politikáját nehéz volt kiszámítani, ez pedig a kétfrontos 
háború rémével fenyegetett. A Szovjetuniónak tehát a "80-as évekre 
külpolitikailag a következő dilemmával kellett szembenéznie: 
hatalmas katonai ereje nélkül keveset számít a világban, katonai 
erejének fenntartásával viszont másokban kelt fenyegetettséget, és 
tovább rontja saját gazdasági kilátásait. Ezt a problémát próbálta 
megoldani Gorbacsov 1985-ben megkezdett reformjaival. 

A Szovjetunió eseménytörténete 1964-90 

Hruscsov bukása után Leonyid Brezsnyev (1964-82) került a szovjet 
állam élére, s főtitkárságának idejét a pangás korának szokták nevezni. 
Pedig a nyolcadik ötéves terv (1966-70) látszólag reformhullámmal 
indult. Koszigin miniszterelnök a pártkongresszuson a fogyasztási 
cikkek termelésének jelentős növelését irányozta elő, a technikai 
fejlesztés érdekében pedig megkezdődtek a tárgyalások a nyugati 
cégekkel (pl. a FIAT-tal autógyártásról). A kormányfő a központi 
tervezés és a piacgazdaság egyesítésének lehetőségeit kereste, de 
hosszú távú eredményeket nem érhetett el politikai változtatás nélkül, 
s mivel az alapvető problémák megmaradtak, a szovjet , jóléti állam" 
hatalmas feszültségekkel küzdött. A katonai fejlesztések élenjáró 
technológiai színvonala és a társadalmi tömegtermelés között ebben az 
időszakban áthidalhatatlan szakadék alakult ki, ráadásul a hetvenes 
évek  olajárrobbanásából származó  többletbevételeket sem a 
fejlesztésekre, hanem a katonai expanzió fedezésére fordították. A 
csekély fejlődés ellenére a brezsnyevi időszakban az ország 
rendszeresen nagy mennyiségű, főleg amerikai gabona vásárlására 
szorult, amiben jelentős szerepet játszott az is, hogy a szállítási, 
raktározási problémák miatt a termés negyede gyakran tönkrement. 
Az ipari termelésben továbbra is a katonai-ipari szektornak volt 
meghatározó szerepe, sőt a hadsereg gazdasági-politikai jelentősége 
egyre növekedett. Ezen időszakban kialakult a szovjet gazdaságnak a 
világgazdaságba történő sajátos integrálódása, a Szovjetunió ismét a 
Nyugat  nyersanyag- és  félkésztermék-beszállítójává vált. Az 
élelmiszer-termelés gondjai miatt a gépipari termékek rovására volt 
kénytelen mezőgazdasági termékeket importálni. 

Ebben az időszakban a rendszert bíráló tiltakozások három kérdés 
köré csoportosultak. Egyrészt láthatóan megnőttek a kiváltságos 
hatalmi csoportok felhalmozott társadalmi előnyei. Másrészt nagyon 
lelassult a társadalmi mobilitás, ami különösen a politikai vezetésben 
éreztette hatását. A politikai bizottságban már csak elvétve lehetett 
találni 70 évesnél fiatalabb politikust (gerontokrácia). Harmadrészt 
megrendült a folytonos növekedésbe vetett hit, ami korábban 
nélkülözhetetlen eleme volt a szovjet gondolkodásnak. A párt 


, válságát" mutatta az, hogy a munkások aránya egyre csökkent a 
tagok között egy olyan országban, mely a munkásságot uralkodó 
osztálynak hirdette. A tagság fokozatosan elöregedett, szervezete 
egyre bürokratikusabb lett. A nyolcvanas évek elejére a korábban 
feltétlenül — tisztelt fegyveres — erők létszáma is egyre 
túlméretezettebbnek tűnt. Újabb gondot jelentett a hivatalosan 
megoldottnak nyilvánított nemzetiségi kérdés is. A különböző 
népcsoportok nemzeti öntudata ébredezett, sőt a vallási közösségek 
létszáma is növekedett, s ez nem kis gondot okozhatott egy olyan 
államban, melynek minden ötödik állampolgára iszlám vallású volt. 
Brezsnyev halála után a KGB vezetője, Jurij Andropov lett a párt első 
titkára. Ő minden fontos kérdésben változtatni akart. Céljai közé 
tartozott a gazdasági és politikai élet demokratizálása, a nyugati 
technológiai fejlődés követése, a piaci ösztönzők beépítése a 
gazdálkodásba, a párt morális tekintélyének helyreállítása, a korrupció 
megállítása. A kérdéseket azonban csak feltenni tudta, korai halála a 
válaszokat már megakadályozta. Őt - átmeneti megoldásként - 
Konsztantin Csernyenko követte, majd néhány hónappal később a 
politikai tanítvány, a szokatlanul fiatal Mihail Gorbacsov, aki ott 
folytatta, ahol Andropov abbahagyta. A peresztrojka az egész szovjet 
gazdaság átalakítását tűzte ki céljául, de nem mondhatott le a 
, forradalom felülről?" elvről, s ezzel elválaszthatatlan lett a 
bürokráciától, melynek betonerődjét szinte lehetetlen volt bevenni. 
Gorbacsov a harcot a munkás-önigazgatás és a glasznoszty (szabad 
nyilvánosság) fegyverével akarta megvívni. A peresztrojka fő 
nehézségét a tulajdon problémájának tisztázatlansága jelentette, így a 
reformok nem tudtak igazi gazdasági sikereket felmutatni, ami a 
kezdeti lelkesedés gyors lelohadását hozta magával. A politika 
hatásosabbnak bizonyult. A  pártapparátus  demokratizálására 
létrehozták a Szovjetunió Népi  Küldötteinek intézményét. 
Ugyanakkor a főtitkár személyes hatalmát is erősítette, amikor 
létrehozta az államfői tisztséget, s a népi küldöttek 1990-ben őt 
választották a Szovjetunió elnökévé. A változásokat a Nyugat 
ujjongva fogadta, a szovjet lakosság és politikai vezetés pedig eltérően 
értékelte az eseményeket. Ezt látva, Gorbacsov kerülte a nyílt 
állásfoglalást az apparátus konzervatívabb erői és a liberálisok, a 
tömeges sztrájkmozgalmak és a hatalmi elit érdekeinek képviselői 
között, s ez egyre nehezebben sikerült neki. Az elnök , ragaszkodott" a 
Szovjetunióhoz, mely azonban bomlani kezdett. A nemzeti mozgalmak 
visszaszorításához a bürokratikus apparátusnak már nem volt 
elegendő ereje, s ez szétszakította a világ legnagyobb területű 
országát. 

Az Amerikai Egyesült Államok 

A világ első szuperhatalmának abszolút ereje sokkal nagyobb volt 

riválisáénál, az amerikai ,laissez faire? társadalom pedig jobb 
esélyekkel alkalmazkodott a világ változó körülményeihez, mint egy 
diktatórikus rendszer. Az USA-nak azonban mégis szembe kellett 
néznie két rendkívül jelentős problémával. Meg tudja-e őrizni a 
katonai-stratégiai területen az egyensúlyt saját védelmi szükségletei és 
a ,világelső?" szerep által diktált követelmények között, s ezzel 
párhuzamosan megtarthatja-e vezető szerepét a világgazdaságban 
rendkívül gyorsan erősödő vetélytársaival szemben? A két kérdést, 
összefoglalva és leegyszerűsítve, , birodalmi túlterjeszkedésnek?" 
nevezhetjük, vagyis az USA-nak a világon jelenleg is sokkal több 
érdekeltsége és kötelezettsége van, mint amennyinek az ország — 
mások elvárásainak megfelelve — eleget tudna tenni. Ezek a külföldi 
érdekek olyan széleskörűek, hogy nehéz egyszerre mindegyiket 
megvédeni, de ugyanilyen kockázatot jelent bármelyik feladása is. 
Ráadásul a helyzet a világ összes térségében finoman szólva is 
bonyolultnak volt nevezhető. Az elsődleges válsággóc, a közel- és 
közép-keleti térség a világ olajtartalékainak legfőbb lelőhelye, s ezért 
kulcsfontosságú volt a Szovjetunió számára is. Az esetleges szovjet 
előrenyomulás megakadályozása és a hazai Izrael-barát lobby miatt az 
USA-nak feltétlenül támogatnia kellett a katonailag hatékony Izraelt, 
mely viszont teljesen elszigetelt az arabok lakta térségben. Ez utóbbiak 
sem voltak egységesek, hiszen az itt lévő nyugatbarát arab államok 
állandó küzdelemben álltak saját iszlám fundamentalistáikkal és a 
nyugatellenes Líbiával. Azonban minden arab állam - Egyiptom 
kivételével - ellenséges volt Izraellel a palesztinokkal folytatott 
politikája miatt. Mindemellett ez egy olyan térség, ahol szívesen 
folyamodnak a háború eszközéhez, s a helyzet bonyolultsága miatt az 
USA szinte képtelen volt olyat tenni, amivel magára ne haragította 
volna valamelyik államot. 

Nem volt sokkal könnyebb a latin-amerikai helyzet sem, ahol szintén 
egyre több kihívás érte az USA érdekeit. Egy világméretű 
adósságválság minden bizonnyal innen indulna el, s ez elsősorban az 
Egyesült . Államokat sújtaná. A térség — gazdasági gondjai 
megnehezítették az ide irányuló USA-exportot, és a fejlett államok is 
folyamatosan emelték az importált, alacsony munkaköltséggel dolgozó 
iparágakból származó termékek vámjait. Ráadásul a demográfiai 
robbanás egyre jobban igénybe vette az itteni államok rendelkezésre 
álló forrásait. A növekvő nehézségek reformmozgalmakhoz vagy akár 
forradalmakhoz is  vezethettek, ezek hatására a konzervatív 
kormányok radikálisan léptek fel a baloldali ellenzékkel szemben. 
Segítséget természetesen az USA-tól kértek, ami választás elé állította 
annak kormányzatát: a demokratikus viszonyokat támogatja, vagy a 
kommunista eszmék legyőzésén fáradozik; pusztán gazdaságilag segít, 
vagy kénytelen katonai eszközökhöz folyamodni. Mindemellett az 


egyik legnagyobb veszélyt a gazdasági csőd és fizetésképtelenség 
szélén álló Mexikó jelenti, ahonnan évente százezrek szivárognak 
északra, párhuzamosan a kemény drogok szinte megállíthatatlan 
áramlásával. 

Az USA-nak állandóan figyelemmel kellett kísérnie a kelet-ázsiai 
történéseket is, hiszen hosszú távon itt van a világ legnagyobb 
felvevőpiaca, s a jövendő két nagyhatalma — Kína és Japán - is itt 
található. Emellett itt találhatók a huszadik század második felében 
már fejlett iparral rendelkező kis államok - az ún. kis tigrisek -, 
amelyek egyre komolyabb gazdasági vetélytársai Amerikának. A 
hidegháború óta jelentős a térségben az amerikai katonai 
elkötelezettség is, s a jelenlét számos kényes politikai kérdést is felvet. 
Hogyan érinti a Kínával való kapcsolatfelvétel az amerikai-tajvani 
kapcsolatokat? Hogyan egyeztethetők össze a fejlődő kis államok 
megszilárdítása és az importkorlátozások? Japán esetleges nagyobb 
katonai szerepvállalása a Csendes-óceán térségében szükségszerű 
lenne, de mit szólnának ehhez a szomszédok? Lehet-e úgy csökkenteni 
az amerikai katonai jelenlétet, hogy ez ne a gyengeség jelének tűnjön? 
Nem kevésbé volt bonyolult Nyugat-Európa védelmének ügye sem. 
Az általános amerikai haderő majd?" fele a NATO-ban található, egy 
olyan szervezetben, ahol a többi tag sokkal kisebb százalékkal vett 
részt a védelmi kiadásokban. Európa sebezhetősége jóval nagyobb 
volt, mint a keleti térségé, hiszen a szovjet haderő lényegesen nagyobb 
százaléka állomásozott Nyugaton, mint amekkorát biztonsága 
szükségessé tett. Stratégiai és katonai szempontok tehát közel hozták 
egymáshoz az Egyesült Államokat és Nyugat-Európát, gazdasági 
szempontból viszont vetélytársaknak tekinthetők. Emellett mindkét 
félnek számolnia kellett az európai államok közvéleményével, 
amelynek széles rétegeit nyugtalanítják az európai földön tartott 
amerikai fegyverek. Ezzel párhuzamosan viszont az amerikai csapatok 
kivonása az európaiak költségeit növelné, ami megint csak 
felháborodást okozna. 

E rövid áttekintés után is eléggé nyilvánvaló, hogy nem voltak 
egyszerűek az USA feladatai. A katonai vezetés különösen aggódott 
amiatt, hogy esetleg egyszerre több konfliktusban kelljen részt vennie, 
bár az kevéssé volt valószínű, hogy az Egyesült Államokat több 
szövetségese egyidejűleg cserbenhagyná. Ez utóbbi ellenére is a 
nagystratégia alapvető dilemmája az volt, hogy az USA katonai 
kötelezettségei a "80-as évek végén ugyanakkorák voltak, mint 
negyedszázaddal korábban, míg a világtermelésből való részesedése 
közben jelentősen lecsökkent. Ráadásul a vietnami háború óta 
kétségek merültek fel a katonai rendszer  gerillaháborús 
hatékonyságával kapcsolatosan is. Emellett kialakult a fegyvernemek 
közötti versengés is, mely ugyan minden hadseregben létezik, de itt a 


vezérkari főnök viszonylag kis hatalma miatt különösen érezteti 
hatását.  Nehezítette a helyzetet az is, hogy a szovjetek a 
csúcstechnológia terén a legsebezhetőbbek, így ezt kellett fejleszteni, 
ami viszont azt jelentette, hogy egyre több pénzt kellett elkölteni 
egyre kevesebb fegyverrendszerre, aminek minőségi pótlása egy 
elhúzódó háború esetén nehézségekbe ütközött volna. Újabb alapvető 
kérdés volt az, hogy az amerikai döntéshozatali struktúra megfelel-e 
a nemzetközi kihívásoknak, a nagystratégia megvalósításának. 

Sokszor küzdöttek egymással a különböző minisztériumok érdekei, egy 
adott kérdésben másképp gondolkodott a Pentagon vagy a 
Külügyminisztérium. Emellett a nagy hatású tömegkommunikációs 
eszközök érdeklődésfelkeltő leegyszerűsítései is, melyekkel közönséget 
akarnak toborozni maguknak, gyakran  megnehezíthették a 
döntéshozók helyzetét. 

A katonai, külpolitikai feladatok szorosan összekapcsolódtak az 
országra váró gazdasági kihívásokkal. Nagy problémát jelentett az 
USA iparának viszonylagos hanyatlása a világtermeléshez képest, ami 
nemcsak a régebbi, hanem a modern ágazatokban (pl. robottechnika) 
is megfigyelhető volt. A mezőgazdaság korábbi felfutása, melynek a 
korlátlan külföldi eladások lehetősége volt az okozója, a "80-as évek 
végére túltermelési válságot eredményezett. A harmadik világ 
előretörő mezőgazdaságai immár versenytársat jelentenek az USA-nak. 
A nehézségek hatására természetesen felmerült a protekcionizmus 
lehetősége is, ami azonban egyben a mindeddig kétségtelen amerikai 
ipari felsőbbrendűség megkérdőjelezését is jelentette volna. Az ipari és 
mezőgazdasági problémák mellett az állam pénzügyeiben is eddig 
példa nélkül álló helyzet lépett fel. A deficit -- tudatos — növekedése 
miatt az USA a "80-as évek végére a világ legnagyobb hitelezőjéből a 
világ legnagyobb adósává vált. 

Az Egyesült Államok eseménytörténete 1969-90 

A republikánus Richard Nixon 1969-ben lett az USA elnöke, s 
politikájában minden téren változtatást akart. A külpolitikában Henry 
Kissinger dolgozta ki a hatalmi egyensúlyon nyugvó elképzeléseit, ami 
az USA számára egyben a kínaiakhoz való közeledést is jelentette. 
Elnökségének — legfontosabb belső problémája az infláció 
kezelhetetlensége volt, ugyanis a költségvetés bevételei nem tudtak 
lépést tartani a vietnami háború kiadásaival, így deficit keletkezett az 
államháztartásban. Nixon próbálkozása, hogy megállítsa a gazdaság 
növekedését, nem eredményezte az árak csökkenését, ezért drasztikus 
módon központi ár- és bérszabályozást vezetett be, ami viszont hosszú 
távon nem volt fenntartható. A dollár árfolyamesése, a gazdaság 
válsága természetesen nem maradt belügy, hiszen az európai államok 
dollárkészleteiket azonnal aranyra szerették volna átváltani, s ez 
aláásta a Bretton Woods-i nemzetközi pénzügyi rendszert. Nixon 


ennek hatására felmondta a dollár korlátlan aranyra válthatóságát. Bár 
többször is volt korrupciós botrány elnöksége idején, az elnök bukását 
az ún. Watergate-ügy okozta: a republikánusok néhány alkalmazottja 
a választások előtt titokban behatolt a demokraták országos 
központjába, s lehallgatókészülékeket helyezett ott el. A Washington 
Post bizonyítékokat szerzett arról, hogy az elnökig vezetnek a szálak, 
és még a bírósági tárgyalás előtt, 1974-ben, Nixon lemondott. Utódja 
Gerald Ford lett, az USA egyetlen olyan elnöke, akit nem erősített 
meg az állampolgárok szavazata. Ford két évig tartó elnöki időszaka 
alatt néhány komoly nemzetközi esemény történt. Kivonult az 
amerikai hadsereg Vietnamból, megtörtént az első közös szovjet-— 
amerikai űrrepülés és összeült a Helsinki biztonsági értekezlet. 

A republikánusokhoz továbbra is kötődő botrányok és vereségek 
hatására 1976-ban a demokrata párti Jimmy Carter került az elnöki 
székbe. Az új, egyik legintelligensebb, friss politikai stílust hozó elnök 
azonban hiába próbálta meggyőzni az állampolgárokat arról, hogy ő 
nem tartozik a korrupt vezetők sorába, népszerűsége hamar 
lecsökkent. Miközben az emberi jogok kampányával törődött, a 
kőolajválság hatásai és a szovjet előrenyomulás az USA gyengülését 
mutatta. Nehezen értett szót nemcsak a törvényhozással, hanem saját 
pártjával is, sokszor volt kénytelen meghajolni a gazdasági lobbyk 
előtt, ami felemás intézkedéseket eredményezett, s a külpolitikát is ez 
jellemezte. A sikert jelentő SALT-2 szerződést a szovjetek afganisztáni 
beavatkozása akadályozta meg, a szovjeteket sújtandó gabonaembargó 
a hazai farmereket károsította, s a közel-keleti békepróbálkozás is 
kudarcot hozott rövid távon. Az 1978-ban Camp Davidben megkötött 
egyiptomi-izraeli egyezmény, úgy tűnt, egy hosszú háborús korszakot 
zár le. A megállapodást azonban sem a palesztinok, sem az izraeli 
szélsőségesek nem fogadták el, sőt Egyiptomot kizárták az Arab 
Ligából, Szadat elnököt pedig arab fanatikusok 1981-ben 
meggyilkolták. Az ezt követő iráni események Carter bukását hozták. 
A Khomeini ajatollah által — vezetett iszlám forradalom 
fundamentalistái elűzték az USA-barát sahot, s a későbbiekben, 
behatolva az amerikai nagykövetségre, 65 személyt túszul ejtettek. A 
megmentésükre indított akció csúfos kudarcot vallott, s csak az új 
elnök beiktatásakor engedték a túszokat szabadon. 

Az 1980-ban beiktatott Ronald Reagannek új megoldásokat kellett 
találnia mind a belső gazdasági problémákra, mind az atlanti rendszer 
kezdődő válságára. A konzervatív fordulat ebben az esetben az állami 
beavatkozás visszafogását jelentette. ( , Az állam nem a probléma 
megoldása, hanem maga a probléma.") Ez nemcsak a pénzügyekre, 
hanem a szociálpolitikára is vonatkozott, sőt érvényes volt a harmadik 
világ segélyezésére is. A belpolitikában mindez a szövetségi állam 
hatáskörének korlátozásával, a külpolitikában pedig határozott 


szovjetellenességgel és a fennálló világrenddel elégedetlen fejlődő 
országok elleni keményebb fellépéssel járt. Az 1981-es adóreform az 
adókulcsok 2599-os csökkenését hozta a kínálati gazdaság jegyében, 
az 1983-as űrfegyverkezési program pedig egy teljesen új korszakot 
nyitott a katonapolitika és a hadigazdaság történetében. Mindezek 
hatására — bár az amerikaiak életszínvonala folyamatosan emelkedett 
a Reagan-korszakban -— fokozódott az állami költségvetés belső és a 
nemzetgazdaság külső eladósodása. Reagan helyébe 1989-ben az 
addigi alelnök, George Bush lépett. A külpolitikában igen jártas új 
vezető a fő figyelmet a világpolitikára fordította, s feladat akadt is 
bőven, hiszen ebben az időben zajlott le Közép-Kelet-Európában a 
huszadik század történetének egyik legjelentősebb fordulata. Az 
eseményeket Bush és Gorbacsov 1989 decemberében tartott máltai 
találkozója és megegyezése , legalizálta", melyen megállapodtak a két 
német állam újraegyesítésének feltételeiről. Az elnök számára a másik 
nagy kihívást az Öböl-háború jelentette. 1990-ben az iraki csapatok 
lerohanták Kuvaitot, s mivel az invázió alapvetően megváltoztatta a 
térség katonai és a világ olajpiaci térképét, az USA-nak mindenképpen 
lépnie kellett az ügyben. A , Sivatagi Vihar" hadművelet egy hét alatt 
felszabadította Kuvaitot. 

A nagyhatalmakon kívüli fontosabb térségek 

Közel-Kelet 

A harmadik arab-izraeli háborút a víz felhasználása körül hosszú 
idő óta tartó és egyre sűrűsödő ellentétek indították el. A kisebb 
összecsapások után 1967. június 5-én a támadást Izrael indította meg, 
s teljes mértékben sikerült érvényesítenie villámháborús elképzeléseit. 
A ,hatnapos háború" végén elfoglalta a Sínai-félszigetet, a Golán- 
fennsíkot,  Cisz-Jordániát és  Kelet-Jeruzsálemet. Mivel mindez 
jelentősen megjavította Izrael stratégiai pozícióit, az Arab Liga 
khartoumi csúcstalálkozóján leszögezték, hogy a megszállt területek 
visszaszerzése . valamennyi — arab állam kötelessége. Ezután 
tulajdonképpen az ENSZ és a nagyhatalmak diplomáciájától függött a 
térség nyugalma. A háborút követő időszakban ismét jelentős 
változások történtek az arab világban. Egyiptom pozícióit 
megerősítette az, hogy a szomszédos két államban, Líbiában és 
Szudánban  — 1969-ben  Kairóval szimpatizáló katonatisztek 
hatalomátvételére került sor. A térségben a másik fordulatot az 
okozta, hogy Nagy-Britannia bejelentette, anyagi okok miatt 
felszámolja a Szueztől keletre fekvő érdekeltségeit. Idetartozott a 
Perzsa-öböl térsége, ahol a London által hagyott hatalmi űrt az USA 
próbálta meg betölteni. Mindezzel párhuzamosan a palesztin 
kérdésben is változások történtek. 1969-ben az el-Fatah vezetője, 
Jasszer Arafat lett a PFSZ elnöke, aminek hatására az addig csupán 
terroristáknak tartott palesztinok megítélése átértékelődött, s 1974- 


ben az Arab Liga a PFSZ-t ismerte el a palesztin nép egyetlen jogos 
képviselőjének. Ugyanebben az évben az ENSZ Közgyűlése a 
szervezetnek megfigyelői státust biztosított. 

Közben lezajlott a negyedik arab-izraeli háború, melyet Egyiptom 
indított el. 1970-ben az elhunyt Nasszer elnököt Anvar Szadat váltotta 
fel, aki hiába közeledett az Egyesült Államokhoz, Nixon elnök nem 
volt hajlandó nyomást gyakorolni Izraelre az elfoglalt területek 
ügyében. A háború 1973. október 6-án, a zsidó engesztelés napján 
(Jom Kippur) robbant ki, és váratlanul ért mindenkit. A kezdeti 
egyiptomi-szíriai sikereknek, bár a háborút Izrael nyerte, igazi 
jelentősége az volt, hogy bebizonyosodott, a félelmetes ellenfél sem 
legyőzhetetlen. A háború utáni időszakban Egyiptom tovább 
távolodott Moszkvától és közeledett az USA-hoz. Szadat, szakítva a 
korábbi arab magatartással, hajlandó volt akár különbékét is kötni a 
zsidó állammal. Mivel az USA külpolitikájában a régió szerepe a 
hetvenes években megnőtt, Carter elnök örömmel látott hozzá a térség 
ügyeinek rendezéséhez, amit kétoldalú tárgyalásokkal képzelt el. 
Ennek első állomása lett az 1978-as Camp David-i egyiptomi-izraeli 
megegyezés, melyben az izraeli erők fokozatos kivonásáról 
határoztak. 

Az ötödik arab-izraeli háború a libanoni kérdéshez kapcsolódott. 
Az 1975-ben kirobbant polgárháború tükrözte az egész közel-keleti 
helyzet ellentmondásait, vagyis azt, hogy a felekezeti megoszlásra 
épülő politikai struktúrát a népesség összetételében a mozlimok javára 
bekövetkezett változások mindinkább megkérdőjelezték. Libanonban 
ellentétben álltak a keresztény és az iszlám csoportok, a két táboron 
belül is voltak hatalmi harcok, de ütköztek Izrael és Szíria, vagyis a 
mögöttük álló nagyhatalmak érdekei is. Izrael a Libanonból kiinduló 
gerillaakciók megakadályozására 1982-ben támadást indított az ott 
levő PFSZ-erők ellen. A háború közvetlen eredménye az lett, hogy a 
Bejrútban tartózkodó palesztin fegyveres csoportoknak távozniuk 
kellett, de hatására meggyöngült a PFSZ, és Szíria is érzékeny katonai 
veszteségeket szenvedett. 

Ezek után kapcsolódott be Irán a polgárháborúba, melynek 
térségbeli jelentőségét megnövelte a britek 1971-es visszavonulása. A 
sah rendszere már a hatvanas években nagy változásokon ment 
keresztül, amikor amerikai nyomásra beindult a , fehér forradalom", 
mely tulajdonképpen gazdasági és gondolkodásbeli modernizációt 
hozott magával. A változások ellentmondásai azonban a hetvenes 
években már megmutatkoztak. A városok gazdagodása a vidék 
szegényedésével járt együtt, az olajjövedelem egy szűk csoport 
kezében összpontosult, s a rendszer demokratizálása is nagyon lassan 
haladt előre. A nyugati mintákat követő modernizáció egyre inkább 
összeütközött a tradícióval, s a bekövetkező váltás váratlanságát az 


okozta, hogy sem az amerikai kormányzat, sem az uralkodó nem 
mérte fel az elégedetlenség valódi mélységét. A helyzet egyre 
instabilabbá vált, s miután Reza Pahlavi sah 1979-ben elhagyta az 
országot, a rendszer gyorsan összeomlott. Visszatért a korábban 
emigrációba kényszerült főpap, Khomeini ajatollah, s kikiáltották az 
Iráni Iszlám Köztársaságot. Azonnal átszervezték a hadsereget, a 
korábbi vezetők jelentős részét vagy kivégezték, vagy bebörtönözték, 
és széles körű államosításokat hajtottak végre. A fő összetartó erőnek a 
vallást tekintő fundamentalisták egyaránt támadták a kommunista 
ideológiát és a nyugati liberális értékeket, mert az iszlámhoz való 
visszatérést . hirdették. A forradalom hatására természetesen 
megromlottak az iráni-amerikai kapcsolatok, melyeknek mélypontját 
a teheráni amerikai nagykövetség elfoglalása jelentette. A váltás után 
egy évvel, 1980-ban kirobbant az iraki-iráni háború, melyben 
nemhogy meggyengült volna a fundamentalista rendszer, hanem 
éppenhogy megszilárdult. A nyolcéves öldöklés alatti időszakban 
Teherán vált az iszlám mozgalmak legfőbb támogatójává a 
térségben (emiatt próbált meg beleavatkozni a libanoni válságba is), s 
a Szovjetunió gyengülése lehetőséget adott középázsiai befolyásának 
kiterjesztésére is. 

India 1966-90 

Az 1966-os miniszterelnök-választáson ismét az volt a kérdés, hogy 
tovább vigyék-e a Nehru-örökséget. Indira Gandhi győzött ugyan, de 
ez nem hozott gyors fordulatot, ezért a gazdasági és politikai válság 
tovább mélyült. A Nemzeti Kongresszus bomlásnak indult, ami az 
ellenzék pozícióit erősítette. A válságos helyzetben Gandhi új 
programot hirdetett. Célja volt az állami szektor erősítése, a gabona- 
nagykereskedelem államosítása, a földbirtok maximálása és a 
földosztás a nincstelenek között. A hetvenes évek elején a lassan 
normalizálódó helyzetre erősen hatottak a pakisztáni fejlemények. Az 
ottani belső válság eredménye volt kb. tízmillió bengáli menekült 
Indiába vándorlása. Ez feszültségeket okozott, mely a Kínától tartó 
Szovjetunió felé sodorta Indiát, amit az 1971-ben megkötött barátsági 
szerződés is mutatott. Ugyanebben az évben kitört a háború India és 
Pakisztán között, ami az előbbi teljes győzelmét hozta. Pakisztán 
felbomlott, Kelet-Bengál Banglades néven új állammá alakult. Mindez 
jelentősen megnövelte Indira Gandhi tekintélyét, de gazdaságilag 
súlyos következményekkel járt. Az ipari termelés lelassult, a 
mezőgazdaság stagnálása továbbra is azt eredményezte, hogy nem 
tudott lépést tartani a népesség növekedésével, s így a lakosságnak 
több mint a fele a létminimum alatt élt. A társadalmi feszültségek 
hatására a Kongresszus-ellenes erők között tartós együttműködés 
indult meg. A  Gandhi-ellenes kampány  terrorcselekményekhez 
vezetett, újra általánossá váltak a sztrájkok, ami csak tovább rontotta 


a gazdasági helyzetet. Válaszul a kormány 1975-ben minden előzetes 
tájékoztatás nélkül kihirdette a rendkívüli állapotot. Az ellenzéki 
mozgalom több tízezer tagját vették őrizetbe, a pártok többségét 
betiltották, bárkit ítélet nélkül le lehetett tartóztatni. Az ezután kiadott 
, Húszpontos program" a korábbi, de meg nem valósított célokhoz tért 
vissza. A diktatórikus rendcsinálás elősegítette a gazdasági előrelépést, 
de voltak olyan intézkedései, melyek széles körű elégedetlenséget 
eredményeztek. Ilyen volt például a születésszabályozás megoldásának 
kísérlete 10 millió ember erőszakos sterilizálása útján. Mindez ismét 
az ellenzék helyzetét javította, s az egységes fellépés (Dzsanata Párt 
néven tömörültek) most már meghozta gyümölcsét. Az 1977-es 
választásokon a Nemzeti Kongresszus súlyos vereséget szenvedett. Az 
ellenzéki — győzelem után azonban ismét kiújultak az 
ellenségeskedések a különböző csoportok között, ami a rend és 
közbiztonság romlását, a hivatali korrupció megerősödését hozta 
magával. Ez okozta azt, hogy az 1980-as választások újra Indira 
Gandhi elsöprő győzelmét hozták, aki ismét megpróbálkozott a 
reformok megvalósításával. Újabb miniszterelnökségének legfőbb 
problémáját a szikh kérdés jelentette, mert Pandzsab szikh lakossága 
folyamatosan lázadt a hindu uralom ellen. Az 1984-es támadás az 
amritszári Aranytemplom ellen több ezer szikh halálát eredményezte, 
ami után néhány hónappal szikh testőrök meggyilkolták Indira 
Gandhit. Az új miniszterelnök fia, Radzsiv Gandhi lett. 

A harmadik világ általános problémái 

A fejlett Észak-fejletlen Dél gazdasági konfliktus megoldása a 
hetvenes évekre központi kérdéssé vált, mert az elmaradott régiók 
gazdasági labilitása politikai bizonytalansággá válhatott, ami viszont 
veszélyeztethette az egész világgazdaság működését. A huszadik 
század végére Dél problémái tulajdonképpen négy, egymással szorosan 
összefüggő kérdéscsoport köré gyűjthetők. 

Az első a népességrobbanás, hiszen ezekben az országokban a 
világátlagnál jóval magasabb, kb. évi 399-os a népességnövekedés. 
(Ezzel párhuzamosan az északi országokban a családtervezés és a 
születésszabályozás tulajdonképpen a népesség stagnálását, illetve 
csökkenését eredményezte.) A fejlődő országok demográfiai gondjait 
növeli az is, hogy a növekvő népesség egyre nagyobb része 
városokban él, az ipar, a munkaerőpiac és az infrastruktúra fejlődése 
viszont képtelen lépést tartani a rohamos növekedéssel. 

Ezzel az első problémával szorosan összefügg a második, vagyis az 
élelmiszerválság. Az elmúlt évtizedek bebizonyították, hogy ezt az 
egyre szorítóbb problémát nem lehet pusztán segélyekkel megoldani. 
Súlyosbította a helyzetet az is, hogy a fejlesztési együttműködésekben 
elhanyagolták a mezőgazdaságot, mert a fejlődő országok maguk is 
alábecsülték az ágazat jelentőségét. De az adományozók is 


fenntartásokkal támogatták a mezőgazdaságot, melyben általában 
kisebb sikert lehetett elkönyvelni, mint a gazdaság egyéb területein. 
Pedig az agrárfejlődésnek önmagát meghaladó hatásai is vannak, ám a 
tőkehiány tovább erősíti a lakosság városokba áramlását, a 
nyomornegyedek száma növekedését. A mezőgazdaság támogatásának 
legsikeresebb kezdeményezése talán a nemzetközi agrárkutatás, amely 
jól mutatja azt, hogy a problémát csak közösen lehet megoldani. A 
legfontosabb azon cél megvalósítása, hogy a fejlődők előbbutóbb 
képesek legyenek ellátni magukat élelmiszerrel, és ne szoruljanak a 
fejlettek anyagi vagy élelmiszer-támogatására. 

A harmadik probléma, ami megint csak az egész világgazdaság 
működésére kihat, az egyes államok eladósodásának kritikus 
mértéke. Az adósságválság azért különösen nagy gond, mert a 
nagyarányú hitelfelvétel az esetek többségében nem eredményezte a 
gazdaság talpra állítását. A beáramló pénzt gyakran luxuskiadásokra, 
fegyverkezésre, értelmetlen ipari beruházásokra költötték. Az egy főre 
jutó össztermék növekedése a nyolcvanas évekre Délen pusztán fél 
százalékot tett ki, s ez a kicsiny emelkedés is főként néhány gyorsan 
fejlődő állam (Tajvan, Malajzia, Dél-Korea stb.) teljesítményének volt 
köszönhető, Afrikában, Latin-Amerikában pedig egyértelműen 
csökkenés volt megfigyelhető. A fejlődő országok adósságai 1988-ra 
meghaladták az egybillió dollárt, és a leszakadást, a további 
eladósodást csak  felerősítik a világgazdasági  korszakváltás 
következményei, melyek a nyersanyagok rovására felértékelték a 
szellemi tőkét. Ennek a problémának a megoldása -— vagyis a fejlődő 
országok bekapcsolása a világgazdasági folyamatokba - is csak 
nemzetközi összefogással érhető el. 

A negyedik fő problémát a fejlődő világ államainak belső és külső 
konfliktusai adják. A folyamatos helyi háborúk következménye az, 
hogy hatalmas létszámú menekültáradattal járnak együtt. Az utóbbi 
évtizedek fegyveres konfliktusainak döntő többsége a déli régió 
országaiban zajlott le, melynek fő oka az volt, hogy ezen államok 
legtöbbje a második világháború után alakult vagy alakult újra, ami 
bizonytalan  — határokat, labilis politikai intézményrendszert 
eredményezett. 

A konfliktusok ezért háromfélék lehettek: 

" konfliktusok az államok között stratégiailag fontos területekért, 
energiahordozókért, 

" konfliktusok az újonnan alakult államokban a népek és etnikumok 
között, az államon belüli önrendelkezési jogért, egy másik államhoz 
való csatlakozás jogáért, az állami önállóságért vagy más etnikumok 
elűzéséért, 

." a konfliktusok harmadik csoportja szintén az államokon belül 
történik, de elsősorban gazdasági befolyásért vagy az új állam 

ideológiai alapállásáért. 

A menekültekkel párhuzamosan a fejlett területek felé irányuló 
természetes (gazdasági) migráció is meghatározója a mai világnak. 
Az utóbbi által okozott félelem és zavar addig nem enyhíthető igazán, 
míg a Föld országainak életviszonyaiban legalább tendenciaszerűen 
nem mutatkozik némi kiegyenlítődés, mely feloldhatja a 
reménytelennek tűnő helyzeteket. Az áradatot az erőszakos 
feltartóztatás vagy a jogi korlátozás csak ideig-óráig tarthatja távol a 
fejlett területektől, vagyis ez a kérdés is csak nemzetközi összefogással 
oldható meg. 


MAGYARORSZÁG 1969-90 Magyarország 
története 1968-90 


A "7770-es évek Magyarországa 


A hatvanas évek végén megkezdett reformfolyamat a következő 
évtized elején megállt. Ennek fő oka az volt, hogy a Szovjetunióban 
korábban hangoztatott reformok elmaradtak, s ez a változtatás 
magyarországi ellenzékét is feljogosította arra, hogy felléphessen. 
Megkönnyítette e csoport dolgát az a tény, hogy a felemás gazdasági 
reformot nem követte a politikai intézményrendszer átalakítása, 
a pártállam teljes egészében érintetlen maradt. A szovjet vezetés 
egyébként is rossz szemmel nézte azon magyar elképzeléseket, 
miszerint bővíteni kellene a nyugati kapcsolatokat, be kellene lépni a 
Világbankba és a Valutaalapba, át kellene alakítani (piaci alapokra 
helyezve) a KGST-n belüli gazdasági kapcsolatokat. Ezt a külső 
körülményt csak felerősítették a belső változások okozta aggodalmak. 
A reform hatására a jövedelmek eltolódtak a magán- és szövetkezeti 
szektor javára és ezzel együtt a nagyüzemi munkásság kárára. A 
maszekok mellett gyorsan növekedett a vállalatvezetők jövedelme is, 
kiknek gazdagodása - hisz felhalmozott jövedelmüket csak tartós 
fogyasztási  cikkekbe lehetett fektetni - sokakat irritált. A 
neosztálinisták — élükön Komócsin Zoltánnal, Biszku Bélával és Pulai 
Árpáddal - tehát egymásra találtak a nagyipari munkássággal, s ez 
sikeressé tette a reform elleni támadásukat. Ilyen körülmények között 
Kádár János csak úgy menthette meg rendszerét, ha feláldozza a 
reformokat. Mindemellett hatalmának megszilárdítását egy sajátos 
manőverrel érte el. Szigorúan bizalmas levélben kérte a Központi 
Bizottságtól, hogy mivel elérte a nyugdíjkorhatárt, döntsenek esetleges 
felmentéséről az első titkári tisztség alól. Mivel erre természetesen 
senki nem vállalkozott, Kádár megerősítette helyzetét, sőt azt is elérte, 
hogy ezután minden , közfunkcionáriusnak" kötelessége legyen a 


lemondás felajánlása, ami lehetővé tette a nem megfelelő személyek 
eltávolítását. Javuló pozícióját 1971-ben egyébként tovább stabilizálta 
Rákosi Mátyás halála és Mindszenty József távozása. 

A visszarendeződést jól mutatta az 1972-es alkotmánymódosítás, 
melyben leszögezték a munkásosztály vezető erejét — pedig a pártban 
ekkor már kisebbségben voltak a munkások -, a tervgazdálkodás 
alapvető fontosságát, azt, hogy a szocialista Magyarország a szocialista 
világrendszer egészének szerves része, és , az állami tulajdon az egész 
nép vagyona". Ugyanebben az évben a Központi Bizottság is 
határozatot hozott az új gazdasági mechanizmus leállításáról, mindezt 
úgy, hogy magát a reformot nem kérdőjelezték meg. Csupán 
megindították a gazdaság újracentralizálását, Állami Tervbizottságot 
hoztak létre a központi irányítás erősítésére, kimondták, hogy a 
szabadáras cikkek körét nem szabad bővíteni, és a miniszterek újra 
közvetlenül  utasíthatták a vállalatokat. — Az értelmiségiek 
visszaszorítását szolgálta az a határozat, miszerint ,ne kapjanak 
nyilvánosságot a szocializmussal szembeni ellenséges, népünk érdekeit 
veszélyeztető irányzatok és alkotások". Ezzel párhuzamosan a fizikai 
dolgozók körében általános béremelést hajtottak végre és intézkedtek 
az árak visszafogásáról. Természetesen a váltást követték a személyi 
változások is. Nyers Rezső és Fehér Lajos kiszorult a vezetésből, az 
MSZMP 1975-ös XI. kongresszusa után pedig — ahol egyedül ő ütött 
meg kritikus hangot - megtörtént Fock Jenő miniszterelnök leváltása 
is. Utódja Lázár György lett, aki a , magyar pangás" vezéralakjává 
vált. 

A visszarendeződés ellenére a IV. ötéves terv (1970-75) ideje alatt a 
gazdaság folyamatosan fejlődött. Az energiafelhasználásban megnőtt a 
szénhidrogének aránya, a mezőgazdaságban gépesítették a fő 
munkafolyamatokat, a harmadik szektor pedig már 5090-kal részesült 
a beruházásokból. A hetvenes évek második felében azonban mindez a 
fejlődés — megtört. Az 1973-as  olajárrobbanás nemcsak a 
világgazdaságban indított el hatalmas átalakulási folyamatot, hanem 
az általános cserearányromlás sújtotta a harmadik világot, a szocialista 
országokat, benne jelentősen Magyarországot, mely nagymértékű 
export-import függősége miatt nehéz helyzetbe került. A reformok 
továbbvitele talán megfelelő válasz lehetett volna a gazdasági 
kihívásokra, a leállításukkal azonban a magyar vezetés több éven 
keresztül nem reagált a változásokra. Arra számítottak, hogy a válság 
megáll a szocialista tábor határainál, s a Németh Károly által 
irányított gazdaságpolitika csupán adminisztratív intézkedésekkel 
(létszámstop) és hitelfelvétellel próbálta kezelni a válságot. Ez utóbbi 
8 milliárd dolláros eladósodást jelentett ebben az időszakban. 

A felvett hiteleknek azonban csak kis része szolgálta a gazdaság valódi 

fejlesztését és korszerűsítését, nagyobb hányadát megkapták az 


energiapazarló nagyvállalatok, emellett a ,kötelező" életszínvonal- 
emelésre és a munkanélküliség elkerülésére fordítódott. Az eladósodás 
ezzel öngerjesztő folyamattá vált, lassan már a törlesztések részleteire 
is hiteleket kellett felvenni. Emellett a KGST-piac igénytelensége, a 
rendkívül olcsó szovjet kőolaj tovább szilárdította az alacsony 
színvonalú termelési struktúrát és ezzel együtt a lemaradást. 

A nemzetközi enyhülési folyamatban, mely a hetvenes évek első felét 
jellemezte, Magyarország is kivette részét. Egyik fő szószólója lett a 
,különböző társadalmi rendszerű országok békés egymás mellett 
élésének". Nyitás történt a semleges Ausztria és Finnország, majd az 
NSZK felé, s javult a viszony az Egyesült Államokkal is. A magyar 
kormány elismerte az USA háborús követeléseit, az amerikai vezetés 
pedig hajlandóságot mutatott arra, hogy kiterjessze a legnagyobb 
kedvezmény elvét Magyarországra, s visszaszolgáltassa a Szent 
Koronát. 

A nemzetközi gazdaság változásainak kényszere miatt a magyar 
politikai vezetés 

A nemzetközi gazdaság változásainak kényszere miatt a magyar 
politikai vezetés ben újra visszakanyarodott a reformkoncepcióhoz. 
Kimondták, hogy a legfontosabb feladat a műszaki színvonal emelése, 
a központi vezetés csak a legátfogóbb fejlesztésekbe szóljon bele 
közvetlenül, támogatni kell a vállalati önállóságot. Döntés született a 
,kötelező?" gazdasági növekedés és a beruházások visszafogásáról, 
mivel a nem hatékony gazdaság maga termeli az adósságot. Mindezt 
személyi változások is követték — távozott Biszku, Pulai és Németh 
Károly is. 


A nyolcvanas évek Magyarországa 


A gazdasági változtatások szándékát jelezte a kisvállalatok 
megjelenése. Ennek az új vállalkozási formának már nem adhatott 
utasítást a politikai vezetés, nem vehették el eszközeit, de 
veszteségessége esetén csődbe is juthatott. Nemcsak magánszemélyek, 
hanem nagyvállalatok is hozhattak létre kisvállalatot, mely ezután 
nyereségét megosztotta az  anyavállalattal. Emellett 1985-ben 
bevezették a vállalati tanács intézményét. Ebben a vállalat vezetői 
által delegáltak mellett a dolgozók is választottak képviselőket (a 
tagok több mint 5090-át), és a tanács felügyelte a vállalat vezetését 
(elfogadta a vállalat tervét, engedélyezte a vezetői kinevezéseket, 
fizetéseket stb.). 

Legalizálták a , második gazdaságot?" is, kimondták, hogy itt 
hasznos, hiánypótló tevékenység folyik, s új formaként engedélyezték 
a vállalati gazdasági munkaközösségek (vgmk) alakulását. Ezek az 
adott üzemen belül működtek, és a vállalat gépein -— legtöbbször 


munkaidő után - folytatták tevékenységüket. A világgazdaságtól 
való egyre nagyobb lemaradást, az egyre mélyülő válságot az 
évtized folyamán a magángazdálkodás és a vállalkozások 
megerősítésével akarták leküzdeni, melyek a nyolcvanas évek második 
felére a nemzeti jövedelem több mint 3090-át adták. Ez azonban 
éreztette hatását a pénzügyi szférában is, ahol jelentős változások 
történtek. Már 1979-ben Közép-európai Nemzetközi Bank alakult 
Budapesten, az évtized közetörténtek. Már 1979-ben Közép-európai 
Nemzetközi Bank alakult Budapesten, az évtized köze ban létrejött a 
kétszintű bankrendszer (jegybank és kereskedelmi bankok szintjei), 
bevezették az általános forgalmi és jövedelemadót. Megjelentek a 
kötvények, s Magyarország csatlakozott a Nemzetközi Valutaalaphoz 
és a Világbankhoz. Ezek az intézkedések azonban csak 
toldoztákfoldozták a gazdaságot, igazi megoldást nem adtak. A 
gazdasági nehézségek egyre kézzelfoghatóbbá váltak, a nemzeti 
jövedelem növekedése megállt, megjelent az iníláció, s mivel 
folyamatosan romlottak a világgazdasági feltételek, nem sikerült 
megállítani az eladósodási folyamatot. Magyarország 1982-ben - a 
nemzetközi hitelválság hatására — kis híján fizetésképtelenné vált, az 
átütemezést csak az import radikális korlátozásával és a reálbérek 
csökkentésével lehetett elkerülni. A VI. ötéves terv alatt (1981-85) a 
válság tartóssá vált, a reform megakadt, nem sikerült versenyképes 
ágazatokat kialakítani. A vezetés mindemellett nem adta fel korábbi 
elhibázott nagyberuházásokat. A bős-nagymarosi vízlépcső így 
válhatott gazdasági kérdésből politikai üggyé, de a vízi erőműhöz 
hasonló elhibázott beruházás volt az eocén-program és a tengizi 
földgázberuházás is vagy a petrokémiai program és a recski rézbánya 
beindítása. 

A gazdasági változások pozitív, termelésnövelő hatásai mellett 
számtalan kár is keletkezett. Leértékelődött a főmunkaidő, a napi 
10-12 órás munka pedig társadalmi problémákhoz (családok szétesése, 
alkoholizmus) és egészségügyi gondokhoz vezetett, aminek hatásait 
több generáció is megérzi. A magyar lakosság átlagéletkora az egyik 
legalacsonyabb lett Európában, radikálisan megemelkedett a hatvan 
éven aluli férfiak halálozási száma. A , fizikai" romlásnál talán még 
nagyobb volt az erkölcsi és szellemi hanyatlás. A jelszóként 
hangoztatott nemes eszmék és a valóság közötti ellentmondás egyre 
nőtt, az egyházak  visszaszorításával pedig hivatalosan is 
megkérdőjeleződtek a világháború előtti általános erkölcsi értékek. A 
lakosság nagy része teljes , önkizsákmányolással" csak a mának élt, és 
elvesztette bizalmát minden olyan iránt, ami nem anyagi érték. 
Mindezt erősítették a fogyasztói lehetőségek és kényszerítette az 
életszínvonal fenntartásának igénye. A politikából való teljes 
kiábrándultság nagyon megnehezítette a későbbiekben a 


demokratizálódást, mely folyamat nem működik a mindenkire 
kötelező törvények, az általános erkölcsi alapelvek és a politikai 
intézmények iránti bizalom nélkül. 

A belpolitikai változásokat az MSZMP 1980-ban tartott XII. 
kongresszusa indította el, de mivel az alapelvekhez - az életszínvonal 
bármi áron való megtartása, a teljes foglalkoztatottság 

- ragaszkodtak, nem lehettek igazán hatásosak a döntések. A 
demokrácia imitálásáról volt inkább szó, szemfényvesztésről, hiszen 
mindenhol megmaradtak azok a biztonsági fékek, amelyek csupán 
látszattá tették a folyamatot. Jól mutatta ezt a választási rendszer 
1983. évi megváltoztatása. Kötelezővé tették a kettős jelölést minden 
választókerületben. Bár ez nem jelentett szabad választást, hiszen a 
jelölteknek el kellett fogadniuk a Hazafias Népfront választási 
programját, mégis elméleti szinten belépett a rendszerbe a 
megmérettetés fogalma. Emellett spontán jelöltek állítására is 
kínálkozott mód a jelölőgyűléseken. Létezett egy országos lista is, 
melyet azok számára tartottak fenn, akik egyáltalán nem kívántak 
kockáztatni, vagyis a párt legfelső vezetésének. A visszahívási 
intézmény szerint a választókerületekben a választópolgárok tíz 
százaléka kezdeményezhette a visszahívást, s erről szavazást kellett 
kiírni, míg az országos listán megválasztottak visszahívásáról csak a 
parlament dönthetett. A következő évben megszületett az 
Alkotmányjogi Tanács, mely az alkotmány alapján minden jogszabályt 
ellenőrizhetett. A testületet az országgyűlés választotta, s 
felfüggeszthette az alkotmánnyal ellentétes rendelkezéseket, kivéve az 
Elnöki Tanács, az országgyűlés és a Legfelsőbb Bíróság döntéseit. 
Fontos korlátozást jelentett az is, hogy egyszerű állampolgár nem 
kezdeményezhette jogszabály felülvizsgálatát. 

Az 1985-ben tartott XIII. pártkongresszust a valóságérzék teljes 
hiánya jellemezte. Általános fejlesztési és növekedési programot 
határoztak el anélkül, hogy ennek bármiféle reális alapja lett volna. A 
hagyományos jelszókat ismételgetőknek azonban meglepetést hozott 
az 1985-ös országos választás, melyet az új törvény alapján tartottak 
meg. Már a jelölőgyűléseken megjelentek az , ellenzék képviselői", s 
bár jó néhány helyen a párt megszervezte még a gyűlések kezdése 
előtt a terem megtöltését a saját embereivel, a spontán jelöltek közül 
41-en bekerültek az új parlamentbe. Ezekre már nem vonatkozott a 
pártfegyelem, a hatalom így nem tudta befolyásolni őket. 

A hetvenes évek végén, a nyolcvanas évek elején már kezdtek 
formálódni az ellenzéki csoportok is, az első időszakban azonban 
viszonylag nehéz dolguk volt, hiszen a rendszer polgárainak jelentős 
részével el lehetett hitetni, hogy érje be a Kádár-rendszer nyújtotta 
előnyökkel, mert még így is sokkal jobban és , nyitottabban" él, mint a 
szocialista testvérországok polgárai. A külföldi, híres rockegyüttesek 


fellépései, a Miss Hungary-választás vagy az első Concorde repülőgép 
leszállása Ferihegyen mind azt jelezte, hogy nincs komolyabb baj az 
országban, s csak kevesen látták azt, hogy ezek az engedélyezett , kis 
szabadságok" nem állnak össze a szabadság rendszerévé. Ebben az 
időszakban továbbra is a szocialista tábor , legvidámabb barakkja" 
maradt Magyarország, s számos irigylésre méltó , privilégiummal" 
rendelkezett a többiekhez képest. Rohamosan növekedett a 
Magyarországra érkező külföldiek száma is, ezekben az években vált 
például az ország a két német állam polgárainak találkozóhelyévé. 

A határainkon túl élő magyarok helyzetét tekintve a Kádár-rendszer 
jóval kisebb , sikereket" könyvelhetett el, hiszen a politikai vezetés 
lényegében magára hagyta a kisebbségbe szorult, külföldön élő 
magyarságot. Egyre inkább az lett a politikai kiindulópont, hogy nem 
szabad bolygatni ezt a kérdést, mert annál rosszabb lesz a 
kisebbségben élő magyarságnak, minél inkább feszegetik a dolgot. 
Kádár János egyértelműen lemondott a kisebbségek 
érdekképviseletéről, a nemzetiségek ügyét az adott ország belügyének 
tekintve. (Ezt a gondolatot erősítette az internacionalizmus eszméje.) 
Pedig az 1965-ös román alkotmány már csak egy politikai nemzetet 
ismert, sőt a hetvenes években még inkább felerősödött a Ceausescu- 
rendszer államnacionalizmusa. — Az 1972-ben meghirdetett 
, homogenizálási program" a nemzetiségek asszimilálását jelentette, és 
ezt szolgálta például az elszállásolási tilalom, bizonyos könyvek 
behozatali tilalma vagy a  ,településkoncentráció", vagyis a 
falurombolás. Ez utóbbi a magyarság  településszerkezetének 
felszámolására irányult, s csak a Ceausescu-diktatúra 1989-es bukása 
tudta megakadályozni a folyamatot. A politikai váltás lehetővé tette 
azt is, hogy megalakulhasson a Romániai Magyar Demokrata 
Szövetség. Csehszlovákiában az 1968-as alkotmány kimondta, hogy 
bármiféle nemzetiségi elnyomás tilos, a kisebbségek kollektív jogainak 
pontos körülírása azonban elmaradt. A , prágai tavasz?" bukása után 
természetesen tovább romlott a magyar nemzetiség maradt. A , prágai 
tavasz" bukása után természetesen tovább romlott a magyar 
nemzetiség ban megalakult Csehszlovákiai Magyar Kisebbség Jogvédő 
Bizottsága, majd a rendszerváltás után a Független Magyar 
Kezdeményezés Szervezete. 

Az ellenzék létrejötte és aktivizálódása 

1977 -ben több magyar értelmiségi nyílt levélben foglalt állást a 
csehszlovákiai ellenzék Charta-77 nevű polgárjogi kezdeményezése 
mellett, s ebben az időben kezdtek kialakulni az ellenzéki gondolkodás 
műhelyei. Az egyéni ellenzékiséget felváltotta a csoportmunka, 
megkezdődtek a magánlakásokon tartott eszmecserék, s beindult a 
házi készítésű illegális sajtó, a ,szamizdat" is. Bibó István 1979-ben 
bekövetkezett halála után a magyar értelmiség színe-java segítségével 


elkészült a Bibó-emlékkönyv, melynek kiadására — túlságos nyíltsága 
miatt - egyetlen kiadó sem vállalkozott, ezért szamizdatban jelent 
meg. Az 1981-ben megjelent Beszélő című szamizdat-folyóirat köré 
egyre jelentősebb létszámú , demokratikus ellenzék" szerveződött, de 
megjelentek a Demokrata, a Magyar Figyelő és a Hírmondó című 
illegális lapok is. Az ellenzéket , segítette?" a Szabad Európa Rádió is, 
mely rendszeresen beszámolt összejöveteleikről, ismertette cikkeiket, 
tanulmányaikat. Az ellenzék erősödését mutatták a nyolcvanas 
években tömegesen megalakuló klubok és társaságok is (pl. Szárszó 
Baráti Kör, Bibó István Szakkollégium, Duna-kör stb.). Az 1985-ben 
Monoron tartott összejövetelen már részt vettek — a főleg írókból álló 
— népi-nemzeti gondolatot képviselők is. A tanácskozáson elemezték az 
ország helyzetét, s közös feladatuknak fogalmazták meg az állampárt 
elleni fellépést. A következő évben a Magyar Írószövetség 
közgyűlésén kiszorították a vezetésből a párt kedvenceit, megjelent a 
kommunista reformközgazdászok írta Fordulat és reform című 
tanulmány, majd 1987-ben a Beszélőben a Társadalmi szerződés, 
mely a demokratikus ellenzék elképzeléseit tartalmazta. Ez utóbbi 
leszögezte, hogy Kádár Jánosnak távoznia kell, s szükséges a 
továbblépéshez a többpártrendszer, a képviseleti demokrácia és a 
nemzeti önrendelkezés. 

1987 szeptemberében rendezte meg a nemzeti ellenzék az első 
lakitelki tanácskozást, melynek egyik fő célja az volt, hogy a 
hatalommal tudomásul  vétesse,  elismertesse az ellenzéki 
tevékenységet, ami egyben az ellenzéki bázist is kiszélesítette volna. 
Vitaindító előadásra Pozsgay Imrét kérték fel, aki korábban maga is 
többször hangsúlyozta a reformok szükségességét, s ezért a várt 
átalakulás egyik vezéregyéniségének tartották. A Hazafias Népfront 
főtitkára itt már ,a politikai viszonyok humanizálásáról" beszélt és 
arról, hogy a ,reform nem pusztán közgazdasági természetű". A 
tanácskozás végén a résztvevők nyilatkozatot fogadtak el, mely a 
nagyobb társadalmi beleszólást, a közmegegyezést hirdette, s a 
hatalommal történő folyamatos párbeszéd elősegítésére létrehozta a 
Magyar Demokrata Fórumot. A Társadalmi szerződés és a lakitelki 
találkozó azonban inkább azt mutatta, hogy az ellenzék két külön 
irányzatra bomlik, a történelmileg hagyományosnak nevezhető 
urbánusokra és népiekre. 

A válság hatására a politikai vezetés személycseréket hajtott végre. A 
pragmatikus , pártkatona", Grósz Károly lett az új miniszterelnök, 
Németh Károly pedig az Elnöki Tanács elnöke. Az összes váltás csak 
felemás változást eredményezett, mert a pártonkívüliek és az MSZMP 
tagság jelentős része is elégedetlen volt. Az elaggott vezetőség 
felelősségének kérdése egyre nyíltabban került elő. A lecsendesítés 
érdekében Grósz Károly a korlátozott pluralizmus programjával lépett 


fel, ami szélesebb teret engedett a párbeszédnek, de a szervezett 
ellenzéki akciókat továbbra sem engedélyezte. Bár a miniszterelnök 
, erős emberként" személycserék sokaságát hajtotta végre, az ellenzék 
számára egyértelműen kiderült, hogy a változások csupán a felszínt 
érintik. 

Az állampárti rendszer bukása 1988-90 

Mivel a "80-as évek végére az addigi életszínvonal csökkenni kezdett, a 
kialakuló társadalmi elégedetlenség az ellenzéket segítette. Az 
általuk ajánlott nyugati típusú demokráciából azonban a tömegeket 
elsősorban a fogyasztói társadalom vonzotta és foglalkoztatta és nem a 
szabad társadalom eszménye. Ez a félreértés igazából csak a 
rendszerváltás után derült ki, hiszen az ellenzék nem tudott annyi újat 
nyújtani, amennyi a nehézségeket ellensúlyozni tudta volna. Ebben az 
időszakban még a társadalom és az ellenzék kapcsolata egyre 
reményteljesebbnek tűnt, hiszen ekkor még egyik fél sem tudhatta, 
hogy milyen árat kell fizetni a transzformációért. 

Az ellenzéki értelmiség elképzeléseit az 1988 januárjától szervezett 
nyílt vitanapokon lehetett megismerni, melyeket a Magyar Demokrata 
Fórum a Jurta Színházban tartott. Ezeken az összejöveteleken részt 
vettek az ellenzék különböző irányzatai, s a március 15-ei 
megemlékezések is az ellenzéki erők nagyságát mutatták. Százezres 
tömeg kereste fel a nemzeti emlékhelyeket, s a hatalom már nyíltan 
nem mert fellépni a tüntetők ellen, csupán néhány vezető ellenzéki 
személyiséget vett előző nap őrizetbe a rendőrség. 

Az ellenzék folyamatos erősödését a sorra alakuló szervezetek is 
mutatták. Március 30-án megalakult a Fiatal Demokraták 
Szövetsége (Fidesz), majd május 1-jén létrejött a Szabad 
Kezdeményezések Hálózata, mely utóbbi kezdetben az egész 
ellenzéket próbálta tömöríteni, de a későbbiekben a novemberben 
megalakult Szabad Demokraták Szövetségének (SZDSZ) elődjévé vált. 
Ugyancsak májusban hozták létre a Tudományos Dolgozók 
Demokratikus Szakszervezetét, mely az ,állami" szakszervezet 
(SZOT) riválisa lett, és kiadták kiáltványukat az 1956-os forradalom 
résztvevői a Történelmi Igazságtétel Bizottságának  (TIB) 
megszervezésére. 

A rendszer bírálata a külső ellenzéken kívül a párton belül is egyre 
erőteljesebb lett. Ezt nemcsak a sorozatos kilépések mutatták, hanem 
az Új Márciusi Front létrejötte is, mely a párton belüli reformereket 
és a reformközgazdászokat tömörítette, s emellett egyre több párttag 
értelmiségi vállalt vezető szerepet az ellenzéki mozgalmakban. A párt 
vezető testületeinek , szalonképtelensége" is egyre nyilvánvalóbbá 
vált, s a személyi változások igényének hatására 1988 májusára 
összehívták az országos pártértekezletet. Bár Kádár és Grósz is 
elutasított minden komolyabb változtatási igényt, Pozsgay már arról 


beszélt, hogy ,vagy összetörjük korlátainkat, vagy magunkat törjük 
össze korlátainkon", vagyis a reformokat sürgette. A tisztújító szavazás 
a régi vezetőség bukását hozta: Kádár János tulajdonképpeni hatalom 
nélküli pártelnök lett, Grósz Károly lett az új főtitkár, s az új 
Politikai Bizottságba beválasztották Pozsgay Imrét és Nyers Rezsőt. 
Mindezek mellett a pártértekezlet csupán felemás eredményeket 
hozott, és mivel csak felszíni változtatásokat volt képes előidézni, az 
általa keltett korábbi bizakodó várakozás pillanatok alatt elmúlt. Az 
MSZMP , leértékelődését"? segítette a nyilvánosság erősödése is, mely 
sorozatban tárta fel a korrupciókat és hatalmi visszaéléseket, és az is, 
hogy Grósz Károly keménykedést mutató politikával igyekezett 
megtartani az egypártrendszer kereteit. 

Az év második felében tovább folyt a civil társadalom szerveződése, 
mely egyértelműen a többpártrendszer felé mutatott. Miközben a 
parlamentben is folyt a vita az egyesülési és gyülekezési jogról, 
augusztusban a Fidesz és más ifjúsági szervezetek és szakkollégiumok 
tanácskoztak a törvénytervezetről. A szeptemberi második lakitelki 
találkozón az MDF programjában a nép által választott vezetőkről és 
testületekről, helyi önkormányzatokról és valódi népképviseleti 
parlamentről beszélt. A november 13-án megalakult SZDSZ is a 
demokratikus egyesülési jogot, új nemzetgyűlést, új alkotmányt, az 
erőszakszervezetek létszámának csökkentését követelte. Novemberben 
a Pilvax kávéházban bejelentették, hogy az 1930-ban megalakult 
Független Kisgazda-, Földmunkás- és Polgári Párt folytatja 
tevékenységét, s az első kongresszusát megtartó Fidesz is nyíltan 
politikai párttá vált. Ez utóbbi már ekkor figyelmeztetett arra a később 
súlyossá váló problémára, hogy ,a demokrácia letéteményese, végső 
biztosítéka nem az államhatalom, hanem a demokratikus politikai 
kultúrájú társadalom", vagyis az igazi rendszerváltás egy nagyon 
hosszadalmas folyamat lesz. Ezt a gondolatot erősítette az 1989 elején 
megalakult Kereszténydemokrata Néppárt is, mely az utolsó 
negyven év legnagyobb bűnének az erkölcsiség és a felelősségteljes 
állampolgári gondolkodás lezüllését tartotta. A fenti -- a későbbi 
parlamenti választásokon parlamentivé is váló - pártokon kívül 
felújította tevékenységét a Magyarországi Szociáldemokrata Párt, 
társadalmi szervezetté alakult a Független Jogász Fórum és 
megalakult a korábbi Nemzeti Parasztpárt utódaként a Magyar 
Néppárt. 

A lényegében kialakult többpártrendszerre az MSZMP kétféleképp 
reagált. Csökkenő népszerűségét egyrészt úgy igyekezett erősíteni, 
hogy Grósz Károly a miniszterelnöki tisztséget egy gazdasági 
szakemberre bízta, melynek értelmében november 14-étől Németh 
Miklós lett a kormányfő. Ez a változás a parlamentre is serkentő 
hatással volt, mely végre szinte folyamatosan ülésező, igazán működő 


szervvé vált. A másik, kétségbeesettnek nevezhető reakció a 
keménykezű rendfenntartással való fenyegetőzés volt (Grósz Károly 
sportcsarnoki beszéde az MSZMP fővárosi tisztségviselőihez, melyben 
fehérterrorral riogatta hallgatóságát). Ez utóbbi azonban kudarcot 
vallott. A párton belüli reformerők helyzetét megerősítette és a 
keményvonalas fellépés értelmetlenségét megmutatta az 1988 
decemberében megfogalmazott ellenzéki nyilatkozat, melyben az 
ellenzék a rendszerváltás szükségességének kijelentésével együtt 
egyértelműen hitet tett a békés átmenet mellett. A párton belüli 
ellenzék 1989 januárjában , indított támadást" az MSZMP. ortodox 
körei ellen. Miközben Grósz Károly a davosi világgazdasági 
konferencián tartózkodott, Pozsgay Imre a rádió 168 óra műsorának 
nyilatkozatot adott. A téma 1956 volt, és ő, mint az eseményeket 
kutató Történelmi Albizottság vezetője, kijelentette, hogy a jelenlegi 
álláspont szerint ami 1956-ban történt, az népfelkelés volt, a nemzet 
felett zsarnokoskodó rendszer ellen. Ez átértékelte az MSZMP 
, nemzetmentő? helyzetét is az elmúlt negyven évben. Így a belső 
nyomás és a Szovjetunióban történt változások — Gorbacsovot 1988 
októberében elnökké választották, s ezzel eldőlni látszott a hatalmi 
harc a reformerők javára — hatására februárban az MSZMP Központi 
Bizottsága határozatban szögezte le, hogy ,a politikai rendszer 
pluralizálása a többpártrendszer keretei között valósítható meg". 
Tovább erősödött a párton belüli ellenzék — az MSZMP-reformkörök 
országossá terebélyesedtek -, és a kormányfő is egyre inkább 
megpróbálta önállósítani kormányát. Programjában előtérbe kerültek 
a jogállamiságot segítő törekvések. Kimondták, hogy a kormány 
megbízatása csak a következő országgyűlés első üléséig tart, 
beterjesztették az egyesülési, a gyülekezési és a sztrájkjogról szóló 
javaslatukat. Kulcsár Kálmán igazságügy-miniszter alkotmányozási 
elképzelései a hatalommegosztás, a törvények uralma és az emberi 
jogok tiszteletben tartására épültek. Németh Miklós, nyitva a 
reformerők felé, átalakította kormányát, s az új tagok a 
reformgondolatokat képviselték. A májusban bekövetkezett 
kormányváltozás a párton belül is éreztette hatását. Leváltották az 
öreg, s a realitásoktól egyre jobban elszakadó Kádár Jánost 
pártelnöki tisztségéből (ez a róla elnevezett rendszer szimbolikus végét 
is jelentette), s az MSZMP élére négytagú elnökséget állítottak, 
melynek Grósz Károly melletti három tagja (Németh, Nyers, Pozsgay) 
a reformot képviselte. 

Az MSZMNP folyamatos válsága miatt tárgyalásokat kezdeményezett az 
ellenzéki erőkkel, s ezek új fordulatot vettek akkor, mikor március 
végén megalakult az Ellenzéki Kerekasztal. Az EKA tagjai a Bajcsy- 
Zsilinszky Társaság, a Fidesz, az FKGP, az MDF, a Magyar Néppát, az 
MSZDP, az SZDSZ és a Szabad Szakszervezetek Demokratikus Ligája 

voltak, a KDNP csak később csatlakozott. A Kerekasztal az ellenzék 
egységét volt hivatott megteremteni, mert a korábbi tárgyalásokon a 
párt és a kormány igyekezett külön-külön megegyezni az ellenzéki 
pártokkal, vagyis azok megosztására törekedett. Az EKA ezek után 
kinyilvánította, hogy pártjai csak együtt hajlandóak a tárgyalásokon 
részt venni, sőt javaslatot tett a tárgyalások menetére is. Mivel 
azonban az érdekegyeztetés holtpontra jutott, a két fél szakértői között 
megbeszélések kezdődtek. Egyetértettek abban, hogy csakis békés 
módon történhet az átmenet, és ennek érdekében háromoldalú 
tárgyalásokat kell megindítani (MSZMP-EKA-tömegszervezetek). 
1989 júniusában — megkezdődtek a Nemzeti Kerekasztal 
megbeszélései, vagyis kezdetét vette a tárgyalásos forradalom. 

A vezetők megbeszéléseivel párhuzamosan a társadalom is hitet tett a 
változások mellett. Az ellenzéki pártok felhívására több százezren 
vettek részt a hivatalos ünnepségektől független márciusi 15-ei 
megemlékezéseken. A korábbi , ellenzéki útvonalon"? haladt végig a 
tömeg, s a Szabadság téren jelképesen és ünnepélyesen , lefoglalták" a 
Magyar Televíziót. A közös ünneplés tovább erősítette az ellenzéki 
pártok összefogását, sőt az ország nagyobb városaiban tartott 
megemlékezések jól mutatták az ellenzékiség országossá válását is. A 
március 15-ei sikeres ünneplés után következett június 16-a, vagyis 
Nagy Imrének és mártírtársainak ünnepélyes újratemetése. 
Hosszas viták előzték meg a temetést, hiszen egyeztetni kellett 
nemcsak a hozzátartozókkal, hanem a kormánnyal és a 
tömegszervezetekkel is, mely utóbbiak szintén bejelentették 
koszorúzási szándékukat. A Hősök terén ravatalozták fel Nagy Imre, 
Gimes Miklós, Maléter Pál, Losonczy Géza, Szilágyi József és a 
Névtelen  Forradalmár koporsóját. Előbb az összegyűlt majd? 
háromszázezres tömeg helyezte el a megemlékezés virágait, majd 
megkezdődött a hivatalos koszorúzás. Délben megkondultak a 
harangok, és az országban egy percre megállt az élet. Ezután 
következtek a gyászbeszédek. Vásárhelyi Miklós az egykori vádlott- 
társak, Mécs Imre a halálraítéltek, Rácz Sándor a munkástanácsok, 
Király Béla a szabadságharcosok, Orbán Viktor pedig a magyar 
fiatalok nevében beszélt. A megemlékezések után a koporsókat a 
rákoskeresztúri temető 301-es  parcellájába szállították, ahová 
korábban a megtorlás áldozatainak százait temették. 

A demonstrációkkal párhuzamosan tovább folytatódtak a Nemzeti 
Kerekasztal tárgyalásai is. Megegyezés született arról, hogy a 
törvényalkotás nem előzheti meg a politikai megállapodásokat, 
ezért a kormány júniusban visszavonta a már az országgyűlés elé 
beterjesztett rendszerváltó törvényjavaslatait. A szeptemberig folyó 
tárgyalásokon az EKA volt a kezdeményező fél, míg az MSZMP egyre 
inkább visszaszorult, a harmadik oldal pedig statisztaszerepre 

kényszerült. Az EKA a parlamentben is erősítette pozícióit, hiszen a 
lemondott képviselők helyére mind az ő jelöltjei kerültek. 1989. 
szeptember 18-án aláírták a Nemzeti Kerekasztal tárgyalásain 
elért megállapodásokat, melyeknek igazi jelentősége az volt, hogy 
közmegegyezést teremtettek az alkotmányosság, a békés átmenet 
kérdéseiben. Mindez a következő törvényjavaslatokban öltött testet: az 
alkotmány módosításáról, az alkotmánybíróság felállításáról, az 
országgyűlési képviselők választásáról, a pártok működéséről és 
gazdálkodásáról, a büntető törvénykönyv és a büntetőjogi eljárások 
módosításáról szóló törvényjavaslatok. A miniszterelnök ezután az 
országgyűlés elé terjesztette a javaslatokat, mely lényegi változtatások 
nélkül elfogadta azokat. 

Ezeket a változásokat, a , Kádár-rendszer?" végét jelentette Kádár 
János halála és az MSZMP megszűnése. A reformerők által 
kikényszerített rendkívüli kongresszus október elején kimondta a párt 
önfeloszlatását és a Magyar Szocialista Párt megalakulását. Egy új 
jogállam társadalma ünnepelhette meg szabadon október 23-át. A 
megemlékezést a legilletékesebb szervezet, a Politikai Foglyok 
Szövetsége (Pofosz) készítette elő. Miután az országgyűlés elfogadta a 
sarkalatos törvényeket, s megszűnt az Elnöki Tanács is, a Németh- 
kormány úgy döntött, hogy legyen az ünnep egyben a III. Magyar 
Köztársaság kikiáltásának napja. Az ideiglenes köztársasági elnök, 
Szűrös Mátyás kiáltotta ki a köztársaságot, s ezzel formálisan is véget 
ért az állampárti időszak. 

Ezután a politikai erők már az új választásokra készültek, de az 
ellenzék korábbi egysége letűnőben volt. Az MDF és az SZDSZ 
ellentéte egyre nyilvánvalóbbá vált, vagyis hogy eltérő 
elképzeléseket, különböző alternatívákat ajánlanak, s ez a köztársasági 
elnök választása körüli vitákban elmérgesedett. A Nemzeti Kerekasztal 
tárgyalásain abban állapodtak meg, hogy az elnököt még a parlamenti 
választások előtt közvetlenül kell megválasztani. Az SZDSZ és a Fidesz 
ezért nem írta alá a megállapodást, és aláírásgyűjtésbe kezdtek, 
népszavazást követelve a következő négy kérdésben: a Munkásőrség 
feloszlatása, elszámoltatás a pártvagyonról, az MSZMP kivonulása a 
munkahelyekről és a köztársasági elnök megválasztásának ideje és 
módja. Mivel az érvénytelenségben bízva az MDF saját szavazóit 
otthonmaradásra biztatta, a novemberi , négy igenes" népszavazás 
viszont érvényes lett, így az SZDSZ-Fidesz álláspont győzött. 

1989 decemberében az ideiglenes köztársasági elnök az új 
választásokat 1990. március 25-ére tűzte ki. Ezt követően 
megindultak a választási küzdelmek. Majd? hetven párt alakult meg, 
de csak 12 tudott országos szervezettségűvé válni, vagyis országos 
listát állítani. A kétfordulós parlamenti választás eredményeképpen 
hat párt érte el a 4906-os küszöböt, s ezzel bekerült a parlamentbe. A 


pártok — eredményességi sorrendje  mandátumaik alapján a 
következőképp alakult: MDF 42,7, SZDSZ 23,6, FKGP 11,4, MSZP 8,6, 
Fidesz 5,4, KDNP 5,4, független képviselők 2,990. Az első fordulóban a 
választópolgárok 65, a másodikban 45,590-a ment el szavazni. A 
választások eredményeképp teljesen megújult a törvényhozás, hiszen a 
képviselők 9690-a először került a parlamentbe. 

A győztes MDF az FKGP-vel és a KDNP-vel alkotott koalíciót , de 
így is csak alig 60900s parlamenti többséggel rendelkezett, ami azért 
jelentett komoly gondot, mert az alkotmány a törvények sokaságát 
utalta a kétharmados parlamenti többséget igénylő tartományba. 
Ennek hatására az MDF és az SZDSZ megállapodást kötött a 
következő kérdésekben: a miniszterelnököt a parlament választja, s a 
kormány tagjait a miniszterelnök javaslatára a köztársasági elnök 
nevezi ki. A kormányt csak úgy lehet megbuktatni, ha a képviselők 
több mint fele megvonja tőle a bizalmat, s ezzel egy időben meg kell 
nevezni az új miniszterelnököt is (konstruktív bizalmatlanság). 
Megegyeztek a kétharmados törvények számának csökkentésében, 
cserébe viszont az SZDSZ nevezhette meg a köztársasági elnököt, aki 
az országgyűlés által is megerősített Göncz Árpád lett. 1990. május 2- 
án megnyílt az új országgyűlés alakuló ülése, s május végén 
mutatkozott be az Antall József vezette koalíciós kormány, mely 
azután, hogy a parlament elfogadta programját, letette az esküt. Az év 
őszén megtartották az önkormányzati választásokat is, ami egyben a 
politikai átmenet végét is jelentette. 

AZ I. VILAGHABORU ES A FORRADALMAK KORA 

